
Pirmas 


J; klyktelėjo ne tiek dėl tarakono, kiek dėl lūžusio nago. Ta- 
rakonas buvo nedidukas. Lūžis - kaip reikiant. Jos išpuose- 
lėtas nagas nulaužtas atrodė kaip gilus ir dantytas Didysis 
kanjonas. 

Aleksa trenkė tarakonui laminuota kortele su trumpu mo- 
telio kambarių tarnybos paslaugų sąrašu. Kitoje pusėje buvo 
reklamuojamas penktadienio vakarais veikiantis meksikie- 
tiškų patiekalų bufetas ir „Keturi jojikai - kantri ir vakarie- 
tiškos muzikos grupė, kas vakarą nuo septintos iki vidurnak- 
čio rengianti koncertus „Sidabrinio pentino“ bare. 

Smūgis buvo gerokai pro šalį, ir tarakonas spruko ieškoda- 
mas priedangos už faneruoto tualetinio stalelio. 

— Dar tave nutversiu. 

Kosmetikos dėžutėje, kurią kaip tik ketino išsiimti, kai 
metalinė sagtis nulaužė jai nagą ir tarakonas išlindo apžiūrė- 
ti naujosios 125-0 kambario gyventojos, ant dugno susirado 
nagų dildę. Kambarys buvo pirmame „Vakariečio motelio 
aukšte, trečios durys nuo automatų su ledu ir smulkiomis 
prekėmis. 

Apdildžiusi nagą Aleksa paskutinį kartą kritiškai nužvelgė 
save tualetinio stalelio veidrodyje. Labai svarbu, kad pirmas 
Ispūdis būtų pribloškiamas. Išgirdę, kas ji tokia, jie apstulbs, 
bet norėjosi dar stipresnio poveikio. 

Troško išvysti juos nustėrusius, bežadžius ir bejėgius. 

Be jokios abejonės, jie jas lygins. Aleksa to neišvengs; 
tiesiog nenorėjo pralaimėti, mintyse lyginama su kita. Jei 
tik ji pasistengs, Selinos Geiter dukteriai jie nieko negalės 
prikišti. 

Ji rūpestingai rinkosi, ką apsirengti. Viskas - drabužiai, 
papuošalai, priedai - buvo skoningai suderinta. Bendras 
įspūdis - nepriekaištingai, bet ne per dalykiškai apsirengusi 
moteris, paisanti mados, bet ne per daug; Aleksa skleidė pro- 
fesionalumo aurą, neužgožiančią moteriškumo. 

Jos tikslas buvo iš pradžių padaryti įspūdį, o paskui nuste- 
binti pasakant, kokie vėjai atpūtė į Perselį. 

Dar prieš keletą savaičių trisdešimties tūkstančių gyven- 
tojų miestelis buvo vienišas taškelis Teksaso žemėlapyje. 
Žmonių jame gyveno tiek pat, kiek kiškių ir iguanų. Pasta- 
ruoju metu miesto ekonomikoje buvo atsiradę naujienų, bet 
palyginti nereikšmingų. Aleksa buvo tikra, kad kai baigs savo 
darbą, Perselis pateks į pirmuosius laikraščių puslapius nuo 
El Paso iki Teksarkanos. 

Nutarusi, kad išvaizdos jau nebeįmanoma patobulinti, 
nebent įsikištų pats Dievas arba labai brangiai atsieinantis 
grožio chirurgas, ji persimetė per petį rankinę, paėmė ungu- 
rių odos aplanką ir patikrinusi, ar nepamiršo rakto, užvėrė 
125-o kambario duris. 

Pakeliui į miesto centrą Aleksa turėjo lėtai pravažiuoti du 
mokyklų rajonus. Mokyklose baigėsi pamokos ir Perselyje 
prasidėjo spūstys. Tėvai vežė vaikus iš mokyklų į odontolo- 
gų kabinetus, pianino pamokas ar prekybos centrus. Kai ku- 
rie gal net važiavo namo, bet lėtas eismas ir užsikimšusios 
sankryžos liudijo, kad šiandien niekas nesėdi namie. Bet iš 
tikrųjų ji nesuko galvos dėl stabčiojančio eismo. Lūkuriuoda- 
ma galėjo pasižvalgyti po miestą. 

Šalia Perselio vidurinės mokyklos prie palapinės plazdėjo 
juodi ir geltoni vimpelai. Nupiešta juoda pantera šiepė dan- 

tis plentu pravažiuojančioms mašinoms, o laikinas užrašas 
skelbė: „Permo periodo šuolis“. Stadiono aikštėje treniravosi 
ir derinius gludino futbolo komanda. Mokomojoje aikštelėje 
žygiavo orkestras, instrumentai žybčiojo saulėje. Orkestras 
repetavo prieš penktadienio pasirodymą. 

Visa ši veikla atrodė tokia įprasta. Aleksai net pasidarė gai- 
la dėl savo misijos ir dėl to, ką jos padariniai tikriausiai reikš 
šiai bendruomenei. Tačiau greitai nuvijo kaltės jausmą pri- 
mindama sau, dėl ko čia atvyko. Jei kada nors nebesuvoktų, 
kas atvedė prie šios gyvenimo akimirkos, atmintyje juk saugo 
atstumtosios patirtį, taip pat šiurkščius senelės kaltinimus. 
Ji negali sau leisti nė menkiausio sentimentalaus gailesčio. 

Perselio centre buvo beveik tuščia. Daugybė komercinių 
pastatų ir biurų, langais žvelgiančių į aikštę, buvo uždaryta ir 
užkalta grotomis. Požymių, kad verslas nutraukiamas, buvo 
daugiau, nei Aleksa pajėgė aprėpti akimis. 

Ant veidrodinės vitrinos, kitados kupinos viliojančių pre- 
kių, buvo užkeverzotas grafitis. Ant apleistos skalbyklos 
durų dar kabojo ranka rašyta iškaba. Kažkas nutrynė ir su- 
keitė kelias raides, tad skelbime dabar buvo like: „3...šikniai 
už 1 dolerį . Trumpa šiurkšti išvada dėl Perselio apygardos 
ekonominio klimato. 

Aleksa pastatė automobilį prie apygardos teismo rūmų ir 
įmetė monetų į aparatą prie šaligatvio. Teismo rūmai buvo 
iš raudono granito, prieš devyniasdešimt metų iškirsto kal- 
nuose ir geležinkeliu atgabento į Perselį. Kur tik buvo vietos, 
italų akmentašiai iškalė pretenzingas chimeras ir grifus, tarsi 
puošybos gausa pateisintų išlaidas už jų darbą. Pastatas iški- 
lo didingas, įmantrus. Virš jo kupolo gaiviame šiaurės vėjyje 
plazdėjo valstybinė ir Teksaso valstijos vėliavos. 

Pastaraisiais metais Aleksa dirbo valstybinės valdžios ins- 
titucijose Ostine, tad oficialūs pastatai jos nebaugino. Ji ryž- 
tingai užlipo teismo rūmų laiptais ir atidarė sunkias duris. 
Viduje nuo tinkuotų sienų luposi dažai, buvo matyti, kad rū- 

mams labai reikia remonto. Grindų plytelės buvo sutrūkinė- 
jusios, įtrūkimai kryžiavosi tarsi seno delno linijos. 

Lubos buvo aukštos. Skersvėjų perpučiami koridoriai at- 
sidavė cheminėmis valymo priemonėmis, suplėkusiomis ar- 
chyvų knygomis ir per didele doze kvepalų, sklindančių nuo 
apygardos prokuroro sekretorės. Aleksai įžengus į priimamą- 
jį, ši klausiamai pakėlė akis. 

— Sveika. Ar paklydai, brangute? Kaip gražiai sušukuoti 
tavo plaukai. Gaila, kad negaliu savųjų taip nešioti, suimtų 
nuo kaktos ir susuktų į kuodą. Tam reikia turėti labai mažas 
ausis. Jei nori žinoti, man iš abiejų galvos pusių styro ąsočio 
rankenos. Ar dažei chna, kad jie taip rausvai blykčiotų? 

— Ar čia apygardos prokuroro Časteno kabinetas? 

- Žinoma, brangute. Kam tau jo reik? Jis šiandien lyg ir 
užsiėmes. 

— Aš iš Trevio apygardos prokuratūros. Tikiuosi, ponas 
Harperis pranešė, kad atvyksiu. 

Sekretorė liovėsi žiaumoti kramtomosios gumos gumulėlį. 

— Tu? Mes laukėme vyriškio. 

— Kaip matote... - Aleksa skėstelėjo rankomis. 

Sekretorė, regis, suirzo. 

— Ponas Harperis galėjo ir užsiminti, kad jo padėjėja yra 
dama, o ne vyras, bet, po šimts kelmų, - ji spragtelėjo pirš- 
tais, — žinai, kokie tie vyrai. Ką gi, brangute, į susitikimą at- 
vykai pačiu laiku. Mano vardas Imodžena. Nori kavos? Nuos- 
tabus kostiumėlis, toks madingas. Dabar sijonai nešiojami 
trumpesni, ar ne? 

Rizikuodama, kad žodžiai nuskambės šiurkščiai, Aleksa 
paklausė: 

— Ar kitos šalys jau atvyko? 

Kaip tik tuo metu už uždarų durų pasigirdo vyriškas juokas. 

— Jau supratai? - tarė Imodžena. - Tikriausiai kuris nors 
ką tik skėlė kokį nešvankų anekdotą, kad nuleistų garą. Jie 
dabar netveria savam kaily - dėl ko gi sušauktas šis slaptas 

pasitarimas? Kas čia per paslaptis? Ponas Harperis nesakė 
Patui, dėl ko atvyksti į Perselį, nors jie studijuodami teisę ir 
buvo draugai. Ar atvažiavai dėl to, kad MĮ nori gauti lošimo 
licenciją? 

— MĮ? 

— Mintonų įmonės. 

Imodžena šitai ištarė lyg stebėdamasi, kad pavadinimas 
Aleksai negirdėtas. 

— Gal nederėtų versti jų ilgai laukti, - taktiškai pasiūlė 
Aleksa išsisukdama nuo atsakymo į Imodženos klausimą. 

— Po šimts, jau visai užsiplepėjau. Tai ar norėtum kavos, 
brangute? 

— Ne, dėkui. 

Aleksa nusekė paskui Imodženą prie durų. Širdis ėmė plak- 
ti du kartus greičiau. 

- Atleiskite, - pertraukė pokalbį Imodžena kyštelėdama 
galvą į kambarį, - atvyko apygardos prokuroro Harperio pa- 
dėjėja. Jums visiems bus tikrai labai malonu. - Ji atsigręžė 
į Aleksą. Viena akis tamsiai mėlynu tušu storai nuteptomis 
blakstienomis mirktelėjo kaip sąmokslininkės. - Eik vidun, 
brangute. 

Drąsindama save prieš patį svarbiausią gyvenimo susitiki- 
mą Aleksa įėjo į kambarį. 

Kambaryje tvyranti laisva atmosfera bylojo, kad susirin- 
kę vyrai tikėjosi sulaukti dar vieno vyro. Tą akimirką, kai ji 
peržengė slenkstį ir Imodžena uždarė duris, vyras prie sta- 
lo pašoko ant kojų. Storo stiklo peleninėje užgesino cigarą ir 
ranka siektelėjo švarko, permesto per kėdės atlošą. 

- Patas Častenas, - prisistatė jis tiesdamas ranką. - „Ma- 
lonu“ - per švelniai pasakyta. Bet juk mano draugužis Gregas 
Harperis visuomet mokėjo vertinti damas. Nė kiek nesiste- 
biu, kad į prokuratūrą priėmė dirbti tokią išvaizdžią moterį. 

Diskriminacinė pastaba Aleksą suerzino, bet ji nuleido ją 
negirdomis. Linktelėjo priimdama Časteno komplimentą. 

Ranka, kurią ji tvirtai paspaudė, buvo tokia sunki nuo auk- 
sinių papuošalų, kad nuleista kaip inkaras būtų išlaikiusi ne- 
mažą jachtą. 

— Dėkui, kad surengėte šį susitikimą, pone Častenai. 

— Niekai, vieni niekai. Malonu patarnauti tiek jums, tiek 
Gregui. Ir vadinkite mane Patu. - Paėmęs už alkūnės atgręžė 
ją kitų dviejų vyrų pusėn. - Čia ponas Angusas Mintonas ir jo 
sūnus Džunijoras. 

— Malonu susipažinti. 

Stovint priešais juos, pirmą kartą susidūrus akis į akį, Alek- 
są apėmė keistas ir stiprus jausmas. Viduje grūmėsi smalsu- 
mas ir antipatija. Norėjo juos perprasti, demaskuoti. Užuot 
taip ir padariusi, pasielgė civilizuotai - padavė ranką. 

Ją paspaudė pūslėtas delnas. Paspaudimas buvo kiek per 
stiprus, užtat atviras ir draugiškas, kaip ir besišypsantis 
veidas. 

— Malonu susipažinti, ponia. Sveika atvykusi į Perselio 
apygardą. 

Anguso Mintono veidas buvo įdegęs ir nugairintas metų 
metus dirbant atvirame ore, nuniokotas svilinančios vasaros 
saulės ir ledinio šiaurės vėjo. Protingos mėlynos akys žiburia- 
vo žvelgdamos į ją iš akiduobių, aplink kurias kaip spinduliai 
skleidėsi draugiškos raukšlelės. Balsas buvo griausmingas. 
Aleksa spėjo, kad jis ir juoktis turėtų garsiai, nes matė pla- 
čią krūtinę ir nuo alaus išsipūtusį pilvą - vienintelį piktnau- 
džiavimo požymį. Visais kitais atžvilgiais jis atrodė sveikas ir 
stiprus. Net jaunesnis, stambesnis vyras nenorėtų veltis su 
juo į peštynes — tokia tvirta rodėsi jo laikysena. Nors ir labai 
stiprus, jis vis dėlto atrodė atviraširdis kaip mišioms patar- 
naujantis berniukas. 

Sūnaus rankos paspaudimas buvo švelnesnis, bet ne ma- 
žiau širdingas ir draugiškas. Jis šiltai suėmė Aleksos ranką ir 
vertu pasitikėjimo balsu tarė: 

— Džunijoras Mintonas. Malonu. 

— Ir man. 

Atrodė jaunesnis nei keturiasdešimt trejų, ypač kai šypso- 
josi. Blykstelėjo lygūs balti dantys, viename skruoste atsira- 
do velnioniška duobutė - rodės, jis elgiasi taip pat, kaip elg- 
tųsi bet kuriomis kitomis aplinkybėmis. Mėlynos akys, šiek 
tiek tamsesnės nei tėvo, bet tokios pat šelmiškos, žvelgė į ją 
taip ilgai, kad nebūtum suabejojęs: juodu - vieninteliai svar- 
būs žmonės kambaryje. Ji atitraukė ranką, regis, Džunijorui 
Mintonui dar nespėjus apsispręsti, paleisti ją ar ne. 

— O aure ten - Ridas, Ridas Lambertas. 

Aleksa pasisuko, kur rodė Patas Častenas, ir pamatė ke- 
tvirtą vyriškį, kurio lig šiol nebuvo pastebėjusi. Nepaisyda- 
mas etiketo jis vis dar drybsojo kėdėje kambario kampe. Nu- 
minti kaubojaus batai buvo sukryžiuoti ties kulkšnimis, jų 
nosys stirksojo į lubas ir akiplėšiškai sūpavosi pirmyn atgal. 
Laisvai sunertos rankos gulėjo ant vakarietiško diržo sag- 
ties. Praskyręs jas dviem pirštais palietė kaubojiškos skry- 
bėlės kraštą. 

— Madam. 

— Pone Lambertai, - šaltokai tarė ji. 

- Nagi, sėskitės, - pakvietė Častenas rodydamas jai kėdę. — 
Ar Imodžena pasiūlė jums kavos? 

— Taip, bet pasakiau jai, kad nereikia. Norėčiau eiti prie 
mūsų susitikimo tikslo, jei galima. 

- Žinoma. Džunijorai, pritrauk čionai dar vieną kėdę. An- 
gusai... - Častenas linktelėjo vyresniajam, kad atsisėstų. Kai 
visi vėl susėdo, apygardos prokuroras grįžo prie savo kėdės 
už stalo. — Taigi, panele... Po galais. Prisistatydami taip ir ne- 
išgirdome jūsų vardo. 

Aleksa atsidūrė dėmesio centre. Keturios poros akių nu- 
krypo į ją, smalsiai laukdamos, kada išgirs jos vardą. Kad 
būtų dramatiškiau, ji neskubėjo žinodama, jog atskleidus 
vardą kils audringa reakcija. Ji norėjo ją išvysti ir įsidėmėti, 
kaip kiekvienas reaguos. Buvo apmaudu, kad nelabai matyti 

Ridas Lambertas. Jis sėdėjo beveik jai už nugaros, o kaubo- 
jaus skrybėlė slėpė veidą, išskyrus smakrą. 

Ji įkvėpė. 

— Esu Aleksandra Geiter, Selinos duktė. 

Stojo bežadė tyla. 

Pagaliau Patas Častenas sumišęs paklausė: 

— Kas yra Selina Geiter? 

— Še tau, kad jį kur šunys. 

Angusas sudribo kėdėje kaip virstantis pripučiamas žaislas. 

- Selinos duktė. Viešpatie, - sukuždėjo Džunijoras. - Čia 
tai bent. 

— Gal kas malonėtų paaiškinti, ką? - tarė Patas, vis dar su- 
trikes. 

Niekas nekreipė į jį dėmesio. 

Mintonai atvirai spoksojo į Aleksą ieškodami jos veide pa- 
našumo į motiną, kurią taip gerai pažinojo. Akies krašteliu ji 
pastebėjo, kad Lamberto batai liovėsi siūbavę. Jis suglaudė 
kelius ir atsisėdo tiesiai. 

— Ką, po šimts pypkių, šitiek metų veikei? - paklausė An- 
gusas. 

— Kiek jau praėjo metų? - norėjo sužinoti Džunijoras. 

— Dvidešimt penkeri, - pasakė Aleksa. - Man buvo tik du 
mėnesiai, kai senelė Greihem iš čia išsikraustė. 

— Kaip laikosi tavo senelė? 

— Vako slaugos namuose miršta nuo vėžio, pone Minto- 
nai. - Aleksai neatrodė, kad verta tausoti jų jausmus. - Ji iš- 
tikta komos. 

— Ak, kaip gaila. 

— Taigi. 

— Kur judvi gyvenote visą šį laiką? 

Aleksa pasakė miestelio vidurio Teksase pavadinimą. 

— Gyvenome ten visą mano gyvenimą, bent kiek prisime- 
nu. Ten baigiau vidurinę, įstojau į Teksaso universitetą, pas- 
kui tiesiai į Teisės fakultetą. Prieš metus tapau teisininke. 


— Teisės fakultetas. Tik įsivaizduokit. Na, tau puikiai kloja- 
si, Aleksandra, tiesiog puikiai. Ar ne, Džunijorai? 

Džunijoras Mintonas žavingai nusišiepė iki pat ausų. 

— Tikrai. Atrodai nė kiek nepanaši į tą, kurią mačiau pa- 
skutinį kartą. Jei gerai pamenu, buvai prišlapinusi vystyklą, 
o ant galvos neturėjai nė plaukelio, - paerzino. 

Turint omenyje šio iš anksto sutarto susitikimo priežas- 
tį, toks flirtavimas Aleksą trikdė. Ji apsidžiaugė vėl įsiterpus 
Patui Častenui: 

— Nesmagu kištis į tokį jaudinantį senų draugų susitikimą, 
bet man nė kiek neprašviesėjo. 

Angusas jam paaiškino: 

— Selina buvo Džunijoro ir Rido klasės draugė. Tiesą sa- 
kant, jie buvo geriausi draugai. Kol mokėsi vidurinėje, buvo 
sunku pamatyti kurį nors vieną be kitų dviejų. Buvo kaip pa- 
kvaišę. - Paskui jo mėlynos akys apsiniaukė ir jis sielvartingai 
papurtė galvą. - Selina mirė. Tragiškas atsitikimas. - Jis šiek 
tiek patylėjo kaupdamasis. — Šiaip ar taip, nuo to laiko, kai 
jos senelė, Selinos motina, išvažiavo su Aleksandra, šiandien 
pirmą kartą apie ją išgirdome. - Šypsodamas jis pliaukštelėjo 
sau per šlaunis. - Kad jį kur griausmas, ar ne puiku vėl matyti 
tave Perselyje? 

— Dėkoju, bet... - Aleksa atsegė savo portfelį ir išėmė gels- 
vą voką. - Grįžau ne tam, kad čia pasilikčiau, pone Mintonai. 
Tiesą sakant, atvykau kaip oficialus asmuo. 

Ji per stalą padavė voką apygardos prokurorui, šis sumišęs 
pažiūrėjo. 

— Oficialus asmuo? Kai Gregas man skambino ir klausė, ar 
nepadėčiau jo geriausiam prokurorui, jis kažką minėjo apie 
bylos atnaujinimą. 

— Viskas viduje, - tarė Aleksa galvos linktelėjimu rodyda- 
ma į voką. - Siūlau atidžiai perskaityti ir gerai susipažinti su 
detalėmis. Pone Častenai, Gregas Harperis pageidauja, kad 
Jūsų prokuratūra bei vietos teisėsaugos institucijos bendra- 

darbiautų ir suteiktų visą reikiamą pagalbą. Jis patikino, kad 
jūs man padėsite, kol vyks tyrimas. 

Ji ryžtingai užvertė aplanką, atsistojo ir žengė prie durų. 

— Tyrimas? 

Apygardos prokuroras Častenas atsistojo. Mintonai taip pat. 

— Dirbate kartu su lenktynių komisija? - paklausė Angu- 
sas. - Mums sakė, kad būsime nuodugniai patikrinti prieš 
suteikiant lošimo licenciją, bet jau maniau, jog patikrinimas 
baigtas. 

— Rodos, viskas jau baigta, išskyrus formalumus, - tarė 
Džunijoras. 

— Kiek man žinoma, taip ir yra, - atsakė Aleksa. - Mano 
tyrimas nesusijęs su lenktynių komisija ar jums suteikiama 
lošimo licencija. 

Kiek luktelėjęs ir nesulaukęs jokio paaiškinimo, Častenas 
paklausė: 

— Ką gi, tai su kuo jis susijęs, panele Geiter? 

Atsitiesusi visu ūgiu ji atsakė: 

— Atnaujinu dvidešimt penkerių metų senumo žmogžu- 
dystės bylą. Gregas Harperis prašė jūsų pagalbos, pone Čas- 
tenai, nes nusikaltimas įvykdytas Perselio apygardoje. 

Ji pažvelgė tiesiai į Angusą, paskui nukreipė žvilgsnį į 
Džunijorą. Galiausiai įsmeigė akis į Rido Lamberto skrybėlės 
viršų. 

— Dirbsiu, kol išsiaiškinsiu, kuris iš jūsų nužudė mano mo- 
tiną. 


Antras 


Ieksa nusiplėšė kostiumėlio švarkelį ir numetė ant motelio 
lovos. Pažastys buvo šlapios, kojos linko per kelius. Ją pyki- 
no. Scena apygardos prokuroro kabinete ją sukrėtė labiau, 
nei norėjo pripažinti. 

Iš Pato Časteno kabineto ji išėjo aukštai iškelta galva, atlo- 
šusi pečius. Ne per greitai, bet ir negaišuodama. Atsisveikin- 
dama nusišypsojo Imodženai, kuri tikrai klausėsi už durų, 
nes spoksojo į Aleksą išverstomis akifnis ir pražiota burna. 

Išėjimas buvo gerai surepetuotas, laiku ir puikiai atliktas. 
Susitikimas vyko visai taip, kaip ji buvo suplanavusi, bet jam 
pasibaigus ji pajuto didžiulį palengvėjimą. 

Dabar vieną po kito plėšė nuo savęs tuos bjaurius drabu- 
žius. Norėjosi manyti, kad blogiausia jau praėjo, bet nerima- 
vo dėl to, kas dar bus. Tie trys šiandien sutikti vyrai negrius 
ant žemės dėdamiesi mirę. Dar teks bendrauti, o susidūrę su 
Ja akis į akį jie per daug nesidžiaugs. 

Angusas Mintonas atrodė geraširdis kaip Kalėdų Senelis, 
bet Aleksa žinojo, kad juo dėtas niekas nesijaustų toks ne- 
kaltas, koks stengėsi apsimesti jis. Jis yra turtingiausias, ga- 
lingiausias apygardos žmogus. Vien geranoriškai vadovauda- 
mas tokios padėties neužimsi. Jis kausis, kad išsaugotų tai, 


dėl ko plušėjo visą gyvenimą. 

Džunijoras - žavėtojas, mokantis elgtis su moterimis. Me- 
tai jo pagailėjo. Jis nelabai skyrėsi nuo paauglio, Aleksos ma- 
tyto nuotraukose. Be to, ji žinojo, kad gera savo išvaizda jis 
moka pasinaudoti. Jai būtų nesunku jį pamėgti. Nesunku ir 
įtarti žmogžudyste. 

Sunkiausia buvo perprasti Ridą Lambertą, nes šis nepada- 
rė išskirtinio įspūdžio. Jam vieninteliam nepavyko pažvelgti 
į akis. Ridas vyras atrodė daug atkaklesnis ir stipresnis nei 
Ridas berniukas iš senelės nuotraukų dėžutės. Pirmas įspū- 
dis buvo toks: niūrus, nedraugiškas ir pavojingas. 

Aleksa buvo tikra, kad vienas iš šių vyrų kadaise nužudė 
jos motiną. 

Žmogžudyste apkaltintas Badis Hiksas Selinos Geiter ne- 
žudė. Senelė, Merlė Greihem, visą gyvenimą kalė tai Aleksai 
į galvą kaip poterius. 

— Aleksandra, tau teks rasti teisybę, - beveik kasdien karto- 
davo jai Merlė. - Bent tiek privalai padaryti dėl savo motinos. 

Sakydama šiuos žodžius paprastai ji liūdnai žvilgtelėdavo 
į vieną iš daugybės įrėmintų savo mirusios dukters nuotrau- 
kų, išdėliotų po visą namą. Pažvelgusi į šias fotografijas ji 
pravirkdavo, ir anūkė niekaip negalėdavo jos paguosti, kad 
ir ką sakydavo. Tačiau dar prieš keletą savaičių Aleksa neži- 
nojo, ką Merlė įtaria Selinos nužudymu. Tai paaiškėjo pačią 
juodžiausią Aleksos gyvenimo valandą. 

Atsiliepusi į skubų slaugos namų gydytojo skambutį, ji 
nudūmė magistrale į Vaką. Pastatas buvo tylus, švarus, čia 
dirbo rūpestingi profesionalai. Visą gyvenimą telefonų kom- 
panijoje plušėjusiai ir neblogą pensiją užsidirbusiai Merlei tai 
buvo įkandama. Tačiau kad ir kaip čia buvo patogu, vis tiek 
tvyrojo niūrus senatvės tvaikas; koridoriais sklido sielvartas 
ir mirties nuojauta. 

Atvykusi tą šaltą, slogią, lietingą popietę, Aleksa sužinojo, 
kad senelės būklė kritinė. Ji įėjo į tykią vienutę ir prisiartino 
prie ligoninės lovos. Prieš savaitę, kai Aleksa ją lankė, Merlė 


nebuvo tokia silpna. Dabar tik jos akys vis dar blykčiojo kaip 
Liepos ketvirtosios ugnelės. Bet jų žibėjimas buvo nedrau- 
giškas. 

— Nesiartink, - alsiai kvėpuodama sugergždė Merlė, - ne- 
noriu tavęs matyti. Viskas per tave! 

— Kas, senele? - paklausė persigandusi Aleksa. - Apie ką 
tu kalbi? 

— Nenoriu, kad čia būtum. 

Sutrikusi dėl tokio atstūmimo, Aleksa žvilgtelėjo į plušan- 
čius gydytojus ir slaugytojas. Jie patraukė pečiais, nieko ne- 
suprasdami. 

— Kodėl nenori manes matyti? Atvažiavau iš pat Ostino. 

— Tai tavo kaltė, kad ji mirė, pati žinai. Jei ne tu... 

Merlė suaimanavo iš skausmo ir blyškiais, į pagaliukus pa- 
našiais pirštais sugniaužė paklodę. 

— Mama? Sakai, aš kalta dėl mamos mirties? 

Merlė išsprogino akis. 

— Taip, - pagiežingai sušnypštė. 

— Bet aš buvau tik vaikas, kūdikis, - paprieštaravo Aleksa, 
beviltiškai liežuviu drėkindama lūpas. - Kaip galėjau... 

— Pasiklausk jų. 

— Kieno, senele? Kieno pasiklausti? 

- To, kuris ją nužudė. Anguso, Džunijoro, Rido. Bet kal- 
čiausia buvai tu... tu... tu... 

Po kelių minučių, kai Merlė nugrimzdo į gilią komą, gy- 
dytojui teko išvesti Aleksą iš palatos. Bjaurus kaltinimas ją 
apstulbino, aidėjo galvoje ir draskė širdį. 

Jei Merlė laiko Aleksą kalta dėl Selinos mirties, galima pa- 
aiškinti, kodėl ją taip auklėjo. Anūkė visą gyvenimą stebėjosi, 
kodėl senelė jai tokia nemeili. Kad ir ką Aleksa pasiekdavo, 
to nepakakdavo, kad senelė ją pagirtų. Žinojo, kad nebuvo 
laikoma tokia gabia, protinga ir charizmatiška kaip besišyp- 
santi mergina nuotraukose, į kurias taip ilgesingai žvelg- 
davo Merlė. 

Aleksa nepyko ant motinos. Tiesą sakant, dievino ir garbi- 
noją su akla be tėvų augančio vaiko aistra. Nuolatos stengėsi 
tapti tokia visapusiškai gera, kokia buvo Selina, - ne tik dėl 
to, kad būtų verta jos dukters vardo, bet ir žūtbūtinai siek- 
dama pelnyti senelės meilę ir pripažinimą. Tad išgirdusi iš 
mirštančios senelės lūpų esanti kalta dėl Selinos nužudymo 
ji patyrė netikėtą smūgį. 

Gydytojas nedrąsiai paklausė, gal ji norinti, kad poniai 
Greihem būtų atjungtos gyvybę palaikančios sistemos. 

— Niekuo nebegalime jai padėti, panele Geiter. 

— Netiesa, galite, - atsakė Aleksa taip piktai, kad iškart 
nutildė gydytoją. - Galite palaikyti gyvybę. Aš nuolat jums 
skambinsiu. 

Grįžusi į Ostiną ji tuoj pat ėmėsi tirti Selinos Greihem Gei- 
ter nužudymo bylą. Daug bemiegių naktų praleido žiūrinė- 
dama stenogramas ir teismo dokumentus, paskui kreipėsi į 
savo viršininką, Trevio apygardos prokurorą. 

Gregas Harperis perstūmė cigaretę iš vienos burnos pusės 
į kitą. Teismo salėje Gregas būdavo kaltų ginamųjų, meluo- 
jančių liudytojų ir ramių teisėjų siaubas. Jis kalbėdavo per 
garsiai, rūkydavo per daug, gerdavo apsčiai, vilkėdavo penkis 
šimtus dolerių kainuojančius kostiumus šviesiais ruoželiais 
ir avėdavo dukart brangesnius driežų odos batus. 

Jei sakytume, kad jis buvo per daug išsipustęs ir ypatin- 
gas individualistas, nepasakytume apie jį nieko. Jis buvo 
įžvalgus, ambicingas, negailestingas, nepermaldaujamas ir 
bedievis; ir tikriausiai todėl pasidarys sau vietos valstijos 
politikoje - toks buvo jo didysis tikslas. Jis tikėjo skatinimo 
nauda ir vertino jaunus talentus. Štai kodėl Aleksa dirbo jo 
komandoje. 

— Nori atnaujinti dvidešimt penkerių metų senumo žmog- 
žudystės bylą? - paklausė Gregas, kai ji išdėstė prašomo su- 
rengti susitikimo tikslą. - Turi priežastį? 

— Auka buvo mano motina. 

Pirmą kartą, kiek jį pažinojo, Gregas uždavė klausimą, į 
kurį iš anksto nežinojo atsakymo - ar bent nenutuokė, koks 
jis turėtų būti. 

- Jėzau, Aleksa, atleisk man. Nežinojau. 

Ji vos vos gūžtelėjo pečiais. 

— Na, apie tokius dalykus juk nedera pliaukšti, tiesa? 

— Kada tai įvyko? Kiek tau buvo metų? 

— Buvau kūdikis. Aš jos neprisimenu. Buvo vos aštuonioli- 
kos, kai ją nužudė. 

Ilga, kaulėta plaštaka jis perbraukė sau per dar ilgesnį ir 
kaulėtesnį veidą. 

— Ar byla guli archyve kaip oficialiai neišnagrinėta? 

— Ne visai taip. Įtariamasis buvo suimtas, kaltinimai pa- 
teikti, o paskui byla nutraukta. Teismo ji taip ir nepasiekė. 

- Papasakok man, tik trumpai. Šiandien pietauju su valsti- 
jos generaliniu prokuroru, - tarė jis. - Turi dešimt minučių. 
Rėžk. 

Kai ji baigė kalbėti, Gregas susiraukė ir nuo rūkstančios, 
iki pat filtro sudegusios nuorūkos prisidegė kitą cigaretę. 

— Prakeikimas, Aleksa, nesakyk, kad čia įsivėlę Mintonai. 
Ar tavo senelė tikrai mano, kad vienas iš jų nudaigojo tavo 
motiną? 

— Arba jų draugas Ridas Lambertas. 

— Gal kartais ji nurodė kokias priežastis? 

— Konkrečių ne, - išsisuko Aleksa nenorėdama išsiduoti, 
kad Merlė kaip priežastį nurodė ją, Aleksą. - Atrodo, Selina 
buvo jų artima draugė. 

— Tai kodėl vienas iš jų turėjo ją nužudyti? 

— Tą aš ir noriu išsiaiškinti. 

— Eidama savo tiesiogines pareigas? 

— Tai perspektyvi byla, Gregai, - griežtai tarė ji. 

— Be nuojautos, neturi nieko. 

— Turiu daugiau nei nuojautą. 

Jis nepritariamai suniurnėjo. 

— Ar esi tikra, kad tai - ne vien asmeninis pyktis? 

- Žinoma, ne, - įsižeidė Aleksa, - bylą atnaujinčiau vien 
teisiniu požiūriu. Jei Badis Hiksas būtų pakliuvęs į teismą ir 
prisiekusiųjų pripažintas kaltu, tam, ką pasakė senelė, ne- 
teikčiau tokios reikšmės. Tačiau viskas yra čia, oficialiuose 
dokumentuose. 

— Bet kodėl gi senelė nepakėlė triukšmo dėl žmogžudystės 
tada, kai ji įvyko? 

— Pati jos to klausiau. Tada neturėjo pinigų ir ją baugino 
teisinės machinacijos. Be to, po žmogžudystės jautėsi visai 
be jėgų. Tą truputį, kuris buvo likęs, išeikvojo prižiūrėdama 
mane. 

Dabar Aleksai buvo aišku, kodėl nuo pat mažų dienų, kiek 
pamena, senelė ragino ją rinktis teisininkės profesiją. Kaip 
iš jos ir buvo tikimasi, Aleksa puikiai mokėsi mokykloje ir 
galiausiai baigė Teksaso universiteto Teisės fakultetą tarp 
dešimties procentų geriausiųjų. Teisininkės profesiją jai pa- 
rinko Merlė, bet, laimė, ši sritis domino Aleksą ir teikė jai 
džiaugsmo. Raustis painiuose dalykuose jos smalsiam protui 
buvo tikras malonumas. Ji buvo puikiai pasirengusi atlikti 
tai, ką privalo. 

— Senelė buvo tik našlė, likusi su kūdikiu ant rankų, - to- 
liau argumentavo Aleksa. - Ji niekaip negalėjo pasipriešinti 
teisėjo sprendimui per Hikso teisnumo svarstymą. Turėda- 
ma tik kuklias santaupas, ji susikrovė daiktus, išvažiavo iš 
miesto ir nebegrįžo. 

Gregas žvilgterėjo į savo rankinį laikrodį. Tada, lūpomis 
spausdamas cigaretę, atsistojo ir apsivilko švarką. 

— Negaliu atnaujinti žmogžudystės bylos neturėdamas jo- 
kio argumento ar įtikimos priežasties. Tą žinai. Pasigriebiau 
tave iš Teisės fakulteto ne dėl to, kad esi kvaila. Tačiau turiu 
prisipažinti, kad šiek tiek kaltas ir tavo dailus užpakaliukas. 

— Ačiū. 

Jos pasipiktinimas buvo akivaizdus, bet jį sukėlė ne diskri- 
minacinė viršininko pašaipa - tokia įžūli, jog Aleksa neabejo- 
jo, kad nenuoširdi. 

— Klausyk, Aleksa, juk prašai ne kokios menkutės paslau- 
gėlės, - tarė jis. - Kadangi tie vyrukai - ne bet kas, tas mėš- 
las, apie kurį mudu čia kalbame, gali baisiai aptėkšti. Prieš 
iškišdamas nosį turiu turėti daugiau, ne vien tavo nuojautą 
ir senolės kliedesius. 

Aleksa nuėjo paskui jį prie kabineto durų. 

— Nagi, Gregai, apsieikime be profesinio žargono. Galvoji 
vien apie save. 

— Esi velniškai teisi. Visada galvoju apie save. 

Po tokio prisipažinimo neliko erdvės jokiam manevrui. 

— Bent jau leisk man tirti šią žmogžudystę, kai nebūsiu la- 
bai įsitraukusi į kitas bylas. 

- Žinai, kiek turime neatliktų darbų. Bylų tiek, kad nepajė- 
giame visų parengti teismui. 

- Dirbsiu po darbo. Neapleisiu kitų savo pareigų. Žinai, 
kad neapleisiu. 

— Aleksa... 

— Gregai, prašau. 

Jis neslėpė noro, kad Aleksa atsiimtų prašymą, bet ji ne- 
pasidavė, kol aiškiai nepasakyta „ne“. Pirminis tyrimas suža- 
dino jos, kaip teisininkės, susidomėjimą, o žūtbūtinis troški- 
mas įrodyti, kad senelė klysta, ir apsiginti dar labiau skatino 
imtis šio sumanymo. 

- Jei netrukus nieko nepateiksiu, atsisakysiu šios minties 
ir daugiau apie tai neišgirsi. 

Jis įdėmiai žiūrėjo į jos ryžtingą veidą. 

— Kodėl tau nekompensavus savo nusivylimo aistringai 
slapta pasidulkinant, kaip daro kiti? Bent jau pusė miesto 
Vaikinų, vedusių ar vienišų, suteiktų tau šią paslaugą. - Alek- 
Sa pažvelgė į jį su panieka. - Gerai jau, gerai. Gali šiek tiek pa- 
Sikapstyti, bet tiktai laisvu laiku. Ateik, kai turėsi ką konkre- 

taus. Jei noriu laimėti balsų, negaliu atrodyti ar elgtis kaip 
koks sumautas kvailys. Ir niekas kitas šitoje kontoroje negali. 
O dabar vėluoju pietų. Iki. 

Aleksa buvo apsikrovusi bylomis, tad laiko tirti motinos 
nužudymą turėjo labai nedaug. Skaitė viską, ką tik nutvėrė: 
laikraščių pranešimus, Badžio Hikso apklausos stenogra- 
mas, - kol atmintinai išmoko. 

Faktai buvo paprasti. Badis Hiksas, protiškai atsilikęs as- 
muo, suimtas netoli žmogžudystės vietos, ant jo drabužių 
aptikta aukos kraujo. Suimamas jis turėjo chirurginį instru- 
mentą, kuriuo, kaip įtariama, nužudė auką. Badis uždarytas 
į areštinę, apklaustas, jam pateikti kaltinimai. Po kelių dienų 
byla buvo svarstoma. Teisėjas Džozefas Volesas pareiškė, kad 
Hiksas yra neteisnus, ir šis buvo uždarytas valstijos psichia- 
trijos ligoninėje. 

Atrodė, kad byla buvo pradėta ir tuoj pat baigta. Bet kai 
Aleksa jau ėmė manyti, kad Gregas teisus, kad ji ieško ko ne- 
pametusi, aptiko šį tą neįprasta Hikso bylos svarstymo ste- 
nogramoje. Dar kiek patyrinėjusi, vėl atėjo pas Gregą, apsi- 
ginklavusi raštiškais parodymais su priesaika. 

— Vis dėlto šį tą radau. 

Triumfuodama ji šleptelėjo aplanką ant stalo, kur jau riog- 
sojo krūva kitų. 

Gregas baisiai susiraukė. 

— Nebūk tokia velnioniškai linksma ir, dėl Dievo, liaukis 
trankiusis. Mane kankina baisios pagirios, - burbėjo jis pro 
tirštą dūmų uždangą. Tada liovėsi dūmijęs ir gurkštelėjo ga- 
ruojančios juodos kavos. - Kaip praleidai savaitgalį? 

- Puikiai. Daug naudingiau nei tu. Štai, skaityk. 

Jis neryžtingai atvertė aplanką ir apsiblaususiomis akimis 
peržvelgė jo turinį. 

— Hm. 

Jau pirmos eilutės patraukė jo dėmesį. Atsilošęs kėdėje ir 
užkėlęs kojas ant stalo kampo perskaitė atidžiau. 

— Ar tai psichiatrijos ligoninės, kur įkalintas šitas žmogė- 
nas, Hiksas, gydytojo parodymai? 

— Buvo įkalintas. Jis mirė prieš keletą mėnesių. 

— Įdomu. 

— Įdomu?! - šūktelėjo Aleksa, nusivylusi tokiu blankiu 
įvertinimu. Ji pakilo nuo kėdės, apėjo ją ir sustojo, iš susijau- 
dinimo įsitvėrusi atlošo. - Gregai, Badis Hiksas toje ligoninė- 
je už nieką praleido dvidešimt penkerius metus. 

— Tu to dar nežinai. Neskubėk daryti išvadų. 

— Paskutinis jį gydęs psichiatras rašo, kad Badis Hiksas 
buvo pavyzdingas ligonis. Jam nepasireiškė jokių smurto 
polinkių. Jis neturėjo jokių seksualinio elgesio sutrikimų 
ir, gydytojo eksperto nuomone, negalėjo padaryti tokio nu- 
sikaltimo - atimti mano motinai gyvybės. Sutik, yra dėl ko 
abejoti. | 

Jis perskaitė dar kelis dokumentus, tada sumurmėjo: 

— Yra, bet tai tikrai ne rūkstantis šautuvas. 

- Aš negalėsiu rasti jokio konkretaus įkalčio, nebent įvyktų 
stebuklas. Bylai dvidešimt penkeri metai. Galiu tik viltis, kad 
pavyks ją pateikti prisiekusiesiems, sprendžiantiems dėl by- 
los atidavimo į teismą. Kad tikrasis žudikas prisipažins, - esu 
tikra, nė trupučio neabejoju, kad Badis Hiksas mano motinos 
nežudė, - tai turbūt tik tuščia svajonė. Ir vargu ar pavyks su- 
žvejoti kokį liudytoją, viską mačiusį savo akimis. 

— Tikrai nepavyks, Aleksa. 

— Kodėl? 

— Gerai ruošdavai namų darbus, taigi turėtum žinoti. 
Žmogžudystė įvyko Anguso Mintono rančos arklidėje. Ištark 
Šį vardą bet kurioje apygardos vietoje - ir sudrebės žemė. 
Jis - stambi žuvis. Jei ir būtų koks liudininkas, jis neliudytų 
prieš Mintoną, nes kąstų į ranką, kuri jį maitina. Mintonas 
valdo bent tuziną įmonių toje valstijos srityje, kuri dabar 
Vos kvėpuoja. Ir štai prieiname prie kito delikataus dalyko 
byloje, kurioje knibždėte knibžda delikačių dalykų. - Gregas 

sriūbtelėjo kavos ir prisidegė kitą cigaretę. - Gubernatoriaus 
lenktynių komisija ką tik leido Mintonų įmonėms Perselio 
apygardoje įrengti žirgų lenktynių trasą. 

— Taip, žinau. Ką tai turi bendra su byla? 

— Tai tu man atsakyk. 

— Nieko! 

— Gerai, tebūnie. Bet jei pradėsi svaidytis kaltinimais ir 
šmeižti vieną iš mylimiausių Teksaso sūnų, kaip manai, ar 
gubernatorius apsidžiaugs? Jis be galo didžiuojasi savo lenk- 
tynių komisija. Nori, kad totalizatorius įsibėgėtų be jokių 
kliūčių. Ir jokių abejonių. Jokių neigiamų atsiliepimų spau- 
doje. Jokių abejotinų sandorių. Jis nori, kad viskas būtų ne- 
priekaištinga ir taip švaru, kad net gurgždėtų. Taigi jei kaž- 
kokia pasipūtusi prokurorė pradės laidyti gerklę mėgindama 
susieti žmogžudystę su šitaip rūpestingai jo parinktos komi- 
sijos palaimintu asmeniu, gubernatorius nepaprastai įsius. 
Ojei ta prokurorė dirba šioje kontoroje, kaip manai, ant ko jis 
labiausiai sius? Moi. 

Aleksa nesiginčijo. Ji ramiai tarė: 

— Gerai. Išeisiu iš šios kontoros ir pati tai padarysiu. 

— Jėzau, kokia tu teatrališka. Neleidai man pabaigti. 

Jis paspaudė vidaus telefono mygtuką ir suriaumojo se- 
kretorei, kad atneštų dar kavos. Laukdamas Gregas prisidegė 
dar vieną cigaretę. 

— Kita vertus, - tarė jis, išpūtęs dūmus, - negaliu pakęsti 
to šunsnukio, gyvenančio gubernatoriaus rūmuose. Nieka- 
da to neslėpiau, ir tai abipusis jausmas, nors tas veidmainis 
niekšelis šito nepripažįsta. Mirsiu iš juoko stebėdamas, kaip 
jis raitosi. Įsivaizduok jį besiteisinantį, kodėl jo komisija iš 
daugybės prašymų teikėjų pasirinko kandidatą, susijusį su 
žmogžudyste? - Jis tyliai sukikeno. - Vien apie tai pagalvojus 
man pasistoja. 

Aleksai Grego motyvacija pasirodė atgrasi, bet ji džiūgavo, 
kad leidimas duotas. 


— Tai galiu atnaujinti bylą? 

- Byla vis dar nebaigta, nes Hiksas taip ir nebuvo teisia- 
mas, - Gregas nuleido kojas ir kėdė šaižiai sugirgždėjusi 
pasviro į priekį, - bet privalau tau pasakyti: darau tai prieš 
savo sveiką protą ir vien todėl, kad pasitikiu tavo nuojauta. 
Tu man patinki, Aleksa. Ko esi verta, įrodei dar per stažuotę, 
būdama teisės studentė. Net jei ir neturėtum dailaus užpa- 
kaliuko, gerai, kad esi mūsų užkampyje. - Jis pažvelgė į jos 
surinktą medžiagą ir ėmė žaisti su vieno aplanko kampu- 
čiu. - Vis dėlto manau, kad pyksti ant tų vyrų, miestelio, gal 
dar ko nors. Nesakau, kad pyktis nepagrįstas. Tik to nepa- 
kanka bylai sulipdyti. Jei ne to psichiatro parodymai, būčiau 
tavo prašymą atmetęs. Taigi, kol būsi ten, kur klajoja bizonai 
ir laigo elniai su antilopėmis, prisimink, kad jeigu kas, mano 
subinę taip pat prižnybs. - Jis pakėlė akis ir piktai įsistebeili- 
jo įją. - Nesusimauk. 

- Nori pasakyti, kad galiu važiuoti į vakarų Teksasą? 

— Juk ten viskas įvyko, ar ne? 

— Taip, bet kas bus su mano bylomis? 

- Joms rengti paskirsiu stažuotojus ir paprašysiu atidėti 
nagrinėjimą. Tuo tarpu pasikalbėsiu su Perselio apygardos 
prokuroru. Kartu mokėmės Teisės fakultete. Jis tau puikiai 
tiks. Ne per daug protingas, be to, vedė žmoną ne pagal savo 
kepurę, tad visaip stengiasi įtikti. Paprašysiu, kad teiktų tau 
visokeriopą pagalbą. 

— Per daug nesukonkretink. Nenoriu, kad jie būtų perspėti. 

— Gerai. 

— Ačiū tau, Gregai, - nuoširdžiai tarė ji. 

— Neskubėk, - atsakė jis, slopindamas jos entuziazmą. — 
Jei ten tau prispaus uodegą, aš tavęs išsižadėsiu. Generali- 
nis prokuroras neslepia, kad esu jo įpėdinis. Noriu to dar- 
bo, o užvis labiausiai man patiktų, kad žavi galvota mergšė 
vadovautų vienam mano skyriui. Rinkėjus tai žavi, - nuo 
nikotino pageltusiu pirštu Harperis dūrė į jos pusę, - bet 

jei dabar šleptelėsi ant subinės, aš tavęs, vaike, nepažįstu. 
Supratai? 

— Esi nesąžiningas šunsnukis. 

Jis nusiviepė kaip krokodilas. 

— Net mano mamytė per daug manęs nemėgo. 

— Atsiųsiu tau atviruką. 

Ji jau buvo beeinanti. 

— Palauk valandėlę. Dar šis tas. Turi trisdešimt dienų. 

— Ką? 

— Trisdešimt dienų kam nors surasti. 

— Bet... 

— Tik tiek galiu duoti tau laiko, kad vietiniai neimtų ne- 
rimauti. Tai daugiau, nei reikia tavo nuojautai ir menkiems 
siūleliams patikrinti. Priimk šį siūlymą, arba nieko negausi. 

— Priimu. 

Jis nežinojo, kad ji turi dar vieną galutinį terminą, pačios 
nusistatytą. Aleksa norėjo senelei prieš mirtį pranešti Seli- 
nos žudiko vardą. Nesvarbu, kad senelei koma. Ji kaip nors 
pasieks Merlės sąmonę. Paskutinįkart senelė ramiai iškvėps, 
o prieš tai, Aleksa neabejojo, pagaliau ją pagirs. 

Aleksa palinko virš Grego stalo. 

- Žinau, kad esu teisi. Atvesiu į teismą tikrąjį žudiką, o 
kai tą padarysiu, pasieksiu, kad jis būtų nuteistas. Pamatysi, 
taip ir bus. 

— Gerai, gerai. Per tą laiką išsiaiškink, kaip mylisi tikri kau- 
bojai. Ir užsirašyk. Noriu žinoti smulkmenas apie pentinus, 
šautuvus ir visa kita. 

— Iškrypėlis. 

— Kalė. Ir netrenk... Po šimts velnių! 


Dabar prisiminusi tą pokalbį Aleksa nusišypsojo. Į įžeidžia- 
mus, moteris diskriminuojančius Grego žodžius ji nežiūrėjo 
rimtai, nes suprato, kad jis gerbia jos profesionalumą. Kad ir 
koks būtų laukinis, Gregas Harperis tapo jos patarėju ir drau- 

gu nuo tos vasaros prieš pirmąjį semestrą Teisės fakultete, 
kai ji dirbo prokuratūroje. Dabar jis dėl jos rizikavo kailiu, o ji 
brangino jo pasitikėjimą. 

Gavusi Grego leidimą veikti, Aleksa negaišo laiko. Popie- 
riams sutvarkyti, stalui nukraustyti ir butui užrakinti užte- 
ko vienos dienos. Iš Ostino ji išvyko anksti, stabtelėjo Vako 
slaugos namuose. Merlės būklė buvo tokia pat. Aleksa pali- 
ko „Vakariečio“ telefono numerį - ten bus galima ją rasti, jei 
įvyktų blogiausia. 

Motelio kambaryje ji surinko apygardos prokuroro namų 
telefono numerį. 

— Gal malonėtumėte pakviesti poną Časteną, - paprašė at- 
siliepus moters balsui. 

— Jo nėra namie. 

— Ponia Časten? Man svarbu pasikalbėti su jūsų vyru. 

— Kas kalba? 

— Aleksa Geiter. 

Ji išgirdo kažką panašaus į juoką. 

— Vadinasi, tai jūs, toji... 

- „Toji '? 

— Toji, kuri apkaltino žmogžudyste Mintonus ir šerifą 
Lambertą. Patas grįžo namo sukrėstas. Nebuvau mačiusi jo 
tokio... 

— Atleiskite, - sulaikiusi kvapą pertraukė ją Aleksa. - Jūs 
pasakėte - šerifą Lambertą? 


Trečias 


Derto tarnyba buvo įsikūrusi Perselio apygardos teismo 
rūmų pusrūsyje. Antrą kartą per šias dvi dienas Aleksa pa- 
statė automobilį šioje aikštelėje ir įžengė į pastatą. 

Buvo ankstyvas metas. Apatinio aukšto kontorose veikla 
dar nebuvo įsisiūbavusi. Vidury šio kabinetų labirinto buvo 
didelis policijos būrio kambarys, niekuo nesiskiriantis nuo 
kitų tokių kambarių visoje šalyje. Čia tarsi neišsisklaidantis 
debesis tvyrojo cigarečių dūmai. Keletas uniformuotų parei- 
gūnų buvo susispietę aplink viryklėlę, ant kurios lėtai virė 
kava. Vienas kalbėjo, bet pamatęs Aleksą nutilo vidury sa- 
kinio. Galvos viena po kitos atsigrežė, ir dabar į ją spoksojo 
visi. Ji pasijuto esanti ne vietoje - vyrų valdomoje teritori- 
joje. Lygios lyčių galimybės dar naujiena Perselio apygardos 
šerifo tarnybai. 

Ji išlaikė orumą ir maloniai tarė: 

— Labas rytas. 

— Labas, - choru atsakė jie. 

— Aš esu Aleksa Geiter. Atėjau susitikti su jūsų šerifu, jei 
galima. 

Šio sakinio nė nereikėjo. Jie jau žinojo, kas ji tokia ir dėl ko 
yra čia. Perselio dydžio mieste naujienos greitai sklinda. 

— Arjisjūsų laukia? - išspjovęs tabako sultis į tuščią žaliųjų 
pupelių skardinę karingai paklausė vienas pavaduotojas. 

— Manau, jis mane priims, - nedvejodama atsakė ji. 

- Jus atsiuntė Patas Častenas? 

Šįryt Aleksa mėgino jam prisiskambinti, bet ponia Časten 
pasakė, kad jis jau išvykęs į darbą. Skambino ten, bet niekas 
neatsiliepė. Arba jis dar nebuvo nuvažiavęs, arba vengia jos. 

- Jis žino, kodėl aš čia. Šerifas yra? - pakartojo ji griež- 
tokai. 

— Kažin. 

— Nemačiau jo. = 

— Taip, jis čia, - nenoromis tarė vienas pareigūnag, — at- 
ėjo prieš kelias minutes. - Jis kryptelėjo galvą koridoriaus 
link. - Paskutinės durys į kairę, ponia. 

- Dėkui. 

Aleksa jiems maloniai nusišypsojo, nors širdyje visai neno- 
rėjo būti maloni, ir nuėjo koridoriumi. Jautė į nugarą įsmeig- 
tus žvilgsnius. Pasibeldė į nurodytas duris. 

- Užeikite. 

Ridas Lambertas sėdėjo prie subraižyto medinio stalo, ti- 

"kriausiai tokio pat seno kaip šio pastato kertiniai akmenys. 
Auliniais batais apautos kojos buvo sukryžiuotos ir užkeltos 
ant stalo kampo. Kaip ir vakar, sėdėjo atsidrėbęs, šįkart su- 
kamojoje kėdėje. 

Kaubojaus skrybėlė ir odinė kailiu pamušta striukė kabo- 
jo ant kabyklos kambario kampe tarp lango sulig žemės pa- 
Viršiumi ir sienos, apklijuotos ieškomų asmenų skelbimais, 

"Prilaikomais gelstančių, besiraitančių lipnios juostos rėželių. 
Rankose Lambertas atsargiai laikė įskilusį, dėmėtą porcelia- 
ninį kavos puodelį. 

— Oi, labas rytas, panele Geiter. 

Ji taip trinktelėjo duris, kad subarškėjo matiniai stiklai. 

— Kodėl man vakar niekas nepasakė? 

— Juk tai tokia staigmena, kam prarasti progą? - tarė jis 
vylingai išsiviepdamas. - Kaip sužinojote? 

- Atsitiktinai. 

— Žinojau, anksčiau ar vėliau ateisite, - jis palengva atsitie- 
sė, - bet nemaniau, kad taip anksti iš ryto. - Ridas atsistojo 
ir parodė vienintelę kitą laisvą kėdę. Priėjo prie stalelio, ant 
kurio stovėjo kavavirė. - Norite kavos? 

— Ponas Častenas turėjo man pasakyti. 

— Patas? Nieku gyvu. Kebliomis aplinkybėmis mūsų apy- 
gardos prokuroras tampa bailus kaip viščiukas. 

Aleksa palietė kaktą. 

— Tai košmaras. 

Jis nelaukė, kol ji atmes ar priims pasiūlymą išgerti kavos. 
Pylė jai į puoduką, panašų į savo. 

— Grietinėlės, cukraus? 

— Užėjau ne pabendrauti, pone Lambertai. 

Puodelį juodos kavos jis padėjo ant stalo ir grįžo prie savo 
kėdės. Sėdantis mediena ir spyruoklės protestuodamos su- 
girgždėjo. 

— Nekaip prasideda mūsų pažintis. 

— Ar pamiršote, kodėl aš čia? 

— Nė akimirkos, bet argi pareigos draudžia jums išgerti ka- 
vos? O gal tai religinis susilaikymas? 

Suirzusi Aleksa pasidėjo rankinę ant stalo, priėjo prie sta- 
lelio ir šaukšteliu į puodelį įsibėrė pieno miltelių. 

Kava buvo stipri ir karšta - beveik tokia pat kaip šerifo 
žvilgsnis, nukreiptas į ją, - ir daug geresnė už tą apyšiltį gė- 
rimą, kurio anksčiau gėrė „Vakariečio“ motelio kavinėje. Jei 
kavą virė jis, vadinasi, žino, kaip išvirti skanią. Ir šiaip jis at- 
rodė labai gabus žmogus. Sėdėjo atsilošęs kėdėje ir, regis, vi- 
sai neėmė į galvą, kad yra įsipainiojęs į žmogžudystę. 

— Kaipjums patinka Perselis, panele Geiter? 

— Dar per trumpai čia buvau, kad susidaryčiau kokią nors 
nuomone. 

— Najau. Galiu kirsti lažybų, kad dar nemačiusi buvote nu- 
siteikusi jo nepamėgti. 

— Kas jums taip sakė? 


- Būtų visai logiška, tiesa? Čia mirė jūsų motina. 

Aleksai nusmelkė širdį dėl taip atsainiai paminėtos moti- 
nos mirties. 

- Ji ne šiaip sau mirė. Ji buvo nužudyta. Žiauriai. 

— Prisimenu, - tarė jis niūriai. 

- Žinoma. Juk jūs aptikote lavoną, tiesa? 

Jis nudūrė akis į kavos puodelį ir ilgokai spoksojo, paskui 
vėl paėmė už ąselės. Susivertė į gerklę kaip stiklą viskio. 

- Arjūs nužudėte mano motiną, pone Lambertai? 

Kadangi vakar negalėjo įvertinti jo reakcijos, Aleksa norėjo 
pamatyti ją dabar. 

Jis staiga kilstelėjo galvą. 

— Ne. - Palinkęs į priekį Lambertas alkūnėmis atsirėmė į 
stalą ir pažvelgė jai tiesiai į akis. - Išsiaiškinkim šitą mėšlą, 
gerai? Supraskite tuojau pat, šitaip abu sutaupysime begalę 
laiko. Jei norite apklausti, prokurore, turite pašaukti mane į 
teismą, kad stočiau prieš prisiekusiuosius. 

- Atsisakote padėti tyrimui? 

- Šito nesakiau. Mano tarnyba jūsų žinioje, kaip nurodė 
Patas. Pats padėsiu jums kuo galėdamas. 

- Iš geros širdies? - lipšniai paklausė ji. 

— Ne. Noriu, kad tai baigtųsi visiems laikams. Suprantate? 
Kad galėtumėte grįžti į Ostiną, kur jūsų vieta, ir palikti praei- 
tį Praeityje, ten, kur jos vieta. - Jis atsistojo įsipilti dar kavos. 
Per petį paklausė: - Ko čia atvažiavote? 

- Badis Hiksas nežudė mano motinos. 

— Iš kur, po velnių, žinote? Gal jo paklausėte? 

- Negalėjau paklausti. Jis miręs. 

Iš Lamberto reakcijos Aleksa suprato, kad jis šito nežinojo. 
Ridas priėjo prie lango ir įsižiūrėjo į lauką susimąstęs gurkš- 
Nodamas kavą. 

- Štai kaip, tegu jį devynios. Kvaišelis Badis mirė. 


— Kvaišelis Badis? 

— Taip visi jį vadino. Vargu ar kas nors žinojo jo pavardę iki 
Selinos mirties, kai laikraščiai aprašė tą atsitikimą. 

— Girdėjau, jis buvo protiškai atsilikęs. 

Lambertas stovėdamas prie lango linktelėjo. 

— Taip, ir dar mikčiojo. Vargiai galėjai jį suprasti. 

— Arjis gyveno su tėvais? 

— Su motina. Ji pati buvo šiek tiek trenkta. Mirė prieš daug 
metų, neilgai trukus, kai jis buvo uždarytas. 

Jis toliau stebeilijo pro skersinius žaliuzių plyšius, atgrę- 
žes jai nugarą. Buvo lieknas, plačių pečių, siaurų klubų. Džin- 
sai net truputį per daug prigludę. Aleksa išplūdo save, kad 
pastebi tokius dalykus. 

— Kvaišelis Badis važinėjo po miestą dideliu triračiu, - kal- 
bėjo jis. - Už keleto kvartalų būdavo girdėti, kad atvažiuoja. 
Tas kledaras barškėdavo ir tarškėdavo kaip koks prekeivio 
vagonėlis. Visas būdavo prikrautas šlamšto. Badis rausdavosi 
šiukšlynuose. Mažoms mergaitėms būdavo liepiama laikytis 
nuo jo atokiai. Mes, berniukai, šaipydavomės iš jo, krėsda- 
vom pokštus... - Jis liūdnai papurtė galvą. - Apmaudu. 

— Jis mirė psichiatrijos ligoninėje, įkalintas už nusikalti- 
mą, kurio nepadarė. 

Jos pastaba nutraukė jo apmąstymus. 

— Neturite įrodymų, kad jis to nepadarė. 

— Rasiu. 

— Jų nėra. 

— Tikrai? Gal tą rytą, kai neva radote Selinos lavoną, sunai- 
kinote visus įkalčius? 

Tarp jo tankių antakių įsirėžė gili raukšlė. 

— Ar neturite daugiau ko veikti? Ar jums negana bylų? Ko- 
dėl pirmiausia pradėjote tirti šitą? 

Ji jam nurodė tą pačią priežastį kaip ir Gregui Harperiui: 

— Teisingumas nebuvo įvykdytas. Badis Hiksas nekaltas. 
Jis prisiėmė kaltę už kažkieno kito nusikaltimą. 

— Mano, Džunijoro ar Anguso? 

— Taip, vieno iš jūsų trijų. 

— Kas jums taip sakė? 

— Senelė Greihem. 

— Ak, dabar suprantu. - Jis užkišo nykštį už diržo kilpos, 
įdegę pirštai nusviro ties kelnių praskiepu. - Ar ji nepamiršo 
pasakyti, kaip pavyduliavo? 

- Senelė? Kam? 

— Mums. Džunijorui ir man. 

— Ji pasakojo, kad judu ir Selina buvote kaip trys muškie- 
tininkai. 

- Ir ją tas piktino. Ar ji pasakojo, kaip beprotiškai mylėjo 
Seliną? 

Jai nė nereikėjo pasakoti. Kuklus namelis, kuriame užaugo 
Aleksa, buvo tikra mirusios motinos šventovė. Pastebėjęs jos 
surauktus antakius, šerifas pats atsakė į savo klausimą: 

— Ne, matau, kad ponia Greihem to neminėjo. 

— Manote, atvažiavau čia įvykdyti asmeninės vendetos. 

— Taip, manau. 

— Ne visai taip, - gindamasi atsakė Aleksa. - Manau, šioje 
byloje yra spragų, kurias būtina ištirti. Apygardos prokuroras 
Harperis irgi tokios nuomonės. 

— Tas savimyla? - niekinamai prunkštelėjo Ridas. - Jis 
savo motiną apkaltintų spekuliavimu gatvėse, jei dėl to bent 
kiek priartėtų prie generalinio prokuroro posto. | 

Aleksa žinojo, kad pastaba iš dalies teisinga. Tad griebėsi 
kitos taktikos: 

— Kai ponas Častenas geriau susipažins su faktais, sutiks, 
kad teismas padarė didelę klaidą. 

— Patas iki vakar dienos nebuvo nė girdėjęs apie Seliną. Per 
daug rūpinasi nelegalų ir narkotikų prekeivių gaudymu. 

— Kaltinate mane, kad noriu teisingumo? Jei jūsų motina 
būtų mirtinai užbadyta arklidėje, ar nepadarytumėte visko, 


kas įmanoma, kad žudikas būtų nubaustas? 

— Nežinau. Mano senutė paspruko, kai dar nebuvau toks 
didelis, kad ją prisiminčiau. 

Aleksą nusmelkė gailestis, nors ji žinojo, kad negali sau to 
leisti. Nieko nuostabaus, kad nuotraukose Ridas toks susi- 
mąstęs, kur kas vyresnio žmogaus akimis. Jai nešovė į galvą 
paklausti senelės, kodėl jis toks rimtas. 

— Tokia padėtis nepateisinama, pone Lambertai. Esate įta- 
riamasis. - Ji atsistojo ir paėmė rankinę. - Dėkui už kavą. 
Atleiskite, kad taip anksti sutrukdžiau. Nuo šiol man teks 
pasikliauti vietos policijos nuovados pagalba. 

— Luktelėkit. 

Aleksa, jau beeinanti prie durų, sustojo ir atsigręžė. 

— Kas? 

— Čia nėra policijos nuovados. 

Nuliūdinta tokios žinios ji žiūrėjo, kaip Ridas pasiima 
skrybėlę ir striukę. Jis apėjo Aleksą, atidarė duris, tada išėjo 
paskui ją. 

— Ei, Semai, aš išeinu. Būsiu kitapus gatvės. 

Pavaduotojas linktelėjo. 

— Prašom čia, - tarė Ridas imdamas Aleksai už alkūnės ir 
vesdamas prie nedidelio lifto koridoriaus gale. 

Į liftą jie įlipo kartu. Sugirgždėjo uždaromos durys. Me- 
chanizmas įtartinai džerškėjo. Aleksa vylėsi, kad jiems pa- 
vyks pakilti. 

Ji mėgino liftui padėti sutelkdama į jį visą dėmesį. Tačiau 
vis tiek jautė Ridą Lambertą stovint taip arti, kad lietėsi dra- 
bužiai. Jis ją apžiūrinėjo. 

— Esate panaši į Seliną, - tarė jis. 

— Taip, žinau. 

— Figūra, manieromis. Nors jūsų plaukai tamsesni ir juose 
daugiau raudono atspalvio. Jos akys buvo rudos, ne mėlynos 
kaip jūsų. - Jo žvilgsnis slydinėjo Aleksos veidu. - Tačiau pa- 
našumas pritrenkiamas. 

— Dėkui. Manau, mano motina buvo graži. 


— Visi taip manė. 

— Ir jūs? 

— Ypač aš. 

Liftas trūktelėjo ir staiga sustojo. Aleksa susvyravo ir atsi- 
šliejo į Ridą. Jis sučiupo jos ranką ir laikė tol, kol ji atgavo pu- 
siausvyrą, - gal tai truko kiek per ilgai, nes Aleksai apsvaigo 
galva ir ėmė trūkti oro. 

Jie buvo pirmame aukšte. Vesdamas ją prie užpakalinių 
durų jis įsinėrė į striukę. 

— Mano automobilis liko stovėti, - tarė Aleksa jiems iš- 
ėjus. - Gal į automatą įmesti daugiau monetų? 

— Pamirškit tą automatą. Jei gausite baudą, turite draugų, 
užimančių aukštus postus. 

Jo šypsena nebuvo tokia nepriekaištinga ortodonto požiū- 
riu kaip Džunijoro Mintono, bet tokia pat veiksminga. Nuo 
jos kažkur ties skrandžiu darėsi šalta, ir šis jausmas buvo 
keistas, nuostabus, bauginantis. 

Šypsnys išryškino jo veido raukšleles. Visos per keturias- 
dešimt trejus metus nugyventos dienos atsispindėjo veide, 
bet permainingo oro paliktos žymės puikiai derėjo su tvirtu, 
vyrišku kūno sudėjimu. Medaus spalvos plaukų nebuvo lietęs 
joks stilistas. Juodą fetrinę kaubojaus skrybėlę jis užsismau- 
kė iki pat antakių, kurie buvo vos tamsesni nei plaukai. 

Rido akys buvo žalios. Aleksa tą pastebėjo vos įžengusi į jo 
kabinetą. Ji sureagavo taip, kaip būtų sureagavusi bet kuri 
moteris, pamačiusi tokį patrauklų vyriškį. Jis neturėjo pilvu- 
ko, nebuvo jokio vidutiniam amžiui būdingo putlumo. Atro- 
dė dviem dešimtmečiais jaunesnis, nei buvo iš tikrųjų. 

Aleksai tekdavo nuolat priminti sau, kad ji - suverenios 
Teksaso valstijos prokurorė ir į Ridą Lambertą turi žvelg- 
ti teisininkės, o ne moters akimis. Be to, jis visa karta už ją 
vyresnis. 

— Ar šiandien pritrūkote švarių uniformų? - paklausė ji ei- 
nant per gatvę. 

Jis mūvėjo paprastus Levis džinsus, senus, išblukusius ir 
aptemptus - tokius, kokius mūvėdavo rodeo kaubojai. Rudos 
odos striukė buvo prigludusi prie juosmens kaip karo lakūno. 
Pamušalas, viršuje atlenktas kaip plati apykaklė, greičiausiai 
iš kojotų kailių. Išėjus į saulę, jis tuoj pat užsidėjo lakūno aki- 
nius. Stiklai buvo tokie tamsūs, kad ji nebematė akių. 

— Nuolat bijodavau uniformuotų žmonių, todėl tapęs šeri- 
fu aiškiai pasakiau, kad manęs nepavyks į tą rūbą įsprausti. 

— Kodėl bijodavote uniformuotų žmonių? 

Jis kreivai šyptelėjo. 

— Paprastai stengdavausi nuo jų pabėgti ar bent jau jų 
vengti. 

— Buvote nenaudėlis? 

— Chuliganas. 

— Turėjote reikalų su policija? 

— Ir ne kartą. 

— Tai kas privertė pakeisti požiūrį - religinis išgyvenimas? 
Išgąstis? Viena kita naktis areštinėje? Pataisos namai? 

- Ne. Tiesiog pamaniau, kad jei sugebu pergudrauti įsta- 
tymą, galėčiau pergudrauti ir jo pažeidėją. —- Jis gūžtelėjo 
pečiais. - Atrodė savaime suprantama karjeros galimybė. Iš- 
alkote? 

Jai nespėjus atsakyti, jis pastūmė BAB viešbučio kavinės 
duris. Varpelis, kokie rišami karvėms po kaklu, pranešė apie 
jų atvykimą. Regis, tai buvo vieta, kurioje verda gyvenimas. 
Visi staleliai - raudono plastiko plokštės su aprūdijusiomis 
chromuotomis kojomis - buvo apsėsti lankytojų. Ridas nu- 
vedė Aleksą prie laisvo stalo pasieny. 

Lambertą šūksniais sveikino biurų darbuotojai, fermeriai, 
naftos verslovių darbininkai, kaubojai ir sekretorės - kie- 
kvienas atpažįstamas iš aprangos. Visi, išskyrus sekretores, 
avėjo aulinius batus. Aleksa pažino Imodženą, Pato Časteno 
sekretorę. Vos juodu praėjo pro jos stalelį, gyvai kuždėdama 
ji ėmė kartu sėdinčioms moterims aiškinti, kas yra Aleksa. 

Naujienai keliaujant nuo vieno stalelio prie kito, užeiga nu- 
ščiuvo. 

Jokios abejonės, kad BAB viešbučio kavinėje per kavos per- 
trauką kasryt susirenka šis Perselio mikrokosmas. Tarp jų iš- 
dygusi nepažįstamoji jau ir taip buvo naujiena, o Selinos Gei- 
ter dukters sugrįžimas - medžiaga visam laikraščio numeriui. 
Aleksa jautėsi tarsi blykstelėjęs žaibas, nes tikrai traukė prie 
savęs elektros impulsus. Jautė, kad kai kurie nedraugiški. 

Iš muzikos automato aidėjo Kristalės Geil atliekama baladė 
apie prarastą meilę. Ji varžėsi su „Valandos žiniomis" iš prastai 
rodančio kampe pakabinto nespalvoto televizoriaus. Laidoje 
aptariama vyrų impotencijos problema trims naftininkams 
kėlė griausmingą juoką. Judėjimas prieš rūkymą Perselio dar 
nebuvo pasiekęs, ir dūmų buvo taip tiršta, kad nors kirvį ka- 
bink. Viską gožė čirškinamos kiaulienos kvapas. 

Padavėja purpurinėmis poliesterio kelnėmis ir ryškia auk- 
so spalvos atlaso palaidine priėjo prie jų nešina dviem puo- 
deliais kavos ir lėkšte šviežių mielinių spurgų. Ji mirktelėjo 
ir tarė: 

— Labas rytas, Ridai. 

Tada palengva nužingsniavo į virtuvę, kurioje virėjas bur- 
noje sukiodamas cigaretę mitriai plakė kiaušinius. 

— Vaišinkitės. 

Aleksa priėmė šerifo siūlymą. Spurgos buvo dar šiltos, cu- 
krinis glajus tirpo ant liežuvio. 

— Jie jūsų jau laukė viską paruošę. Ar tai jūsų stalelis? Nuo- 
latinis užsakymas? 

- Savininkas vardu Pitas, - tarė jis rodydamas į virėją. - Ei- 
damas į mokyklą kas rytą pusryčiaudavau pas jį. 

— Koks dosnumas. 

— Tai nebuvo labdara, - šiurkščiai tarė Ridas. - Popietėmis 
po pamokų šluodavau jam grindis. 

Ji netyčia užgavo jautrią vietą. Ridas Lambertas teisinosi 
dėl savo vaikystės be motinos. Tačiau dabar buvo netinkamas 
laikas pešti daugiau. Ne čia, kur beveik visos akys juos stebi. 

Jis prarijo dvi spurgas ir užgėrė juoda kava, nešvaistyda- 
mas nei maisto, nei laiko, nei judesių. Lyg manytų, kad kitą 
kartą valgyti gali tekti negreitai. 

— Daug žmonių, - atkreipė dėmesį ji nejučia laižydama nuo 
pirštų glajų. 

— Taip. Tokie senbuviai kaip aš naująjį prekybos centrą ir 
greitojo maisto restoranus, išdygusius prie magistralės, pa- 
lieka atvykėliams ir paaugliams. Jei ko nors nerandi kitur, 
paprastai rasi BR:B. Tikriausiai tuojau ateis ir Angusas. MĮ 
biuras vos už kvartalo nuo aikštės, bet jis daugybę verslo rei- 
kalų sutvarko čia, prie šitų stalų. 

— Papasakokite apie Mintonus. 

Jis paėmė paskutinę spurgą, nes suprato, kad Aleksa jos 
nevalgys. 

— Jie turtingi, bet nepasipūtę. Žmonės juos mėgsta. 

— Arba jų bijo. 

— Gal kas ir bijo, - pripažino jis gūžtelėjęs pečiais. 

— Ranča - tik vienas iš jų verslų? 

— Taip, bet viskas prasidėjo nuo jos. Angusas sukūrė ją iš 
nieko - buvo tik akrai dulkių ir didžiulis ryžtas. 

- Ką būtent jie daro? 

— Iš esmės jų įmonė treniruoja lenktyninius žirgus. Dau- 
giausia grynaveislius. Yra keletas kvorterių. Vienu metu lai- 
ko iki šimto penkiasdešimties žirgų ir rengia juos dalyvauti 
lenktynėse. 

— Atrodo, daug apie tai išmanote. 

— Pats turiu porą lenktyninių žirgų. Laikau juos ten. - Jis 
bakstelėjo pirštu į jos pusiau nugertą kavos puodelį. - Jei bai- 
gėte, norėčiau kai ką jums parodyti. 

— Ką? - paklausė ji nustebusi dėl tokio greito pokalbio po- 
sūkio. 

- Čia netoli. 

Jie išėjo iš B8xB, bet prieš tai Ridas visiems, su kuriais įei- 
damas pasisveikino, dabar pasakė „sudie“. Jis nemokėjo už 


pusryčius — virėjas Pitas tik kilstelėjo ranką, o padavėja mei- 
liai patapšnojo per petį. 

Rido tarnybinis automobilis, bleizeris, stovėjo prie šaliga- 
tvio priešais teismo rūmus. Ši vieta buvo jam rezervuota ir 
pažymėta nedideliu ženklu. Ridas atrakino dureles, padėjo 
Aleksai įlipti į keturiais ratais varomą automobilį, paskui įli- 
po pats. Pravažiavęs vos kelis kvartalus sustojo prie nedidelio 
namelio. 

- Štai, — tarė. 

— Kas? 

— Čia gyveno jūsų motina. 

Aleksa grįžtelėjo įsižiūrėti į medinį būstą. 

— Rajonas nebe tas, koks buvo jai čia gyvenant. Viskas nu- 
ėjo šuniui ant uodegos. Ten, kur šaligatvis truputį susiaurėja, 
augo medis. 

— Žinau, mačiau nuotraukas. 

- Prieš keletą metų jis nudžiūvo ir teko nukirsti. Šiaip 
ar taip, - tarė jis, jungdamas pavarą, - maniau, norėsite pa- 
matyti. 

— Dėkui. 

Automobiliui tolstant nuo šaligatvio, Aleksa nenuleido 
akių nuo namo. Balti dažai buvo papilkėję. Karšta vasaros 
saulė išblukino kaštonines markizes virš langų. Namas ne- 
buvo patrauklus, bet Aleksa gręžė galvą ir žvelgė tol, kol jis 
dingo iš akių. 

Štai kur ji gyveno su savo mama du trumpučius mėnesius. 
Tuose kambariuose Selina ją maitino, maudė, sūpavo ir dai- 
navo jai lopšinęs. Ten ji naktimis ramindavo verkiančią Alek- 
są. Tos sienos girdėjo, kaip mama savo mažai mergytei kuž- 
dėjo amžinai ją mylėsianti. 

Žinoma, Aleksa to neprisiminė. Bet žinojo, kad taip buvo. 

Slopindama sukilusius jausmus ji grįžo prie kavinėje vyku- 
sio pokalbio. 

— Kodėl Mintonams tokia svarbi ta siūloma lenktynių 
trasa? 

Jis pažvelgė taip, lyg ji būtų išsikrausčiusi iš proto. 

— Dėl pinigų. Dėl ko gi daugiau? 

— Regis, pinigų jie turi pakankamai. 

— Pinigų niekam nebūna gana, - pareiškė jis niūriai šypso- 
damasis, - ir tik žmogus, buvęs toks neturtingas kaip aš, gali 
tą pasakyti. Apsidairykite, - jis mostelėjo į tuščias parduotu- 
ves palei pagrindinę gatvę, kuria jie dabar važiavo, - matote 
visas tas ištuštėjusias įmones ir skelbimus apie uždarymą? 
Žlugus naftos rinkai, žlugo ir miestelio ekonomika. Beveik 
visi suko kokį nors su nafta susijusį verslą. 

— Suprantu. 

— Tikrai? Abejoju, - tarė jis su panieka. - Kad išgyventų, 
šiam miesteliui reikia hipodromo. Nereikia, kad ateitų mėlyn- 
akė, raudonplaukė, kailiniais apsisiautusi teisininkė, kuriai 
dar pienas nuo lūpų nenudžiūvo, ir viską sumautų. 

- Atvažiavau čia tirti žmogžudystės, - pratrūko ji sulauku- 
si netikėto įžeidimo. - Hipodromas, lošimo licencija ir vietos 
ekonomika su ja nesusiję. 

— Tegu mane skradžiai, jei nesusiję. Jei sužlugdysite Min- 
tonus, sužlugdysite Perselio apygardą. 

- Jei bus įrodyta, kad Mintonai kalti, jie bus sužlugdę save 
patys. 

— Klausykite, panele, nerasite jokių naujų savo motinos 
nužudymo įkalčių. Tik prišauksite bėdą. Vietos gyventojai 
jums niekuo nepadės. Niekas neprasižios prieš Mintonus, 
nes apygardos ateitis priklauso nuo to, ar jie pastatys čia hi- 
podromą. 

— O jūs - pats pirmas ištikimųjų ir užsisiuvusiųjų burnas 
sąraše. 

— Po perkūnais, visiškai teisingai! 

— Kodėl? - mygo ji. - Gal Mintonai jumis pasinaudojo? Gal 
kuris nors iš jų pasiuntė jus į tą arklidę gerokai anksčiau, dar 
prieš „aptinkant mano motinos lavoną? Beje, ką ten veikėte 
tuo laiku? 

— Ką ir kasdien. Mėžiau iš arklidžių mėšlą. Tada dirbau pas 
Angusą. 

Ji nustebo. 

— Ak, šito nežinojau. 

- Jūs daug ko nežinote. Ir šitaip jums daug geriau. 

Jis staiga pasuko automobilį į stovėjimo vietą prie teismo 
rūmų ir nuspausdamas stabdžius taip švystelėjo ją į priekį, 
kad net įsirėžė saugos diržas. 

— Gerai padarytumėte, panele Geiter, jei praeitį paliktumė- 
te ramybėje. 

— Dėkui, šerife. Apsvarstysiu jūsų pasiūlymą. 

Ji išlipo iš visureigio ir užtrenkė dureles. 

Tyliai keiksnodamas Ridas stebėjo ją nueinančią šaliga- 
tviu. Gaila, kad negalima atsipalaiduoti ir tiesiog gėrėtis jos 
blauzdų forma, gundančiu klubų siūbavimu ir visu kitu, ką 
tučtuojau pastebėjo vakar po pietų jai įėjus į Pato Časteno 
kabinetą. Tačiau vos išgirdęs jos vardą nebegalėjo grynai vy- 
riškai mėgautis malonumu. 

Selinos duktė, galvojo jis stebėdamasis ir purtydamas gal- 
vą. Nieko keisto, kad Aleksa jam velnioniškai patraukli. Jos 
motina buvo jam gimininga siela nuo pat tos dienos pradžios 
mokykloje, kai kažkoks snarglius skaudžiai pasityčiojo, kad ji 
našlaitė, neturi tėvo, staiga mirusio nuo širdies priepuolio. 

Žinodamas, kaip gali užgauti patyčios dėl tėvų, Ridas puo- 
lė ginti Selinos. Jis kovėsi už ją tame mūšyje ir visuose vė- 
lesniuose. Ridui nešant jos vėliavą, niekas nedrįso tarti jai 
pikto žodžio. Buvo sudaryta sąjunga. Jų draugystė buvo ne- 
paprasta ir išskirtinė, kol atsirado ir į jų tarpą buvo priimtas 
Džunijoras. 

Taigi jis suprato - neverta stebėtis, kad apygardos proku- 
roro padėjėja iš Ostino jam sukėlė tokius jausmus. Gal tik 
reikia nerimauti, kad jie tokie stiprūs. Nors Selina pagimdė 
dukterį, ji mirė dar būdama mergaitė. Aleksandra buvo mo- 
teris, kokia galėjo tapti Selina. 

Jis mėgino apsimesti, kad tas susidomėjimas - tik praei- 
ties ilgesys, švelnus vaikystės meilės prisiminimas. Bet būtų 
melavęs pats sau. Jei reikėtų apibūdinti savo susidomėjimą, 
pakaktų pripažinti, jog stebint, kaip ji laižo cukrų nuo pirštų 
galiukų, džinsuose kilo maloni įtampa. 

— Dieve mano, - sumurmėjo jis. 

Ši moteris jam kėlė tokius pat dviprasmiškus jausmus kaip 
ir jos motina, kol dar nebuvo aptikta negyva arklidėje. 

Kaip gali dvi moterys, tarp kurių dvidešimt penkerių metų 
skirtumas, daryti šitokią įtaką jo gyvenimui? Meilė Selinai 
jį beveik sužlugdė. Jos duktė kelia vos ne tokią pačią rimtą 
grėsmę. Jei ji imtų kapstytis praeityje, vienas Dievas težino, 
kokią bėdą gali prišaukti. 

Jis ketino šerifo darbą išmainyti į tokį, kuris atneštų tur- 
tą ir suteiktų padėtį. Be jokios abejonės, nenorėjo, kad ateitį 
aptemdytų kriminalinis tyrimas. 

Ridas ne tam šitiek metų lenkė nugarą, kad leistų atpildui 
išslysti iš rankų. Visą suaugusio žmogaus gyvenimą jis gy- 
veno trokšdamas kompensacijos už vaikystę. Dabar, kai pa- 
garba, kurios troško, buvo ranka pasiekiama, neketino leisti 
Aleksai savo tyrimu priminti žmonėms jo kilmės. Puošeiva 
teisininkė gali pakišti jam koją, jei niekas jos nesustabdys. 

Kalbantys, kad materialus turtas yra nesvarbu, jau turi 
visko pakankamai sukaupę. Jis niekada nieko neturėjo. Ligi 
šiol. Dabar buvo pasiruošęs viskam, kad apgintų savo nuo- 
savybę. 

Lipdamas iš automobilio ir grįždamas į teismo rūmus Ri- 
das keikė dieną, kai gimė Aleksandra Geiter, - visai kaip tą- 
dien, kai tai įvyko. Bet nepaliovė svarstęs, ar jos daili burnytė 
netiktų dar kai kam, ne vien svaidyti kaltinimus ir postrin- 
gauti teisiniu Žargonu. 

Būtų kirtęs lažybų iš kito laimėjimo žirgų lenktynėse — 
tiktų. 


Hotvirtas 


| Džozefas Volesas buvo geriausias milantos - rūgštį 
neutralizuojančio preparato - pirkėjas „Prerijos“ vaistinėje. 
Kildamas nuo pietų stalo jis žinojo, kad netrukus teks nuryti 
vieną kitąjos gurkšnį. Duktė Steisė paruošė jam valgyti - kaip 
ir kiekvieną savaitės dieną, išskyrus sekmadienius, kai juodu 
eidavo į vietos klubo bufetą. Steisės virtiniai, lengvi ir putlūs 
kaip visada, apsunkino skrandį lyg golfo kamuoliukai. 

— Kas nors negerai? 

Ji pastebėjo, kad tėvas išsiblaškęs trina sau pilvą. 

— Ne, nieko. 

— Paprastai mėgsti vištieną ir virtinius. 

— Pietūs buvo skanūs. Tik šiandien mano skrandis su- 
trikes. 

— Imk mėtinuką. 

Steisė padavė jam krištolinį saldainių indą, paprastai laiko- 
mą ant švariai nušluostyto vyšninio kavos stalelio. Jis paėmė 
saldainį, išvyniojo iš raudonai ir baltai dryžuoto popierėlio ir 
įsidėjo į burną. 

— Ar kas nors atsitiko, kad tau sutriko skrandis? 

Steisė ėmė rūpintis tėvu, kai prieš keletą metų mirė moti- 
na. Ji buvo vieniša ir sparčiai artėjo prie vidutinio amžiaus, 


bet niekada nereiškė ambicijų būti kuo nors daugiau nei 

namų šeimininke. Kadangi neturėjo nei vaikų, nei vyro, šoki- 
nėjo aplink teisėją. 

Steisė ir anksčiau nebuvo pašėlusiai graži, o amžius, deja, 
nieko nepakeitė į gera. Beprasmiška mėginti apibūdinti jos 
bruožus taktiškai švelninant pasakymus. Ji buvo negraži, 
ir niekada nebuvo kitaip. Tačiau jos padėtis Perselyje bu- 
vo tvirta. 

Jos vardas buvo visų svarbių miestelio moterų organizacijų 
sąraše. Ji dėstė mergaitėms Pirmosios metodistų bažnyčios 
sekmadieninėje mokykloje, šeštadienio rytais ištikimai lan- 
kydavo „Aukso amžiaus“ namų gyventojus, o antradieniais 
ir ketvirtadieniais žaisdavo bridžą. Jos veiklos kalendorius 
visada būdavo pilnas įrašų. Ji rengdavosi brangiais, gerais 
drabužiais, nors pagal jos amžių gerokai neskoningais. 

Jos manieros buvo nepriekaištingos, elgesys rafinuotas, 
temperamentas romus. Nusivylimus ji pakeldavo su pagar- 
bos vertu kilniadvasiškumu. Visi manė, kad ji laiminga ir pa- 
tenkinta. 

Klydo. 

Teisėjas Volesas, į žvirblį panašus žmogelis, apsisiautė 
sunkiu apsiaustu ir žengė laukujų durų link. 

— Vakar vakare man skambino Angusas. 

- Štai kaip? Ko norėjo? - paklausė Steisė pastatydama tė- 
vui apsiausto apykaklę, kad saugotų nuo vėjo. 

— Vakar pasirodė Selinos Geiter duktė. 

Steisės rankos sustingo, ji žengė žingsnį į šalį nuo tėvo. Jų 
akys susitiko. 

— Selinos Geiter duktė? - aukštu ir laibu balsu ištarė blyš- 
kios kaip kreida lūpos. 

— Atsimeni kūdikį? Kiek pamenu, Aleksandra. - 

— Taip, atsimenu, Aleksandra, - užsigalvojusi pakartojo 
Steisė. - Ji čia, Perselyje? 

— Nuo vakar. Dabar jau suaugusi. 

— Kodėl nepasakei man vakar, kai grįžau? 

- Vėlokai grįžai. Aš anksti atsiguliau. Žinojau, kad ir tu pa- 
vargusi, nebuvo reikalo kvaršinti tau galvos. 

Steisė nusigręžė ir iš saldainių indo greitai išrinko tuščius 
celofano popierėlius. Tėvas turėjo erzinantį įprotį išvyniojęs 
juos ten palikti. 

— Argi dėl netikėto Selinos dukters pasirodymo aš turėčiau 
kvaršinti sau galvą? 

— Na, tam nėra jokios ypatingos priežasties, - tarė teisėjas, 
patenkintas, kad nereikia žvelgti dukteriai į akis. - Kita ver- 
tus, tikriausiai bus sujudintas visas prakeiktas miestelis. 

Steisė atsigręžė. Jos pirštai maigė permatomo celofano 
skiautele. 

— Kodėl gi? 

Teisėjas kumščiu pridengė rūgštų raugulį. 

— Dabar ji Ostino apygardos prokuratūros prokurorė. 

— Selinos duktė?! - šūktelėjo Steisė. 

— Velniškas reikalas, ar ne? Kas būtų atspėjęs, kad jai taip 
gerai klosis be tėvų, auginamai vien Merlės Greihem. 

— Dar nepasakei, ko ji grįžo į Perselį. Aplankyti ko? 

Teisėjas papurtė galvą. 

— Bijau, kad su reikalais. 

— Ar tai kaip nors susiję su Mintonų lošimo licencija? 

Jis nukreipė žvilgsnį į šalį ir ėmė nervingai žaisti su ap- 
siausto saga. 

— Ne, ji, e... ji gavo apygardos prokuroro leidimą atnaujinti 
motinos nužudymo bylą. 

Regis, Steisės kaulėta krūtinė įlinko dar per colį. Ji žen- 
gė atgal, apgraibomis ieškodama vietos atsiremti, kad nenu- 
griūtų. 

Teisėjas apsimetė nepastebėjęs dukters reakcijos ir tarė: 

- Ji pasiekė, kad Patas Častenas surengtų susitikimą su 
Mintonais ir Ridu Lambertu. Pasak Anguso, ji ryžtingai pa- 
reiškė, kad išvažiuos tik nustačiusi, kuris iš jų nužudė jos 
motiną. 

— Ką? Arji kuoktelėjusi? 

— Anot Anguso, ne. Jis sako, kad ji, regis, turi aštrų kaip 
skustuvas protą, puikiai naudojasi savo gebėjimais ir visiškai 
nejuokauja. 

Atsisėdusi ant sofos ranktūrio, Steisė kilstelėjo mažytę 
ranką sau už sprando. 

— Kaip reagavo Angusas? 

— Pažįsti Angusą. Jis dėl nieko nenusimena. Atrodo, jam 
visas šis reikalas juokingas. Sakė, kad nėra dėl ko nerimauti — 
ji negali didžiajai žiuri pateikti jokių įrodymų, nes jų nėra. 
Kvaišelis Badis kaltas, - teisėjas atsitiesė, - ir nėra ko abejoti 
mano sprendimu, kad tas žmogus buvo neteisnus ir negalėjo 
stoti prieš teismą. 

- Žinoma, nėra ko abejoti, - tarė Steisė kildama jo gin- 
ti. - Neturėjai kitos išeities, tik perduoti Kvaišelį Badį tai 
ligoninei. 

— Kasmet peržiūrėdavau ataskaitas apie jo sveikatos būklę, 
paimdavau raštiškus jo gydytojų parodymus. Juk žinai, ta įs- 
taiga nėra koks gyvačių lizdas. Tai viena iš geriausių ligoninių 
mūsų valstijoje. 

- Tėti, niekas ir nerodo į tave pirštu. Gerasis Dieve, užten- 
ka tik peržiūrėti tavo, kaip teisėjo, charakteristiką. Daugiau 
nei trisdešimt metų tavo reputacija buvo nepriekaištinga. 

Jis perbraukė ranka retėjančius plaukus. 

— Tik bjauru, kad viskas iškilo kaip tik dabar. Gal man anks- 
čiau išeiti į pensiją, nelaukti savo gimtadienio kitą vasarą. 

— Tu taip nepadarysi, gerbiamasis teisėjau. Liksi toje kė- 
dėje, kol ateis metas į pensiją, ir nė dienos trumpiau. Jokia 
išsišokėlė, ką tik baigusi Teisės fakultetą, tavęs nenuvers. 

Kad ir kaip prikišamai Steisė demonstravo savo paramą, 
jos akys išdavė nerimą. 

— Ar Angusas sakė, kaip ta mergina... kaip ji atrodo? Ar pa- 
naši į Seliną? 


- Šiek tiek. - Teisėjas priėjo prie laukujų durų ir trūktelė- 
damas atidarė. Žengdamas lauk mestelėjo per petį: - Angu- 
sas sakė, kad ji dailesnė. 

Teisėjui išėjus, Steisė ilgai sėdėjo sustingusi ant sofos 
ranktūrio ir žvelgė į vieną tašką. Visiškai pamiršo, kad reikia 


suplauti indus. 


— Laba diena, teisėjau Volesai. Mano vardas - Aleksandra 
Geiter. Kaip laikotės? 

Prisistatyti nereikėjo. Jis pažino ją tą pačią akimirką, vos 
įžengė į laukiamąjį šalia savo kabineto. Ponia Lipskomb, jo 
sekretorė, linktelėdama galvą parodė į kėdę prie sienos. Atsi- 
grežęs pamatė jauną moterį, - dvidešimt penkerių, jei teisin- 
gai apskaičiavo, - su karališka ramybe ir pasitikėjimu sėdin- 
čią ant kietos kėdės. Laikyseną ji paveldėjo iš motinos. 

Jam pačiam netekdavo dažnai susidurti su Selina Geiter, 
bet daug apie ją žinojo iš Steisės. Mergaitės vienuolika metų 
mokėsi toje pačioje mokykloje. Net apkarpęs paauglišką Stei- 
sės pavydą buvo susikūręs nepagražintą paveikslą merginos, 
kuri žino esanti graži, mėgstama ir visus klasės vaikinus lai- 
ko savo rankose, tarp jų ir tuodu, kurie iš tikro šį tą reiškė: 
Džunijorą Mintoną ir Ridą Lambertą. 

Neįmanoma suskaičiuoti, kiek kartų dėl Selinos kaltės 
Steisei dužo širdis. Vien dėl tos priežasties teisėjas jos ne- 
kentė. O kadangi ši jauna moteris buvo Selinos duktė, ji jam 
nepatiko iš pirmo žvilgsnio. 

— Laba diena, panele Geiter. 

Teisėjas Volesas paspaudė ištiestą ranką, bet ne ilgiau, nei 
derėjo. Jam buvo sunku šią madų besivaikančią moterį laiky- 
ti kolege. Jis labiau mėgo teisininkus, vilkinčius baltus marš- 
kinius ir vilnos kostiumus, nei prašmatnius kostiumėlius su 
trumpais sijonais ir kailinius. Perspektyvus teisininkai turė- 
tų dvelkti cigaro dūmais ir oda įrištais tomais, o ne švelniais 
kvepalais. 

— Ar apygardos prokuroras Častenas jums pranešė, ko čia 
atvykau? 

— Taip. Šį rytą. Bet iš Anguso jau vakar vakare girdėjau. 

Ji kilstelėjo galvą, tarsi sakydama, jog tai įdomi informa- 
cija, ją verta įsiminti ir apsvarstyti. Jei būtų galėjęs, teisėjas 
būtų sau įspyręs, kam leptelėjo neprašomas. 

Tiesą sakant, jis buvo kiek apakintas. Angusas Mintonas 
teisus. Aleksandra Geiter dailesnė už motiną. 

Jai pajudinus galvą, tamsūs plaukai užsiliepsnodavo nuo 
saulės, šviečiančios pro žaliuzes. Kailinės apykaklės pūkeliai 
lengvai braukė jai per skruostus, suteikdami veidui prino- 
kusio abrikoso spindesio - toks jis buvo gaivus ir viliojantis. 
Steisė turėjo panašų apsiaustą, bet juo apsirengus jos veidas 
įgaudavo atvėsusių pelenų spalvą. 

— Teisėjau Volesai, ar galėčiau trumpai pasikalbėti su jumis 
kabinete? - mandagiai paklausė ji. 

Visai be reikalo jis žvilgtelėjo į laikrodį ant rankos. 

— Deja, tai neįmanoma. Tiesą sakant, užėjau tik pasiimti 
žinučių. Visą popietę būsiu išvykęs į susitikimą. 

Ponia Lipskomb spoksojo nustebusi, aiškiai išduodama, 
kad jis meluoja. 

Akimirką Aleksa svarstė įsmeigusi akis į savo batų galus. 

— Nenoriu primygtinai reikalauti, tačiau privalau. Tai labai 
svarbu - turiu kuo greičiau pradėti tyrimą. Jei noriu pasistū- 
mėti toliau, turiu su jumis patikrinti kai kuriuos faktus. Tai 
ilgai neužtruks. - Jos lūpose atsirado šypsena. - Esu tikra, 
jūsų pagalbą Ostino prokuratūra įvertins. 

Teisėjas Volesas nebuvo kvailas, nebuvo kvaila ir Aleksa. Ji 
neturėjo teisės jam įsakinėti, bet galėjo blogai apie jį atsiliep- 
ti Trevio apygardos prokurorui, kuris bičiuliavosi su galingai- 
siais, sėdinčiais valstybinės valdžios rūmuose. 

— Gerai, prašom užeiti. 

Jis nusimetė apsiaustą, paprašė ponios Lipskomb neper- 
jungti jam skambučių, tada nusekė paskui Aleksą į savo ka- 
binetą. 

— Prašom sėstis. 

— Dėkui. 

Pilve lyg nukritęs meteoras degė skrandis. Grįždamas į 
teismo rūmus jis išgėrė du gurkšnius rūgštį neutralizuojan- 
čio preparato, bet būtų neblogai dar vienas. Aleksa neatrodė 
sutrikusi. Ji atsisėdo kitoje stalo pusėje ir grakščiai nusimetė 
kailinius. 

— Eime prie reikalo, panele Geiter, - įsakmiai tarė jis. - Ką 
norite sužinoti? 

Aleksa atsisegė portfelį ir ištraukė pluoštą popierių. Teisė- 
jas mintyse suaimanavo. 

- Perskaičiau svarstymų protokolą dėl Badžio Hikso ir tu- 
riu dėl jo keletą klausimų. 

— Kokių? 

— Kodėl taip skubėta? 

— Nesuprantu klausimo. 

- Badžiui Hiksui buvo pateiktas kaltinimas pirmojo laips- 
nio žmogžudyste ir jis buvo laikomas Perselio apygardos areš- 
tinėje nesuteikiant galimybės būti paleistam už užstatą. Po 
trijų dienų buvo sušauktas posėdis jo teisnumui nagrinėti. 

— Ir? 

— Ar ne per greitai, sprendžiant žmogaus ateitį? 

Teisėjas atsilošė minkštos odos kėdėje - tai buvo dukters 
dovana - norėdamas šaltakraujiškumu padaryti įspūdį jau- 
nai prokurorei. 

— Turbūt turėjome labai daug bylų, ir aš norėjau sutrum- 
pinti jų sąrašą. O gal darbo buvo nedaug, ir galėjau veikti 
greitai. Neprisimenu. Praėjo dvidešimt penkeri metai. 

Ji nuleido akis į bloknotą ant kelių. 

— Poną Hiksą apžiūrėjo tik du psichiatrai. 

— Jo protinis atsilikimas buvo akivaizdus, panele Geiter. 

— Aš tuo neabejoju. 

- Jis buvo, šiurkščiai kalbant, miestelio kvailys. Nenoriu 
Pasirodyti žiaurus, bet jis toks buvo. Žmonės jį pakentė. Ma- 

tydavo jį, bet žvelgdavo kiaurai, jei suprantate, ką noriu pasa- 
kyti. Jis buvo grėsmės nekeliantis... 

— Grėsmės nekeliantis? 

Ir vėl teisėjas verčiau jau būtų įsikandęs liežuvį. 

— Iki tos nakties, kai nužudė jūsų motiną. 

- Prisiekusieji to nepripažino, teisėjau. 

Teisėjas Volesas nusivylęs aplaižė lūpas. 

— Taip. - Jis mėgino išvengti tiesaus jos žvilgsnio, stengėsi 
susikaupti. - Man atrodė, kad dviejų psichiatrinių eksperti- 
zių tai bylai gana. 

— Sutikčiau su jumis, jei ekspertizių išvados nebūtų tokios 
skirtingos. 

— Arba jei nusikaltimo auka nebūtų jūsų motina, - kan- 
džiai įterpė teisėjas. 

Ji pasišiaušė. 

— Teisėjau Volesai, šitą prielaidą aš atmetu. 

— Na, argi viskas ne dėl to? O gal dėl kokių nors man ne- 
žinomų priežasčių norite suabejoti mano sąžiningumu ir 
pasikasti po nuosprendžiu, mano paskelbtu prieš dvidešimt 
penkerius metus? 

— Jei neturite ko slėpti, nėra reikalo nuogąstauti, kad jūsų 
nepriekaištingą reputaciją sugadins keli mano klausimai, 
ar ne? 

— Teskite, - šaltai tarė jis. 

— Du teismo skirti psichiatrai nesutarė dėl pono Hikso 
psichikos būklės tą naktį, kai buvo nužudyta mano motina. 
Šis prieštaravimas pirmiausia mane ir sudomino. Atkreipiau 
apygardos prokuroro Harperio dėmesį, ir jis sutiko, kad byla 
turėtų būti tiriama iš naujo. Vienas psichiatras manė, kad 
Hiksas nebūtų galėjęs įvykdyti tokio smurto, kitas tvirtino, 
kad būtų. Kodėl neieškojote trečios nuomonės? 

— Nebuvo reikalo. 

— Nesutinku, teisėjau. - Ji patylėjo, tada pažvelgė į jį nepa- 
keldama galvos. - Su gydytoju, kurio nuomone rėmėtės, jūs 

kartu žaisdavote golfą. Antras psichiatras buvo iš kito mies- 
to. Kaip ekspertas šioje byloje jis dalyvavo pirmą ir paskutinį 
kartą, daugiau jūsų teisme nebepasirodė. 

Teisėjo Voleso veidas paraudo iš pasipiktinimo. 

— Panele Geiter, jei abejojate mano sąžiningumu, siūlau 
kreiptis į pačius gydytojus. 

— Mėginau. Deja, abu jau mirę. - Ji ramiai atlaikė jo priešiš- 
ką žvilgsnį. - Tačiau konsultavausi su paskutiniu pono Hikso 
gydytoju. Jis sako, kad jūs nubaudėte ne tą žmogų, savo nuo- 
monę patvirtino raštu. 

— Panele Geiter. - Jis kilstelėjo nuo kėdės ir trinktelėjo į 
stalą. Pyko, bet kartu jautėsi nuogas ir pažeidžiamas. Jo lai- 
mei, pasigirdo tylus beldimas į duris. - Užeikite! 

Į vidų įžengė šerifas Lambertas. 

— Ridai! - Aleksa nebūtų nustebusi, jei teisėjas būtų puolęs 
per kambarį jo apkabinti. Atrodė toks laimingas jį išvydęs. - 
Eikš vidun. 

— Ponia Lipskomb sakė, kad nereikėtų jums trukdyti, bet 
sužinojęs, kas pas jus, įtikinau ją, jog galiu būti naudingas. 

— Kam naudingas? - kandžiai paklausė Aleksa. 

Ridas neskubėdamas priėjo prie kėdės ir šleptelėjo į ją. Įžū- 
lios akys nužvelgė Aleksą. 

— Visiems, kuriems reikia mano pagalbos. 

Aleksa nutarė nekreipti dėmesio į dviprasmišką įsiveržimą 
ir vylėsi, kad jis nepastebės raustančio jos veido. Visą dėmesį 
nukreipė į teisėją. 

— Panelė Geiter norėjo sužinoti, kodėl nusprendžiau, kad 
ponas Hiksas neteisnus. Ji jo nepažinojo, todėl negali su- 
prasti, kaip jis atitiko kriterijus, pagal kuriuos sprendžiama, 
ar asmuo gali suvokti jam taikomus kaltinimus ir gintis. 

— Dėkoju, teisėjau Volesai, - tarė ji virdama pykčiu, - aš 
išmanau kriterijus. Nesuprantu štai ko: kodėl taip greitai pri- 
€mėte sprendimą. 

— Nemačiau jokio reikalo atidėlioti, - atsakė teisėjas, da- 
bar, kai kambaryje buvo Ridas, aiškiai atsipalaidavęs. - Jau 

pasakojau jums, kad dauguma miesto gyventojų tik tolera- 
vo Hiksą. Jūsų motina, jos garbei, elgdavosi su juo maloniai. 
Kvaišelis Badis buvo savotiškai prie jos prisirišęs, net graudu. 
Esu tikras, jis dažnai jai įkyrėdavo sekiodamas paskui kaip 
ištikimas šunytis. Ar ne, Ridai? 

Šerifas linktelėjo. 

— Selina niekam neleisdavo prie jo kabinėtis. Jis nešdavo 
jai dovanėlių, žinote, sėklų, akmenukų ir panašių niekučių. Ji 
dėkodavo taip, lyg jis dovanotų karališkus deimantus. 

— Manau, Kvaišelis Badis palaikė jos gerumą gilesniais 
jausmais, - tarė teisėjas Volesas. - Tą naktį nusekė paskui 
ją į Mintonų arklidę ir... e... pamėgino jėga parodyti savo 
dėmesį. 

— Išprievartauti? - tiesiai paklausė Aleksa. 

— Na, taip, - tarė sutrikęs teisėjas. - O kai ji pasipriešino, 
jis nesuvaldė apmaudo ir... 

— Dūrė jai trisdešimt kartų, - pabaigė Aleksa. 

— Verčiate mane būti netaktišką, panele Geiter. 

Džo Volesas priekaištingai pažvelgė į ją. 

Aleksa sukryžiavo kojas. Kojinės sušiugždėjo, šilko garsas 
atkreipė šerifo dėmesį. Ji pastebėjo, kad Ridas spokso ten, 
kur baigiasi sijonas, bet stengėsi neimti to į galvą ir toliau 
klausinėjo įsitempusį teisėją. 

— Norėčiau įsitikinti, kad suprantu teisingai. Tvirtinate, 
kad nužudymas buvo ne tyčinis, o įvykdytas esant afekto bū- 
senos? 

— Kaip sakėte, tai - spėjimas. 

— Gerai, tarkime, kad taip ir buvo. Jei Badis Hiksas veikė 
nepaprastai susijaudinęs, įniršęs, nevaldydamas savo aistros, 
ar nebūtų jis stvėręs šakių, grėblio ar dar kokio įrankio, pa- 
kliuvusio po ranka? Iš kur jis gavo skalpelį, jei į arklidę atėjo 
neturėdamas ketinimo jos nužudyti? 

— Visai paprasta, - tarė Ridas. Aleksa pažvelgė į jį suirzu- 
si. - Tą dieną viena kumelė atsivedė kumeliuką. Kumeliavi- 
masis buvo sunkus. Kvietėme į pagalbą veterinarą. 

— Ką? Prireikė epiziotomijos? - paklausė ji. 

— Galiausiai neprireikė. Kumeliuką pavyko ištraukti. Ta- 
čiau daktaro Kolinso krepšys ten buvo. Skalpelis galėjo iš- 
kristi. Žinoma, aš tik spėlioju, bet visai logiška manyti, kad 
Kvaišelis Badis pamatė jį ir pasiėmė. 

— Labai abejotina prielaida, šerife Lambertai. 

— Ne tokia jau abejotina. Kaip sakiau, Kvaišelis Badis rink- 
davo visokius panašius daiktus. 

— Jis teisus, panele Geiter, - suskubo pritarti teisėjas Vole- 
sas, - paklauskite bet ko. Žvilgantis daiktas, taigi ir chirurgo 
instrumentas, iškart būtų patraukęs jo dėmesį. 

— Ar tądien jis buvo arklidėje? - paklausė ji Rido. 

— Taip. Visą dieną žmonės ateidavo ir išeidavo, tarp jų ir 
Kvaišelis Badis. 

Aleksa išmintingai nusprendė, kad laikas trauktis ir per- 
grupuoti jėgas. Ji padėkojo teisėjui ir išėjo iš kabineto. Šerifas 
išsekė iš paskos. Vos jiems išėjus iš priimamojo, ji atsigręžė. 

— Būsiu dėkinga, jei liausitės buvęs mano apklausiamų as- 
menų treneriu. 

Jo veidas įgavo nekaltą išraišką. 

— Nejau taip elgiausi? 

— Puikiai žinote, kad taip. Nesu girdėjusi, kad kas taip ne- 
pagrįstai aiškintų žmogžudystės aplinkybes. O advokatą, ku- 
ris mėgintų ginti tokį klientą, suvalgyčiau gyvą. 

- Hm, juokinga. 

— Juokinga? 

- Taip. - Ji dar kartelį buvo šelmiškai, išdidžiai nužvelgta 
nuo galvos iki kojų. - Maniau, tai jus norėtųsi suvalgyti. 

Kraujas plūstelėjo jai į galvą. Tokią reakciją ji mintyse pa- 
vadino įniršiu. 

— Nelabai rimtai į mane žiūrite, pone Lambertai? 

Jo akiplėšiškumas ištirpo kartu su dviprasmiška šypsena. 

— Ką jūs, prokurore, - piktai sukuždėjo jis, - žiūriu baisiai 
rimtai. 


Donktas 


- | ni drauguži. 

Angusas Mintonas atsilošė raudonos odos krėsle. Jam pa- 
tiko ši kėdė. Priešingai nei jo žmonai Sarai Džo. 

Pastebėjęs Džunijorą poilsio kambario tarpduryje, pamo- 
jo, kad eitų vidun. Pridengęs belaidžio telefono mikrofoną, 
sukuždėjo sūnui: 

— Džo Volesas labai sunerimęs. 

— Na, Džo, skubi daryti išvadas ir nerimauji dėl menknie- 
kių, - tarė jis į mikrofoną. - Ji tiktai dirba, ką laiko savo dar- 
bu. Šiaip ar taip, buvo nužudyta jos motina. Dabar, tapusi 
teisininke ir eidama aukštas prokurorės pareigas, ji išsiruošė į 
kryžiaus žygį. Žinai, kokios tos karjeros siekiančios moterys. 

Jis trumpai pasiklausė. Liovėsi meilikauti ir pakartojo: 

— Po perkūnais, Džo, nusiramink, girdi? Tik laikyk liežu- 
vį už dantų - ir viskas praeis. Palik Selinos dukterį man... 
mums, - tarė mirktelėdamas Džunijorui. - Po kelių savaičių 
ji grįš į Ostiną paspaudusi uodegą tarp savo dailių ilgų kojų 
ir pasakys viršininkui, kad jai nepavyko. Mes gausime lenk- 
tynių licenciją, hipodromas bus pastatytas laiku, tu išeisi į 
pensiją su nepriekaištinga reputacija, o kitais metais tokiu 
pat metu sėdėsim, gersim ir juoksimės iš šito nutikimo. 

Atsisveikinęs jis numetė nešiojamąjį telefoną ant stalo 
krašto. 


— Jėzau, koks pesimistas. Būtum girdėjęs - pasakoja, kaip 
Selinos duktė užnėrė kilpą ant jo lieso kaklo ir stipriai timp- 
telėjo. Atnešk man alaus, ką? 

— Koridoriuje laukia Lipnius, nori pas tave užeiti. 

Ši naujiena nė kiek nepataisė gižios Anguso nuotaikos. 

— Mėšlas. Ko gera, dabar pats laikas. Eik, pakviesk jį. 

— Nebūk jam labai griežtas. Dreba iš baimės. 

— Dėl to, ką pridirbo, ir turi drebėti, - suniurnėjo Angusas. 

Po kelių sekundžių Džunijoras grįžo. Šalia jo atgailauda- 
mas krypavo Lipnius Hikamas, nuleidęs galvą, rankoje laiky- 
damas nutrintą kaubojaus skrybėlę. Pravardę jis gavo už tai, 
kad susilažinęs išmaukė visą buteliuką klijų. Jo tikrąjį vardą 
visi seniai buvo pamiršę. Šis „žygdarbis“ tikriausiai buvo at- 
liktas kažkada pradžios mokykloje, nes Lipnius metė moks- 
lus neužkopęs iki devintos klasės. 

Keletą metų jis dalyvavo rodeo, bet vis nesėkmingai. Pini- 
gų laimėdavo nedaug ir tuos pačius greitai pragerdavo, pra- 
lošdavo ir iššvaistydavo moterims. Darbas Mintonų rančoje 
buvo pirmasis, už kurį gaudavo gerą atlyginimą, todėl visus 
nustebindamas liko joje beveik trisdešimčiai metų. Lipnius 
retkarčiais įkaušęs patriukšmaudavo, bet Angusas tai pakęs- 
davo. Tačiau šį kartą buvo nueita per toli. 

Keletą ilgų kaip amžinybė akimirkų Angusas leido jam tik 
stovėti ir prakaituoti, tada išrėkė: 

— Na? 

— Ang... Angusai, - išstenėjo senas rančos darbininkas, — 
žinau, ką ketini pasakyti. Aš... žiauriai susimoviau, bet pri- 
siekių Dievu — tikrai nenorėjau. Žinai, kaip sakoma: visos 
katės naktį juodos, ar ne? Kad mane kur griausmas, taip ga- 
lima pasakyti ir apie žirgus. Ypač jei į galvą trenkia puslitris 
„Keturių rožių“ viskio. 
ir pajuodusius. 

Anguso toks sąmojis nepralinksmino. 

— Klysti, Lipniau. Aš apie kitką kalbu. Norėjau pasakyti, 
kad tu atleistas. 

Džunijoras pašoko nuo odinės sofutės. 

— Tėti! 

Angusas sviedė į jį griežtą žvilgsnį, kad nesikištų. 

Lipniaus veidas išblyško. 

— Juokauji, Angusai. Aš čia beveik trisdešimt metų. 

— Gausi nemažą atleidimo išmoką - gerokai daugiau, nei 
esi vertas. 

— Bet... Bet... 

— Uždarei jauną žirgą į aptvarą su dešimčia nervingų ku- 
melaičių. O jei jis būtų ant kurios užsikoręs? Ten buvo ir ta 
iš Argentinos. Ar nutuoki, kiek toks žirgas vertas, Lipniau? 
Daugiau kaip pusės milijono. Jei ji būtų buvusi sužalota ar 
tapusi kumelinga nuo to padūkusio eržilo... - Angusas gar- 
siai atsikvėpė. - Jėzau, negaliu net pagalvoti, į kokią bėdą 
būtume patekę. Jei kitas darbininkas nebūtų pastebėjęs tavo 
klaidos, galėjau netekti milijonų, o šitos rančos geras vardas 
būtų nugarmėjęs po velnių. 

Lipniui išdžiūvo burna. 

— Pasitaisysiu, Angusai. Prisiekiu... 

— Jau prisiklausiau tokių šnekų. Susirink iš barako savo 
šlamštą ir savaitės gale užsuk į kontorą. Pasakysiu buhalte- 
riui, kad išrašytų čekį. 

— Angusai... 

— Lik sveikas ir sėkmės, Lipniau. 

Senasis kaubojus gailiai žvilgtelėjo į Džunijorą, bet ir taip 
buvo aišku, kad iš tos pusės pagalbos nesulauks. Džunijoras 
sėdėjo nudūręs akis. Galiausiai Lipnius išėjo iš kambario, liko 
tik purvini pėdsakai. 

Kai lauko durys užsidarė, Džunijoras atsistojo ir nudrožė 
prie sienoje įmontuoto šaldytuvo. 

— Neįtariau, kad ketini jį atleisti, - tarė jis apmaudžiai. 

— Tau nebuvo reikalo žinoti. 


Džunijoras atnešė tėvui alaus, tada atkimšo savo butelį. 

— Ar buvo būtina? Negalėjai jo aprėkti, atimti kai kurių 
pareigų, sumažinti algos? Dėl Dievo, ką toks senis kaip jis 
darys? 

— Turėjo apie tai pagalvoti prieš leisdamas žirgą į tą gany- 
klą. Dabar baikim šį ginčą. Man iš to jokio džiaugsmo. Jis čia 
ilgai gyveno. 

- Jis suklydo. 

— Dar blogiau - buvo sugautas! - sušuko Angusas. - Jei ke- 
tini imtis šio verslo, vaikine, turi turėti plieninius kiaušus. 
Šitas darbas ne visada smagus, pats žinai. Reikia ne tik vestis 
klientus prašmatnios vakarienės ir flirtuoti su jų žmonomis 
bei dukterimis. - Angusas sriūbtelėjo alaus. - O dabar pakal- 
bėkim apie Selinos mergytę. 

Susitaikęs su griežta Lipniaus nuobauda, nors jai ir ne- 
pritarė, Džunijoras susmuko krėsle ir gurkštelėjo alaus iš 
butelio. 

— Ji buvo pas Džo, ar ne? 

— Taip, ir atkreipk dėmesį, kad ji nuėjo pas jį negaišdama. 
Džo baisiai sunerimęs. Bijo, kad jo, kaip teisėjo, švarutėlė 
tarnyba nuplauks kartu su nuleidžiamu vandeniu tualete. 

— Ko Aleksandra iš jo norėjo? 

— Klausinėjo, kodėl jis paskubino Kvaišelio Badžio teisnu- 
mo svarstymą. Ridas atėjo jam į pagalbą - labai nuovokus 
ėjimas. | 

— Ridas? 

— Jis taijau nesnaudžia prie iešmo, tiesa? - Angusas nusia- 
vė aulinukus ir metė per kėdės atramą. Jie sunkiai dunks- 
telėjo ant grindų. Jis sirgo podagra, ir didysis kojos pirštas 
kėlė rūpesčių. Susimąstęs patrynė jį ir pažvelgė į sūnų. - Ką 
Manai apie tą merginą? 

— Linkes pritarti Džo. Ji kelia grėsmę. Mano, kad vienas iš 
Mūsų nužudė Seliną, jaučia pareigą ir yra pasiryžusi išsiaiš- 
kinti kuris. 

— Ir man taip pasirodė. 

— Žinoma, ji neturi jokių įkalčių. 

— Be jokios abejonės. 

Džunijoras atsargiai dirstelėjo į tėvą. 

— Jos aštrus protas. 

— Kaip smeigtukas. 

— Ir puiki išvaizda. 

Tėvas ir sūnus vienu balsu nešvankiai nusikvatojo. 

— Taip, ji gerai atrodo, - tarė Angusas, - ir jos motina tokia 
buvo. 

Džunijoro šypsnys išblėso. 

— Taip, tikrai. 

— Vis dar jos ilgiesi, tiesa? 

Angusas akylai stebėjo sūnų. 

— Retkarčiais. 

Angusas atsiduso. 

— Kažin ar gali netekęs tokio artimo draugo ilgai nejusti 
netekties. Kitaip nebūtum žmogus. Bet kvaila ilgėtis moters, 
kuri mirė prieš daugybę metų. 

— Beveik nesiilgėdavau, - paprieštaravo Džunijoras. - Nuo 
tos dienos, kai supratau, kaip veikia šitas daiktas, - tarė jis 
liesdamas savo kelnių praskiepą, - jis ilgai nedykinėdavo. 

— Ne apie tai kalbu, - tarė susiraukęs Angusas. - Niekam 
nedraudžiama reguliariai pasidulkinti. Kalbu apie tavo gyve- 
nimą. Įsipareigojimą kam nors. Mirus Selinai, ilgai sielojai- 
si. Praėjo daug laiko, kol suėmei save į rankas. Na, gerai, tai 
suprantama. - Jis nustūmė suolelį kojoms toliau nuo kėdės 
ir atsisėdo tiesiai, buką pirštą įsmeigęs į Džunijorą. - Bet pri- 
gesai, vaikine, ir nuo to laiko galvoje nebeturi tiek garo kaip 
anksčiau. Pažiūrėk į Ridą. Jis taip pat sunkiai pakėlė Selinos 
mirtį, bet išmetė ją iš galvos. 

— Iš kur žinai, kad išmetė? 

— Ar matei jį niūrinėjantį? 

— Tai aš turėjau tris žmonas, ne Ridas. 


— Ir tuo didžiuojiesi? - riktelėjo Angusas praradęs kantry- 
be. - Ridas šio to pasiekė gyvenime. Jis daro karjerą... 

— Karjerą? - niekinamai prunkštelėjo Džunijoras. - Šerifo 
darbas šioje musių apšiktoje apygardoje - tai bent karjera. 
Didelio čia sumauto daikto. 

— O ką tu vadini karjera? Visų vietos klubo moteriškos ly- 
ties narių dulkinimą iki numirimo? 

- Ūkyje aš sąžiningai atlieku savo darbą, - paprieštaravo 
Džunijoras. - Visą rytą telefonu derėjausi su tuo veislinin- 
ku iš Kentukio. Jis beveik nupirko tą jauną Artfulo Dodžerio 
žirgą. 

— Tikrai? Ką jis sakė? 

— Kad rimtai svarsto. 

Angusas pakilo nuo kėdės pritariamai dudendamas: 

— Puiki naujiena, sūnau. Girdėjau, tas senis - kietas šun- 
snukis. Jis senas Bankio Hanto bičiulis. Savo arklius šeria 
ikrais ir panašiu mėšlu, kai jie laimi. - Angusas pliaukštelėjo 
Džunijorui per nugarą ir sušiaušė plaukus, lyg šis būtų trejų, 
o ne keturiasdešimt trejų metų. - Tačiau, - vėl susiraukė, — 
dėl to tik dar aiškiau, kiek prarastume, jei lenktynių komisija 
panaikintų tą licenciją net nespėjus nudžiūti rašalui. Vienas 
skandalas - ir mums galas. Taigi kaip mes suvaldysime Alek- 
sandrą? 

— Suvaldysime? 

Saugodamas skaudamą pirštą Angusas nušlubčiojo prie 
šaldytuvo pasiimti dar alaus. 

- Negalime tikėtis, kad viskas susitvarkys savaime. Man 
atrodo, - tarė jis atkimšdamas butelį, - mums tik reikia įti- 
kintiją, kad esame niekuo dėti. Supratingi piliečiai. - Jis mai- 
vydamasis gūžtelėjo pečiais. - Kadangi taip ir yra, neturėtų 
būti sunku. 

Džunijoras pastebėdavo, kada ima suktis tėvo smegenų 
sraigteliai. 

— Ką darysim? 

— Ne mes - tu. Padaryk tai, ką sugebi geriausiai. 

— Nori pasakyti?.. 

— Suviliok ją. 

— Suvilioti ją?! - šūktelėjo Džunijoras. - Ji man nepasirodė 
lengvai suviliojama. Esu tikras, kad ji mūsų nekenčia. 

— Tuomet pirmiausia apie tai ir reikia galvoti... tu priva- 
lai jos nuomonę pakeisti. Tiesiog patrauk ją, kad imtų tave 
mėgti... iš pradžių. Imčiausi to pats, jei dar turėčiau tinkamos 
amunicijos. - Jis šelmiškai nusišypsojo sūnui. - Manau, gali 
susidoroti su tokiu nemaloniu darbu? 

Džunijoras išsiviepė. 

— Po perkūnais, žinoma, džiaugsiuosi galėdamas pamė- 
ginti. 


Šoštas 


Kapinių vartai buvo atviri. Aleksa įvažiavo vidun. Ji nebuvo 
lankiusi motinos kapo, bet sklypo numerį žinojo. Jis buvo 
paskubomis brūkštelėtas ir saugomas tarp kažkokių oficia- 
lių dokumentų, kuriuos aptiko kraustydama senelę į slaugos 
namus. 

Dangus atrodė šaltas ir nedraugiškas. Saulė, spindinti kaip 
šaltas metalas, tarsi milžiniškas oranžinis kamuolys kybojo 
truputį virš vakarinio horizonto. Ant sausos žolės krito ilgi 
antkapių šešėliai. 

Dairydamasi į vos įžiūrimus ženklus, Aleksa surado reika- 
lingą eilę, sustabdė automobilį ir išlipo. Kiek akys aprėpia, 
kapinėse ji buvo vienintelis žmogus. Regis, čia, miesto pa- 
kraštyje, šiaurės vėjas pūtė stipriau, jo staugimas kėlė neri- 
mą. Ji pastatė apsiausto apykaklę ir nužingsniavo prie kapo. 

Kapo ji ieškojo, bet nebuvo pasiruošusi jį išvysti. Jis Aleksą 
tarsi užgriuvo. Instinktyviai norėjo nusisukti, lyg atsitiktinai 
Išvydusi ką nors baisaus, kažką siaubingą ir bjaurų. 

Antkapio plokštė buvo vos dviejų pėdų. Nebūtų jos pa- 
stebėjusi, jei ne vardas. Ant jos buvo užrašytos tik motinos 
gimimo ir mirties datos - daugiau nieko. Jokios epitafijos. 
Jokio privalomo „Liūdi..“ Nieko, vien nuogi statistiniai 


duomenys. 

Dėl tokio informacijos šykštumo Aleksandrai spaudė širdį. 
Selina buvo tokia jauna, daili ir daug žadanti, bet sumenkin- 
ta iki anonimiškumo. 

Ji atsiklaupė prie kapo. Jis buvo atskirai nuo kitų, vienišas 
ant nuožulnaus kalniuko šlaito. Tėvo kūnas buvo parsiųstas 
iš Vietnamo įjo gimtąją Vakarų Virdžiniją - Jungtinių Valsti- 
jų armijos mandagumo gestas. Senelis Greihemas, miręs dar 
Selinai mažai esant, buvo palaidotas savo gimtajame mieste- 
lyje. Selinos kapas buvo visiškai vienišas. 

Aleksa palietė šaltą antkapį. Piršto galu perbraukė per iš- 
kaltas motinos vardo raides, tada prispaudė delną prie šiurkš- 
čios žolės tarsi norėdama pajusti širdies plakimą. 

Ji kvailai įsivaizduodavo, kad galėtų bendrauti su ja ant- 
gamtiniu būdu, bet dabar jautė vien dygią žolę, duriančią 
delną. 

— Mama, - sukuždėjo ji, išbandydama tą žodį, - mama, 
mamyte. 

Žodžiai atrodė svetimi jos liežuviui ir lūpoms. Nebuvo jų 
tarusi. 

— Ji prisiekinėdavo, kad ją atpažįsti vien iš balso. 

Krūptelėjusi Aleksa atsigręžė, iš išgąsčio aiktelėjo prispau- 
dusi ranką prie besidaužančios širdies. 

- Išgąsdinote mane. Ką čia veikiate? 

Džunijoras Mintonas atsiklaupė šalia jos ir prie antkapio 
padėjo gėlių puokštę. Pažiūrėjo į antkapį, tada pasuko galvą 
ir liūdnai susimąstęs nusišypsojo Aleksai. 

- Nuojauta. Užvažiavau į motelį, bet jūs neatsiliepėte, kai 
jums skambino į kambarį. 

— Iš kur žinote, kur apsistojau? 

- Šiame miestelyje visi viską žino. 

— Niekas nežinojo, kad važiuoju į kapines. 

- Dedukcinis mąstymas. Pamėginau įsivaizduoti, kur bū- 
čiau aš jumis dėtas. Jei nepageidaujate draugijos, eisiu. 

— Ne. Galit būti. - Aleksa dar kartą pažvelgė į vardą, iškaltą 

šaltame, bejausmiame pilkame akmenyje. - Nesu čia buvusi. 
Senelė Greihem nenorėjo manęs čia atvežti. 

— Jūsų senelė nėra labai šiltas, lankstus žmogus. 

— Ne, nėra. 

— Arjums trūko motinos, kai buvote maža? 

— Labai. Ypač kai pradėjau lankyti mokyklą ir suvokiau, 
kad klasėje esu vienintelis mamos neturintis vaikas. 

— Daugybė vaikų gyvena ne su motina. 

— Bet jie žino, kad ją turi. 

Kalbėti šia tema būdavo sunku net su artimiausiais drau- 
gais ir bendradarbiais. Aleksai visai nesinorėjo dabar plepė- 
ti su Džunijoru Mintonu, kad ir kokia užjaučiama buvo jo 
šypsena. 

Ji palietė jo atneštą puokštę, šaltais pirštais patrynė rau- 
donos rožės žiedlapį. Gėlė buvo tarsi šiltas aksomas, bet 
kraujo spalvos. 

— Pone Mintonai, ar dažnai atnešate gėlių prie mano mo- 
tinos kapo? 

Jis neatsakė, kol Aleksa vėl į jį nepažvelgė. 

- Tą dieną, kai gimėte, buvau ligoninėje. Mačiau jus dar 
nenupraustą. - Jo šypsnys buvo atviras, šiltas, nuginkluojan- 
tis. - Kaip manote, ar to nepakanka, kad vadintume vienas 
kitą vardu? 

Prieš jo šypseną būtų neatsilaikiusios jokios kliūtys. Ji 
būtų ištirpdžiusi geležį. 

— Tai vadink mane Aleksa, - tarė ji nusišypsodama. 

Jis nužvelgė ją nuo galvos iki batų galiukų. 

- Aleksa. Man patinka. 

— Tai kaip? 

— Kas? Tavo vardas? 

— Ne, ar dažnai atneši gėlių. 

— A, šitai. Tik per šventes. Mudu su Angusu paprastai at- 
Nešame gėlių per jos gimtadienį, Kalėdas, Velykas. Taip pat ir 
Ridas. Pasidalijome kapo priežiūros išlaidas. 

— Kodėl? 

Jis keistai žvilgtelėjo į ją, tada paprastai atsakė: 

— Mes visi mylėjome Seliną. 

— Manau, vienas iš jūsų ją nužudė, - tarė ji tyliai. 

— Tavo manymas klaidingas, Aleksa. Aš jos nežudžiau. 

— O tavo tėvas? Kaip manai, gal jis nužudė? 

Džunijoras papurtė galvą. 

— Jis su Selina elgėsi kaip su dukra. Dukra ją ir laikė. 

— O Ridas Lambertas? 

Jis gūžtelėjo pečiais, tarsi nė nereikėtų aiškinti. 

— Ridas, na... 

— Ką? 

— Ridas nebūtų galėjęs jos nužudyti. 

Aleksa tvirčiau susisiautė kailinius. Saulė nusileido, darėsi 
vis šalčiau. Jai kalbant iš burnos kilo garas. 

— Šiandien popietų šiek tiek laiko praleidau viešojoje biblio- 
tekoje, skaitinėjau senus vietos laikraščio numerius. 

— Radai ką nors apie mane? 

— Taip, žinoma, perskaičiau viską apie tuos laikus, kai žai- 
dei „Perselio panterų“ futbėlo komandoje. 

Jam kvatojant vėjas sušiaušė šviesius plaukus. Plaukai 
buvo daug šviesesni nei Rido, švelnesni, paklusnesni. 

—.Turbūt buvo nepaprastai įdomu skaityti. 

— Tikrai. Judu su Ridu buvote komandos kapitonai. 

— Po perkūnais, taip, - jis sulenkė ranką tarsi puikuodama- 
sis bicepsais, - manėme esą nenugalimi, tikri akiplėšos. 

— Priešpaskutiniais mokyklos metais mama buvo išrinkta 
sutiktuvių šventės karaliene. Yra nuotrauka, kurioje Ridas 
bučiuoja ją tarp kėlinių. 

Žiūrėdama į tą nuotrauką Aleksa jautėsi labai keistai. 
Anksčiau nebuvo jos mačiusi. Kažkodėl senelė nutarė jos ne- 
laikyti tarp daugybės kitų, gal kad Rido Lamberto bučinys 
buvo įžūlus ir savininkiškas. 


Nesidrovėdamas džiūgaujančios stadiono minios, viena 
ranka jis buvo savininkiškai apglėbęs Seliną per juosmenį. 
Jos galva buvo atlošta. Ridas atrodė kaip nugalėtojas, tuo la- 
biau vilkėdamas purviną futbolininko aprangą ir kita ranka 
laikydamas grumtynėse aplamdytą šalmą. 

Keletą minučių įdėmiai žiūrėjusi į nuotrauką, Aleksa pati 
pajuto tą bučinį. 

Sugrįžusi į dabartį tarė: 

— Su mama ir Ridu susidraugavai kur kas vėliau, tiesa? 

Džunijoras nuskynė žolės stiebelį ir ėmė plėšyti pirštais. 

— Devintoje klasėje. Lig tol mokiausi pensione Dalase. 

— Savo noru? 

— Mamos noru. Ji nenorėjo, kad iš naftos darbininkų ir 
galvijų prižiūrėtojų vaikų perimčiau, jos manymu, nepagei- 
daujamus įpročius, taigi kas rudenį būdavau išsiunčiamas į 
Dalasą. Mano mokslai buvo kaulas, dėl kurio motina su tėvu 
daugybę metų pešėsi. Pagaliau, kai turėjau pereiti į aukštes- 
niąją klasę, jis treptelėjo koja ir pasakė, kad metas man suži- 
noti, jog yra ir kitokių žmonių, ne tik „blyškių pensiono išpe- 
rų - cituoju. Tą rudenį jis užrašė mane į Perselio vidurinę. 

— Ką pasakė motina? 

- Neapsidžiaugė. Ji buvo kategoriškai nusiteikusi prieš, 
tačiau neką galėjo padaryti. Ten, iš kur ji kilusi... 

— Iš kur? 

- Iš Kentukio. Jos tėtušis jėgų žydėjime buvo vienas ge- 
riausių šalies veislininkų. Jis išaugino Trigubos karūnos lai- 
mėtoją. į 

— Kaip ji susipažino su tavo tėvu? 

- Angusas nuvažiavo į Kentukį pirkti kumelės. Parsivežė 
ją ir mano mamą. Ji čia gyvena daugiau kaip keturiasdešimt 
Metų, bet vis tiek laikosi Preslių šeimos tradicijų, viena iš jų - 
leisti atžalas į privačias mokyklas. Tėtis ne tik užrašė mane į 
Perselio mokyklą, bet ir primygtinai reikalavo, kad treniruo- 
Čiausi futbolo komandoje. Treneriui ne itin patiko šis suma- 

nymas, bet tėtis pažadėjo įtaisyti komandai naują aprangą, 
jei tik jis mane priims, tad... 

- Angusas Mintonas moka tvarkyti reikalus. 

— Juo galima pasitikėti, - juokdamasis tarė Džunijoras. — 
Jam nėra atsakymo „ne“, todėl ėjau žaisti futbolo. Nespėjęs 
paliesti kamuolio per pačią pirmą treniruotę buvau beveik 
sumaltas į miltus. Savaime suprantama, kiti berniukai mane 
niekino. 

— Dėl to, kad buvai turtingiausias miestelio vaikis? 

— Nelengva tokiam būti, bet kam nors tenka, - tarė jis ža- 
viai šypsodamasis. - Šiaip ar taip, grįžęs tą vakarą namo tė- 
čiui pasakiau, kad visa širdimi vienodai nekenčiu Perselio vi- 
durinės ir futbolo. Pasakiau jam, kad man verčiau jau kasdien 
sukiotis tarp blyškių išperų nei tokių chuliganų kaip Ridas 
Lambertas. 

— Ir kas tada? 

— Mama baisiai verkė. Tėtis įsiutęs plūdosi. Paskui išsivedė 
mane į lauką ir mėtė į mane futbolo kamuolį tol, kol gaudy- 
damas susikruvinau rankas. 

— Siaubinga! | 

— Galir ne. Jis stengėsi dėl manęs. Žinojo, o aš ir nenutuo- 
kiau, kad čia privalu žaisti, valgyti, gerti ir miegoti kartu su 
futbolu. Nieko sau, - apsižiūrėjo Džunijoras, - aš vis nesi- 
liauju tauškęs. Ar tau nešalta? 

— Ne. 

— Tikrai? 

— Taip. 

— Nori eiti? 

— Ne, noriu, kad taukštum toliau. 

— Ar tai oficiali kvota? 

— Pokalbis, - atsakė ji gana kandžiai, ir jis išsiviepė. 

— Bent jau susikišk rankas į kišenes. 

Džunijoras suėmė abi jos rankas ir įkišo į gilias apsiaus- 
to kišenes, apkamšė ir paplekšnojo, kad būtų savo vietose. 

Aleksa pyktelėjo dėl tokio intymaus elgesio. Tai buvo įžūlu ir 
šiomis aplinkybėmis nederama. 

- Taigi vis dėlto žaidei futbolą, - tarė ji nusprendusi ne- 
kreipti dėmesio į jo prisilietimą. 

— Taip, mokyklos komandoje, bet nedalyvavau nė vieno- 
se rungtynėse, tik pačiose paskutinėse. Apygardos čempio- 
nate. - Jis nuleido galvą ir mąsliai nusišypsojo. - Skirtumas 
buvo keturi taškai varžovų naudai. Paprastas įvartis mūsų 
nebūtų išgebėjęs. Žaisti buvo likusios vos kelios sekundės. 
Kamuolys buvo mūsų, tačiau jau ketvirtą kartą bandėme jį 
pernešti, o iki vartų dar buvo ilgas kelias, nes turėjome bau- 
dų. Ir pagrindinės, ir antrosios sudėties puolėjai susižeidė 
kovodami ankstesniuose kėliniuose. 

— Dieve mano. 

- Sakiau tau, čionykštis futbolas - kruvinas sportas. Šiaip 
ar taip, kai komandos žvaigždė buvo neštuvais nešama iš 
aikštės, treneris atsigręžė į suolelį ir šūktelėjo mano vardą. 
Vos neprileidau į kelnes. 

— O paskui? 

— Nusimečiau apsiaustą ir pertraukėlės maišaty prisidėjau 
prie savo komandos. Mano marškinėliai buvo vieninteliai 
švarūs visoje aikštėje. Įžaidėjas... 

— Ridas Lambertas. 

Aleksa jau žinojo iš laikraščio pranešimo. 

— Taip, mano keršytoja. Pamatęs mane atbėgantį, jis gar- 
siai suaimanavo, o paskui, kai pasakiau jam derinį, kurio at- 
likti mane pasiuntė treneris, suaimanavo dar garsiau. Pažiū- 
rėjo tiesiai man į tarpuakį ir tarė: „Jei sviesiu tau prakeiktą 
kamuolį, ištižėli, velniai rautų, tau būtų geriau jį sugauti. — 
Džunijoras nugrimzdęs į prisiminimus kiek patylėjo. — Kol 
gyvas, to nepamiršiu. Ridas iškėlė sąlygą. 

- Sąlygą? 

- Dėl draugystės. Tada privalėjau įrodyti, kad esu vertas 
būti jo draugu. 

— Ar tai buvo taip svarbu? 

— Dar ir kaip, tegu mane griausmas. Jau buvau užtektinai 
pasimokęs toje mokykloje, kad žinočiau: jei nesusidorosiu su 
Ridu, būsiu mėšlo krūva. 

— Sugavai tą kamuolį, tiesa? 

— Ne, nesugavau. Nuoširdžiai galiu pasakyti, kad tą pada- 
riau ne aš. Ridas sviedė jį tiesiai čia, - tarė jis rodydamas į 
krūtinę, - tiesiai tarp skaitmenų ant mano marškinėlių. Per 
trisdešimt penkis jardus. Man tereikėjo tik suimti kamuolį 
rankomis ir pernešti per galinę liniją. 

— To ir pakako, ar ne? 

Jis šiepėsi tol, kol prapliupo juoktis. 

— Taip. Nuo to viskas ir prasidėjo. 

— Tavo tėvą turėjo apimti ekstazė. 

Džunijoras atlošė galvą ir dar labiau nusikvatojo. 

— Jis stryktelėjo per tvorą, peršoko per suolą ir išlėkė į 
aikštę. Pagriebė mane ir keletą minučių nešiojo glėbyje. 

— O mama? 

— Mama! Jos nieku gyvu nepamatytum futbolo rungtynė- 
se. Ji mano, kad tai pirmykščių žmonių žaidimas, - sukikeno 
jis tampydamas sau ausies spenelį. - Po perkūnais, ji beveik 
teisi. Bet man buvo visiškai nesvarbu, ką kiti apie mane mano, 
išskyrus tėtį. Tą vakarą jis taip manimi didžiavosi. - Džuni- 
joro mėlynos akys švytėjo. - Anksčiau nebuvo akyse matęs 
Rido, - pasakojo jis, - bet ir jį apkabino, su visais antkeliais ir 
kitkuo. Tą vakarą užsimezgė ir jų draugystė. Netrukus mirė 
Rido tėtušis, ir jis persikraustė į rančą gyventi su mumis. 

Kurį laiką savo prisiminimais Džunijoras nesidalijo. Alek- 
sa leido jam galvoti ir nekalbino. Pagaliau jis pakėlė akis į ją 
1r įsižiūrėjo. 

— Jėzau, atrodai visai taip, kaip tada atrodė Selina, - tyliai 
tarė. - Ne tiek bruožai, kiek išraiška. Turi tą pačią savybę - 
moki klausytis. - Jis ištiesė ranką ir palietė jos plaukus. - Ji 
mėgdavo klausytis. Bent jau kalbančiam žmogui taip atrody- 

davo. Galėdavo valandų valandas tylutėliai sėdėti ir tiesiog 
klausytis. 

Jis atitraukė ranką, bet taip, lyg norėtų neatitraukti. 

— Ar tas bruožas pirmiausia tave prie jos patraukė? 

- Velniai griebtų, ne, - atsakė jis geidulingai šypsodama- 
sis. - Pirmiausia mane prie jos patraukė paaugliška devinto- 
ko aistra. Pirmą kartą išvydus Seliną mokyklos koridoriuje 
man užėmė kvapą - tokia ji buvo daili. 

— Puolei prie jos? 

— Klausyk, buvau netekęs žado, bet nepakvaišęs. 

— O kaip tas tavo beprotiškas susižavėjimas? 

— Tada ji priklausė Ridui, - nedviprasmiškai atsakė Džuni- 
joras, - dėl to nekilo jokių klausimų. - Jis atsistojo. - Geriau 
jau eikime. Kad ir ką sakytum, tau šalta. Be to, tamsoje čia 
darosi baisoka. 

Apsvaigusi nuo paskutinio teiginio, Aleksa leido Džuni- 
Jorui padėti jai atsistoti. Atsigręžė norėdama nubraukti nuo 
sijono šapus ir vėl pastebėjo puokštę. Žalias vaškuotas po- 
pierius aplink ryškius žiedlapius plazdėjo nuo stipraus vėjo 
gūsių ir sausai traškėjo. 

— Dėkui, kad atnešei gėlių, Džunijorai. 

— Nėra už ką. 

— Esu dėkinga, kad rūpinaisi ja šitiek metų. 

— Atvirai kalbant, šiandien čia atėjau dėl savanaudiškų mo- 
tyvų. 

— Tikrai? 

- Aha, - atsakė jis suimdamas jos rankas, - pakviesti tavęs 
Pas mus išgerti. 


septintas 


Je: jau laukė. Tai paaiškėjo iškart, kai Džunijoro lydima 
Aleksa peržengė didžiulio, dviaukščio Mintonų namo slenks- 
tį. Trokšdama pamatyti įtariamuosius jų aplinkoje ji sutiko iš 
kapinių važiuoti paskui Džunijorą į namus. 

Bet įėjusi į svetainę ėmė spėlioti, ar kartais nėra manipu- 
liuojama ja, o ne atvirkščiai. 

Jos apsisprendimą elgtis atsargiai tučtuojau patikrino An- 
gusas per erdvų kambarį žengdamas prie jos ir paspausda- 
mas ranką. 

— Džiaugiuosi, kad Džunijoras surado tave ir įkalbėjo atei- 
ti, - tarė jis padėdamas nusivilkti apsiaustą. Pamėtėjo jį Džu- 
nijorui. - Pakabink, gerai? - Pritariamai žvelgdamas į Aleksą 
tarė: - Nežinojau, kaip priimsi mūsų kvietimą. Džiaugiamės 
tave matydami. 

— Man taip pat malonu būti čia. 

— Gerai, - tarė jis trindamas rankas. - Ko norėtum išgerti? 

— Prašyčiau baltojo vyno, - atsakė ji. 

Anguso mėlynos akys buvo draugiškos, tačiau kėlė jai neri- 
mą. Regis, jis matė kiaurai ir apnuogino emociškai jautrias jos 
vietas, kruopščiai slepiamas po kompetencijos sluoksniu. 

— Baltojo vyno, ką? Aš pats jo nepakenčiu. Tas pat kaip ger- 
ti gazuotą gėrimą. Bet jį geria mano žmona. Ji tuoj nulips 
žemyn. Sėskis čia, Aleksandra. 


— Tėti, jai patinka būti vadinamai Aleksa, - tarė Džunijo- 
ras kartu su Angusu priėjęs prie baro sumaišyti viskio su van- 
deniu. 

— Sakai, Aleksa? - Angusas atnešė jai taurę vyno. - Ką gi, 
manau, toks vardas tinka teisininkei. 

Geriausiu atveju tai buvo dviprasmiškas komplimentas. 
Vienu „ačiū ji padėkojo ir už pastabą, ir už vyną. 

— Kodėl mane čia pakvietėte? 

Regis, jos tiesumas Angusą kiek suglumino, bet jis atsily- 
gino tuo pačiu. 

— Per daug esame įklimpę į šitą pelkę, kad būtume priešai. 
Noriu geriau tave pažinti. 

— Dėl tos pačios priežasties atėjau ir aš, pone Mintonai. 

— Aš Angusas. Vadink mane Angusu. - Jis kurį laiką į ją 
žiūrėjo. - Kaip atsitiko, kad panorai būti teisininke? 

— Kad galėčiau ištirti savo motinos nužudymą. 

Nevalingai išsprūdęs atsakymas nustebino ne tik Minto- 
nus, bet ir pačią Aleksą. Ji anksčiau nebuvo sau pasakiusi, 
kad toks yra jos tikslas. Merlė Greihem tikriausiai nejučiomis 
įkvėpė jai šį ryžtą nuo pat mažens. 

Viešai tai pripažinusi suvokė, kad pati yra pagrindinė įta- 
riamoji. Senelė Greihem sakė, kad dėl motinos mirties kal- 
čiausia ji. Jei neįrodys kitaip, ta kaltė ją slėgs visą likusį gyve- 
nimą. Į Perselio apygardą Aleksa atvyko reabilituotis. 

- Iš tiesų kalbi be užuolankų, jaunoji panele, - tarė Angu- 
sas. - Man patinka. Slapukavimas - tik laiko švaistymas. 

— Pritariu, — atsakė Aleksa, prisiminusi, kiek nedaug turi 
laiko. 

Angusas atsikrenkštė. 

— Ar turi vyrą? Vaikų? 

— Ne. 

— Kodėl? 

— Tėti, - tarė Džunijoras vartydamas akis, sutrikęs dėl ne- 
taktiško tėvo elgesio. 

Aleksa neįsižeidė, net pralinksmėjo. 

— Nieko baisaus, Džunijorai, tikrai. Žmonės dažnai to 
klausia. 

— Ar turi atsakymą? 

Angusas gurkštelėjo iš aukštos taurės. 

— Neturiu tam laiko nei polinkio. 

Angusas klastingai suniurnėjo: 

— O kai kas iš mūsų turi per daug laiko ir per mažai po- 
linkio. 

Jis sviedė į Džunijorą žadą atimantį žvilgsnį. 

— Tėtis turi galvoje mano nevykusias santuokas, - paaiški- 
no viešniai Džunijoras. 

— Santuokas? Kiek jų buvo? 

— Trys, - prisipažino jis susiraukdamas. 

— Ir nė vieno palikuonio, kurį galėtum iš tų santuokų paro- 
dyti, - kaip piktas lokys suurzgė Angusas. Jis griežtai nukrei- 
pė smilių į sūnų. - Ojuk nepasakysi, kad nieko nenutuoktum 
apie veisimą. 

— Tavo elgesys draugijoje, Angusai, bjaurus kaip visuomet. 

Visi trys atsigręžė. Tarpduryje stovėjo moteris. Aleksa min- 
tyse buvo susikūrusi Anguso žmonos paveikslą: turėjo būti 
stipri, atkakli, ganėtinai barni, kad galėtų su juo susiremti. 
Įkūnijanti šiurkščios, arklius mėgstančios moters tipą - me- 
džiojanti su šunimis ir dažniau rankose laikanti rimbą nei 
plaukų šepetį. 

Ponia Minton buvo Aleksos įsivaizduojamo portreto anti- 
tezė. Liekna ir lanksti, dailių tarsi Drezdeno statulėlės bruo- 
žų. Žilsterėję šviesūs plaukai minkštomis garbanomis krito 
aplink veidą, tokį pat blyškų kaip ir dvi eilės perlų, segimų 
ant kaklo. Vilkėjo rausvai violetinę vilnonio trikotažo sukne- 
lę parauktu sijonu, kuris einant suposi apie jos liauną figūrą. 
Ji įėjo į kambarį ir atsisėdo ant kėdės greta Aleksos. 

— Mieloji, čia Aleksa Geiter, - tarė Angusas. Jei žmonos 


priekaištas jį ir sutrikdė, jis to neparodė. - Susipažink, Alek- 
sa, čia mano žmona Sara Džo. 

Sara Džo Minton formaliai ir šaltokai linktelėjo ir tokiu 
pat balsu tarė: 

— Panele Geiter, be jokios abejonės, malonu su jumis susi- 
pažinti. 

— Dėkui. 

Džunijoras neprašomas įpylė ir padavė jai taurę baltojo 
vyno, ir jos išbalęs veidas nušvito, plonos lūpos spindulingai 
nusišypsojo. 

— Dėkui, mielasis. 

Jis pasilenkė ir pabučiavo atkištą švelnų motinos skruostą. 

— Ar galvos nebeskauda? 

— Dar šiek tiek, bet pogulis padėjo. Dėkui, kad paklausei. — 
Ji ištiesė ranką ir paglostė jam skruostą. Aleksa pastebėjo, 
kad jos ranka pieno baltumo ir atrodo trapi kaip audros dras- 
koma gėlė. Kreipdamasi į vyrą ji tarė: - Ar būtinai turi svetai- 
nėje kalbėti apie veisimą, užuot palikęs šią temą arklidei, kur 
jai ir vieta? 

— Savo namuose, po paraliais, kalbėsiu, ką tik noriu, - atsa- 
kė Angusas, nors nė kiek neatrodė ant jos supykęs. 

Pripratęs prie jų geraširdiško erzinimosi Džunijoras nu- 
sijuokė ir apėjes Sarą Džo atsisėdo ant Aleksos krėslo rank- 
tūrio. 

— Kalbėjome ne apie patį veisimą, mama. Tėtis tik bėdojo, 
kad nepajėgiu ilgai išlaikyti žmonos ir susilaukti įpėdinio. 

- Susilauksi vaikų, kai sutiksi sau skirtą moterį ir tam ateis 
laikas. - Šie žodžiai buvo skirti tiek Angusui, tiek Džunijo- 
rui. - Ar teisingai išgirdau, kad nebuvote ištekėjusi, panele 
Geiter? 

— Taip, teisingai. 

— Keista, - Sara Džo gurkštelėjo vyno, - jūsų mamai ne- 


trūkdavo vyriškos draugijos. 

— Aleksa nesakė, kad jai trūksta vyriškos draugijos, - pa- 
taisė Džunijoras, - tiesiog ji per daug išranki. 

— Taip, vietoj vedybų ir šeimos pasirinkau karjerą. Bent 
kol kas. - Jos kakta susiraukė toptelėjus keistai minčiai. - Ar 
mano mama kada nors kalbėjo, kad norėtų siekti profesinės 
karjeros? 

— Negirdėjau jos taip sakant, - tarė Džunijoras, - nors spė- 
ju, kad visos mūsų klasės mergaitės bent vienu metu troško 
vaidinti kine su Vorenu Bičiu. 

— Ji taip anksti susilaukė manęs, - tarė Aleksa kiek apgai- 
lestaudama. - Gal ankstyvos vedybos ir kūdikis neleido jai 
siekti karjeros. 

Džunijoras pirštu pakėlė jos smakrą, kad matytų akis. 

— Selina visada rinkdavosi pati. 

— Dėkui, kad taip pasakei. 

Jis nuleido ranką. 

— Niekada negirdėjau jos kalbant, kad norėtų būti kuo 
kitu - tik žmona ir motina. Prisimenu tą dieną, kai apie tai 
kalbėjomės. Turėtum ir tu prisiminti, tėti. Buvo vasara, ir taip 
kepino, kad liepei Ridui, išmėžusiam arklides, tądien daugiau 
nebedirbti. Visi trys nutarėme paiškylauti prie senojo tven- 
kinio, prisimeni? 

— Ne. ę 

Angusas pakilo nuo kėdės atsinešti dar alaus. 

— O aš prisimenu, - svajingai tarė Džunijoras, - kaip va- 
kar. Po algarobų medžiais pasitiesėme lovos užtiesalą. Lupė 
prikrovė mums naminių kukurūzų vyniotinių. Juos suvalgę 
išsitiesėme ant nugaros, Selina tarp Rido ir manęs, ir pro 
medžių šakas spoksojome į dangų. Po medžiais pavėsio be- 
veik nebuvo. Prikimšę pilvus saulės atokaitoje apsnūdome. 
Stebėjome grifus, sukančius ratus virš nežinia ko, ir kalbė- 
jome, kad reikėtų iki jų nubėgti ir išsiaiškinti, kas nudvėsė, 
bet buvome per daug aptingę. Gulėjome sau, šnekučiavomės, 
na, žinai, apie tai, kuo būsime užaugę. Pasakiau, kad norėčiau 


būti pasaulinio garso lovelasu. Ridas atsakė, kad jei tapčiau 
toks, jis įsteigtų akcinę bendrovę gaminti prezervatyvų ir 
šitaip praturtėtų. Jam nebuvo svarbu, kuo jis taps, tik kad 
būtų turtingas. O Selina norėjo būti tik žmona, - jis nutilo ir 
pažvelgė sau į rankas, - Rido žmona. 

Aleksa krūptelėjo. 

— Vilką mini... - tarė Angusas. - Atrodo, girdžiu jo balsą. 


Aštuntas 


|| Pt ūkvedė Lupė įvedė Ridą vidun. Aleksa atsigręžė 
kaip tik tuomet, kai jis ėjo pro duris. Džunijoro naujiena ją 
pritrenkė. 

Senelė Greihem buvo jai pasakojusi, kad tarp Rido ir Seli- 
nos mokykloje liepsnojo meilė. Nuotrauka, kurioje jis karū- 
nuoja ją šventės karaliene, tai patvirtina. Bet Aleksa nežino- 
jo, kad mama norėjo už jo ištekėti. Suprato, kad veide turėtų 
atsispindėti jos ką tik patirtas sukrėtimas. 

Ridas peržvelgė visą kambarį. 

— Na, argi ne jaukus vaizdelis. * 

— Sveikas, Ridai, - atsiliepė Džunijoras sėdėdamas greta 
Aleksos, ir jai staiga pasirodė, kad jis sėdi per arti ir per daug 
bičiuliškai nusiteikęs, bet negalėjo paaiškinti kodėl. - Kokie 
vėjai atpūtė? Nori išgerti? 

- Eikš vidun, - per kambarį pamojo Angusas. 

Sara Džo dėjosi jo nepastebinti, tarsi būtų nematomas. 
Aleksai tai atrodė keista, nes Ridas kitados gyveno su jais 
kaip šeimos narys. 

Jis padėjo apsiaustą ir skrybėlę ant kėdės ir žengė prie 
baro paimti Anguso įpilto gėrimo. 

— Atėjau patikrinti, kaip mano kumelė. Kaip ji laikosi? 

— Puikiai, - atsakė Angusas. 

— Gerai. 


Stojo nejauki tyla. Regis, visi nudūrė akis į savo taures. Pa- 
galiau Angusas tarė: 

— Gal dar kas neduoda ramybės, Ridai? 

— Jis atėjo jūsų perspėti, kad galvotumėte, ką man sako- 
te, - tarė Aleksa. - Kaip šiandien perspėjo teisėją Volesą. 

— Kai manes klausiama tiesiai, aš pats ir atsakau, prokuro- 
re, - irzliai tarė jis. Išlenkė taurę ir pastatė ant baro. - Pasi- 
matysim dar. Ačiū už gėrimą. 

Jis ryžtingai išėjo iš kambario, stabtelėjo tik pasiimti skry- 
bėlės ir apsiausto. 

Ridui trinktelėjus lauko durimis, nelauktai tylą nutraukė 
Sara Džo: 

— Matau, jo manieros nė kiek nepagerėjo. 

- Juk pažįsti Ridą, mama, - tarė Džunijoras atsainiai gūž- 
telėdamas pečiais. - Dar taurę vyno? 

— Mielai. 

— Judu čia kartu išgerkite, - tarė Angusas, - aš noriu pasi- 
kalbėti su Aleksa vienu du. Pasiimk vyno taurę, jei nori, - pa- 
sakė jai. 

Nespėjus nė mirktelėti, Angusas jau vedėsi ją koridoriumi. 
Aleksa eidama dairėsi. 

Sienos buvo apklijuotos raudonais margais apmušalais, 
antjų kabojo lenktyninių žirgų nuotraukos su rėmeliais. Ma- 
syvus ispaniškas sietynas grėsmingai niūksojo virš galvos. 
Baldai buvo tamsūs ir griozdiški. 

— Patinka mano namai? - paklausė Angusas pastebėjęs, 
kad ji stabtelėjo dairydamasi. 

— Labai patinka, - sumelavo ji. 

- Pats suprojektavau ir pastačiau, kai Džunijoras dar gulė- 
jo vystykluose. 

Aleksa ir taip suprato, kad Angusas ne tik pastatė, bet ir 
pats įrengė namą. Jame nebuvo nieko, kas atspindėtų Saros 


Džo asmenybę. Ši, be abejo, pritarė, nes kas gi jai liko. 

Namas buvo baisiai bjaurus, bet nors įrengtas pasibaisėti- 
nai ir nedovanotinai prasto skonio, jis skleidė šiurkštų žave- 
sį, kaip ir Angusas. 

— Kol nebuvo šio namo, mudu su Sara Džo gyvenome ge- 
ležinkelio budėtojo trobelėje. Velniai griebtų, pro plyšius sie- 
nose matydavome aušrą. Žiemą beveik negyvai sušaldavome, 
o vasarą pabusdavome lovoje per colį nukloti dulkių. 

Poniai Minton Aleksa juto antipatiją. Ji atrodė atsaini ir 
laikė save visa ko centru. Bet dabar Aleksa užjautė jaunąją 
Sarą Džo, kuri augo prabangoje ir puoselėjo dailias manieras, 
bet buvo nuskinta kaip egzotiška gėlė ir persodinta į visiškai 
kitą ir tokią atšiaurią aplinką. Ši ją sunaikino. Sara Džo taip ir 
nesugebėjo prie jos prisitaikyti, todėl Aleksai buvo paslaptis, 
kodėl kažkuris iš jų - arba Angusas, arba Sara Džo - manė, 
kad jai pavyks čia prigyti. 

Jis pirma jos įėjo į poilsio kambarį apmuštomis sienomis, 
kuris dar labiau nei kiti namo kambariai alsavo vyriškumu. 
Briedžių ir elnių galvų iškamšos nuo sienų žvelgė į tolį nuo- 
lankiomis rudomis akimis. Kur dar buvo vietos, kabėjo nuo- 
traukos lenktyninių žirgų, aptaisytų Mintonų spalvomis ir 
išrikiuotų nugalėtojų gretose įvairiuose šalies hipodromuo- 
se. Kai kurios iš jų dar buvo gana naujos, kitos atrodė kelių 
dešimtmečių senumo. 

Kambaryje stovėjo keletas stovų šautuvams - kiekviename 
laikiklyje po šautuvą. Viename kampe buvo atremtas vėliavos 
kotas su valstijos vėliava. Ant įrėminto šaržo buvo parašyta: 
„Nors žengiu Mirties slėniu, man nieko blogo nenutiks... nes 
šiame slėnyje pats bjauriausias šunsnukis - tai aš.“ 

Vos įėjus į kambarį, Angusas parodė pirštu į kampą. 

— Eime čionai. Noriu tau kai ką parodyti. 

Ji nusekė iš paskos prie stalo, uždengto lyg ir paprasta bal- 
ta paklode. Angusas ją nuklojo. 


— Dievulėliau! 

Tai buvo architektūrinis hipodromo maketas. Nebuvo pra- 
leista nė viena smulkmena nuo vietų spalvų kodų tribūnose 
ir kilnojamų starto vartų iki įstrižų brūkšnių automobilių 
aikštelėje. 

— „Perselio aukštumos“, - pasigyrė Angusas su naujai iš- 
kepto tėvo pasipūtimu. - Aleksa, suprantu, kad darai tik tai, 
ką manai privalanti. Gerbiu tave, - jo veide atsirado karinga 
išraiška, - bet tu nesupranti, kiek daug čia visko pastatyta 
ant kortos. 

Aleksa gindamasi sukryžiavo rankas ant krūtinės. 

— Tai papasakokit. 

Nelaukdamas raginimo Angusas ėmėsi išsamiai aiškinti, 
kaip pagal jo norą turėtų būti pastatytas hipodromas, vardijo 
įvairiausias jo ypatybes. Niekam nebus gailima, nebus tau- 
poma. Visas kompleksas turi būti įrengtas pagal aukščiausią 
klase, nuo arklidžių iki moterų tualetų. 

— Mūsiškis bus vienintelis hipodromas tarp Dalaso For- 
tvorto ir El Paso, ir dar kokių trijų šimtų mylių spinduliu 
aplinkui, pritaikytas visoms rungtims. Tai bus puiki vieta 
sustoti keliaujant pro šalį. Įsivaizduoju, nepraeis nė dvide- 
šimt metų ir Perselis taps antruoju Las Vegasu, ištryškusiu 
dykumoje kaip naftos fontanas. 

— Ar jūs ne per didelis optimistas? - skeptiškai paklausė 
Aleksa. 

— Na, gal šiek tiek. Bet taip žmonės kalbėjo ir anuomet, 
kai ėmiausi šitos vietovės. Šitaip jie sakė, kai pastačiau tre- 
niruočių hipodromą ir pradėjau projektuoti uždarą plaukimo 
baseiną žirgams. Neleidžiu, kad skepticizmas man trukdytų. 
Jei nori, kad vyktų dideli dalykai, privalai mąstyti plačiai. Įsi- 
dėmėk mano žodžius, - tarė jis mojuodamas pirštu, kad būtų 
įtaigiau, - jei gausime licenciją šito hipodromo statybai, Per- 
selio miestas sužydės. 

— Ne visiems tai patiks, ar ne? Kai kas gal nori, kad ben- 
druomenė liktų nedidelė. 

Angusas ryžtingai papurtė galvą. 

— Prieš keletą metų šis miestas klestėjo. 

— Dėl naftos? 

— Taip, panele. Buvo dešimt bankų. Dešimt. Daugiau negu 
bet kuriame kitame tokio dydžio mieste. Skaičiuojant kie- 
kvienam žmogui, buvome turtingiausias šalies miestas. Pre- 
kybininkams buvo daugiau darbo, nei jie pajėgė nudirbti. 
Prekyba nekilnojamuoju turtu buvo labai gyva. Visi gyveno 
puikiai. - Jis nutilo atsikvėpti. - Gal norėtum ko nors išgerti? 
Alaus? Kokakolos? 

— Ne, nieko, dėkui. 

Iš šaldytuvo Angusas išsiėmė alaus, atkimšo butelį ir nu- 
gėrė didelį gurkšnį. 

— Paskui naftos rinkai prakiuro dugnas, - toliau aiškino. — 
Pasakėm sau, kad tai laikina. 

— Ar smarkiai jus paveikė naftos rinka? 

— Septyni gręžiniai ir viena gamtinių dujų įmonė - daug 
jų akcijų priklausė man. Bet, ačiū Dievui, neinvestuodavau 
daugiau, nei galėčiau leisti sau prarasti. Nesu likvidavęs kitų 
savo įmonių, kad paremčiau naftos gręžinį. 

— Vis dėlto tas naftos kainų kritimas turėjo gerokai paveik- 
ti jūsų finansinę padėtį. Ar nesikrimtote? 

Jis papurtė galvą. 

— Esu daugiau kartų laimėjęs ir pralaimėjęs turto, nei jums 
dabar metų, jaunoji panele. Po perkūnais, iš tiesų nepriešta- 
rauju retkarčiais bankrutuoti. Turtingam būti smagiau, bet 
bankrutavus įdomiau. Bankrotas neapsieina be iššūkių. Sara 
Džo, - kalbėjo mąsliai atsidusęs, - žinoma, man nepritaria. 
Jai patinka žinoti, kad pinigai saugiai kaupia dulkes banko 
saugykloje. Nesu palietęs jos pinigų ar Džunijoro palikimo. 
Pažadėjau jai, kad neliesiu. 

Kalba apie palikimą Aleksai buvo nesuprantama. Ji net ne- 
galėjo to įsivaizduoti. Merlė Greihem išlaikė jas abi iš savo 
algos telefonų įmonėje, paskui, išėjusi į pensiją, iš pensijos. 

Aleksos pažymiai buvo pakankamai geri, kad gautų Teksaso 
universiteto stipendiją, tačiau po paskaitų ji dirbdavo, kad 
galėtų apsirengti, pavalgyti ir senelė neturėtų dingsties dėl 
tų išlaidų dejuoti. 

Teisės fakultete ji taip pat gaudavo finansinę paramą, nes 
jos pažymiai išties buvo aukščiausi. Darbas valstybės tarny- 
boje neleido gyventi prabangiai. Ne vieną savaitę ji grūmėsi 
su sąžine, kol pagaliau tapusi teisininke leido sau nusipirkti 
kailinius. Taip išlaidauti ji galėdavo tik retkarčiais. 

— Ar turite pakankamai kapitalo hipodromui finansuoti? — 
paklausė ji mintimis vėl sugrįžusi į dabartį. 

— Ne aš vienas. 

— Mintonų įmonės? 

— Ne pačios įmonės. Įsteigėme investuotojų grupę iš ats- 
kirų asmenų ir įmonių, kuri gaus pelno iš hipodromo. - An- 
gusas atsisėdo į patogų raudonos odos krėslą ir parodė jai 
kėdę. - Kai turėdami naftos suklestėjome, visi pajuto turto 
skonį. Jie jo vėl trokšta. 

— Toks įvertinimas vargu ar puošia Perselio gyventojus: 
grupė godžių plėšrūnų, laukiančių, kada galės susišluoti žir- 
gų lenktynių pinigus. 

— Ne godžių, - tarė jis. - Visi dorai uždirbs savo dalį, nuo 
pagrindinių investuotojų iki vyruko, turinčio savitarnos de- 
galinę prie artimiausio kampo. Ir nauda bus ne tik individuali. 
Pagalvok, kiek mokyklų, ligoninių ir viešųjų įstaigų galės pa- 
statyti miestas, kai šitaip padidės biudžeto pajamos. - Jis 
palinko į priekį ir sugniaužė kumštį tarsi ką griebdamas. — 
Štai kodėl šis hipodromas yra toks svarbus. Jis vėl pastatys 
Perselį ant kojų ir pastūmės dar šiek tiek toliau. - Išklojus 
šį argumentą jo mėlynos akys švytėjo entuziazmu. - Na, ką 
pasakysi? 

— Nesu kvailė, pone Mintonai... Angusai, - pasitaisė ji, - su- 
prantu, ką hipodromas galėtų reikšti apygardos ekonomikai. 

— Tai kodėl nenutrauki šito absurdiško tyrimo? 

— Nemanau, kad jis absurdiškas, - griežtai atkirto ji. 

Įdėmiai į ją žiūrėdamas Angusas pasikasė skruostą. 

— Kaip galėjai pamanyti, kad aš nužudžiau tavo mamą? Ji 
buvo viena geriausių Džunijoro draugių. Kasdien sukiodavo- 
si šiame name. Na, ištekėjusi, žinoma, rečiau. Niekaip nebū- 
čiau galėjęs tos mergaitės nuskriausti. 

Aleksa norėjo juo tikėti. Nors Angusas buvo įtariama- 
sis, labai juo žavėjosi. Iš to, ką perskaitė ir išgirdo kalbėda- 
masi, suprato, kad kadaise jis pradėjo nuo nieko ir sukūrė 
imperiją. 

Jo stačiokiškumas buvo beveik mielas. Jis mokėjo įtikinti. 
Bet Aleksa negalėjo leisti, kad ši spalvinga asmenybė darytų 
jai įtaką. Jos žavėjimasis Angusu nebuvo stipresnis už porei- 
kį sužinoti, kaip ji, nekaltas kūdikis, kažką paskatino nužu- 
dyti motiną. 

— Negaliu nutraukti tyrimo, - atsakė ji. - Net jei norėčiau, 
Patas Častenas... 

— Klausyk, - prabilo jis užbėgdamas už akių, - pamirksėsi 
jam šitomis mėlynomis kūdikio akelėmis, pasakysi, kad su- 
klydai, ir garantuoju, jog rytoj tokiu metu jis net neprisimins, 
ko buvai čia atvažiavusi. 

— Aš ne... 

— Gerai, tai palik Patą man. 

— Angusai, - tarė ji garsiai, - jūs nesuprantate. - Įsitikinu- 
si, kad jis įdėmiai klausosi, pareiškė: - Taip pat tvirtai, kaip 
jūs tikite savo hipodromu, aš įsitikinusi, kad mano motinos 
nužudymo byla nebuvo ištirta. Ketinu ištaisyti šią klaidą. 

— Net jei ant kortos pastatyta viso miesto ateitis? 

- Na jau! - šūktelėjo ji protestuodama. - Kalbate taip, lyg 
ketinčiau atimti duoną iš alkstančių vaikų. 

— Ne taip baisiai, bet vis tiek... 

- Ant kortos pastatyta ir mano ateitis. Negalėsiu gyventi 
toliau, kol byla nebus ištirta taip, kaip norėčiau. 

— Taip, bet... 


— Klausykit, laikas baigėsi, - durys staiga prasivėrė ir į vidų 
galvą įkišo Džunijoras. - Aleksa, turiu puikų sumanymą. Ko- 
dėl tau nepasilikus vakarienės? 

— Eik po velnių, Džunijorai! - sugriaudėjo Angusas kumš- 
čiu trenkdamas per kėdės ranktūrį. - Nesuprastum, kad 
vyksta dalykinis pokalbis, net jei jis tau kąstų į subinę. Mes 
čia rimtai kalbame. Daugiau manęs nepertraukinėk, kai su 
kuo nors kalbuosi. Turėtum žinoti. 

Buvo matyti, kad Džunijoras tramdo pyktį. 

— Nežinojau, kad jūsų pokalbis toks jau labai privatus ir 
toks rimtas. 

— O juk turėjai susivokti, po velnių, ar ne? Dėl Dievo mei- 
lės, mes čia... 

— Angusai, nieko baisaus, - paskubomis tarė Aleksa. - Tie- 
są sakant, džiaugiuosi, kad Džunijoras mus pertraukė. Tik 
dabar pastebėjau, kaip vėlu. Man reikia eiti. 

Ji nenorėjo klausyti, kaip suaugusį žmogų bara tėvas, ypač 
viešnios akivaizdoje. Jai buvo gėda dėl jų abiejų. 

Paprastai Angusas būdavo geras bičiulis. Bet ne visada. Su- 
pykes jis užsiplieksdavo. Aleksa ką tik buvo liudininkė, koks 
trumpas jo degiklis ir kokio menko nusižengimo pakanka, 
kad jis užsiliepsnotų. 

— Palydėsiu tave, - pasisiūlė Džunijoras lediniu balsu. 

Ji paspaudė Angusui ranką. 

— Dėkui, kad parodėte man maketą. Tai, ką sakėte, nenu- 
kreipė manęs nuo tikslo, bet jūs man kai ką paaiškinote. Tir- 
dama bylą turėsiu tai omenyje. 

— Juk žinai - gali mumis pasitikėti. Mes ne žudikai. 

Džunijoras palydėjo ją iki lauko durų. Kai padėjo jai apsi- 
vilkti apsiaustą, ji atsigręžė. 

— Palaikysiu ryšį, Džunijorai. 

— Viliuosi, kad taip ir bus. 

Jis pasilenkė prie jos rankos ir pabučiavo, paskui apvertė 
delnu aukštyn ir vėl pabučiavo. 

Ji greitai atitraukė ranką. 

— Ar šitaip flirtuoji su visomis sutiktomis moterimis? 

— Beveik, - nesigėdydamas vyptelėjo. - Ar tu lengvai pasi- 
duodi apžavams? 

— Visai ne. 
ir žino, jog ji taip pat nėra tuo tikra. Dar kartą skubiai tarusi 
„labanakt“, Aleksa išėjo. 

Automobilyje buvo šalta. Ji virpėjo po apsiaustu. Važiuo- 
dama privačiu keliuku plento link, abiejose pusėse pastebėjo 
ūkinius pastatus. Daugiausia tai buvo arklidės. Vienose degė 
blausi šviesa. Prie durų stovėjo Rido automobilis. Pagauta 
impulso Aleksa sustojo ir išlipo. 


Saros Džo miegamasis jos Teksaso namuose buvo tiksli mie- 
gamojo Kentukyje kopija, net šilkinės užuolaidų virvelės 
buvo tokios pat. Kai šis namas buvo pastatytas, ji leido Angu- 
sui kitus kambarius apstatyti sunkiais, tamsiais raudona oda 
aptrauktais baldais ir išpuošti savo medžibklės trofėjais, bet 
uždraudė bjauriu pasienio stiliumi sudarkyti jos miegamąjį. 

Jis linksmai tam pritarė. Angusui patiko, kad naktį jį supa 
įmantrūs, moteriški, raukinukais papuošti jos daikčiukai. 
Dažnai jai sakydavo, kad jei būtų norėjęs vesti kokią kauboję, 
jam nebūtų reikėję važiuoti ieškoti jos į Kentukį. 

— Mama, ar galiu įeiti? 

Nedrąsiai pasibeldęs, Džunijoras pravėrė miegamojo duris. 

- Žinoma, brangusis, - nusišypsojo Sara Džo, aiškiai pa- 
tenkinta, kad aplankė sūnus. 

Džunijoras pamatė ją atsirėmusią į kalną atlaso pagal- 
vėlių, vilkinčią nėriniuotus naktinius, dvelkiančią brangiu 
veido kremu ir skaitančią kažkokio jam negirdėto užsienio 
valstybės veikėjo biografiją. Jis net nežinojo tokios šalies, iš 
kurios tas veikėjas kilęs. Tikriausiai ir niekas kitas nežinojo, 
tik mama. 


Ji nusiėmė akinius, padėjo knygą į šalį ir patapšnojo per 
dygsniuotą atlaso antklodę. Ryžtingai papurtydamas galvą 
Džunijoras atsisakė prisėsti. Liko stovėti prie lovos galo ran- 
kas susikišęs į kišenes, žvangindamas monetomis, piktinda- 
masis šiuo vakariniu ritualu, išlikusiu nuo vaikystės. 

Jau seniai jis nebetrokšdavo pabučiuoti mamos prieš eida- 
mas miegoti, bet Sara Džo vis dar to tikėdavosi. Jei jis neatei- 
tų, įžeistų jos jausmus. Juodu su Angusu iš visų jėgų stengėsi 
apsaugoti Sarą Džo, nes ji buvo lengvai pažeidžiama. 

— Čia taip skaniai kvepia, - tarė jis neturėdamas ką sakyti. 

Dėl Aleksos akivaizdoje gautos pylos vis dar maudė širdį. 
Nekantravo eiti iš namų į kokį naktinį barą, kur nereikėtų 
galvoti apie savo rūpesčius. 

— Kvapnūs maišeliai. Laikau juos savo stalčiuose ir spinto- 
se. Kai buvau maža, turėjome tarnaitę, kuri kimšdavo į juos 
sausas susmulkintas gėles ir žolynus. Jie nuostabiai kvepė- 
davo, - kalbėjo ji nugrimzdusi į prisiminimus. - Dabar juos 
užsakinėju. Šiais laikais naudojami dirbtiniai aromatai, bet 
vis tiek manau, kad jie puikūs. 

— Kaip knyga? 

Džunijorui jau nusibodo kvapniųjų maišelių tema. 

— Ganėtinai įdomi. 

Jis rimtai tuo abejojo, bet nusišypsojo jai. 

— Gerai. Džiaugiuosi, kad tau patinka. 

Sara Džo pajuto jo melancholišką nuotaiką. 

— Kas negerai? 

— Viskas gerai. 

— Matau, kai kas nors būna negerai. 

— Nieko neįprasta. Užkliuvau tėčiui, kad nutraukiau jo po- 
kalbį su Aleksa. 

Sara Džo nepatenkinta susiraukė. 

— Tavo tėvas vis dar nemoka elgtis su svečiais. Jei jis gali 
taip storžieviškai išsitempti viešnią iš svetainės geriant kok- 
teilius, tu taip pat gali būti storžievis ir nutraukti jų pokal- 

bį. - Ji linktelėjo galvą, tarsi būtų pasakiusi, ką norėjo, ir tuo 
klausimas būtų išspręstas. - Beje, ką jie ten taip slapta apta- 
rinėjo? 

— Kažką apie jos motinos mirtį, - nerūpestingai tarė jis, — 
nieko tokio, dėl ko reikėtų jaudintis. 

— Tikrai? Visi šiandien atrodė tokie įsitempę. 

— Jei ir yra kokia priežastis, dėl kurios reikėtų jaudintis, ja 
pasirūpins tėtis - jis visada pasirūpina. Tau tikrai nėra dėl ko 
nerimauti. 

Jis neketino pasakoti motinai apie Aleksos tyrimą. Saros 
Džo gyvenimo vyrai žinojo, kad jai atgrasūs slegiantys ir ne- 
malonūs reikalai, todėl saugojo ją. 

Angusas neaptarinėdavo su ja verslo reikalų, ypač kai jie 
klodavosi nekaip. Ji nusivildavo, jei žirgai lenktynėse prastai 
pasirodydavo, ir švęsdavo, kai jiems pasisekdavo, bet dau- 
giau niekas nei rančoje, nei antrinėse įmonėse, sudarančiose 
Mintonų verslą, jos labai nedomino. 

Apskritai niekas Saros Džo per daug nedomino, gal tik 
Džunijoras. Ji buvo kaip graži lėlė, izoliuota steriliame kam- 
baryje, apsaugota nuo šviesos ar kokio kito galinčio pakenkti 
veiksnio - ypač paties gyvenimo. 

Džunijoras mylėjo savo motiną, bet pripažino, kad ji ne- 
labai mėgstama. O Angusą - priešingai, visi mėgo. Kelios jo 
draugų žmonos iš padorumo ir jausdamos pareigą su Sara 
Džo elgėsi draugiškai. Jei ne jos, Perselyje ji būtų neturėjusi 
nė vieno pažįstamo. 

Žinoma, ji pati nesistengė puoselėti jokių draugysčių. Jos 
manymu, dauguma vietos gyventojų tebuvo neišauklėti pras- 
čiokai, ir ji nesistengė slėpti savo blogos nuomonės apie juos. 
Regis, visiškai patenkinta gyveno šiame kambaryje, supama 
minkštų, gražių, dailių daiktų, kuriuos mėgo ir apie kuriuos 
geriausiai nusimanė. 

Džunijoras žinojo, kad ji yra pašaipų ir gandų objektas. 
Buvo kalbama, kad ji geria. Ji negėrė, tik tas dvi taures vyno 

prieš vakarienę. Kai kurie, nesuprantantys jos jautrumo, lai- 
kė ją keista. Kiti manė, kad jai tiesiog ne visi namie. 

Žinoma, dažniausiai ji būdavo išsiblaškiusi, tarsi mintyse 
vis išgyventų savo privilegijuotą vaikystę, kurią taip brangi- 
no. Ji ligi galo taip ir neatsigavo po ankstyvos mylimo brolio 
mirties. Vis dar jo gedėdama sutiko Angusą. 

Džunijoras klausė savęs, gal ji ištekėjo už tėvo bėgdama 
nuo nemalonių prisiminimų. Kitos priežasties, kam tuoktis 
dviem tokiems skirtingiems žmonėms, jis nerado. 

Džunijoras nekantravo eiti pasilinksminti, bet šį vakarą 
uždelsė motinos kambaryje: norėjo sužinoti, ką ji mano apie 
šio vakaro viešnią. 

— Ką apie ją pasakysi? 

— Apie ką, Selinos dukterį? — išsiblaškiusi paklausė Sara 
Džo. Jos antakiai šiek tiek susiraukė. - Ji labai patraukli, 
nors vargu ar tokia akį rėžianti spalva puošia moterį. - Sara 
Džo susimąsčiusi glamžė plonyčius naktinių marškinių nėri- 
nius. - Ji labai rimta, ar ne? Daug rimtesnė nei jos motina. 
Dievaži, Selina buvo kvailutė. Kiek prisimenu, vis kvatoda- 
vo. - Ji nutilo ir pakreipė galvą, tarsi įsiklausydama į tolimą 
juoką. - Neprisimenu, kad būčiau kada nors mačiusi tą mer- 
giną nesijuokiančią. 

— Matei daug kartų. Tik tu jos gerai nepažinojai. 

— Vargšelis. Žinau, kad tave sugniuždė jos mirtis. Žinau, ką 
reiškia netekti mylimo žmogaus. Neapsakoma kančia. 

Jos balsas, toks švelnus, staiga pasikeitė, kaip ir veido iš- 
raiška. Kuklumo nebeliko, ryžtas sugriežtino bruožus. 

— Džunijorai, neleisk Angusui daryti tau gėdos, ypač prie 
kitų žmonių. 

Jis nerūpestingai gūžtelėjo pečiais. Ši šneka jam buvo gir- 
dėta. 

— Jis kalba nerimtai. Tiesiog toks įprotis. 

— Tai privalai priversti jo atsikratyti. Brangusis, nejau ne- 
supranti, ko jis iš tavęs nori. Nori, kad būtum tvirtas. An- 

gusas supranta tik vieną - šiurkščią kalbą. Jis nemoka būti 
švelniakalbis ir gerai išauklėtas kaip mes. Su juo turi kalbėti 
taip, kad jis suprastų, taip, kaip kalba Ridas. Angusas nedrįs- 
tų kalbėti su Ridu taip globėjiškai kaip su tavimi, nes Ridas 
prieš jį nesilanksto. 

— Tėtis mano, kad Ridas neklysta. Ligi šios dienos jam sker- 
sai gerklės stovi tai, kad Ridas išėjo iš MĮ. Jam labiau patiktų, 
jei reikalus tvarkytų Ridas, o ne aš. Kad ir ką darau, niekas 
jam nepatinka. 

— Tai visiška netiesa! - paprieštaravo Sara Džo parodyda- 
ma nebūdingą narsą. - Angusas labai tavimi didžiuojasi. Jis 
tiesiog nemoka to parodyti. Jis toks surambėjęs. Kad tiek 
pasiektų, privalėjo būti griežtas. Jis nori, kad ir tu būtum 
tvirtas. 

Džunijoras nusiviepė gniauždamas kumščius. 

— Gerai, mama, rytoj rytą eisiu muštis. 

Ji sukikeno. Ją džiugino sūnaus mokėjimas nenusiminti ir 
humoro jausmas. ž 

— Tikiuosi, ne tiesiogine prasme, bet Angusas nori tave 
matyti tokį narsų. 

Juokas buvo gera dingstis baigti pokalbį. Džunijoras pa- 
sinaudojo proga, palinkėjo labos nakties, pažadėjo vairuoti 
atsargiai ir išėjo. Lipdamas laiptais sutiko Angusą, nešiną ba- 
tais ir šlubčiojantį. 

— Kada ketini eiti pas daktarą dėl kojos piršto? 

— Kokia nauda iš to prakeikto daktaro? Jis tik paims pini- 
gus. Verčiau pykštelėti į tą nenaudėlį pirštą iš šautuvo, kad 
nulėktų visiems laikams. 

Džunijoras nusišypsojo. 

— Gerai, tik nepritaškyk kraujo ant kilimo. Mamą ištiks 
priepuolis. 

Angusas nusikvatojo. Pykčio neliko nė pėdsako. Tarsi nė 
nebuvo epizodo poilsio kambaryje. Jis apkabino Džunijorą 
per pečius ir spustelėjo. 


— Žinojau, kad galiu tavimi pasikliauti ir kad atsiveši čia 
tą merginą. Viskas vyko taip, kaip ir tikėjausi. Privertėme 
ją gintis ir pasėjome abejonių. Jei ji nuovoki, - o aš tikiu, 
kad ji tokia, - atšauks visą šį reikalą, kol nepadaryta per 
daug žalos. 

— O kas, jei neatšauks? 

— Jei neatšauks, mes taip pat nesėdėsime rankų sudėję, - 
niūriai tarė Angusas. Tada nusišypsojo ir meiliai patapšnojo 
Džunijorui per skruostą. - Labanakt, berniuk. 

Džunijoras žiūrėjo, kaip tėvas šlubčioja per laiptų aikštelę. 
Pasijutęs nepalyginti geriau, lipdamas laiptais žemyn jis ty- 
liai švilpavo sau po nosimi. Šį kartą Angusas juo nenusivils. 
Patikėta užduotis buvo kaip tik jam. 

Apie jo patirtį su moterimis sklandė legendos. Aleksos 
mesti iššūkiai užduotį padarys dar labiau jaudinančią ir sma- 
gesnę. Ji yra velniškai patraukli moteris. Net jei Angusas ir 
nebūtų jam liepęs, jis vis tiek mėgintų ją merginti. 

Bet kad viską padarytų teisingai, prireiks laiko ir sumanu- 
mo. Keletą dienų jis pasvarstys, kokią strategiją pasirinkti. 
O kol kas buvo paprastesnių darbų. Jis mostelėjo savo atvaiz- 
dui prieškambario veidrodyje ir išėjo pro laukujes duris. 


Dovintas 


ip ir gyvenamasis namas, arklidė buvo sumūryta iš akme- 
nų. Vidus buvo toks pats kaip ir kitų Aleksos matytų arkli- 
džių, tik čia visur atrodė labai švaru. Dvi gardų eiles skyrė 
platus takas. Kvepėjo visai maloniai - šienu, oda ir arkliais. 

Nedidelio galingumo naktinės lempelės, įsuktos tarp gar- 
dų, apšvietė Aleksai kelią - ji ėjo prie ryškesnės šviesos, de- 
gančios garde beveik pačiame arklidės vidury. Žengė tyliai, 
praėjo atlapas duris į patalpą, kurioje buvo saugomi balnai ir 
pakinktai, tada duris, ant kurių kabėjo lentelė „Fizioterapija“. 
Pro plačią angą buvo matyti apskritas maniežas su specialia 
įranga, kuriame vienu metu galėjo mankštintis keli žirgai. 

Dar nematydama išgirdo Ridą, tyliai kalbinantį gardo gy- 
ventoją. Priartėjusi prie gardo, žvilgtelėjo vidun. Jis tupėjo ir 
didelėmis plaštakomis masažavo žirgui užpakalinę koją. 

Galvą palenkęs į šoną, susikaupęs dirbo savo darbą. Matyt, 
pirštais paspaudė jautrią vietą. Žirgas sušnarpštė ir pabandė 
pasitraukti į šalį. 

— Nagi, nagi. 

— Kas jam nutiko? 

Jis neatsigręžė, neparodė nė menkiausio ženklo, kad Alek- 
sos balsas jį nustebino. Matyt, ir taip žinojo, kad ji čia stovi, 
tiesiog nekreipė į ją dėmesio. Atsargiai pastatė sužeistą koją 
ir atsistodamas patapšnojo žirgui sturplį. 

— Taiji, - dviprasmiškai šyptelėjo Aleksai, - o gal esate per 
jauna, kad atskirtumėte? 

— Kaip aš atskirsiu iš šitos vietos. 

— Jos vardas Dabita. 

— Gražu. 

— Jai tinka. Ji mano esanti sumanesnė už mane, sumanes- 
nė už visus. Tiesą sakant, jai pačiai būtų geriau, jei nebūtų 
tokia sumani. Bėga per toli, per greitai, ir viskas baigiasi tuo, 
kad pati susižeidžia. 

Jis pasėmė saują grūdų ir davė žirgui ėsti iš delno. 

— Ak, supratau. Netiesioginė užuomina apie mane. 

Jis pritarė gūžtelėdamas pečiais. 

— Ar laikyti tai grasinimu? 

— Galite laikyti kuo tik norite. 

Ir vėl jis žaidė žodžiais, dviprasmybėmis. Šį kartą Aleksa 
neužkibo ant meškerės. 

— Kokios veislės šis žirgas? 

- Ji kumelinga. Čia kumelių arklidė. 

— Jos visos čia laikomos? 

— Taip, atskirai nuo kitų. - Kumelė glaudėsi snukiu Ridui 
prie krūtinės, ir jis, kasydamas jai už ausų, nusišypsojo. — 
Mamytės su vaikiukais arklidėje kelia sumaištį. 

— Kodėl? 

Jis gūžtelėjo pečiais rodydamas, kad nėra paaiškinimo. 

— Ko gera, čia tarsi ligoninės naujagimių skyrius. Visi tru- 
putį pakvaišta dėl naujagimio. 

Jis perbraukė ranka glotnų kumelės pilvą. 

- Jai tai pirmas kartas, ir ji nerimauja tapdama motina. 
Anądien, kai buvo mankštinama, kiek pasibaidė ir susižeidė 
kojos kaulą. 

— Kada ji kumeliuosis? 

— Pavasarį. Dar ilgokai laukti. Duokite man ranką. 

— Ką? 

— Savo ranką. 

Jausdamas jos dvejonę, Ridas nekantriai truktelėjo ją į 
gardą, kur stovėjo pats, ir Aleksa atsidūrė prie kumelės, kaip 
ir jis. 

— Palieskite. 

Jis paėmė jos ranką ir prispaudė prie žvilgančio kumelės 
šono. Plaukeliai buvo šiurkštūs ir trumpi, prisilietus buvo 
justi raumenų gyvybingumas ir jėga. 

Kumelė sušnarpštė ir dvejodama žengtelėjo į priekį, bet 
Ridas ją nuramino. Gardas atrodė tvankus ir per daug prišil- 
dytas. Stačiakampiame aptvare tvyrojo užsimezgusios nau- 
jos gyvybės kvapas. 

— Ji šilta, - pratarė Aleksa sunkiai kvėpuodama. 

— Žinoma, ji šilta. 

Ridas pasislinko arčiau Aleksos ir nuvedė jos ranką ku- 
melės kūno linijomis žemyn, prie išsipūtusio pilvo apačios. 
Aleksa tyliai šūktelėjo iš nuostabos pajutusi judesius. 

— Kumeliukas. 

Ridas stovėjo taip arti, kad nuo jo alsavimo judėjo jos plau- 
kų sruogos. Aleksa užuodė odekolono aromatą, sumišusį su 
arklidės kvapais. 

Gavusi spyrį į delną ji nevalingai susijuokė iš džiaugsmo, 
nustebusi krūptelėjo ir atsišliejo į Ridą. 

— Toks energingas. 

— Ji man atves nugalėtoją. 

— Ji priklauso jums? 

— Taip. 

— O eržilas? 

— Brangiai sumokėjau už jo paslaugas, bet buvo to vertas. 
Puikus eržilas iš Floridos. Dabitai jis iš karto patiko. Manau, 
jai buvo liūdna, kai viskas baigėsi. Gal jei jis nuolat būtų neto- 
liese, man nereikėtų nerimauti dėl jos netinkamo elgesio. 

Aleksai taip spaudė krūtinę, kad ji vos kvėpavo. Norėjosi 
priglausti skruostą prie kumelės šono ir klausytis liūliuojan- 
čio Rido balso. Laimė, sveikas protas nugalėjo ir ji šitaip kvai- 
lai nepasielgė. 

Ištraukė ranką iš po jo delno ir atsigręžė. Jis stovėjo taip 
arti, kad jų drabužiai lietėsi, ir Aleksai norint pažiūrėti Ridui 
į veidą teko lošti galvą, kol atsirėmė į žirgą. 

— Ar visiems žirgų savininkams leidžiama įeiti į arklides? 

Ridas žengtelėjo atgal ir praleido ją prie išėjimo. 

— Kadangi dirbau Mintonams, spėju, kad jie mano galį ma- 
nimi pasitikėti. 

— Kokios veislės šitas žirgas? - paklausė Aleksa grįždama 
prie savo pirminio klausimo. 

— Kvorteris. 

— Kvorta ko? 

— „Kvorta ko? - Jis atmetė galvą ir nusikvatojo. Dabita 
šoktelėjo į šalį. - Nieko sau. Kvorta ko. - Jis atkabino gran- 
dinę, kuria kumelė buvo pririšta prie metalinio žiedo sieno- 
je, tada išėjo iš gardo prie Aleksos rūpestingai uždarydamas 
vartelius. - Neką nutuokiate apie žirgus, tiesa? 

— Matyt, nenutuokiu, - atsakė ji sausai. 

Regis, jos sutrikimas jį tik trumpai pralinksmino. Susirau- 
kęs paklausė: 

— Ar pati sumanėte čionai atvažiuoti? 

— Džunijoras mane pakvietė. 

- O! Tai suprantama. 

— Kodėl suprantama? 

— Jis visada seka karštomis naujausios prieinamos merg- 
šės pėdomis. 

Aleksai užvirė kraujas. 

— Aš nesu prieinama nei Džunijorui, nei kam nors kitam. 
Ir aš ne mergšė. 

Jis dar kartą lėtai, pajuokiamai nužvelgė ją nuo galvos iki 
kojų. 

— Ne, ko gera, ne. Per daug teisininkė ir per mažai moteris. 
Ar kada nors atsipalaiduojate? | 

— Ne tada, kai tiriu bylą. 

— Kaip tik tai jūs ir darėte su taure rankoje? - niekinamai 
paklausė jis. - Tyrėte bylą? 

— Kaip tik tai. 

— Iš tiesų keisti tie Trevio apygardos prokuratūros me- 
todai. 

Jis nusigręžė nuo jos ir išdidžiai nužingsniavo į kitą pas- 
tato pusę. 

— Palaukite! Norėčiau užduoti jums keletą klausimų. 

— Pakvieskite mane į teismą, - mestelėjo jis per petį. 

— Ridai! 

Aleksa nejučiomis leidosi iš paskos ir sugriebė jį už odi- 
nės striukės rankovės. Jis sustojo, pažvelgė žemyn, kur jos 
pirštai gniaužė laiko suminkštintą odą, tada lėtai atsigręžė ir 
įsistebeilijo į ją žaliomis veriančiomis akimis. 

Ji paleido rankovę ir žengtelėjo atatupsta. Neišsigando, vei- 
kiau apstulbo dėl savo pačios elgesio. Ji neketino jo šitaip šauk- 
ti ir tikrai nenorėjo jo paliesti, ypač po to, kas įvyko garde. 

Nervingai laižydama lūpas Aleksa tarė: 

— Noriu su jumis pasikalbėti. Prašau. Ne protokolui. Kad 
patenkinčiau smalsumą, 

— Žinau šitą būdą, prokurore. Pats juo naudojuosi. Apsi- 
meti įtariamojo draugu, vildamasis, kad jis praras budrumą 
ir išplepės, ką mėgina nuslėpti. 

— Nieko panašaus. Aš tik noriu pasikalbėti. 

— Apie ką? 

— Apie Mintonus. 

— Apie juos? 

Stovėdamas plačiai prasižergęs, pilvą truputį atkišęs į prie- 
kį, jis susibruko rankas į užpakalines džinsų kišenes. Striukė 
ties krūtine atsilapojo. Ši poza buvo bauginamai vyriška. Ir 
jaudino, ir erzino. Aleksa stengėsi nekreipti į tai dėmesio. 

— Kaip manote, ar Anguso ir Saros Džo santuoka laiminga? 

Jis sumirksėjo ir kostelėjo. 

— Ką? 

— Nežiūrėkite į mane taip. Klausiu jūsų nuomonės, nepra- 
šau analizės. 

— O koks, po velnių, skirtumas? 

— Mano manymu, tikrai keista, kad tokia moteris kaip Sara 
Džo yra Anguso žmona. 

— Priešingybės traukia. 

— Per daug nuvalkiotas atsakymas. Ar jie... artimi? 

— Artimi? 

— Na, intymiai artimi. 

— Niekada apie tai negalvojau. 

— Tikrai galvojote. Juk gyvenote čia. 

— Atrodo, mano galvoje, kitaip nei jūsų, nesisuka tokios 
gašlios mintys. - Jis žengė žingsnį arčiau ir pritildė balsą. — 
Bet galėtume viską pakeisti. 

Aleksa nepasidavė, nes suprato, kad jis labiau provokuoja, 
nei vilioja. 

— Ar jie miega kartu? 

— Manau, taip. Ne mano reikalas, ką jie daro lovoje ir ko 
nedaro. Be to, man tai nerūpi. Man rūpi tik tai, kas vyksta 
mano lovoje. Kodėl neklausiate apie mane? 

— Todėl, kad man nerūpi. 

Jis vėl gudriai nusiviepė. 

— Manau, rūpi. 

— Pone Lambertai, nekenčiu, kai su manimi globėjiškai 
kalbama dėl to, kad esu prokurorė moteris. 

— Tai liaukitės ja buvusi. 

— Moterimi? 

— Prokurore. 

Mintyse ji suskaičiavo iki dešimties. 

— Ar Angusas turi kitų moterų? 

Ji iš žalių Rido akių matė, kad jis jau suirzęs. Jo kantrybė 
seko. 

— Kaip manote, Sara Džo - aistringa moteris? 

— Ne, - atsakė Aleksa. 

— O Anguso seksualinis apetitas sveikas? 

- Jei jis toks pat kaip ir kitiems dalykams, sakyčiau, taip. 

— Tad jums atsakyta. 

— Ar jų santykiai paveikė Džunijorą? 

- Iš kur, po velnių, man žinoti? Paklauskite jo. 

— Jis kaip nors vingriai išsisuks nuo atsakymo. 

- Irjums bus mandagiai leista suprasti, kad kišatės ne į savo 
reikalus. Aš ne toks taktiškas kaip jis. Nesikiškite, madam. 

— Tai mano reikalas. 

Jis ištraukė rankas iš kišenių ir sukryžiavo ant krūtinės. 

— Laukiu nesulaukiu, kada išgirsiu racionalų paaiškinimą. 

Ji nesutriko dėl piktos pašaipos. 

— Gal dėl tėvų santykių nenusisekė trys Džunijoro san- 
tuokos. 

— Tai visai kas kita, ir tai ne jūsų reikalas. 

— Mano reikalas. 

— Kodėl gi? 

— Džunijoras mylėjo mano motiną. 

Žodžiai nuaidėjo tykios arklidės koridoriumi. Rido galva 
staiga loštelėjo atgal, tarsi būtų netikėtai įsipjovęs smakrą. 

— Kas jums taip sakė? 

- Jis pats. - Nenuleisdama nuo jo akių Aleksa pridūrė: -* 
Jis sakė, kad judu abu ją mylėjote. 

Kurį laiką jis spoksojo į ją, tada gūžtelėjo pečiais. 

— Vienaip ar kitaip. Na ir kas? 

— Ar dėl to nenusisekė Džunijoro santuokos? Dėl to, kad jis 
vis dar buvo įsimylėjęs mano motiną? 

— Neturiu supratimo. 

— Bandykite spėti. 

— Gerai. — Jis išdidžiai pasuko galvą. - Manau, Selina nė 
velnio nesusijusi su Džunijoro santuokomis. Bėda ta, kadjam 
sunku dulkintis pramogaujant, vėliau jaučiasi dėl to kaltas, 
tad sąžinei nuraminti kas kelerius metus paima sau žmoną. 

Ridas norėjo įžeisti Aleksą ir savo tikslą pasiekė. Ji stengė- 
si neparodyti, kaip buvo įskaudinta. 

— Kodėl manote, kad jis dėl to jaučia kaltę? 


— Genai. Jo gyslomis teka ne vienos pietiečių riterių kartos 
kraujas. Tad kyla sąžinės priekaištų dėl damų. 

— Ojums? 

Jis nusiviepė puse lūpų. 

— Niekada nesijaučiu kaltas dėl to, ką darau. 

— Net dėl žmogžudystės? 

Šypsnys dingo, akys apsiniaukė. 

— Po galais, eikit velniop. 

— Ar buvote vedęs? 

— Ne. 

— Kodėl ne? 

— Ne jūsų sumautas reikalas. Dar ko nors klausite, proku- 
rore? 

— Taip. Papasakokite apie savo tėvą. 

Ridas nuleido rankas prie šonų. Griežtai, šaltai spoksojo į 
ją. Aleksa tarė: 

— Žinau, kad jūsų tėvas mirė jums dar mokantis mokykloje. 
Džunijoras šiandien minėjo. Jam mirus, atėjote gyventi čia. 

- Jūsų smalsumas liguistas, panele Geiter. 

— Aš nesu smalsi. Ieškau faktų, susijusių su mano tyrimu. 

— Na taip, kurgi ne. Tokių susijusių faktų kaip Anguso ly- 
tinis gyvenimas. 

Ji priekaištingai į jį pažvelgė. 

- Šerife Lambertai, aš ieškau motyvų, štai ko. Būdamas 
teisėsaugos pareigūnas, šiuos faktus galite laikyti susijusiais 
su byla, ar ne? Ar kada girdėjote apie motyvus ir galimybes? — 
Jo akys dar labiau padvelkė šalčiu. - Man reikia nustatyti, 
kaip jautėtės tą naktį, kai mirė mano motina. 

— Nesąmonė. Ką tai turi bendra su mano seniu? 

— Gal ir nieko, bet privalote man papasakoti. Jei nėra nie- 
ko bendra, kodėl taip jautriai reaguojate? 

— Ar Džunijoras pasakojo, kaip mirė mano senis? - Ji pa- 
purtė galvą. Ridas karčiai prunkštelėjo. - Nesuprantu, kodėl 
nepapasakojo. Šlykščios smulkmenos buvo atsidūrusios dė- 

mesio centre. Žmonės dar daugybę metų jas aptarinėjo. - Jis 
palinko į priekį ir dabar juodu stovėjo akis į akį. - Jis užsprin- 
go vėmalais, nes buvo per daug girtas. Taip, taip ir maniau, 
kad pašiurpsite. Buvo velniškai siaubinga, ypač kai mokyklos 
direktorius išsikvietė mane iš pamokos pranešti šios žinios. 

— Ridai. 

Mėgindama sustabdyti karčių žodžių srautą, Aleksa pakė- 
lė ranką. Jis nustūmė ją į šalį. 

— Ne, jei jau taip norite atplėšti visas duris ir atskleisti 
stropiai slepiamas paslaptis, klausykitės. Bet sukaupkite drą- 
są - pasakojimas žavus. Mano tėvas buvo miestelio girtuo- 
klis, pajuokos objektas, niekam tikęs, beviltiškas, apgailėti- 
nas žmogus. Išgirdęs, kad jis mirė, net neverkiau. Buvau pa- 
tenkintas. Jis buvo varganas, niekingas šunsnukis, nė men- 
kiausio nieko dėl manęs nepadarė, tik davė pagrindo gėdytis, 
kad turiu tokį tėvą. Ir pats nė kiek tuo nesidžiaugė, kaip ir 
aš. Subingalvis - štai kaip-jis mane vadindavo, dažniausiai 
prieš užvoždamas per sprandą. Buvau jam kliuvinys. Apsi- 
metinėjau kaip koks kvailys, norėdamas, kad būtume šeima.» 
Kaulydavau, kad ateitų pažiūrėti, kaip žaidžiu futbolą. Vieną 
vakarą pasirodė rungtynėse. Sukėlė triukšmą, kliuvinėda- 
mas už kėdžių, griūdamas nuplėšė plakatą - norėjau mirti iš 
gėdos. Liepiau jam daugiau nebesirodyti. Nekenčiau jo. Ne- 
kenčiau, - pakartojo jis pro sukąstus dantis. - Negalėdavau 
pasikviesti draugų, nes namie būdavo tikra kiaulidė. Valgy- 
davome iš konservų skardinių. Nežinojau, kad yra tokių da- 
lykų kaip indai ir švarūs rankšluosčiai vonioje, kol nebuvau 
pakviestas į kitų vaikų namus. Kiek pajėgdavau, apsitvarky- 
davau eidamas į mokyklą. 

Aleksa gailėjosi atvėrusi pūlinį, bet džiaugėsi, kad jis kalba 
noriai. Šį žmogų žinant jo vaikystę buvo galima perprasti. Ta- 
čiau jis pasakojo apie atstumtąjį, o toks paveikslas nederėjo 
su tuo, ką ji apie jį jau žinojo. 

— Man žmonės pasakojo, kad buvote vadeiva, kad kiti vai- 
kai veržėsi prie jūsų. Kad jūs nustatydavote taisykles ir duo- 
davote toną. 

— Pats išsikovojau tokią padėtį, - tarė Ridas. - Pradžios mo- 
kykloje kiti vaikai iš manęs šaipėsi, visi, išskyrus Seliną. Pas- 
kui paūgėjau, sustiprėjau ir išmokau peštis. Pešdavausi kaip 
pasiutęs. Jie liovėsi šaipytis. Vaikams atrodė daug saugiau 
būti mano draugu, o ne priešu. - Jo lūpas iškreipė panieka. - 
O dabar, panele prokurore, išvirsite iš klumpių. Buvau vagis. 
Vogdavau viską, kas valgoma ar gali praversti. Matote, mano 
senis darbe neišsilaikydavo ilgiau nei keletą dienų - pradėda- 
vo girtauti. Pasiimdavo, ką uždirbęs, nusipirkdavo buteliuką 
kitą ir gerdavo iki sąmonės netekimo. Ilgainiui liovėsi ieškoti 
darbo. Gyvenome iš to, ką gaudavau po pamokų dirbdamas 
atsitiktinius darbus ir ką pavykdavo nugvelbti. 

Ji nežinojo, ką sakyti. Ridas nujautė, kad taip ir bus. Štai 
kodėl jai viską pasakojo. Norėjo, kad ji pasijustų menka ir 
kvaila. Tik jis nenutuokė, kad jų vaikystė ne tokia jau skirtin- 
ga, norsjai ir neteko kęsti alkio. Merlė Greihem pasirūpino jos 
fiziniais poreikiais, bet nepaisė emocinio bado. Aleksa užaugo 
jausdamasi nevisavertė ir nemylima. Ji užjaučiamai tarė: 

— Gaila, Ridai. 

— Man nereikia jūsų sumauto gailesčio, - pašaipiai tarė 
jis, - nereikia, kad kas nors manęs gailėtųsi. Toks gyveni- 
mas mane užgrūdino ir padarė bjaurų - ir man tai patinka. 
Anksti išmokau apsiginti, nes buvo visiškai aišku, kad niekas 
kitas manęs neapgins. Nepriklausau nuo nieko, tik nuo sa- 
vęs. Nieko neimu už gryną pinigą, ypač žmonių. Ir tegu mane 
skradžiai, esu pasiryžęs nenusmukti taip žemai, kaip ma- 
no senis. 

— Pučiate per didelį burbulą, Ridai. Per jautriai reaguojate. 

— Ne! Noriu, kad žmonės pamirštų, jog kadaise gyveno 
toks Everetas Lambertas. Nenoriu, kad kas manytų, jog mus 
kas nors sieja. Ne. - Jis sukando dantis ir kilstelėjo ją už ap- 

siausto apykaklės beveik prie pat savo įpykusio veido. - At- 
kentėjau savo už tai, kad keturiasdešimt trejus metus buvau 
jo sūnus. Dabar, kai žmonės jau beveik jį pamiršo, atsiranda- 
tejūs ir imate landžioti, klausinėti, aiškintis seniai užmirštus 
nesutarimus, visiems primindama, kad kitados aš turėjau ka- 
panotis iš skurdo. 

Ridas stipriai ją pastūmė. Aleksa atsirėmė į gardo vartelius. 

— Esu tikra, kad niekas neprikaišioja jums dėl tėvo ne- 
sėkmių. 

— Taip manote? Tokia jau mažo miestelio specifika, vaiku- 
ti. Tuoj pati tai patirsite - visi ims lyginti jus su Selina. 

— Tai manęs nejaudina. Tegu lygina. 

— Tikrai? 

— Taip. 

— Saugokitės. Sukant už kampo verčiau žinoti, kas ten 
laukia. 

— Gal galėtumėte be užuolankų? 

— Gali būti viena iš dviejų. Suprasite arba kad jai neprilygs- 
tate, arba kad būti tokiai kaip ji ne taip jau nuostabu. 

„- Okaip yra iš tiesų? 

Jis nužvelgė ją. 

- Žiūrėdamas į jus, kaip ir į ją, vyras prisimena, kad yra 
vyras. Ir visai kaip ji jūs šituo naudojatės. 

— Ką tai reiškia? 

— Ji nebuvo šventoji. 

— Ir nemaniau, kad buvo. 

— Nejaugi? - paklausė jis lipšniai. - Manau, tikėjotės. Ma- 
nau, vaizduotėje esate susikūrusi fantastišką mamytę ir tiki- 
tės, kad Selina tą įvaizdį atitiks. 

— Tai juokinga. - Bet Aleksa suprato, kad atkakliai prieš- 
taraudama atrodys kaip paauglė. Kiek ramiau tarė: - Teisy- 
bė, senelė Greihem manė, kad saulė kilo ir leidosi vien dėl 
Selinos. Mane taip išauklėjo, kad tikėčiau, jog ji buvo jaunos 
moters idealas. Bet dabar pati esu moteris ir pakankamai su- 


brendusi, kad suvokčiau, jog mama buvo iš kūno ir kraujo, 
turėjo trūkumų, kaip ir visi kiti. 

Ridas įdėmiai į ją pažiūrėjo. 

— Tik nesakykite, kad neperspėjau, - tarė tyliai. - Grįžkite 
į „Vakarietį“, susirinkite savo dizainerių drabužius, savo by- 
las ir važiuokite į Ostiną. Palikite praeitį ramybėje. Niekas 
nenori prisiminti tos dėmės Perselio istorijoje - ypač kai ant 
svarstyklių ta licencija. Jie verčiau paliktų Seliną gulinčią ši- 
toje arklidėje nei... 

- Šitoje arklidėje? - aiktelėjo Aleksa. - Mano mama buvo 
nužudyta čia? 

Ji suprato, kad Ridas netyčia prasitarė. Jis tyliai nusikeikė, 
paskui šiurkščiai atsakė: 

— Visai teisingai. 

— Kur? Kuriame garde? 

— Tai neturi reikš... 

— Parodykite, po velnių! Man iki gyvo kaulo įgriso jūsų pu- 
siniai atsakymai ir išsisukinėjimas. Parodykite, kur tą rytą 
radote jos lavoną, šerife. - Paskutinį žodį ji ištarė pabrėžti- 
nai, primindama, kad jis yra davęs priesaiką ginti žmones ir 
jiems tarnauti. | 

Daugiau netaręs nė žodžio, Ridas apsisuko ir nudrožė 
prie durų, pro kurias Aleksa įėjo į arklidę. Prie antro gardo 
sustojo. 

— Čia. 

Aleksa stabtelėjo, tada lėtai prisiartino ir sustojo. Atsigrę- 
žė į gardą. Jame šieno nebuvo, vien guma išklotos grindys. 
Varteliai buvo iškelti, nes garde nebuvo žirgo. Gardas atrodė 
kaip visi, buvo beveik sterilus. 

— Nuo tada, kai tai atsitiko, šiame garde žirgai nelaiko- 
mi. - Ridas su panieka pridūrė: - Angusas linkęs į sentimen- 
talumą. 

Aleksa mėgino įsivaizduoti krauju paplūdusį lavoną garde, 
bet negalėjo. Ji klausiamai pažvelgė į Ridą. 

Regis, jo skruostikauliai labiau įsitempė, raukšlės aplink 
burną tapo dar gilesnės nei prieš kelias akimirkas, kai buvo 
įtūžęs. Žiūrėti į nusikaltimo vietą jam nebuvo taip lengva, 
kaip norėjo apsimesti. 

— Papasakokite man viską. Prašau. 

Jis kiek padvejojo, tada tarė: 

— Ji gulėjo įstrižai, galva tame kampe, pėdos čia. - Bato no- 
simi palietė tą vietą. - Visa buvo paplūdusi krauju. Kruvini 
plaukai, drabužiai - viskas. 

Atbukeę žmogžudysčių skyriaus policininkai, kuriuos Aleksa 
buvo girdėjusi aptariant kraują stingdančias nusikaltimo vie- 
tas, — ir tie kalbėdami labiau jaudindavosi. Rido balsas buvo 
duslus ir monotoniškas, bet veidas sustingęs iš skausmo. 

— Ji vis dar buvo atsimerkusi. 

— Kelinta buvo valanda? - kimiu balsu paklausė Aleksa. 

— Kaiją radau? 

Ji linktelėjo negalėdama ištarti žodžio. 

— Auštant. Apie pusę šešių. 

— Ką čia veikėte tokiu metu? 

— Paprastai arklides pradėdavau mėžti apie septintą. Tą 
rytą nerimavau dėl kumelės. 

— Ak taip, tos, kuri prieš dieną buvo apsikumeliavusi. Tai 
jūs atėjote pažiūrėti jos ir kumeliuko? 

— Teisingai. 

Ašaros tviskėjo jai akyse, kai pakėlė galvą. 

— Kur buvote tą naktį? 

— Buvau išėjęs. 

— Visą naktį? 

— Taip, nuo vakarienės. 

— Vienas? 

Jis suirzęs kietai sučiaupė lūpas. 

— Jei norite išgirsti daugiau atsakymų, prokurore, perduo- 
kite bylą teismui. 

— Taip ir padarysiu. 

Aleksai einant pro šalį durų link, Ridas sugavo jos ranką ir 
trūktelėjo. Ji pajuto, koks jis tvirtas ir galingas vyras. 

— Panele Geiter, - nekantriai suurzgė jis, - jūs protinga. 
Meskite šį reikalą. Jei ne, kai kam gali blogai baigtis. 

— Būtent kam? 

— Jums. 

— Kaip? 

Jis visu kūnu palinko arčiau jos. 

— Yra daugybė būdų. 

Tai buvo grasinimas, tik gudriai paslėptas. Jis turėjo fizi- 
nės jėgos nužudyti moterį, bet ar galėjo emociškai? 

Regis, jis buvo prastos nuomonės apie moteris apskritai, 
bet, pasak Džunijoro, mylėjo Seliną Greihem. Vienu metu ji 
norėjo ištekėti už Rido. Gal visi, tarp jų ir Ridas, laikė savaime 
suprantamu dalyku, kad juodu susituoks, bet Selina ištekėjo 
už Elo Geiterio ir ėmė lauktis Aleksos. 

Aleksa nenorėjo tikėti, kad Ridas kokiomis nors aplinky- 
bėmis galėjo nužudyti Seliną, tuo labiau nenorėjo tikėti, kad 
Seliną jis nužudė dėl jos. 

Jis niekino moteris, buvo pasipūtęs ir ūmus kaip barškuolė 
gyvatė. Bet žudikas? Ne, nepanašus. O gal ji tiesiog jautė sil- 
pnybę medaus spalvos plaukams ir žalioms akims, prigludu- 
siems išblukusiems džinsams ir nudėvėtiems odos švarkams 
kailinėmis apykaklėmis? Vyrams, kurie avėdami kaubojiškus 
batus neatrodo kvailai, vyrams, kurie vaikšto, kalba, kvepia 
ir atrodo absoliučiai vyriškai? 

Ridas Lambertas buvo kaip tik toks. 

Sunerimusi labiau dėl savo pojūčių nei dėl perspėjamų žo- 
džių, ji ištraukė ranką ir atbula žengė prie durų. 

— Aš nenutrauksiu tyrimo, kol nesužinosiu, kas ir kodėl 
nužudė mano motiną. Visą gyvenimą laukiau, kada galėsiu 
sužinoti. Dabar manes niekas neatkalbės. 


Došimtas 


Il: Aleksa išėjo iš arklidės, Ridas paleido seriją keiksmažo- 
džių. Lipnius Hikamas girdėjo juos tūnodamas savo slėptu- 
vėje gretimame garde. 

Lipnius neketino slapta klausytis jų pokalbio. Anksčiau 
atėjęs į arklidę, ieškojo tamsios, šiltos ir nuošalios vietelės 
norėdamas vienumoje atgauti orumą, paširsti ant buvusio 
darbdavio ir patraukti iš butelio pigios ruginukės tarsi mo- 
tinos pieno. 

Bet dabar nuobodulys dingo ir galvoje gimė nedoras planas. 
Blaivus Lipnius būdavo tik keistas. Girtas būdavo piktas. 

Jis nesitvėrė kailyje klausydamas, ką ta mergužėlė iš Osti- 
no sako šerifui, ojis jai. Jergutėliau, ji - Selinos Geiter duktė, 
atvažiavusi čionai tirti savo motinos nužudymo. 

Jos ir maloningojo Dievo, kurio jis net netikėjo, dėka jam 
teko puiki proga atkeršyti Angusui ir tam nieko nevertam jo 
sūneliui. 

Jis čia liejo prakaitą, dirbo už varganą atlygį, net visai be 
jokio atlygio, kai Angusui buvo taip striuka, kad neišgalėjo 
jam mokėti, bet vis tiek ištvėrė. Su tuo išpera perėjo ir šilta, 
ir šalta, o kaip jam buvo atsidėkota? Jis atleistas ir išvytas iš 
barako, kuris beveik trisdešimt metų buvo jo namai. 

Ką gi, pagaliau Lipniui Hikamui nusišypsojo laimė. Jei sė- 
kmingai loš savo kortomis, pagaliau pasidės pinigų į „pen- 


sijos fondą . Rubė Fėja, dabartinė jo meilužė, vis zyzia, kad 
jis neduoda jai pinigų. „Kas iš tokio romano, jei iš jo neturi 
jokios naudos, išskyrus malonumą apgaudinėti savo vyrą? — 
mėgsta sakyti ji. 

Bet piniginė kompensacija būtų tik torto puošmena. Sal- 
dus pats kerštas. Jau seniai niekas nebuvo įspyręs Angusui į 
skaudžią vietą. 

Lipnius beveik paklaiko iš nekantrumo, kol Ridas baigė 
apžiūrinėti savo kumelę ir išėjo iš arklidės. Dar kiek palau- 
kė, įsitikino, kad liko vienas, tada išsliūkino iš tuščio gardo, 
kuriame tūnojo susirietęs šviežiame šiene. Šešėlių nuklotu 
koridoriumi nuėjo prie telefono ant sienos. Sukeikė žirgą, 
kuris nusižvengė jo pasibaidęs. Kad ir koks buvo niekšas, 
drąsa negarsėjo. 

Pirmiausia paskambino į informacijos tarnybą, tada grei- 
tai, kol nepamiršo, surinko numerį. Gal ji dar nespėjo ten 
nusigauti, nerimastingai svarstė jis, paprašęs tarnautojo su- 
jungti su jos kambariu. Bet po penkto signalo ji atsiliepė, tru- 
putį uždususi, tarsi būtų įėjusi skambant telefonui. 

— Panelė Geiter? 

— Taip, kas kalba? 

— Jums nėra reikalo žinoti. Aš jus pažįstu, ir to pakanka. 

— Kas čia kalba? - paklausė ji, kaip pasirodė Lipniui, apsi- 
mesdama narsi. 

— Apie tavo motinos nužudymą žinau viską. 

Lipnius tyliai sukikeno mėgaudamasis stojusia tyla. Net jei 
būtų priėjęs ir įkandęs jai į spenelį, nebūtų taip greitai užval- 
des viso jos dėmesio. 

— Klausau jūsų. 

— Dabar negaliu kalbėt. 

— Kodėl ne? 

— Todėl, kad negaliu, štai kodėl. 

Buvo rizikinga leistis į pokalbį telefonu. Kas nors kur nors 
rančoje galėjo pakelti kitą ragelį ir nugirsti. Būtų daug bėdos. 

— Paskambinsiu jums vėliau. 

— Bet... 

— Paskambinsiu. 

Jis padėjo ragelį patenkintas, kad dabar ji sunerimusi. 
Prisiminė, kaip jos motina koketuodavo, tarsi visas pasaulis 
priklausytų jai vienai. Dažnai vasaros dienomis geidulingai 
rydavo ją akimis, o ji tuo tarpu dūkdavo baseine su Džuni- 
joru ir Ridu. Jie grabinėdavo ją ir vadindavo tai šėlimu. O į 
Lipniaus pusę ji nė nepažiūrėdavo. Jis neėmė į galvą, kad ji 
buvo nužudyta. Po šimts velnių, jis nesikišo ir nesutrukdė, 
nors galėjo. 

Tą naktį ir viską, kas įvyko, jis prisiminė kaip vakar. Šitiek 
laiko saugojo paslaptį. Dabar ji bus atskleista. Ir bus juokinga 
iki ašarų, kai tai prokurorei viską papasakos. 


Vienuoliktas 


- R. laukiate manęs norėdamas išrašyti baudos kvitą? — 
paklausė Aleksa išlipusi iš automobilio ir jį rakindama. 

Dėl to netikėto vakarykščio telefono skambučio šį rytą ji 
buvo geresnės nuotaikos. Gal skambino liudininkas, kurio jai 
taip reikia. Bet galėjo skambinti ir koks nors pamišėlis, pri- 
minė sau blaiviai galvodama. 

Jei vis dėlto liudininkas, būtų tikra tragedija, jei jis Ridą 
Lambertą įvardytų kaip Selinos žudiką. Atsirėmęs į automo- 
bilių aikštelės aparatą, jis atrodė nepaprastai patrauklus. Tie- 
są sakant, kadangi aparatas buvo pasviręs į dešinę, atrodė, 
kad tai jis remiasi į Ridą. 

— Turėčiau apsigalvoti, nes esate gudri paukštė, bet aš toks 
geras... - Ant aparato jis užmovė drobinį gobtuvą. Mėlynomis 
raidėmis ant jo buvo parašyta: „Perselio miestas - tarnybinė 
mašina“. - Išvažiuodama pasiimkite ir nuo šiol juo naudoki- 
tės. Sutaupysite šiek tiek smulkių. 

Jis apsigręžė ir žengė šaligatviu teismo rūmų link. Aleksa 
prisigretino prie jo. 

— Dėkui. 

— Nėra už ką. 

Juodu užlipo laiptais ir įėjo į vidų. 

— Užeikite į mano kabinetą, - tarė jis. - Turiu kai ką jums 
parodyti. 

Smalsumo pagauta ji nusekė iš paskos. Vakar vakare jie iš- 
siskyrė ne visai gražiuoju. Vis dėlto šį rytą Ridas pasistengė 
būti svetingas. Nusprendusi, kad tai jam nebūdinga, Aleksa 
ėmė svarstyti apie jo motyvus. 

Nulipus į žemutinį aukštą žmonės liovėsi dirbę ir įsispok- 
sojo. Visi sustingo tarsi nuotraukoje. 

Ridas lėtai, reikšmingai peržvelgė kambarį. Tučtuojau visi 
vėl ėmėsi darbų. Jis neištarė nė žodžio, bet buvo aišku, kad 
darbuotojams jis yra didžiulis autoritetas. Jie arba jo bijojo, 
arba gerbė. Aleksa įtarė, kad gerbė. 

Ridas aplenkė ją, atvėrė duris į kairę nuo laiptų ir pasitrau- 
kė į šalį, kad ji galėtų įeiti. Aleksa įžengė į mažą, kvadratinį, 
belangį, niūrų kabinetuką. Jame buvo šalta kaip rūsy. Stovė- 
jo rašomasis stalas, toks nuzulintas ir subraižytas, kad atrodė 
pagamintas iš metalo laužo. Medžio drožlių stalviršis buvo 
aplaistytas rašalu, su išmuštomis duobelėmis. Ant jo stovėjo 
perpildyta peleninė ir juodas, be jokių puošmenų telefonas. 
Prie stalo buvo nekelianti pasitikėjimo sukamoji kėdė. 

— Galite naudotis, jei norite, - tarė Ridas. - Numanau, kad 
jūs pripratusi prie prašmatnesnės darbo vietos. 

— Ne. Tiesą sakant, mano kambariukas Ostine neką dides- 
nis už Šį. Nam turėčiau dėkoti? 

— Perselio miestui. 

-— Bet kažkam kilo mintis. Jums, Ridai? 

— Nair kas, jei kilo? 

- Taigi, - nutęsė ji stengdamasi nekreipti dėmesio į jo norą 
ginčytis, - dėkui jums. 

— Prašom. 

Mėgindama sušvelninti tarp jų tvyrantį priešiškumą Alek- 
sa nusišypsojo ir erzinamai tarė: 

— Dabar, kai būsime viename pastate, galėsiu atidžiau jus 
stebėti. 

Išeidamas jis užvėrė duris. 

- Priešingai, prokurore. Aš galėsiu atidžiau stebėti jus. 

Aleksa numetė tušinuką ir smarkiai patrynė šaltas rankas. 
Elektrinis šildytuvas, kurį nusipirko ūkinių prekių parduotu- 
vėje, pūtė iš visų jėgų, tačiau neką gelbėjo. Kvadratinis kabi- 
netukas buvo ledinis - regis, vienintelė šalta ir drėgna vieta 
šitame šiaip jau sausringame krašte. 

Ji buvo įsigijusi raštinės reikmenų: popieriaus, pieštukų, 
rašiklių, sąvaržėlių. Vargu ar buvo galima kabinetą laikyti 
patogiu, bet jis bent buvo naudingas. Be to, gerokai arčiau 
miesto centro nei jos kambarys „Vakariečio motelyje. 

Patikrinusi, ar šildytuvas tikrai veikia visu galingumu, 
Aleksa vėl palinko prie užrašų. Kol surinko ir surūšiavo juos 
pagal tiriamus asmenis, užtruko visą popietę. 

Pradėjusi nuo Anguso psichologinio portreto, dar kartą 
perskaitė savo glaustas pastabas. Deja, nėra jokių naujų kon- 
krečių, pagrįstų duomenų, išskyrus tuos, kuriuos jau buvo 
skaičiusi dešimtį kartų. 

Buvo tik spėlionės ir nuogirdos. Tie keli turimi faktai Alek- 
sai buvo žinomi dar išvažiuojant iš Ostino. Kol kas per šią 
komandiruotę ji tik švaisto mokesčių mokėtojų pinigus, o jau 
prabėgo beveik savaitė Grego duoto laiko. 

Ji nusprendė, kad apie galimybes pasvarstys vėliau. Reikia 
nustatyti motyvus. Kol kas sužinojo tik tiek, kad Seliną die- 
vino trys vyrai. Vargu ar garbinimas - motyvas nužudyti. 

Ji neturėjo nieko - jokių įrodymų, net tikro įtariamojo. 
Buvo tikra, kad Badis Hiksas nežudė jos motinos. Vis dėlto 
nė kiek nepaaiškėjo, kas tai padarė. 

Atskirai pabendravusi su Angusu, Džunijoru ir Ridu, Alek- 
sa įsitikino, kad išgauti prisipažinimą prilygtų stebuklui. Su- 
sidariusi jų psichologinius portretus, Aleksa suprato, kad at- 
gailauti jie nepradės. Be to, jie neliudys vienas prieš kitą. Per 
daug ištikimi vienas kitam, nors aišku, kad draugystė nebe 
tokia tvirta kaip kadaise, o tai jau įkaltis. Ar Selinos mirtis 

suskaldė jų uždarą grupelę, bet vis tiek laikė juos surištus vie- 
ną su kitu? 

Ji vis dar vylėsi, kad žmogus, skambinęs prieš keletą die- 
nų, yra tikras liudininkas. Jau kelios dienos ji laukė kito 
skambučio, bet nesulaukė - rimtas požymis, kad kažkas pa- 
pokštavo. 

Matyt, tą naktį arklidėje buvo tik Kvaišelis Badis, žudikas 
ir Selina. Kvaišelis Badis miręs. Žudikas tyli. O Selina... 

Staiga Aleksai kilo mintis. Jos motina negali prabilti - bent 
jau tiesiogine prasme, - bet galėtų papasakoti kai ką vertinga. 

Ši mintis Aleksai sukėlė šleikštulį. Ji parėmė kaktą delnais 
ir užsimerkė. Ar jai užteks tvirtybės? 

Ji ieškojo alternatyvų, bet nerado. Reikėjo įrodymų, ir ji 
žinojo tik vieną vietą, kur jų ieškoti. 

Kol neapsigalvojo, išjungė šildytuvą ir išėjo iš kabine- 
to. Vengdama nepatikimo lifto užbėgo laiptais vildamasi, 
kad spės pagauti teisėją Džo Volesą dar neišėjusį po darbo 
namo. 

Ji neramiai žvilgterėjo į laikrodį. Buvo beveik penkta va- 
landa. Nenorėjo šito reikalo atidėlioti rytdienai. Dabar, jau 
apsisprendusi, norėjo įvykdyti savo sumanymą, kol nebuvo 
laiko ir galimybės atsitraukti. 

Trečio aukšto koridoriai buvo tušti. Prisiekusieji jau buvo 
paleisti. Iki rytdienos padaryta teismo posėdžių pertrauka. 
Einant prie teisėjo kabineto šalia tuščios teismo posėdžių 
salės žingsniai garsiai aidėjo. Sekretorė vis dar sėdėjo laukia- 
majame, bet neatrodė patenkinta išvydusi Aleksą. 

— Turiu tučtuojau pasikalbėti su teisėju. 

Aleksa buvo uždususi nuo greito kopimo laiptais į trečią 
aukštą, jos balse nuskambėjo nevilties gaidelė. 

— Jis jau ruošiasi išeiti, - tarė sekretorė, bet neatrodė, kad 
jai būtų bent kiek gaila. - Galiu užrašyti susiti... 

- Tai gyvybiškai svarbu, kitaip jam tokiu metu netruk- 
dyčiau. 

Aleksa nepabūgo nei ponios Lipskomb priekabaus žvilgs- 
nio, nei pasidavimo atodūsio, su kuriuo ji pakilo nuo stalo ir 
nuėjo prie durų. Atsargiai pabeldusi įėjo vidun ir uždarė du- 
ris. Aleksa neramiai žingsniavo po kambarį, kol ji sugrįžo. 

— Jis sutiko jus priimti. Trumpai. 

— Dėkui. 

Aleksa nuskubėjo pro ją į kabinetą. 

— Na, kas šį kartą, panele Geiter? - piktai paklausė teisėjas 
Volesas, vos ji peržengė slenkstį. Jis vilkosi apsiaustą. - Re- 
gis, turite bjaurų įprotį užgriūti iš anksto nesusitarusi. Kaip 
matote, jau išeinu. Mano dukrai Steisei nepatinka, kai vėluo- 
ju vakarienės, ir būtų nemandagu versti ją laukti. 

— Atsiprašau jūsų abiejų, teisėjau. Kaip sakiau jūsų sekre- 
torei, man būtinai dar šiandien reikia su jumis pasikalbėti. 

— Nagi? - vaidingai paragino jis. 

— Ar galėtume prisėsti? 

— Galiu kalbėtis ir stovėdamas. Ko norite? 

— Noriu, kad išduotumėte teismo orderį ekshumuoti mano 
motinos palaikus. 

Tai išgirdęs teisėjas atsisėdo. Greičiau susmuko į kėdę, ša- 
lia kurios stovėjo. Žiūrėjo į Aleksą su neslepiama baime. 

— Kąjūs pasakėte? - sugergždė jis. 

— Manau, girdėjote, teisėjau Volesai, nors jei reikia pakar- 
toti prašymą, aš pakartosiu. 

Jis mostelėjo. 

— Ne. Gerasis Dieve, ne. Ir vieną kartą išgirdus darosi ne- 
gera. - Jis sudėjo rankas ant kelių ir tebespoksojo į ją, matyt, 
galvodamas, kad ji ne viso proto. - Kodėl užsimanėte tokio 
šiurpaus dalyko? 

— Neužsimaniau. Neprašyčiau teismo orderio, jei nemany- 
čiau, kad ekshumacija yra būtina. 

Šiek tiek atgavęs pasitikėjimą, jis nemandagiai parodė į 
kėde. 


— Galėtumėte ir atsisėsti. Paaiškinkite savo motyvus. 

— Buvo padarytas nusikaltimas, bet negaliu rasti įkalčių. 

— Sakiau jums, kad nerasite, - sušuko jis. - Neklaūsėte ma- 
nęs. Atėjote čia svaidydamasi nepagrįstais kaltinimais, su- 
maniusi atkeršyti. 

— Tai netiesa, - ramiai paprieštaravo ji. 

— O man taip atrodo. Ką apie tai sako Patas Častenas? 

— Apygardos prokuroro dabar nėra. Regis, jis netikėtai pa- 
siėmė kelių dienų atostogas ir išvažiavo medžioti. 

Teisėjas atsikrenkštė. 

— Velniai rautų, visai neblogas sumanymas. 

Aleksa manė, kad Častenas pabėgo iš bailumo, vos nenusi- 
graužė nagų išgirdusi tokią naujieną iš ponios Časten. 

— Ar leisite man ieškoti įkalčių, teisėjau? 

— Nėra jokių įkalčių, - pabrėžė jis. 

— Mano motinos palaikai gali jų suteikti. 

— Jai atliktas skrodimas. Dėl Dievo meilės, praėjo dvide- 
šimt penkeri metai. 

— Gerbiu koronerį, tada apžiūrėjusį lavoną, bet gal jis ne- 
ieškojo įkalčių dėl to, kad mirties priežastis buvo tokia aiški. 
Dalase pažįstu puikų teismo ekspertą. Dažnai naudojamės jo 
paslaugomis. Jei yra ką rasti, jis tą iškapstys. 

— Galiu patikinti, kad neras nieko. 

— Verta pamėginti, tiesa? 

Jis kramtė lūpą. 

— Gerai, apsvarstysiu jūsų prašymą. 

Jei kas išsisukinėdavo, Aleksa tuoj pastebėdavo. 

— Būčiau dėkinga, jei atsakymo sulaukčiau šį vakarą. 

— Deja, panele Geiter. Galiu tik per naktį apgalvoti ir rytą 
duoti jums atsakymą. Per tą laiką, viliuosi, apsigalvosite ir 
atsiimsite prašymą. 

— Neatsiimsiu. 

Jis atsistojo. 

— Esu pavargęs, alkanas ir velniškai sutrikdytas, juk stu- 
miate mane į tokią keblią padėtį. - Jis smerkiamai nukreipė į 
ją smilių. - Man nepatinka netvarka. 


— Nepatinka ir man. Norėčiau, kad būtų galima apsieiti 
be to. 

— Tai nebūtina. 

— Mano galva, būtina, - laikėsi savo Aleksa. 

— Galiausiai pasigailėsite, kad šito prašėte. Gerai, jau pa- 
kankamai mane sugaišinote. Steisė ims nerimauti. Gero 
vakaro. 

Jis išžygiavo iš kambario. Po kelių akimirkų tarpduryje 
pasirodė ponia Lipskomb. Jos akių vokai iš pasipiktinimo 
virpėjo. 

— Imodžena sakė, kad norite pridaryti mums nemalo- 
numų. 

Aleksa pralėkė pro ją ir grįžo į savo laikiną kabinetą pasi- 
imti daiktų. Kelionė į „Vakarietį“ truko ilgiau nei paprastai, 
nes ji pataikė važiuoti per spūstis. Prasidėjusi šlapdriba dar 
labiau trikdė eismą. 

Žinodama, kad nenorės niekur eiti, ji nusipirko dėžutę 
keptos vištienos. Kol išdėliojo vakarienę ant apskrito stalo 
prie lango savo kambaryje, maistas ataušo ir įgavo kartono 
skonį. Aleksa pažadėjo sau, kad nusipirks vaisių bei svei- 
kų užkandžių nesubalansuotai mitybai papildyti ir gal dar 
puokštę gėlių, kurios pagyvintų slogų kambarį. Svarstė, ar 
nenukabinus baisaus paveikslo su toreadoru. Besiplaikstanti 
raudona skraistė ir apsiputojęs bulius bjauriai rėžė akį. 

Nenorėdama dar kartą vartyti savo užrašų ji nutarė įsi- 
jungti televizorių. HBO kanalu buvo rodoma komedija, ir ne- 
reikėjo nieko-galvoti. Filmui pasibaigus Aleksa jautėsi geriau 
ir nutarė nusiprausti po dušu. 

Kai nusausinusi plaukus suko aplink galvą rankšluostį, 
kažkas pabeldė į duris. Užsimetė ilgą baltą chalatą ir rišdama 
diržą žvilgtelėjo pro durų akutę. 

Atvėrė duris tiek, kiek leido grandinėlė. 

— Kas jūs? Prekių išnešiotojas? 

— Atidarykit, - tarė šerifas Lambertas. 

— Kam? 

— Reikia pasikalbėti. 

— Apie ką? 

— Pasakysiu įėjęs vidun. - Aleksa nepajudėjo. - Atidarysite 
duris pagaliau ar ne? 

— Galiu kalbėtis ir šitaip. 

— Atidarykit tas prakeiktas duris, - suriko jis, - kitaip nu- 
šalsiu kiaušus. 

Aleksa nukabino grandinėlę nuo kabliuko, atvėrė duris 
ir pasitraukė į šalį. Ridas nutrepsėjo purvą nuo batų ir nu- 
sibraukė ledo kristalėlius, prišalusius prie kailinės striukės 
apykaklės. 

Nužvelgė ją nuo kojų ligi galvos. 

— Ko nors laukiate? 

Aleksa sukryžiavo ant krūtinės rankas - šitaip rodė, kad 
jau suirzo. 

— Jei atėjote pabendrauti... 

— Ne, atėjau ne to. 

Jis sukando vieną pirštą ir nusitraukė odinę pirštinę, pas- 
kui kitą. Kratydamas šlapią sniegą padaužė fetrinę kaubojaus 
skrybėlę sau į šlaunį, tada perbraukė ranka per plaukus. 

Pirštines numetė ant skrybėlės, padėjo ją ant stalo, o pats 
atsisėdo į kėde. Akimis permetė vakarienės likučius, tada at- 
sikando nepaliestos kulšies. Žiaumodamas paklausė: 

— Jums nepatinka mūsų kepta vištiena? 

Kėdėje jis drybsojo taip, tarsi būtų įsitaisęs visai nakčiai. 
Aleksa tebestovėjo. Vienu chalatu ji jautėsi absurdiškai pa- 
žeidžiama, nors chalatas dengė ją nuo smakro iki kulnų. Ant 
galvos apvyniotas motelio rankšluostis taip pat nepridėjo pa- 
sitikėjimo savimi. 

Aleksa bandė apsimesti, kad jos netrikdo jo buvimas, taip 
pat kad nesidrovi stovėdama šitaip apsirengusi. 

— Taip, man nepatinka kepta vištiena, bet buvo patogiau 
nusipirkti. Nenorėjau niekur eiti valgyti. 

— Protingas sprendimas tokį vakarą. Keliai darosi pavo- 
jingi. 

— Galėjot man šitai pasakyti ir telefonu. 

Lyg Aleksos čia nė nebūtų, Ridas smarkiai palinko į šoną 
ir pro ją įsižiūrėjo į televizoriaus ekraną, kur glamonėjosi 
nuoga porelė. Stambiu planu buvo rodomos vyro lūpos prie 
moters krūtų. 

— Nenuostabu, kad širstate, jog sutrukdžiau. 

Ji delnu tėkštelėjo per mygtuką. Ekranas užgeso. 

— Nežiūrėjau televizoriaus. 

Kai Aleksa atsigręžė, Ridas žvelgė į ją šypsodamasis. 

— Ar duris atidarote bet kuriam vyriškiui, kuris pasi- 
beldžia? 

— Neatidariau durų, kol nepradėjote manęs keikti. 

— Ar tiek tereikia? Kad vyras prapliuptų keiktis? 

— Esate šios apygardos aukščiausio rango teisėsaugos pa- 
reigūnas. Jei negaliu pasitikėti jumis, tai kuo galiu pasitikė- 
ti? - Vis dėlto ji manė, kad verčiau jau pasikliautų naudotų 
automobilių pardavėju, vilkinčiu žalią poliesterio kostiu- 
mą, nei Ridu Lambertu. - Ar einant į svečius būtina užsi- 
segti šitą? 

Jis nusekė jos žvilgsnį, nukreiptą į pistoleto dėklą kiek že- 
miau diržo. Ištiesė auliniais batais apautas kojas ir sukryžia- 
vo jas per kulkšnis. Sunėrė pirštus ir pasižiūrėjo pro juos į 
Aleksą. 

— Nežinia, kada jo prireiks. 

— Arjis visada užtaisytas? 

Ridas dvejojo, akys nukrypo į jos krūtis. 

- Visada. 

Jie kalbėjo jau ne apie pistoletą dėkle. Aleksa nejaukiai 
pasijuto ne tiek dėl to, kas buvo iš tikro pasakyta, kiek dėl 
pokalbio tono. Mindžikuodama nuo vienos basos kojos ant 


kitos apsilaižė lūpas. Tada prisiminė nusivaliusi makiažą. Dėl 

to kažkodėl pasijuto dar labiau pažeidžiama. Ir dėl įsmeigto 
tiriamo Rido žvilgsnio. 

— Kodėl atėjote šįvakar? Negalėjote palaukti iki ryt- 
dienos? | 

— Taip reikėjo. 

— Reikėjo? - kimiai perklausė ji. 

Jis lėtai pakilo nuo kėdės ir paėjo į priekį, sustojo vos per 
keletą colių nuo jos. Jo šiurkšti ranka įslydo pro chalato apy- 
kaklę ir apglėbė jos kaklą. 

— Taip, reikėjo, - sukuždėjo jis, - reikėjo jus uždusinti. 

Piktai suurzgusi Aleksa nuplėšė jo ranką ir pasitraukė į 
šalį. Jis ją paleido. 

— Šį vakarą man skambino teisėjas Volesas ir sakė, kad pra- 
šėte išduoti teismo orderį. 

Pašėlusiai plakusi širdis kiek nurimo, bet Aleksa suirzusi 
nusikeikė. 

— Ar šiame mieste nėra nieko konfidencialaus? 

— Ne taip jau daug. 

— Ko gera, vos nusičiaudėčiau, visas miestas pasiūlytų man 
nosinaitę. 

— Taip, esate dėmesio centre. O ko tikėjotės užsimaniusi 
iškasti palaikus? 

— Lyg tai būtų koks įgeidis. 

— O argi tai ne įgeidis? 

— Ar drumsčiau savo motinos ramybę, jei manyčiau, jog 
tai nebūtinas žingsnis tiriant žmogžudystę? - įsikarščiavu- 
si paklausė ji. - Viešpatie, nejau jums atrodo, kad man buvo 
lengva paprašyti? Ir kodėl teisėjas mano, kad būtina tartis su 
jumis, iš visų Žmonių - su jumis? 

— O kodėl ne? Ar todėl, kad aš - įtariamasis? 

— Taip! - sušuko ji. - Aptarinėti šią bylą su jumis - labai 
neetiška. 


' 
— Nepamirškite, aš - šerifas. 

— Niekada šito nepamirštu. Vis tiek tai ne dingstis teisėjui 
Volesui veikti man už nugaros. Kodėl jis taip nervinasi dėl 
palaikų ekshumavimo? Ar nuogąstauja, kad teismo medici- 
nos ekspertizė atskleis ką nors, ką jis padėjo nuslėpti? 

— Pridarėte jam keblumų su tuo savo prašymu. 

— Guldau galvą, kad taip! Ką jis bando apsaugoti neleisda- 
mas atidengti karsto? 

- Jus. 

— Mane? 

— Selinos palaikų negalima ekshumuoti. Ji buvo kre- 


muota. 


Dvyliktas 


Mass nežinojo, kodėl nusprendė užsukti išgerti į labiausiai 
nutriušusią smuklę prie greitkelio, nors namie turi butelį 
puikaus viskio. Gal taip atsitiko todėl, kad tamsi, niūri pigaus 
baro atmosfera labiausiai atitiko jo nuotaiką. 

Jis jautėsi šūdinai. 

Davė ženklą barmenui, kad įpiltų dar gėrimo. „Paskutinio 
šanso“ baras buvo iš tų, kuriuose taurės papildomos; užsisa- 
kę dar gėrimo lankytojai švarios taurės negaudavo. 

— Dėkui, - tarė Ridas žiūrėdamas, kaip į stiklinę kliuksi viskis. 

— Slapta mus stebite ar ką? - pašmaikštavo barmenas. 

Nė nekrustelėjęs Ridas pažvelgė į jį iš padilbų. 

— Atėjau išgerti. Tinka? 

Kvailas šypsnys dingo. 

— Žinoma, šerife, žinoma. 

Barmenas pasitraukė atatupstas prie priešingo baro galo, 
kur anksčiau šnekučiavosi su dviem draugiškesniais lanky- 
tojais. 

Ridas pastebėjo, kad kitoje kambario pusėje vienas stalas 
apsėstas moterų. Aplink pulo stalą sukinėjosi trejetas vai- 
kinų, jis atpažino, kad tai naftos gręžinių darbininkai. Pa- 
prastai ši kompanija būdavo triukšminga, vyrukai mėgdavo 
smarkiai paūžti prieš išvykdami į savo pavojingą darbą. Kol 
kas jie laikėsi ganėtinai ramiai. 


Mirtinos paslaptys + 119 


Prie kito stalo susiglaudę sėdėjo Lipnius Hikamas ir Rubė 
Fėja Terner. BRzB viešbučio kavinėje Ridas tą rytą buvo gir- 
dėjęs, kad Angusas atleido senąjį rančos darbininką. Lipnius 
labai kvailai susimovė, bet, Rido nuomone, bausmė buvo per 
griežta. Matyt, dabar Lipnių guodė jo naujausia meilė. Įei- 
damas Ridas kilstelėjo skrybėlę jų pusėn. Porelės laikysena 
bylojo, kad pageidautų likti nepastebėta, kaip ir jis. 

Šį vakarą baras buvo apsnūdęs, ir šerifui tai kuo puikiau- 
siai tiko tiek dėl profesinių, tiek dėl asmeninių priežasčių. 

Pirmą stiklą jis išmaukė beveik nejusdamas skonio. Iš an- 
tro gurkšnojo, nes nenorėjo, kad jis taip greitai ištuštėtų. Kuo 
ilgiau gurkšnos, tuo labiau nutolins grįžimą namo. Ridas ne 
itin mėgo būti vienas. Nelabai patiko leisti laiką ir „Paskuti- 
niame šanse“, bet vis geriau nei pirmasis variantas. Bent šį 
vakarą čia buvo geriau. 

Palengva nuo viskio pilve ėmė rusenti ugnis. Žybsinčios 
Kalėdų lemputės, visus metus kabančios aplink barą, tapo 
ryškesnės ir gražesnės. Pro viskio miglas baras nebeatrodė 
toks niūrus. 

Jis palengva ėmė atsipalaiduoti, tad nutarė, jog šį vakarą 
ši taurė bus paskutinė - dar viena priežastis ja mėgautis. Ri- 
das negerdavo iki apsvaigimo. Niekada. Tiek daug kartų teko 
kuopti tėtušio vėmalus, kad nemanė, jog nusitašyti smagu. 

Prisimena, dar būdamas vaikas manė, kad užaugęs gal bus 
nepataisomas nusikaltėlis ar vienuolis, astronautas ar koks 
duobkasys, zoologijogsodo prižiūrėtojas ar stambių žvėrių me- 
džiotojas, bet dėl vieno dalyko buvo visiškai tikras - jis nebus 
girtuoklis. Vienas toks šeimoje jau buvo, ir jo užteko per akis. 

— Sveikas, Ridai. 

Kvėpčiojantis moteriškas balsas nutraukė jo apmąstymus 
įbedus akis į gintarinį stiklo turinį. Jis pakėlė galvą ir iš karto 
išvydo porą putlių papų. 

Ji vilkėjo labai prigludusius juodus marškinėlius, ant kurių 
blizgančiomis raudonomis raidėmis buvo parašyta: „Bloga iš 

prigimties“. Džinsai buvo tokie ankšti, kad kliudė užsika- 
baroti ant baro kėdės. Ji šiaip taip užsiropštė, bet sėsdama 
neapsiėjo nesusiūbavusi krūtimis ir neprigludusi prie Rido 
šlaunies. Šypsena spindėjo taip pat kaip cirkonio žiedas, bet 
nebuvo nuoširdi. Jos vardas Glorija, pačiu laiku, kad nepasi- 
rodytų nemandagus, prisiminė Ridas. 

— Sveika, Glorija. 

— Pastatysi man alaus? 

- Žinoma. 

Jis šūktelėjo barmenui. Reikšmingai žvilgčiodamas per 
petį, Ridas atkreipė Glorijos dėmesį į būrelį draugių, kurias 
ji paliko sėdinčias prie stalo kitoje padūmavusios smuklės 
pusėje. 

— Nesuk dėl jų galvos, - tarė ji koketiškai tapšnodama jam 
per ranką, atremtą į barą, - po dešimtos valandos visos mer- 
ginos - pačios sau. 

— Mergaičių vakarėlis? 

— Mhm. —- Ji pakėlė aukštą taurę prie blizgančių lūpų ir 
gurkštelėjo. - Ketinom važiuoti į Abiliną pažiūrėti naujo Ričar- 
do Giro filmo, bet oras taip subjuro, kad pasiuntėm jį velniop ir 
nutarėm likti mieste. Taigi, o tu ką veiki šį vakarą? Dirbi? 

— Dirbau. Dabar jau nebe. 

Nenorėdamas įsitraukti į pokalbį jis vėl nukreipė dėmesį į 
stiklą. 

Glorija neketino taip greitai jo paleisti. Ji palinko arčiau, 
kiek leido baro kėdė, ir užmetė ranką jam ant pečių. 

— Vargšelis Ridas. Turėtų būti baisiai liūdna visą laiką va- 
žinėti vienam. 

— Važinėdamas aš dirbu. 

- Žinau, bet vis tiek... - Ji kvėpavo jam į ausį. Nuo jos tren- 
kė alumi. - Nenuostabu, kad toks susiraukes. 

Aštrus nagas brūkštelėjo per gilią raukšlę jam tarp anta- 
kių. Jis loštelėjo galvą atgal vengdamas jos prisilietimo. Glo- 
rija greitai atitraukė ranką ir tyliai apmaudžiai atsiduso. 


— Klausyk, labai atsiprašau, - sumurmėjo jis, - mano nuo- 
taika visai tokia pat niekam tikusi kaip oras. Buvo sunki die- 
na. Ko gera, esu pavargęs. 

Užuot atbaidę, šie žodžiai ją padrąsino. 

— Gal galėčiau tave pralinksminti, Ridai, - tarė ji baikščiai 
šypsodamasi. - Šiaip ar taip, norėčiau pamėginti. - Ji vėl pa- 
sislinko arčiau, suspausdama jo žastą tarp savo minkštų krū- 
tų. - Buvau beprotiškai tave įsimylėjusi nuo septintos klasės. 
Nevaidink, kad nežinojai. - Ji aikštingai papūtė lūpas. 

— Ne, nežinojau. 

— Ką gi, taip jau buvo. Bet tada buvai užimtas. Koks tos 
merginos vardas? Tos, kurią tas psichas nužudė arklidėje? 

— Selina. 

— Taip. Buvai dėl jos pakvaišęs, ar ne? Kai baigiau vidurinę, 
jau mokeisi Teksaso technikos universitete. O aš ištekėjau ir 
pasipylė vaikai. - Glorija nepastebėjo, kad Ridui jos tauškalai 
neįdomūs. - Žinoma, vyro seniai nebėra, o vaikai dabar ganė- 
tinai suaugę ir patys savimi pasirūpina. Ko gera, tau taip ir ne- 
pasitaikė progos sužinoti, kad buvau tave įsimylėjusi, tiesa? 

— Ko gera, ne. 

Ji taip palinko į priekį, kad beveik rizikavo nuvirsti nuo 
kėdės. 

— Gal būtų pats laikas sužinoti, Ridai. 

Jis žvilgtelėjo žemyn į jos krūtis, kurios erzindamos lietė 
jo ranką. Nuo prisilietimo speneliai sustangrėjo ir aiškiai iš- 
sišovė pro marškinėlius. Kažkodėl šis vaizdas neviliojo taip, 
kaip basų Aleksos kojų pirštai, kyšantys iš po balto kilpinio 
chalato. Supratimas, kad po juodais marškinėliais nėra nie- 
ko, tik Glorijos kūnas, jo nejaudino taip stipriai, kaip mintis, 
ko būta po baltu Aleksos chalatu. | 

Jis nesusijaudino, nė trupučio. Stebėjosi kodėl. 

Glorija buvo ganėtinai graži. Juodi plaukai garbanojosi 
aplink veidą ir pabrėžė tamsias akis, ktrios dabar spindėjo 
kviesdamos ir žadėdamos. Lūpos buvo praviros ir drėgnos, 

bet jis abejojo, ar galėtų jas bučiuoti nenuslysdamas. Jos 
buvo nuteptos vyšnių raudonio lūpų dažais. Nevalingai paly- 
gino jas su kitomis lūpomis, nedažytomis, bet vis tiek raus- 
vomis ir drėgnomis, gundančiomis ir jaudinančiomis be jokių 
pastangų. 

— Man reikia eiti, - staiga tarė jis. 

Nukėlė batų kulnus nuo kėdės skersinių ir atsistojo ant 
grindų džinsų kišenėje žvejodamas banknotų sumokėti už 
gėrimus. 

— Maniau... 

— Verčiau grįžk į savo draugiją, kitaip pražiopsosi links- 
mybes. 

Per tą laiką vaikinai naftininkai įsidrąsino ir prisidėjo prie 
moteriškių, kurios neslėpė tykančios progos pasilinksminti. 
Abiejų grupelių susiliejimas buvo neišvengiamas kaip stiprus 
šaltis prieš rytą. Vilkinimas buvo suplanuotas, turėjo susti- 
printi lūkesčius. Bet dabar erotinėmis užuominomis buvo 
keičiamasi greitai kaip akcijomis darbingą dieną biržoje. 

— Buvo malonu su tavimi susitikti, Glorija. 

Ridas iki pat akių užsitraukė skrybėlę ir išėjo, nors spėjo 
pastebėti įskaudintos Glorijos miną. Aleksos veidas buvo 
toks pat nelaimingas ir nepatiklus, kai jis pasakė, kad Selinos 
palaikai buvo kremuoti. 

Vos jam ištarus šiuos žodžius, ji atšoko ir atsirėmė į sieną, 
spausdama prie kaklo chalato atvartus, tarsi saugodamasi 
kažkokio blogio. 

— Kremuota? 

— Taip. 

Jis stebėjo, kaip blykšta jos veidas, akys darosi stiklinės. 

— Nežinojau. Senelė man nesakė. Nemaniau... 

Ji nutilo. Ridas irgi tylėjo nejudėdamas, manydamas, kad 
jai reikia laiko tai prablaivinančiai žiniai suvirškinti. 

Mintyse keikė Džo Volesą, kad užkrovė jam tokią bjaurią 
užduotį. Tas prakeiktas bailys paskambino nepaprastai suir- 

zes, inkšdamas ir karščiuodamasis klausė, ką jai sakyti. Ridui 
patarus pasakyti Aleksai tiesą, teisėjas suprato, kad jis siūlosi 
pats tą padaryti, ir su didžiausiu malonumu atsižadėjo atsa- 
komybės. 

Aleksa neilgai buvo sustingusi. Ji atsitokėjo staiga, tarsi 
sukrečianti mintis būtų grąžinusi jai sveiką protą. 

— Ar teisėjas Volesas tai žinojo? 

Ridas prisiminė gūžtelėjęs pečiais, apsimetęs abejingas. 

— Klausykite, jis tik paskambino man ir pasakė, kad neį- 
manoma padaryti, ko norite, net jei jis nenoromis išduotų 
teismo orderį. 

- Jei jis žinojo, kad mamos palaikai kremuoti, kodėl pats 
man to šiandien nepasakė? 

— Drįstu spėti - nenorėjo, kad iškeltumėte jam sceną. 

— Taip, - susimąsčiusi sumurmėjo ji, - jis nemėgsta netvar- 
kos. Jis man taip sakė. - Aleksa įbedė į Ridą bereikšmį žvilgs- 
nį. - Pasiuntė jus atlikti purvino darbo. Jūs nekvaršinat sau 
galvos dėl netvarkos. 

Nenorėdamas nieko aiškinti Ridas užsimovė pirštines ir 
užsidėjo skrybėlę. 

- Jūs sukrėsta. Ar apsieisite viena? 

— Aš puikiai jaučiuosi. 

— Neatrodo. 

Jos mėlynos akys buvo pilnos ašarų, burna šiek tiek vir- 
pėjo. Rankomis apglėbė sau juosmenį tarsi laikydamasi iš 
paskutiniųjų. Štai tada jis panoro apkabinti ją ir priglausti — 
šlapiais plaukąis, su drėgnu rankšluosčiu, vilkinčią chalatą, 
basomis kojomis ir taip toliau. 

Taigi žengė pirmyn ir, nė pats nesuvokdamas, ką darąs, 
jėga nuleido jos rankas prie šonų. Aleksa priešinosi, tarsi 
norėdama pridengti kraujuojančią žaizdą. Bet ji nespėjo jo 
atstumti, Ridas apglėbė ją ir prisitraukė. Ji buvo drėgna, šilta 
ir kvepianti, nuo skausmo pasidarė trapi. Regis, suglebo atsi- 
šliejusi į jį. Rankos vangiai tabalavo prie šonų. 

— Ak, Dieve, nekankink manes, - sušnibždėjo Aleksa, ir jis 
pajuto, kaip suvirpėjo jos krūtys. 

Ji pasuko galvą į jį, veidu įsikniaubė jam į krūtinę, Ridas 
pajuto per drabužius prasisunkusias jos ašaras. 

Jis pakreipė galvą taip, kad ji galėtų atsiremti. Rankšluos- 
tis išsivyniojo ir nukrito ant grindų. Jos plaukai buvo drėgni, 
aromatas dvelkė jam į veidą. 

Dabar jis tarėsi jų nepabučiavęs, tačiau žinojo, kad lūpo- 
mis brūkštelėjo jai per plaukus, paskui per smilkinį, ten jas 
stipriau prispaudė. 

Tą akimirką jį apėmė labai stiprus geismas, toks stiprus, 
kad dabar stebėjosi, kaip tada jam nepasidavė. 

Jis išėjo jausdamasis kaip šiknius, kad pranešė jai tokią 
žinią, o paskui išslinko kaip gyvatė. Nieku gyvu negalėjo su 
ja pasilikti. Troškimas ją apkabinti kilo ne iš kilnių paskatų, 
ir Ridas neketino savęs įtikinėti, kad buvo kitaip. Jis troš- 
ko pasitenkinimo. Norėjo tą įžeistą, narsią šypseną apiberti 
karštais, stipriais bučiniais. 

Kidas nusikeikė žvelgdamas į prietaisų skydelį, gindamas 
savo visureigį plentu ne namo, o į priešingą pusę. Ant prieki- 
nio stiklo šlapdriba stingo valytuvams nespėjus jos nubrauk- 
ti. Tokiomis oro sąlygomis greitis buvo per didelis - kelias 
buvo virtęs čiuožykla, - bet jis vis tiek dūmė tolyn. 

Jis šitam per senas. Po velnių, ką sau mano fantazuoda- 
mas? Nėra to sąmoningai daręs nuo tada, kai abu su Džunijoru 
smaukydavosi alpdami prieš atverstus žurnalus. Ir vis dėlto, 
kiek prisimena, jo fantazijos niekada nebuvo tokios ryškios. 

Visiškai pamiršęs, kas yra Aleksa, jis įsivaizdavo rankomis 
praskleidžiąs tą baltą chalatą ir po juo randąs švelnią dram- 
blio kaulo spalvos odą: stangrūs rausvi speneliai, šilkiniai 
kaštoniniai plaukai. Jos šlaunys būtų glotnios, o vietelė tarp 
jų sudrėkusi. 

Nusikeikęs jis trumpai stipriai užsimerkė. Ji nebuvo šiaip 
moteris, jaunesnė už jį aštuoniolika metų. Ji buvo Selinos 

duktė, ojis, dievaži, pagal metus galėtų būti jai tėtis. Nebuvo, 
nors galėjo būti. Kuo puikiausiai. Tai supratęs pajuto šleikš- 
tulį, bet galinga erekcija, dabar mėginanti jo kelnių užtrauk- 
tuko tvirtumą, dėl to nė kiek neapmalšo. 

Jis pasuko automobilį į tuščią aikštelę, išjungė variklį ir 
laipteliais užbėgo prie durų. Pabandė atidaryti, bet durys 
buvo užrakintos, tada pabeldė į jas pirštinėtais kumščiais. 

Pagaliau duris atidarė moteris išsipūtusia kaip karvelio 
krūtine. Ji vilkėjo ilgą baltą atlasinį peniuarą, kuris būtų at- 
rodęs kaip vestuvinis, jei lūpų kamputyje nebūtų styrojusi 
juoda cigaretė. Laikė apglėbusi abrikosų spalvos katę. Kita 
ranka glostė jos puošnų kailį. Moteris ir katė veriamai spok- 
sojo į Ridą. 

— Po velnių, ko nori? - paklausė ji. 

— Ko čia ateina dauguma vyrų, Nora Geil? 

Šiurkščiai prasibrovęs pro ją įžengė vidun. Jei būtų buvęs 
kas nors kitas, būtų nušautas tiesiai į tarpuakį iš pistoleto, 
slepiamo už kojinių juosmenėlio, kurį visada segėdavo. 

— Matyt, nepastebėjai. Siandien verslas ėjo taip vangiai, 
kad anksti užsidarėme. 

— Nuo kada tai svarbu tau ir man? 

— Nuo tada, kai ėmei naudotis savo padėtimi. Kaip dabar. 

— Šįvakar neatsikalbinėk. - Jis jau buvo laiptų viršuje ir 
drožė į jos asmeninį kambarį. - Su manim nereikia kalbėtis. 
Ir linksminti manęs nereikia. Tiesiog noriu pasidulkinti, su- 
pratai? 

Įrėmusi kumštį į savo didelį apvalų klubą, madam kandžiai 
šūktelėjo jam įkandin: 

— Ar galiu pirma išleisti laukan katę? 


Aleksa negalėjo užmigti, tad kai suskambo telefonas, ji ne- 
miegojo. Vis tiek skambutis nugąsdino, nes metas buvo vėly- 
vas. Užuot uždegusi lempele ant naktinio staliuko, ji tamsoje 
apgraibomis stvėrė ragelį ir pakėlė prie ausies. 

— Alio, - sugargė. Nuo verksmo balsas buvo užkimęs. — 
Alio, - pakartojo. 

— Labutis, panele Geiter. 

Širdis nuo jaudulio sutvinksėjo, bet ji piktai tarė: 

— Vėl jūs? Tikiuosi, ketinate kalbėti, nes pažadinote mane 
iš kieto miego. 

Iš Grego buvo išmokusi, kad nenoriai kalbančius liudinin- 
kus lengviau prakalbinti, jei sumenkini jų pranešimų svarbą. 

- Tik nereikia prieš mane riesti nosies, panelyte. Žinau kai 
ką, kas tau knieti. Net labai. 

— Ką būtent? 

— Būtent - kas nukvaksino tavo mamytę. 

Aleksa stengėsi kvėpuoti kuo ramiau. 

- Manau, dumiate akis. 

— Tikrai ne. 

— Tai pasakokite. Kas žudikas? 

— Manai, aš kvailys, poniute? Manai, Lambertas neįkišo 
blakės į tavo telefoną? 

— Per daug filmų prisižiūrėjote. 

Bet vis tiek įtariai žvilgtelėjo į rankoje laikomą ragelį. 

— Žinai, kur yra „Paskutinis šansas ? 

— Susirasiu. 

— Rytoj vakare. 

Jis patikslino laiką. 

— Kaip aš jus pažinsiu? 

— Aš tave pažinsiu. 

Jai nespėjus nieko daugiau pasakyti, jis padėjo ragelį. Kurį 
laiką Aleksa sėdėjo ant lovos krašto spoksodama į tamsą. 
Prisiminė Rido perspėjimą, kad gali nukentėti. Jos laki vaiz- 
duotė piešė visokiausias baisybes, galinčias nutikti vienišai 
moteriai. Kai vėl atsigulė, delnai prakaitavo ir užmigti buvo 
dar sunkiau. 


Tryliktas 


- [iekaip neatspėsite, ką ji dabar sugalvojo. 

Perselio apygardos šerifas pakėlė garuojantį kavos puodelį 
prie lūpų, papūtė ir gurkštelėjo. Kava nudegino liežuvį. Jis 
nekreipė į tai dėmesio. Jam labai reikėjo dozės kofeino. 

— Apie ką šneki? - paklausė jis pavaduotojo, stovinčio jo 
kabineto tarpduryje su kvaila šypsena, kuri velniškai erzino. 
Ridui nepatikdavo žaisti spėlionių, o šį rytą buvo ypač nenu- 
siteikes. 

Pavaduotojas kryptelėjo galvą į kitą pastato pusę. 

— Mūsų viešnia prokurorė mėlynom kaip kūdikio akelėm, 
stačiais papukais ir kojomis nuo pažastų. 

Jis garsiai, begėdiškai pakštelėjo lūpomis. 

Ridas lėtai nuleido kojas nuo stalo kampo. Akyse sublizgo 
ledas. 

— Kalbi apie panelę Geiter? 

Pavaduotojas neturėjo pilkosios smegenų medžiagos per- 
tekliaus, bet suprato, kad nuėjo per toli. 

— Na, taip. Norėjau pasakyti - taip, pone. 

— Ir? - niūriai paklausė Ridas. 

— Tas laidojimo biuro savininkas, ponas Deivisas... na, 
pone, jis ką tik skambino, kėlė triukšmą dėl jos. Dabar ji te- 
nai, tikrina jo bylas. 

— Ką? 

— Taip, pone, jis taip ir pasakė. Jis baisiai supykęs, nes... 

— Paskambink jam ir pasakyk, kad važiuoju. 

Ridas jau siekė savo striukės. Jei pavaduotojas nebūtų at- 
šokęs į šalį, Ridas būtų jį pargriovęs lėkdamas pro duris. 

Jam buvo nė motais šaltas oras, dėl kurio buvo uždarytos 
mokyklos ir dauguma įmonių. Su sniegu galima susitvarkyti, 
bet viską dengiantis colio storio ledas - kas kita. Deja, šerifo 
įstaiga niekada neuždaroma. 

Ponas Deivisas pasitiko jį prie durų nerimastingai grąžy- 
damas rankas. 

— Trisdešimt metų verčiuosi šiuo verslu ir niekada man 
nieko panašaus - nieko, šerife Lambertai, - nebuvo nutikę. 
Būdavo, kad dingsta karstai. Net buvau apiplėštas. Net tu- 
rėjau... ž 

— Kur ji? - riktelėjo Ridas nutraukdamas laidojimo biuro 
direktoriaus litaniją. 

Vyras parodė pirštu. Ridas žengė prie uždarytų durų ir jas 
atplėšė. Prie stalo sėdinti Aleksa klausiamai pakėlė akis. 

— Ką, po velnių, čia darote? 

— Labas rytas, šerife. 

— Atsakykite į mano klausimą. - Ridas trenkė durimis ir 
žengė per kambarį. - Į mane kreipėsi isterijos apimtas lai- 
dojimo biuro savininkas, ir viskas per jus, madam. Kaip čia 
pakliuvote? 

— Atvažiavau. 

— Negalite važinėti tokiu oru. 

— Vis dėlto atvažiavau. 

— Kas čia dabar? 

Piktu rankos mostu jis parodė į bylas, išmėtytas ant stalo. 

— Tų metų, kai buvo nužudyta mano motina, pono Deiviso 
dokumentai. Jis leido man juos peržiūrėti. 

— Jūs jį privertėte. 

— Nieko panašaus nedariau. 

— Tada įbauginote. Ar jis prašė parodyti kratos orderį? 

— Ne. 

— Ar turite jį? 

— Ne. Bet galiu gauti. 

— Be rimtos priežasties negausite. 

— Noriu rasti įrodymų, kad Selinos Geiter palaikai neguli 
tose kapinėse. 

— Kodėl nepasielgėte protingiau, pavyzdžiui, nepaėmėte 
kastuvo ir nepradėjote kasti? 

Aleksa nutilo. Prireikė akimirkos atsitokėti. Pagaliau tarė: 

- Šįryt jūs niūrus. Audringa naktis? 

— Taip. Dulkinausi, bet ne itin gerai. 

Ji nudūrė akis į popieriais nuklotą stalą. 

— Ak. Kaip apmaudu. 

— Kas, kad dulkinausi? 

Ji vėl pažvelgė į Ridą. 

— Ne, kad buvo ne itin gerai. 

Juodu ilgokai stebeilijosi vienas į kitą. Jo veidas atrodė iš- 
vagotas raukšlių, bet vis tiek buvo vienas patraukliausių re- 
gėtų veidų. 

Kai tik jie susitikdavo, Aleksa nevalingai jausdavo jį, jo 
kūną, jo trauką. Žinojo, kad šis potraukis profesiniu požiūriu 
neetiškas ir neatsargus, o asmeniniu - pavojingas. Pirmiau- 
sia Ridas priklausė jos motinai. 

Vis dėlto pernelyg dažnai ji trokšdavo šerifą paliesti ar būti 
jo liečiama. Vakar vakare norėjo, kad ilgiau laikytų ją verkian- 
čią apkabinęs. Laimė, jis pasielgė protingai ir išėjo. 

Pas ką jis išėjo, spėliojo Aleksa. Kur ir kada įvyko tas ne 
itin sėkmingas suartėjimas? Prieš apsilankymą jos motelio 
kambaryje ar vėliau? Kodėl jis buvo nevykęs? 

Praslinko kelios sekundės, tada ji nuleido galvą ir vėl ėmė 
vartyti bylas. 

Nepratęs būti ignoruojamas, jis ištiesė ranką per stalą, su- 
emė jos smakrą ir kilstelėjo aukštyn. 

— Sakiau jums, kad Selina buvo kremuota. 

Ji pašoko ant kojų. 

— Bet pirma judu su teisėju Volesu suglaudėte galvas ir vis- 
ką aptarėte. Atrodo, šitaip gana patogu. 

- Jums patinka fantazuoti. 

— Kodėl Džunijoras nesakė, kad Selina kremuota, kai suti- 
ko mane kapinėse? Manau, ji vis dėlto gali būti ten palaidota. 
Štai kodėl tikrinu visas bylas. 

— Kam man meluoti? 

— Kad atsisakyčiau palaikų ekshumavimo. 

- Ir vėl - kam? Koks man skirtumas? 

— Įkalinimas ligi gyvos galvos, - griežtai tarė ji, - jei teismo 
medicinos ekspertizė patvirtintų, kad esate žudikas. 

— Ak... - Nerasdamas pakankamai stipraus keiksmažodžio 
jis trenkė kumščiu sau į delną ir patrynė į sudiržusią odą. - Ar 
šito mokoma Teisės fakultete - griebtis už šiaudo, kai nebe- 
lieka nieko kito? 

— Kaip tik to. 

Jis stipriai sudavė rankomis į stalą ir palinko virš jo. 

- Jūs ne teisininkė, jūs - raganų medžiotoja. 

Žodžiai nudilgino, nes Aleksa nemanė tokia esanti. Ši kra- 
ta liudijo ir norą susidoroti, ir neviltį, jau dėl to buvo negera. 
Ji atsilošė ir uždėjo rankas ant atverstų bylų. 

Nusigręžė ir įsispoksojo į žiemos peizažą. Pievelėje augan- 
čių plataninių klevų nuogos šakos apledijusios. Stingstantys 
lašeliai tyliai dzingsi į lango stiklą. Dangus ir visa žemė po 
juo apsitraukę negyva slogia pilkuma. Visi kontūrai neryš- 
kūs. Pasaulis tapo vienspalvis - be šviesos ir šešėlių. 

Bet kai kurie dalykai liko juodi ir balti. Svarbiausias jų — 
įstatymas. 

— Tai būtų tiesa, jei nebūtų nusikaltimo, Ridai, - tarė ji vėl 
atsigręždama, - bet jis įvykdytas. Kažkas nuėjo į tą arklidę ir 
subadė mano motiną. 

— Su skalpeliu. Teisingai, - tarė jis pašaipiai. - Ar galite įsi- 
vaizduoti Angusą, Džunijorą ar mane rankose laikantį chi- 


rurgo instrumentą? Kodėl nenužudėme jos plikomis ranko- 
mis? Nepasmaugėme? 

— Todėl, kad jūs visi per daug gudrūs. Vienas iš jūsų pa- 
sistengė, kad atrodytų, jog tai padarė nestabilios psichikos 
žmogus. - Ji uždėjo ranką ant krūtinės ir nuoširdžiai paklau- 
sė: - Jei būtumėte mano vietoje, ar norėtumėte sužinoti, kas 
ir kodėl taip pasielgė? Mylėjote Seliną. Jei jos nežudėte... 

— Nežudžiau. 

— Tai ar nenorite sužinoti, kas nužudė? O gal bijote, jog pa- 
aiškės, kad jos žudikas - iš tų, kuriuos mylite? 

— Ne, nenoriu žinoti, - pabrėždamas kiekvieną žodį atsakė 
jis, - ir kol negausite kratos orderio... 

— Panele Geiter, - pertraukė ponas Deivisas įeidamas į 
kambarį. - Ar šito ieškote? Radau jį spintelėje sandėliuke. 

Jis padavė jai segtuvą, tada, Rido piktai nužvelgtas, spru- 
ko lauk. 

Aleksa perskaitė vardą ir pavardę ant bylos viršelio. Žvilg- 
telėjo į Ridą, tada nekantriai ją atvertė. Peržvelgusi pirmuo- 
sius dokumentus, susmuko kėdėje ir dusliai ištarė: 

— Čia parašyta, kad jos palaikai buvo kremuoti. - Sunkia 
kaip švinas širdimi Aleksa užvertė segtuvą ir retoriškai pa- 
klausė: - Kodėl senelė niekada to nesakė? 

— Tikriausiai manė, jog tai nesvarbu. 

— Saugojo viską - Selinos drabužius, daiktus. Kodėl nepa- 
siėmė pelenų? 

Staiga ji palinko, alkūnėmis pasirėmė į stalą ir rankomis 
suėmė galvą. Pilve kažkas maištingai sukosi. Akyse vėl kau- 
pėsi ašaros, peršėjo vokus. 

— Kaip šlykštu, bet privalau sužinoti. Privalau. 

Kelis kartus giliai įkvėpusi ji dar kartą atskleidė bylą ir 
ėmė vartyti įvairiausius dokumentus. Skaitydama vieną gi- 
liai įkvėpė. 

— Kas tai? 

Išėmė lapelį iš segtuvo ir padavė Ridui. 

- Čia visų mano motinos laidojimo išlaidų, tarp jų ir kre- 
mavimo, kvitas. 

— Na, ir? 

— Pažvelkite į parašą. 

— Angusas Mintonas, - tyliai ir mąsliai perskaitė jis. 

— Nežinojote? 

Jis papurtė galvą. 

— Vadinasi, Angusas viską apmokėjo ir norėjo, kad tai liktų 
paslaptis. - Aleksa trūkčiodama įkvėpė ir klausiamai pažvel- 
gė į Ridą. - Įdomu kodėl. 


Kitame miesto gale Steisė Voles įėjo į kambarį, kuris tėvui 
atstodavo kabinetą. Jis sėdėjo prie rašomojo stalo įnikęs į 
teisės tomą. 

— Teisėjau, poilsio dieną turi ilsėtis, - meiliai papriekaiš- 
tavo ji. 

— Tai neoficiali poilsio diena, - suniurnėjo jis su pasibjau- 
rėjimu žvelgdamas pro langą į žiemos vaizdą. - Man reikia 
dar kai ką perskaityti. Šiandien kaip tik tinkama diena, nes 
negaliu nusigauti iki teismo rūmų. 

— Per daug dirbi ir per daug nerimauji. 

— Nepasakei nieko, ko nebūtų pasakiusi mano opa. 

Steisė pajuto, kad jis sunerimęs. 

— Kas negerai? 

— Tai vis ta mergina - Geiter. 

— Selinos duktė? Vis dar kamuoja tave? 

— Vakar atėjo į kabinetą ir paprašė teismo orderio ekshu- 
muoti palaikus. 

— Dieve! - netikėdama savo ausimis sukuždėjo Steisė. Ji 
pakėlė ranką prie kaklo. - Ta moteris - kaip kokia nelaboji. 

— Nelaboji ar ne, privalėjau atmesti jos prašymą. 

— Ir gerai padarei. 

Jis papurtė galvą. 

— Daugiau ir neturėjau ką daryti. Palaikai buvo kremuoti. 

Steisė susimąstė. 


— Regis, dabar prisimenu. Ką ji pasakė tai išgirdusi? 

— Nežinau. Jai pranešė Ridas. 

— Ridas? 

— Paskambinau jam vakar vakare. Jis pasisiūlė. Spėju, kad 
ji neapsidžiaugė. 

— Ar Angusas su Džunijoru žino? 

— Dabar jau tikrai žino. Ridas jiems bus pranešęs. 

— Tikriausiai, - sumurmėjo Steisė. Truputį patylėjo. Tada 
atsistojo ir paklausė: - Gal tau ko nors atnešti? 

— Ne, dėkui, juk neseniai pusryčiavau. 

— Gal karštos arbatos? 

— Ne, vėliau. 

— Kakavos? Kodėl neleidi man... 

— Steise, sakiau tau - ne, dėkui, - pasakė jis nekantriau, 
nei ketino. 

— Atleisk, kad sutrukdžiau, - tarė ji liūdnai. - Jei manęs 
prireiks, būsiu antrame aukšte. 

Teisėjas išsiblaškęs linktelėjo ir vėl paniro į oda įrištą teisės 
tomą. Steisė tyliai užvėrė kabineto duris. Lipdama aukštyn į 
savo miegamąjį ji ranka vangiai braukė per turėklą. Jautėsi 
nekaip. Jai pūtė ir skaudėjo pilvą. Šįryt prasidėjo mėnesinės. 

Įpusėjus penktą dešimtį atrodė absurdiška kaip kokiai pa- 
auglei kentėti pilvo dieglius, nors Steisė manė turinti džiaug- 
tis, kad kas mėnesį kraujuoja. Tik tai primindavo, kad ji — 
moteris. Nebuvo vaikų, kurie prašytų priešpiečiams pinigų 
ar padėti atlikti namų darbus. Nebuvo vyro, klausiančio, ką 
išvirė pietų, ar paėmė iš valyklos jo drabužius ir ar jie galės 
šiąnakt pasimylėti. 

Kas dieną ji sielodavosi, kad jos gyvenime nėra to nuosta- 
baus chaoso. Taip pat tvarkingai, kaip kiti žmonės kalba mal- 
das, Steisė išvardydavo Dievui gyvenimo malonumus, kurių 
jis jai nedavė. Ji ilgėjosi po namą lakstančių vaikų triukšmo. 
Ilgėjosi vyro, kuris siektų jos naktį, įsikniaubtų jai į krūtis ir 
numalšintų alkstantį, neramų kūną. 

Kaip vienuolis, plakantis save rimbu, ji nuėjo prie rašomo- 
jo stalo, ištraukė trečią stalčių ir išsiėmė nuotraukų albumą, 
įrištą raižyta balta oda. 

Pagarbiai jį atsivertė. Vieną po kito glostė brangius daly- 
kėlius: pageltusią laikraščio iškarpą su savo nuotrauka, mažą 
kvadratinę popierinę servetėlę, kurios kampe sidabro raidė- 
mis buvo užrašyti du vardai, trupančią rožę. 

Ji vartė plastiku aptrauktus lapus žvelgdama į nuotraukas. 
Žmonės, pozuojantys prieš altorių, metams bėgant labai ma- 
žai pasikeitė. 

Po beveik valandą trukusių mazochistinių apmąstymų 
Steisė užvertė albumą ir padėjo atgal į jam skirtą stalčių. Kad 
neišteptų ant lovos patiestos antklodės, nusiavė batelius, at- 
sigulė ir prie krūtinės prispaudė pagalvę, glaudė ją kaip myli- 
mąjį prie susirietusio kūno. 

Karštos sūrios ašaros plūdo jai iš akių. Atkakliai kuždėjo 
vieną vardą. Delną įrėmė sau į pilvo apačią, kad apmalšin- 
tų skausmingą tuštumą įsčių, kurios kadaise teikdavo prie- 
globstį jo kūnui, bet nesulaukė jo meilės. 


Hoturioliktas 


- [ po perkūnais, čia judu? - sušuko Džunijoras, su nuo- 
staba žiūrėdamas tai į Aleksą, tai į Ridą. Tada, pertrauktas 
vėjo gūsio, pasitraukė iš tarpdurio ir pakvietė vidun. - Už- 
eikite. Nė nenumaniau, kad kas galėtų užsukti tokią dieną. 
Ridai, tau reikėtų pasitikrinti, ar nepakvaišai, jei atitempei 
čionai Aleksą. 

Jis mūvėjo senus džinsus kiaurai pratrintais keliais, sto- 
ras baltas puskojines, vilkėjo medvilninį megztinį. Atrodė 
lyg neseniai atsikėlęs. Vienoje rankoje laikė garuojantį kavos 
puodelį, kitoje - pigų romaną minkštais viršeliais. Plaukai 
buvo žaviai susitarše. Barzda neskusta. 

Pagaliau susivokęs, kad iš tikrųjų mato juos prie durų 
slenksčio, Džunijoras nusišypsojo Aleksai. Ji tyliai sau pa- 
manė, kad jis puikiai atrodo, ir spėjo, kad dauguma pasau- 
lio moterų jai pritartų. Atrodė tingus ir turtingas, seksualus 
ir susivėlęs, malonus ir šiltas. Norėjosi jaukiai įsitaisyti prie 
jo - vangi šypsena bylojo, kad jis kaip tik ir buvo taip įsitaisęs 
prieš jiems užgriūvant. 

— Aš jos čionai netempiau, - kiek įsižeidęs tarė Ridas, - 
kaip tik atvirkščiai. 

— Norėjau važiuoti viena, - atšovė Aleksa. 

— Na, nenorėjau leisti jums sugadinti mano apygardos eis- 
mo įvykių statistikos, - išdrožė jis. Atsigręžęs į Džunijorą, 

kuris suglumęs stebėjo jų įnirtingą apsišaudymą, paaiškino: — 
Trumpai tariant, atvežiau ją čia, nes vis tiek buvo pasiryžusi 
važiuoti, o aš bijojau, kad užsimuš arba dar blogiau - ką nors 
užmuš važiuodama šitokiais keliais. Taigi mes jau čia. 

— Nagi, esu baisiai patenkintas, kad judu čia, - tarė Džuni- 
joras. - Buvau nusiteikęs nuobodžiai leisti dieną vienas. Sve- 
tainėje kūrenasi nuostabus židinys ir viskas paruošta karš- 
tam punšui. Eikite paskui mane. - Jis nusigręžė ketindamas 
eiti, bet atsisuko ir pridūrė: - Beje, Ridai, žinai, kaip mamai 
nepatinka pripėduotos grindys. Verčiau jau nusiauk. 

— Atstok. Ar Lupė virtuvėje? Meiliai įkalbėsiu ją duoti man 
pusryčių. 

Nesukdamas galvos dėl Saros Džo grindų jis nutrepsėjo į 
namo gilumą, tarsi vis dar čia gyventų. 

Aleksa stebėjo jį, kol dingo tarpduryje. 

— Jis pasakė „meiliai įkalbėsiu'? - paklausė ji kandžiai. 

— Oi, šiandien jis giedros nuotaikos, - nerūpestingai atsa- 
kė Džunijoras. - Kad matytum, koks būna tikrai įsiutęs. Pa- 
lik Ridą Lupei. Ji žino, kaip iškepti jam kiaušinienę. Pavalgęs 
bus sukalbamesnis. 

Aleksa leido Džunijorui padėti jai nusivilkti apsiaustą. 

- Viliuosi, kad įsibraudami per daug nesutrukdėme. 

— Po šimts pypkių, ne. Nejuokavau sakydamas, kad džiau- 
giuosi, jog jūs čia. - Jis apglėbė jos pečius. - Eime... 

— Tiesą sakant, - tarė Aleksa, nusimesdama jo ranką, - at- 
vykau ne svečiuotis. 

— Reikalai, ar ne? 

— Taip, ir nepaprastai svarbūs. Ar Angusas namie? 

- Jis poilsio kambaryje. 

Džunijoras vis dar šypsojosi, bet jau kiek priblėsusia 
šypsena. 

— Dirba? 

— Kažin. Eime, palydėsiu. 

— Nenorėčiau atitraukti taves nuo romano. 

Jis dvejodamas žvilgtelėjo į viršelį, ant kurio buvo pavaiz- 
duota aistros apimta pora. 

— Nesvarbu. Jau darėsi nuobodoka. 

— Apie ką jis? 

— Legendinio gaidžiuko kelionė per didumą Holivudo mie- 
gamųjų - tiek vyrų, tiek moterų. 

— Ak, tikrai? - paklausė Aleksa, dėdamasi, kad domisi. - Ar 
paskolinsi, kai perskaitysi? 

— Kaip tau negėda! - šūktelėjo jis. - Juk tvirkinčiau nepil- 
nametę, tiesa? 

— Tu neką vyresnis už mane. 

— Palyginti su Ridu ir manimi, esi kūdikis, - tarė jis atida- 
rydamas duris į poilsio kambarį. - Tėti, mes turime svečių. 

Angusas pakėlė akis nuo laikraščių. Akimirką jo veide atsi- 
spindėjo nuostaba, suirzimas, paskui nušvito šypsena. 

— Labas rytas, Angusai. Nenorėjau trukdyti tokį rytą kaip 
šis, kai galima ilgiau pamiegoti. 

— Nieko baisaus. Nesame per daug užimti. Kai žemė su- 
šalusi, negalime lauke mankštinti lenktyninių žirgų. - Jis 
pakilo nuo raudonos odos krėslo ir žengė per kambarį su ja 
pasisveikinti. - Esi prošvaistė apniukusią dieną, tai jau tikrai, 
po perkūnais, ar ne, Džunijorai? 

— Ašjaujai tą sakiau. 

— Bet aš jau sakiau Džunijorui, kad atvykau ne į svečius. 

— Štai kaip? Sėskis, sėskis. 

Angusas mostelėjo į dygsniuotą odinę sofutę. 

— Aš tik... 

— Ne, Džunijorai, neišeik, - tarė Aleksa jam nespėjus pasi- 
šalinti. - Tai susiję su mumis visais. 

— Gerai, rėžk. 

Džunijoras apžergė minkštą sofutės ranktūrį tarsi balną. 

— Vakar vėl kalbėjausi su teisėju Volesu. 

Aleksai pasirodė, kad abu vyrai įsitempė, bet tai truko 
trumpai - gal jai tik pasirodė. 

— Kokiu tikslu? - paklausė Angusas. 

— Norėjau, kad būtų ekshumuoti mano motinos palaikai. 

Šį kartą jų reakcija buvo aiški. 

— Siaubas, mergaite, kam tau tai, po perkūnais? 

Angusas nusipurtė. 

— Aleksa, - Džunijoras paėmė jos ranką, uždėjo sau ant 
šlaunies ir paglostė, - ar tu gerai pagalvojai? Tai... tai siau- 
binga. 

- Ir byla siaubinga, - priminė ji atitraukdama ranką nuo jo 
šlaunies. - Šiaip ar taip, neabejoju, kad žinote, jog tai neįma- 
noma. Mano motinos palaikai buvo kremuoti. 

— Taip, tiesa, - tarė Angusas. 

— Kodėl? 

Blausiame kambaryje jos akys atrodė šviesios ir ryškiai 
mėlynos. Jose atsispindėjo židinio ugnis, todėl regėjosi, kad 
jos kaltina. 

Angusas pasimuistė ant kėdės ir susigūžė. 

— Atrodė, kad šitaip geriausia sutvarkyti reikalus. 

— Niekaip nesuprantu kodėl. 

— Tavo senelė ketino, kai tik viskas bus baigta, su tavimi iš- 
vykti iš miesto. Ji to neslėpė. Taigi nusprendžiau, kad Selinos 
kūną reikia kremuoti - maniau, Merlė norės... eee... palaikus 
pasiimti. 

— Jūs nusprendėte? Kas jums suteikė tokią teisę, Angusai? 
Kas įgaliojo? Kodėl jums buvo leista spręsti, ką daryti su Se- 
linos palaikais? 

Jis nepatenkintas pakrutino antakius. 

— Manai, pasirūpinau kremuoti jos kūną, kad sunaikinčiau 
įkalčius, ar ne? 

— Nežinau! - sušuko Aleksa pašokusi nuo sofutės. 

Ji priėjo prie lango ir pažvelgė į tuščius aptvarus. Iš arkli- 
džių, kuriose žirgai buvo prižiūrimi, šeriami ir mankštinami, 
pro duris sklido šviesa. Ji kruopščiai ištyrinėjo Mintonų įmo- 
nes. Angusas į įrenginius investavo milijonus. Ar jis tylėjo dėl 


to, kad tiek daug prarastų, jei ji laimėtų ir būtų pateikti ofi- 
cialūs kaltinimai, ar dėl to, kad buvo kaltas, o gal dėl abiejų 
priežasčių? 

Pagaliau ji atsigręžė į vyrus. 

— Turite pripažinti, kad šis jūsų poelgis atrodo keistas. 

— Aš tik norėjau palengvinti naštą Merlei Greihem. Jaučiau, 
kad privalau tą padaryti, nes jos duktė buvo nužudyta mano 
žemėje. Merlė iš sielvarto kraustėsi iš proto, o dar reikėjo pa- 
sirūpinti tavimi. Jei tai, ką padariau, dabar atrodo įtartina, 
tai, po velnių, labai blogai, jaunoji ponia. Jei šiandien vėl tek- 
tų spręsti, mano sprendimas būtų lygiai toks pat. 

- Esu tikra, senelė Greihem buvo jums dėkinga. Tai labai 
nesavanaudiška. 

Angusas įdėmiai į ją pažvelgė ir tarė: 

— Deja, tu netiki, kad tai buvo visiškai nesavanaudiška. 

Ji žiūrėjo jam tiesiai į akis. 

— Deja, ne. 

— Gerbiu tavo atvirumą. 

Kurį laiką kambaryje buvo girdėti tik linksmas degančių 
malkų traškėjimas. Aleksa nutraukė nejaukią tylą: 

— Įdomu, kodėl senelė nepasiėmė pelenų. 

— Pats stebėjausi, nes siūliau. Manau, ji nepajėgė susitaiky- 
ti su Selinos mirtimi. Pelenų urna - apčiuopiamas įrodymas 
to, ko ji negalėjo priimti. 

Žinant, kaip perdėtai senelei rūpėjo gyva Selina, jo paaiš- 
kinimas buvo įtikimas. Taigi Aleksai beliko patikėti Anguso 
pasakojimu, nebent Merlė atsigautų iš komos ir būtų galima 
paklausti jos. 

Angusas išsiblaškęs per kojinę trynė didįjį kojos pirštą. 

— Negalėjau įsivaizduoti jos pelenų mauzoliejuje. Nepa- 
kenčiu požemių ir kapų rūsių. Velnioniškai baugios vietos. 
Vien pagalvojus apie jas mane krečia šiurpas. Kartą nuvažia- 
vau į Naująjį Orleaną. Visi tie cementiniai kapai, antkapiai... 
brr. - Pasibjaurėjęs jis papurtė galvą. - Nebijau mirti, bet kai 

numirsiu, noriu vėl tapti kokia nors gyvybės forma. Iš dulkės 
į dulkę. Tai natūralus ciklas. Taigi, - toliau pasakojo jis, - at- 
rodė geras sumanymas nupirkti plotelį kapinėse ir palaidoti 
Selinos pelenus žemėje, ant kurios ji užaugo. Ko gera, manai, 
kad esu kuoktelėjęs senis, Aleksa, bet man taip atrodė tada ir 
atrodo dabar. Niekam nesakiau, nes drovėjausi. Matai, viskas 
taip sentimentalu. 

— Kodėl pelenų tiesiog kur nors neišbarstėte? 

Jis trūktelėjo ausies spenelį ir susimąstė. 

— Galvojau apie tai, bet tikėjausi, kad vieną dieną gal pasi- 
rodysi tu ir norėsi pažiūrėti, kur guli tavo mama. 

Aleksa pajuto silpstant narsą, ryžtas išgaravo. Ji nuleidu- 
si galvą apžiūrinėjo savo zomšinių aulinukų nosis, vis dar 
„drėgnas nuo šlapio sniego. 

— Ko gera, laikote mane siaubūne, kad norėjau išrausti jos 
kapą. Ridas tikrai taip manė. 

Angusas atsainiai mostelėjo ranka. 

— Ridas labai greitas spręsti. Kartais jis būna neteisus. 

Ji virpėdama įkvėpė. 

- Šįkart jis teisus. Patikėkite, nebuvo lengva net svarstyti 
tokią galimybę, o ką jau kalbėti apie prašymą. Tik maniau, kad 
išsami teismo medicinos ekspertizė bent kiek nušviestų... 

Ji nutilo. Baigti sakinį nepakako valios ir įsitikinimo. Va- 
kar manė, kad ekshumavimas gali suteikti įkalčių. Dabar 
paaiškėjo, kad ji nė kiek nepriartėjo prie tiesos, o pastangos 
baigėsi sukrėtimu jai pačiai ir visiems kitiems. 

Anguso paaiškinimas atrodė toks įtikimas ir be menkiau- 
sios klastos. Visų laidojimo išlaidų apmokėjimas, visų reikalų 
sutvarkymas buvo labdaringas poelgis, turintis palengvinti 
liūdną senelės pareigą ir finansinę naštą. 

Aleksa nuoširdžiai norėjo tuo tikėti. Kaip Selinos dukte- 
riai, jai buvo malonu. Tačiau kaip prokurorė ji liko tuščiomis 
rankomis ir nusivylusi; ėmė dar labiau įtarti, kad kažkas nuo 
jos slepiama. 


— Jau grįšite į miestą? 

Petimi atsirėmęs į staktą tarpduryje stovėjo Ridas ir įžūliai 
iš vieno burnos krašto į kitą stumdė dantų krapštuką. Nors 
jis ir papusryčiavo, iš balso Aleksa suprato, kad nuotaika nė 
kiek nepasitaisiusi. 

— Taip, jau grįžčiau, jei būtumėte toks malonus ir mane 
parvežtumėte. 

— Gerai. Kuo greičiau grįšiu prie darbo, tuo geriau. Kas 
nors turi ganyti tuos pakvaišusius šunsnukius, važinėjančius 
tokiu oru. 

— Jeijauesi čia, kodėl nepraleidus dienos prie židinio? - pa- 
siūlė Aleksai Džunijoras. - Galėtume paspraginti kukurūzų. 
Selinai jie patikdavo. Gal pavyktų įkalbėti Lupę pakepinti cu- 
kruje riešutų. Parvežčiau tave vėliau, kai bus geresni keliai. 

— Nuostabus pasiūlymas, Džunijorai, dėkui, bet turiu darbo. 

Jis žavingai meilikavo, bet ji buvo nepalenkiama. Minto- 
nai palydėjo ją ir Ridą prie durų. Ji nesutiko Saros Džo. Net 
jei ši ir nutuokė, kad namuose yra svečių, nesivargino jiems 
pasirodyti. 

Einant koridoriumi Angusas paėmė Aleksą už parankės. 
Tyliai tarė: 

— Žinau, mergyt, tau nelengva. 

— Taip, iš tiesų. 

— Kaip senelė? 

— Kas dieną skambinu į slaugos namus - jokių pokyčių. 

— Ką gi, skambink, jei ko nors prireiks, girdi? 

Aleksa pažvelgė į jį nuoširdžiai sutrikusi. 

— Angusai, kodėl jūs man toks malonus? 

— Dėl tavo mamos, dėl to, kad man patinki, o labiausiai dėl 
to, kad neturime ko slėpti. 

Jam nusišypsojus Aleksa suvokė, iš kur Džunijoro žave- 
sys. Tuo tarpu šis šnekučiavosi su Ridu. Aleksa nugirdo Ridą 
sakant: 

— Vakar „Paskutiniame šanse“ sutikau vieną tavo buvusią 


merginą. 

Paminėjus smuklę, kurioje šiandien jai paskirtas pasima- 
tymas, Aleksa pastatė ausis. 

— Ak, nejaugi, - atsakė Džunijoras. - Kurią? 

— Kažkokią Gloriją. Pamiršau vyro pavardę. Garbanoti juo- 
di plaukai, tamsios akys, dideli papai. 

— Glorija Tolbert. Kaip atrodė? 

— Įkaitusi. 

Džunijoras nešvankiai vyriškai nusijuokė. 

— Tokia jau ta Glorija. Reikia kieto vyruko, kad būtų paten- 
kinta. 

— Na, tu žinai, - paerzino Ridas. 

— O kaip tau vakar sekėsi, laimės kūdiki? Ar dailiame Glo- 
rijos veiduke nušvito patenkinta šypsena? 

- Žinai, neaptarinėju savo meilės reikalų. 

— Tai tik vienas iš tavo bruožų, kurie mane velniškai er- 
zina. 

Aleksa atsigręžė pačiu laiku - spėjo pamatyti, kaip Džuni- 
joras žaismingai niuktelėjo Ridui į pilvą. Kumštis atšoko lyg 
nuo būgno. 

— Tik tiek tegali, seni? - įgėlė Ridas. — Mintonai, prisipa- 
žink, kad pralaimi. 

— Nė velnio. 

Džunijoras užsimojo Ridui į galvą. Šis pačiu laiku išsisuko 
nuo smūgio. Ridas pamėgino batu užkabinti Džunijorui pa- 
kinklį. Jie griuvo ant stalelio koridoriuje vos nenuversdami 
keraminės vazos. 

— Gerai, berniūkščiai, baikit, kol dar ko nors nesudaužė- 
te, - atlaidžiai kaip kokiems pradinukams tarė Angusas. 

Aleksa ir Ridas apsivilko apsiaustus ir jis atidarė duris. Vi- 
dun įsiveržė šalto vėjo gūsis. Džunijoras tarė: 

— Ar tikrai negali pasilikti čia, kur jauku? 

— Deja, ne, - atsakė Aleksa. 

— Gaila. Na, tada sudie. 

Jis suspaudė jos ranką ir pabučiavo į skruostą. 

Tėvas ir sūnus stebėjo, kaip Ridas prilaiko Aleksą, žen- 
giančią apledėjusiu grįstu taku prie automobilio. Jis padėjo 
jai įsiropšti į visureigį, tada priėjo iš vairuotojo pusės ir įšo- 
ko vidun. 

— Brrr, - nusipurtė Džunijoras užtrenkdamas duris. - Tėti, 
nori karšto punšo? 

— Dar ne, - atsakė susiraukęs Angusas, - dar per anksti 
gerti stipriuosius gėrimus. 

— Nuo kada užsimanęs išgerti dairaisi, koks dienos metas? 

— Eikš vidun. Noriu su tavimi pasikalbėti. 

Šlubčiodamas, kad neužsigautų piršto, jis nusivedė sūnų 
atgal į poilsio kambarį. 

— Pakurstyk ugnį, gerai? 

Kai liepsnos ėmė laižyti naujus rąstigalius, Džunijoras at- 
sigręžė į tėvą. 

— Apie ką kalbėsimės? Tikiuosi, ne apie reikalus. Oficialiai 
imu laisvą dieną, - tarė jis žiovaudamas ir rąžydamasis kaip 
gerai prižiūrimas katinas. 

— Apie Aleksą Geiter. 

Džunijoras nuleido rankas ir susiraukė. 

— Žengdama čionai buvo visa užsiplieskusi imtis to palaikų 
reikalo, tiesa? Bet tu ją atkalbėjai. 

— Tik pasakiau tiesą. 

— Kalbėjai taip įtikinamai, tarsi meistriškai meluotum. 

— Ar nors kartą surimtėsi? - suniurzgė Angusas. 

Regis, Džunijoras suglumo. 

— Maniau, esu rimtas. 

— Klausyk, ką pasakysiu, - griežtai tarė Angusas pirštu 
besdamas į sūnų. - Tik paskutinis kvailys galėtų juoktis iš jos 
pasiryžimo prisikasti prie šio reikalo esmės. Nors ji ir daili 
mergiotė, nusiteikusi rimtai. Tik atrodo lengvai palenkiama, 
bet tokia nėra. Ji tvirta kaip uola, kai kalbama apie tą žmog- 
žudystės bylą. 


— Puikiausiai tą suvokiu, - niūriai tarė Džunijoras. 

— Paklausk teisėjo Voleso, jei netiki. 

— Tikiu. Tik man sunku rimtai į ją žiūrėti, kai ji tokia daili. 

— Sunku, ar ne? Na, nematau, kad ko nors imtumeisi ir tuo 
klausimu. 

— Pakviečiau ją užeiti išgerti ir ji užėjo. 

— O ką nuo to laiko nuveikei? 

—- O ką man nuveikti? Mergintis jai kaip kokiam snargliuo- 
tam vaikėzui? Dovanoti gėlių ir šokolado? 

— Taip, velniai griebtų! 

— Ji niekaip neužkibtų ant tokio kabliuko, - prunkštelėjo 
Džunijoras, - net jei pavyktų tą padaryti rimtu veidu. 

— Klausyk manęs, vaikine. Gerai gyveni. Kasmet vairuoji 
vis kitą jaguarą, nešioji didelį, deimantais nusagstytą rolek- 
są, kada panorėjęs mauni slidinėti, į žūklę giliuose vandenyse 
ar į žirgų lenktynes ir loši iš didelių pinigų. Bet jei ši mažy- 
tė pasieks savo, ji mus sužlugdys. Patikėk, - tarė jis teisingai 
perpratęs piktą sūnaus žvilgsnį, - gali tekti bent kartą gyve- 
nime susirasti darbą. - Angusas sutramdė pyktį ir toliau kal- 
bėjo taikingesniu balsu: - Nėra jokių šansų, kad atsiras kokių 
įkalčių. Manau, ji tą supranta. Ji mėto tamsoje į taikinį strė- 
lytes ir viliasi, kad kuri nors įsmigs mums į subinę. Anksčiau 
ar vėliau jos ranka nuvargs. 

Džunijoras kiek pakramtė lūpą, tada niūriai tarė: 

— Tikriausiai to teismo ji trokšta taip pat stipriai, kaip mes 
hipodromo. Jai tai būtų tikrai sėkmingas ėjimas. Jis garan- 
tuotų jai karjerą. 

— Po šimts velnių, - suniurnėjo Angusas, - žinai, ką apie 
tai manau. Man nepatinka visa ta nesąmonė dėl karjeros da- 
rymo. Moterims ne vieta teismo salėse. 

— Kur tujas laikytum? Miegamuosiuose? 

- Juk tai visai neblogai. 

Džunijoras susijuokė. 

- Aš su tavimi nesiginčysiu, bet įsivaizduoju, kaip priešta- 
rautų milijonai dirbančių moterų. 


— Aleksa gal ilgai nedirbs. Nenustebčiau, jei jos karjera pri- 
klausytų nuo šio tyrimo baigties. 

— Ką nori pasakyti? 

— Puikiai pažįstu Gregą Harperį. Jis ambicingas, regi save 
generalinio prokuroro kėdėje. Jam patinka, kai jo darbuo- 
tojams pavyksta pasiekti kaltinamąjį nuosprendį. Dabar, 
jei teisingai jį supratau, jis leidžia Aleksai tirti šią bylą, nes 
užuodžia kraują - mūsų kraują. Jei mums prižnybs uodegą, 
jo pavardė bus laikraščių antraštėse, o jis piktdžiugiškai mė- 
gausis kiekviena šio proceso pakopa, nes juodu su guberna- 
toriumi vienas kito nemėgsta. Gubernatorius užsitrauktų 
nešlovę, kaip ir lenktynių komisija. Kita vertus, jei Aleksai 
nepavyks iškapstyti iš mūsų spintos jokių paslapčių, Har- 
periui teks prisipažinti klydus. Užuot tai padaręs, jis išspirs 
Aleksą. O mes jau lauksime išskėstomis rankomis, kad su- 
gautume ją krintančią, - tarė jis ir grybštelėjo orą, kad būtų 
išraiškingiau. 

— Matau, jau viską esi apgalvojęs, - šaltai tarė Džunijoras. 

Angusas suniurnėjo: 

— Po paraliais, juk taip ir yra. Vienam iš mūsų vertėtų sutelk- 
ti dėmesį ne tik į tai, ką taip dailiai apgaubia jos megztinis. 

— Maniau, kaip tik šito nori iš manęs. 

— Turi labiau pasistengti, ne tik vėpsoti ir iš tolo varvinti 
seilę. Meilės romanas Aleksai būtų geriausia išeitis. 

- Iš kur žinai, kad ji nėra kokio užmezgusi? 

— Nes aš, kitaip nei tu, nepasikliauju atsitiktinumais. Pasi- 
domėjau tuo. Surinkau apie ją duomenis. 

— Esi gudrus senas šunsnukis, - sukuždėjo Džunijoras ne- 
noromis juo žavėdamasis. 

— Hm! Turi žinoti, kokiomis kortomis lošia tavo priešinin- 
kas, sūnau, kitaip nepadės nė gautas koziris. 

Židinyje linksmai spragsėjo ugnis, ir Džunijoras susimąs- 
tė apie tai, ką kalbėjo Angusas. Tada prisimerkęs pažiūrėjo į 
tėvą ir paklausė: 

— Kur, tavo manymu, šis meilės romanas turėtų nuvesti? 
Į santuoką? 

Angusas pliaukštelėjo Džunijorui per kelį ir sukikeno. 

— Ar taip jau blogai būtų? 

— Pritartum? 

— Kodėl gi ne? 

Džunijoras nesijuokė drauge su tėvu. Jis pasislinko arčiau 
ugnies, toliau nuo tėvo ir jo sąmokslininko šypsenos. Išsi- 
blaškęs stumtelėjo degančius rąstigalius. 

— Nair nustebinai, - tyliai tarė. - Nemanei, kad Selina būtų 
man tinkama žmona. Prisimenu, kokį pakėlei triukšmą, kai 
pasakiau, kad noriu ją vesti. 

— Tuomet tau buvo aštuoniolika, vaikine! - šūktelėjo An- 
gusas. - Selina buvo našlė su vaiku. 

— Taip. Su Aleksa. Ir pažiūrėk, kaip jai puikiai sekasi. Galė- 
jo būti mano podukra. 

Angusas suraukė antakius. Jie būdavo jo nuotaikos svyra- 
vimo rodikliai. Kuo gilesnė V raidė, tuo labiau jis pyksta. 

— Buvo ir kitų aplinkybių. 

Džunijoras greitai atsigręžė. 

— Kokių kitų? 

— Tai vyko prieš dvidešimt penkerius metus, buvo kiti lai- 
kai, kitas žmogus. Aleksa nėra tokia kaip motina. Ji gražesnė 
ir turi kur kas daugiau smegenų. Jei būtum nors pusiau toks 
vyras, koks turėtum būti, - jei nors kartą mąstytum galva, 
o ne pimpalu, - suprastum, kaip būtų naudinga, jei ji tave 
palaikytų. 

Džunijoras paraudo iš pykčio. 

— Viską suprantu. Tik, po paraliais, prieš pradėdamas pirš- 
tis norėjau įsitikinti, kad šįkart man pritarsi. Nori tikėk, nori 
ne, aš mylėjau Seliną. Ir jei pradėčiau merginti Aleksą, galiu 
taip pat ją įsimylėti. Rimtai. Ne dėl tavęs, ne dėl bendrovės, 
bet dėl savęs paties. 

Jis žengė prie durų. Angusas griežtai pašaukė jį vardu. Iš 
įpročio Džunijoras sustojo ir atsigręžė. 

— Tave piktina šitas pamokslas, ar ne, berniuk? 

— Taip, - įsikarščiavo jis, - esu suaugęs vyras, ne berniukas. 
Man nereikia tavo pamokymų. Žinau, kaip elgtis su Aleksa ar 
su bet kuria kita moterimi, kurią tik paminėsi. 

— Oi, tikrai? - lipšniai paklausė Angusas. 

— Taip, tikrai. 

— Tai kodėl šiandien Aleksa tave paliko ir išėjo su Ridu? 


Antrame aukšte Sara Džo slapta klausėsi audringo pokalbio. 
Kai Džunijoras įslinko į svetainę ir pasigirdo taurių skimb- 
čiojimas, ji tyliai uždarė savo šventovės duris ir nugara atsi- 
šliejo į jas. Iš nevilties sunkiai atsiduso. 

Tai vėl kartojosi. 

Regis, šito košmaro buvo neįmanoma išvengti. Džunijo- 
rui ir vėl bus sudaužyta širdis, šįkart tą padarys Selinos duk- 
tė, nes įsiterps tarp Džunijoro, jo tėvo ir geriausio draugo. 
Istorija kartojasi. Namuose vėl sujudimas, ir viskas dėl tos 
merginos. 

Sara Džo žinojo, kad to nepakels. Taip, buvo visiškai tikra, 
kad nepakels. Aną kartą jai nepavyko apsaugoti Džunijoro 
nuo širdies skausmo. Šį kartą ji taip pat nepajėgs jo apsau- 
goti. 

Ir dėl to jai plyšo širdis. 


Ponkioliktas 


„Daskutinis šansas buvo puiki vieta ją apiplėšti, išprievar- 
tauti, nužudyti arba padaryti viską kartu. O ką jau kalbėti 
apie pavojų keliuose važiuojant ten ir atgal. Laimė, liko gyva 
ir sveika, tiktai suirzusi. 

Įėjusi į motelio kambarį Aleksa nubloškė rankinę ir ap- 
siaustą ant kėdės tūždama ant savęs, kad vaikėsi klaidinan- 
čio jauko. Gregui Harperiui būtų smagaus juoko, jei sužinotų, 
kad ji buvo tokia patikli. 

Tą popietę Aleksa jam skambino. Jam nepadarė įspūdžio 
lig šiol surinkti duomenys, ir jis dar kartelį pašmaikštavo ra- 
gindamas grįžti į Ostiną ir susitaikyti su praeitimi. Ji išsirei- 
kalavo, kad galėtų išnaudoti jai skirtą laiką. 

Tai, kad Grego nepatenkino tokie menki rezultatai, buvo 
viena iš priežasčių, kodėl tiek daug reikšmės Aleksa teikė 
slaptam šio vakaro susitikimui. Gregas kalbėtų kitaip, jei ji 
galėtų atvesti tiesioginį žmogžudystės liudininką. 

Kai sustojo baro automobilių aikštelėje, jau turėjo žinoti, 
kad neką peš. Vienišoje Teksaso žvaigždėje, blyksinčioje virš 
durų, trūko trijų lempučių. Ji net dvejojo, ar eiti į vidų. 

Į ją atsigręžė visų galvos. Vyrai buvo prasčiokai. Ji trau- 
kė juos, kaip kojotus traukia šviežia mėsa. Moterys atrodė 
dar didesnės prasčiokės ir varstė ją piktais žvilgsniais su 
atviru galimų konkurenčių priešiškumu. Ji panūdo apsigręž- 

ti ir bėgti, bet prisiminė, kas ją čia atvedė, ir drąsiai priėjo 
prie baro. 

— Prašom baltojo vyno. 

Visi girdėję jos žodžius tyliai sukikeno. Paėmusi taurę ji 
nuėjo prie stalo ir atsisėdo ant suolo, nuo kurio buvo geriau- 
siai matyti kambarys. Droviai siurbčiodama žvilgsniu klai- 
džiojo nuo vieno veido prie kito mėgindama nustatyti, kuris 
priklauso balsui telefono ragelyje. 

Tada pasibaisėjo suvokusi, kad kai kurie vyrai jos tiriamą 
žvilgsnį suprato kaip kvietimą. Liovėsi žvalgytis, tik spoksojo 
į vyno taurės dugną mintimis ragindama savo informatorių 
paskubėti, prisidėti prie jos ir baigti tą nežinią. Kita vertus, 
susitikimas su juo kėlė baimę. Jei jis vienas iš šitų lankytojų, 
vargu ar būtų malonu su juo susipažinti. 

Taukšėjo ir kaukšėjo biliardo kamuoliukai. Iki soties prisi- 
klausė Džordžo Streito ir Veilono Dženingso. Sutraukė debe- 
sis dūmų, nors pati nerūkė. Ir vis tiek sėdėjo viena. 

Pagaliau vienas vyras, jai įėjus sėdėjęs prie baro, nušliuo- 
žė nuo savo kėdės ir patraukė jos stalo link. Lėtai, mėgau- 
damasis sustojo prie muzikos automato ir išsirinko dainas, 
stabtelėjo prie pulo stalo paerzinti vieno žaidėjo dėl prasto 
smūgio. 

Rodėsi, vaikštinėja be tikslo ir nerūpestingai, bet žvilgsnis 
vis krypo į ją. Jos diafragma įsitempė. Nujautė, kad galutinė 
jo stotelė bus jos stalas. 

Taip ir buvo. Klubu jis atsirėmė į suolą kitapus stalo ir nu- 
sišypsojo pakėlęs prie lūpų ilgakaklį alaus butelį. 

— Ko nors lauki? 

Balsas skambėjo kitaip, kita vertus, abu kartus paskambi- 
nęs jis šnabždėjo. 

- Žinai, kad laukiu, - abejingai pusbalsiu atsakė ji, - kodėl 
taip ilgai nepriėjai? 

— Kaupiau drąsą, - atsakė jis sriūbtelėjęs dar gurkšnį 
alaus. - Kad jau priėjau, gal nori pašokti? 

— Pašokti? 

— Aha, pašokti. Žinai - ir viens, ir du. 

Alaus butelio kakleliu jis stumtelėjo į viršų savo kaubojišką 
skrybėlę. Akys slydinėjo Aleksa. 

Jos reakcija buvo neigiama ir šalta. 

— Maniau, nori pasikalbėti. 

Akimirką jis atrodė sutrikęs, tada šelmiškai nusiviepė. 

- Pupyt, galėsim kalbėtis, apie ką tik norėsi. - Jis padėjo 
butelį ant stalo ir ištiesė jai ranką. - Mano sunkvežimis čia 
pat, lauke. 

Jis tik prie moterų besikabinėjantis kaubojus! Aleksa ne- 
žinojo, juoktis ar šaukti. Greitai susirinkusi savo daiktus pa- 
traukė prie durų. 

— Ei, palauk. Kur eini? 

Aleksa paliko jį ir visus kitus „Paskutinio šanso' lanky- 
tojus nustebusius. Dabar, žingsniuodama nudilusiu mote- 
lio kambario kilimu, plūdo save, kad buvo tokia kvailė. Juk 
Ridas arba vienas iš Mintonų galėjo sumokėti neturinčiam 
darbo kaubojui keletą žalių, kad šis paskambintų ir tyčia ją 
suklaidintų. 

Ji vis dar nervinosi, kai po kelių minučių suskambo telefo- 
nas. Stvėrė ragelį. 

- Alio. 

— Manai, aš pamišęs? - sušvokštė pažįstamas balsas. 

— Kur buvote? - suriko ji. - Beveik valandą laukiau toje 
purvinoje lindynėje. 

— Ar šerifas ten visą laiką buvo? 

— Apie ką kalbate? Rido ten nebuvo. 

— Klausyk, madam, žinau, ką mačiau. Atvažiavau ten, vos 
įėjai vidun. Ridas Lambertas sekė tau iš paskos. Na, jis važia- 
vo iš paskos, bet paskui staiga ant kelio apsisuko į priešingą 
pusę. Aš net nestabtelėjau. Neišeitų į gera, jei Lambertas pa- 
matytų mus kalbančius. 

— Ridas mane sekė? 

— Povelnių, tikrai sekė. Kai tau skambinau, nesitikėjau, kad 
kas iš teisėsaugos, ypač Lambertas, kvėpuos man į sprandą. 
Jie neperliejami draugai su Mintonais. Rimtai ketinu atšauk- 
ti visą šitą suknistą reikalą. 

— Ne, ne, - greitai tarė Aleksa. - Nežinojau, kad Ridas su- 
kiojasi kažkur netoliese. Susitiksime kur nors kitur. Kitą kar- 
tą žiūrėsiu, kad jis manęs nesektų. 

— Na... 

— Kita vertus, jei tai, ką norite man pasakyti, nėra taip 
svarbu... 

— Mačiau, kas tą padarė, ponia. 

— Tada kur galime susitikti? Ir kada? 

Jis paminėjo kitą barą, regis, dar prastesnės reputacijos 
nei „Paskutinis šansas“. 

- Šįkart neik vidun. Prie šiaurinės pastato pusės stovės 
raudonas pikapas. Aš būsiu jame. 

— Atvažiuosiu ten, pone... ak, gal galite pasakyti bent savo 
vardą? 

— Ne. 

Jis padėjo ragelį. Aleksa nusikeikė. Ji pašoko nuo lovos ir 
priėjusi prie lango tame klaikiame paveiksle pavaizduoto to- 
readoro mostu atitraukė užuolaidas. 

Jautėsi kaip kvailė, bet vis tiek pažiūrėjo, ar vienintelis prie 
jos kambario stovintis automobilis yra jos. Niekur nesimatė 
pažįstamo juodos ir baltos spalvų bleizerio. Užtraukė užuo- 
laidas, grįžo prie telefono ir įpykusi surinko kitą numerį. Ji 
taip niršo ant Rido, kam šis išgąsdino jos liudininką, kad net 
visa drebėjo. 

- Šerifo biuras. 

— Noriu kalbėti su šerifu Lambertu. 

- Jis šiandien jau baigė darbą. Ar reikalas skubus? 

— Ar žinote, kur jis yra? 

— Manau, namuose. 

— Koks jo telefono numeris? 

— Negalime jo sakyti. 

— Čia panelė Geiter. Privalau šį vakarą pasikalbėti su šerifu 
Lambertu. Tai labai svarbu. Jei nepavyktų kitaip, susirasčiau 
jį per Mintonus, bet nenorėčiau į juos kreiptis. 

Paminėtos svarbios pavardės padarė stebuklą. Jai nedel- 
siant buvo padiktuotas telefono numeris. Aleksa ketino tuč- 
tuojau padaryti galą slaptai šerifo priežiūrai. 

Į skambutį atsiliepė moteriškas kontraltas, ir jos ryžtas iš- 
garavo. 

— Kažkokia moteris, prašo tavęs. 

Nora Geil atkišo Ridui telefono ragelį. Jos tobulai pieštuku 
nubrėžti antakiai klausiamai išsilenkė. Kitoje kambario pu- 
sėje jis krovė į židinį malkas. Brūkštelėjo delnais per džinsų 
užpakalį ir, imdamas iš jos ragelį, apsimetė, kad nemato klau- 
simo jos veide. 

— Klausau. Čia Lambertas. 

— Aleksa. 

Savo viešniai jis atgręžė nugarą. 

— Ko norite? 

— Noriu žinoti, kodėl šį vakarą mane sekėte. 

— Iš kur žinote, kad sekiau? 

— Aš... mačiau. 

— Ne, nematėte. Kokį velnią veikėte toje skylėje? 

— Užėjau išgerti. 

- Į „Paskutinį šansą '? - pašaipiai paklausė jis. - Vaikeli, 
esate nė kiek nepanaši į nuolatines to baro lankytojas. Ta vie- 
ta skirta mėšliniems kaimiečiams ir juodadarbiams, ieškan- 
tiems pramogų su nepatenkintomis namų šeimininkėmis. 
Taigi ėjote ten pasiieškoti su kuo pasidulkinti arba slapta su 
kuo susitikti. Kuris iš dviejų? 

— Buvau ten darbo reikalais. 

— Vadinasi, su kuo nors susitikti. Su kuo? Aleksa, būtų iš- 
mintinga man papasakoti, nes kad ir kas ten buvo, mane pa- 
matęs tas žmogus išsigando. 


— Pripažįstate, kad mane sekėte? - Ridas vis dar užsispyręs 
tylėjo. - Tai tik viena iš temų, kurias rytą aptarsime pačias 
pirmas. 

— Labai gaila, man rytoj laisva diena. 

— Tai svarbu. 

— Tik jums taip atrodo. 

— Kur būsite? 

— Pasakiau - ne, prokurore. 

— Neturite iš ko rinktis. 

— Velniai rautų, turiu. Rytoj nedirbu. 

— Ką gi, užtat aš dirbu. 

Jis nusikeikė ir piktai atsiduso pasistengdamas, kad ji 
girdėtų. 

— Jei bus atodrėkis, būsiu Mintonų treniruočių take. 

— Aš jus susirasiu. 

Daugiau netaręs nė žodžio jis numetė ragelį ant aparato. 
Aleksa pakliuvo į spąstus, ir jis tai žinojo. Girdėjo, kaip už- 
gniaužė kvėpavimą, paklausta, iš kur žinanti, kad jis ją sekė. 
Kad ir kas buvo tas žmogus, su kuriuo ji ketino susitikti, jis 
išsigando ir paspruko. Kas? Džunijoras? Nerimą kėlė tai, kad 
ši mintis jam pasirodė labai atgrasi. 

— Kas čia buvo? - paklausė Nora Geil pasitaisydama ant pe- 
čių užmestus prašmatnius baltus audinių kailinius. Karoliu- 
kais išsiuvinėtas jos megztinis buvo su gilia iškirpte. Ji visą jį 
užpildė savimi - ir dar lipo per kraštus. Tarpelyje tarp krūtų 
patogiai glaudėsi sidabrinio dolerio dydžio opalas. Auksinė 
grandinėlė, laikanti jį tame puikiame fone, buvo pusės colio 
pločio ir nusagstyta mažučiais spindinčiais deimančiukais. 

Nora Geil išsiėmė juodą cigaretę iš auksinės dėžutės. Ridas 
pakėlė prie dėžutės priderintą žiebtuvėlį ir prikišo prie ciga- 
retės galo. Ji apglėbė jo ranką. Ant jos putlios, išpuoselėtos 
rankos žibėjo žiedai. 

— Dėkui, širduk. 

— Nėra už ką. 

Jis numetė žiebtuvėlį ant virtuvės stalo ir vėl atsisėdo ant 
kėdės priešais ją. 

— Skambino Selinos mergaitė, tiesa? 

— O ką,jeiji? 

— Ak, - lūpas Nora Geil sudėjo rubino spalvos širdute ir iš- 
pūtė į lubas dūmus, - tikriausiai jai svilo ausys. - Nuleidusi 
ranką žemyn, cigarete mostelėjo į laišką, gulintį ant stalo: — 
Ką apie jį manai? 

Ridas pakėlė laišką ir dar kartą perskaitė, nors pagrindinė 
mintis iš karto buvo visiškai aiški. Laiške Aleksandra buvo 
raginama nutraukti tyrimą ir daugiau jo nebeatnaujinti. Taip 
pat jai buvo primygtinai siūloma atsisakyti ketinimų už ne- 
žinia kokius kriminalinius nusikaltimus patraukti baudžia- 
mojon atsakomybėn Angusą Mintoną, Džunijorą Mintoną ir 
Ridą Lambertą. 

Pasirašiusieji laišką - grupė susirūpinusių miestiečių, tarp 
jų ir Rido viešnia, - visus minimus vyriškius kuo puikiausiai 
charakterizavo. Miesto gyventojai rūpinosi ne tik gerbiamais 
žmonėmis, atsidūrusiais tokioje nelemtoje padėtyje, bet ir 
savimi bei savo verslo interesais, jei kartais dėl panelės Gei- 
ter nepagrįsto tyrimo hipodromo licencija būtų atšaukta. 

Trumpai tariant, laiške jai buvo patariama tučtuojau 
trauktis ir leisti jiems imtis pelningo verslo, nes iš hipodro- 
mo gaunamos didesnės pajamos duos bendruomenei dau- 
giau naudos. 

Antrą kartą perskaitęs Ridas sulankstė laišką ir įkišo į 
voką. Šis buvo adresuotas Aleksai, gyvenančiai „Vakariečio“ 
motelyje. 

Jis nekomentavo laiško turinio. Tik paklausė: 

— Ar tai tavo sumanymas? 

— Pakišau šitą mintį kai kam kitam. 

— Panašu į vieną iš tavo idėjų. 

— Esu atsargi verslininkė. Pats žinai. Kiti manė, jog tai 
geras sumanymas, ir juo pasinaudojo. Visi pritarėme galu- 

tiniam variantui. Pasiūliau prieš išsiunčiant paklausti tavo 
nuomonės. 

— Kam to reikia? 

— Su ja praleidai daugiau laiko nei kas nors kitas visame 
mieste. Manėme, gali nuspėti, kokia bus jos reakcija. 

Jis ilgokai žiūrėjo į beaistrius jos bruožus. Ji buvo klastin- 
ga kaip lapė. Nebūtų šitaip praturtėjusi, jei būtų kvaila ir ne- 
atsargi. Ridas ją mėgo, visuomet mėgo. Nuolat miegodavo su 
ja, ir abu būdavo patenkinti. Bet jis ja nepasitikėjo. 

Suteikti jai daugiau informacijos, negu reikia, būtų ne tik 
neetiška - tiesiog kvaila. Jis turėjo pakankamai nuovokos tai 
suprasti; kad jam atsirištų liežuvis, reikėtų daugiau nei gilios 
iškirptės. 

— Apie jos reakciją gali numanyti tiek pat, kiek ir aš, - išsi- 
suko jis. - Tikriausiai apskritai nesureaguos. 

— Ką nori tuo pasakyti? 

— Ogi kad abejoju, ar ji susikraus lagaminus ir išvažiuos į 
Ostiną vos perskaičiusi šitą. 

— Narsuolė, ar ne? 

Ridas gūžtelėjo pečiais. 

— Užsispyrusi? 

Jis pašaipiai nusišypsojo. 

— Galima sakyti, kad taip. Velniškai užsispyrusi. 

— Man smalsu, kokia ši mergina. 

— Kodėl? 

— Todėl, kad kaskart, kai paminimas jos vardas, tu susirau- 
ki. - Ji išpūtė į lubas aitrių dūmų juostą ir atidžiai įsižiūrėjo į 
Ridą. - Dabar raukaisi, širduk. 

— Toks įprotis. 

— Arji panaši į motiną? 

— Nelabai, - trumpai nukirto jis. - Yra šioks toks panašu- 
mas, bet tik tiek. 

Ji lėtai, gudriai nusišypsojo kaip katė. 

— Ji neduoda tau ramybės, tiesa? 

— Po velnių, žinoma, kad neduoda, - sušuko jis. - Ji bando 
patupdyti mane į kalėjimą. Ar tau tai nerūpėtų? 

— Tik jei būčiau kalta. 

Ridas sukando dantis. 

— Gerai, perskaičiau tavo laišką ir pasakiau savo nuomonę. 
Kodėl tau neišnešus savo subinės iš mano namų? 

Nesutrikusi dėl jo pykčio ji neskubėdama aliumininėje pe- 
leninėje užgesino cigaretę ir atsistojusi apsivilko kailinius. 
Pasiėmė cigaretes, žiebtuvėlį ir Aleksai adresuotą voką, susi- 
dėjo viską į rankinę. 

- Iš patirties žinau, pone Ridai Lambertai, kad laikai mano 
subine šio to verta. 

Rido pyktis nuslūgo. Jis susijuokė, įžnybo jai į užpakalį ir 
"suniurnėjo: 

- Tu teisi. Tikrai verta. 

— Draugai? 

— Draugai. 

Jiems stovint veidu vienas į kitą, ji perbraukė ranka Ridui 
per pilvą ir suėmė į ranką jo lytį. Ši buvo stambi ir tvirta, bet 
nesužadinta. 

- Šalta naktis, Ridai, - tarė ji geidulingai. - Gal nori, kad 
pasilikčiau? 

Jis papurtė galvą. 

— Jau seniai susitarėme, kad jei norime likti draugai, pasi- 
dulkinti ateisiu pas tave. 

Ji dailiai suraukė antakius. 

— Kodėl mes taip susitarėme? 

— Todėl, kad esu šerifas, o tu laikai kekšyną. 

Jos juokas buvo gomurinis ir seksualus. 

— Tu velniškai teisus, laikau. Patį geriausią ir patį pelnin- 
giausią visoje valstijoje. Šiaip ar taip, matau, kad aną naktį 
gerai tavimi pasirūpinau. 

Ji masažavo jį per džinsus, bet veltui. 

— Taip, dėkui. 


Nusišypsojusi madam nuleido ranką ir žengė durų link. 
Per petį kreipėsi į jį: 

— Kokia tada buvo skuba? Neprisimenu tavęs taip įsiaudri- 
nusio nuo tada, kai išgirdai apie kareivuką iš El Paso, pavarde 
Geiteris. 

Rido akys įgavo tamsesnės, grėsmingesnės žalumos. 

— Jokios skubos. Tik buvau įkaitęs. 

Ji nusišypsojo žinovės šypsena ir patapšnojo jam per še- 
riuotą skruostą. 

— Turi meluoti geriau nei dabar, širduk, jei nori mane ap- 
gauti. Per ilgai ir per gerai tave pažįstu. - Jai žengiant į tamsą 
už durų, ligi jo atsklido: - Nebūk slapukas, širduk, girdi? 


Šošioliktas 


Šlapdriba liovėsi, bet vis tiek buvo labai šalta. Plono ledo 
lopinėliai traškėjo po Aleksos batais atsargiai žengiant nuo 
„automobilio prie treniruočių tako. Skaisti saulė, pastarąsias 
kelias dienas nesiteikusi šviesti, dabar Aleksą akino. Dangus 
buvo ryškiai mėlynas. Ne didesnių už smeigtuko galvutę re- 
aktyvinių lėktuvų paliktos purios juostos kartais susikirsda- 
vo tarpusavyje tarsi baltos Mintonų rančos tvoros, besidrie- 
kiančios mylių mylias ir dalijančios valdą į atskirus aptvarus 
ir diendaržius. 

Žemė tarp žvyrkelio ir treniruočių tako buvo nelygi. Per 
daugybę metų ratai joje išmalė gilias provėžas. Vietomis, kur 
ledas buvo pasidavęs saulutės spinduliams, telkšojo purvas. 

Aleksa apsirengė tinkamai: avėjo senus aulinius batus ir 
mūvėjo džinsus. Nors rankos ir buvo apmautos ožiuko odos 
pirštinėmis, ji pakėlė jas prie burnos ir papūtė, kad būtų šil- 
čiau. Iš apsiausto kišenės išsitraukė ir užsidėjo akinius nuo 
saulės, kad ši nespigintų į akis. Pro tamsius stiklus stebėjo 
Ridą. Jis stovėjo prie tvoros matuodamas, per kiek laiko žir- 
gai nubėga atstumą tarp stulpų, žyminčių kiekvieną šešiolik- 
tąją mylios dalį. 

Ji stabtelėjo norėdama jį geriau apžiūrėti. Vietoj odinės 


lakūno striukės jis vilkėjo ilgą šviesų neperšlampamą ap- 


siaustą. Vienas batas buvo užkeltas ant žemiausio tvoros 
skersinio - ši stovėsena išryškino jo siaurus sėdmenis ir ilgas 
šlaunis. 

Aleksai matomas batas buvo nutrintas ir patogus. Džinsai 
švarūs, bet apačia atspurusi, medvilninio audinio siūlai visiš- 
kai išbalę. Jai toptelėjo, kad visų jo džinsų praskiepai tokie 
pat, ir ji apstulbo suvokusi, jog tą žino. 

Riešais Ridas rėmėsi į viršutinį tvoros skersinį, plaštakos 
karojo anapus. Jis mūvėjo odines pirštines - tas pačias kaip 
aną vakarą, kai ją verkiančią apkabino ir priglaudė. Buvo keis- 
ta ir maloniai neramu galvoti, kaip jo rankos braukė jai per 
nugarą ir nuo jos nuogumo jas skyrė vien kilpinis chalatas. 
Ranka, gniaužusi jos galvą ir glaudusi prie krūtinės, dabar 
laikė chronometrą. 

Jis dėvėjo žemai ties antakiais užsmauktą kaubojišką skry- 
bėlę, su kuria pamatė jį pirmą kartą. Medaus spalvos plaukai 
trynėsi į apsiausto apykakle. Jam pasukus galvą, pastebėjo, 
kad profilio bruožai aštrūs ir ryškūs. Nebuvo jokių neaiškių 
formų, jokių vos pastebimų kontūrų. Jam kvėpuojant, kilo 
garas nuo lūpų, bučiavusių jos drėgnus plaukus, kai pranešė 
apie Selinos palaikus. 

— Paleiskit juos, - riktelėjo jis žirgus mankštinantiems jo- 
jikams. 

Jo balsas buvo vyriškas, kaip ir visi bruožai. Ar šūkaudavo 
įsakymus, ar kalbėdavo nepadoriomis užuominomis - jis vis 
kažką giliai sužadindavo jos kūne. 

Iš už posūkio išniro žirgai, visas ketvertas, jų kanopos 
dundėjo ir kėlė grumstus nuo bėgimo tako, kurį iš ryto buvo 
supurenusi tako priežiūros mašina. Iš išplėstų šnervių virto 
garo kamuoliai. 

Raiteliai pristabdė žirgus ir ėmė joti žingine, tada pasuko 
arklidžių link. Ridas šūktelėjo vienam: 

— Džindžer, kaip jam sekasi? 

- Visą laiką jį prilaikiau. Labai veržlus. 

— Duok jam laisvę. Jis nori bėgti. Žingine apeikite ratą ir 
vėl leisk jam bėgti. 

— Gerai. 

Aleksa iš pradžių nesuprato, kad miniatiūrinis jojikas — 
jauna moteris. Ji rimbu kilstelėjo kepurės snapelį ir paragino 
puikų žirgą vėl grįžti į taką. 

— Kuojis vardu? 

Ridas atgręžė galvą. Pervėrė Aleksą akimis, kurias nuo sau- 
lės slėpė skrybėlės kraštas. Aplink primerktas akis susimetė 
žavios raukšlelės. 

— Tai mergina. 

- Žirgas? 

— Aa. Žirgas vardu Spartuolis. 

Aleksa priėjo šalia jo prie tvoros ir pasirėmė į ją dilbiais. 

— Jis jūsų? 

— Taip. 

— Nugalėtojas? 

— Parūpina man kišenpinigių. 

Aleksa stebėjo palinkusią raitelę. 

— Regis, išmano savo darbą, - atkreipė dėmesį ji. - Tokiai 
smulkutei reikia suvaldyti tokį stambų žirgą. 

— Džindžer yra viena iš geriausių Mintonų prajodinėtojų — 
taip jie vadinasi. - Jis vėl nukreipė dėmesį į žirgą ir raitelę, 
kurie išniro iš už tako posūkio. — Šaunuolis, tikras šaunuo- 
lis, - sukuždėjo, - dumi kaip profesionalas. 

Jis šūksniais pasveikino pro šalį pralekiantį Spartuolį, iš- 
siskiriantį puikiai ištreniruotais raumenimis, vikrumu ir ne- 
paprasta jėga. 

— Puikiai padirbėta, - tarė Ridas jojikei, kai ši privedė 
žirgą. 

— Geriau? 

- Keliomis sekundėmis geriau. 

Žirgui Ridas turėjo daugiau padrąsinančių žodžių. Mei- 
liai jį plekšnojo ir šnekino kalba, kurią žirgas, regis, suprato. 


Eržilas pasišokinėdamas stojosi piestu, švaistėsi uodega, ži- 
nodamas, kad už puikų pasirodymą šeimininkui arklidėje jo 
laukia sotūs pusryčiai. 

— Regis, jūs vienas kitą gerai suprantate, - atkreipė dėmesį 
Aleksa. 

— Buvau šalia tą dieną, kai kumelė buvo sukergta su jo 
tėvu — veisliniu eržilu. Buvau šalia, kai jis gimė. Visi manė, 
kad jis pridusęs, ir norėjo užmigdyti. 

— Pridusęs? 

— Pridusęs kumeliukas būna tada, kai jam gimstant trūks- 
ta deguonies. - Jis papurtė galvą stebėdamas, kaip žirgas 
žengia į arklidę. - Aš taip nemaniau. Ir buvau teisus. Jo kilmė 
leido tikėtis, kad gali išaugti puikus žirgas - taip ir atsitiko. 
Niekada neapvylė. Bėga iš visų jėgų, net kai būna paliktas toli 
užpakalyje. 

— Turite dėl ko juo didžiuotis. 

— Taijau taip. 

Aleksos neapgavo jo apsimestinis abejingumas. 

— Ar visada žirgai genami visu greičiu, kaip šiandien? 

— Ne, šiandien juos skubina, kad pamatytų, kaip bėga. 
Keturis kartus per savaitę kartą ar du žirgai šuoliais genami 
taku aplinkui. Kad gerai pasimankštintų. Po greito bėgimo 
dvi dienas juos tik pavedžioja žingine. 

Jis pasisuko ir nudrožė prie pabalnoto arklio, pririšto prie 
tvoros stulpo. 

— Kur traukiate? 

— Namo. | 

Lengvai ir grakščiai, kaip kaubojus, jis užsėdo ant žirgo. 

— Man reikia su jumis pasikalbėti! - nustėrusi sušuko 
Aleksa. 

Jis pasilenkė ir ištiesė ranką. 

- Lipkite. 

Žalios akys po skrybėlės kraštu kvietė ją į dvikovą. 

Ji aukščiau ant nosies stumtelėjo akinius nuo saulės ir de- 
monstruodama pasitikėjimą savimi žengė prie arklio, bet iš 
tikrųjų tokio pasitikėjimo nejautė. 

Sunkiausia buvo suimti Rido ranką. Jis užtraukė ją į viršų 
beveik be jokių pastangų, nors įsitaisyti tarp jo ir nuožulniai 
riesto balno krašto teko pačiai. 

Jau ir tai ganėtinai trikdė, bet kai jis keliais paragino žirgą, 
Aleksą mestelėjo prie jo plačios nugaros. Neišvengiamai teko 
rankomis apglėbti jo juosmenį. Ji stengėsi rankas laikyti ge- 
rokai aukščiau diržo. Suvaldyti protą buvo sunkiau. Jis vis 
nukrypdavo prie jo prakeikto nutrinto praskiepo. 

— Nešalta? - paklausė jis per petį. 

— Ne, - sumelavo ji. 

Ji pirma pamanė, kad ilgas baltas neperšlampamas ap- 
siaustas su gilia kloste nugaroje tik dėl akių. Niekur kitur ne- 
buvo tokio mačiusi, tik Klinto Istvudo vesternuose. Bet da- 
bar suprato, kad apsiaustas skirtas saugoti nuo šalčio jojiko 
šlaunis. 

— Su kuo turėjote susitikti vakar bare? 

— Tai mano reikalas, Ridai. Kodėl mane sekėte? 

— Tai mano reikalas. 

Aklavietė. Kolkas tegu taip ir bus. Norėjo jam užduoti ne vie- 
ną klausimą, bet nelengva sukaupti dėmesį į savo užduotį, kai 
sulig kiekvienu arklio žingsniu pražergtomis kojomis bumbsi į 
jo klubus. Ji išpyškino pirmą į galvą šovusį klausimą: 

— Kaip atsitiko, kad judu su mano motina tapote tokiais 
artimais draugais? 

— Kartu augome, - atsainiai tarstelėjo jis. - Viskas prasi- 
dėjo ant lipynių mokyklos kieme, paskui, mums augant, plė- 
tojosi. 

— Ir niekada dėl to nekilo keblumų? 

— Ne. Neturėjome vienas nuo kito paslapčių. Net kelis kar- 
tus žaidėme daktarą. 


— „Parodysiu tau savo, jei parodysi man savo“? 

Jis nusiviepė. 

— Matyt, ir jūs žaisdavote daktarą. 

Aleksa neužkibo ant meškerės - suprato, kad jis mėgina 
nukreipti dėmesį. 

— Manau, ilgainiui judu išaugote iš to amžiaus. 

— Daktarų daugiau nebežaisdavome, bet kalbėdavomės 
apie viską. Tarp Selinos ir manęs nė viena tema nebuvo 
tabu. 

— Ar tai buvo tokia draugystė, kokia paprastai būna tarp 
dviejų mergaičių? 

— Dažniausiai tarp mergaičių, bet Selina nedaug turėjo 
draugių. Dauguma mergaičių jai pavydėjo. 

— Kodėl? 

Aleksa jau žinojo atsakymą. Žinojo dar prieš jam gūžtelint 
pečiais - šitaip sujudėdamas jis mente brūkštelėjo jai per krū- 
tį. Aleksa beveik prarado žadą. Turėjo prisiversti paklausti: 

— Dėl jūsų, tiesa? Dėl draugystės su jumis? 

- Gal. Ir dar dėl to, kad buvo neabejotinai gražiausia šių 
apylinkių mergina. Dauguma merginų laikė ją varžove, ne 
drauge. Laikykitės, - perspėjo ją pasukdamas arklį į išdžiū- 
vusį griovį. 

Inercija stumtelėjo ją į priekį arčiau jo. Instinktyviai ji tvir- 
čiau apglėbė jo liemenį. Jis tyliai sukriokė. Aleksa paklausė: 

— Kas atsitiko? 

— Nieko. 

— Man pasirodė... kad jums nepatogu. 

— Jei būtumėt vyriškis, jojantis ant arklio, kuris leidžia- 
si stačiu šlaitu, ir jus prispaustų prie balno gugos taip, kad 
jūsų vyriškumas susibruktų jums į sterblę, jums irgi būtų 
nepatogu. 

— Ak. 

— Jėzau šventas, - suniurnėjo jis po nosimi. 

Kol žemės paviršius buvo nelygus, tarp jų tvyrojo nesmagi 
tyla, pertraukiama tik sunkių žirgo žingsnių, šiam atsargiai 

renkantis kelią tarp uolų. Norėdama paslėpti savo sumišimą 
ir apsisaugoti nuo šalto vėjo Aleksa įkniaubė veidą į flanele 
pamuštą jo apsiausto apykakle. Pagaliau tarė: 

— Vadinasi, mama ateidavo pas jus pasiguosti. 

— Taip. Kai neateidavo, žinodavau, kad kažkas ne taip, ir 
pats eidavau pas ją. Vieną dieną ji neatėjo į mokyklą. Suneri- 
mau ir per pietus nuėjau įjos namus. Jūsų senelė buvo darbe, 
tad Selina ten buvo viena. Ji verkė. Išsigandau ir pasakiau 
neišeisiąs, kol ji nepapasakos, kas atsitiko. 

— Ir kas buvo nutikę? 

— Ji sulaukė pirmųjų mėnesinių. 

— Ak. 

- Iš to, ką supratau, ponia Greihem privertė ją gėdytis. 
Pripasakojo jai visokiausių baisių dalykų apie Ievos prakeiks- 
mą - visokio tokio mėšlo. - Jo balse skambėjo nepritari- 
mas. - Ar ir su jumis ji šitaip elgėsi? 

Aleksa papurtė galvą, bet neatitraukė jos nuo saugančios 
apykaklės. Jo sprandas buvo šiltas ir kvepėjo. 

— Ne taip griežtai. Gal senelė Greihem buvo jau labiau ap- 
sišvietusi, kai aš pradėjau bręsti. 

Ligi tol, kol Ridas nesustabdė arklio ir nenulipo nuo jo, 
Aleksa nesuprato, kad jie jau atjojo prie mažo karkasinio na- 
melio. 

— O kaip mama? 

— Raminau ją sakydamas, kad tai normalu, visiškai nėra ko 
gėdytis, kad ji tapo moterimi. 

Jis kilpa prie stulpo pririšo vadeles. 

— Ar padėjo? 

— Sakyčiau, taip. Liovėsi verkusi ir... 

- Ir?.. - Aleksa ragino jį tęsti, suprasdama, kad jis nutyli 
pačią svarbiausią pasakojimo dalį. 

— Nieko. Perkelkite šiapus koją. 

Jis iškėlė rankas ketindamas padėti jai nulipti. Patikimo- 
mis, stipriomis rankomis suėmė už juosmens ir nukėlė ant 
žemės. 

— Kažkas įvyko, Ridai. 

Aleksa sugriebė jo apsiausto rankovę. Jo lūpos susispau- 
dė, liko tik plonas ruoželis. Atrodė suskeldėjusios ir tobulai 
vyriškos. Prisiminė, kaip žiūrėjo į nuotrauką laikraštyje, kur 
jis bučiuoja Seliną, karūnuotą vakaro karaliene. Kaip ir anks- 
čiau, Aleksai pilve tarsi atriedėjo ir nuslūgo banga. 

— Jūs ją pabučiavote, ar ne? 

Jis nesmagiai gūžtelėjo pečiais. 

— Bučiuodavau ją ir anksčiau. 

— Bet tai buvo pirmas tikras bučinys, juk taip? 

Jis paleido ją, žengė per žemą priebutį ir stumtelėdamas 
atidarė duris. 

— Galite eiti į vidų ar neiti, - tarė jis per petį, - kaip norite. 

Jis dingo viduje palikęs duris atviras. Prislėgta, bet norin- 
ti žinoti Aleksa nusekė paskui. Lauko durys atsidarė tiesiai 
į svetainę. Pro arkos pavidalo angą kairėje ji matė valgomąjį 
ir virtuvę. Kitoje pusėje koridorius, matyt, vedė į miegamą- 
jį, kuriame ji girdėjo jį kažko rausiant. Išsiblaškiusi užvėrė 
laukujes duris, nusiėmė akinius, nusimovė pirštines ir ap- 
sidairė. 

Nebuvo sunku suprasti, kad čia viengungio būstas. Baldai 
išdėstyti taip, kad būtų patogu, be jokio puošnumo. Skry- 
bėlę buvo nutėškęs ant stalo, apsiaustą ir pirštines numetęs 
ant kėdės. Ant kitų baldų daiktų nebuvo, tik knygų lentynos 
atrodė užgriozdintos, tarsi padaryti tvarką reikštų viską su- 
kimšti į lentynas. Kampuose prie lubų kabojo voratinkliai, 
juose atsispindėjo pro apdulkėjusias pakeliamąsias žaliuzes 
besiskverbianti saulės šviesa. 

Jis grįžo nešinas lakūno akiniais ir sugavo jos žvilgsnį, nu- 
kreiptą į voratinklį. 

— Kas kelios savaitės Lupė atsiunčia man savo dukterėčią. 
Dabar kaip tik laikas. - Tai buvo paaiškinimas, bet ne pasitei- 
sinimas ar atsiprašymas. - Norite kavos? 

— Mielai išgerčiau. 

Jis nuėjo į virtuvę. Aleksa toliau vaikštinėjo po kambarį 
trepsėdama, kad atitirptų sušalusios pėdos. Vienoje įmon- 
tuotoje lentynoje jos dėmesį patraukė aukšta taurė. Ant jos 
didžiosiomis raidėmis buvo išgraviruota „Naudingiausias 
žaidėjas“, taip pat Rido vardas ir data. 

— Ar tokios norėjote? 

Jis priėjo iš nugaros. Atsigręžusi Aleksa pamatė atkištą ka- 
vos puodelį. Jis nepamiršo įpilti pieno. 

— Taip, ačiū. - Linktelėdama į trofėjų ji paklausė: - Pasku- 
tinė klasė, jei neklystu? 

— Mhm. 

— Didelė garbė. 

— Ko gera. 

Aleksa pastebėjo, kad jis griebiasi šios bendros frazės, kai 
nori baigti pokalbį. Visais kitais atžvilgiais jis tebebuvo pa- 
slaptis. 

— Nesate tikras, kad tai garbė? 

Jis sudribo į krėslą ir ištiesė kojas. 

— Ir tada jaučiau, ir dabar, kad mane palaikė puiki koman- 
da. Kiti pasiūlyti žaidėjai buvo tokie pat naudingi kaip ir aš. 

— Džunijoras? 

— Taip, jis buvo vienas iš jų, - atsakė jis staiga imdamasis 
gynybos. 

— Bet jūs laimėjote apdovanojimą, o Džunijoras - ne. 

Jo akys rūsčiai blykstelėjo. 

— Ar tai turėtų ką nors reikšti? 

— Nežinau. O ar reiškia? 

Jis pašaipiai nusijuokė. 

— Liaukitės žaidusi su manimi teisininkų žaidimus ir rėž- 
kite, ką galvojate. 

— Gerai. — Ji atsišliejo į sofos ranktūrį ir atidžiai į jį įsižiū- 
rėjo. Tada paklausė: - Ar Džunijoras įsižeidė, kad buvote iš- 
rinktas naudingiausiu žaidėju? 

— Paklauskite jo. 

— Gal ir paklausiu. Taip pat paklausiu Anguso, ar jis ne- 
prieštaravo. 

— Tą vakarą per apdovanojimų puotą nebuvo už Angusą iš- 
didesnio žmogaus. 

— Nebent jo sūnus būtų buvęs išrinktas naudingiausiu žai- 
dėju vietoj jūsų. 

Rido veidas suakmenėjo. 

— Esate tikra šlykštynė, ar žinote? 

— Esu tikra, kad Angusas didžiavosi jumis, džiaugėsi dėl 
jūsų, bet netikiu, jog netroško, kad prizas būtų tekęs Džuni- 
jorui. 

— Tikėkite, kuo norite, po velnių. Man jokio skirtumo. - 
Trimis gurkšniais jis ištuštino kavos puodelį, padėjo jį ant 
žemo stalelio, tada atsistojo. - Eime? 

Ji taip pat padėjo kavą, bet tebestovėjo. 

— Kodėl taip jautriai į tai reaguojate? 

— Nejautriai. Man nusibodo. - Jis palinko žemyn ir prikišo 
veidą. - Tam prizui - dvidešimt penkeri metai, tai pajuodęs 
metalo gabalas, niekam netinkamas, tik dulkėms rinkti. 

— Tai kodėl jį šitiek metų saugote? 

Jis pirštais perbraukė sau per plaukus. 

— Klausykite, dabar jis nieko nereiškia. 

— Bet tuomet reiškė. 

— Labai nedaug. Ne tiek, kad garantuotų man sportininko 
stipendiją, į kurią dėjau viltis ketindamas studijuoti. 

— Ką tada darėte? 

— Vis tiek studijavau. 

— Kaip? 

— Paėmiau paskolą. 

— Valstybinę? 

— Ne, privačią, - nenoriai atsakė. 

— Kas paskolino pinigų - Angusas? 

— Nair kas? Grąžinau visus iki vieno prakeikto cento. 

— Dirbdamas jam? 

— Kol išėjau iš MĮ. 

— Kodėl išėjote? 

— Grąžinau skolą ir norėjau užsiimti kuo kitu. 

— Tuoj po to, kai baigėte universitetą? 

Jis papurtė galvą. 

— Po tarnybos oro pajėgose. 

— Tarnavote oro pajėgose? 

— Studijuodamas koledže ketverius metus dalyvavau kari- 
ninkų rengimo programoje, paskui, baigęs, tarnavau tikro- 
je tarnyboje. Šešerius metus mano subinė priklausė dėdei 
Semui. Dvejus iš jų praleidau bombarduodamas stuobrius 
Vietname. 

Aleksa nežinojo, kad jis kariavo, bet turėjo numanyti. Pa- 
čiame karo įkarštyje jis buvo šaukiamojo amžiaus. 

— Ar ir Džunijoras tarnavo? 

— Džunijoras kare? Ar galite tai įsivaizduoti? - paklausė jis 
šiurkščiai nusijuokęs. —- Ne, jis netarnavo. Angusas patraukė 
už tam tikrų virvelių ir įtaisė jį atsargoje. 

— Kodėl neįtaisė ir jūsų? 

— Nenorėjau, kad įtaisytų. Norėjau tarnauti oro pajėgose. 

— Išmokti skraidyti? 

— Jau mokėjau skraidyti. Piloto licenciją gavau anksčiau 
nei vairuotojo pažymėjimą. 

Ji akimirką mąstė. Informacija užgriuvo per greitai ir buvo 
per daug sukrečianti, kad galėtų ją suimti. 

- Šį rytą pažėrėte daugybę staigmenų. Nežinojau, kad mo- 
kate skraidyti. 

— Jums ir nereikia žinoti, prokurore. 

— Kodėl niekur nėra nuotraukų, kuriose būtumėte su uni- 
forma? - paklausė ji rodydama į knygų lentyną. 

— Nekenčiau to, ką ten dariau. Jokių atminimų iš karo, 
dėkui. 

Jis atsitraukė nuo jos, pasiėmė skrybėlę, pirštines ir ap- 
siaustą, tada nuėjo prie lauko durų ir ryžtingai jas atlapojo. 


Aleksa nejudėjo iš vietos. 

— Judu su Džunijoru tikriausiai ilgėjotės vienas kito per 
šešerius jūsų tarnybos oro pajėgose metus. 

— Ką tuo norite pasakyti? Manote, jaučiame vienas kitam 
iškrypėlišką trauką? 

— Ne, - atsakė ji nebe taip kantriai, - tik norėjau pasakyti, 
kad esate geri draugai, lig tol daugybę laiko praleidę kartu. 

Jis užtrenkė duris ir nuleido žemyn ranką su drabužiais. 

— Iki to laiko jau buvome įpratę gyventi atskirai. 

— Koledže drauge praleidote ketverius metus, - pabrėžė ji. 

— Ne, ne drauge. Teksaso technikos universitete mokėmės 
tuo pačiu metu, bet kadangi jis buvo vedęs... 

— Vedęs? 

— Dar viena staigmena? - paklausė pašaipiai. - Nežinojo- 
te? Džunijoras vedė vos mums baigus vidurinę, po kelių sa- 
vaičių. 

Ne, Aleksa šito nežinojo. Nežinojo, kad pirmosios Džuni- 
joro vedybos įvyko tuoj pat jiems baigus mokyklą, vadinasi, 
labai greitai po Selinos nužudymo. Tuoktis pasirinktas laikas 
atrodė keistas. 

— Tad judu su Džunijoru ilgą laiką matydavotės retokai. 

— Visai teisingai, - trumpai atsakė Ridas. 

— Ar tai kaip nors susiję su mano motinos mirtimi? 

— Gal. Mes apie tai nekal... negalėjome kalbėtis. 

— Kodėl? 

— Buvo perkūniškai sunku. Dėl ko gi daugiau, po šimts 
velnių? | 

— Kodėl buvo sunku būti su Džunijoru ir kalbėti apie Seli- 
nos mirtį? 

— Todėl, kad mes visada buvome trijulė. Staiga vieno nebe- 
liko. Atrodė neteisinga būti kartu. 

Aleksa svarstė, ar protinga jį spausti toliau, tačiau nu- 


sprendė surizikuoti. 

— Taip, buvote trijulė, bet jei kada ir buvo trečias nereika- 
lingas, tas trečiasis būdavo Džunijoras, ne Selina. Juk taip? 
Judu su ja buvote neperskiriamas duetas, kol tapote neper- 
skiriama trijule. 

— Po velnių, nesikiškite į mano gyvenimą, - išspaudė jis. — 
Nė velnio apie jį neišmanote, kaip ir apie mane. 

— Jums visai nereikia pykti, Ridai. 

— Ak, nereikia? Kodėl turėčiau nepykti? Norite atkurti 
praeitį - viską, nuo mano pirmo tikro bučinio iki kažkokio 
sumauto futbolo prizo, kuris vertas maždaug tiek pat, kiek 
krūva arklio mėšlo, bet turėčiau nepykti. 

— Dauguma žmonių mėgsta dalytis prisiminimais. 

— Aš nemėgstu. Savo praeitį noriu palikti praeičiai. 

— Nes ji žeidžia? 

— Kai kas - taip. 

— Ar skaudu prisiminti pirmą kartą, kai iš tikro pabučiavo- 
te mano motiną? 

Jis dideliais žingsniais priėjo prie sofos ir ištiestomis ran- 
komis suėmė jos klubus. Rėksmingas balsas virto švelniu 
kaip šilkas. 

— Aišku kaip dieną, tas bučinys jus velniškai domina, tiesa, 
prokurore? 

Ji buvo priblokšta. Nė žodžio neišvebleno. 

— Na, jei jums taip įdomu, kaip aš bučiuojuosi, gal išmėgin- 
kite pati. 

Jis įgrūdo rankas jai po apsiaustu ir sunėrė ant nugaros 
ties juosmeniu. Staiga trūktelėdamas pastatė ant kojų. Be 
garso aiktelėjusi ji atsirėmė jam į krūtinę, o jis žemai nulenkė 
galvą ir priglaudė lūpas prie jos lūpų. 

Pradžioje ji taip apstulbo, kad negalėjo pajudėti. Kai susi- 
vokė, abu kumščius tvirtai įrėmė jam į krūtinę. Mėgino nu- 
sukti galvą, bet jis ranka suėmė jos skruostą ir tvirtai jį laikė. 
Lūpomis meistriškai pravėrė jos lūpas, tada įsiskverbė tarp jų 
liežuviu. Bučiavo ją susikaupęs, sukiodamas burnoje liežuvį, 


baksnodamas juo gomurį. Jo lūpos buvo suskeldėjusios. Ji 
jautė, kokios jos šiurkščios ir kokia glotni vidinė jų pusė. 

Tikriausiai iš nuostabos nesusilaikiusi tyliai suinkštė. Jos 
kūnas tikriausiai išlinko taip, kad atitiktų jo kūną. Tikriau- 
siai jis tyliai, alkanai suurzgė gerkliniu balsu. O gal jai viskas 
tik pasivaideno. 

Tačiau nepasivaideno tas jausmas - tarsi plunksnos brūkš- 
telėjimas tarp kojų ir dilgčiojimas krūtyse, tas karštis, paskli- 
dęs nuo juosmens tarsi besilydantis sviestas. Su niekuo nesu- 
painiosi tokio reto ir nuostabaus jo burnos skonio nei vėjo ir 
saulės aromato, kuriuo kvepėjo jo plaukai ir drabužiai. 

Jis pakėlė galvą ir pažvelgė į jos apstulbusias akis. Jo pa- 
ties akyse atsispindėjo jos sumišimas. Bet burnos kamputyje 
atsiradusi šypsena buvo pašaipi. 

— Tik tam, kad nesijaustumėte apgaudinėjama, - sumur- 
mėjo jis. 

Jis keletą kartų švelniai, greitai pakštelėjo į jos drėgnas lū- 
pas, tada lengvai ir erzindamas lyžtelėjo. Liežuvio galeliu pa- 
mėgino įsisprausti į lūpų kamputį, ir nuo šios dviprasmiškos 
glamonės jos pilve palengva ėmė skleistis pojūčių žiedas. 

Tada vėl prispaudė savo pravirą burną jai prie lūpų. Liežu- 
vis paniro jos burnoje, įsiveržė į ją, ir ji nevalingai atsiliepė. 
Jis lėtai, su dideliu pasitenkinimu glamonėjo jos burną, tuo 
tarpu rankos nuslydo nugara, tada pakilo šonais prie krūtų. 
Švelniai glostė jas delnais, ji pajuto alkstanti, kad jis paliestų 
spenelius. 

Tačiau jo rankos nuslydo užpakaliu, suėmė jį ir kilstelėjo 
jos klubus arčiau savęs. Liežuvio judesius derino su klubų 
judesiais, priglusdamas ir nutoldamas, žadindamas jos norą 
pajusti pasitenkinimą ir griaudamas jos pasipriešinimą. 

Bet, nespėjus pasiduoti saldžiam silpnumui, užvaldžiu- 
siam jos kūną, jis šiurkštokai ją paleido. Vis dar arti prikišęs 


veidą sukuždėjo: 

— Įdomu sužinoti, ką paprastai darau toliau? 

Aleksa žengtelėjo atgal nustėrusi nuo minties, kaip buvo 
priartėjusi prie visiškos kapituliacijos. Atgalia ranka nusi- 
šluostė nuo lūpų jo bučinį. Ridas tik kvailai šypsojosi. 

— Ne, neįdomu. 

Jis užsidėjo akinius nuo saulės, užsivožė skrybėlę, stipriai 
trūktelėjo kraštą ir užsitraukė ją prie pat akių. 

— Nuo šiol, prokurore, kryžminę apklausą siūlau pasilikti 
teismo salei. Taip daug saugiau. 


Deriko baras buvo dar prastesnis nei „Paskutinis šansas . Alek- 
sa prie jo privažiavo iš pietų pusės, tad pasukusi už pastato 
kampo ir pamačiusi ten stovintį apdaužytą surūdijusį raudo- 
ną pikapą su palengvėjimu atsiduso. Ji jau buvo nusprendusi, 
kad jeigu liudininko čia nebus, nesisukinės ir jo nelauks. 

Išvažiavusi iš „Vakariečio“ motelio įsitikino, kad niekas jos 
neseka. Jautėsi kvailai, kad įsivėlė į žaidimus kaip katė su 
pele, bet norėjo bet kokia kaina pasikalbėti su šituo žmogu- 
mi, kuris sakėsi esąs tiesioginis jos motinos nužudymo liudi- 
ninkas. Jei susitikimas nieko gero neduos, tik paaiškės, kad 
pokštauja pramogų ieškantis kvailys, šitaip bus apvainikuota 
tobulai siaubinga diena. 

Grįžimas su Ridu prie treniruočių tako, kur buvo palikusi 
savo automobilį, buvo pats ilgiausias jojimas arkliu per visą 
istoriją. 

— Linkiu maloniai praleisti dieną, - pašaipiai šūktelėjo jis, 
kai Aleksa nušliuožė nuo balno. 

— Eikit po velnių, - toks buvo jos piktas atsakymas. 

Girdėjo, kaip apgręždamas arklį jis sukikeno. 

— Pasipūtęs šunsnukis, - sušnibždėjo dabar sau po nosimi 
lipdama iš automobilio ir eidama pikapo link. 

Matė, jog prie vairo sėdi vyriškis, ir nors džiaugėsi, kad jis 
pasirodė, klausė savęs, kaip pasijustų, jei jis pavadintų Ridą 
jos motinos žudiku. Ši galimybė kėlė nerimą. 


Ji apėjo automobilio priekį, po bateliais garsiai girgždėjo 
birus žvyras. Deriko baras išorės apšvietimui neišleido nė 
cento, tad pastato pašalėje buvo tamsu. Netoliese nebuvo jo- 
kių automobilių. 

Palietus durelių rankenėlę Aleksą apėmė baimė. Užgniau- 
žusi nerimą ji įsmuko vidun ir uždarė dureles. 

Jos liudininkas buvo nemalonus mažas žmogelis. Atsikišę, 
panašūs į indėno skruostikauliai, po jais - rauplių išvagoti 
skruostai. Buvo nevalyvas, nuo jo trenkė kaip nuo nemėgs- 
tančio praustis. Liesas, susiraukšlėjęs, žilstelėjęs. 

Be to, negyvas. 


coptyniolikitas 


V usi kodėl jis tik sėdi ir spokso į ją beprasmėmis, nieko 
nematančiomis ir lyg nustebusiomis akimis, Aleksa mėgino 
šaukti, bet neįstengė nė cyptelėti. Burna pasidarė vatinė. 
Atpakalia ranka bandė atidaryti pikapo duris. Jos atkakliai 
priešinosi. 

Paklaikusi trūktelėjo rankenėlę, tada stumtelėjo petimi. 
Jos taip staiga atsivėrė, kad Aleksa vos neiškrito. Skubant 
kuo toliau nuo krauju pasruvusio lavono, bato nosis įsirėžė į 
žvyrą. Kluptelėjo ir pargriuvo skaudžiai virsdama ant delnų 
ir nusibrozdindama kelius. 

Suklykė iš skausmo ir baimės, mėgino atsistoti. Stačia gal- 
va nėrė į tamsą, ir staiga ją apakino pora automobilio žibintų, 
apstulbino plyšaujantis signalas. 

Ji instinktyviai pakėlė ranką prisidengti akių. Skaisčios 
šviesos fone pamatė prie jos artėjančio vyriškio siluetą. Jai 
nespėjus nei pabėgti, nei cyptelėti, jis tarė: 

— Bandote pergudrauti, tiesa? 

— Ridai! - sušuko ji, pajutusi ir palengvėjimą, ir siaubą. 

— Po velnių, ką čia veikiate? 

Jo balse visai nesigirdėjo užuojautos. Ją apėmė įniršis. 

— Galėčiau to paties paklausti ir jūsų. Tas vyriškis, - tarė 


Aleksa rodydama virpančiu pirštu į pikapą, - negyvas. 


— Taip, žinau. 

— Žinote? 

— Jo vardas yra... ne, buvo Lipnius Hikamas. Tai rančos 
darbininkas, dirbdavo pas Angusą. — Ridas įsižiūrėjo pro 
vabzdžiais nutiškusį priekinį stiklą ir papurtė galvą. - Jėzau, 
koks jovalas. 

— Tik tiek tegalite pasakyti? 

Jis pasuko galvą į ją. 

— Ne, galėčiau pasakyti, jog nesuimsiu jūsų įtardamas 
žmogžudyste tik todėl, kad tas, kuris paskambino pranešti, 
jog Lipnius sėdi savo pikape perpjauta gerkle, neminėjo, kad 
su juo buvo mergšė. 

— Kažkas jums pranešė? 

— Pranešė. Gal numanote kas? 

— Manau, tas, kas žinojo, jog važiuoju čionai su juo susi- 
tikti! - suriko ji. Tada, toptelėjus dar vienai minčiai, staiga 
nutilo. - Kaip jūs čia taip greitai atsidūrėte, Ridai? 

— Manote, užbėgau jam už akių ir peiliu perrėžiau ger- 
klę? - paklausė jis dirbtinai juokdamasis. 

— Galimas daiktas. 

Atlaikęs jos žvilgsnį jis pašaukė savo pavaduotoją. Aleksa lig 
tol nepastebėjo, kad su juo dar kažkas yra. Vienu metu ji suvo- 
kė keletą dalykų: kad kaukia artėjanti sirena ir smalsūs lanky- 
tojai skuba pro baro duris pažiūrėti, dėl ko kilo sujudimas. 

— Palydėk ją į motelį, - trumpai nurodė pavaduotojui Ri- 
das. - Žiūrėk, kad eitų į savo kambarį. 

— Taip, sere. 

— Prižiūrėk ją, kol prašvis. Kad niekur neišeitų. 

Aleksa ir šerifas apsikeitė piktais žvilgsniais, tada ji leido 
pavaduotojui palydėti ją iki automobilio. 


- Šerife. 
Pavaduotojas nedrąsiai pabeldė į duris nedrįsdamas jų pra- 
verti. 

Tą rytą po biurą sklandė žinia, kad Ridas labai prastos nuo- 
taikos, ir ne vien dėl Lipniaus Hikamo mirties vakar vakare. 
Visi stengėsi jam neužkliūti. 

— Kas yra? 

— Turiu keletą popierių jums pasirašyti. 

— Duokš. 

Ridas, iki tol atsilošęs sukamojoje kėdėje, dabar atsitiesė 
ir ištiesė ranką paimti šūsnies oficialių dokumentų ir laiškų. 
Kur reikėjo, sukeverzojo parašą. 

— Kaip šį rytą jaučiasi Rubė Fėja? 

Atvažiavęs prie namelio su ratais jos apklausti, šerifas rado 
Lipniaus meilužę sumuštą kaip obuolį. Prieš prarasdama są- 
monę ji apkaltino savo raguotą vyrą. 

— Lailas smogė jai beveik tiek pat kartų, kiek ir Lipniui. Ko- 
kią savaitę teks praleisti ligoninėje. Vaikai išvežti į jos moti- 
nos namus. 

Rido veidas dar labiau paniuro. Jis neapkentė vyrų, smur- 
taujančių prieš moteris, kad ir kokia būtų priežastis. Per daug 
jam kliuvo nuo savojo tėtušio, kad pakęstų smurtą šeimoje. 

Jis grąžino popierius tarnautojui. 

— Nieko naujo iš valstijos policijos pranešimų? 

— Ne, sere. Iš karto jums pranešiu. Jūs liepėte priminti, 
kad po pietų turite liudyti teisėjo Voleso teismo posėdyje. 

— Šūdas, būčiau pamiršęs. Gerai, dėkui. 

Pavaduotojas patenkintas išėjo, bet Ridas jį pamiršo dar 
prieš užsitrenkiant durims. 

Šį rytą jis negalėjo išbūti susikaupęs ilgiau nei kelias se- 
kundes. Aleksos paveikslas stelbė visa kita. 

Be paliovos keikdamasis jis pakilo nuo kėdės ir nuėjo prie 
lango. Lauke vėl švietė saulė. Jis prisiminė vakarykštę dieną, 
kai traukė ją ant žirgo ir saulės nutvieksti jos plaukai subliz- 
gėjo tamsaus raudonmedžio spalva. Štai apie ką jis tikriausiai 
galvojo, kai pradėjo pliaukšti apie tą kvailą futbolo trofėjų. 

Dėl Dievo, kam jį šitiek laiko saugojo? Kas kartą į jį pažvel- 
gus apimdavo prieštaringi jausmai, visai kaip tą vakarą, kai 


jį gavo. Pakilią nuotaiką gadino tai, kad Džunijoras nebuvo 
išrinktas naudingiausiu žaidėju. Žinojo, kad toks noras be- 
protiškas, bet jam norėjosi atsiprašyti Anguso ir Džunijoro, 
kad laimėjo prizą. Jis jo nusipelnė, nes buvo geresnis sporti- 
ninkas, bet laimėjus prieš Džunijorą prizo spindesys išblėso. 

Aleksa visa tai suvokė pati. Ji nuovoki. Bet nėra tokia kie- 
ta, kokia dedasi. Vakar naktį ji mirtinai išsigando, ir buvo dėl 
ko. Lipnius ir taip nebuvo dailus pažiūrėti, bet negyvas, su 
krauju apkrešėjusia pūkine striuke atrodė dar bjauresnis. 

Galir gerai, kad pamatė. Gal taip uoliai nebesieks atskleisti 
paslapčių, kurios visiškai ne jos reikalas. Gal šiurpi Lipniaus 
mirtis atbaidys nuo Selinos nužudymo tyrimo. Gal ji išva- 
žiuos iš Perselio ir nebegrįš. 

Šitas spėjimas turėjo jį pralinksminti. Nepralinksmino. 
Dar labiau niršo ant jos ir ant savęs. 

Buvo kvaila ją vakar bučiuoti. Leidosi jos išprovokuojamas. 
Nesusivaldė. Nekontroliavo savęs. Nuo šio pasiteisinimo są- 
žinė palengvėjo - bent tiek, kad galėtų susitaikyti su tuo, kas 
nutiko. Bet tuo pat metu būgštavo. Aleksa privertė jį pamesti 
sveiką protą. Lig šiol tik vienam žmogui tai buvo pavykę - Se- 
linai. 

Stebėjosi, kaip ta gudri raganiukė privertė jį užsiminti apie 
bučinį. Daugybę metų negalvojo apie jį, bet staiga jis ryškiai 
iškilo atmintyje. 

Buvo karšta rugsėjo diena, prisiminė jis. Nuėjo pažiūrėti, 
kas nutiko Selinai, kodėl ji nepasirodė mokykloje. Senas oro 
kondicionierius plušėjo mėgindamas atvėsinti tvankų name- 
lį, bet jam nesisekė. Oras buvo ne karštas ir sausas, o tvoskė 
karščiu ir drėgme. 

Selina elgėsi kaip nesava. Įleido jį vidun, bet buvo prislėg- 
ta, tarsi šis pirmas moteriškumo slenkstis atėmė jai mergiš- 
ką gyvumą. Akys užpurtusios nuo ašarų. Jis nuogąstavo, kad 
įvyko kažkas siaubinga. 

Kai ji papasakojo apie mėnesines, jam taip palengvėjo, 
kad norėjosi kvatotis. Bet nesikvatojo. Jos veidas buvo toks 

paniuręs, kad Ridas negalėjo sau lengvabūdiškai nusijuokti. 
Apkabino ją, laikė švelniai apglėbęs, glostė plaukus ir rami- 
no sakydamas, kad tai nuostabu, visai negėdinga. Ieškodama 
paguodos ji apsivijo rankomis jo juosmenį ir priglaudė veidą 
prie raktikaulio. 

Jie ilgai tik stovėjo susiglaudę, kaip daugybę kartų stovė- 
davo anksčiau, kai atrodydavo, kad visas pasaulis nusiteikęs 
prieš juodu. Bet jis jautė, kad reikia šiai dienai suteikti iškil- 
mingumo, oficialiai paminėti jos atsisveikinimą su vaikyste. 

Pirmiausia pabučiavo ją į skruostą. Nuo ašarų jis buvo drė- 
gnas ir sūrus. Bučiavo vis žemiau. Staiga ji sulaikė kvėpavi- 
mą, nes jis įsisiurbė į lūpas. Tai buvo karštas, tačiau nekaltas 
bučinys. 

Jis buvo bučiavęs kitas mergaites darbuodamasis liežuviu. 
Sesutės Geil jau puikiai nutuokė apie prancūziškus bučinius 
ir troško pasidalyti savo išmanymu. Bent kartą per savaitę jis 
susitikdavo su visomis trimis apleistoje užsienio karų vetera- 
nų salėje ir iš eilės bučiuodavo liesdamas krūtis ir kišdamas 
ranką į medvilninės kelnaites paliesti plaukelių tarp šlaunų. 
Jos kivirčydavosi, kuriai pirmai atsegti jo kelnes ir jį pagla- 
monėti. 

Tie prakaitu permirkę žemos aistros epizodai padėdavo iš- 
tverti gyvenimą su tėvu. Be to, tai buvo vienintelė paslaptis, 
kurią jis slėpė nuo Selinos. Jei būtų sužinojusi, ką jis daro 
su sesutėmis Geil, tikriausiai būtų sutrikusi. Gal net įširdusi. 
Kad ir kaip būtų, geriau jai buvo nežinoti apie apleistą užsie- 
nio karų veteranų salę ir ką jis ten išdarinėja. 

Bet kai savo lūpomis pajuto Selinos burną ir suprato, kad ji 
sulaikė kvapą, panoro pabučiuoti taip, kaip reikia - tuo geru, 
jaudinamu ir draudžiamu būdu. Negalėdamas atsispirti pa- 
gundai jo kūnas nustelbė protą. 

Liežuvio galu vos palietęs jos lūpų ruoželį, pajuto, kaip jos 
skiriasi. Širdis ėmė daužytis, kraujas užvirė, jis prisitraukė ją 
arčiau ir įsiskverbė liežuviu į burną. Ji neatsitraukė, neišsi- 


gando, tad Ridas ėmė jį judinti. Ji suspaudė jo juosmenį. Ma- 
žos smailos krūtys kaip nuodėguliai svilino jam krūtinę. 

Dieve, jis manė mirsiąs iš malonumo. Toks didžiulis jis 
buvo. Šis patyrimas sudrebino jo paaugliškos sielos pamatus. 
Kūnas virpėjo nuo nesuvaldomos energijos. Jis norėjo amži- 
nai bučiuoti Seliną Greihem. Bet kai penis pritvinko tiek, kad 
įsirėmė jai į juosmenį, jis ją atstūmė ir pradėjo vapėti atsipra- 
šinėdamas. 

Kelias akimirkas Selina spoksojo į jį išplėtusi akis ir uždu- 
susi, tada puolė prie jo, apsivijo rankomis kaklą ir pasakė, jog 
džiaugiasi, kad jis ją taip pabučiavo. Ji jį myli. Jis ją myli. Vie- 
ną dieną juodu susituoks ir niekas jų neišskirs. 

Dabar Ridas iš nuovargio trindamas akis grįžo prie stalo ir 
šleptelėjo į girgždančią kėdę. Tūžo ant Aleksos, kad sužadino 
prisiminimus, kurių šitiek metų stengėsi neprisileisti. Tuo 
bučiniu jis ketino ją nubausti ir įžeisti. 

Bet, po velnių, nenumatė, kad bus taip gera jausti ją prie 
savęs — tuos kailinius, švelnią vilną ir šiltą odą. Nesitikėjo, 
kad jos burna taip velnioniškai saldi. Tą saldumą vis dar jau- 
tė jo liežuvis. Kaip galėjo atspėti, kad jos krūtys bus tokios 
pilnos ir švelnios? 

Jis tikrai nesitikėjo, kad Selinos duktė taip nesmagiai, aki- 
mirksniu sužadins jo kūną. Erekcija buvo tvirtesnė nei su se- 
sutėmis Geil, tvirtesnė nei bet kada. Velniai griebtų, jis vis 
dar buvo kietas. 

Tai buvo tik viena priežastis, kodėl po karšto apsikabinimo 
jis pašėlusiai niršo ant jos ir buvo nė kiek ne geriau nusiteikęs 
savo atžvilgiu. Aleksa Geiter, moteris, kurią vakar bučiavo 
kaip pakvaišęs, vos neapkaltino jo dviem žmogžudystėmis - 
pirmiausia Selinos, paskui Lipniaus. Net jei nerastų kaip tuos 
įtarimus patvirtinti, gali sugriauti visus jo planus. 

Jis taip priartėjo prie savo svajonių įgyvendinimo. Jau be- 
veik pasiekė tai, dėl ko visą gyvenimą sunkiai dirbo. Ji galėjo 
viską sujaukti. Jai nereikėjo net rodyti pirštu į jį. Jei parodytų 

į bet kurį iš jų, išplėštų iš jo ateitį dar nespėjus kaip reikiant 
įsitverti. Dėl to Ridas išties galėtų ją pasmaugti. 
Bet kai pagalvojo apie savo rankas, vėl liečiančias Aleksą, 


mintys sukosi ne apie smaugimą. 


— Man sakė, kad jūs čia. 

— O arjums sakė, kad po kelių minučių privalau būti teis- 
me ir kad iki to laiko esu užsiėmęs ir nieko nepriimu? 

Aleksa įžengė į Rido kabinetą ir uždarė duris. 

— Minėjo. 

— Kodėl nusprendėt, kad jums tai negalioja? 

— Maniau, norėsite apklausti mane dėl to nužudyto vyriškio. 

— Jūs nesate įtariamoji. Tiesiog atsidūrėte netinkamoje 
„vietoje netinkamu laiku - turite įprotį šitaip elgtis. 

— Ar nemanote, kad aš susijusi su ta žmogžudyste? 

— Nemanau, bet akivaizdu, kad pati taip manote. - Jis už- 
dėjo kojas ant stalo kampo ir sunėrė rankas už galvos. - Ką 
pasakysite? 

— Tikriausiai jūs jau žinote. Lipnius Hikamas buvo Selinos 
nužudymo liudininkas. 

— Iš kur žinote? 

— Jis sakė man telefonu. 

— Jis buvo pagarsėjęs melagis. Paklauskite, ko tik norite. 

— Tikėjau juo. Iš balso atrodė labai sunerimęs ir siaubingai 
išsigandęs. Susitarėme susitikti prie „Paskutinio šanso“, bet 
pamatęs, kad mane sekate, išsigando ir pabėgo. 

— Vadinasi, aš ir esu Selinos žudikas? 

— Arba tas, kuris slepia žudiką. 

— Pasakysiu, kuo jūsų versija klaidinga. - Jis nuleido kojas 
ant grindų. - Aną dieną Angusas atleido Lipnių. Šis susiruošė 
keršyti - turėtumėte suprasti, prokurore. Sukurpė kokią nors 
pasaką, ojūs patikėjote ja, nes kol kas neiškasėte nė vieno su- 
mauto konkretaus įrodymo. Manote, šios dvi žmogžudytės 
susijusios, tiesa? Klystate, - toliau dėstė Ridas. - Pagalvokite. 


Vakarykštė žmogžudystė kitokia nei Selinos. Veikimo būdas 
ne tas. Vyrukas, išrėžęs Lipniui naują šypseną, sužinojo, kad 
kol pats darbuojasi gamykloje prie Karlsbado, Lipnius dulki- 
na jo žmoną. Mums apie jį pranešė policija. 

Versija skambėjo taip įtikimai, kad Aleksa gūžėsi nuo įbe- 
sto žvilgsnio. 

— Nejau negali būti, kad tas rančos darbininkas matė, kaip 
buvo nužudyta mano motina? Lig šiol tylėjo, nes bijojo pelny- 
tos bausmės, arba todėl, kad niekas nuodugniai nieko netyrė. 
Dėl to, kad žinojo, jis ir pražuvo nespėjęs įvardyti žudiko. Štai 
kuo aš linkusi tikėti. 

— Kaip jums patogiau. Bet tam švaistykite savo, o ne mano 
laiką. 

Ridas jau stojosi, bet Aleksa tarė: 

— Dar ne viskas. 

Jis paklusniai atsisėdo. 

Aleksa iš rankinės ištraukė voką ir padavė jam. 

- Šį rytą gavau paštu. Atsiųstas man motelio adresu. 

Ridas greitai permetė akimis laišką ir grąžino. Ji nustebusi 
įsispoksojo į jį. 

— Neatrodo, kad būtumėte labai susijaudinęs, šerife Lam- 
bertai. 

— Ašjau jį skaičiau. 

— Ką? Kada? 

— Užvakar, jei gerai prisimenu. 

— Ir leidote išsiųsti? 

— Kodėl gi ne? Jis nėra nepadorus. Sakyčiau, net pašto ge- 
neralinis direktorius sutiktų, kad jis atitinka pašto taisykles. 
Ant jo užklijuotas reikiamos vertės pašto ženklas. Mano aki- 
mis, prokurore, šis laiškas nėra neteisėtas. 

Aleksai norėjosi ištiesti ranką per stalą ir vožti į piktdžiu- 
giškai besišypsantį veidą. Noras buvo toks stiprus, kad teko 
sugniaužti kumštį. 

— Ar supratote, kas sakoma tarp eilučių? Jį pasirašiusieji, 

visi... - ji stabtelėjo suskaičiuoti parašų, - ...visi keturiolika 
grasina išvyti mane iš miesto. 

— Tikrai ne, panele Geiter, - tarė jis dėdamasis apstulbęs, — 
jums paranoja, nes aptikote Lipnių. Tas laiškas tik patvirti- 
na, ką visą laiką jums sakiau. Angusas ir Džunijoras Minto- 
nai šiam miestui daug reiškia. Taip pat ir tas hipodromas. 
Žmogaus dėmesį greičiau atkreipsite nusitaikiusi į jo banko 
sąskaitą nei spirdama į pautus, - kalbėjo jis toliau. - Sukėlė- 
te pavojų didokoms investicijoms. Manėte, žmonės stovės ir 
žiūrės, kaip dėl jūsų keršto niekais virsta jų svajonės? 

— Nesu kerštinga. Atlieku teisėtą ir labai uždelstą didelės 
teismo klaidos tyrimą. 

— Darykite tai be manęs. 

— Trevio apygardos prokuroras pritarė mano tyrimui. 

Jo akys įžeidžiamai nuslydo jos figūra, tada jis lėtai ištarė: 

— Mainais už ką? 

— Ak štai kaip. Labai profesionalu, šerife. Kai pritrūkstate ti- 
krų ginklų, puolate mėtyti seksistinių akmenų į mano daržą. 

Piktais, staigiais judesiais ji sukišo laišką į voką ir įsidėjo į 
rankinę, garsiai spragtelėjo sagtimi. 

— Neprivalau jums aiškinti. Tik suvokite štai ką, - pareiš- 
kė ji, - nesitrauksiu, kol nepadarysiu keleto tikrų išvadų dėl 
savo motinos nužudymo. 

— Ką gi, jumis dėtas nesijaudinčiau, kad mane užpuls, - 
tarė jai Ridas neva nuobodžiaudamas. — Kaip jau aiškinau, 
Lipniaus nužudymas neturi nieko bendra su jumis. Laišką 
pasirašę žmonės yra bendruomenės šulai: bankininkai, vers- 
lininkai, specialistai. Vargu ar jie užkabinėtų jus tamsiame 
skersgatvyje. Nors, - pridūrė jis, - patarčiau neieškoti bėdos 
šlaistantis įtartinose vietose, kaip pastaruosius du vakarus. 
Jei jau taip labai reikia, yra pora vyrukų, kuriuos galėčiau re- 
komenduoti. 

Ji niekinamai purkštelėjo. 


- Nekenčiate visų profesiją turinčių moterų ar tik manęs? 


— Tik jūsų. 

Jo tiesumas buvo užgaulus. Aleksai norėjosi priminti, kad 
vakarykštis bučinys bylojo priešingai, bet nutylėjo. Nenorėjo 
jam jo priminti. Vylėsi pati galėsianti jį pamiršti, apsimesti, 
kad jo niekada nebuvo, bet negalėjo. Jautėsi iš esmės ir visam 
laikui pasikeitusi. 

Ne, ji negalėjo jo pamiršti. Galėjo tik viltis, kad išmoks su- 
sitvarkyti su prisiminimais apie jį ir su jo sukeltu maloniu 
troškimu. 

Jo pareiškimas labai įžeidė. Išgirdo klausianti: 

— Kodėl manęs nemėgstate? 

— Todėl, kad visur kišatės. Man nepatinka žmonės, kurie 
kišasi į kitų žmonių reikalus. 

— Tai mano reikalas. 

- Kodėl jūsų? Šlapinotės į vystyklus, kai Selina buvo nužu- 
dyta! - sušuko jis. 

— Džiaugiuosi, kad paminėjote. Jei tuo metu buvau tik 
dviejų mėnesių, ką ji tą vakarą veikė rančoje? 

Šis klausimas Ridą suglumino, bet jis tuoj pat susitvardė. 

— Pamiršau. Klausykite, man reikia... 

— Abejoju, ar kada nors ką nors pamirštate, Ridai Lamber- 
tai, kad ir kaip apsimetinėtumėte. Ką ji ten veikė? Prašau 
man papasakoti. 

Jis atsistojo. Atsistojo ir Aleksa. 

— Džunijoras pakvietė ją vakarienės, štai ir viskas. 

— Ar buvo kokia proga? 

— Paklauskite jo. 

— Dabar klausiu jūsų. Kokia proga? Ir nesakykite, kad ne- 
prisimenate. 

- Galjam buvo jos gaila. 

— Gaila? Kodėl? 

— Kad sėdi užsidariusi su vaiku, niekur neišeina. Ji visiškai 
su niekuo nebendravo. Dėl Dievo meilės, jai buvo tik aštuo- 
niolika. 

Ridas ją apėjo ir patraukė durų link. 

Aleksa nė neketino šioje vietoje sustoti. Pernelyg abejoti- 
nas buvo jo atsakymas. Ji sugriebė jo ranką ir privertė atsi- 
gręžti. 

— Ar tą vakarą ir jūs ten vakarieniavote? 

-— Taip, buvau tenai. 

Trūktelėdamas išlaisvino ranką. 

— Visą vakarą? 

- Išėjau prieš desertą. 

— Kodėl? 

— Nemėgstu vyšnių pyrago. 

Ji nusivylusi sunkiai atsiduso. 

— Atsakykite man, Ridai. Kodėl išėjote? 

— Išėjau į pasimatymą. 

— Su kuo? Arji vis dar gyvena mieste? 

— Velniai rautų, koks jums skirtumas? 

— Ji - jūsų alibi. Norėčiau su ja pasikalbėti. 

— Pamirškite. Jos tikrai nepainiosiu į šitą reikalą. 

— Jums gali tekti arba turėsite remtis penktąja pataisa“. 

— Ar jūs kada nors pasiduodate? - paklausė jis pro sukąs- 
tus dantis. 

— Niekada. Ar grįžote tą naktį į rančą? 

— Ne. 

— Visai negrįžote? 

— Ne. 

— Net pamiegoti? 

— Sakiaujums, buvau pasimatyme, - jis prikišo veidą taip arti, 
kad Aleksa lūpomis juto kvėpavimą, - ir jis buvo ugningas. 

Krestelėjo galvą, kad žodžiai būtų įtikimesni, tada nusigręžė. 

— Jau turiu būti teisme. Išeidama uždarykite duris, gerai? 


* Penktoji JAV Konstitucijos pataisa leidžia liudytojui atsisakyti duoti 
parodymus (vert.). 


Aštuonioliktas 


- Daneiė Geiter? 

- Taip. 

Aleksai nesinorėjo draugijos. Kivirčas su Ridu išsekino jė- 
gas. Po vakarykštės nakties pakriko nervai. Nei vingrus Rido 
paaiškinimas, dėl ko buvo nužudytas tas vyrukas Hikamas, nei 
jos pačios sveikas protas neįtikino, kad jai pavojus negresia. 

Tad kai kažkas pabeldė į kambario duris, ji atsargiai priėjo 
ir pažvelgė pro akutę. Prie slenksčio stovėjo keista, bet visai 
nekalta pora. Ji atidarė duris ir klausiamai pažvelgė į juos. 

Staiga vyriškis ištiesė ranką. Krūptelėjusi Aleksa atšoko. 

— Pastorius Fergusas Plametas. 

Pasijutusi kvailai, Aleksa paspaudė jam ranką. 

— Arjus išgąsdinau? Baisiausiai atsiprašau. Nenorėjau. 

Pastoriaus manieros rodė tokią pagarbą, o balsas tokią 
užuojautą, kad vargu ar jis galėjo kelti kokią grėsmę. Buvo 
gležno sudėjimo ir žemesnio nei vidutinio ūgio, bet stovėjo 
tiesus, beveik kaip karininkas. Juodas jo kostiumas vietomis 
blizgėjo ir buvo per plonas šiuo metų laiku. Nevilkėjo ap- 
siausto, niekas nedengė jo banguotų tamsių plaukų - gerokai 
ilgesnių, nei reikalavo dabartinė mada. Bendruomenėje, ku- 
rioje beveik visi vyriškos lyties asmenys nuo dvylikos metų 
maukšlinasi arba kaubojišką skrybėlę, arba kepurę su snape- 
liu, buvo keista matyti vienplaukį žmogų. 

- Čia mano žmona Vanda. 

- Sveiki, ponia Plamet, sveiki, pastoriau. 

Ponia Plamet buvo stambi moteris įspūdinga krūtine, ku- 
rią bandė paslėpti po nuobodžiu gelsvai žaliu megztiniu. Jos 
plaukai užpakalyje buvo susegti į kuodą, galvą laikė droviai 
nuleidusi. Vyras ją pristatė be jokios pagarbos, tarsi kalbėtų 
apie žibinto stulpą. 

— Iš kur sužinojote mano vardą? - paklausė Aleksa smal- 
siai apžiūrinėdama porelę. 

— Visi jį žino, - atsakė jis šyptelėjęs. - Apie jus kalba visas 
miestas. 

Pastorius po pažastimi buvo pasikišęs Bibliją. Aleksa ne- 
numanė, ką prie jos durų veikia dvasininkas - gal renka nau- 
"jus sekėjus? 

— Tikriausiai stebitės, kodėl esu čia, - tarė jis teisingai su- 
pratęs jos grimasą. 

— Atvirai kalbant, taip. Užeisite? 

Juodu įžengė į kambarį. Regis, ponia Plamet jautėsi nejau- 
kiai ir nežinojo, kur sėstis, tad vyras parodė jai į lovos kam- 
putį. Jis atsisėdo ant vienintelės kėdės. Aleksa - ant lovos 
krašto, bet užtektinai toli nuo ponios Plamet, kad abi jaus- 
tųsi patogiai. 

Dvasininkas apsidairė. Regis, neskubėjo atskleisti priežas- 
ties, kodėl jis čia. Pagaliau šiek tiek nekantraudama Aleksa 
paklausė: 

— Kuo galiu jums padėti, pastoriau Plametai? 

Užsimerkęs jis pakėlė ranką į dangų ir palaimino. 

— Tegu gausios dangaus malonės liejasi ant šios numylėtos 
Dievo dukters, - pragydo žemu virpančiu balsu. 

Tada ėmė garsiai ir uoliai melstis. Aleksą suėmė pašėlęs 
noras kikenti. Merlė Greihem augino ją pagal tradicinį pro- 
testantų tikėjimą. Juodvi reguliariai lankė bažnyčią. Nors 
Aleksa niekuomet nepritarė griežtoms dogmoms, kurių taip 
laikėsi senelė, jos krikščioniškas tikėjimas buvo tvirtas. 


mirtinos paslaptys + 187 


— Pastoriau Plametai, prašyčiau, - nutraukė jį, nes malda 
per ilgai užtruko, - man buvo sunki diena. Ar galėtume priei- 
ti prie jūsų apsilankymo tikslo? 

Regis, nutrauktas jis šiek tiek įsižeidė, bet paslaptingai 
tarė: 

— Galiu padėti jums tirti Mintonų įmones. 

Ji apstulbo. Visai nesitikėjo, kad jis gali būti susijęs su jos 
tyrimu. Bet priminė sau, kad reikia būti atsargiai. Nepapras- 
tai kritiškai. Kokių didelių tamsių paslapčių gali žinoti šis 
keistas žmogelis apie Seliną, Ridą Lambertą ar Mintonus? 
Pastoriams patikimos paslaptys, bet Aleksa iš patirties ži- 
nojo, kad profesinė etika draudžia jiems atskleisti išpažintis. 
Jie griežtai saugo slaptą informaciją ir praneša ją tik gyvybei 
grėsmę keliančiomis aplinkybėmis. 

Vargu ar Angusas arba Džunijoras būtų apnuoginę savo 
sielą į pelę panašiam žmogeliui, tokiam kaip Plametas. Spren- 
džiant iš išvaizdos, jis tikrai negalėjo turėti Visagaliui didelės 
įtakos. Mintis apie Ridą Lambertą, išpažįstantį nuodėmes, 
atrodė absurdiška. 

Ji atsakė taip, kad Gregas Harperis būtų galėjęs didžiuotis: 

- Tikrai? Kuo galėtumėte padėti? Ar pažinojote mano mo- 
tiną? 

— Deja, ne. Bet vis tiek galiu paspartinti jūsų tyrimą. Mes — 
mano šventųjų susirinkimas ir aš - tikime, kad esate mūsų 
pusėje. O mūsų pusė - tai Dievo pusė. 

— Dė...dėkoju, - išstenėjo ji, vildamasi, kad toks turi būti 
teisingas atsakymas. 

Matyt, taip ir buvo. Jis sulaukė romaus „amen“ iš ponios 
Plamet, kuri visą šį laiką tyliai meldėsi. 

— Pastoriau Plametai, - abejodama tarė Aleksa, — atrodo, 
nesuprantate. Atvykau čia apygardos prokuratūros įsakymu 
tirti... 


— Viešpats naudoja žmones kaip šventus savo įrankius. 

— „tirti savo motinos nužudymo, įvykdyto čia, Perselyje, 
prieš dvidešimt penkerius metus. 

— Dėkui Dievui... kad šis blogis... greitai bus ištaisytas! 

Jis pakratė į dangų iškeltus kumščius. 

Aleksa apstulbo. Nervingai susijuokė. 

— Taip, ką gi, ir aš tikiuosi. Bet nesuprantu, kaip mano ty- 
rimas susijęs su jumis ir jūsų pareigomis. Ar ką nors žinote 
apie šį nusikaltimą? 

— Ak, taip, susijęs, panele Geiter, - suaimanavo Plame- 
tas, - taip, susijęs, nes galėtume paspartinti Dievo darbą ir 
nubausti piktavalius. 

- Piktavalius? 

— Nusidėjėlius! - sušuko jis karštai. - Tuos, kurie pagadins 
šį miestą ir visus čia gyvenančius nekaltus Dievo vaikus. Jie 
nori pastatyti šėtono kurortą, pripumpuoti brangiąsias mūsų 
vaikelių venas narkotikų, jų saldžias burnytes - šlykščių gėri- 
mų, jų išradingą protą - geidulingumo. 

Akies krašteliu Aleksa žvilgtelėjo į ponią Plamet, kuri sė- 
dėjo nuleidusi galvą, rankas sunėrusi ant kelių, kulkšnis ir 
kelius suspaudusi taip, tarsi jie būtų suklijuoti. 

— Ar kalbate apie „Perselio aukštumas“? - nedrąsiai pa- 
klausė Aleksa. 

Kaip ji ir nuogąstavo, šie žodžiai atvėrė neišsenkantį evan- 
gelinio įkarščio šaltinį. Pranašystės tryško iš dvasininko bur- 
nos kaip nesuvaldomas fontanas. Aleksa iškentė pamokslą 
apie totalizatoriaus blogybes ir visus nuodėmingus su juo su- 
sijusius dalykus. Bet kai Plametas pradėjo girti ją kaip misio- 
nierę, atsiųstą į Perselį įveikti šėtono sūnaus, ji pajuto, kad 
reikia sustabdyti šį ugningą pamokslą. 

— Pastoriau Plametai, prašyčiau paklausyti. 

Po kelių mėginimų įsiterpti jis liovėsi kalbėjęs ir įsistebeili- 
jo į ją tuščiu žvilgsniu. Ji nerimastingai apsilaižė lūpas neno- 


rėdama jo užgauti, tik trokšdama, kad jis aiškiai ją suprastų. 

— Bus Mintonų įmonėms suteikta lošimo licencija ar ne- 
bus - neturiu su tuo nieko bendra. Lenktynių komisija ją jau 
patvirtino. Liko tik formalumai. 

— Bet pradėtas tyrimas dėl Mintonų dalyvavimo nužudyme. 

Atsargiai rinkdama žodžius ji tarė: 

- Jei atlikus tyrimą bus surinkta pakankamai įrodymų ar 
nustatyta galima priežastis, bylą galima būtų pateikti didžia- 
jai žiuri. Prisiekusieji nuspręs, ar pateikti kaltinimus. Bet ku- 
riuo atveju pagal mūsų Konstituciją svarstomos šalys laiko- 
mos nekaltomis, kol neįrodoma jų kaltė. - Ji kilstelėjo ranką 
neleisdama jam prieštarauti. - Leiskite man baigti. Atlikus 
tyrimą, hipodromo klausimą spręs lenktynių komisija. Ji bus 
atsakinga už sprendimą, kad ir koks jis būtų. Neturiu nieko 
bendra su jos galutiniu sprendimu šiuo klausimu ar su kokiu 
kitu prašymu suteikti lošimo licenciją. Tiesą sakant, - toliau 
aiškino ji, - tik atsitiktinumas, kad Mintonai asmeniškai su- 
siję su abiem svarstomais klausimais. Atnaujinau savo moti- 
nos nužudymo bylą dėl to, kad kaip prokurorė buvau nepa- 
tenkinta jos ištyrimu ir maniau, kad reikalingas tolesnis ty- 
rimas. Nei šiam miestui, nei jo gyventojams nejaučiu jokios 
pagiežos. 

Plametas muistėsi norėdamas kalbėti, tad ji jam leido. 

— Juk nenorite, kad Perselyje būtų pradėta lošti? Argi ne- 
sate nusiteikusi prieš šią velnio užmačią, kuri atima iš vaikų 
duoną, griauna šeimas ir nustumia silpnuosius keliais, ve- 
dančiais į pragarą ir prakeiksmą? 

— Mano nuomonė apie totalizatorių —- ar apie ką nors 
kita - nejūsų reikalas, pastoriau Plametai. - Aleksa atsistojo. 
Ji buvo pavargusi, o jis - trenktas. Ji jam jau skyrė daugiau 
laiko, nei jis nusipelnė. - Dabar paprašysiu jus ir ponią Pla- 
met išeiti. | 

Jis nebuvo išsilavines ir iškalbus dvasininkas, tad nebuvo 
ko tikėtis, kad tyrė šį klausimą ir padarė įžvalgias išvadas. 
Abi šalys turėjo pagrįstų argumentų. Tačiau ateis į Perselio 

apygardą totalizatorius ar ne - Aleksa su tuo neturėjo nieko 
bendra. 

— Mes nepasiduosime, - tarė Plametas eidamas paskui ją 
„prie durų. - Norime paaukoti viską, kad būtų įvykdyta Dievo 
valia. 

— Dievo valia? Jei Dievo valia tokia, kad Mintonams nebū- 
tų suteikta lošimo licencija, kad ir ką darytumėte, niekas nei 
padės, nei sukliudys, tiesa? 

Jis nepakliuvo į logikos spąstus. 

— Dievas mumis naudojasi, kad dirbtume jo darbą. Jis nau- 
dojasi jumis, nors gal to dar nežinote. - Jo akys degė fanatiš- 
ka ugnimi. Aleksai pašiurpo oda. - Esate atsakas į mūsų mal- 
das. Taip, panele Geiter, atsakas į mūsų maldas. Kreipkitės į 
mus. Jūs patepta Dievo, o mes - jūsų nuolankūs ir pasiruošę 
gelbėti tarnai. 

— E... turėsiu tai omenyje. Sudie. 

Pastoriaus Plameto teologija buvo iškreipta. Jis kėlė Alek- 
sai šiurpą. Ji laukė nesulaukė, kada galės uždaryti duris. Vos 
tik uždarė, suskambo telefonas. 


Dovynioliktas 


- Hip dėl vakarienės ir šokių? - be jokios įžangos paklau- 
sė Džunijoras Mintonas. 

— Pasaka. 

— Tai ne pasaka. Tiesiog sakyk „taip . 

— Kvieti pavakarieniauti ir pašokti? 

— Perselio „Žirgo ir šautuvo klube kas mėnesį rengiama 
šventė. Prašau pasakyti, kad eisi su manimi. Kitaip bus nuo- 
bodu kaip pragare. 

Aleksa nusijuokė. 

— Džunijorai, abejoju, ar tau kada nors būna nuobodu. 
Ypač ten, kur yra moterų. Ar dauguma jų užkimba ant tavo 
tauškiamų niekų? 

— Beveik be išimties. Jei šįvakar eisi su manimi, išimčių ne- 
beliks. 

— Šįvakar? 

- Žinoma, šįvakar. Ar dar nesakiau? Atsiprašau, negalėjau 
pranešti anksčiau. 

— Ar iš tiesų kalbi rimtai? 

— Ar galėčiau juokauti apie tokį svarbų dalyką kaip mėnesi- 
nis susibūrimas „Žirgo ir šautuvo“ klube? 

— Negalėtum. Atleisk man už lengvabūdiškumą. 

— Jei eisi, viskas bus atleista. 

— Tikrai negaliu. Esu išsekusi. Vakar vakare... 

— Taip, girdėjau. Jėzau, turėjo būti siaubinga - šitaip aptik- 
ti Lipnių Hikamą. Noriu padėti tau jį pamiršti. 

— Vertinu tavo atidumą, bet negaliu. 

— Atsisakymo nepriimu. 

Kalbėdama ji išsivadavo iš suknelės ir dabar stovėjo vienu 
apatinuku ir kojinėmis, petimi prie ausies spausdama telefo- 
no ragelį ir mėgindama apsivilkti chalatą. Sutvarkiusi kam- 
barį, šeimininkė išjungdavo šildymą. Kasvakar Aleksa bijo- 
davo pagalvoti apie grįžimą į ledinius namus. 

Ji žvilgtelėjo į nišą, kurioje kabėjo drabužiai. 

- Tikrai negaliu, Džunijorai. 

— Kodėl? 

— Visi mano puošnūs drabužiai liko Ostine. Neturiu ką ap- 
sivilkti. 

— Tokios iškalbios damos kaip tu nesiteisina tokiomis ba- 
naliomis frazėmis. 

— Bet tai tiesa. 

- Šiai progai užteks paprastų drabužių. Tiks tas odinis sijo- 
nas kaip aną dieną. Iš koto galima išvirsti. 

Aleksai pagaliau pavyko nenumetus ragelio įsirangyti į 
chalatą. Ji atsisėdo ant lovos krašto ir tvirčiau susisiautė. 

- Vis tiek privalau pasakyti „ne“. 

- Kodėl? Žinau, nemandagu stumti tave į tokią keblią pa- 
dėtį, bet neketinu būti maloningas ir leisti tau išsisukti be 
svarios priežasties. 

— Tiesiog nemanau, kad gerai elgiuosi su tavimi bendrau- 
dama. 

— Viliesi, kad greitai tapsiu Hantsvilio kalėjimo įnamiu? 

— Visai ne! 

— Tada kodėl? 

— Nenoriu patupdyti tavęs į kalėjimą, bet esi vienas iš pa- 
grindinių įtariamųjų žmogžudystės byloje. 

- Aleksa, turėjai laiko susidaryti nuomonę apie mane. Ar 
iš tiesų manai, kad galėjau įvykdyti tokį žiaurų nusikaltimą? 

Ji prisiminė, kaip susijuokė Ridas pagalvojęs apie Džuni- 
jorą, einantį į karą. Jis buvo tingus, neambicingas mergišius. 
Smurto protrūkiai prie jo įvaizdžio netiko. 

— Ne, netikiu, - atsakė ji tyliai, - bet vis tiek esi įtariama- 
sis. Nenorėčiau, kad kas pamatytų mus broliaujantis. 

— Man patinka tas žodis, - atšovė jis. - Jis skamba nešvan- 
kiai, atsiduoda kraujomaiša. Kad nusiramintum, pasakysiu, 
jog visada broliaujuosi slapta. Išskyrus kelis kartus, kai bu- 
vau jaunesnis. Mudu su Ridu... 

— Maldauju, - suaimanavo ji, - nenoriu žinoti. 

— Gerai, apsieisiu be šiurpių detalių, bet su sąlyga. 

— Kokia? 

— Pasakyk, kad eisi su manim šį vakarą. Atvažiuosiu tavęs 
septintą. 

— Negaliu. 

— Aleksa, Aleksa, - suaimanavo jis, - pažvelk į aplinkybes 
kitaip. Per vakarą išgersiu taurę ar dvi, gal ir daugiau. Galiu 
pradėti dalytis prisiminimais, tapti sentimentalus, ką nors 
neapdairiai prasitarti. O tu sėdėsi šalia pastačiusi ausis. Kas 
žino, kokią pribloškiamą išpažintį galiu išpyškinti apsvaigęs. 
Manyk, kad šis vakaras - viena ilga kvota. Juk viena iš tavo 
užduočių - palaužti įtariamųjų gynybą, ar ne? Vengtum at- 
likti savo pareigą, jei nepasinaudotum kad ir menkiausia ga- 
limybe rasti tiesą. Kaip gali savanaudiškai džiūti „Vakariečio“ 
motelio prabangoje, kai įtariamasis gerdamas be atodairos 
mala liežuviu „Žirgo ir šautuvo klube? Kaip tau ne gėda? Tai 
tavo pareiga mokesčių mokėtojams, kurie apmoka šio tyrimo 
sąskaitą. Padaryk šitai dėl savo tėvynės, Aleksa. 

Ji irgi dramatiškai suaimanavo. 

— Jei sutiksiu nueiti, ar pažadi, kad daugiau neberėši kalbų? 

— Lygiai septintą. 

Jo balse ji išgirdo triumfą. 

Vos įžengusi į klubą, Aleksa apsidžiaugė atėjusi. Skambėjo 
muzika ir juokas. Nugirdo kelių pokalbių nuotrupas, niekas 
nekalbėjo apie Selinos Geiter nužudymą. Vien nuo to pasiju- 
to žvalesnė. Tikėjosi kelias valandas praleisti atsipalaidavusi 
ir jautė, kad ši pertrauka pelnyta. 

Bet stengėsi racionaliai paaiškinti savo buvimą čia. Nė aki- 
mirkos netikėjo, kad alkoholio veikiamas Džunijoras surengs 
viešą spektaklį. Nesitikėjo išgirsti jokių stulbinamų prisipa- 
žinimų. 

Vis dėlto vakaras galėjo duoti šiokios tokios naudos. „Žir- 
go ir šautuvo“ klubas išskirtinis, vadinasi, jo nariai - Perselio 
aukštuomenė. Ridas buvo sakęs, kad jai atsiųstą laišką pa- 
sirašę žmonės yra vietos verslininkai ir specialistai. Galimas 
daiktas, šį vakarą ji kai kuriuos iš jų sutiks ir galės pajusti jų 
priešiškumo mastą. 

Dar svarbiau, kad ji turės progą pasisukioti tarp vietos 
žmonių, kurie gerai pažįsta Mintonus ir Ridą ir gali šiek tiek 
atskleisti jų charakterius. 

Džunijoras atvažiavo jos pasiimti savo raudonu jaguaru. 
Ginė jį mažai kreipdamas dėmesio į greičio apribojimą. Už- 
krėtė ją savo šventiška nuotaika. Nesvarbu, ji atėjo čionai 
kaip prokurorė ar ne, bet buvo gera stovėti šalia gražiausio iš 
visų susirinkusių vyriškių ir justi jo ranką, lengvai, bet savi- 
ninkiškai laikomą ant juosmens. 

— Baras į šitą pusę, - tarė prigludęs jai prie ausies, kad iš- 
girstų per muziką. Juodu brovėsi pro minią. 

Klubas nebuvo prabangus. Nepriminė tų nudailintų neo- 
ninių naktinių klubų, sušvintančių miestuose lyg naujos 
žvaigždės, aptarnaujančių jaunus verslininkus, kurie plūsta į 
juos BMW automobiliais, vilkėdami dizainerių drabužius. 

Perselio „Žirgo ir šautuvo" klubas buvo labai teksasietiš- 
kas. Barmenas atrodė lyg atsiųstas centrinės aktorių atran- 


kos agentūros. Jo ūsai buvo ilgi ir užriesti, ryšėjo peteliškę, 
vilkėjo liemenę, rankoves prilaikė raudono atlaso juostelės. 
Ilgaragių veislės karvės ragai, šešios pėdos nuo vieno nubliz- 
ginto galiuko iki kito, kabojo virš puošniai raižyto devynio- 
likto šimtmečio baro. 

Sienas puošė paveikslai: lenktyniniai žirgai, prizus laimėję 
buliai didžiulėmis lyg boksininkų maišai sėklidėmis ir peiza- 
žai, daugiausia su jukomis arba lubinais. Beveik visuose pa- 
veiksluose būtinai buvo vėjo malūnas, vienišas ir atšiaurus 
saulės spindulių nutvieksto horizonto fone. Aleksos gyslo- 
mis tekėjo pakankamai teksasietiško kraujo, kad tai atrodytų 
jauku ir miela. Bet ji buvo ir užtektinai išprususi, kad matytų, 
kaip viskas netašyta. 

- Baltojo vyno, - paprašė ji barmeno, šis nesidrovėdamas 
greitomis ją nužvelgė. 

— Laimingas šunsnukis, - sumurmėjo jis Džunijorui pa- 
duodamas gėrimus ir gašliai išsiviepė po vešliais ūsais. 

Džunijoras kilstelėjo jo pusėn taurę atskiesto viskio. 

— Taijau tikrai. - Jis alkūnėmis pasirėmė į barą ir atsigręžė 
į Aleksą, atsisėdusią ant kėdės. - Muzika truputį per daug 
kantri stiliaus ir pernelyg vakarietiška, kad būtų mano sko- 
nio, bet jei nori pašokti, aš pasiruošęs. 

Ji papurtė galvą. 

— Dėkui, ne. Verčiau pažiūrėsiu į kitus. 

Nuskambėjus kelioms dainoms, Džunijoras pasilenkė ar- 
čiau ir sukuždėjo: 

- Dauguma jų šokti išmoko ganykloje. Vis dar atrodo taip, 
lyg saugotųsi neįlipti į karvašūdį. 

Vynas atliko savo darbą. Jos akys sužėrėjo, skruostai įrau- 
do. Jausdama malonų jaudulį, ji permetė plaukus per petį ir 
nusijuokė. 

- Eime, - tarė jis pakišdamas ranką jai po alkūne ir padėda- 
mas atsistoti nuo kėdės, - mama ir tėtis sėdi prie savo stalo. 

Aleksa nuėjo su juo šokių aikštelės pakraščiu prie kelių pa- 
dengtų stalelių. Prie vieno sėdėjo Sara Džoir Angusas. Jis rūkė 
cigarą. Sara Džo tingiai vaikė nuo veido nemalonius dūmus. 

Ruošdamasi Aleksa nuogąstavo, ar tiks segėti gelsvai rusvą 
odinį sijoną ir vilkėti prie jo derantį oda apkraštuotą megz- 
tinį, bet su šiais drabužiais jai buvo patogiau, nei būtų buvę 
vilkint tokią vyšnių spalvos atlaso suknią kaip Sara Džo, kuri 
atrodė nesava tarp žmonių, trypiančių pagal kantri muziką, 
reikiamose vietose riktelinčių „šūdas ir geriančių alų tiesiai 
iš gintaro spalvos butelių. 

— Sveika, Aleksa, - tarė Angusas, neišsiimdamas iš burnos 
cigaro. 

— Labas vakaras. Džunijoras mane labai maloniai pakvie- 
tė, - tarė ji sėsdama ant kėdės, kurią jai laikė patraukęs Džu- 
nijoras. 

— Teko šiek tiek ją paspausti, - pasakė jis savo tėvams sės- 
damas šalia jos. - Ji vaidina sunkiai pasiekiamą. 

— Jos motina tikrai tokia nebuvo. 

Dėl šaltos ir kandžios Saros Džo pastabos pokalbis nutrū- 
ko. Ji neutralizavo Aleksos išgerto vyno poveikį. Svaigulys 
šnypštelėjo ir išgaravo tarsi pastovėjęs gazuotas gėrimas. Ji 
linktelėjo Sarai Džo ir tarė: 

— Labas vakaras, ponia Minton. Šį vakarą jūs puikiai atro- 
dote. 

Nors jos suknia ir nebuvo tinkama, su ja Sara Džo tikrai 
atrodė puikiai. Bet be gyvybės, pamanė Aleksa. Sara Džo 
niekada neatrodydavo gyva ir judri. Jos grožis buvo kažkoks 
nežemiškas, tarsi viešėjimą šiame pasaulyje ji laikytų laikinu 
ir nereikšmingu. Ji nusišypsojo Aleksai savo įprasta miglo- 
ta, paslaptinga šypsena ir, gurkštelėjusi vyno, sumurmėjo 
„ačiū“. 

— Girdėjau, tai tu aptikai Lipniaus lavoną. 

— Tėti, čia vakarėlis, - tarė Džunijoras. - Aleksai nesinorės 
kalbėti apie tokius bjaurius dalykus. 


— Ne, nieko baisaus, Džunijorai. Anksčiau ar vėliau pati 
būčiau pradėjusi apie tai kalbėti. 

— Matyt, neatsitiktinai prie to pigaus baro įlipai į jo auto- 
mobilį, - tarė Angusas lūpomis perstumdamas cigarą iš vieno 
burnos kampo į kitą. 

— Ne, neatsitiktinai. 

Ji savais žodžiais atpasakojo savo pokalbius telefonu su 
Lipniumi. 

— Tas kaubojus buvo melagis, ištvirkėlis ir lošdamas po- 
kerį sukčiaudavo - o tai blogiau nei visos jo ydos kartu su- 
dėjus, - kiek karščiuodamasis tarė Angusas. - Pastaraisiais 
metais visiškai pakvaišo ir prarado atsakomybę. Štai kodėl 
jį atleidau. Manau, turi sveikos nuovokos ir neėmei į galvą, 
kad ir ko jis būtų pripasakojęs. - Vidury monologo Angusas 
pamojo padavėjui, kad atneštų dar gėrimų. - Žinoma, gal Li- 
pnius ir matė, kas įėjo į tą arklidę kartu su Selina, bet matė ne 
ką kitą, o Kvaišelį Badį. 

Pasakęs, ką norėjo, ir neleisdamas Aleksai prieštarauti, jis 
ėmė karštai girti žokėjų iš Ruidoso, kuris norėjo joti jų žir- 
gais. Kadangi buvo Mintonų viešnia, Aleksa maloningai leido 
Lipniaus temai tam kartui užgesti. 

Ištuštinus taures, Angusas ir Džunijoras pasisiūlė pasidai- 
ryti po kepsnių barą. Aleksa pati netrukus būtų ten ėjusi. Jai 
buvo sunku šnekučiuotis su Sara Džo, bet, vyrams nuėjus, ji 
sukaupė narsą ir pamėgino: 

— Ar seniai esate šio klubo nariai? 

- Angusas buvo vienas iš steigėjų, — išsiblaškiusi atsakė 
Sara Džo. 

Ji buvo įsmeigusi akis į poras, nesibaigiančiu ratu šokių 
aikštelėje šokančias tustepą. 

— Atrodo, šiame mieste jis pridėjęs pirštą kone prie vis- 
ko, - atkreipė dėmesį Aleksa. 

— Hm, jam patinka žinoti, kas vyksta. 

- Ir visur dalyvauti. 

— Taip. Jis įsuka reikalus ir stengiasi viską apžioti. - Ji ty- 
liai atsiduso. - Matote, Angusui reikia, kad žmonės jį mėgtų. 
Jis visąlaik politikuoja, tarsi būtų svarbu, ką galvoja kiti. 

Aleksa sunėrė rankas po smakru ir alkūnėmis pasirėmė 
į stalą. 

— Jums tai neatrodo svarbu? 

— Ne. 

Paliovusi žavėtis šokėjais, Sara Džo pirmąsyk tą vakarą pa- 
žvelgė tiesiai į Aleksą. 

- Iš Džunijoro per daug nesitikėkite. 

— Ką? 

— Jis flirtuoja su visomis sutiktomis moterimis. 

Aleksa lėtai nuleido rankas ant kelių. Viduje kilo pyktis, 
bet jai pavyko tyliai ir ramiai pasakyti: 

— Jūsų užuomina mane žeidžia, ponia Minton. 

Sara Džo abejingai kilstelėjo petį. 

— Abu mano vyriškiai žavūs ir tą žino. Moterys nesupran- 
ta, kad jų flirtas yra bereikšmis. 

— Neabejoju, kad taip galima pasakyti apie Angusą, bet 
nesu tokia tikra dėl Džunijoro. Trys jo buvusios žmonos gali 
nesutikti su jumis dėl flirtavimo. 

— Nė viena iš jų jam netiko. 

— O kaip mano motina? Ar ir ji jam būtų buvusi netin- 
kama? 

Sara Džo vėl įsmeigė į Aleksą bereikšmį žvilgsnį. 

- Visiškai netinkama. Jūs daug kuo į ją panaši, juk žinote. 

— Nejaugi? 

— Jums patinka ardyti darną. Jei kas nors kvepėdavo ne- 
malonumais, jūsų motina nenorėdavo palikti to ramybėje. 
Vienintelis skirtumas, kad jums net labiau sekasi užtraukti 
bėdą ir skleisti piktą valią nei jai. Jūs per daug tiesi, beveik 
netaktiška - šį bruožą priskiriu blogam auklėjimui. 

Pakėlusi akis ji pažvelgė Aleksai per petį. 

— Labas vakaras, Sara Džo. 


— Teisėjau Volesai. - Saros Džo veide nušvito meili šypse- 
na. Niekaip neatspėtum, kad prieš kelias sekundes ji buvo 
iškišusi geluonį. - Sveika, Steise. 

Pasipiktinusi nepagrįstu Saros Džo kritiškumu Aleksa at- 
sigręžė. Teisėjas Volesas žvelgė į ją nepritariamai, tarsi ji bū- 
dama čia pažeistų klubo taisykles. 

— Panele Geiter. 

— Labas vakaras, teisėjau Volesai. 

Šalia jo stovinti moteris žvelgė taip pat nepalankiai, nors 
Aleksa negalėjo atspėti kodėl. Matyt, Džunijoro veidas vie- 
nintelis draugiškas šioje minioje. 

Teisėjas stumtelėjo moters ranką ir juodu nuėjo prie kito 
staliuko. 

— Ar čia jo žmona? - paklausė Aleksa žvelgdama jiems 
įkandin. 

— Dėl Dievo, ne, - atsakė Sara Džo, - tai jo duktė. Vargšė 
Steisė. Amžinai neskoningai apsitaisiusi. 

Steisė Voles vis dar spoksojo į Aleksą su tokia pagieža, kad 
ši negalėjo atitraukti akių. Nenuleido žvilgsnio tol, kol Džu- 
nijoro kelis atsitrenkė jai į koją, kai jis grįžęs padėjo ant stalo 
dvi lėkštes maisto. 

- Tikiuosi, mėgsti šonkauliukus su pupomis. 

Akimis jis nusekė, į ką įsmeigtas jos žvilgsnis. 

— Sveika, Steise, - mirktelėjo jai ir draugiškai pamojavo. 

Moters papūstos lūpos atsipalaidavo, veide atsirado ne- 
ryžtinga šypsena. Rausdama ji lyg sutrikusi mergytė kilste- 
lėjo ranką prie iškirptės ir droviai atsiliepė: 

— Sveikas, Džunijorai. 

— Na? 

Nors Aleksos dėmesį vis dar buvo prikaustęs teisėjas ir jo 
chameleonė duktė, išgirdusi Džunijoro balsą ji atsigręžė. 

— Atsiprašau, ką sakei? 

— Ar mėgsti šonkauliukus su pupomis? 

— Nagi, atidžiai mane stebėk, - nusijuokė ji išskleisdama 
ant kelių servetėlę. 

Savo lėkštę ji sudorojo visai nemoteriškai, bet dėl sveiko 
apetito pelnė Anguso pagyrimą: 

- Sara Džo valgo kaip paukščiukas. Nepatinka šonkauliu- 
kai, brangioji? - paklausė jis, žvelgdamas į jos lėkštę, kurioje 
maistas buvo beveik nepaliestas. 

— Jie kiek sausoki. 

— Norėtum, kad užsakyčiau ko nors kito? 

— Ne, dėkui. 

Visiems pavalgius Angusas išsitraukė iš kišenės naują ciga- 
rą ir prisidegė. Mostu gesindamas degtuką tarė: 

— Kodėl judviem nepašokus? 

— Sutiktum? - paklausė Džunijoras. 

- Žinoma, - Aleksa atstūmė savo kėdę ir atsistojo, - bet 
tokie šokiai man nekaip sekasi, taigi prašyčiau nešokti per 
daug įmantriai. 

Džunijoras apglėbė ją ir nepaklusdamas prašymui atliko 
keletą painių sukinių bei tūptelėjimų. 

— Labai gerai, - tarė jis šypsodamasis perėjus prie rames- 
nio šokio žingsnio. Ranka, kuria buvo apglėbęs juosmenį, 
prisitraukė ją arčiau. - Labai labai gerai. 

Aleksa nesistengė ištrūkti iš jo glėbio, nes buvo gera justi 
dvi tvirtas rankas. Jos partneris buvo gražus, žavus ir žino- 
jo, kaip elgtis, kad moteris jaustųsi graži. Ji tapo jo žavesio 
auka, bet tai suprato, ir šitai ją saugojo. 

Ji niekada iš tikro neįsimylėtų tokio gražiakalbio žavėtojo 
kaip Džunijoras, bet buvo smagu nors laikinai gauti truputį 
dėmesio, ypač dėl to, kad kas kartą susidūrus su Ridu jos pa- 
sitikėjimas savimi ir savimeilė patirdavo smūgį. 

— Ar Ridas - klubo narys? - nerūpestingai paklausė ji. 

— Juokauji? 

— Arjo niekas nekvietė įstoti? 

- Žinoma, vos tik tapo šerifu. Tik jis patogiau jaučiasi tarp 


kitokių žmonių. Jam nusišikt - atsiprašau - ant aukštuome- 

nės. - Džunijoras paglostė jai nugarą. - Regis, esi labiau atsi- 
palaidavusi nei tada, kai tave pasiėmiau. Smagu? 

— Taip, bet ateiti prikalbinai melaginga dingstimi, - primi- 
nė ji. - Dar labai daug trūksta, kad prisigertum ir atsirištų 
liežuvis. 

Jis nusišypsojo nė kiek nesigėdydamas. 

— Klausk, ko nori. 

— Gerai. Kas tas vyriškis, stovintis tenai, tas žilais plau- 
kais? 

Džunijoras pasakė jo pavardę. Nuojauta jos neapgavo. Jo 
pavardė buvo tarp pasirašiusiųjų laišką. 

— Supažindink mus per kitą muzikantų pertraukėlę. 

— Jis vedęs. 

Ji žybtelėjo akimis. 

— Domiuosi ne iš romantiškų paskatų. 

— Ak, gerai jau, gerai. 

Jis padarė, ko prašomas. Džunijorui ją pristatant, banki- 
ninkas, kurį Aleksa išskyrė iš minios, atrodė kiek sutrikęs. 
Spausdama jam ranką, ji tarė: 

— Gavau jūsų laišką, pone Longstritai. 

Jis nustebo dėl tokio tiesmukumo, bet greitai susitvardė. 

— Matau, žiūrite į jį rimtai. 

Jis reikšmingai dirstelėjo į Džunijorą. 

— Tegu jūsų neklaidina tai, kad šį vakarą esu čia su Džuni- 
joru. Suprantu, ką jis, jo tėvas ir ponas Lambertas reiškia Per- 
seliui ir jo ekonomikai, bet dėl to nenutrauksiu savo tyrimo. 
Man atbaidyti prireiks ko nors daugiau nei laiško. 

Po kelių minučių, vėl vesdamas ją į šokių aikštelę, suirzęs 
Džunijoras puse lūpų prabilo: 

— Galėjai mane perspėti. 

— Dėl ko? 

— Kadesi ginkluota ir pavojinga. Longstritas - stambus šu- 
las, nereikėtų versti jo gintis. Šiaip ar taip, koks ten laiškas? 

Ji paaiškino ir išvardijo pavardes, kurias atsiminė. 

— Vyliausi kai kuriuos čia šį vakarą sutikti. 

Jis piktai susiraukė griežtai ją nužvelgdamas. Bet paskui 
gūžtelėjo pečiais ir žavingai nusišypsojo. 

— O aš maniau, kad sužavėjau tave. - Nuolankiai atsidusęs 
pridūrė: - Ką gi, galėsiu tau padėti. Norėtum susipažinti su 
kitais priešininkais? 

Stengdamasis, kad viskas atrodytų kuo paprasčiau, Džuni- 
joras vedė ją per minią supažindindamas su tais, kurie pasi- 
rašė tą subtilų grasinamąjį laišką. 

Po pusvalandžio jie nuėjo nuo poros - būtinų prekių krau- 
tuvėlių tinklo, išplitusio po visą vakarų Teksasą, savininkų. 
Į „Perselio aukštumas“ jie buvo investavę didžiules sumas 
ir nesislėpdami demonstravo priešiškumą. Per tą laiką jau 
„buvo pasklidusi žinia, ką Džunijoras atsivedė į vakarėlį, tad 
jie buvo pasirengę. 

— Štai ir visi, — tarė jis jai. 

— Dėkui Dievui, - sukuždėjo Aleksa. - Ar mano nugaroje 
vis dar stirkso peiliai? 

— Juk neleisi, kad tos senos bobos aštrus liežuvis tave per- 
smeigtų? Klausyk, ji sena sudžiūvusi ragana, neapkenčianti 
visų moterų, kurių ūsai ne tokie tankūs kaip jos. 

Aleksa nevalingai nusišypsojo. 

— Ji pasakė tik tiek: „Važiuokite iš miesto... arba. 

Jis spustelėjo jai ranką. 

— Eime, pašokime. Visi rūpesčiai iš galvos išgaruos. 

— Man reikia pasitvarkyti, - tarė ji išsprūsdama jam iš ran- 
kų, - atsiprašau. 

— Gerai. Mažų mergyčių tualetas štai ten. 

Jis parodė į siaurą koridorių. 

Jai įėjus, moterų tualete nieko nebuvo, bet išėjus iš kabi- 
nos priešais veidrodį, įsistebeilijusi į savo atvaizdą, stovėjo 
teisėjo duktė. Ji atsigręžė į Aleksą. 

Aleksa nusišypsojo. 

- Labas vakaras. 


— Sveika. 

Aleksa priėjo prie praustuvės ir nusiplovė rankas. 

— Mūsų oficialiai nesupažindino. Esu Aleksa Geiter. 

Ji išpešė iš dėžės du šiurkščius popierinius rankšluosčius. 

— Taip, žinau. 

Nusišluosčiusi rankas Aleksa išmetė rankšluosčius į šiukš- 
lių dėže. 

— Jūs - teisėjo Voleso duktė, - pabandė laužti ledus, nes 
atmosfera darėsi vis šaltesnė. Moteris nusimetė visas dro- 
vios, nesaugiai besijaučiančios mergelės skraistes, kuriomis 
buvo prisidengusi, kai ją kalbino Džunijoras. Jos veidas buvo 
akmeninis ir nepalenkiamai priešiškas. - Steisė, tiesa? 

— Taip. Steisė. Bet pavardė - ne Voles. Aš Minton. 

— Minton? 

— Taip, Minton. Esu Džunijoro žmona. Jo pirmoji žmona. 


Dvidešimtas 


- || Re jums tai naujiena, - nelinksmai nusijuokdama 
tarė Steisė pastebėjusi Aleksos apstulbimą. 

— Taip, - prikimusiu balsu atsakė ši, - niekas man to ne- 
sakė. 

Steisės niekada neapleidžiantis šaltakraujiškumas staiga 
išnyko. Glausdama ranką prie liesos krūtinės ji pakėlė balsą: 

— Ar bent nutuokiate, kokią darote žalą? 

— Kam? 

— Man, - suriko ji belsdama sau į krūtinę. 

Tučtuojau nuleido ranką ir prikando lūpą, tarsi susigėdusi 
dėl to protrūkio. Užsimerkė. Kai atsimerkė, akys buvo kupi- 
nos priešiškumo, bet ji, regis, jau buvo atgavusi savitvardą. 

— Dvidešimt penkerius metus gyvenu susitaikiusi su vi- 
suotine nuomone, kad Džunijoras Mintonas vedė mane su- 
krėstas jūsų motinos žūties. 

Aleksa nepuolė neigti šio akivaizdaus fakto, tik kaltai nu- 
leido akis. 

— Matau, ir jūs taip manote. 

— Atleiskite, panele... Steise. Ar galiu vadinti jus Steise? 

- Žinoma, - atsakė ji šaltai. 

- Atleiskite, kad mano tyrimas jus skaudina. 

- O kaipgi kitaip? Jūs prikeliate praeitį. Rausiatės po mano 
nešvarius baltinius viso miesto akivaizdoje. Ir vėl. 


— Nė nenutuokiau, kas buvo pirmoji Džunijoro žmona nei 
kad ji gyvena Perselyje. 

— Ar tai būtų turėję reikšmės? 

— Tikriausiai ne, - liūdnai, bet nuoširdžiai atsakė Alek- 
sa. - Neįsivaizduoju, kaip jūsų ir Džunijoro santuoka galėtų 
būti susijusi su byla. Tai šalutinė sąsaja, dėl kurios aš niekuo 
dėta. 

— O mano tėvas? - paklausė Steisė pereidama prie kitos 
temos. 

— O kąjis? 

- Šis niekingas jūsų tyrimas pridarys jam keblumų. Jau 
pridarė. 

— Kas gi pridarė? 

— Jūsų abejonės dėl pirminės jo nutarties. 

- Atsiprašau. Šitai irgi nuo manęs nepriklauso. 

— Nepriklauso ar nenorite, kad priklausytų? - Steisė stovė- 
jo nuleidusi rankas, iš pasibjaurėjimo ji net suvirpėjo. - Ne- 
kenčiu žmonių, kurie trypia kitų gerą vardą dėl asmeninės 
naudos. 

— Ar iš tiesų manote, kad aš tokia? - įsižeidusi paklausė 
Aleksa. - Manote, sugalvojau šį tyrimą, kad palypėčiau kar- 
jeros laiptais? 

— O argi ne taip? 

— Ne, - atsakė ji ryžtingai purtydama galvą. - Toje arkli- 
dėje buvo nužudyta mano motina. Netikiu, kad nužudymu 
apkaltintas žmogus galėjo įvykdyti tą nusikaltimą. Noriu ži- 
noti, kas įvyko iš tiesų. Aš sužinosiu, kas įvyko. Ir priversiu 
kaltininką sumokėti už tai, kad tapau našlaite. 

— Ketinau išsakyti jums savo abejones, bet matau, kad 
trokštate tik vieno - keršto. 

— Noriu teisingumo. 

— Kad ir kiek jis atsieitų kitiems? 

— Jau atsiprašiau, kad jus tai liūdina. 

Steisė pašaipiai sušnypštė. 

— Norite viešai nukryžiuoti mano tėvą. Neneikite šito, - 
atrėžė ji, Aleksai ėmus prieštarauti. - Kad ir kiek tą neigtu- 
mėte, išstatote jį viešai pajuokai. Bent jau kaltinate padarius 
rimtą klaidą priimant sprendimą. 

Tai neigdama Aleksa būtų melavusi. 

— Taip, manau, jis priėmė neteisingą sprendimą Badžio 
Hikso byloje. 

- Tėvelis keturiasdešimt metų nepriekaištingai dirbo tei- 
sėju, ir tai patvirtina jo išmintį ir sąžiningumą. 

— Jei mano tyrimas niekingas, kaip jį pavadinote, jis nie- 
kaip nepaveiks jo reputacijos, ar ne, ponia Minton? Teisėjo 
didybės niekaip negali sumenkinti kukli prokurorė, neturinti 
jokio kito ginklo, išskyrus pagiežą ir keršto troškimą. Mano 
įtarimams patvirtinti būtų reikalingi įrodymai. 

— Jūs jų neturite. 

— Bet baigusi tyrimą turėsiu. Jei dėl to nukentės jūsų tėvo 
reputacija... - Ji pavargusi giliai įkvėpė ir pakėlė delną prie 
kaktos. Jos žvilgsnis buvo atviras, žodžiai širdingi: - Stei- 
se, aš nenoriu suteršti jūsų tėvo reputacijos. Nenoriu nieko 
įskaudinti ar kokiam nekaltam, niekuo dėtam žmogui sukelti 
sielvarto ar keblumų. Tik stengiuosi, kad būtų įvykdytas tei- 
singumas. 

— Teisingumas, - nusišaipė Steisė. Jos akys iš pykčio su- 
siaurėjo. - Neturite teisės nė ištarti šio žodžio. Esate visai 
tokia pat kaip jūsų motina - daili, bet lėkšta. Siekianti vieno 
tikslo ir savanaudė. Nepaisanti kitų žmonių jausmų. Matanti 
tik savo pačios paviršutiniškus troškimus. 

— Matau, jūs ne itin mėgote mano motiną, - kandžiai tarė 
Aleksa. 

Steisė nė nemanė prieštarauti. 

— Ašjos neapkenčiau. 

— Kodėl? Dėl to, kad ją buvo įsimylėjęs Džunijoras? 

Aleksa nusprendė, kad jei Steisė smogia iš pasalų, ji taip 
pat turi tokią teisę. Ėjimas pavyko. Steisė žengtelėjo atatups- 


ta ir apgraibomis susirado tualetinį stalelį, kad galėtų atsi- 
remti. Aleksa nevalingai ištiesė pagalbos ranką, bet teisėjo 
duktė atšoko nuo jos prisilietimo. 

- Steise, žinau, kad Džunijoras vedė jus praėjus vos ke- 
lioms savaitėms nuo mano motinos nužudymo. Turėtumėte 
suprasti, kad man tai atrodo keista. 

— Gal ir galėjo atrodyti netikėta, bet mes susitikinėjome 
daugybę metų. 

Aleksa nustebo. 

— Susitikinėjote? 

— Taip. Ir ilgai buvome meilužiai. 

Šią žinią Steisė šovė į Aleksą tarsi strėlę į taikinį - tiksliai 
ir pergalingai. Bet dėl to Aleksa jai pajuto dar didesnį gailestį. 
Dabar ji gerai įsivaizdavo paveikslą negražios merginos, be- 
viltiškai įsimylėjusios mielą, gražų futbolo didvyrį ir pasiruo- 
šusios paaukoti viską, net ir savo garbę, kad sulauktų bent 
trupučio jo dėmesio. Ji būtų padariusi viską, kad išlaikytų jį 
prie savęs. 

— Suprantu. 

— Abejoju. Nematote tiesos, visai kaip Džunijoras. 

— Kokia yra tiesa, Steise? 

— Kad Selina jam netiko. Kaip ir visi kiti, ji nuolat lygin- 
davo jį su Ridu. Džunijoras vis likdavo antras. Man buvo ne- 
svarbu, ar jis kam nors prilygsta. Mylėjau jį tokį, koks buvo. 
Džunijorui buvo sunku tuo patikėti, bet, nepaisydama jūsų 
tėvo ir jūsų pačios, Selina būtų visada mylėjusi Ridą. 

- Jeiji taip jį mylėjo, kodėl ištekėjo už mano tėvo? 

Tas klausimas nedavė Aleksai ramybės. 

— Priešpaskutinėje klasėje, pavasarį, Selina ir Ridas susiki- 
virčijo. Vos mokykloje baigėsi pamokos, ji išvažiavo į El Pasą 
aplankyti pusbrolių. 

— Ten ir sutiko mano tėvą. - Tiek Aleksa žinojo iš savo se- 
nelės. - Jis dalyvavo mokyme Fortbliso naujokų stovykloje. 
Netrukus po vestuvių buvo išsiųstas į Vietnamą. 

Steisė nusišaipė. 

— O kai jis žuvo, ji norėjo vėl susidėti su Ridu, bet jis jos 
nenorėjo. Štai tada ji vėl sužadino viltis Džunijorui. Selina 
žinojo, kad jis jos trokšta, bet nesieks, nes yra Ridas. Gėda, 
kaip ji meilikavo su Džunijoru laukdamasi kūdikio. Gal pagal- 
vodavo, ar neištekėjus už jo, bet to nebūtų atsitikę, kol Ridas 
Lambertas gyvas. Jūsų motina laikė pakabinusi Džunijorą 
ant vilties virvutės. Jo gyvenimas virto apgailėtinu. Būtų ir 
toliau jį kartinusi, jei būtų gyva. - Buvusioji ponia Minton 
trūkčiojamai įkvėpė, jos beformė krūtinė virpėdama pakilo ir 
nusileido. - Džiaugiausi, kai Selina mirė. 

Aleksos akyse sužėrėjo įtarimo kibirkštis. 

— Kur buvote tą naktį? 

— Namie krausčiau lagaminus. Buvau ką tik grįžusi po sa- 
vaitės atostogų Galvestone. 

Ar ji drįstų meluoti pateikdama tokį lengvai patikrinamą 
alibi? 2 

- Ir netrukus ištekėjote už Džunijoro. 

- Taip. Jam manęs reikėjo. Žinojau, kad esu reikalinga tik 
sielvartui numalšinti, taip pat žinojau, kad mylėdamasis su 
manimi iš tiesų jis trokšta Selinos. Bet man nerūpėjo, ar jis 
manimi naudojasi. Norėjau, kad manimi naudotųsi. Viriau 
jam valgį, rūpinausi jo drabužiais, stengiausi įtikti lovoje ir 
visur kitur. - Nuklydus į asmeninius prisiminimus, Steisės 
veido išraiška pasikeitė. - Dovanojau, kai jis pirmą kartą 
mane apgavo. Suprantama, buvau sugniuždyta, bet supratau, 
kaip lengvai tai įvyko. Kur tik jis išeidavo, aplink spiesdavo- 
si moterys. Kuris vyras atsispirtų tokiai galingai pagundai? 
Romanas truko neilgai, jam nusibodo. - Ji sunėrė rankas ir 
tyliai kalbėdama jas apžiūrinėjo. - Tada buvo kitas romanas. 
Ir dar kitas. Būčiau pakentusi visas jo meilužes, jei tik jis būtų 
likęs mano vyras. Bet jis paprašė skyrybų. Iš pradžių nesuti- 
kau. Jis vis prašė ir prašė, sakė, kad nenori skaudinti manes 
savo meilės romanais. Kai man nieko kito nebeliko, sutikau 

skirtis. Man plyšo širdis, bet daviau jam tai, ko jis norėjo, ži- 
nodama, žinodama, - pakartojo ji, - kad jokia moteris nebus 
jam tokia tinkama kaip aš. Maniau, mirsiu iš skausmo, taip 
stipriai jį mylėjau. - Iš apmąstymų ji grįžo į dabartį ir nusi- 
taikė į Aleksą. - Ir štai turiu žiūrėti, kaip jis eina nuo moters 
prie moters, visą laiką klausdama savęs, ką galiu ir noriu jam 
duoti. Turėjau žiūrėti, kaip šįvakar jis šoko ir flirtavo su ju- 
mis. Su jumis! Dieve, - sukūkčiojo ji, užvertė galvą į lubas ir, 
stipriai užmerkusi akis, prispaudė kumštį prie kaktos. - No- 
rite jį sužlugdyti, o jis vis tiek nemato nieko daugiau, tik dai- 
lų jūsų veidelį ir figūrą. - Ji nuleido ranką ir rūsčiai pažvelgė 
į Aleksą. - Esate nuodai, panele Geiter. Šį vakarą jaučiu jums 
tą patį, ką jaučiau prieš dvidešimt penkerius metus. - Prisiar- 
tinusi ir prikišusi savo siaurą prakaulų veidą sušnypštė: - Ge- 
riau būtumėte negimusi. 


Steisei išėjus, Aleksa veltui mėgino nusiraminti. Grįžtant iš 
tualeto jos veidas buvo išblyškęs, ji drebėjo. 

— Ketinau eiti taves ieškoti. 

Džunijoras laukė Aleksos koridoriuje. Iš pradžių jis nepa- 
stebėjo jos susirūpinusio veido. Pastebėjęs iš karto sunerimo. 

— Aleksa? Kas atsitiko? 

— Norėčiau tuojau pat išeiti. 

— Tu sergi? Kas... 

— Neklausk. Pasikalbėsime važiuodami. 

Nebesiginčydamas Džunijoras paėmė jos ranką ir nusive- 
dė drabužinės link, ten paprašė paduoti jiems apsiaustus. 

— Palauk čia. 

Aleksa žiūrėjo, kaip jis sugrįžo į klubą, pakraščiu apėjo šo- 
kių aikštelę ir prisiartino prie stalelio, prie kurio jie vakarie- 
niavo. Trumpai šnektelėjęs su Angusu ir Sara Džo, grįžo kaip 
tik laiku pasiimti apsiaustų. 

Jis praskynė jai kelią į lauką prie raudonojo jaguaro. Luk- 
terėjo, kol juodu gerokai nutolo nuo klubo ir automobilio šil- 
dytuvas ėmė pūsti šiltą orą. Tada prakalbo: 

— Na, tai kas gi nutiko? 

— Kodėl nepasakei man, kad buvai vedęs Steisę Voles? 

Jis spoksojo į ją tol, kol vos nepadarė avarijos, tada nusuko 
galvą ir įsmeigė akis į kelią. 

— Tu neklausei. 

— Kaip gudriai atsakyta. 

Ji atrėmė galvą į šaltą langą jausdamasi taip, lyg ką tik 
būtų buvusi sumušta grandine ir vėl turėtų žengti į ringą. 
Jau manė išsiaiškinusi įvairiausius nesantuokinius Perselio 
meilės ryšius, bet rado dar vieną painų kamuolį. 

— Ar tai svarbu? - paklausė Džunijoras. 

— Nežinau. - Ji atsigręžė į jį ir atlošė galvą į langą. - Tu 
man pasakyk. Ar svarbu? 

- Ne. Ši santuoka netruko nė metų. Išsiskyrėm kaip 
draugai. 

— Tu išsiskyrei kaip draugas. Ji vis dar tave myli. 

Jis susiraukė. 

— Tai buvo viena iš mudviejų problemų. Steisės meilė - įky- 
ri ir savininkiška. Ji mane varžė. Negalėjau kvėpuoti. Mes... 

— Džunijorai, tu gulinėjai, su kuo pakliuvo, - nekantriai 
pertraukė Aleksa. - Apsieikime be banalių pasiaiškinimų. 
Man tikrai nerūpi. | 

— Tai kodėl apie tai prašnekai? 

— Todėl, kad susidūriau su ja moterų tualete ir ji mane ap- 
kaltino, esą šiuo tyrimu aš griaunu jos tėvo gyvenimą. 

— Dėl Dievo meilės, Aleksa, Džo Volesas yra verksnys. Stei- 
sė mano esanti jo motina. Nė kiek neabejoju, kad jis verkšle- 
no ir nervinosi dėl tavęs jos akivaizdoje. Šitaip jis gudrauja, 
kad sulauktų jos užuojautos. Jie peni vienas kito neurozę. 
Nesijaudink dėl to. 

Šią akimirką Džunijoras Mintonas Aleksai nelabai patiko. 
Pasipūtėliškas jo požiūris į moters - nesvarbu kokios - meilę 
sumenkino jį Aleksos akyse. Šį vakarą ji matė jį einantį nuo 
moters prie moters, visai taip, kaip apibūdino Steisė. Jaunos 


ir senos, patrauklios ir nelabai, ištekėjusios ir vienišos - re- 
gis, visos jam tiko. Žavėjo visas tarsi Velykų kiškis prekybos 
centre, kuris sukiojasi minioje dalydamas dovanas godiems 
vaikams, kurie nesuvokia, kad jiems būtų geriau, jei tų dova- 
nų negautų. 

Regis, jų glaustymąsi jis laikė pelnytu. Aleksa nemanė, kad 
tokia gera nuomonė apie save yra pagirtina ar patraukli. Džu- 
nijorui atrodė savaime suprantama, kad iš bet kurios moters, 
kurią pašnekins, sulauks atsako. Jam flirtavimas buvo neva- 
lingas veiksmas, toks pat savaiminis kaip kvėpavimas. Jam 
nebuvo atėję į galvą, kad kas nors gali klaidingai suprasti jo 
ketinimus ir dėl to skaudžiai nusivilti. 

Jei nebūtų kalbėjusi su Steise, Aleksa gal būtų atlaidžiai 
nusišypsojusi, kaip nusišypsojo visos kitos moterys, ir palai- 
kiusi lipšnumą jo būdo bruožu. Bet dabar Džunijoras ją erzi- 
no, ir Aleksa norėjo, kad jis sužinotų, jog į ją negalima taip 
nerūpestingai numoti ranka. 

— Steisė prikaišiojo ne vien dėl teisėjo. Ji sakė, kad žadinu 
jos santuokos su tavimi prisiminimus, rausiuosi po nešvarius 
jos baltinius. Man susidarė įspūdis, kad būti tavo buvusiąja 
jai tikras išbandymas. 

— Juk tai ne visai mano bėda, tiesa? 

— Gal turėtų būti ir tavo. 

Džunijoras nustebo dėl šiurkštaus jos atsako. 

— Atrodo, pyksti ant manęs. Kodėl? | 

— Nežinau. - Prasiveržęs pyktis truko neilgai, bet išėjo į 
naudą. Dabar ji jautėsi išsekusi. - Atleisk. Gal taip yra todėl, 
kad visada stoju silpnesniojo pusėn. 

Jis ištiesė ranką ir uždėjo jai ant kelio. 

- Puiki savybė, kuri nepraslydo man pro akis. 

Aleksa numetė jo ranką ant odinės sėdynės tarp jų. 

— Ne, aš vis dar užkibes. 

Ji nepasidavė jo šypsenai. 

— Kodėl vedei Steise? 

— Ar verta apie tai kalbėtis? 

Jis pasuko automobilį prie „Vakariečio motelio prieangio 
ir išjungė pavarą. 

— Taip. 

Džunijoras raukydamasis išjungė variklį ir atsigręždamas į 
ją ištiesė ranką išilgai sėdynės atkaltės. 

— Tuo metu atrodė, kad taip reikia. 

— Tu jos nemylėjai. 

— Nė trupučio. 

— Bet mylėjaisi su ja. 

Jis klausiamai kilstelėjo antakį. 

— Steisė man pasakojo, kad ilgą laiką iki vedybų judu buvo- 
te meilužiai. 

— Ne meilužiai, Aleksa. Retkarčiais kur nors ją išsives- 
davau. 

— Dažnai? 

— Nori, kad pasakyčiau tiesiai? 

— Drožk. 

— Kreipdavausi į Steisę, kai kildavo noras, o seserys Geil 
būdavo užsiėmusios arba sirgdavo mėnesinėmis, arba... 

— Kas tokios? 

— Seserys Geil. Kita istorija. 

Jis mostelėjo norėdamas nuginti klausimus, kuriuos su- 
prato kylant jos galvoje. 

— Turiu visą naktį. 

Ji patogiau atsirėmė į duris. 

— Nejau niekas neprasprūsta tau pro akis? 

— Labai mažai. Tai kas tos sesutės? 

— Jos buvo trys - tiesą sakant, trynukės. Visos vardu Geil. 

— Logiška. 

— Ne, tai ne pavardė. Jų vardai buvo Vanda Geil, Nora Geil 
ir Pegė Geil. 

- Čia pokštas? . 

Jis persižegnojo. 

— Prisiekiu. Ridas jau buvo jas, taip sakant, supažindinęs 
su tuo reikalu, kai aš pasirodžiau horizonte. Jis mane joms 
pristatė. - Džunijoras prunkštelėjo prisimindamas ypač nie- 
kingą savo jaunystės epizodą. - Trumpai tariant, sesutės Geil 
duodavo. Joms patikdavo duoti. Tikriausiai visi Perselio vi- 
durinės bernai bent po kartelį jas patvarkė. 

— Aišku, suprantu, apie ką kalbame. Bet kai jos būdavo 
užimtos, kreipdavaisi į Steisę Voles, nes ji taip pat duodavo. 

Jis ramiai į ją pažvelgė. 

— Neverčiau nė vienos moters. Ji pati norėjo, Aleksa. 

— Bet tik su tavimi. 

Jis pritariamai gūžtelėjo pečiais. 

— O tu tuo naudojaisi. 

— Parodyk nors vieną vyrą, kuris nesinaudotų. 

— Supratai mano mintį, - tarė ji sausai. - Drįsčiau sakyti, 
kad esi vienintelis vyras Steisės gyvenime. 

Regis, jis šiek tiek susidrovėjo. 

— Taip, ir aš taip sakyčiau. 

— Man jos šįvakar buvo gaila, Džunijorai. Ji nekenčia ma- 
nęs, bet vis tiek negalėjau jos negailėti. 

— Niekada nesupratau, kodėl ji prie manęs prisirišo, bet 
sekiojo kaip šešėlis nuo tos dienos, kai atėjau į Perselio vi- 
durinę. Žinai, ji buvo galvota. Mėgstama visų mokytojų, nes 
buvo tokia dora ir nepatekdavo į jokią bėdą. - Jis sukikeno. - 
Jiems į galvą neateidavo, ką ji mielai išdarinėja ant mano 
ševrolė sėdynės. 

Aleksa užsigalvojusi spoksojo į vieną tašką beveik nesi- 
klausydama. 

— Steisė niekino Seliną. 

— Ji jai pavydėjo. 

— Labiausiai dėl to, kad kai mylėdavaisi su Steise, ji žinoda- 
vo, jog iš tiesų trokšti mano motinos. 

— Jėzau, - tyliai pratarė jis, šypsena dingo. 

— Ji taip sakė. Ar tai tiesa? 


214 +» Sandra Brown 


— Selina visada būdavo su Ridu. Tiesiog taip buvo. Ir viskas. 

— Bet juk geidei jos, nors ji ir priklausė geriausiam tavo 
draugui? 

Ilgokai patylėjęs jis sutiko: 

— Meluočiau, jei tvirtinčiau kitaip. 

Aleksa tyliai tarė: 

— Steisė man dar kai ką papasakojo. Prasitarė netyčia. Pa- 
sakė kaip visiems žinomą dalyką, kurį jau turėčiau žinoti. 

— Ką? 

— Kad norėjai vesti mano motiną. - Ji vėl nukreipė žvilgsnį 
įjį. - Ar tikrai? 

Jis nusuko galvą, paskui tarė: 

— Taip. 

— Prieš ar po to, kai ji ištekėjo ir susilaukė manęs? 

- Ir prieš, ir po. - Matydamas, kad Aleksa sutrikusi, tarė: — 
Vargu ar vyras galėjo žiūrėti į Seliną ir nenorėti, kad ji taptų 
jo. Ji buvo graži, linksma ir mokėjo elgtis taip, kad manydavai 
esąs jai ypatingas. Ji turėjo... - jis ieškojo tinkamo žodžio, - 
kažką tokio, - tarė gniauždamas kumštį ir ieškodamas nepa- 
gaunamo daiktavardžio, - kažką tokio, kas versdavo trokšti 
ją turėti. 

— Ar kada nors ją turėjai? 

— Kūniškai? 

— Ar kada mylėjaisi su mano motina? 

Jo veidas buvo nuoširdus ir siaubingai liūdnas. 

— Ne, Aleksa. Niekada. 

— Ar kada bandei? Ar ji būtų sutikusi? 

— Vargu. Niekada nebandžiau. Bent jau nelabai atkakliai. 

— Kodėl gi ne, jei taip jos geidei? 

— Ridas būtų mus užmušęs. 

Aleksa apstulbusi įsispoksojo į jį. 

— Tikrai taip manai? ' 

Jis gūžtelėjo pečiais, veide vėl atsirado nuginkluojanti 
šypsena. 

— Vaizdingai kalbant. 

Aleksa dvejojo. Atrodė, kad sakydamas tą frazę Džunijoras 
turėjo galvoje tiesioginę jos prasmę. 

Jis pasislinko per jaguaro sėdynę ir atsidūrė labai arti. Pirš- 
tais perbraukė jai plaukus, pridėjęs nykštį prie kaklo švelniai 
paglostė. 

— Tai tikrai labai liūdna tema. Pakalbėkim apie ką kita, - 
sušnibždėjo jis lengvai pakštelėdamas jai į lūpas. - Gal pali- 
kime kuriam laikui praeitį ir pagalvokime apie dabartį? - Jo 
akys klaidžiojo jos veidu, tuo tarpu pirštai lietė odą. - Noriu 
miegoti su tavimi, Aleksa. 

Ji taip apstulbo, kad akimirką nė žodžio negalėjo ištarti. 

— Juk kalbi nerimtai? 

— Lažinamės? 

Tadajis ją aistringai pabučiavo. Bent jau pamėgino. Pakrei- 
pęs galvą lūpomis prisiglaudė prie jos lūpų, spustelėjo, išmė- 
gino, spustelėjo smarkiau. Ji nereagavo, tada jis atsitraukė ir 
nustebęs pažvelgė į ją. 

— Ne? 

— Ne. 

— Kodėl ne? 

— Žinai pats. Būtų beprotiška. Blogai. 

— Esu daręs ir beprotiškesnių dalykų, - jis nuleido ranką 
prie jos megztinio ir palietė minkštos zomšos lopinėlį, - ir 
blogesnių. 

- Ką gi, oaš nesu. 

— Mudviem kartu būtų gera, Aleksa. 

— Niekada to nesužinosime. 

Jis nykščiu perbraukė jai per apatinę lūpą akimis sekda- 
mas savo judesį. 

— Niekada nesakyk niekada. 

Palenkė galvą ir vėl ją pabučiavo - meiliai, ne aistringai, — 


tada atsitraukė ir išlipo iš automobilio. 

Prie durų nekaltai ją pabučiavo linkėdamas labos nakties, 
bet žiūrėjo atlaidžiai ir patenkintas. Aleksa suprato, jog jis 
mano, kad ji tik spiriasi ir kad ją palaužti yra vien laiko klau- 
simas. 

Ją taip sutrikdė jo vilionės, kad tik po kelių minučių pa- 
stebėjo mirksint raudoną telefono lemputę. Ji paskambino į 
motelio registratūrą, išklausė pranešimą ir surinko nurodytą 
numerį. Gydytojui dar nepakėlus ragelio žinojo, ką jis pasa- 
kys. Vis tiek žodžiai ją sukrėtė. 

- Panele Geiter, nuoširdžiai užjaučiame. Šį vakarą, taip ir 
neatgavusi sąmonės, mirė ponia Greihem. 


Dvidešimt pirmas 


Dies įeidama į kabinetą Aleksa pabeldė ir palaukė. 

- Įeikite! - šūktelėjo Ridas. - Labas rytas. Ačiū, kad pa- 
kviesta taip greitai atėjote. 

Ji atsisėdo ant kėdės prie jo rašomojo stalo. Jis neklausęs 
įpylė jai puodelį kavos, pagardino pagal jos skonį ir padėjo 
priešais. Aleksa linktelėdama padėkojo. 

— Užjaučiu dėl senelės mirties, Aleksa, - tarė jis vėl sėsda- 
mas į savo girgždančią sukamąją kėdę. 

— Dėkui. 

Aleksa visą savaitę buvo išvykusi, tvarkė laidotuvių rei- 
kalus. Pamaldose koplyčioje dalyvavo tik ji, saujelė buvusių 
bendradarbių ir keli slaugos namų gyventojai. Po laidotuvių 
Aleksa ėmėsi nemalonaus darbo iškraustyti senelės kambarį 
slaugos namuose. Darbuotojai buvo malonūs, bet eilėje laukė 
kiti ligoniai, tad jiems reikėjo, kad kambarys nedelsiant būtų 
laisvas. | 

Tai buvo emociškai sunki savaitė. Sėdėdama įsistebeilijusi į 
kuklų karstą, tyliai skambant vargonų muzikai, ji pajuto visa 
apimantį pralaimėjimo jausmą. Jai nepavyko ištesėti pažado, 
duoto sau ir senelei: ji nespėjo atskleisti Selinos žudiko. 

Dar labiau pralaimėjusi jautėsi dėl to, kad nepavyko pelny- 
ti senelės atleidimo ir meilės. Tai būta jos paskutinės galimy- 
bės; kitos jau nebebus. 

Ji rimtai svarstė, gal prisipažinti nugalėtai, pasakyti Gre- 
gui, kad jis buvęs teisus ir kad jai reikėję iš pat pradžių pa- 
klausyti jo patarimo. Jis pradžiugtų išvydęs ją nuolankią ir 
tučtuojau skirtų kitą bylą. 

Toks būtų lengvesnis kelias. Jai daugiau nebereikėtų va- 
žiuoti į Perselio miestą nei kęsti priešiškų žvilgsnių, kaip ie- 
čių svaidomų jos pusėn visų, su kuo tik susitinka, nei žiūrėti 
į šitą vyriškį, kuris jai kelia nesuskaitomą daugybę neaiškių 
jausmų. 

Teisiniu požiūriu byla vis dar netiko pateikti teismui. Bet 
ji negalėjo pasitraukti. Ją sudomino vyrai, mylėję jos motiną. 
Ji privalo sužinoti, kuris iš jų ją nužudė ir kalta ji ar ne dėl 
savo motinos mirties. Ji turi arba paneigti savo kaltę, arba 
išmokti su ja gyventi, bet negali leisti, kad abejonės amžiams 
liktų neišsklaidytos. 

Tad Aleksa grįžo į Perselį. Žvelgė į porą žalių akių, kurios 
visą savaitę ją persekiojo ir dabar lygiai taip pat kaustė jos 
dėmesį ir drumstė ramybę kaip ir pirma. 

— Abejojau, kad grįšite, - pasakė jis jai tiesiai. 

— Be reikalo. Sakiau, kad nepasiduosiu. 

— Aha, prisimenu, - tarė jis niūriai. - Kaip aną vakarą pa- 
tiko šokiai? 

Klausimas nuskambėjo kaip perkūnas iš giedro dangaus ir 
sukėlė savaiminę reakciją. 

— Iš kur žinote, kad ten buvau? 

— Žmonės kalba. 

— Jums pasakė Džunijoras. 

— Ne. 

— Negaliu ištverti nežinomybės, - tarė Aleksa. - Kaip suži- 
nojote, kad lankiausi „Žirgo ir šautuvo klube? 

— Mano pavaduotojas matė Džunijorą lekiantį plentu aš- 
tuoniasdešimt vienos mylios per valandą gfeičiu. Sakė, apie 
vienuoliktą valandą. Su juo mašinoje pastebėjo jus. - Jis ne- 

bežiūrėjo į ją, žvelgė į savo batų nosis. - Tikrai velniškai sku- 
bėjote grįžti į motelį. 

— Tiesiog norėjau išeiti iš klubo, ir viskas. Prastai jaučiausi. 

— Nelabai tiko kepta mėsytė, ką? O gal publika? Nuo kai 
kurių iš jų mane taip pat pykina. 

— Nedėl maisto ir ne dėl žmonių. Na, tiesą sakant, dėlvieno 
žmogaus — Steisės Voles... Minton. - Aleksa atidžiai stebėjo 
Rido reakciją. Jo veidas buvo abejingas. - Kodėl man niekas 
nepasakė, kad Steisė buvo ištekėjusi už Džunijoro? 

-— Jūs neklausėte. 

Jai nežinia kaip pavyko suvaldyti įniršį. 

— Nejau niekam nešovė į galvą, kad jų skubotos vedybos 
gali būti reikšmingos bylai? 

— Jos nebuvo reikšmingos. 

— Pasilieku sau teisę spręsti apie jų reikšmingumą. 

— Prašom. Manote, jos reikšmingos? 

— Taip, manau. Man atrodo, kad pirmosios Džunijoro ves- 
tuvės įvyko keistu laiku. Dar keisčiau, kad nuotaka, pasirodo, 
buvo teisėjo duktė. 

— Visiškai nieko keista. 

— Be abejo, sutapimas. 

— Net ne sutapimas. Steisė Voles buvo įsimylėjusi Džunijo- 
rą, geidė jo nuo pat tos dienos, kai pirmąkart išvydo. Visi tą 
žinojo, taip pat ir Džunijoras. Kai Selina mirė, Steisė suprato, 
kad atsirado proga, ir ja pasinaudojo. 

— Steisė man nepasirodė esanti progų medžiotoja. 

— Aleksa, nebūkite kvaila. Visi gaudome progas, kai ko 
nors labai norime. Ji mylėjo tą vaikiną, - nekantriai paaiški- 
no Ridas, - jis sielvartavo dėl Selinos mirties. Ko gera, Steisė 
tikėjosi, kad jos meilė padės užgydyti žaizdą, kad jos pakaks. 

— Nepakako. 

— Ne. Negalėjo priversti Džunijoro ją pamilti. Aišku kaip 
dieną, kad negalėjo suvirinti jo kelnių užtrauktuko. - Jis su- 

irzęs kramtė lūpos kamputį. - Kas apie tai išplepėjo? Džuni- 
joras? 

— Pati Steisė. Ji užsipuolė mane moterų tualete ir apkalti- 
no, neva atnaujinusi šią bylą aš griaunu jos gyvenimą. 

— Smarki moteriškė, - tarė jis pritariamai linksėdamas. - 
Visada ją mėgau. 

— Ak štai kaip? Gal ir miegojote su ja? Ar jus pasotindavo 
sesutės Geil? 

— Sesutės Geil, a? - Jis susijuokė. - Žinau, kad ne Steisė 
jums papasakojo apie gerai žinomas Perselio trynukes. 

— Ko trūko, papildė Džunijoras. 

— Turėjo būti neblogas vakarėlis. 

— Teikiantis žinių. 

— Nejaugi? - tęsiamai ištarė jis. - Ir ką gi jūs sužinojote? 

Ji nekreipė dėmesio į jo taiklią užuominą. 

— Ridai, kam reikėjo taip skubėti? Džunijoras nemylėjo 
Steisės. Tarkime, jis įsikalbėjo, kad reikia ją vesti. Kodėl jie 
susituokė kaip tik tada? 

— Galji norėjo būti birželio nuotaka, kaip filme. 

— Nesišaipykite iš manęs! 

Ji pašoko nuo kėdės ir patraukė prie lango. 

Jis tyliai ir pratisai sušvilpė. 

— Oho! Arjums kada sugenda ūpas? 

— Ką tik palaidojau vienintelę gyvą giminaitę, pamiršo- 
te? - užsiplieskė ji. 

Jis po nosimi nusikeikė ir pirštais perbraukė per plaukus. 

— Akimirką buvau tikrai pamiršęs. Aleksa, atsiprašau. 
Prisimenu, kaip bjauriai jaučiausi palaidojęs savo senį. - Ji 
atsigręžė į Ridą, bet jis spoksojo nežinia į ką. - Angusas ir 
Džunijoras vieninteliai iš viso prakeikto miestelio atėjo jo 
palaidoti. Laidotuvės vyko ne bažnyčioje ir net ne laidojimo 
namuose - tiesiog prie kapo duobės. Angusas grįžo į darbą. 
Džunijoras - į mokyklą, kad nepraleistų biologijos kontroli- 
nio. Aš grįžau namo. Tuoj po pietų į mano namus atėjo Seli- 


na. Praleido pamokas vien tam, kad pabūtų su manim. Žino- 
jo, kad prastai jausiuosi, nors nekenčiau to šunsnukio, kol jis 
buvo gyvas. Atsigulėme ant mano lovos ir gulėjome ten, kol 
sutemo. Ji žinojo, kad jei negrįš namo, mama nerimaus. Ji 
verkė už mane, nes aš negalėjau verkti. 

Kai jis nutilo, kambaryje tvyrojo sunki tyla. Aleksa vis dar 
stovėjo prie lango nejudėdama, sustingusi dėl jo pasakoji- 
mo. Krūtinę maudė sielvartas dėl to, koks vienišas jis buvo 
jaunuolis. 

— Ar tada pirmą kartą mylėjotės su Selina? 

Jis pažvelgė tiesiai į ją, pakilo nuo kėdės ir priėjo arčiau. 

— Kadangi prabilote apie lytinį gyvenimą, ar nepasakytu- 
mėte, kaip jis klostosi jums? 

Įtampa sprogo, sprogo ir jos įniršis. 

— Gal liaukitės kalbėjęs užuolankomis ir paklauskite 
tiesiai? 

— Gerai, - nusišiepė jis. - Ar Džunijoras jau įlindo į jūsų 
kelnaites? 

— Jūs - šunsnukis. 

— Ar įlindo? 

— Ne! 

— Galiu lažintis, kad bandė. Jis visada bando. - Rido juokas 
buvo duslus ir jaudinantis. - Laimėjau! - Jis pakėlė delną ir 
atgalia ranka paglostė jai skruostą. - Raustate, prokurore. 

Aleksa nubloškė jo ranką į šalį. 

— Eikit po velnių. 

Ji tūžo ant savęs, kad rausta prieš jį kaip mokinukė. Ne jo 
reikalas, su kuo ji miega. Bet labiausiai jai kėlė nerimą, kad 
jam, regis, nesvarbu. Jei būtų prireikę apibūdinti tą jo akių 
žybsnį, būtų pavadinusi jį linksmumu, gal panieka, bet tikrai 
ne pavydu. 

Kad atsiteistų, ji staiga paklausė: 

— Dėl ko judu su Selina susikivirčijote? 

— Mudu su Selina? Kada? 

— Pavasarį priešpaskutinėje klasėje. Kodėl ji tą vasarą išvy- 
ko į El Pasą ir pradėjo draugauti su mano tėvu? 

— Galjai reikėjo pakeisti aplinką, - nerūpestingai tarė jis. 

— Ar žinojote, kaip stipriai ją myli jūsų geriausias 
draugas? 

Jo siutinanti šypsena užgeso. 

— Ar šitai jums sakė Džunijoras? 

- Žinojau dar prieš jam pasakant. Ar tuo metu žinojote, 
kad jis ją myli? 

Jis vos vos patraukė pečiais. 

— Beveik visi mokyklos vaikinai... 

— Aš kalbu ne apie susižavėjimą mėgstama mergina, Ri- 
dai. - Ji sugriebė jį už marškinių rankovės parodydama, kaip 
jai šitai svarbu. - Ar žinojote, ką Džunijoras jai jaučia? 

— O ką, jei žinojau? 

- Jis sakė, kad būtumėte užmušęs jį, jei būtų mėginęs 
ją prisivilioti. Sakė, būtumėt užmušęs juos abu, jei jie būtų 
jus išdavę. 

— Vaizdingai šnekant. 

— Džunijoras irgi taip sakė, bet aš taip nemanau, - ramiai 
tarė ji. - Aistros virė. Jūsų tarpusavio santykiai buvo nevie- 
nareikšmiai ir sudėtingi. 

— Kieno santykiai? 

- Jūs ir mano motina mylėjote vienas kitą, bet abu mylėjo- 
te ir Džunijorą. Ar tai ne pats tikriausias meilės trikampis? 

— Apie ką, po velnių, čia kalbate? Ar manote, kad mudu su 
Džunijoru buvome porelė pedikų? - Netikėtai jis sugriebė jos 
ranką ir prispaudė sau prie kelnių praskiepo. - Jauti, mažy- 
te? Kietas jis būdavo dažniau nei minkštas, bet nė karto ne- 
buvo kietas dėl pediko. 

Apstulbusi ir sukrėsta ji išplėšė savo ranką, nesąmoningai 
patrynė delną sau į šlaunį, tarsi jai būtų įspaustas įdagas. 

— Jūs tikras prasčiokas, šerife Lambertai, - tarė ji nepa- 
prastai susijaudinusi. - Manau, jūs ir Džunijoras mylite vie- 
nas kitą kaip indėnų kraujo broliai. Bet jūs ir varžotės tarpu- 
savyje. 

— Nesivaržau su Džunijoru. 

— Gal sąmoningai nesivaržėte, bet kiti žmonės kiršindavo 
jus vieną prieš kitą. Ir spėkite, kuris nugalėdavo. Jūs. Tai kėlė 
jums nerimą. Ir tebekelia. 

— Ar čia vėljūsų psichologinės nesąmonės? 

— Tai ne vien mano nuomonė. Aną vakarą tą patį sakė ir 
Steisė, mano neraginama. Ji sakė, kad visi žmonės judu ly- 
gindavo ir kad Džunijoras visada likdavo antras. 

— Aš niekuo dėtas, kad žmonės taip mano. 

— Labiau už viską varžėtės dėl Selinos, tiesa? 

— Kodėl klausiate? Juk turite atsakymus į visus klau- 
simus. 

— Ir čia jūs turėjote pranašumą. Džunijoras norėjo būti Se- 
linos meilužis, bet buvote jūs. 

Įsiviešpatavo tyla. Ridas žvelgė į Aleksą susikaupęs kaip 
medžiotojas, nusitaikęs į laimikį. Pro žaliuzes srūvanti švie- 
sa žybsėjo jo akyse, plaukuose, grėsmingai surauktuose ant- 
akiuose. 

Jis labai tyliai tarė: 

— Geras mėginimas, Aleksa, bet aš nieko neprisipažįstu. 

Tada jis bandė nueiti šalin, bet ji stvėrė jam už rankų. 

— Nagi, nejau nebuvote jos meilužis? Kas nuo to pasikeis, 
jei dabar pasakysite? 

— Aš nepasakoju savo meilės nuotykių. - Jo akys nuslydo 
prie jos pulsuojančio kaklo, tada vėl prie veido. - Ir jūs dėl to 
turėtumėte džiaugtis. 

Ją visą užliejo geismas, šiltas ir auksinis kaip ryto saulės 
spinduliai. Ji troško vėl savo lūpomis justi jo tvirtas lūpas, 


liežuvio viešpatavimą burnoje. Nuo geismo ji sudrėko, akys 

prisipildė ašarų iš gailesčio, kad neturi to, ko taip pašėlusiai 
trokšta. 

Įsmeigę akis vienas į kitą jie nepastebėjo, kad kitoje gatvės 
pusėje kai kas juos stebi. Saulė juos nutvieskė tarsi prožek- 
torius. 

Ji prisivertė iš neaiškios dabarties sugrįžti į neramią pra- 
eitį ir tarė: 

— Džunijoras man sakė, kad tarp judviejų su Selina buvo 
daugiau nei vaikystės meilė. - Tai buvo blefas, bet ji rizika- 
vo. - Jis man viską papasakojo apie judviejų santykius, taigi 
iš tiesų nesvarbu, prisipažįstate ar ne. Kada judu pirmą kar- 
tą... na, žinote? 

— Pasibarškinome? 

Nuo vulgarybės, ištartos žemu, gergždžiančiu balsu, ją 
perliejo karščiu. Niekada anksčiau tas žodis jai neskambėjo 
erotiškai. Ji nurijo seiles ir vos įžiūrimai linktelėjo. 

Staiga jis ranka suėmė jos sprandą ir prisitraukė prie savęs. 
Jo akys kiaurai ją pervėrė. 

— Nė velnio Džunijoras jums nesakė, prokurore, - sukuž- 
dėjo jis. - Nemėginkit manęs provokuoti išsigalvotais teis- 
mo salės triukais. Esu aštuoniolika metų už jus vyresnis, be 
to, iš prigimties nuovokus. Savo arsenale turiu tokių triukų, 
apie kokius nesate girdėjusi. Ir tikrai, velniai griebtų, nesu 
toks neišmanėlis, kad užkibčiau ant jūsų meškerės. - Jo 
kumštis tvirčiau sugniaužė jos plaukus. Aleksa veidu jautė 
vis karštesnį ir tankesnį jo kvėpavimą. - Daugiau nemėgin- 
kite supriešinti mudviejų su Džunijoru, girdite? Kovokite ar 
dulkinkitės su mumis abiem, bet nekiškite pirštų ten, kur 
nieko nesuprantate. - Jo akys grėsmingai susiaurėjo. - Jūsų 
mamulė, Aleksa, turėjo blogą įprotį kiršinti vienus su kitais, 
kad pati išpeštų naudos. Kažkam to pasirodė per daug, ir tas 
kažkas ją nudėjo, taip ir nepasimokiusią iš savo klaidų. Tad 
verčiau pasimokykite iš savųjų, kol kas nors panašaus nenu- 
tiko jums pačiai. 

Šį rytą nepavyko išsiaiškinti nieko naujo. Niekas neatitraukė 
jos minčių nuo nerimą keliančio pokalbio su Ridu. Jei į du- 
ris nebūtų pasibeldęs ir jų pertraukęs pavaduotojas, nežinia, 
gal ji būtų iškabinusi Ridui akis, o gal pasidavusi stipresniam 
troškimui priglusti ir jį pabučiuoti. 

Vidurdienį ji liovėsi mėginusi susikaupti ir perėjo į kitą ga- 
tvės pusę papietauti B8xB viešbučio kavinėje. Jai, kaip ir dau- 
gumai mieste dirbančių žmonių, tai jau tapo įpročiu. Jai įėjus 
pokalbiai nebepritildavo. Retkarčiais Aleksa net pelnydavo 
Pito pasisveikinimą, jei tik jis nebūdavo per daug užsiėmęs 
virtuvėje. 

Ji stengėsi kuo ilgiau užtrukti valgydama, stumdė po stalą 
pirmyn atgal geltoną keraminę šarvuočio formos peleninę ir 
vartė Pito išleistą brošiūrą, kaip tinkamai paruošti barškuo- 
lės mėsą. 

Aleksa stūmė laiką nenorėdama grįžti į niūrų kabinetuką 
teismo pusrūsyje ir stebeilytis į vieną tašką narstant nera- 
mias mintis ir tikrinant hipotezes, kurios kas valandą atrodė 
vis dirbtinesnės. Bet viena jai nėjo iš galvos. Ar Selinos mir- 
tis ir skubotos Džunijoro ir Steisės Voles vestuvės kaip nors 
susijusios? 

Iš kavinės ji išėjo giliai nugrimzdusi į apmąstymus. Susi- 
gūžusi nuo šalto vėjo pasuko prie kampo. Vos jį priėjus, už- 
sidegė vieno iš nedaugelio miesto šviesoforų žalia šviesa. Ji 
jau ketino žengti nuo sutrūkinėjusio ir aplūžusio betoninio 
šaligatvio, bet kažkas iš už nugaros stvėrė už rankos. 

— Pastoriau Plametai, - nustebusi ištarė ji. 

Pastarieji įvykiai greitai išstūmė jį ir jo baikščią žmonelę 
Aleksai iš galvos. 

— Panele Geiter, - vaidingai tarė jis, - šį rytą mačiau jus su 


šerifu. - Jo akyse degė kaltinimas, kurio būtų užtekę nesu- 

skaičiuojamai daugybei mirtinų nuodėmių pasmerkti. - Jūs 
mane nuvylėte. 

— Nesuprantu kuo... 

— Be to, - pertraukė jis dainingu gatvės evangelisto bal- 
su, - jūs nuvylėte Visagalį. - Jis išpūtė akis, tada prisimerkė, 
liko tik siauri plyšeliai. - Perspėju jus, Viešpats nepakęs, kad 
iš jo būtų tyčiojamasi. 

Ji nervingai apsilaižė lūpas ir apsidairė vildamasi rasti kokį 
nors būdą išsigelbėti, nors neišmanė kaip. 

— Nenorėjau užgauti jūsų nei nusižengti Dievui, - tarė ji, 
jausdamasi kvailai jau vien dėl to, kad tenka šitaip sakyti. 

— Vis dar nepatupdėte nusidėjėlių už grotų. 

— Kol kas neradau dėl ko. Mano tyrimas dar nebaigtas. 
O kad nekiltų nesusipratimų, pastoriau Plametai, norėčiau 
pareikšti, jog atvykau čia ne tam, kad patupdyčiau ką nors 
už grotų. 

- Jūs per daug nuolaidi velnio tarnams. 

- Jei tuo norite pasakyti, kad šį tyrimą atlieku nešališkai, 
tada taip, jūs teisus. 

— Mačiau šį rytą jus broliaujantis su tuo velnio išpera. 

Jo beprotiškos akys būtų buvusios įspūdingos, jei nebūtų 
kėlusios pasibjaurėjimo. Aleksa susivokė į jas spoksanti. 

— Turite omenyje Ridą? 

Jis sušnypštė, tarsi vien minint vardą būtų galima iškvies- 
ti piktąją dvasią, nuo kurios reikia gintis. 

— Nepasiduokite jo klastingiems kėslams. 

— Galiu jus patikinti, kad nepasiduosiu. 

Jis žengė žingsnį arčiau. 

— Velnias nutuokia apie moterų silpnąsias vietas. Jis nau- 
dojasi jų švelniais, silpnais kūnais blogio jėgoms nukreipti. 
Jos suteptos ir privalo apsivalyti reguliariai kraujuodamos. 

Jis ne tik pakvaišęs, jis - ligonis, su siaubu pamanė Aleksa. 

Pastorius taip pliaukštelėjo delnu per savo Bibliją, kad 
Aleksa net pašoko. Pakėlęs smilių į dangų sušuko: 

— Priešinkis bet kokiai pagundai, dukra! Tegu tavo šir- 
dį, protą ir kūną palieka visos geidulingos paskatos. Tuojau 
pat, - subliuvo jis. 

Jis suglebo, tarsi šis egzorcizmo seansas būtų visiškai iš- 
sekinęs jo jėgas. Aleksa stovėjo nustėrusi iš netikėtumo. At- 
sipeikėjusi nejaukiai apsižvalgė vildamasi, kad nebuvo šitos 
beprotystės liudininkų ir niekas nematė, kaip ji prieš savo 
valią buvo į ją įtraukta. 

— Kiek žinau, neturiu jokių geidulingų paskatų. Dabar tu- 
riu eiti. Vėluoju. 

Ji žengė nuo šaligatvio nepaisydama, kad šviesoforas blyk- 
čioja drausdamas eiti. 

— Dievas pasitiki tavimi. Jam baigiasi kantrybė. Jei nepa- 
teisinsi jo vilčių... 

— Ką gi, gerai, labiau pasistengsiu. Sudie. 

Jis puolė nuo šaligatvio ir stvėrė jai už pečių. 

— Telaimina tave Dievas, mano dukra. Telaimina tave ir 
tavo šventą misiją. 

Spausdamas jai ranką įbruko pigią spausdintą brošiūrą. 

— Dėkui. 

Aleksa išlaisvino ranką ir perbėgo gatvę. Ją ir pamoksli- 
ninką netrukus skyrė dvi eismo juostos. Ji užbėgo laipteliais 
ir įlėkė pro teismo rūmų duris. 

Atsigrežusi per petį pažiūrėti, ar Plametas jos neseka, atsi- 
trenkė tiesiai į Ridą. 

— Po paraliais, kas jums atsitiko? Kur buvote? 

Jai norėjosi į jį atsiremti, justi jo jėgą, kol širdis liausis 
smarkiai plakusi, bet neleido sau tokios prabangos. 

— Niekur. Tai yra buvau išėjusi. Pietauti. B8:B, a... ach... ka- 
vinėje. Vaikščiojau. 

Jis įdėmiai į ją žiūrėjo. Pastebėjo vėjo sutaršytus plaukus ir 
raudonus skruostus. 


— Kas čia? 

Linktelėjo galvą į brošiūrą, kurią ji spaudė kumštyje paba- 
lusiais krumpliais. 

— Nieko. 

Ji mėgino įsikišti brošiūrą į apsiausto kišenę. 

Ridas išplėšė ją iš rankos. Peržvelgė viršelį, atvertė ir per- 
skaitė žinią, skelbiančią paskutinio teismo dieną. 

— Domitės šitais dalykais? 

- Žinoma, ne. Man ją įkišo gatvės pamokslininkas. Turėtu- 
mėte pašalinti elgetas iš miesto gatvių, šerife, - išdidžiai tarė 
ji. - Jie įkyrūs. 

Ji žengė pro Ridą ir nulipo laiptais. 


Dvidešimt antras 


IL: Geil atsisėdo ir susirado permatomą drabužėlį, kurį vil- 
kėjo įeidama į kambarį. 

— Dėkui, - tarė jai Ridas. 

Ji priekaištingai dirstelėjo į jį per pieno baltumo petį. Aikš- 
tingai pajuokavo: 

— Kaip romantiška. 

Įkišusi rankas į rauktinukais papuoštas peniuaro ranko- 
ves, išlipo iš lovos ir žengė prie durų. 

— Turiu eiti pažiūrėti, kaip klostosi reikalai, bet grįšiu ir ga- 
lėsime pasikalbėti. 

Pasitaisiusi aukštą šukuoseną ji išėjo iš kambario. 

Ridas stebėjo ją išeinančią. Dabar jos kūnas standus, bet 
po kelerių metų aptuks. Didžiulės krūtys nutįs. Milžiniški 
speneliai atrodys groteskiški, kai suglebs raumenys. Švelnus, 
šiek tiek iškilus jos pilvas taps korėtas. Ant šlaunų ir užpaka- 
lio atsiras duobučių. 

Nors juodu-buvo draugai, šią akimirką jis jos neapkentė. 
Dar labiau neapkentė savęs. Neapkentė fizinės būtinybės, 
verčiančios dalyvauti lytinio akto su moterimi parodijoje. 

Jie poravosi gal net mažiau sąmoningai ir jausmingai nei 
kai kurios gyvūnų rūšys. Palengvėjimas turėjo būti apvalan- 
tis ir suteikiantis katarsį. Turėjo būti nepaprastai gera. Bet 
nebuvo. Retai kada taip pasitaikydavo, o pastaruoju metu vi- 
sai nebūdavo. 

— Šūdas, - sumurmėjo jis. 

Tikriausiai mylėsis su ja ir tada, kai juodu pasens. Šitaip 
patogu ir nesudėtinga. Abu žino, ką kitas gali duoti, ir dau- 
giau nieko nereikalauja. Rido aistra buvo iš poreikio, ne iš 
geismo ir tuo labiau ne iš meilės. 

Jis pasitenkindavo. Taip pat ir ji. Dažnai jam sakydavo, 
kad jis esąs vienas iš nedaugelio vyrų, su kuriais ji patirianti 
orgazmą. Dėl to jis per daug nesididžiavo, nes tai galėjo būti 
ir tikriausiai buvo melas. 

Pasibjaurėjęs nuleido kojas nuo lovos krašto. Ant stalelio 
gulėjo pakelis cigarečių - šių namų paslauga. Rūpestingai su- 
suktos cigaretės su marihuana, už kurias reikia mokėti. Jis 
prisidegė cigaretę - tą dabar retokai darydavo —- ir įtraukė 
giliai į plaučius. Labiausiai cigaretės užsinorėdavo po lytinio 
akto, gal todėl, kad tabakas bausdavo ir teršdavo kūną, kuris 
savo sveiku poreikiu mylėtis nuolat jį išduodavo. 

Iš butelio nuo naktinio stalelio įsipylė gėrimo - šis taip pat 
bus įtrauktas į jo sąskaitą, nesvarbu, kad dulkino pačią ma- 
dam, - ir išmaukė vienu gurkšniu. Jo stemplė maištaudama 
susitraukė. Akys priplūdo ašarų. Viskis palengva užliejo šilu- 
ma pilvą ir kirkšnis. Jis pasijuto truputėlį geriau. 

Vėl atsigulė ir įsistebeilijo į lubas gailėdamasis, kad negali 
užmigti, bet džiaugdamasis šia trokštama atvanga, kai nerei- 
kia kalbėti, judėti ar galvoti. 

Užsimerkė. Prieš užmerktas akis iškilo veidas, nutviekstas 
saulės ir gaubiamas palaidų tamsių kaštoninių plaukų. Jo pe- 
nis, turėjęs būti nuvargintas ir suglebęs, pritvinko ir išsitiesė 
su didesniu malonumu nei tas, kurį šį vakarą kiek anksčiau 
patyrė. 

Ridas nenuvijo vaizdo kaip paprastai. Šįkart leido jam iš- 
ryškėti. Laukė fantazijų ir troško mėgautis jomis. Stebėjo, 
kaip mėlynos jos akys mirksi nustebusios dėl savo pačios ero- 
tiškumo, kaip liežuviu nervingai aplaižo apatinę lūpą. 

Jautė ją prigludusią prie jo, jos širdį, besidaužančią kartu 
su jo širdimi, jos plaukus, susiraizgiusius tarp jo pirštų. 

Vėl pajuto jos burnos skonį, jautė liežuvį, droviai flirtuo- 
jantį su jo liežuviu. 

Nesuvokė, kad tyliai sudejavo nei kad penis nevalingai su- 
trūkčiojo. Ant galelio sužibo lašelis skysčio. Jį spaudė dusi- 
nantis geismas. 

— Ridai! 

Kambario durys staiga atsivėrė ir į vidų įsiveržė madam. 
Jau nebeatrodė nei rami, nei elegantiška. 

— Ridai, - pakartojo ji uždususi. 

— Kas, po velnių? 

Jis akimirksniu nuleido kojas nuo lovos krašto ir atsistojo. 
Nė nemanė drovėtis savo akivaizdaus susijaudinimo. Nutiko 
kažkas baisaus. 

Kiek ją pažinojo, nebuvo matęs išsigandusios, o dabar No- 
ros Geil akys buvo išpūstos iš baimės. Dar jai neprabilus Ri- 
das movėsi trumpikes. 

— Ką tik skambino. 

— Kas? 

— Iš tavo biuro. Atsitiko nelaimė. 

— Kur? 

Jau stovėdamas su džinsais ir nesusagstytais marškiniais 
grūdo kojas į batus. 

— Rančoje. -. 

Jis nustėro ir pasuko į ją galvą. 

— Mintonų rančoje? 

Ji linktelėjo. 

— Kokia nelaimė? 

— Pavaduotojas nesakė. Prisiekiu Dievu, jis nesakė, - sku- 
biai pridūrė pamačiusi, kad Ridas ketina tuo suabejoti. 

- Šeimoje ar darbe? 

— Nežinau, Ridai. Turbūt ir šeimoje, ir darbe. Jis tik pasa- 
kė, kad esi ten reikalingas. Ar galėčiau kuo nors padėti? 

— Paskambink ir pasakyk, kad jau važiuoju. - Stvėres ap- 
siaustą ir skrybėlę, jis nustūmė ją į šalį ir išbėgo į koridorių. - 
Ačiū. 

— Pranešk man, kas atsitiko! - persilenkusi per turėklą 
šūktelėjo pavymui, kai jis bildėjo žemyn. 

— Kai galėsiu. 

Dar po kelių akimirkų jis užtrenkė duris, liuoktelėjo per 
prieangio turėklą ir nubėgo. 


Aleksa giliai miegojo, štai kodėl beldimo į duris nepalaikė ti- 
krove. Pasąmoningai nusprendė, kad tas triukšmas - jos sa- 
pno tąsa. Pagaliau ją prikėlė balsas. 

— Kelkitės ir atidarykite duris. 

Svirduliuodama ji atsisėdo ir siekė šalia lovos stovinčios 
lempos jungiklio, kuris, regis, vis kažkur prapuldavo. Užde- 
gusi lempą, sumirksėjo nuo staigios šviesos. 

— Aleksa, po velnių! Kelkitės! 

Nuo kiekvieno kumščio trinktelėjimo durys suvirpėdavo. 

— Ridai? - sugargė ji. 

— Jei per dešimt sekundžių neatsikelsite... 

Ji žvilgtelėjo į skaitmeninį laikrodį ant naktinio stalelio. 
Buvo beveik antra valanda nakties. Šerifas arba girtas, arba 
pakvaišęs. Šiaip ar taip, ji neketino atverti jam durų, kai jis 
šitaip nusiteikęs. 

— Ko norite? 

Iš garso Aleksa suprato, kad jis ėmė trankyti stipriau, pas- 
kui medis pradėjo skilti ir lūžti. Ridas spyriu atidarė duris ir 
įėjo. 

— Ką, po velnių, sau manote? - užriko ji sugriebdama ap- 
klotus sau prie krūtinės ir atsisėsdama visiškai tiesiai. 

- Atėjau jūsų paimti. 

Jis stvėrė ją su visais apklotais, pakėlė iš lovos ir pasta- 
tė ant kojų, tada išplėšė antklodę iš jos sugniaužtų rankų. 
Ji stovėjo drebėdama, vienomis kelnaitėmis ir sportiniais 
marškinėliais - įprasta savo naktine apranga. Sunku pasaky- 
ti, kuris iš jųdviejų buvo labiau įtūžęs ar nustėręs. 

Aleksa pirma atgavo amą. 

— Tikiuosi, turite rimtą priežastį išspirti mano duris, šerife. 

— Turiu. 

Jis priėjo prie komodos, atplėšė stalčių ir pradėjo versti 
drabužius. 

— Norėčiau ją išgirsti. 

- Išgirsite. 

Dar vienas stalčius tapo jo rankų auka. Aleksa priėjo prie 
Rido ir stumtelėdama klubu uždarė stalčių vos nepriverdama 
jam pirštų. 

— Ko ieškote? 

— Drabužių. Nebent norėtumėte eiti šitaip. 

Jis parodė į jos kelnaites aukštai iškirptais šonais. Vieta, 
kur permatomi nėriniai tarp jos šlaunų siaurėjo, keletą ilgų 
sekundžių patraukė jo dėmesį, tada jis nukreipė žvilgsnį į 
nišą, kurioje kabėjo jos drabužiai. 

— Kurjūsų džinsai? - paklausė kimiu balsu. 

— Niekur aš neisiu. Ar žinote, kiek dabar valandų? 

Jis nutraukė jos džinsus nuo pakabo. Šis pasiūbavo ant 
skersinio, tada, nė vienam neatkreipus dėmesio, nukrito ant 
grindų. 

— Žinau. - Taip pat šiurkščiai sviedė jai džinsus. — Apsi- 
maukite. Ir šituos. - Metė jai prie kojų kasdienius aulinukus, 
tada įsisprendęs sustojo priešais piktai žiūrėdamas. - Na? 
Norite, kad jus aprengčiau? 

Ji neįsivaizdavo, ką padarė, kad šitaip jį išprovokavo. Bet 
buvo matyti, kad jis dėl kažko niršta. Jei nori žaisti šį urvinio 
žmogaus žaidimą, tegu. Ji žais kartu, bet nebus maloninga. 

Nusigręžusi įkišo kojas į džinsus ir rangydamasi užsitem- 
pė ant klubų. Iš nusiaubto komodos stalčiaus pasiėmė koji- 
naites, pakratė, tada užsimovė. Paskui ėmėsi batų. Pagaliau 
atsigręžė ir rūsčiai pažvelgė į jį. 

- Štai, apsirengiau. Ar dabar pasakysite, kas darosi? 

— Pasakysiu važiuojant. 

Jis nutraukė nuo pakabo megztinį ir artindamasis suėmė 
jį iš šonų iki pat atlenkiamos apykaklės. Užtraukė jį jai per 

galvą, tada įbruko rankas į rankoves ir timptelėjo apačią iki 
klubų. Siaura apykaklė prispaudė jai plaukus. Jis juos iš- 
traukė. 

Užuot atitraukęs rankas, pirštus tvirtai sunėrė jai už gal- 
vos, tada šiurkščiai užvertė galvą. Jis drebėjo iš įsiūčio. 

— Turiu nusukti jums sprandą. 

Bet nenusuko. Pabučiavo ją - stipriai. 

Prispausdamas lūpas prie jos lūpų užgavo dantis. Nė ne- 
galvodamas apie švelnumą sugrūdo jai į burną liežuvį. Tai 
buvo piktas bučinys, sužadintas piktos aistros. 

Atsitraukė staiga. Jos apsiaustas buvo numestas ant kė- 
dės. Metė jį jai. 

- Še. 

Aleksa buvo per daug sukrėsta, kad imtų ginčytis. Ji apsi- 
vilko apsiaustą. Jis stumtelėjo ją per slenkstį. 

— O kaipgi durys? - kvailai paklausė ji. 

— Liepsiu kam nors sutaisyti. 

— Naktį? 

— Pamirškite prakeiktas duris, - suriaumojo jis. 

Paėmęs jai už sėdynės, kilstelėjo į bleizerį, variklį buvo 
palikęs įjungtą. Ant stogo pritvirtintas šviečiantis plafonas 
žybčiojo trispalviu avariniu signalu. 

— Ar dar ilgai reikės laukti paaiškinimo? - paklausė Aleksa 
bleizeriui sukant į greitkelį. 

Automobilis pasviro, ir saugos diržas menkai tegelbėjo. 
Pamėtėta ji atsitrenkė į Ridą ir įsitvėrė jo šlaunies, kad nenu- 
kristų ant grindų. 

— Dėl Dievo meilės, Ridai, pasakykite, kas nutiko! 

— Padegta Mintonų ranča. 


Dvidešimt tročias 


- Dadegta? - suspigo ji. 

— Ar nesiliausite vaidinusi nekaltą? 

— Nežinau, apie ką kalbate. 

Jis trenkė kumščiu per vairą. 

— Kaip galėjote pramiegoti? 

Ji spoksojo į jį apimta siaubo. 

— Norite pasakyti, kad aš su tuo kaip nors susijusi? 

Ridas vėl nukreipė dėmesį į kelią. Žalsvos prietaisų sky- 
do šviesos nutviekstas jo veidas atrodė įtemptas ir griežtas. 
Traškėjo policijos radijas. Jo signalai buvo garsūs ir įkyrūs. 
Kelyje kitų mašinų nesimatė, tad sirenos nereikėjo, bet švie- 
sos virš galvos tebesisuko ir blykčiojo, todėl Aleksa jautėsi lyg 
pakliuvusi į keistą kaleidoskopą. 

- Tikriausiai turite labai daug bendra, jūs ir jūsų artimas 
draugužis, bendražygis. - Regis, dėl jos sumišimo Ridas dar 
labiau siuto. - Pastorius Fergusas Plametas! - sušuko jis. — 
Tas pamokslininkas - geras jūsų draugas, tiesa? 

— Plametas? 

— „Plametas?“ - pagiežingai pamėgdžiojo jis. - Kada ju- 
dviem kilo šis sumanymas: tą vakarą, kai jis jus aplankė mo- 
telio kambaryje, ar kitą dieną, ant šaligatvio priešais BAB? 

Ji keliskart įkvėpė. 

- Iš kur žinote? 

- Žinau, ir to pakaks. Kuris kurį susirado pirmas? 

— Tai jis su žmona atėjo į mano kambarį. Lig tol apie jį nie- 
ko nebuvau girdėjusi. Tas žmogus - maniakas. 

— Bet dėl to jūs neatsisakėte minties panaudoti jį savo 
kėslams. 

— Nieko panašaus. 

Keikdamasis panosėje Ridas pakėlė prie burnos radijo 
siųstuvą ir perspėjo savo pavaduotoją, esantį įvykio vietoje, 
kad atvažiuos po kelių minučių. 

— Dešimt keturi, Ridai. Kai atvažiuosite, sukite prie antros 
arklidės. 

— Kodėl? 

— Nežinau. Kažkas liepė jums pasakyti. 

— Dešimt keturi. Dabar esu prie vartų. 

Jie išsuko iš greitkelio ir važiavo privačiu keliu. Aleksai pa- 
sidarė bloga pamačius iš vienos arklidės kylantį dūmų stulpą. 
Liepsnos nebesimatė, bet ant stogo ir gretimų pastatų stogų 
vis dar buvo liejamas vanduo iš gaisrininkų žarnų. Gaisri- 
ninkai neperšlampamais kostiumais ir guminiais batais kaip 
įmanydami stengėsi sutramdyti ugnį. 

— Jie atskubėjo čionai, kol ugnis dar nebuvo pridariusi per 
daug žalos, - pasakė Ridas Aleksai. 

Gaisrininkų mašinos stovėjo prie rūkstančios arklidės ir 
priešais gyvenamąjį namą. Beveik visi pirmo aukšto langai 
buvo išdaužti. Visos išorinės sienos aprašinėtos baisiais per- 
spėjimais apie armagedoną. 

— Jų buvo trys pilnos mašinos. Matyt, keletą kartų apva- 
žiavo aplinkui pastatus mėtydami pro langus akmenis, bet 
tik tada, kai atliko savo bjaurų darbą. Matote, kiek šį vakarą 
K-Mart prekybos centras uždirbo iš purškiamų dažų. - Jo lū- 
pos pašaipiai persikreipė. - Į girdykles primesta mėšlo. Turi- 
te čia klasiškų draugelių, prokurore. 

— Ar niekas nesužeistas? 

Vaizdas buvo siaubingas. Aleksai pasidarė sunku kvėpuoti. 

— Vienas prajodinėtojas. 

Aleksa atsigręžė, kad jis daugiau paaiškintų. 

— Jis išgirdo triukšmą, išbėgo iš barako, užkliuvo, parvirto 
ir susilaužė ranką. 

Antrosios arklidės stogas smilko. Ridas sustabdė bleizerį 
prie jos, paliko Aleksą sėdėti automobilyje, o pats įėjo vidun. 
Jausdamasi taip, lyg visos jos galūnės svertų po tūkstantį 
svarų, Aleksa atidarė dureles ir nusekė paskui jį pro plačias 
duris, pečiais skindamasi kelią pro lakstančius gaisrininkus. 

— Kas atsitiko? - išgirdo klausiant Ridą, bėgantį pagrindi- 
niu arklidės taku. 

Veriamai sužvengė žirgas, matyt, iš skausmo. Tai buvo 
pats baisiausias Aleksos girdėtas garsas. Ridas ėmė bėgti 
sparčiau. 

Prie vieno gardo stovėjo niaurūs Mintonai su pižamomis. 
Garsiai raudojo Sara Džo. Angusas švelniai plekšnojo jai per 
nugarą, bet veltui. Džunijoras laikė jos ranką, kita žiovauda- 
mas prisidengė burną. Ridas nustūmė juos į šalį, bet prie įėji- 
mo į gardą staiga sustojo. 

— Jėzau Kristau. 

Jis paleido seriją baisių keiksmažodžių, paskui sustaugė 
lyg kankinamas, ir Aleksa susigūžusi pasitraukė į šešėlį. 

Ji išvydo pilvotą akiniuotą vyriškį. Iš visko buvo matyti, 
kad jis čia atsidūrė tiesiai iš lovos. Jo velvetinis švarkas buvo 
užtemptas ant pižamos. Dėdamas delną Ridui ant rankos jis 
liūdnai papurtė galvą. 

— Negaliu jam padėti, Ridai. Turėsime užmigdyti. 

Netaręs nė žodžio, Ridas dėbtelėjo į vyrą tuščiomis akimis. 
Jo krūtinė kilnojosi, atrodė, tuoj išvems vakarienę. 

Sara Džo pravirko dar garsiau. Užsidengė veidą rankomis. 

— Mama, prašau, leisk palydėti tave namo. 

Džunijoras apkabino ją per juosmenį ir apgręžė. Anguso 
ranka nusviro prie šono. Motina ir sūnus lėtai žengė pagrin- 
diniu taku. 


238 + Sandra Brown 


Aleksą jie pastebėjo tik prisiartinę. Sara Džo ją pamačiusi 
suspiegė aukštu, rypuojančiu balsu ir kaltindama bedė pirštu. 

- Tu. Tai tu mums šitai padarei. 

Aleksa atsitraukė. 

— Aš... 

— Tai tavo kaltė, tu pikta, į ne savo reikalus nosį kaišio- 
janti kale! 

— Mama, - tarė Džunijoras ne tildydamas, bet užjaus- 
damas. 

Atlėgusi nuo pykčio proveržio, Sara Džo suglebo. Džunijo- 
ras veriamai nužvelgė Aleksą, bet labiau suglumęs nei kaltin- 
damas. Daugiau nieko nesakęs jis nuėjo su Sara Džo, kurios 
galva dabar buvo sielvartingai nulenkta sūnui prie krūtinės. 

— Kas atsitiko, Eli? - paklausė Ridas, regis, nepastebėda- 
mas tolėliau vykstančios dramos. 

— Tikriausiai krisdama sija užgriuvo tiesiai ant jo. Parvertė 
ir sulaužė petį, - tyliai atsakė Eliu pavadintas vyras. Matyt, 
tai buvo veterinaras. 

— Duok jam ko nors nuo skausmo, dėl Dievo meilės. 

— Jau daviau. Vaistai stiprūs, bet negali numaldyti tokio 
skausmo. - Jis žvelgė į kenčiantį gyvulį. - Jam ir šlaunikau- 
lis sužalotas. Galiu tik spėlioti, kas viduje. Net jei galėčiau 
jį sulopyti, tikriausiai nuo šiol jis būtų ligotas, ir iš jo, kaip 
veislinio žirgo, neturėtum jokios naudos. 

Jie patylėjo klausydami gyvulio dejonių. Pagaliau Angusas 
tarė: 

— Dėkui tau, Eli. Padarei, ką galėjai. 

— Gaila, - nuoširdžiai pasakė veterinaras. - Visi eikite lauk. 
Man reikia greitai nuvažiuoti į savo kabinetą ir pasiimti vais- 
tų, tada grįšiu ir suleisiu. 

— Ne, - pasigirdo kimus Rido balsas, - aš pats. 

— Nereikėtų, Ridai. Injekcija... 

- Negaliu leisti jam taip ilgai kankintis. 

— Užtruksiu dešimt minučių. 


— Pasakiau, ne, - nekantriai užriko Ridas. 

Tvirtai plekšnodamas veterinarui per petį ginčą nutraukė 
Angusas. 

- Eik namo, Eli. Atleisk, kad ištempėme tave dėl šito. 

— Man perkūniškai gaila. Gydžiau Spartuolį nuo pirmos 
dienos. 

Aleksa ranka užsidengė burną. Spartuolis buvo Rido die- 
vinamas lenktyninis žirgas. Veterinaras išėjo pro kitas duris. 
Jis nematė Aleksos. 

Lauke vienas kitam šūkčiojo gaisrininkai. Kiti žirgai bai- 
mingai prunkštė ir neramiai trypė savo gardų grindis. Tie 
garsai atrodė tolimi ir niekuo nesusiję su tyla, tvyrančia tame 
viename garde. 

— Ridai, tu susitvarkysi? 

— Taip. Eik pažiūrėti, kaip laikosi Sara Džo. Aš pasirūpinsiu 
žirgu. 

Atrodė, lyg Angusas norėjo ginčytis, bet galiausiai nusigrę- 
žė. Eidamas pro šalį įsmeigė į Aleksą griežtą skvarbų žvilgsnį, 
bet nieko nepasakė. 

Jai norėjosi verkti matant Ridą besiklaupiantį ant šieno. 
Jis patrynė sužeistam žirgui šnerves. 

— Buvai geras, pats geriausias, - tyliai kuždėjo jis, - atida- 
vei viską, ką galėjai, ir dar daugiau. 

Žirgas sužvengė tarsi maldaudamas. 

Ridas lėtai atsistojo siekdamas pistoleto. Išsiėmė jį iš dė- 
klo, patikrino šovinio lizdą ir nusitaikė į žirgą. 

— Ne! - Aleksa metėsi iš šešėlio ir stvėrė jo ranką. - Ridai, 
ne, nereikia. Tegu kas nors kitas. 

Jai buvo tekę regėti, kaip nuteisti mirti užkietėję nusikal- 
tėliai atsigręžia į prokurorus, teisėją, prisiekusiuosius ir plūs- 
dami prisiekia keršyti net ir iš kapo duobės. 

Bet nebuvo mačiusi veide tokio ryžto, kaip tada, kai į ją 
pažvelgė Ridas. Jo akyse žvilgėjo ašaros ir neapykanta. Šiur- 
piai greitai jis stvėrė ją per juosmenį ir prisitraukė prie krū- 

tinės. Ji priešinosi. Jis nusikeikė ir tvirčiau suspaudė ties dia- 
fragma. 

Paėmė jos dešinę ranką savo kairiąja ir jėga sugniaužė be- 
sipriešinančius pirštus ant pistoleto, todėl kai nutaikė vamz- 
dį žirgui į tarpuakį ir paspaudė gaiduką, pistoletą iš tikrųjų 
laikė ji. 

— Ne! 

Ji sukliko tą akimirką, kai jos rankoje iššovė pistoletas. 
Mirtinas šūvis, regis, atsimušė rikošetu į akmenines arklidės 
sienas ir be galo aidėjo. Žirgai prunkštė ir trypė iš baimės. 
Kažkas lauke suriko, ir keletas gaisrininkų įpuolė pro duris 
pažiūrėti, kas čia šaudo. 

Ridas nustūmė Aleksą nuo savęs. Iš įniršio virpančiu balsu 
tarė: 

— Verčiau jau būtumėte iš karto taip garbingai pasielgusi, 
kam reikėjo jį kankinti. 


— Ugnis visiškai užgesinta, pone Mintonai, - raportavo 
gaisrininkų vadas. - Patikrinome visus laidus, izoliaciją, vis- 
ką ant stogo. Žala tik išorinė. Bet velniškai apmaudu dėl Rido 
Lamberto grynaveislio. 

— Dėkui už viską, ką padarėte. Visuomet sakau, kad mūsų 
ugniagesių departamentas - pats šauniausias vakarų Tek- 
sase. 

Angusas atgavo šiek tiek savo širdingumo, nors veidas 
buvo pavargęs. Jis dėjosi drąsus, regis, buvo pasiryžęs nelai- 
kyti šios nelaimės pralaimėjimu. Aleksa žavėjosi jo ištverme 
ir optimizmu. 

Jis sėdėjo prie virtuvės stalo su Džunijoru ir atrodė, kad 
per naktį lošė pokerį, o ne budėjo prie sužaloto žirgo ir van- 
dalų nuniokoto turto. 

— Tai mes važiuosime. - Gaisrininkas pasiėmė šalmą ir pa- 
traukė prie užpakalinių durų. - Rytoj kas nors ateis paieškoti 
įkalčių. Tai aiškus padegimas. 


— Padėsime, kuo galėsime. Džiaugiuosi, kad taip greitai at- 
siliepėte ir neleidote ugniai išplisti. 

- Iki pasimatymo. 

Eidamas pro užpakalines duris gaisrininkas sutiko Ridą. 
Ridas nekreipė dėmesio į Aleksą, droviai stovinčią prie sie- 
nos, iš kavinuko įsipylė puodelį Lupės išvirtos kavos. 

- Girdyklės vėl švarios. Žirgai nebeapsinuodys savo pačių 
išmatomis, - bejausmiu balsu tarė jis. - Lentomis užkalėme 
visus langus, taigi šiąnakt nesušalsite. Bet dar daug reikia iš- 
valyti. 

— Ką gi, - stodamasis atsiduso Angusas, - negalime imtis 
darbo, kol neišauš, tad einu gulti. Dėkui, Ridai. Kaip šerifas, 
padarei daugiau, nei liepia tavo pareigos. 

Ridas greitai linktelėjo pritardamas. 

— Kaip Sara Džo? 

— Džunijoras sugirdė jai raminamųjų. 

— Ji miega. - Džunijoras irgi atsistojo. - Aleksa, gal nuvežti 
tave atgal į miestą? Tokiu metu tau nėra reikalo čia būti. 

— Norėjau, kad pamatytų savo darbelius, - tarė Ridas. 

— Neturiu su tuo nieko bendra! - suriko ji. 

— Gal ne tiesiogiai, - griežtai tarė Angusas, - bet šis jūsų 
kvailas tyrimas išjudino procesą. Daugybę metų kovojame su 
tuo rėksniu, pragaro ugnimi ir prakeiksmais grasinančiu pa- 
mokslininku. Jis ieškojo preteksto iškrėsti tokį piktavališką 
pokštą. Jūs jam suteikėte puikią progą. 

— Gaila, jei jums taip atrodo, Angusai. 

Ore tvyrojo įtampa. Niekas nepajudėjo. Net šeimininkė 
liovėsi plovusi tuščius kavos puodukus. Pagaliau Džunijoras 
žengė į priekį ir paėmė Aleksai už rankos. 

— Eime. Jau vėlu. 

— Aš ją parvešiu, - trumpai nukirto Ridas. 

— Galiu ir aš. 

— Vis tiek važiuoju į tą pusę. 

— Tu tik dejuosi dėl to, kas čia nutiko. 

— Po paraliais, kas tau darbo, ką jai sakysiu? 

— Gerai, tada parvežk ją namo, - irzliai tarė Džunijoras. — 
Juk tują ir atsivežei, tiesa? 

Tai pasakęs apsigręžė ir išėjo iš kambario. 

— Labanakt, Ridai, Aleksa. 

Angusas nenusišypsojęs išėjo paskui sūnų. 

Ridas iškratė kavos tirščius į plautuvę. 

— Eime, - įsakė jai. 

Paėmusi apsiaustą Aleksa išėjo su juo į lauką ir prislėgta 
įsiropštė į automobilį. Norėjo ką nors pasakyti, kad suardytų 
mirtiną tylą, tačiau neprisivertė ištarti nė žodžio. Regis, Ri- 
das nebuvo linkęs kalbėtis. Jo akys buvo įsmeigtos į vidurinę 
kelio liniją. 

Galiausiai didėjantis gumulas gerklėje pasidarė nepakelia- 
mas ir ji išpyškino: 

— Neturiu nieko bendra su tuo, kas šią naktį įvyko. 

Jis tik atsigręžė ir pažiūrėjo. Nė kiek ja netikėjo. 

— Manau, Džunijoras manimi tiki! - teisindamasi sušuko ji. 

- Po velnių, ką jis išmano? Jūs jį apakinote. Žvilgtelėjo 
kartelį į tas jūsų mėlynas kūdikio akeles ir nuskendo kaip 
akmuo. Jis iki subinės įklimpęs, mat jūs Selinos duktė, ko- 
kie sentimentai. Prisimena, kaip jus mylėjo, ir vėl nori mylė- 
ti — tik visiškai kitaip. Žaisliukas, kurį dabar nori įduoti jums 
pažaisti, nebarška. 

— Esate šlykštus. 

- Jums tikriausiai buvo smagu matyti, kad dėljūsų vos ne- 
susimušėme. 

Ji sugriežė dantimis. 

— Manykite, ką norite, apie mano ketinimus dėl Džunijoro 
irjo dėl manęs, bet nedrįskite sakyti, kad esu atsakinga už šią 
naktį rančai padarytą žalą. 

- Esate atsakinga. Jūs sukurstėte Plametą. 

— Netyčia. Plametas įsikalė į galvą, kad esu atsakas į jo mal- 
das - kad Dievas atsiuntė mane išnaikinti Perselio nusidėjė- 


lių, Mintonų, visų susijusiųjų su lošimu ir totalizatoriais arba 
jų šalininkų. 

— Jis didesnis pamišėlis, nei maniau. 

Ji pasitrynė žastus, tarsi prisiminimai apie Plametą keltų 
šiurpą. 

— Nežinote nė pusės. Jis sako, esą Dievas pyksta, kad visų 
jūsų nepatupdžiau. Apkaltino mane broliavimusi su velniu, 
turėdamas omenyje jus. 

Ji susilaikė nepapasakojusi apie Plameto nubrėžtas seksua- 
lines lygiagretes. 

Ridas sustabdė automobilį prie motelio. Durys vis dar 
buvo sulaužytos ir kėpsojo atviros. 

— Atrodo, sakėte, kad pasirūpinsite. 

— Iki ryto po durų rankena pakiškite kėdę. Nieko jums ne- 
atsitiks. 

Jis neišjungė bleizerio variklio. Policijos radijas monoto- 
niškai traškėjo, bet pranešimų daugiau nebuvo. Tas garsas 
gręžė jai nervus. 

— Gaila Spartuolio, Ridai. Žinau, kaip buvote prie jo prisi- 
rišes. 

Jam abejingai gūžtelint pečiais liesdamasi prie sėdynės 
apmušalo sugirgždėjo odinė striukė. 

— Jis buvo apdraustas. 

Iš sielvarto ir pykčio Aleksa tyliai aiktelėjo. Jis neleido jai 
atsiprašyti. Neleido jai liūdėti nei apgailestauti, nes pats sau 
neleido tokių jausmų. Ji matė, kaip Ridui skaudėjo širdį prieš 
paleidžiant žirgui į smegenis kulką. Girdėjo jį kalbant apie 
liūdnas savo tėvo laidotuves. 

Šito Ridas ir negalėjo jai atleisti. Ne kartą praradęs budru- 
mą pasirodė vis dėlto esąs žmogus. 

Ji sugniaužė kumščius, suglaudė riešus ir atkišo jam ran- 
kas. Jis klausiamai pažvelgė į ją niūriai raukydamasis. 


— Ką tai reiškia? 

— Uždėkite man antrankius, - tarė ji. - Suimkite mane. 
Areštuokite. Apkaltinkite nusikaltimu. Sakėte, kad esu už tai 
atsakinga. 

— Esate, - išspaudė jis, vėl apimtas įsiūčio. - Angusas buvo 
teisus. Jei nebūtumėte atvykusi čia šniukštinėti, nieko nebū- 
tų atsitikę. 

— Atmetu jūsų kaltinimą dėl to, kas šiąnakt atsitiko. Tai 
buvo iš pusiausvyros išmušto žmogaus ir jo suklaidintų ša- 
lininkų poelgis. Jei aš nevykdyčiau tyrimo, katalizatoriumi 
būtų tapę kas nors kita. Atsiprašiau dėl žirgo. Ko dar iš ma- 
nes norite? 

Jis veriamai ją nužvelgė. Ji skubiai atitraukė rankas, lyg 
būtų prikišusi jas per arti siaubingo žvėries nasrų ir pačiu lai- 
ku susigriebusi. 

Burnoje jautė jo bučinio skonį - atsiduodantį viskiu ir ta- 
baku. Tarsi vėl viskas vyktų iš naujo, ji pajuto svaiginančius 
jo liežuvio judesius, savininkiškus pirštus, spaudžiančius jos 
galvą, tvirtas šlaunis, prigludusias prie jos šlaunų. 

— Verčiau eikite į vidų, prokurore. - Jo balsas buvo tylus ir 
duslus. 

Jis įjungė atbulinę pavarą. Aleksa paklausė jo patarimo ir 
išlipo. 


Dvidešimt Ketvirtas 


Mekos apgraibomis ieškojo skambančio telefono. Pakėlė jį 
po penkto skambučio ir užsimiegojusi atsiliepė: 

— Alio. 

— Panelė Geiter? Juk nepažadinau jūsų, tiesa? Jei taip, bai- 
siausiai atsiprašau. 

Aleksa nusibraukė nuo akių plaukus, apsilaižė sausas lū- 
pas, sumirksėjo paburkusiomis akimis ir atsisėdo. 

— Ne, aš tik, e... šį tą veikiau. 

Laikrodis ant naktinio stalelio rodė dešimtą valandą. Ji nė 
nenutuokė, kad taip ilgai miega, kita vertus, kai gulėsi, jau 
beveik brėško rytas. 

— Atleiskite, nežinau... 

— Sara Džo Minton. 

Ji nesusilaikė ir šūktelėjo iš nuostabos. Būtų galėjusi išvar- 
dyti kokį šimtą žmonių, galinčių jai skambinti, bet Saros Džo 
Minton tikrai nebūtų paminėjusi. 

— Arjūs... Ar kas nutiko? 

— Ne, nieko, tik siaubingai gėda, kad vakar prikalbėjau 
jums baisių dalykų. 

Aleksa apstulbo išgirdusi ją atgailaujant. 

— Suprantama, buvote sutrikusi. 

— Gal malonėtumėte šiandien po pietų išgerti su manimi 
arbatos? 

Gal vis dėlto ji dar miega ir sapnuoja. Šiais laikais žmonės 
sako: „Papietaukime“ arba „Gal alaus?“, arba „Eime išgerti . 
Niekas nesako: „Gal malonėtumėte arbatos?“ 

— Būtų... malonu. 

— Gerai. Trečią valandą. 

—- Kur? 

— Nagi čia, rančoje, kurgi daugiau. Tai lauksiu jūsų, panele 
Geiter. Sudie. 

Kelias sekundes Aleksa spoksojo į ragelį, tada lėtai jį padė- 
jo. Kas gi paskatino Sarą Džo Minton pasikviesti ją arbatos? 


Daktaro Elio Kolinso kabinetas tikriausiai buvo labiausiai už- 
griozdintas kambarys iš visų, kuriuose Aleksai teko lankytis. 
Jis buvo švarus, bet netvarkingas, ir toks pat paprastas kaip 
pats veterinaras. 

— Dėkui, kad sutikote mane priimti, daktare Kolinsai. 

- Nėr už ką. Šią popietę aš laisvas. Eikite vidun. Sėski- 
tės. - Nuo medinės kėdės jis nukėlė šūsnį profesinių žurnalų 
ir pasiūlė ją Aleksai. Pats atsisėdo prie rašomojo stalo, už- 
versto kalnais popierių. - Visai nenustebau, kad paskambi- 
note, - pasakė atvirai. 

— Kodėl? 

— Skambino Patas Častenas ir sakė, kad tikriausiai užeisite 
užduoti man keleto klausimų. 

— Maniau, jis išvykęs iš miesto. 

— Skambino prieš porą savaičių, iškart jums atvykus. 

— Suprantu. 

Per laiką, likusį iki susitikimo su Sara Džo, Aleksa nutarė 
apklausti veterinarą. Paskambinus jis mielai sutiko ją priimti. 

— Ar jums kas nors žinoma apie Selinos Geiter nužudy- 
mą? — pradėjo ji, tyčia nutylėdama asmenines sąsajas. 

- Žinoma. Ji buvo miela mergina. Visi buvo pasibaisėję. 

- Tą pačią dieną, kiek anksčiau, jūsų tėvas Mintonų rančo- 
je padėjo kumelei kumeliuotis, tiesa? 

— Tiesa. Po jo mirties aš perėmiau jo praktiką. 

— Norėčiau sužinoti kai kurias detales. Ar dirbate tik Min- 
tonams? 

— Ne, nesu rančos gydytojas. Turiu savo praktiką. Bet pri- 
valau būti sąžiningas ir pasakyti, jog Mintonai duoda man 
tiek darbo, kad beveik galėčiau dirbti vien jiems. Lankausi 
pas juos beveik kasdien. 

— Ar taip pat dirbo ir jūsų tėvas? 

— Taip, bet jei norite tuo pasakyti, kad neliudyčiau prieš 
Mintonus baimindamasis nukirsti maitinančią ranką, tada 
klystate. 

— Nenorėjau to pasakyti. 

- Čia žirgų ir galvijų kraštas. Iškvietimų gaunu daugiau, 
nei galiu priimti. Esu doras žmogus. Toks buvo ir mano tė- 
vukas. 

Aleksa dar kartą jo atsiprašė, nors jai buvo toptelėjusi min- 
tis, kad jis gal nenorės atskleisti informacijos, galinčios pa- 
kenkti gerai atlyginantiems klientams. 

- Arjūsų tėvas kalbėjo apie Selinos nužudymą? 

— Jis verkė kaip kūdikis, išgirdęs, kad ji buvo nužudyta jo 
instrumentu. 

— Daktaras Kolinsas patvirtino, kad nužudymo įrankis 
buvo jo skalpelis? 

— Net nereikėjo klausti. Mama padovanojo jam tą sidabri- 
nių instrumentų rinkinį dvidešimt penktųjų vestuvių meti- 
nių proga. Ant rankenėlių buvo išgraviruoti jo inicialai. Tas 
skalpelis tikrai buvo jo. Dėl vieno niekaip negalėjo atsigau- 
ti - kad buvo toks neatidus ir jį pametė. 

Aleksa pasislinko arčiau kėdės krašto. 

- Juk vargu ar galėjo neatsargiai elgtis su tuo skalpeliu, jei 
jis buvo dovanotas žmonos ir su išgraviruotais inicialais? 

Jis pasikasė skruostą. 

— Tėvukas brangino tuos instrumentus, laikė aksomu iš- 
klotoje dėžutėje. Niekad nesupratau, kaip tas skalpelis iškrito 

iš jo krepšio. Nebent dėl to, kad tą dieną visų dėmesys buvo 
sutelktas į kumelę. Ko gera, tiesiog nusimetė toj sumaišty. 

— Ar buvote tenai? 

— Maniau, jūs jau žinote. Atėjau kartu, kad galėčiau stebėti 
ir padėti, jei tėvukui manęs prireiktų. Žinoma, ten buvo ir 
Ridas. Jis ir anksčiau padėdavo kumelėms. 

— Ridas ten buvo? 

— Visą dieną. 

— Ar jūsų tėvas buvo palikęs jį vieną su savo juoduoju 
krepšiu? 

Elis Kolinsas prikando žandą. Ji matė, kad jis nenori at- 
sakyti. 

— Galėjo palikti, dėl to nebūtų nė mirktelėjęs, - pagaliau 
tarė, - bet nemanykite, kad kaltinu Ridą. 

=> Ne, žinoma, ne. Kas dar tą dieną buvo arklidėje? 

— Ką gi, pagalvokime. - Prisimindamas jis prikando apati- 
nę lūpą. - Beveik visi vienu ar kitu metu: Angusas, Džunijo- 
ras, Ridas, visi arklidžių darbininkai ir prajodinėtojai. 

- Lipnius Hikamas. 

- Žinoma. Visa ranča ėjo iš galvos dėl tos kumelės. Net 
Steisė Voles stabtelėjo važiuodama pro šalį. Kiek pamenu, ji 
buvo ką tik grįžusi iš kelionės prie vandenyno pakrantės. 

Aleksai viduje viskas apmirė. Didelėmis pastangomis jai 
pavyko išlaikyti veidą ramų. 

— Ar ilgai? 

— Kas, Steisė? Ne. Sakė turinti važiuoti namo išsikrauti 
daiktų. 

— O Kvaišelis Badis? Ar jis sukiojosi aplinkui? 

— Jis visur sukiodavosi. Neprisimenu jį matęs, bet tai ne- 
reiškia, kad jo nebuvo. 

— Jeijo nematėte, ar nenustebote, kai jis buvo sučiuptas su 
Selinos krauju išteptu skalpeliu? 

— Beveik ne. Tėvukas nebuvo pastebėjęs, kad skalpelio 
nėra, o paskui tas įrankis buvo aptiktas pas Kvaišelį Badį. 


Tikėjome tuo, kas buvo pasakyta: kad jis iškritęs iš tėvuko 
krepšio, kad Kvaišelis Badis jį pamatęs, paėmęs ir juo nužu- 
dęs jūsų motiną. 

- Bet gali būti, kad kas nors pasinaudodamas visa ta su- 
maištim ir nerimu dėl kumelės ir kumeliuko nudžiovė skal- 
pelį iš jūsų tėvo krepšio. 

- Žinoma, gali būti. 

Veterinaras su tuo sutiko nenoriai, visai netroško į nusi- 
kaltimą įvelti žmonių, kuriems dirbo. Aleksa prisiminė, kaip 
jis praėjusią naktį rūpinosi Rido žirgu. Elis Kolinsas buvo 
visų trijų įtariamųjų draugas. Aleksa privertė jį rinktis: būti 
ištikimam savo sąžinei ar žmonėms, kurių palankumas leido 
avėti rankų darbo itališkus batus. Užduotis buvo nemaloni, 
bet ją atlikti reikėjo. 

Ji atsistojo ir ištiesė daktarui ranką. Jis ją paspaudė, ir 
Aleksa atsisveikino. 

— Ak, dar vienas dalykas, daktare Kolinsai. Ar nepriešta- 
rautumėte, jei žvilgtelėčiau į skalpelį? 

Jis nustebo. 

— Tikrai neprieštaraučiau, jei jį turėčiau. 

— Neturite? 

— Ne. 

— O motina? 

— Jai jis taip ir nebuvo grąžintas. 

— Net įkalinus Kvaišelį Badį? 

- Žinodami, kas buvo su juo padaryta, nei ji, nei tėvukas 
per daug nereikalavo jo grąžinti. 

— Norite pasakyti, skalpelis vis dar kažkur kitur? 

— Nežinau, kas jam nutiko. 


Mintonų ranča dūzgė kaip avilys. Valymo komandos rūšiavo 
nuolaužas ir vežė lauk. Priešgaisrinės apsaugos inspektoriai 
rausėsi tarp suanglėjusių sienojų ir izoliacijos medžiagų ieš- 
kodami, dėl ko kilo gaisras. 

Grupelė darbininkų smėlio srove valė apokaliptinius lo- 
zungus, dažais užpurkštus ant akmeninių sienų. Buvo ma- 
tuojami langų rėmai naujiems stiklams. 

Ridas sukosi kaip vijurkas vienu metu eidamas keletą pa- 
reigų. Jis buvo nesiskutęs ir išsitepliojęs, lyg būtų pats sijojęs 
suodžius ir pelenus ieškodamas įkalčių. Marškiniai atsagsty- 
ti, jų apačia išsipešusi, rankovės atraitotos. Buvo be skrybė- 
lės, bet mūvėjo odines darbo pirštines. 

Jis pastebėjo Aleksą lipančią iš automobilio, bet nespėjo 
prasižioti, nes jį pakvietė priešgaisrinės apsaugos inspek- 
torius. 

— Gal žvilgtelėtumėte čionai, šerife. 

Ridas apsisuko ir nuėjo prie antrosios arklidės. Aleksa nu- 
sekė jam iš paskos. 

—- Akmuo? Po galais, ką bendra akmuo turi su gaisru? - be- 
siartindama nugirdo klausiant Ridą. 

Inspektorius pasikrapštė galvą po Houston Astros beisbolo 
kepuraite. 

— Man atrodo, kad gaisras kilo atsitiktinai. Noriu pasakyti, 
kad tas, kuris šitai padarė, langams ir kitkam daužyti naudo- 
jo kažką panašaus į laidynę. 

„— Kaip Dovydas prieš Galijotą, - sumurmėjo Aleksa. 

Ridas sučiaupė lūpas ir linktelėjo pritardamas. 

Inspektorius aiškino: 

— Spėju, kad šis akmuo įkrito pro vėdinimo angą ant arkli- 
dės lubų, kliudė laidus ir įvyko trumpasis jungimas. Štai kas 
sukėlė gaisrą. 

— Manote, tyčinio padegimo nebūta? 

Tyrėjas susiraukė. 

— Neee, tikrai nepasakyčiau, kad panašu į padegimą. Jei 
būčiau norėjęs sukelti gaisrą, būčiau metęs Molotovo kokteilį 
ar šovęs liepsnojančią strėlę. - Jo suraukti antakiai išsilygino, 
veide atsirado kvaila šypsena. - Nebūčiau sviedęs akmens. 

Ridas ant delno kilnojo sunkų akmenį. 

— Dėkui. 

Kai inspektorius nuėjo šalin, Ridas tarė Aleksai: 

— Tai tiek dėl Plameto sulaikymo kaltinant padegimu. 

Kadangi diena buvo ne pagal metų laiką šilta, Ridas atsi- 
davė druska ir prakaitu, bet kvapas nebuvo bjaurus. Tiesą sa- 
kant, tas kvapas jai patiko. Tankūs plaukeliai plačiai žėlė ant 
krūtinės, o apačioje siaura juostele subėgo už diržo. Iš arti ji 
matė, kad nuo prakaito plaukeliai drėgni ir susiraitę. Jie rai- 
tėsi virš raumenų ir apie spenelius, kurie nuo vėsaus vėjelio 
buvo susitraukę ir pastirę. 

Tai pastebėjusi pajuto viduje šilumą. Pakėlusi akis pažiū- 
rėjo į jo veidą. Po vėjo sutaršytais plaukais virš antakio nu- 
varvėjo prakaito lašas. Ji sutramdė pagundą sugauti jį piršto 
galiuku. Neskusta barzda gerai derėjo prie suodžių ant veido 
ir prakaito. 

Prireikė pastangų, kad ji nukreiptų mintis į reikalus. 

— Ar sulaikėte Plametą? 

— Norėjome, - atsakė jis. - Jis dingo. 

— O šeima? 

— Visi namie, atrodo prasikaltę kaip kažin ką, bet neprasi- 
žioja, kur pamokslininkas. Dėl to nesijaudinu. Jis toli nepa- 
bėgs. Patikrinsime jo kongregacijos sąrašą. Kas nors jį slepia. 
Anksčiau ar vėliau išlįs į paviršių. 

— Kaijis pasirodys, norėčiau dalyvauti apklausoje. 

Jis numetė žemėn akmenį. 

— Ką čia veikiate? 

— Atvažiavau išgerti arbatos su Sara Džo. - Atsakydama į 
skeptišką jo išraišką pridūrė: - Jos sumanymas, ne mano. 

— Ką gi, smagiai praleiskite laiką, - tarė jis pašaipiai. 

Atgrežė jai nugarą ir neskubėdamas nuėjo arklidės link. 

Angusas stovėjo namo prieangyje plačiai pražergęs kojas, 
prižiūrėdamas kieme verdančią veiklą. Eidama artyn Aleksa 
slėpė nuogąstaujanti. Nežinojo, kaip ją sutiks. 

— Atvykai pačiu laiku, - tarė jis. 

Taigi jis žino, kad Aleksa laukiama. 

— Laba diena, Angusai. 

— Punktualumas - dorybė. Taip pat ir drąsa. Turi jos, ma- 
žoji panelyte. - Jis pritariamai linktelėjo. - Reikėjo sukaupti 
drąsos, kad šiandien čia ateitum. - Šnairomis ją įvertino. — 
Šiuo atžvilgiu esi labai panaši į savo mamą. Ji nebuvo kuklu- 
mo įsikūnijimas. 

— Nebuvo? 

Jis sukikeno. 

— Daugybę kartų mačiau, kaip ji nepasiduoda tiems dviem 
padaužoms - Ridui ir Džunijorui. - Jis liovėsi kikenti, dabar 
tik šypsojosi. Paniręs į mielus prisiminimus, susimąstęs žvel- 
gė į horizontą. - Jei būtų gyvenusi, būtų tapusi nepaprasta 
moterimi. - Jo akys sugrįžo prie Aleksos. - Manau, ji būtų 
buvusi kaip tu. Jei būčiau turėjęs dukterį, būčiau norėjęs to- 
kios kaip tu. a 

Sutrikdyta netikėto pareiškimo ji tarė: 

— Angusai, atsiprašau, kad esu, nors ir netiesiogiai, su šituo 
susijusi. - Ji plačiai mostelėjo norėdama aprėpti visą žalą. - 
Viliuosi, Ridas išsiaiškins, kas tai padarė. Viliuosi, nusikaltė- 
liai bus patraukti baudžiamojon atsakomybėn ir nuteisti. 

— Taip, ir aš viliuosi. Už daug ką galiu dovanoti, - jis žvilg- 
telėjo į stiklo duženas prieangyje, - bet prarastas baisiai ge- 
ras žirgas. Velniškai nesmagu, kad Ridas jo neteko. Taip di- 
džiavosi pakankamai sutaupęs ir jį nusipirkęs. 

— Jis atrodė nepaprastai nuliūdęs, - tarė Aleksa atsigręž- 
dama pažiūrėti, kaip Ridas eina prie automobilio ir kažką 
perduoda radijo siųstuvu. 

— Labiau įniršęs. Jei kyla grėsmė kam nors, kas jam pri- 
klauso, jis tampa pavydus kaip lokė su lokiukais. Supran- 
tama. Turint omenyje, kaip jis užaugo. Neturėjo nei puodo 
nusišlapinti, nei jokio žmogaus, kuriam rūpėtų. Vilkėjo kie- 
no nors atiduotus dėvėtus drabužius ir gyveno iš labdaros. 
Jei kam teko raustis šiukšlynuose, kad išgyventų, manau, to 


įpročio sunku atsikratyti. Jis piktas ir ūmus, nes buvo laikai, 
kai nuo to priklausė jo gyvybė. 

Tada pro lauko duris greitai išlėkė Džunijoras spinduliuo- 
damas gerai pažįstama šypsena. Jis buvo nederamai links- 
mos nuotaikos. Priešingai nei Rido ir Anguso, jo drabužiai 
buvo be dėmelės. Gal kada ir buvo suprakaitavęs, bet dabar 
niekas taip nebūtų pasakęs. 

Šiltai pasisveikinęs su Aleksa, jis tarė: 

— Ak, su kuo aš ką tik kalbėjau telefonu. Paskambino viena 
savininkė paklausti, kaip laikosi jos kumelinga kumelė. Lenk- 
tyninių žirgų sluoksniuose blogos naujienos sklinda grei- 
tai, - paaiškino jis Aleksai. - Šiaip ar taip, ji kalbėjo aukštu 
falcetu ir sakė: „Mano mažylė tikriausiai mirtinai išsigando. 
Nuraminau ją, kad kumelė buvo kitoje arklidėje, bet ji pusę 
valandos nepaleido manęs nuo telefono ir privertė prisiekti, 
jog jos mažylė ir jos mažylės mažylis laikosi gerai. 

Jis pamėgdžiojo dainingą moters sopraną. Angusas ir 
Aleksa nusijuokė. Staiga akies krašteliu Aleksa pamatė juos 
stebintį Ridą. Jis stovėjo visiškai nejudėdamas, ir nors buvo 
per toli, kad būtų galima įžiūrėti veidą, ji buvo tikra, kad jam 
nepatinka tai, ką mato. Regis, jo apmaudas atsklido oro ban- 
gomis ir trenkėsi į ją beveik juntama jėga. 

— Verčiau eisiu vidun, kitaip pavėluosiu arbatos, - tarė ji 
vyrams. 

Džunijoras uždėjo jai ant peties ranką. 

— Mama nori atsiprašyti už vakarykštį protrūkį. Ji labai 
džiaugėsi, kai priėmei jos kvietimą. Laukia tavęs. 


Dvidešimt penktas 


Lino paėmė jos apsiaustą ir nuvedė laiptais į viršų. Moteris 
stabtelėjo prie durų ir tyliai pabeldė. 

- Įeikite. 

Lupė atvėrė duris, bet į vidų nėjo. Suprasdama, kad šis 
kvietimas jai, Aleksa žengė per slenkstį į kambarį, kuris ga- 
lėjo būti filmavimo aikštelė. Jos pastaba buvo spontaniška ir 
nuoširdi: 

— Koks gražus kambarys! 

— Dėkui. Man jis patinka. - Sara Džo žvelgė Aleksai per 
petį. - Lupe, prašau uždaryti duris. Žinai, kad nepakeliu 
skersvėjo, o tie darbininkai taip baisiai triukšmauja tiesiog 
baisus. Tuojau pat atnešk arbatos padėklą. 

— Taip, ponia. 

Šeimininkė nuėjo palikusi jas vienas. 

Aleksa stovėjo prie durų drovėdamasi savo žemakulnių 
zomšos aulinukų ir ilgo vilnonio sijono. Jos juodas ansamblis 
buvo visai tinkamas, bet šiame itin moteriškame Viktorijos 
stiliaus kambaryje, kvepiančiame kaip parfumerijos parduo- 
tuvė, jis atrodė per daug šiuolaikiškas ir ne vietoje. 

Šeimininkė taip tiko tarp šių dekoracijų, kaip besisukanti 
balerina muzikinėje papuošalų dėžutėje. Rauktinukai aplink 
baltos palaidinės iškirptę, tokie patys rauktinukai aplink 
liaunus riešus. Ji segėjo minkštą rusvai gelsvą sijoną, kuris 

kaip vėduoklė skleidėsi aplink ją, sėdinčią ant žydru damastu 
apmuštos kušetės prie lango. Nuo popiečio saulės aplink jos 
plaukus spindėjo aureolė. 

— Įeikite ir sėskitės. 

Ji pamojo į dailią kėdę. 

Paprastai šaltakraujiška, šįkart žengdama kilimu iškloto- 
mis grindimis Aleksa jautėsi netašyta. 

- Ačiū, kad mane pakvietėte. Puiki mintis. 

— Privalėjau kuo greičiau atsiprašyti už tai, ką jums pasa- 
kiau vakar naktį. 

— Nieko baisaus. Jau pamiršau. 

Regis, Džunijoras ir Angusas jau atleido jai už tą vaidmenį, 
kurį ji netyčia atliko šiame vandalizmo spektaklyje. Mainais 
ji galėjo atleisti Sarai Džo. 

Aleksa smalsiai dairėsi aplinkui. 

- Išties mielas kambarys. Ar jūs pati jį įrengėte? 

Saros Džo juokas buvo toks pat trapus kaip ir rankutė, ku- 
rią pakėlė sau prie kaklo ir ėmė žaisti rauktinukais. 

— Vaje, žinoma. Neįsileisčiau į savo namus nė vieno iš tų 
baisių dekoruotojų. Tiesą sakant, sukūriau kuo tiksliausią 
savo buvusių namų kambario kopiją. Angusas sako, kad jis 
per daug išgražintas. 

Aleksa slapta dairėsi ko nors vyriško, bent kokio įrodymo, 
kad į kambarį buvo užėjęs vyras. Nieko nebuvo. Tarsi skaity- 
dama jos mintis Sara Džo tarė: 

— Savo daiktus jis laiko kitame kambaryje. Įėjimas štai 
ten. ; 

Aleksa nusekė jos žvilgsnį prie uždarytų durų. 

- Įeik, Lupe, - tarė Sara Džo pasigirdus tyliam beldimui. — 
Štai mūsų arbata. 

Kol Lupė dėliojo sidabrinius indus ant arbatos stalelio, 
Aleksa, palaikydama pokalbį, paklausė: 

— Ponia Minton, minėjote savo namus. Kentukyje, tiesa? 

— Taip, žirgų kraštas. Medžioklės kraštas. Aš taip jį myliu. 

Jos ilgesingas žvilgsnis nuklydo lango link. Panorama buvo 
ne itin maloni akiai - vien mylių mylios pilkšvai rudos žemės, 
susiliejančios su horizontu. Jos stebėjo, kaip per akmenimis 
grįstą kiemelį vejasi muilinė guboja ir nusileidžia į plaukimo 
baseiną. Peizažas aplink jį buvo toks pat negyvas ir rudas 
kaip medvilnės laukas nuėmus derlių. 

- Čia tokios dykvietės. Pasiilgstu žalumos. Žinoma, turi- 
me akrus drėkinamų ganyklų žirgams, bet vis tiek tai ne tas 
pats. - Ji lėtai pasuko galvą ir linktelėdama padėkojo tarnai- 
tei. Lupė išėjo. - Kaip mėgstate gerti arbatą? 

— Su citrina ir cukrumi, jei galima. Vienu gabaliuku. 

Sara Džo atliko ritualą, kurį Aleksa manė išnykus jau prieš 
dvi kartas. Skrupulingai atliko. Blyškios, beveik permatomos 
„rankos grakščiai judėjo. Aleksa suprato, kodėl šiuolaikinėje 
Amerikoje šis paprotys išnyko. Niekas neturėtų tiek laiko. 

— Sumuštinį? Su agurku ir tepamu sūriu. 

— Būtinai, - atsakė šypsodamasi Aleksa. 

Prieš paduodama Aleksai mažą lėkštelę, Sara Džo ant jos 
dar padėjo dvi bandeles su razinomis. Aleksa ant kelių iš- 
skleidė nėriniuotą servetėlę. 

— Dėkui. 

Gurkštelėjo arbatos ir pagyrė. Sumuštinis buvo tik riekelė 
duonos apipjaustyta plutele, bet užtat aptepas vėsus ir pu- 
rus. Aleksa vylėsi, kad skrandis neims nemandagiai urgzti, 
godžiai sunaikinęs per mažą porciją. Pusryčius ji pramigo; 
pietų, atrodė, bus per daug, kai taip arti arbatos metas. 

Kąsdama bandelę ji paklausė: 

— Ar dažnai parvažiuojate į Kentukį? 

Šeimininkė paruošė sau arbatą ir tingiai ją maišė. 

— Buvau grįžusi tik du kartus, į savo tėvų laidotuves. 

— Nenorėjau liesti tokios liūdnos temos. 

— Nebeturiu daugiau šeimos, liko tik Angusas ir Džuni- 
joras. Visi tvirto charakterio žmonės išmoksta susitaikyti 
su netektimi. - Ji padėjo puodelį su lėkštute ant stalo taip 


atsargiai, kad porcelianas net neskambtelėjo. Vis dar nulei- 
dusi galvą, iš padilbų pažvelgė į Aleksą: - O jūs neišmokote, 
ar ne? 

Aleksa padėjo prakąstą cukruotą bandelę ant lėkštės, pa- 
jutusi, kad priartėta prie motyvo, dėl kurio ji buvo pakviesta 
arbatos. 

— Ko neišmokau? 

— Kad reikia palikti mirusiesiems laidoti savo numirėlius. 

Buvo nubrėžta mūšio linija. Aleksa padėjo visus arbatos 
įrankius ant sidabrinio padėklo, net ir voratinklinę servetėlę 
nuo kelių. 

— Kalbate apie mano motiną? 

— Kaip tik apie ją. Tas jūsų tyrimas sutrikdė visą mano šei- 
myną, panele Geiter. 

— Atleiskite, kad sukėliau nepatogumų. Tokiomis aplinky- 
bėmis jie neišvengiami. 

— Banditai nuniokojo mano turtą, sukėlė grėsmę visų 
mūsų laikomų žirgų sveikatai ir gyvybei, taigi ir mūsų pragy- 
venimo šaltiniui. 

— Įvyko nelaimingas atsitikimas. Negaliu apsakyti, kaip 
dėl jo apgailestauju, - tarė Aleksa, maldaudama, kad moteris 
suprastų. - Aš dėl jo niekuo dėta. Turite patikėti. 

Sara Džo giliai įkvėpė. Rauktinukai aplink jos kaklą suvir- 
pėjo nuo tramdomo pasipiktinimo ir antipatijos. Jos priešiš- 
kumas buvo toks akivaizdus, kad Aleksa vėl paklausė savęs, 
dėl ko Sara Džo ją čia pasikvietė. Atsiprašymas tebuvo klasta. 
Matyt, Sara Džo norėjo išlieti ilgai nešiotą pagiežą. 

— Ką žinote apie savo motiną ir jos santykius su Džunijoru 
ir Ridu Lambertu? 

— Tik tiek, kiek man papasakojo senelė, ir dar tai, ką susi- 
rankiojau kalbėdama su žmonėmis čia, Perselyje. 

— Jie buvo kaip vienas, - tarė ji tyliu, mąsliu balsu, ir Aleksa 
suvokė, kad ji nugrimzdo į savo pasaulį. - Nedidelis saviškių 
klubas. Retai pamatydavai kurį vieną be kitų dviejų. 

— Pastebėjau tai nuotraukose jų mokyklos albumuose. 
Daugybėje nuotraukų jie visi trys. 

Aleksa atidžiai apžiūrėjo tas fotografijas blizgiuose pusla- 
piuose ieškodama įkalčių ar ko nors, kas padėtų jos tyrimui. 

— Nenorėjau, kad Džunijoras su jais taip susipainiotų, - pa- 
sakė Sara Džo. - Įsivaizduojate, Ridas buvo chuliganas, mies- 
to girtuoklio sūnus. O jūsų motina... na, buvo daug priežas- 
čių, kodėl nenorėjau, kad jis prie jos prisirištų. 

— Pasakykit bent vieną. 

-— Labiausiai dėl to, kas vyko tarp jos ir Rido. Žinojau, kad 
Džunijoras jai tik antras. Mane erzino net tai, kad ji gali rink- 
tis. Ji nebuvo verta teisės rinktis, - piktai tarė ji. - Bet Džu- 
nijoras ją dievino, kad ir ką jam sakydavau. Kaip ir nuogąs- 
„tavau, jis ją įsimylėjo. - Staiga jos akys nukrypo į viešnią. — 
O dabar kamuoja klaiki nuojauta, kad jis įsimylės ir jus. 

— Klystate. 

— Oi, esu tikra, kad taip ir bus. Tikriausiai ir Ridas. Vėl su- 
sidarys trikampis, ar ne? Argi nenorite jų sukiršinti, kaip kir- 
šino ji? 

— Ne! 

Saros Džo akys iš pykčio prisimerkė. 

— Jūsų motina buvo kekšė. 

Lig šiol Aleksa rūpestingai valdė liežuvį. Bet kai šeimininkė 
ėmė šmeižti jos mirusią motiną, ji spjovė į geras manieras. 

-— Prieštarauju dėl tokios šmeižiamos pastabos, ponia 
Minton. 

Sara Džo nerūpestingai mostelėjo ranka. 

— Nesvarbu. Tai tiesa. Patį pirmą kartą ją sutikusi supra- 
tau, kad ji prasta ir vulgari. Taip, buvo daili - tokia sodri, akį 
rėžianti. Panašiai kaip jūs. 

Jos akys kritiškai nužvelgė viešnią. Aleksai knietėjo atsi- 
stoti ir išeiti. Ant tos aukštos kėdės ją sulaikė tik viltis, kad 
Sara Džo gali neapdairiai ką prasitarti ir suteikti trupinėlį 
vertingos informacijos. 

— Jūsų motina juokėsi per garsiai, žaidė per smarkiai, mylė- 
jo per stipriai. Jai jausmai buvo tas pat, kas girtuokliui butelis. 
Ji per daug įsijausdavo ir nė kiek neslėpdavo savo jausmų. 

— Atrodo, ji buvo labai nuoširdi, - su pasididžiavimu tarė 
Aleksa. - Gal pasaulis būtų geresnis, jei žmonės atvirai rody- 
tų, ką jaučia. 

Jos žodžiai atsimušė į kurčias ausis. 

— Kad ir ko reikėjo vyrui, kad ir kokią norėjo ją matyti tą 
akimirką, — toliau varė savo Sara Džo, - ji tokia ir buvo. Se- 
lina visą laiką nesąmoningai flirtuodavo. Visi sutikti vyrai ją 
įsimylėdavo. Ji pasistengdavo, kad taip įvyktų. Padarydavo 
viską, kad taip būtų. 

To jau buvo gana. 

— Neleisiu jums nepagarbiai kalbėti apie moterį, kurios ne- 
bėra gyvos ir kuri negali apsiginti. Bjauru ir žiauru taip elgtis, 
ponia Minton. - Pirma gaivus tarsi oranžerija kambarys da- 
bar, regis, dusino. Reikėjo eiti lauk. - Aš išeinu. 

— Palaukit. - Atsistojus Aleksai, Sara Džo taip pat atsisto- 
jo. - Selina mylėjo Ridą tiek pat, kiek ir visus kitus, išsky- 
rus save. 

— Kodėl jums tai rūpėjo? 

— Todėl, kad ji troško ir Džunijoro, ir jam tą parodė. Jūsų 
senelė, ta kvailė, svaigo nuo minties, kad mūsų vaikai galėtų 
susituokti. Tarsi būčiau leidusi Džunijorui vesti Seliną, - nu- 
sišaipė ji. - Merlė Greihem kartą net aplankė mane ir pasiū- 
lė, kad mes, kaip būsimi giminės, susitiktume ir geriau susi- 
pažintume. Dieve, verčiau būčiau mirusi! Ji dirbo telefonų 
operatore, - tarė ji su panieka juokdamasi. - Selina Greihem 
nieku gyvu negalėjo tapti mano marčia. Labai aiškiai tą pa- 
sakiau jūsų senelei ir Džunijorui. Jis taip liūdėjo ir inkštė dėl 
tos merginos, kad man net norėjosi rėkti. - Ji pakėlė mažus 
kumštelius, tarsi vis dar galėtų užrikti. - Kodėl jis nematė, 
kokia ji iš tikrųjų: savanaudė, vyrais manipuliuojanti kalė? 
O dabar jūs. 

Ji apėjo mažą arbatos stalelį ir atsistojo prieš Aleksą. Alek- 
sa buvo aukštesnė, bet Sarai Džo stiprybės teikė ilgus metus 
puoselėtas pyktis. Jos gležnas kūnas virpėjo iš rūstybės. 

— Pastaruoju metu jis kalba vien apie jus, visai taip pat, 
kaip būdavo su Selina. 

— Aš nevilioju Džunijoro, ponia Minton. Tarp mūsų neį- 
manomi romantiški santykiai. Gal galėtume būti draugai, kai 
baigsis šis tyrimas. 

— Nejau nesuprantate, - sušuko Sara Džo, - kad kaip tik 
šitaip buvo ir su ja? Ji piktnaudžiavo jo draugyste, nes jis lai- 
kėsi nusitvėres tuščios vilties, kad ta draugystė išsiplėtos į 
ką nors rimtesnio. Jums jis — tik įtariamasis žmogžudystės 
byloje. Jūs juo pasinaudosite, visai kaip jūsų motina. 

— Tai netiesa, ir viskas. 

Sara Džo susvyravo, tarsi alptų. 

— Ko jūs čia atvažiavot? 

— Noriu žinoti, kodėl buvo nužudyta mano motina. 

— Dėl jūsų! - tarė ji rodydama pirštu tiesiai Aleksai į šir- 
dį. - Selinos nesantuokinio kūdikio. 

Aleksa žengė žingsnį atgal smarkiai įkvėpdama, net krūti- 
ne suskaudo. 

— Ką jūs pasakėte? - aiktelėjo ji. 

Sara Džo susitvardė. Veido raudonis nuslūgo, vėl grįžo 
įprastas porceliano atspalvis. 

— Jūs buvote nesantuokinis vaikas. 

— Tai melas, - dusdama paneigė Aleksa. - Mano motina 
buvo ištekėjusi už Elo Geiterio. Mačiau santuokos liudijimą. 
Senelė Greihem jį išsaugojo. 

— Jie susituokė, bet tik tada, kai ji grįžo iš El Paso ir išsiaiš- 
kino, kad yra nėščia. 

— Jūs melagė! - Aleksa stvėrėsi kėdės atkaltės. - Kodėl 
man meluojate? 

— Tai ne melas. Turėtų būti aišku, dėl ko jums tai sakau. 
Mėginu apsaugoti savo šeimą nuo jūsų keršto. Esu turtin- 


giausia moteris šiame baisiame, šlykščiame mieste ir tik dėl 
to galiu jį pakęsti. Man patinka būti įtakingiausio apygardos 
vyro žmona. Ir neleisiu jums sugriauti visko, ką Angusas dėl 
manęs sukūrė. Neleisiu jums skaldyti savo šeimos. Selina 
skaldė. Šį kartą neleisiu to daryti. 

— Damos, damos, - į kambarį atlaidžiai juokdamasis įėjo 
Džunijoras. - Dėl ko šis riksmas? Pamatėte vorą? 

Džunijoro elgesys pajutus tarp jų sukilusį priešiškumą 
kaipmat pasikeitė. Jis atsidavė siera, buvo tikras tarsi ozonas 
ore, netoliese trenkus žaibui. 

— Mama? Aleksa? Kas atsitiko? 

Aleksa stebeilijosi į Sarą Džo, kurios veidas buvo ramus 
ir giedras. Paskui nusigręžė parversdama kėdę. Išskubėjo iš 
kambario ir nudundėjo laiptais žemyn. 

Džunijoras tiriamai pažvelgė į motiną. Ji jam atgręžė 
nugarą ir grįžo prie kušetės, paėmė savo arbatos puodelį ir 
gurkštelėjo. 

Džunijoras pasileido laiptais paskui Aleksą ir pasivijo prie 
laukujų durų, kur ji kišo ranką į apsiausto rankovę, bet vis 
nepataikydavo. 

Jis stvėrė ją už žastų. 

— Kas, po velnių, dedasi? 

Aleksa nusuko galvą, kad jis nepamatytų ašarų. Mėgino 
ištrūkti iš jo rankų. 

— Nieko. 

— Neatrodo, kad smagiai gėrei arbatą. 

- Arbatą? Cha! - Aleksa atmetė galvą. - Ji mane pakvietė 
čionai ne arbatos gerti. - Ji šnirpštelėjo ir sumirksėjo mėgin- 
dama sulaikyti ašaras. - Ko gera, turėčiau jai padėkoti, kad 
man pasakė. 

— Ką pasakė? 

— Kad buvau biologinis atsitiktinumas. - Džunijoro veidas 
nuo netikėtumo suglumo. — Vadinasi, tai tiesa? - Džunijo- 
ras atitraukė nuo jos rankas ir mėgino nusigręžti. Dabar jau 

Aleksa stvėrė jo ranką ir privertė atsisukti. - Juk taip? - Pa- 
galiau iš akių pasipylė ašaros. - Pasakyk ką nors, Džunijorai! 

Buvo matyti, kad jam nepatogu pripažinti tiesą. Aleksa 
pati ėmė lipdyti įvykių seką: 

— Selina grįžo iš El Paso. Buvo patyrusi trumpą meilės ro- 
maną su kareiviu ir norėjo susitaikyti su Ridu. Tikriausiai 
juodu ir būtų susitaikę, jei ne aš, ar ne? - Ji užsidengė veidą 
rankomis. - Ak, Dieve, nenuostabu, kad jis manęs taip ne- 
kenčia. 

Džunijoras atitraukė jos rankas nuo veido ir pažvelgė nuo- 
širdžiomis mėlynomis akimis. 

— Ridas nejaučia tau neapykantos, Aleksa. Niekas iš mūsų 
nejautė tau neapykantos nei tada, nei dabar. 

Ji trumpai, piktai susijuokė. 

— Kertu lažybų, Albertas Geiteris nepakentė net minties 
apie mane. Jis buvo priverstas vesti. - Aleksos akys išsiplėtė, 
ir ji prabilo greitai, glaustai, kapodama žodžius: - Dabar daug 
kas aiškiau. Labai daug. Kodėl senelė Greihem taip griežtai 
žiūrėjo į mano pasimatymus: su kuo išeidavau, kuriuo laiku 
grįždavau, kur buvau. Piktinausi, kad ji tokia nepalenkia- 
ma, nes niekada nedaviau pagrindo manimi nepasitikėti. Ko 
gera, jos perdėta globa buvo pateisinama, ar ne? - Jos balsas 
dabar skambėjo beveik isteriškai. - Jos duktė pasigavo vaiką, 
o prieš dvidešimt penkerius metus tai vis dar buvo neabejo- 
tina nuodėmė. 

— Aleksa, baik. 

— Dabar aišku, kodėl senelė manęs nemylėjo. Aš sugrioviau 
Selinai gyvenimą, ir ji man to neatleido. Selina negalėjo būti 
su Ridu, negalėjo būti su tavimi, ji nebeturėjo ateities. Ir vis- 
kas dėl manes. Dieve mano! - suaimanavo Aleksa, tada nusi- 
gręžė nuo Džunijoro ir atplėšė duris. Nubėgo per prieangį ir 
laiptais žemyn prie automobilio. 

— Aleksa! 


Jis puolė iš paskos. 


— Po velnių, kas čia dedasi? - paklausė Angusas, kai pro jį 
link savo automobilio nuskubėjo Aleksa. 

— Nagi, vyručiai, palikite ją vieną. 

Laiptų viršuje stovėjo Sara Džo. Ji viską iš ten stebėjo ir 
girdėjo. 

Džunijoras atsigręžė. 

— Mama, kaip tu galėjai? Kaip galėjai šitaip įskaudinti 
Aleksą? 

— Pasakiau ne tam, kad ją įskaudinčiau. 

— Kąjai pasakei? - paklausė Angusas. 

Jis stovėjo tarpduryje, nekantrus ir suglumęs, kad niekas 
neatsako į jo klausimus. 

- Žinoma, jai buvo skaudu, - tarė Džunijoras. - Žinojai, 
kad taip bus. Kodėl apskritai jai pasakojai? 

— Todėl, kad ji turėjo sužinoti. Aleksa pati save skaudina. 
Ji vaikosi iliuzijos. Selina Geiter nebuvo tokia motina, kokios 
ji ieško. Merlė prikimšo jai į galvą daugybę nesąmonių, kokia 
Selina buvusi nuostabi. Ji pamiršo mergaitei pasakyti, kokia 
paklydėlė buvo jos motina. Atėjo laikas Aleksai tą sužinoti. 

— Mėšlas! - nusikeikė Angusas. - Ar kas nors pasakys man, 
kas, po velnių, dedasi? 


Dvidešimt šeštas 


lėjos Angusas tyliai uždarė miegamojo duris. Lovoje į pagal- 
ves atsirėmusi Sara Džo padėjo į šalį knygą ir per akinių, nu- 
-smukusių ant nosies galo, viršų įsmeigė į jį akis. 

— Taip anksti ateini į lovą? 

Atrodė nekalta kaip drugelis, bet Angusas žinojo, kad jos 
trapi išvaizda slepia geležinę valią. Jei kada nors ir pasiduo- 
davo, tai tik dėl to, kad jai būdavo vis tiek, o ne todėl, kad 
būtų nugalėta. 

— Noriu su tavimi pasikalbėti. 

— Apie ką? 

— Apie tai, kas nutiko šiandien po pietų. 

Ji pirštais suspaudė smilkinius. 

— Man nuo to įsiskaudėjo galvą. Dėl to nenusileidau vaka- 
rienės. 

— Ko nors išgėrei? 

— Taip. Dabar jau geriau. 

Beveik kasdien nuo santuokos pradžios juodu pasikeisda- 
vo tomis pačiomis frazėmis apie jos galvos skausmus. 

— Nesėsk ant lovatiesės, - subarė ji, jam prisėdus ant lovos 
krašto. Jis palaukė, kol ji palenkė dygsniuotos atlaso lovatie- 
sės kraštą, tada atsisėdo. - Vaje, šiandien atrodai toks pris- 
lėgtas, Angusai, - susirūpinusi tarė ji. - Kas atsitiko? Tikiuo- 
si, maniakai nebesikėsina į mūsų turtą. 


— Ne. 

— Dėkui Dievui, vienintelis sužeistas žirgas priklausė Ridui. 

Angusas nieko neatsakė. Sara Džo piktinosi Ridu, ir Angu- 
sas žinojo kodėl. Jos jausmai jam nepasikeis, tad priekaištau- 
ti dėl užgaulios pastabos nebuvo prasmės. 

Jis atėjo aptarti subtilaus reikalo. Luktelėjo rūpestingai 
rinkdamas žodžius. 

— Sara Džo, dėl šios popietės... 

— Mane ji gerokai sutrikdė, - tarė ji dailiai suraukdama 
lūpas. 

— Tave sutrikdė? - Angusas prisivertė suvaldyti nekantru- 
mą. Privalėjo išklausyti jos versiją prieš darydamas išvadas. — 
O Aleksos jausmai? 

— Savaime suprantama, ji taip pat nusiminė. Nejau nesi- 
krimstum sužinojęs, jog esi pavainikis? 

— Ne, - tarėjis šiurkščiai, nelinksmai nusijuokdamas. - Ne- 
nustebčiau, jei sužinočiau, kad toks esu. Niekada netikrinau, 
ar mano tėvai turėjo santuokos liudijimą, ir man būtų ne- 
svarbu, jei ir neturėjo. - Jo antakiai susiraukė. - Bet aš esu 
užsispyręs senis, o Aleksa - jautri jauna moteris. 

— Jaučiau, kad ji pakankamai stipri tą priimti. 

— Matyt, ne tokia jau stipri. Prabėgo pro šalį manęs net ne- 
matydama. Tiesą sakant, išlėkė beveik apimta isterijos: 

Saros Džo šypsena išnyko. 

— Kaltini mane, kad jai pasakiau? Manai, tai negerai? 

Kai ji pažvelgė į jį tuo būgštaujančios mažos mergytės 
žvilgsniu, jo širdis sutirpo. Visada sutirpdavo. Angusas pa- 
ėmė jos ranką. Būtų galėjęs sutraiškyti ją kaip gėlelę tarp 
savo šiurkščių delnų, bet per tuos metus išmoko glamonėda- 
mas per daug nespausti. 

— Brangioji, nekaltinu tavęs, kad jai pasakei. Tik svarstau, 
ar išmintingai pasielgei. Gaila, kad prieš sakydama nepasita- 
rei su Džunijoru ir manimi. Būtų galėjusi nugyventi gyveni- 
mą ir šito nesužinojusi. 

— Nesutinku, - aikštingai paprieštaravo Sara Džo. 

— Koks dabar skirtumas, kad mamytė ir tėvelis susituokė 
tik pašovę ją į krosnį? Velniai rautų, dabar tai taip įprasta, 
kad net nebelaikoma nuodėme. 

- Ji kitaip vertins Seliną. Lig šiol laikė užkėlusi ją ant pje- 
destalo. 

— Nair kas? 

— Vargu ar Selina verta pjedestalo, - atkirto Sara Džo. - Pa- 
maniau, jau pats laikas liautis visiems tupinėti aplink Aleksą 
ir atvirai pasakyti jai apie jos motiną. 

— Kodėl? 

— Kodėl? Nes ji mėgina mus sužlugdyti, štai kodėl. Nuta- 
riau liautis jai pataikauti ir pasipriešinti. Pasinaudojau vie- 
„ninteliu savo ginklu. - Kaip paprastai tokiomis aplinkybėmis 
Sara Džo pernelyg susijaudino. - Aš tik bandžiau apginti tave 
ir Džunijorą. 

Tiesą sakant, Angusas manė, jog Sarai Džo teko sukaupti 
milžinišką drąsą, kad stotų priešais tokią pasitikėjimo kupi- 
ną moterį kaip Aleksa. Vis dar manė, kad Sarai Džo derėjo 
susilaikyti ir nepasakoti Aleksai apie jos tėvus, bet Saros Džo 
motyvas buvo nesavanaudiškas. Ji gynė savo šeimą. Savo 
karžygiškomis pastangomis ji nusipelnė daugiau nei būti 
kritikuojama. Angusas pasilenkė prie žmonos ir pabučiavo 
į kaktą. 

— Vertinu tavo kovingą dvasią, bet nė vienam iš mūsų ne- 
reikia tavo globos, brangioji. - Jis nusijuokė iš tos minties. — 
Kaip gali tokia mažutė moteris kaip tu apginti mus, didelius, 
stiprius bernus? Turiu užtektinai pinigų ir žinau daug būdų, 
kad sutvarkyčiau bet kokią problemėlę. Vos penkių pėdų ir 
šešių colių raudonplaukė vargu ar verta, kad dėl jos bent aki- 
mirką nerimautume. 

- Jei galėtum iš mirusiųjų prikelti tą nepakenčiamą Lipnių 
Hikamą, esu tikra, kad jis paprieštarautų, - tarė ji. - Žiūrėk, 
kas jam nutiko. Esu atspari tos merginos kerams, ne taip, 


kaip judu su Džunijoru ir tikriausiai visi kiti vyrai. - Jos bal- 
se suskambo neviltis. - Angusai, nejau nematai? Džunijoras 
baigia ją įsimylėti. 

— Nesuprantu, kodėl tai būtų taip jau blogai? - tarė jis spin- 
dulingai šypsodamasis. 

— Būtų nelaimė, - tyliai riktelėjo Sara Džo. - Jos motina 
sudaužė jam širdį. Nejau tau tai nerūpi? 

Susiraukęs Angusas priminė: 

— Tai buvo seniai. O Aleksa nėra tokia kaip jos motina. 

— Kažin. 

Sara Džo įsistebeilijo į erdvę. 

— Aleksa nėra permaininga ir vėjavaikiška, kokia buvo Se- 
lina, - tarė jis. - Ji truputį per daug mėgsta įsakinėti, bet gal 
Džunijorui to reikia. Jis lipo savo kitoms žmonoms per gal- 
vas, o tos tysojo ir nieko nedarė. Gal jam reikia žmonos, kuri 
pasakytų, kas yra kas. 

— Beje, kur jis? Ar vis dar ant manęs pyksta? - susirūpinusi 
paklausė ji. 

— Jis sielojasi, bet viskas praeis, kaip visada praeina. Sakė, 
eina pasigerti. 

Abu susijuokė. Sara Džo pirmoji vėl surimtėjo. 

— Tikiuosi, vairuos atsargiai. 

— Jis, e... tikriausiai negrįš nakvoti. 

— Tikrai? 

— Nesistebėčiau, - tarė Angusas. - Aleksai reikia laiko, 
kad susivoktų. Džunijoras gal ir įsimylėjęs, bet nuo juos- 
mens žemyn jis nėra lavonas. Susiras moterį, kad jį šią nak- 
tį paguostų. 

Jo žvilgsnis nuslydo į žmonos iškirptę, glotnią ir švytinčią 
nuo pudros, kuria ji naudodavosi po vonios. 

— Jo apetitas vyriškas, kaip ir tėtušio. 

— Ak, Angusai, - atsiduso ji nuvargusiu balsu, jo rankai po 
nėrinių klostėmis ryžtingai ieškant krūties. 

— Man pačiam būtų ne pro šalį truputėlis paguodos. 

— Ak, jūs, vyrai! Ar tik apie tai galvojate? Tu mane... 

— Tu mane kaitini. 

— Nekalbėk taip tiesmukai. Tai storžieviška. Be to, šįvakar 
šito nenoriu. Man vėl pradeda skaudėti galvą. 

Jo bučinys nutraukė visus prieštaravimus. Ji pasidavė, 
kaip jis ir tikėjosi. Sara Džo dėdavosi, jog priešinasi, bet nie- 
kada jo neatstumdavo. Nuo lopšio buvo mokoma susitaikyti 
su vedybų pareigomis, visai taip pat, kaip buvo mokoma tin- 
kamai patiekti arbatą. 

Dėl to, kad ji atsakydavo į jo glamones daugiau iš pareigos 
neijausdama aistrą, Angusas jos geidė nė kiek ne mažiau. Gal 
tai net sustiprindavo jo geismą. Angusui patikdavo iššūkiai. 

Jis greitai nusirengė ir palinko virš jos. Grabaliojo chalato 
sagutes ir pagaliau jam pavyko jį praskleisti be jos pagalbos. 
Krūtys buvo tokios pat stangrios ir dailios kaip jų vestuvių 
naktį, kai pirmą kartą jas pamatė ir palietė. 

Dabar jis jas bučiavo pagarbiai, valdydamasis. Speneliai 
buvo nedideli. Laižomi jie retai kada sustandėdavo. Abejojo, 
ar ji žino, kad jie turėtų sustandėti, nebent kai kuriuose iš 
jos skaitomų romanų apie seksą būtų rašoma atviriau, nei 
jis manė. 

Jam įsiskverbiant, ji susiraukė. Jis dėjosi nematąs jos gri- 
masos. Mėgino neprakaituoti, neskleisti garsų ir nedaryti 
nieko, kas jai atrodytų nepadoru ir atgrasu. 

Visą savo pasiutimą jis palikdavo vienai savo remiamai 
našlaujančiai damai, gyvenančiai gretimoje apygardoje. Ji 
neprieštaraudavo dėl jo storžieviškos kalbos. Tiesą sakant, 
prapliupdavo kvatotis išgirdusi kai kuriuos spalvingesnius jo 
pasakymus. 

Ji buvo tokia pat aistringa meilužė kaip ir jis. Jos speneliai 
buvo dideli, tamsūs, turėjo pieno skonį, ir ji leisdavo žaisti su 
jais valandų valandas, jei tik jis norėdavo. Ji net užsiimda- 
vo oraliniu ir leisdavo tą patį daryti jam. Kas kartą jam ant 
jos užsiropštus jos apvalios šlaunys sugniauždavo jo užpakalį 


kaip spaustuvas. Pasiekusi orgazmą, triukšmingai reikšdavo 
jausmus, ir buvo vienintelė iš visų jo sutiktų moterų, galinti 
juoktis apimta absoliutaus džiaugsmo, kai juodu mylėdavosi. 

Daugiau kaip dvidešimt metų juodu buvo kartu. Ji niekada 
neprašė jokio didesnio įsipareigojimo; ji jo nesitikėjo. Kartu 
jie velnioniškai puikiai leido laiką, ir Angusas nežinojo, ką 
darytų, jei jos nebūtų, bet jis jos nemylėjo. 

Jis mylėjo Sarą Džo. Arba bent tai, kokia ji buvo: žavi, 
tyra, rafinuota ir graži. Angusas mylėjo ją, kaip meno kolek- 
cionierius mylėtų neįkainojamą alebastro skulptūrą, kurią 
paliesti galima tik ypatingomis progomis ir su didžiausiu 
atsargumu. 

Kadangi ji taip reikalavo, jis visuomet mūvėdavo sargį. 
Baigęs atsargiai jį nusimovė, kad neišteptų šilkinės paklodės. 
Darydamas tai šįvakar jis stebėjo, kaip Sara Džo nuleidžia 
naktinių marškinių kraštą, užsisega sagutes ir išlygina ap- 
klotus. 

Angusas vėl įlipo į lovą, pabučiavo jai skruostą ir apglėbė. 
Jam patiko laikyti priglaudus jos smulkutį kūną, patiko justi 
jos glotnią, kvapnią odą. Jam norėjosi ją saugoti. Jo nusivyli- 
mui, ji nukėlė jo ranką ir tarė: 

— Dabar miegok, Angusai. Noriu baigti skyrių. 

Ji atsivertė savo romaną, kuris, be jokios abejonės, buvo 
toks pat sausas ir negyvas kaip ir jos mylėjimasis. Angusas 
susigėdo šios išdavikiškos minties ir apsivertė ant kito šono 
nusigręeždamas nuo jos lempelės. 

Jam niekada nešovė į galvą gėdytis, kad sukaria trisde- 
šimt mylių važinėdamas į meilužės namus - ten pat ketino 
važiuoti ir rytoj vakare. 


Steisė išmetė keraminį puodelį. Jis nukrito ir sudužo ant ply- 
telėmis išklotų virtuvės grindų. 

— Viešpatie švenčiausias, - tyliai ištarė spausdama pūkuo- 
to chalato atlapus. 


270 +» Sandra Brown 


— Steise, tai aš. 

Beldimas į užpakalines duris ją taip išgąsdino, kad iš ran- 
kų išsprūdo puodelis. Balsas, pašaukęs ją vardu, nė kiek ne- 
padėjo širdžiai imti plakti taip, kaip reikia. Kelias akimirkas 
ji stovėjo spoksodama į duris, tada nuskubėjo per virtuvę ir 
atitraukė standžią krakmolytą užuolaidą. 

— Džunijorai?! 

Pritrūko kvapo garsiai pasakyti jo vardą. Lūpos ištarė jį 
be garso. Radusi spyną ji greitai atrakino duris ir atvėrė tarsi 
nuogąstaudama, kad jis išnyks nespėjus atidaryti. 

— Sveika. - Jo šypsena buvo paprasta ir atvira, tarsi kas- 
nakt panašiu laiku belstųsi į jos užpakalines duris. - Ar man 
pasigirdo, kad kažkas sudužo? 

Ji ištiesė ranką, palietė jo veidą, įsitikino, kad čia tikrai jis, 
tada droviai ją nuleido. 

— Ko atėjai? 

— Atėjau tavęs aplankyti. 

Steisė žvilgtelėjo jam už nugaros, kiemelyje dairydamasi 
kokios įtikinamos priežasties, dėl kurios jos buvęs vyras sto- 
vi ant laiptelių. 

Jis nusijuokė. 

— Atėjau vienas. Tiesiog nenorėjau spausti skambučio, jei 
teisėjas jau būtų nuėjęs miegoti. 

- Jis jau lovoje. Jis... ak, eikš į vidų. 

Prisiminusi geras manieras ji pasitraukė į šalį. Džunijoras 
įžengė vidun. Juodu stovėjo vienas prieš kitą nemalonioje 
virtuvės šviesoje, ir Steisė joje neatrodė itin patraukliai, nes 
jau buvo nusivaliusi veidą ir pasiruošusi gulti. 

Ji fantazuodavo, kaip jis vieną naktį ateis jos aplankyti, 
bet dabar, kai tai įvyko, iš netikėtumo negalėjo pajudėti ir 
neteko žado. Jos mintyse šmėkštelėjo nesuskaitoma daugy- 
bė meilės ir atsidavimo prisipažinimų, bet žinojo, kad jis jų 


nenorės girdėti. Ji griebėsi saugių temų: 


— Tėvelis anksti nuėjo gulti. Jo skrandis sutrikęs. Pašil- 
džiau jam pieno. Iš likusio nusprendžiau išsivirti kakavos. 

Neatitraukdama nuo jo akių ji nervingai mostelėjo į viry- 
klę, nes iš kaistuvo tuoj galėjo išbėgti pienas. 

Džunijoras priėjo prie viryklės ir išjungė degiklį. 

— Sakai, kakavos? Tavo kakavos? Geresnės nebūna. Ar tu- 
rėsi dviem puodeliams? 

- Ži...žinoma. Nori pasakyti, kad pabūsi? 

— Trumpai. Jei priimsi. 

— Taip, - tarė ji iškvėpdama, - taip. 

Paprastai puikiai besisukanti virtuvėje Steisė nevikriai 
įpylė du puodelius kakavos. Nė nenumanė, kodėl jis šįvakar 
nusprendė ją aplankyti. Jai buvo nesvarbu. Pakako to, kad 
jis čia. 

Gavęs kakavos jis nusišypsojo nuginkluojančia šypsena ir 
paklausė: 

— Ar turi ko išgerti? 

Nusekė paskui ją į svetainę, kur spintelėje buvo laikomi 
keli buteliai gėrimų, išimami tik ypatingomis progomis. 

- Šį vakarą jau geri ne pirmą taurelę, tiesa? - paklausė ji 
nulenkdama brendžio butelio kaklelį prie jo puodelio su ka- 
kava. 

— Taip, ne pirmą. - Ir pritildęs balsą sukuždėjo: - Ir dar 
rūkiau marihuanos. | 

Ji nepritardama griežtai papūtė lūpas. 

- Žinai, ką manau apie kvaišalus, Džunijorai. 

— Marihuana - ne kvaišalai. 

— Kvaišalai. 

— Ak, Steise, - suinkštė jis pasilenkdamas pabučiuoti jai 
ausies, - buvusi žmona neturi teisės bartis. 

Nuo jo lūpų prisilietimo jai suplazdėjo viduriuose. Nepri- 
tarimas tirpo, kaip rugpjūtį tirpsta ledai. 

— Nenorėjau bartis. Man tik įdomu, kodėl po šitiek laiko šį 
vakarą atėjai pas mane. 

— Panorau ateiti. 

Ji žinojo, kad, Džunijoro požiūriu, tokios priežasties pa- 
kanka. Jis išsitiesė ant sofos ir pasisodino ją šalia. 

— Ne, nedek šviesos, - paliepė, kai ji siekė jungiklio, - pasė- 
dėkime čia ir kartu išgerkime kakavos. 

— Girdėjau apie nelaimę rančoje, - tarė ji kiek patylėjus. 

— Viskas jau išvalyta. Nepasakytum, kad ko nors būta. Ga- 
lėjo būti daug blogiau. 

Ji nedrąsiai jį palietė. 

— Galėjo tave sužeisti. 

Jis padėjo ant stalelio savo tuščią puodelį ir atsiduso. 

— Vis dar rūpiniesi, kad man ko neatsitiktų? 

— Visada rūpinuosi. 

— Niekas niekada nebuvo su manimi toks lipšnus, kaip tu, 
Steise. Man tavęs trūko. 

Jis paėmė jos ranką ir suspaudė tarp savųjų. 

— Atrodai pavargęs ir sunerimęs. 

— Toks ir esu. 

— Dėl to vandalizmo? 

— Ne. - Jis giliau susmuko tarp sofos pagalvių ir padėjo gal- 
vą ant atkaltės. - Ta nemaloni padėtis dėl Selinos nužudymo. 
Ji velniškai slegia. - Jis lenkė galvą, kol ši atsidūrė Steisei ant 
peties. - Mmm, tu skaniai kvepi. Man trūko šito kvapo. Toks 
gaivus. - Jis nosimi pasitrynė jai į kaklą. 

— Kodėl tas tyrimas tave taip trikdo? 

— Nieko ypatinga. Tai Aleksa. Juodvi su mama šiandien su- 
sikivirčijo. Mama prasitarė, kad Selina pasigavo vaiką ir turė- 
jo ištekėti už savo kareivio. Reginys nebuvo gražus. 

Jo ranka apsivijo jai aplink liemenį. Steisė negalvodama 
pakėlė ranką, priglaudė delną prie jo skruosto ir prispaudė jo 
galvą sau prie krūtų. 

— Pamelavaujjai, - prisipažino silpnu balseliu. - Pamelavau 
kai ko nepasakydama. 

Džunijoras nesusidomėjęs kažką sumurmėjo. 


— Nepasakiau jai, kad tą dieną, kai buvo nužudyta Selina, 
buvau arklidėje. 

— Kodėl? 

— Nenorėjau, kad ji persekiotų mane klausimais. Nekenčiu 
jos, Džunijorai, nes ji vėl kelia tau nemalonumų. 

— Aleksa čia niekuo dėta. Tai ne jos kaltė. 

Pažįstamas priedainis, kuris erzindavo Steisę. Džunijoras 
dažnai šitaip kalbėdavo apie Seliną. Kad ir kaip niekšiškai ji 
su juo elgdavosi, nepasakė apie ją nė vieno šiurkštaus, kritiš- 
ko žodžio. 

— Nekenčiu šitos Selinos dukters taip pat, kaip nekenčiau 
Selinos, - sukuždėjo Steisė. 

Dėl alkoholio ir stiprios meksikietiškos žolės Džunijoro 
mąstymas atbuko. 

— Dabar visa tai nesva-bu. Juk šitaip gera, ar ne? - sumur- 
mėjo jis lūpomis sekdamas paskui ranką po jos chalatu, prie 
krūties. Drėgnas liežuvis slystelėjo per spenelį. - Tau patik- 
davo, kai šitaip darydavau. 

— Vis dar patinka. 

— Tikrai? O šitaip? Ar tau vis dar šitaip patinka? - paklausė 
jis siurbdamas spenelį į burną, o ranką sprausdamas į švelnią 
drėgną šilumą tarp šlaunų. 

Ji suaimanavo tardama jo vardą. 

— Suprasiu, jei nenori, kad taip daryčiau. 

Jis šiek tiek atsitraukė. 

— Ne, - paskubomis tarė ji vėl lenkdama prie savęs jo galvą 
ir šlaunimis spausdama jo ranką. - Noriu, kad taip darytum. 
Prašau. 

— Steise, Steise, tavo švelni meilė ir rūpestis - kaip tik tai, 
ko man šią naktį reikia. Jei norėdavau pasijusti geriau, visuo- 
met galėdavau pasikliauti tavimi. - Jis pakėlė galvą nuo jos 
krūtų ir ilgai, lėtai ją bučiavo. - Prisimeni, kada jausdavausi 
nuostabiausiai? - paklausė jis priglaudęs lūpas prie jos lūpų. 

— Taip. 

Ji rimtai į jį pažvelgė. Džunijoras kaip angelas palaimingai 
nusišypsojo. Kai jis šitaip į ją žiūrėdavo, ji nieko negalėdavo 
jam atsakyti - nei tada, kai juodu buvo paaugliai, nei kai buvo 
susituoke, nei dabar, nei kada nors. 

Steisė Voles Minton, padori, puritoniška teisėjo duktė, ne- 
gaišdama suklupo prieš jį ant kelių, skubėdama atsegė kelnių 
praskiepą ir apžiojo savo alkstančia burna. 


— Panele Geiter? Panele Geiter! Ar jūs čia? 

Aleksa buvo užsnūdusi. Pažadinta beldimo į sutaisytas du- 
ris, ji apsižiūrėjo, kad tyso ant lovatiesės sustirusi nuo šalčio. 
Akys nuo verksmo buvo paburkusios. 

— Ko norit? - Jos balsas beveik gargė. - Eikit šalin. 

— Panele, ar jūsų telefono ragelis nukeltas? 

— Po velnių. 

Aleksa nuleido kojas nuo lovos krašto. Drabužiai buvo su- 
siglamžę ir susibrukę aplinkui. Eidama prie lango ji juos pa- 
purtė, tada atitraukė užuolaidas. Prie durų stovėjo naktinis 
motelio budėtojas. 

— Nukėliau ragelį, kad niekas netrukdytų, - tarė ji jam per 
langą. 

Jis žvelgė į ją akivaizdžiai patenkintas, kad ji dar gyva. 

— Tada atleiskite, kad trukdau, bet su jumis bando susi- 
siekti šitas vyriškis. Jis ginčijosi su manimi, kad negalite taip 
ilgai kalbėti telefonu. 

— Koks vyriškis? 

— Haperis ar Haris, ar kažkas panašaus, - sumurmėjo jis 
žiūrėdamas į atsineštą popieriaus skiautę. Prikišo ją arčiau 
lempelės virš durų. - Neįskaitau, ką pats parašiau... raštas ne 
iš geriausių. 

— Harperis? Gregas Harperis? 

— Tikriausiai taip, panele. 

Aleksa paleido užuolaidą, nukabino grandinėlę ir atidarė 
duris. 


— Ar sakė, ko norėjo? 

— Žinoma, sakė. Liepė jums pasakyti, kad rytoj rytą, de- 
šimtą valandą, būtumėte Ostine, susirinkime. 

Aleksa apstulbusi spoksojo į tarnautoją. 

— Tikriausiai blogai supratote. Rytoj rytą, dešimtą valandą? 

— Taip jis sakė, ir aš teisingai supratau, nes viską čia už- 
sirašiau. —- Jis parodė jai popierėlį su pieštuku iškeverzotu 
pranešimu. - Tas vyras jums skambino visą popietę ir buvo 
baisiai įsiutęs, nes jūsų nerado. Galiausiai pasakė, kad išeina 
ir jo šį vakarą nebus namie, o man liepė eiti į jūsų kambarį ir 
perduoti į rankas šitą žinutę, tai aš tą ir padariau. Taigi labos 
nakties. 

— Palaukit! 

— Klausykite, aš turiu budėti prie telefono. 

— Ar jis sakė, koks ten bus susirinkimas ir kodėl jis taip 
skubiai šaukiamas? 

— Ne, sakė tik tiek, kad turite ten būti. 

Jis stovėjo ir laukė. Suvapėjusi padėką Aleksa įspraudė jam 
į ranką dolerio banknotą, ir jis nuliuoksėjo į vestibiulį. 

Aleksa susimąsčiusi uždarė duris ir dar kartą perskaitė 
žinutę. Kažkokia nesąmonė. Gregas nebūdavo toks paslap- 
tingas. Jis nešaukdavo susirinkimų, į kuriuos negalima nu- 
vykti. 

Kai suglumimas praėjo, iškilo rimta dilema. Iki dešimtos 
ryto reikėjo atsidurti Ostine. Buvo jau tamsu. Jei išvyktų da- 
bar, važiuotų naktį ir Ostine būtų kelios valandos po vidur- 
nakčio. 

Jei lauktų iki ryto, turėtų išvažiuoti siaubingai anksti ir 
būgštauti, ar spės nuvykti laiku. Abu variantai buvo niekam 
tikę, be to, ir psichinė, ir emocinė Aleksos būsena buvo netin- 
kama sprendimui priimti. | 

Tada jai šovė mintis. Kol pati savęs neatkalbėjo, surinko 
telefono numerį. 

— Šerifo biuras. 

— Norėčiau kalbėti su šerifu Lambertu. 

— Jo nėra. Gal gali padėti kas nors kitas? 

— Ne, dėkui. Man reikia pasikalbėti su juo pačiu. 

— Atleiskite, jūs panelė Geiter? 

— Taip, tai aš. 

— Kur esate? 

— Savo kambaryje, motelyje. Kodėl klausiate? 

— Kaip tik ten išvažiavo Ridas. Dabar jau turėtų būti. - Bal- 
sas nutilo, tada paklausė: - Sakykite, ar jums nieko nenutiko? 

— Ne, man nieko nenutiko. Man regis, girdžiu privažiuo- 
jant šerifą. Dėkui. 

Aleksa padėjo ragelį ir priėjo prie lango kaip tik laiku - Ri- 
das išlipo iš automobilio ir atskubėjo prie jos durų. 

Ji plačiai jas atvėrė. Jis staiga stabtelėjo beveik netekęs pu- 
"siausvyros. 

— Tik prašyčiau jų vėl neišspirti. 

— Nejuokaukite su manimi, - rūsčiai žiūrėdamas tarė jis. — 
Po velnių, kas jums darosi? 

— Nieko. 

— Velniai rautų. - Jis mostelėjo į telefoną prie lovos. Dėl to, 
kadjis stovėjo lyg niekur nieko, Ridas, regis, dar labiau įsiuto. 
Kaltinamai parodė į jį pirštu. - Skambinau valandų valandas, 
ir visą laiką buvo užimta. 

— Buvau nukėlusi ragelį. Kas taip svarbaus įvyko? 

— Girdėjau, kas šią popietę įvyko tarp judviejų su Sara Džo. 

Aleksos pečiai liūdnai nusviro ir ji giliai atsiduso. Apie tai 
buvo beveik pamiršusi sukdama galvą dėl Grego kvietimo. 

Ji niekada netikrino datos, kada išduotas tėvų santuokos 
liudijimas. Vis tiek tai nebūtų galutinis įrodymas. Būdama 
teisininkė žinojo, kad net vadinamųjų teisinių dokumentų 
išdavimo datos gali būti suklastotos. Bet iš to, kaip visi rea- 
gavo išgirdę, jog Sara Džo atskleidė žinią, Aleksa suprato, kad 
tai tiesa. Ji buvo pradėta neteisėtai. 

— Gaila, kad jūsų ten nebuvo, šerife. Apsijuokiau. Jums ti- 
krai būtų labai patikę. 

Jos sąmojis nepataisė jam nuotaikos. 

— Kodėl nukėlėte telefono ragelį? 

— Kad bent kiek pailsėčiau. O ką, manėte, išgėriau mirtiną 
dozę migdomųjų ar persipjoviau venas? 

Jis kandų Aleksos klausimą priėmė už gryną pinigą. 

— Galbūt. 

— Tuomet gerai manęs nepažįstate, - tarė jam piktai. - Aš 
taip lengvai nepasiduodu. Ir nesigėdiju, kad mano tėvams 
teko tuoktis. 

— Nesakau, kad gėdijatės ar kad turėtumėte gėdytis. 

— Tai buvo jų klaida. Kaip žmogus aš su tuo nesusijusi, su- 
pratote? 

— Supratau. 

— Tad liaukitės manęs... Ak, velniop, man vis tiek, ką jūs 
manote, - tarė Aleksa trindama smilkinius. Ji labiau pyko 
ant savęs nei ant jo. Pratrūkdama tik parodė, kokia iš tiesų 
yra prislėgta. - Man reikia jūsų pagalbos, Ridai. 

— Kokios pagalbos? 

- Ar galite nuskraidinti mane į Ostiną? 

Jis nustebo dėl tokio prašymo. Pirma stovėjo ramus, atsi- 
šliejęs į neseniai sutaisytą durų staktą, o dabar išsitiesė. 

— Nuskraidinti į Ostiną? Kam? 

— Turiu reikalų su Gregu Harperiu. Privalau būti ten de- 
šimtą valandą ryto, kad spėčiau į susirinkimą. 


Dvidešimt septintas 


Greičiau nei po valandos jie jau buvo ore, skrido pietryčių 
kryptimi į valstijos sostinę. Ketvirtį valandos Aleksa sugai- 
šo, kad vėl atrodytų panaši į žmogų. Nusiprausė veidą šaltu 
vandeniu, iš naujo pasidažė, susišukavo plaukus ir apsirengė 
laisvas vilnones kelnes bei megztinį. Drabužius susirinkimui 
galės išsirinkti iš spintos namie. 

Važiuojant į Perselio municipalinį oro uostą Ridas stab- 
telėjo prie sumuštinių užkandinės ir pasiėmė, ką anksčiau 
buvo užsakęs telefonu. Atvažiavus prie nusileidimo tako, ant 
gudronuotos dangos jų laukė vieno variklio Cessna. Šerifas 
išmanė, kaip traukyti virveles. 

Kai Perselis mirgėjo apačioje kaip mažas žiburių lopinėlis 
ant juodo nakties kilimo, Aleksa sumojo paklausti: 

— Ar šis lėktuvas priklauso jums? 

— Mintonų įmonėms. Angusas leido man juo naudotis. Pa- 
duokite man sūrainį. 

Beveik pusę savojo ji prarijo dar jiems nepakilus į orą - Sa- 
ros Džo sumuštinio su agurkais neilgai pakako. 

— Kada išmokote skraidyti? 

Ridas traškino keptas bulvytes. 

— Kokių aštuonerių. 


— Aštuonerių! 

— Tarp metalo laužo susiradau seną apdaužytą dviratį ir 
susitaisiau. Kai tik pasitaikydavo proga, mindavau į aero- 
dromą. 

- Jis nuo miesto maždaug už trijų mylių, - nusistebėjo ji. 

— Man buvo nesvarbu. Būčiau važiaves ir dukart toliau. 
Mane domino lėktuvai. Seniokas, prižiūrintis tą vietą, buvo 
ūmus kaip barškuolė, tikras vienišius, bet jo senovinėje ledo 
dėžėje manęs laukdavo braškių limonadas. Ko gera, įgrisda- 
vaujam iki gyvo kaulo, bet, regis, jis nepykdavo, kad nesiliau- 
ju klausinėjes. Vieną dieną pasižiūrėjo į mane ir tarė: „Man 
reikia išbandyti lėktuvą. Nori paskraidyti kartu?“ Vos nepri- 
leidau į kelnes. 

Ridas tikriausiai nesuvokė, kad šypsosi paniręs į malonius 
prisiminimus. Aleksa tylėjo nenorėdama priminti esanti 
čia. Jai patiko jo šypsena. Ji patraukliai paryškino smulkias 
raukšleles išoriniuose akių kampučiuose ir aplink burną. 

— Dieve, tai buvo nuostabu, - tarė jis tarsi vėl jusdamas už- 
plūstantį malonumą. - Dar nebuvau atradęs sekso, tad skrai- 
dyti buvo už viską geriau. Iš aukštai viskas atrodė taip ramu, 
taip švaru. 

Pabėgimas nuo siaubingų vaikystės realijų, užjausdama 
pamanė Aleksa. Norėjo jį paliesti, bet nedrįso. Reikėjo ženg- 
ti uolėtu pavojingu taku. Vienas netinkamas žodis ar frazė 
reikštų galą, tad ji labai atsargiai rinkosi kelią. 

Tyliai paklausė: 

— Ridai, kodėl nepasakėte man, kad sugrįžusi iš El Paso 
mama laukėsi? 

— Nes nėra jokio skirtumo. 

— Dabar ne, bet prieš dvidešimt penkerius metus skirtu- 
mas buvo. Ji nenorėjo tekėti už mano tėvo. Jai teko. 

— Dabar, kai žinote, kas nors keičiasi? Nė velnio. 

— Galbūt, - pasakė ji abejodama. Kiek patylėjusi tarė: - Bu- 
vau dingstis susivaidyti, tiesa? 

Jis staiga į ją pažiūrėjo. 

— Ką? 

Ji atrėmė galvą į atlošą ir atsiduso. 

— Stebėjausi, kodėl judu nepasibučiavote ir nesusitaikėte, 
kai ji tą vasarą grįžo. Žinodama, kaip nuoširdžiai ir ilgai jūs 
draugavote, klausiau savęs, kas neleido judviem po kvailo 
įsimylėjėlių kivirčo vėl būti kartu. Dabar žinau. Tai nebuvo 
kvaila. Tai buvo daugiau nei kivirčas. Tai buvau aš. Aš laikiau 
jus išskyrusi. Buvau dingstis susivaidyti. 

— Ne, ne jūs. 

— Aš. 

Senelė Greihem buvo išrėžusi, kad dėl Selinos nužudymo 
kalta ji. Viskas, ką Aleksa atskleidė, tai patvirtino. Ar Selina 
pagimdydama kito vyro vaiką paskatino savo aistringą, pavy- 
dų, egoistišką mylimąjį ją nužudyti? 

— Ridai, ar mano motiną nužudėte dėl manęs? 

— Po velnių, - piktai nusikeikė jis, - galėčiau pasmaugti 
Sarą Džo, kad jums tai pasakė. Mano kivirčas su Selina kilo 
ne dėl jūsų - šiaip ar taip, bent iš pradžių. 

— Tada dėl ko? 

— Dėl sekso! - Atgrežes galvą veriamai ją nužvelgė. - Aišku? 

— Sekso? 

— Taip, sekso. 

— Jūs ją vertėte, oji nenorėjo? 

Jo skruostai įsitempė. 

— Buvo priešingai, prokurore. 

— Ką?! - sušuko Aleksa. - Manote, patikėsiu... 

— Man nei šilta, nei šalta, kuojūs tikite. Tai tiesa. Selina no- 
rėjo padaryti gerą pradžią mudviejų ateičiai, o aš nesutikau. 

— Dar pasakysite, kad turėjote nesavanaudišką kilnią prie- 
žastį, - ironiškai tarė Aleksa. - Teisingai? 

— Mano paties tėvai... - tarė jis nekeisdamas intonacijos, 
tėvukas užtaisė mano motinai vaiką, kai jai buvo vos penkio- 


lika. Jiems teko susituokti. Pažiūrėkite, kaip puikiai viskas 


susiklostė. Nė už ką nenorėjau, kad taip nutiktų mudviem su 
Selina. 

Aleksos širdis dunksėjo iš džiaugsmo, netikėtumo ir per 
daug sudėtingų išnagrinėti jausmų. 

— Norite pasakyti, judu niekada... 

— Ne. Niekada. 

Ji juo tikėjo. Jo veidas nemelavo, jame atsispindėjo tik 
kartėlis ir gal šioks toks apmaudas. 

— Nebuvote girdėję apie priemones nuo nėštumo? 

— Su kitomis merginomis naudodavau gumytes, bet... 

— Tai buvo kitų? 

— Dėl Dievo meilės, aš ne vienuolis. Sesutės Geil, - tarė jis 
gūžtelėdamas pečiais, - daugybė kitų. Visada būdavo laisvų 
norinčių merginų. 

— Ypač jums. - Jis piktai į ją dėbtelėjo. - Kodėl nesirūpino- 
te, kad pastos kuri nors iš jų? 

— Jos gulinėdavo su visais. Būčiau buvęs vienas iš daugelio. 

— Bet Selina būtų miegojusi tik su jumis. 

— Taip, tai tiesa. 

— Bet nuvažiavo į El Pasą ir sutiko Elą Geiterį, - garsiai 
mąstė Aleksa. - Jis buvo tik priemonė priversti jus pavydu- 
liauti, ar ne? - Nelinksmai nusijuokusi pridūrė: - Ji kiek per- 
sūdė ir sumeistravo mane. 

Juodu nutilo. Aleksa net nepastebėjo. Ji paniro į savo nera- 
mias mintis apie motiną, Ridą ir jų nebaigtą meilės romaną. 


— Naktį čia, aukštai, išties gražu? - svajingai tarė ji, nė ne- 
numanydama, kad beveik pusvalandį juodu nesikalbėjo. 

— Maniau, užmigote. 

— Ne. - Ji stebėjo debesų virtinę, lėtai slenkančią tarp jų 
ir mėnulio. - Ar kada nors pasiimdavote mano mamą pa- 
skraidyti? 

— Keletą kartų buvau pasiėmęs. 

— Naktį? 

Jis dvejojo. 

— Vieną kartą. 

— Arjai patiko? 

— Ji buvo išsigandusi, kiek pamenu. 

— Jai gerokai kliuvo, ar ne? 

— Nuo ko? 

— Nuo visų. Kai iškilo aikštėn, kad Selina Greihem nėščia, 
kertu lažybų, kalbos sklido žaibo greitumu. 

- Žinote, kaip būna mažame miestelyje. 

— Dėl toji negalėjo baigti vidurinės. 

— Klausykit, Aleksa, jos nuo nieko nebuvo galima sulai- 
kyti, - piktai paprieštaravo jis. - Gerai, ji suklydo. Pernelyg 
įsiaistrino su tuo kareivuku, o gal jis ja pasinaudojo. Kad ir 
kaip ta velniava įvyko, taip atsitiko. - Ranka jis perkirto orą 
"tarp jųdviejų tarsi baigdamas. - Jūs niekaip nesusijusi nei su 
tuo poelgiu, nei su jo padariniais. Pati prieš keletą valandų 
taip sakėte. Prisimenate? 

— Nesmerkiu savo motinos ir nevainoju savęs, Ridai. Man 
jos gaila. Negalėjo lankyti mokyklos, nors buvo teisėtai ište- 
kėjusi. 

Aleksa rankomis apsivijo šonus. 

— Manau, ji buvo ypatinga moteris. Galėjo atiduoti mane 
įvaikinti, bet neatidavė. Net kai žuvo tėvas, neatidavė. My- 
lėjo mane ir buvo pasiryžusi dėl manęs kažin ką paaukoti. 
Turėjo drąsos nešioti mane miestelyje, kuriame visi ją apkal- 
binėjo. Nesivarginkite ir neneikite. Žinau, kad apkalbinėjo. 
Buvo visų mėgstama, o paskui prarado garbe. Visiems, kurie 
jautė jai pagiežą, buvo malonu. Tokia žmonių prigimtis. 

— Jei ir jautė, nedrįso to parodyti. 

— Nes jūs vis dar buvote jos riteris, tiesa? 

— Mudu su Džunijoru. 

— Suglaudėte gretas aplink ją. 

— Būtų galima ir taip pasakyti. 

- Tikriausiai jūsų draugystė tada jai reiškė daugiau nei 


bet kada. 


Ridas nieko netaręs gūžtelėjo pečiais. 

Aleksa žiūrėjo į jo profilį. Uolėtas takas atvedė prie skar- 
džio, ir ji ketino šokti. 

— Ridai, jei Selina nebūtų mirusi, ar judu būtumėte susi- 
tuokę? 

— Ne. 

Jis atsakė nė kiek nedvejodamas. Aleksa nustebo. Nenorė- 
jo juo patikėti. 

— Kodėl gi ne? 

— Dėl daugybės priežasčių, bet labiausiai dėl Džunijoro. 

Šito ji nesitikėjo. 

— O kuo čia dėtas jis? 

— Kai Selina laukėsi, juodu tapo labai artimi. Jis jau buvo 
beveik įkalbėjęs ją tekėti už jo, bet ji... mirė. 

— Ar manote, kad ji galiausiai būtų ištekėjusi už jo? 

— Nežinau. - Jis pašaipiai dėbtelėjo į Aleksą. - Džunijoras 
moka žavėti moteris. Moka labai įtikinamai kalbėti. 

— Klausykite, Ridai, pasakiau Sarai Džo, o dabar sakau 
jums, kad... 

— Ša! Mes perduodami Ostino radarui. 

Jis ėmė kalbėti į ausinių mikrofoną. Kai buvo atlikti for- 
malumai, jis kažką, dirbantį oro uosto bokšte, įtikino parū- 
pinti jam nuomojamą automobilį. Kai baigė šią procedūrą, jie 
artėjo prie apšviesto nusileidimo tako. 

— Užsisegusi diržą? 

— Taip. 

Jis nepriekaištingai nusileido. Vėliau Aleksa pamanė, kad 
tikriausiai buvo apsvaigusi, nes vargiai prisiminė, kaip lipo iš 
lėktuvo ir sėdo į išnuomotą automobilį. Išsiblaškiusi nurodė 
Ridui, kaip važiuoti į jos butą. 

Ji buvo įsikūrusi madingame jaunų perspektyvių žmonių 
rajone, kur pirmenybė atiduodama mineraliniam vandeniui 
Evian, kiekvienoje virtuvėje yra keptuvė išgaubtu dugnu, o 
priklausyti kokiam nors sveikatos klubui taip pat privalu 
kaip turėti vairuotojo pažymėjimą. 


284 « Sandia Brown 


Audra su perkūnija nesutrukdė skrydžiui, bet priartėjo 
prie miesto kaip tik tada, kai juodu įvažiavo į jos gatvę. Ant 
priekinio stiklo ėmė tikšti lietaus lašai. Nugriaudėjo per- 
kūnas. 

— Ten, kur kieme mėtosi laikraščiai, - pasakė jam Aleksa. 

— Esate prokurorė. Ar nežinote, kaip aiškiau vagims paro- 
dyti, kad esate išvykusi iš miesto? O gal taip ieškote klientų? 

— Pamiršau perspėti, kad neneštų laikraščių. 

Jis sustojo prie šaligatvio krašto, bet variklio neišjungė. 
Prieš keletą dienų Aleksa būtų džiūgavusi nuo minties, kad 
grįžta namo nors laikinai atsikvėpti nuo „Vakariečio mo- 
telio, bet dabar, žvelgdama į lauko duris, nejuto jokio noro 
eiti vidun. Ašaros, temdančios jai akis, buvo ne džiaugsmo 
. ašaros. 

— Buvau išvykusi beveik tris savaites. 

— Tad bus geriau, jei eisiu kartu su jumis. 

Jis išjungė variklį ir išlipo nekreipdamas dėmesio į lietų. 
Paėjėjo su ja šaligatviu, pakeliui surinko pasenusius laikraš- 
čius. Sumetė juos į dengto prieangio kampą, kol ji rakino 
duris. 

— Nepamirškite rytoj tų laikraščių išmesti, - pasakė. 

— Ne, nepamiršiu. - Aleksa ištiesė ranką vidun ir išjungė si- 
gnalizaciją, pradėjusią gausti tą pačią akimirką, kai ji atidarė 
duris. - Vadinasi, viduje saugu. 

— Norite, kad rytoj susitiktume oro uoste? 

— Ak... - Ji galvojo tik apie tai, kad jis nuvažiuos ir paliks ją 
vieną bute. - Apie tai dar nepagalvojau. 

- Apie vidurdienį užsuksiu į apygardos prokuratūrą ir pa- 
siteirausiu jūsų. Tinka? 

— Gerai. Iki to laiko jau turėčiau būti apsisukusi. 

— Puiku, tada iki. 

Jis pasisuko ir jau buvo beeinąs. 

- Ridai. - Ji nevalingai ištiesė ranką, bet kai jis atsigręžė, 
atitraukė. - Gal norėtumėte prieš važiuodamas išgerti kavos? 


— Ne, ačiū. 

— Kur dabar važiuosite? 

— Nežinosiu, kol nenuvažiuosiu. 

— Ką tuo norite pasakyti? 

— Kvailioju. 

— Ak, ką gi... 

— Verčiau eikite vidun. 

— Dar jums nesumokėjau. 

— Už ką? 

— Už lėktuvą, už jūsų laiką. 

— Nemokamai. 

— Primygtinai reikalauju. 

Jis nusikeikė. 

— Dėl vieno neketinu su jumis ginčytis - dėl pinigų. Supra- 
tot? Dabar labanakt. 

Jis nusigręžė ir žengė du didelius žingsnius, bet ji vėl pa- 
šaukė jį vardu. Atsigręžęs pervėrė akimis. 

— Nenoriu šią naktį būti viena, - skubiai prisipažino ji. Net 
visą popietę verkus ašarų atsargos neišseko. Jos ėmė nepa- 
liaujamai riedėti skruostais kaip lietus. - Ridai, prašau, neiš- 
eikite. Pabūkite su manim. 

Jis vėl sugrįžo po stogu, bet plaukai ir pečiai jau buvo per- 
mirkę. Įsisprendęs paklausė: 

— Kodėl? 

— Ką tik pasakiau kodėl. 

— Turite turėti rimtesnę priežastį nei ši, kitaip nebūtumėte 
prašiusi. 

— Gerai, — riktelėjo ji jam, - jaučiuosi kaip šlamštas. Ar to 
pakanka? 

— Ne. 

— Man skaudu dėl to, ką motina turėjo iškęsti dėl manęs, - 
tarė ji braukdama per ašarojančias akis. 

— Aš ne daktaras. 

— Man reikia paramos. 

- Atsiprašau. Turiu kitų planų. 

— Ar jums nerūpi, kad prašau jūsų pagalbos? 

— Tiesą sakant, ne. 

Ji neapkentė jo, kad verčia maldauti. Vis dėlto nusimetė 
paskutinius savo išdidumo likučius ir tarė: 

— Senelė Greihem mirė niekindama mane, kad sugrioviau 
Selinai gyvenimą. Ji norėjo, kad Selina ištekėtų už Džunijo- 
ro, o kai tai neįvyko, kaltino mane gimus netinkamu laiku. 
Dabar, velniai rautų, man reikia žinoti, ar jūs mane taip pat 
niekinate. Ar įsivaizduojate, kaip siaubingai jaučiuosi žinoda- 
ma, kad dėl manęs motina ištekėjo už kito vyro, nors mylėjo 
jus? Jei ne aš, būtumėte ją vedęs, būtumėte susilaukę vaikų, 
mylėję vienas kitą iki gyvenimo pabaigos. Ridai, prašau, liki- 
te šią naktį su manimi. 

Jis priėjo prie pat jos, prirėmė prie sienos ir stipriai pa- 
purtė. 

— Norite, kad jus apglėbčiau ir sakyčiau, kad viskas puiku, 
kad rytoj patekės saulė ir viskas atrodys gražiau? 

— Taip! 

— Ką gi, prokurore, žinokit, kad aš neseku pasakų prie lo- 
vytės. Jei praleidžiu naktį su moterimi, tai darau ne dėl to, 
kad noriu ją paguosti, jei jai skaudu, ar pralinksminti, jei jai 
liūdna. - Jis žengė žingsnį arčiau. Jo akys merkėsi, kol liko 
tik plyšeliai. - Ir, po šimts velnių, tikrai ne todėl, kad noriu 
vaidinti tėvelį. 


Dvidešimt aštuntas 


L iesojis Harperis, Teksaso Trevio apygardos prokuroras, 
buvo aiškiai įniršęs. Traukė jau trečią cigaretę per penkias 
minutes. Jo pyktis buvo nukreiptas į padėjėją, kuri sėdėjo ki- 
toje stalo pusėje su didžiuliais juodais ratilais apie akis, lyg jai 
būtų stipriai vožta. 

— Su kuo miegojai - su Drakula? Atrodai, lyg būtum visiš- 
kai išsunkta, - įprastai kandžiai rėžė Gregas. 

— Gal galėtum apsiriboti vienu triuškinamu smūgiu? Ne- 
painiok reikalo. 

- Triuškinamu smūgiu? Turi omenyje, kad pasakiau, jog 
tyrimas baigtas ir tu nedelsdama grįžti į Ostiną, neši savo 
subinę labai greitai, strimgalviais, neišlaikiusi susitarimo, 
nepasiimdama dviejų šimtų dolerių? 

— Taip, tai triuškinamas smūgis. - Aleksa padėjo delnus 
ant stalo krašto. - Gregai, kaip gali prašyti, kad dabar viską 
mesčiau? į 

— Neprašau - liepiu. - Jis pakilo nuo sukamosios kėdės 
ir nuėjo prie lango. - Ką, po paraliais, tu ten veikei, Aleksa? 
Vakar man paskambino baisiai įsiutęs gubernatorius. Noriu 
pasakyti - į-siu-tęs. 

— Jis visada ant tavęs siunta. 

— Ne apie tai kalbame. 

— Kažin. Gregai, viskas, ką darai, yra politiškai motyvuo- 
ta. Neapsimetinėk, kad yra kitaip. Dėl to tavęs nekaltinu, bet 
prieš mane nevaidink nekaltučio vien todėl, kad tau uždrožė 
per nagus. 

— Gubernatorius mano, kad jo lenktynių komisija neklys- 
ta. Pripažinti, kad komisija suklydo pasirinkdama Mintonų 
įmones ir išduodama joms licenciją, tolygu pripažinti, kad 
klaidą padarė ir gubernatorius. 

— Mintonų įmonės žirgų lenktynių verslo požiūriu yra be 
priekaištų. 

— Štai kaip, suprantu. Vienintelė kliūtis - kad vieną iš Min- 
tonų įtari žmogžudyste, o jei ne juos, tada šerifą. Tai bent, o 
jau maniau, kad turime keblumų. 

— Nebūk toks kandus. 

Jis pasitrynė sprandą. 

— Pasak gubernatoriaus, Angusas Mintonas yra fėjos, ku- 
riai paliekamas pirmas iškritęs dantukas, ir Bafalo Bilo Ko- 
džio* hibridas. 

Aleksa nusišypsojo išgirdusi palyginimą, kuris, kad ir keis- 
ta, buvo taiklus. 

— Gerai pasakyta, bet tai nereiškia, kad jis negali nužudyti. 

— Kas tą naktį įvyko jo arklidėje? 

— Iš kur apie tai žinai? 

- Sakyk, kas ten įvyko. 

Nenoromis ji papasakojo jam apie Fergusą Plametą ir van- 
dalizmo išpuolį Mintonų rančoje. Kai nutilo, Gregas delnu 
perbraukė sau per veidą. 

— Tu tikrai suardei kažkieno planus - apvertei didžiulį ve- 
žimą, pilną spindinčių gražių obuolių. - Jis išsitraukė kitą 
cigaretę ir kalbėjo su ja burnoje. Su kiekvienu žodžiu ji šo- 
kinėjo, todėl buvo sunku prisidegti. - Man nuo pat pradžių 
nepatiko šita byla. 


* Buffalo Bill Cody (1846-1917) - JAV pramoginių renginių vedėjas, iš- 
garsėjęs savo Laukinių Vakarų šou (vert.). 


— Net labai patiko. - Aleksai nervai jau buvo pakrikę, ji dar 
labiau irzo, kad kaltę jis verčia jai. - Manei, galėsi pridaryti 
keblumų gubernatoriui, ir gardžiavaisi ta mintimi. 

Jis atsirėmė rankomis į stalą ir palinko virš jo. 

— Sakei, važiuoji ten atnaujinti savo motinos nužudymo 
bylos. Nežinojau, kad įsiutinsi pamišėlį pamokslininką, bus 
beveik sudeginta žmogaus arklidė, į galvą nušautas vertingas 
lenktynių žirgas ir įžeistas gerbiamas teisėjas, kurio reputa- 
cija tokia pat nepriekaištinga kaip paties Dievo. 

— Volesas? 

— Volesas. Matyt, jis paskambino mūsų gerbiamam guber- 
natoriui ir pasiskundė dėl tavo neprofesionalaus elgesio, tavo 
bylos tvarkymo ir nepagrįstų kaltinimų. - Gregas įtraukė 
dūmą į plaučius ir stipriai išpūtė. - Tęsti? 

— Prašom, - tarė ji pavargusiu balsu, žinodama, kad jis vis 
tiek toliau kalbės. 

— Gerai. Častenas taip bijo Voleso, kad krauna į kelnes. 

— Častenas krauna į kelnes nuo savo šešėlio. Jis man net 
neatskambina. 

— Jis išsižadėjo tavęs, nusiplovė rankas švariau, nei būtų 
nuplovęs Ivory muilas. Jis sako, kad matė tave švenčiančią su 
savo įtariamaisiais. 

— „Švenčiančią“? Susitikau su jais keliose viešose vietose. 

— Pavojingas reikalas, Aleksa. Turime tris įtariamuosius ir 
vieną prokurorę, kurių tarpusavio ryšiai siekia tolimą praeitį. 
Visa tai drumzlina kaip mėsos troškinys. 

Ji stengėsi nesusigūžti nuo jo veriamo žvilgsnio. 

— Nauja taktika. - Aleksa atsistojusi apsuko savo kėdę. - 
Tai nebaigta žmogžudystės byla. Ją galima ištirti, kad ir kas 
vadovautų tyrimui. 

— Gerai, - tarė jis nurimęs, susidėjo rankas už galvos ir atsi- 
lošė su visa kėde. - Dalyvausiu žaidime. Ką turi? Nėra lavono, 
kurį būtų galima iškasti. Nėra žmogžudystės įrankio. Nėra... 

— Jis buvo nukniauktas iš veterinaro krepšio. 

— Ką? 

— Žmogžudystės įrankis. - Ji papasakojo, ką girdėjo iš dak- 
taro Elio Kolinso. - Kolinsui vyresniajam skalpelis taip ir ne- 
buvo grąžintas. Ketinau patikrinti įkalčių saugyklą, gal yra 
nedidelė galimybė, kad jis vis dar ten, bet abejoju. 

— Ir aš. Svarbiausia, kad vis dar neturi ginklo. Ar atsirado 
koks nors tiesioginis liudininkas? 

Ji atsiduso. 

— Ar kalbėdamas telefonu gubernatorius neminėjo rančos 
darbininko Lipniaus Hikamo? 

— Vadinasi, tai tiesa. 

— Taip, tai tiesa. Ir prašau neįžeidinėti manęs šitaip gau- 
dant. Ketinau tau papasakoti. 

— Kada? Kada ketinai paminėti, kad šios prokuratūros ats- 
tovė buvo susipainiojusi su kaubojumi, kuris paskui buvo 
rastas negyvas? 

— Ar norėtum išklausyti mano versiją? 

Aleksa papasakojo apie Lipnių. Kai nutilo, Gregas dar la- 
biau susiraukė. 

— Jei sakai tiesą, tęsti šį tyrimą ne tik kvaila ir politiškai ne- 
apgalvota - tai pavojinga. Tikriausiai niekas neprisipažino. 

Ji padarė grimasą. 

— Ne. Bet vienas iš jų nužudė Seliną ir galbūt Hikamą. 

Keiksnodamas jis užgesino cigaretę. 

— Eikime prie žmogžudysčių po vieną. Jei rytoj turėtum 
vieną iš jų suimti dėl motinos nužudymo, kurį suimtum? 

— Nežinau. 

— Dėl ko ją galėjo žudyti senis? 

— Angusas yra vaidingas ir gudrus. Jo rankose daug val- 
džios, ir akivaizdu, kad jam patinka būti viršininku. 

— Tu šypsaisi. 

— Pripažįstu, kad jis - nepaprastai patrauklus. - Aleksa 
nutylėjo Anguso pasakymą, kad norėtų tokios dukters kaip 
ji. - Jis pernelyg šiurkštus Džunijorui. Bet žudikas? - reto- 

riškai ištarė purtydama galvą. - Vargu. Tai ne jo stilius. Be to, 
Angusas neturėjo motyvo. 

— O Džunijoras? 

— Yra tam tikra galimybė. Jis gražiakalbis ir labai žavus. 
Esu tikra, kad viskas, ką man sako, yra tiesa, tiesiog jis man 
ne viską pasakoja. Žinau, kad jis mylėjo Seliną. Norėjo ją ves- 
ti, kai žuvo mano tėvas. Galji per daug kartų pasakė „ne“. 

— Vien spėlionės. Tad lieka Lambertas. O kaip jis? 

Aleksa nuleido galvą ir įsistebeilijo į savo išbalusius pirštus. 

- Jį, ko gera, labiausiai verta įtarti. 

Grego kėdė pašoko į priekį. 

— Kodėl taip sakai? 

— Buvo motyvas ir galimybė. Galjautė, kad geriausias drau- 
gas užima jo vietą, ir nužudė ją, kad taip neatsitiktų. 

— Motyvas gana įtikimas. O kokia galimybė? 

— Tą vakarą buvo rančoje, bet išėjo. 

— Esi tuo tikra? Ar jis turi alibi? 

— Sako, kad buvo su moterimi. 

— Tiki juo? 

Ji trumpai, karčiai nusijuokė. 

— Taip, tikiu. Nesunku tuo patikėti. Nei jam, nei Džunijo- 
rui dėl moterų keblumų nekyla. 

— Išskyrus tavo motiną. 

— Taip, - pripažino ji tyliai. 

— Ką sako Lamberto alibi? 

— Nieko. Jis nesako jos vardo. Jei ji yra, tikriausiai vis dar 
kur nors netoliese. Kitaip koks būtų skirtumas? Grįžusi pasi- 
stengsiu ją surasti. | 

— Kas sako, kad grįši? 

Lig šiol Aleksa žingsniavo po kambarį. Vėl atsisėdusi ant 
kėdės, kreipėsi į jį: 

— Privalau grįžti, Gregai. Negaliu visko šitaip palikti. Man 
nerūpi, jei žudikas — pats gubernatorius, man reikia viską 
privesti iki galo. 

Jis linktelėjo į telefoną ant stalo. 

- Šiandien po pietų jis man skambins ir klaus, ar esi nuša- 
linta nuo tyrimo. Tikisi, kad atsakysiu jam teigiamai. 

— Net jei tai reikštų, kad žmogžudystė liks neištirta? 

— Teisėjas Volesas įtikino jį, kad tau į užpakalį gelia bitė ir 
kad tai - asmeninis kraujo kerštas. 

— Ką gi, jis klysta. 

— Aš taip nemanau. 

Jos širdis liovėsi plakusi. 

— Ir tu taip manai? 

— Taip, ir aš. - Jis kalbėjo tyliai, labiau kaip draugas nei 
viršininkas. - Nutrauk tyrimą, Aleksa, kol vis dar kalbamės 
vienas su kitu ir kol man uodegos kaip reikiant neprižnybo 
gubernatorius. 

— Davei man trisdešimt dienų. 

— Galiu jas atšaukti. 

— Man liko vos savaitė su trupučiu. 

— Per tiek laiko gali pridaryti daug žalos. 

— Taip pat galiu sužinoti tiesą. 

Jis nepatikliai pažiūrėjo. 

— Sėkmė abejotina. Čia turiu bylų, kurioms reikia tavo 
rankos. 

— Pati apsimokėsiu išlaidas, - tarė ji. - Tebūnie tai mano 
atostogos. 

— Tuomet negalėčiau tvirtinti nieko, ką ten padarysi. Pro- 
kuratūra tavęs nebesaugotų. 

— Gerai, puiku. 

Jis užsispyręs purtė galvą. 

- Neleisčiau tau to padaryti, kaip neleisčiau savo paauglei 
dukteriai eiti į pasimatymą be prezervatyvo rankinėje. 

— Gregai, prašau. 

— Jėzau, kokia užsispyrusi merga. - Jis išsitraukė iš pake- 


lio cigaretę, bet neprisidegė. - Žinai, kas mane domina šitoje 

byloje? Teisėjas. Jei paaiškėtų, kad tas šunsnukis suktas kaip 
lapė, gubernatorius tikrai imtų bliauti kaip ožys kopūstuose. 

— Painioji metaforas. 

— Ką apie jį žinai? 

— Nedaug, tik jaučiu antipatiją. Jis skrupulingas žmogelis, 
nervingas ir sukantis akis į šalį. - Ji kiek pagalvojo. - Bet vie- 
nas dalykas man pasirodė keistas. 

— Kas gi? - paklausė jis palinkdamas į priekį. 

— Jo duktė Steisė ištekėjo už Džunijoro Mintono kelios sa- 
vaitės po Selinos mirties. 

— Jei jie ne brolis ir sesuo, tai nebuvo neteisėta. 

Aleksa dirstelėjo į Gregą. 

— Steisė nėra... na, ji ne Džunijoro skonio, supranti? Ji vis 
dar jį myli. - Aleksa smulkiai atpasakojo susidūrimą „Žirgo 
ir šautuvo klubo moterų tualete. - Džunijoras labai patrau- 
klus. Steisė ne tokia moteris, kad tiktų jam į žmonas. 

— Galjos skylutė auksinė. 

— Prisipažinsiu, niekada apie tai nepagalvojau, - abejingai 
atsakė Aleksa. - Jam nereikėjo jos vesti, jei norėjo su ja mie- 
goti. Tad kodėl jis ją vedė, jei nebuvo rimtos priežasties? Be 
to, Steisė man sumelavo. Sakė buvusi namie ir tvarkiusi daik- 
tus po kelionės į Galvestoną, bet nesakė, kad tą dieną buvo 
užsukusi į arklidę. 

Gregas pakramtė apatinę lūpą, tada įsidėjo į burną cigaretę 
ir spragtelėjo žiebtuvėliu. 

— Vis tiek per mažai, Aleksa. - Jis išpūtė dūmus. - Privalau 
klausyti nuojautos ir nutraukti tavo tyrimą. 

Jie kurį laiką žiūrėjo vienas į kitą, tada ji ramiai atsegė savo 
rankinę ir ištraukė du paprastus baltus vokus. Pastūmė jam. 

— Kas čia? | 

— Manoatsistatydinimo prašymas ir civilinio ieškinio Min- 
tonams ir Ridui Lambertui pareiškimas. 

Jis vos neprarijo cigaretės. 

— Ką? Tu negali. 

— Galiu. Pakanka įrodymų iškelti jiems civilinį ieškinį dėl 
mano motinos nužudymo. Žalai atlyginti reikalausiu tokių 
pinigų, kad apie hipodromo atidarymą nebus nė kalbos. Rido 
Lamberto karjera taip pat nueis velniop. Jie nesės į kalėjimą, 
bet bus sužlugdyti. 

— Jei laimėsi. 

— Nesvarbu, laimėsiu ar ne. Jei ieškinys civilinis, negalima 
remtis penktąja pataisa ir išvengti kaltinimo. Kad ir ką jie 
sakytų, visi manys, jog meluoja. Lenktynių komisijai nebus 
kitos išeities, tik pakeisti savo sprendimą ir atšaukti lošimo 
licenciją. 

— Tai negi visko esmė - pinigai? — sušuko jis. - Ar tu šito 
siekei? 

Jos blyškius skruostus išmušė dėmės. 

— Net tau per žema man taip sakyti. Reikalauju atsiprašyti. 

Gregas sumurmėjo nežinia kiek keiksmų. 

— Gerai jau, atsiprašau. Bet tu rimtai, ar ne? 

— Taip, mano ketinimai rimti. 

Jis dar visą minutę pagalvojo, tada suniurnėjo: 

— Man reikia pasitikrinti galvą. - Griežtai besdamas į 
Aleksą pirštu tarė: - Po paraliais, laikykis atokiau nuo bė- 
dos. Įsitikink, kad abu vamzdžiai užtaisyti, prieš ką nors 
vaikydamasi, ypač Volesą. Jei susimausi ir klius mano su- 
binei, pareikšiu, kad buvai bloga mergaitė ir kad aš dėl tavo 
veiksmų niekuo dėtas. O galutinis terminas tau lieka tas 
pats. Supratai? 

— Supratau, - tarė ji stodamasi, - kai tik ką nors sužinosiu, 
pranešiu. 

- Aleksa! - Ji jau buvo prie durų. Kai atsigrežė, jis paklau- 
sė: - Kas tau darosi? 

— Ką nori pasakyti? 

— Ar yra kokia nors priežastis, kodėl atrodai kaip Kalėdų 
vaiduoklis, užmirštas ir palaidotas? 

— Tiesiog esu pavargusi. 

Viršininkas ja nepatikėjo, bet leido eiti. Jai išėjus paėmė 
du vokus, jos pastumtus ant stalo. Pirmiausia atplėšė vieną, 
tada paskubomis kitą. 

Gregas Harperis vos neperšoko per stalą ir metėsi prie ka- 
bineto durų. 

— Aleksa, kale tu! - suriaumojo tuščiame koridoriuje. 

- Ji ką tik išėjo, - pranešė nusigandusi sekretorė. - Su vy- 
riškiu. 

— Su kuo? 

— Su kaubojumi, vilkinčiu kailiu pamuštą odinę striukę. 

Gregas grįžo prie savo stalo, sugniaužė į gumulą abu tuš- 
čius vokus ir sviedė juos į šiukšlių dėžę. 


Saulė beveik leidosi, kai Ridas įvairavo savo bleizerį į „Vaka- 
riečio motelio automobilių aikštelę. 

— Prašau išleisti mane prie vestibiulio, - tarė jam Aleksa. — 
Man reikia pažiūrėti, ar nepalikta laiškų. 

Ridas be žodžių padarė, ko prašomas. Nuo tada, kai susi- 
tiko prie prokuratūros, juodu neturėjo ką vienas kitam pa- 
sakyti. Skrydis namo buvo be nuotykių. Aleksa beveik visą 
kelią snaudė. 

Ridas stebėjo snaudžiančią Aleksą. 

Tą naktį ne mažiau kaip tūkstantį kartų jis baudėsi grįžti į 
jos butą. Žiūrėdamas į juodus ratilus po miegančios Aleksos 
akimis, nesuprato, kaip galėjo išeiti ją palikęs. Vakar jai reikė- 
jo, kad kas nors pabūtų drauge. Jis vienintelis galėjo. 

Bet jam niekas nebuvo įteikęs prizo už gerą elgesį kaip 
kokiam skautui. Jei būtų likęs, nebūtų nulaikęs rankų, lūpų 
ar penio. Štai kodėl išėjo. Jų poreikiai būtų buvę nesuderi- 
nami. 

Dabar lipdama iš automobilio ji dvejojo. 

— Ką gi, dėkui. 

— Nėr už ką. 

— Ar tikrai neleisite jums sumokėti? 

Jis nesiteikė atsakyti. Pats uždavė klausimą: 

— Dėl ko kilo tas baisus reikalas tartis? 

— Dėl bylos, su kuria dirbau prieš išvažiuodama. Kitam 
prokurorui prireikė išsiaiškinti kai kuriuos faktus. 

- Ir jų nebuvo galima išsiaiškinti telefonu? 

— Sudėtinga. 

Ridas suprato, kad ji meluoja, bet nematė reikalo klausi- 
nėti toliau. 

— Iki pasimatymo. 

Ji nuleido kojas ant žemės ir, užsitraukusi ant peties savo 
sunkaus krepšio diržą, įėjo į motelio vestibiulį, čia tarnau- 
tojas pasisveikino ir padavė pluoštą laiškų. Ridas apsukęs 
automobilį jau ketino nuvažiuoti, bet pastebėjo, kad Aleksa 
sulėtinusi žingsnį skaito vieną žinutę. Jos veidas dar labiau 
išblyško. Jis išjungė pavarą ir išlipo. 

— Kas atsitiko? 

Ji šnairomis žvilgtelėjo į jį, tada skubiai sulankstė laišką ir 
įgrūdo į voką. 

— Gavau laišką. 

— Parodykite. 

— Norite pamatyti, kas rašoma man? 

Jis greitai triskart spragtelėjo pirštais ir atvertė delną. Ji 
suirzusi tėškė voką jam į ranką. Ridas greitai perskaitė laišką. 
Šis buvo trumpas ir iškalbingas. Jam susiraukus, virš nosies 
susiglaudė gelsvai rusvi antakiai. 

— Dievo papiktinimas? 

— Taip jis mane vadina. 

— Plametas, be jokios abejonės. Nieko prieš, jei pasiliksiu 
jį sau? 

— Prašom, - virpančiu balsu tarė Aleksa. - Aš jį išmokau 
atmintinai. 

— Būtinai užsirakinkite duris. 


- Juk nemanote, kad šis grasinimas rimtas? 


Jis norėjo stipriai ją papurtyti. Ji arba kvaila, arba naivi, ir 
abiem atvejais gali nukentėti. 

— Velniai rautų, manau, kad rimtas, - tarė jis. - Ir jūs tu- 
rėtumėte taip manyti. Jei jis pamėgins su jumis susisiekti, 
paskambinkite man. Supratote? 

Regis, Aleksa ketino ginčytis, bet galiausiai linktelėjo. 
Buvo matyti, kad ji išsekusi. Automobilių aikštelėje atrodė, 
kad tuoj pargrius. Ridas žinojo, kad dėl to iš dalies kaltas ir 
jis, bet, užuot džiūgavęs, pasijuto siaubingai. 

Nuvijęs šią mintį, grįžo prie savo automobilio. Bet nuo mo- 


telio nuvažiavo tik kai Aleksa saugiai užsirakino kambaryje. 


Dvidešimt devintas 


H-: tarškėdamos atsivėrė angaro durys iš gofruotos skardos, 
Ridas pasuko galvą. Jai už nugaros leidosi saulė, tad Alek- 
sos veidas buvo šešėlyje, tačiau jam nereikėjo matyti veido, 
kad suprastų, jog ji įtūžusi. Atrodė įsitempusi kaip pakinklio 
sausgyslė. Nuo ryškios šviesos jos plaukai, regis, liepsnote 
liepsnojo. 

Jis ramiai nusiplovė rankas darbinėje metalinėje plautuvė- 
je, perskalavo švariu vandeniu ir siekė popierinio rankšluos- 
čio ant sienos kabančiame dėkle. 

— Kam turėčiau būti dėkingas už netikėtą malonumą? 
smagiai paklausė. 

— Jūs melagis, gal apgavikas, galbūt žudikas. 

— Tokia jūsų nuomonė apie mane buvo nuo pat pradžių. 
Pasakykite ką nors, ko dar nežinočiau. 

Jis sudribo ant taburetės ir batų kulnais užsikabino už že- 
miausio skersinio. Išsiblaškęs braukė rankomis sau per šlau- 
nis. Gyvenime dar nebuvo taip troškęs paliesti moterį. 

Ji karingai artinosi priejo - virpančios energijos kamuolys. 
Atrodė švelni, bet tokia velnioniškai gyva ir kunkuliuojanti, 
kad Ridas beveik juto jos odą savo delnais. Norėjo suimti jos 
plaukus ir apiberti dailią burną bučinių kruša. 

Ji vilkėjo kailinį apsiaustą, kuris jam kažkur giliai slėps- 
nose visuomet sukeldavo geismo sūkurį. Siauri jos džinsai 

aptempė šlaunis, kurioms jis galėjo sugalvoti tinkamesnį pa- 
naudojimą nei nešti moterį, vos sulaikančią įniršį. 

Kai tarp jų teliko keli coliai, jį pamojavo popieriumi. Jis 
atpažino laišką, kurį parašė susirūpinę miestiečiai vos jai at- 
vykus į Perselį. Ką gi, tuoj kils audra. Jis jos laukė. Kortos 
turėjo būti atverstos, vos tik ji jas perpras. 

— Žinojau, kad kažkas čia ne taip, - pro sukąstus dantis iš- 
košė ji, - o šiandien gilinausi į savo surinktą medžiagą ieško- 
dama įkalčių ir pagaliau suvokiau, kas nesutampa. 

Apsimesdamas, kad neužuodžia svaiginančio jos aromato, 
kuris varė jį iš proto, Ridas sunėrė rankas ant krūtinės. 

— Na? 

— Laiško apačioje nurodyta viena įmone daugiau, nei yra 
parašų. Mojaus Bleiklio aerodromas, - tarė ji pirštu baksno- 
dama į spausdintą pastraipą. - Bet Mojus Bleiklis jo nepasi- 
rašė. 

— Būtų buvę sunku tą parašą gauti, nes jis mirė maždaug 
prieš septynerius metus. 

— Mojus Bleiklis buvo tas senukas, apie kurį man pasakojo- 
te, tiesa? Tas, kuris išmokė jus skraidyti ir vaišindavo braškių 
limonadu. 

— Pataikėte į dešimtuką. 

— Jūs - aerodromo savininkas, pone Lambertai. 

— Su visomis gubojomis ir tarantulais. Mojus paliko jį man. 
Nustebote? 

— Esu pritrenkta. 

- Kaip ir dauguma žmonių aplinkui. Kai kuriuos tai įsiuti- 
no - tuos, kuriems būtų patikę susigriebti tą nuosavybę. Tai 
buvo tada, kai žemėje buvo gręžiojamos skylės po kiekvienu 
akmeniu ieškant naftos. 

— Mes jau buvome išsamiai aptarę šį laišką, bet jūs pamir- 
šote paminėti, kad įrašytas ir jūsų verslas. 

- Žmonės, kurie surašė šį laišką, su manimi nesitarė. Jei 
būtų manęs paklausę, būčiau liepęs manęs neįtraukti. 

— Kodėl? Jūsų visiškai tokia pat nuomonė. 

— Taip, tiesa, nuomonės sutampa, bet migloti grasinimai — 
ne man. Aš jums tiesiai liepiau nešdintis į Ostiną. Be to, nesu 
visuomeniškas žmogus, niekada toks nebuvau. Grupiniai 
projektai - ne man. 

— Bet vis tiek neaišku, kodėl man nepasakėte, kad aerodro- 
mas - jūsų, nors pasakyti turėjote tiek daug progų. 

— Nepasakiau, nes žinojau, kad išpūsite jo reikšmę. 

Ji išsitiesė. 

— Aš neperdedu. Jūs nevaržomai ir tvirtai valdote šį aero- 
dromą ir turite didelių planų jį išplėsti ir patobulinti. 

Jis lėtai pakilo nuo taburetės ir grėsmingai priartėjo prie 
jos daugiau nebesišypsodamas. Akys buvo ledinės. 

- Iš kur apie tai žinote? 

- Šią popietę padariau namų darbus. Paskambinau trejoms 
vietinėms oro linijoms ir prisistačiusi jūsų sekretore paklau- 
siau, ar nėra atsakymo į mūsų prašymą teikti paslaugas. Jei 
apie jus nebūtų girdėję, būčiau supratusi, kad mano įtarimai 
nepasitvirtino. - Ji sausai nusijuokė. - Jie tikrai buvo apie jus 
girdėję. Labai norėjo perduoti jums sveikinimus, kad Minto- 
nų įmonėms suteikta lenktynių licencija. Visi džiaugėsi jūsų 
sumanymu teikti užsakomąsias paslaugas ir dabar rengia 
pasiūlymus. Susisieks su jumis, kai tik ištirs rinką. Beje, jūs 
man skolingas dešimt dolerių už tarpmiestinius pokalbius. 

Jis stvėrė jai už rankos. 

— Neturėjote teisės kištis į mano verslo reikalus. Tai nė 
kiek nesusiję su jūsų tiriama žmogžudystės byla. 

— Turiu visas teises vykdyti šį tyrimą, kaip man atrodo tin- 
kama. 

— Vien tai, kad turiu aerodromą, kuris suklestės, jei bus 
pastatytas hipodromas, nereiškia, jog smeigiau skalpelį į 
Seliną. 

— Tai gali reikšti, kad ginate tai padariusį! - sušuko ji. 

— Ką? Angusą? Džunijorą? Tai nesąmonė, ir jūs tą žinote. 


Ji išplėšė ranką iš jo gniaužtų. 

- Jūs tyrimui kliudėte kiekviename žingsnyje. Turite žen- 
klelį, tad turėtumėte elgtis kaip teisėsaugos pareigūnas. Cha! 
Štai šitai yra nesąmonė! Nenorite, kad rasčiau žudiką, kad ir 
kas jis toks, nes bet kokia kaltinamoji išvada reikštų „sudie“ 
hipodromui ir jūsų planams susikrauti turtus. Nesistebiu, 
kodėl jūsų ištikimybė Mintonams tokia tvirta, - niekinamai 
tarė Aleksa. - Ji neturi nieko bendra su draugyste ar atlygiu 
už praeities malones. Jūs savanaudiškai ginate savo finan- 
sinius interesus. - Jos krūtys po megztiniu suvirpėjo, kai ji 
trūkčiojamai įkvėpė ir pridūrė: - Galėčiau dar pasakyti, kad 
manau, jog tai jūs. 

— Kas - žudikas? - grėsmingai sušnypštė Ridas. 

Traukdamasi nuo jo Aleksa atsirėmė į lėktuvo, prie kurio 
jis krapštėsi prieš jai ateinant, fiuzeliažą. 

— Taip. Manau, ją nužudėte jūs. Manau, žinau kodėl. 

— Klausau išplėtęs ausis. 

— Jūs beprotiškai mylėjote Seliną, bet ji išdavė jūsų meilę. 
Aš nuolat primindavau jos išdavystę, dar net negimusi. Jūs 
negalėjote atleisti ir pamiršti, o Džunijoras galėjo. Jis džiau- 
gėsi galimybe užimti jūsų vietą. Pradėjo ją merginti, ir jo pa- 
stangos nenuėjo veltui. Kai pastebėjote, jog Selina ima jį įsi- 
mylėti, nepakėlėte minties, kad ji atiteks geriausiam draugui 
ir pagrindiniam varžovui, tad ją nužudėte. Nusprendėte, kad 
jei ji negali priklausyti jums, tai tikrai nepriklausys niekam, 
ypač Džunijorui. 

Jis sveikindamas lėtai pamerkė akį. 

— Labai gerai, prokurore. Bet šita mėšlo krūva jums kelia 
daug bjaurių keblumų. - Jis žengė žingsnį arčiau ir palenkė 
galvą prie jos. - Negalite to įrodyti, neturit nė kruopelės. Vis- 
kas vien spėlionės. Neturite nieko prieš mane nei prieš ką 
kitą. Tai kodėl jums nepalengvinus mums visiems gyvenimo 
ir nepasidavus? 

- Negaliu. 

Jis išgirdo neviltį ir suprato, kad ji tuoj palūš. 

— Kodėl gi negalite? - įgėlė. 

— Noriu nubausti tą, kuris ją nužudė. 

— Aha, - tarė jis purtydamas galvą, - darote tai ne dėl Seli- 
nos. Darote dėl saves. 

— Ne! 

— Jūsų akyse senelė sukūrė labai įspūdingą Selinos pa- 
veikslą, ir negalite sau atleisti, kad atėjote į jos gyvenimą ne- 
tinkamu laiku ir jį sujaukėte. 

— Nagi, kas dabar tauškia psichologinius niekus? - piktai 
paklausė ji. - Pakankamai žinau apie jus, kad suprasčiau, jog 
esate savanaudis, Ridai Lambertai. Mintis, kad kitas vyras 
palies tai, ką laikote savo nuosavybe, jums būtų nepaken- 
čiama. - Ji žvelgė triumfuodama, provokuodama. - Ko la- 
biausiai negalėjote atleisti, Ridai? Kad Selina sugulė su kitu 
vyriškiu? Ar negalėjote atleisti sau, kad nepaėmėte jos, kai 
turėjote tokią progą? 

— Kodėl taip jaudinatės dėl to, ką aš paėmiau ir ko nepa- 
ėmiau? - Jis stumtelėjo ją kūnu, tada sviro į priekį, kol juos- 
meniu palietė jos juosmenį. - Kartą jus perspėjau, kad nepa- 
siduotumėte smalsumui, - sukuždėjo jis. - Argi ne tą darėte 
su Džunijoru - iš smalsumo aiškinotės, kodėl mamytei jis 
pasirodė toks patrauklus? - Jis iškrypėliškai mėgavosi stebė- 
damas, kaip blykšta jos veidas. 

— Ne, - kimiai paprieštaravo ji. 

— Manau, taip. 

- Jūs nesveikas. 

— Anaiptol, vaikuti. - Jo kvėpavimas dvelktelėjo jai į lū- 
pas. - Tai tu labai smalsi. 

Jis palenkė galvą ir ją pabučiavo. Ji užsispyrusi priešinosi 
jo lūpoms, bet Ridui pagaliau pavyko praverti jos burną. Lie- 
žuviu brūkštelėjo per dantis ir vidinę lūpų pusę. 

Ji jam atsivėrė. Jis pajuto, kaip Alėksa nuvargusi atsidu- 
so. Drėgnai, šiltai ir saldžiai iškvėpė jam į burną. Jo erekci- 


ja sustiprėjo, penis skausmingai rėmėsi į kelnių praskiepą, 
taip pat ir į jos. Jis įkišo ranką jai po apsiaustu ir suėmė 
krūtį. Po jo ratu sukamu nykščiu sustandėjo spenelis, o kai 
Ridas per jį švelniai brūkštelėjo, Aleksai iš gerklės išsiveržė 
tyli dejonė. 

Jis pakėlė jos galvą ir pažvelgė į veidą. Galva buvo atrem- 
ta į lėktuvo korpusą, kaklas išlenktas ir atviras. Ji tankiai 
kvėpavo. Krūtinė greitai kilnojosi. Juto jos širdį kaip mažą 
išsigandusį žvėrelį, pakliuvusį į jo delno spąstus. Lūpos šiek 
tiek pravertos, drėgnos ir žvilgančios. Akys užmerktos. Jos 
lėtai atsimerkė. Juodu atsargiai ir sumišę žvelgė vienas 
į kitą. 

O Dieve - tokia buvo paskutinė aiški Rido mintis. Jo burna 
vėl nusileido prie jos lūpų, šįkart labiau ištroškusi, bet daug 
santūresnė. Įspraudė liežuvį jai į burną duodamas, o ne im- 
damas. Subtiliau glamonėjo jos krūtis. 

Galiausiai, netekęs kantrybės dėl jos drabužių, nuleido 
ranką ties juosmeniu. Pakėlė megztinį, žemyn nutraukė lie- 
menėlės kaušelį, ir jos šiltas švelnus kūnas pripildė delną. 
Aleksa nevalingai išsirietė spausdama savo krūtį prie jo su- 
diržusių pirštų ir delno. Jis glamonėjo krūtį ir nykščio pagal- 
vėle nesiliovė jaudinęs standaus, karšto jos vidurio. 

Bučiuodamas ją taip, tarsi tai būtų pirmasis arba paskuti- 
nis jam dovanojamas bučinys, jis keliu praskyrė jos kojas ir 
nukreipė klubus į tarpą tarp jų. Padūmavusiu protu užfiksa- 
vo, kad ji tyliai aiktelėjo ir pakėlusi rankas apkabino jo kaklą, 
bet negalėjo sutelkti dėmesio į nieką kita, tik į jos burną, savo 
skverbimąsi į ją ir kaip trokšta jaukiai įsitaisyti joje. 

Rido laisvoji ranka nuslydo jos užpakaliu, šlaunimi žemyn 
ir sugriebė už pakinklio. Pakėlė koją, užsimetė sau ant klubo 
ir sukamuoju judesiu įsirėmė į ją. Įspraudė savo standų kūną 
į tarpą tarp šlaunų ir ėmė judėti vis greičiau, kol užėmė kva- 
pą. Staiga Aleksa ištarė jo vardą, kvėptelėjo patraukdama jo 
dėmesį, ir jo aistra dar labiau įsiliepsnojo. 

Po kelių akimirkų jis vėl išgirdo savo vardą, neaiškiai at- 
sklindantį iš tolo. Sutrikęs nusistebėjo, kaip ji sugebėjo pra- 
bilti, kai jos liežuvis taip užsiėmęs jo liežuviu. 

Dar kartą išgirdo šaukiant savo vardą ir suvokė, kad balsas 
ne Aleksos. 

— Ridai? Kur tu, vaikine? 

Jis staiga pakėlė galvą. Aleksa sumirksėjo, mėgindama su- 
telkti žvilgsnį. Jis skubiai ištraukė ranką iš po jos megztinio. 
Ji trūktelėdama susisiautė apsiaustą. 

— Čia. 

Jo balsas nuskambėjo taip, lyg ką tik būtų skalavęs gerklę 
vinimis. 

Pro Aleksos paliktas praviras duris įžengė Angusas. 

Ridas pastebėjo, kad saulė jau nusileidusi. 


Irisdešimtas 


Ieiia pripažinti, kad Aleksa atsitokėjo nepaprastai greitai, 
pagalvojo Angusas. Išskyrus svaigulį akyse ir kiek pabrinku- 
sias lūpas, ji atrodė visiškai susikaupusi. 

— Labas vakaras, Angusai. 

— Sveika, Aleksa. Susitvarkei reikalus Ostine? 

— Taip. Dėkui, kad paskolinote lėktuvą. 

— Nėra už ką. 

— Aš, e... ruošiausi eiti. - Ridui ji tarė: - Vėliau apie tai pa- 
kalbėsime. 

Ji paskubomis išėjo. Ridas paėmė veržliaraktį ir įkišo galvą 
į atidengtą nedidelio lėktuvo variklį. 

— Ką ji dabar sumanė? - paklausė Angusas, sėsdamas ant 
taburetės, kur prieš tai sėdėjo Ridas. 

- Išsiaiškino, kad ši vieta mano. Niekada to neslėpiau, bet 
ir nereklamavau. Ji mano, kad daug prarasčiau, jei ji perduo- 
tų bylą didžiajai žiuri, nesvarbu, ar aš žudikas. 

— Ji teisi, - pareiškė Angusas. Ridas gūžtelėjo pečiais, nu- 
metė veržliaraktį ant darbastalio ir užvožė variklio dangtį. - 
Elis man sakė, kad ji buvo atėjusi į jo kabinetą, klausinėjo 
apie tėvo skalpelį ir žmogžudystės dieną. 

— Sakai, skalpelį? 

— Taip. Ką nors žinai apie tai? 

— Po velnių, ne, o tu? 

— Velniai rautų, ne. 

Ridas nuėjo prie spintelės, kurioje laikė gėrimų ir alaus at- 
sargas. Įsipylė didoką stiklą viskio Jack Daniels ir visą makte- 
lėjo. Atkišo butelį Angusui. 

— Nori? 

— Taip, dėkui. 

Siurbčiodamas viskį Angusas stebėjo, kaip Ridas išlenkė 
dar vieną. Sugavęs smalsų Mintono žvilgsnį Ridas tarė: 

— Tokia jau diena. 

— Aleksa? 

Ridas perbraukė ranka per plaukus kaip žmogus, kamuo- 
jamas demonų. 

— Taip. Po perkūnais, ji atkakli. 

— Kąir kalbėti, Merlė Greihem prikimšo jos galvelę visokio 
mėšlo. 

— Nenuostabu, kad ji kerštinga, - neramiai atsiduso. - Jei 
MĮ nepastatys to hipodromo, žlugs visi mano planai. 

— Tau tai labai svarbu, a? 

— Ką, manai, visą likusį gyvenimą noriu būti sumautas še- 
rifas? 

— Per daug nerimauji, vaikine! - širdingai tarė Angusas. — 
Hipodromą pastatysime, o tavo ateitis, be jokios abejonės, 
atrodo šviesi. Apie tai ir atėjau pasikalbėti. 

Ridas susidomėjęs jį nužvelgė. 

— Apie mano ateitį? 

Angusas vienu dideliu gurkšniu išmaukė viskį ir kumštyje 
sumaigė popierinį puodelį. Ant pakaušio atsmaukė kaubojiš- 
ką skrybėlę ir šėtoniškai šypsodamasis pažvelgė į Ridą. 

— Noriu, kad grįžtum ir vėl iš peties darbuotumeisi Minto- 
nų įmonėse. 

Ridas iš nuostabos prarado žadą. Žengtelėjo atbulas, nusi- 
juokė ir tarė: 

— Maustai mane? 

— Ne. - Angusas pakėlė sudiržusią ranką. - Nieko nesakyk, 
kol manęs neišklausysi. 

Jau buvo apmetęs, ką ketina pasakyti. Sulaukęs nerimą ke- 
liančių skambučių iš dviejų susirūpinusių lenktynių komisijos 
narių, kurie Ostino laikraštyje buvo skaitę apie Aleksos tyri- 
mą, Angusas nutarė, jog verta veikti agresyviau ir tyrimą su- 
stabdyti. Šis reikalas nebus užmirštas, kaip iš pradžių vylėsi. 

Tarpmiestiniai pokalbiai baigėsi optimistine gaida. Jis su- 
niekino Aleksos įtarimus, papasakojo jiems porą nešvankių 
anekdotų ir padėdami ragelį jie jau kvatojosi. Jis dar nebuvo 
labai rimtai susirūpinęs, bet matė, jog MĮ turi tvirtai suremti 
pečius prieš Aleksą. Į korporaciją vėl įsiliejus Ridui, būtų pa- 
daryta nemaža pažanga. 

Dabar sklandžiai liejosi surepetuoti žodžiai: 

— Apie lenktyninius žirgus išmanai beveik tiek pat, kiek ir 
aš, ir daugiau, nei kada nors stengėsi išmanyti Džunijoras. 
Grįžtum į įmonę kaip vadovaujantis darbuotojas. Atsakomy- 
bę tarp jūsų su Džunijoru padalyčiau po lygiai, nors judu tu- 
rėtumėte skirtingas pareigas. Žinau, kiek daug tau reiškia šis 
aerodromas. Esi prie jo jausmingai prisirišęs, bet kartu matai 
ir galimybių susikrauti turto. Ir aš matau. Įjungčiau jį į Min- 
tonų įmones. Korporacija galėtų finansuoti jo rekonstrukciją 
ir plėtrą, kaip esi sumanęs. Oro linijos suteiktų mums daug 
didesnio svorio. - Jo šypsena praplatėjo. - Velniai rautų, kaip 
paskatinimą net mestelėčiau kelias MĮ akcijas. Negali atsisa- 
kyti tokio sandorio, vaikine. 

Rido reakcija jį nuvylė. Tikėjosi, kad jis maloniai nustebs. 
Bet jo nustebimą, regis, lydėjo įtarimas. 

— Ką tai iš tiesų reiškia? 

Angusas, įsikūnijusi ramybė, tarė: 

— Esi vienas iš mūsų - visada toks buvai. Aš galiu padėti 
tau verstis. Būtum kvailys, jei nepasinaudotum mano pasiū- 
lymu. | 

- Nesu berniukas, kuriam vis dar reikia tavo labdaros, An- 
gusai. 

— Niekada tavęs tokiu nelaikiau. 

- Žinau, - ramiai tarė Ridas, - tačiau kad ir kokiais gražiais 
žodžiais apipintume, aš toks buvau. - Jis įdėmiai įsižiūrėjo į 
senojo vyriškio akis. - Nemanyk, kad esu nedėkingas už vis- 
ką, ką dėl manęs padarei. 

— Niekada neprašiau tavo dėkingumo. Sąžiningai padary- 
davai darbą, kad ir ką tau patikėdavau. 

— Būčiau neturėjęs jokių galimybių, jei ne tu. - Ridas nuti- 
lo, paskui vėl prašneko: - Bet viską grąžinau, manau, kelerio- 
pai daugiau. Išėjau iš tavo bendrovės todėl, kad man reikėjo 
būti nepriklausomam. Man vis dar to reikia, Angusai. 

Angusas sunerimo ir to neslėpė. 

— Nori, kad maldaučiau, ar ne? Gerai. - Jis giliai įkvėpė. - 
Artėja tas laikas, kai išeisiu į pensiją. Kai kas manys, jog esu 
per senas. Kad verslas išliktų, reikia tavo gebėjimo vadovau- 
ti. — Jis plačiai išskėtė rankas. - Štai. Ar tavo prakeikta savi- 
meilė patenkinta? 

— Manęs nereikia glostyti, Angusai, ir tu tą velniškai gerai 
žinai. Aš galvoju apie kito savimeilę. 

— Džunijoro? 

— Džunijoro. Ar sakei jam šitai? 

— Ne. Nemaniau esant reikalinga, kol... 

— Koljis nebegalės nieko pakeisti. 

Anguso tylėjimas reiškė pritarimą. 

Ridas ėmė žingsniuoti. 

— Angusai, tavo paveldėtojas - Džunijoras, ne aš. Tai jį tu- 
rėtum rengti perimti verslą. Jam reikia būti pasirengusiam, 
kai ateis laikas. 

Angusas taip pat žingsniavo mėgindamas susikaupti. 

— Bijai, kad Džunijoras nepasirengs, kol tu būsi šalia, viską 
už jį darysi ir pridengsi jo pėdsakus, kai jis prisidirbs. 

— Angusai, neturėjau omenyje... 

— Nieko, - tarė jis pakeldamas ranką ir taip tarsi atrem- 
damas Rido prieštaravimus. - Aš jo tėtušis. Tu jo geriausias 
draugas. Turėtume įstengti atvirai kalbėtis apie jį neklampo- 
dami po mėšlyną. Džunijoras nėra toks stiprus kaip tu. 


Ridas nusuko akis į šalį. Išgirdus tiesą, jį užliejo šiluma. 
Žinojo, kaip Angusui sunku tą pasakyti. 

— Visada norėjau, kad Džunijoras būtų panašus į tave: 
agresyvus, atkaklus, ambicingas, bet... - Angusas iškalbingai 
gūžtelėjo pečiais. - Jam reikia tavęs, Ridai. Po šimts pypkių, 
man taip pat tavęs reikia. Ne tam tiek metų plėšiausi, kad 
žiūrėčiau, kaip žlunga viskas, ką sukūriau. Turiu savigarbos, 
bet esu praktiškas verslininkas. Drąsiai priimu faktus, kad 
ir kokie blogi jie kartais būna. Reikalas tas, kad tu atitinki 
reikalavimus, o Džunijoras - ne. 

— Tą ir noriu pasakyti, Angusai. Jis gali toks būti. Duok 
jam daugiau įgaliojimų. Skirk jam daugiau atsakomybės. 

— O kai susimaus, žinai, kas nutiks? Neteksiu kantrybės ir 
pradėsiu ant jo rėkti. Jis susirauks ir bėgs pas mamytę, ta jį 
užtars. 

— Gal pradžioje taip ir bus, bet neilgai. Neilgai truks, ir 
Džunijoras ims rėkti pats. Supras, kad vienintelis būdas tvar- 
kytis su tavimi - elgtis lygiai taip pat. Aš tą supratau. 

— Ar dabar kaip tik tą ir darai - keršiji už kokią nors nepa- 
garbą, apie kurią nė nenutuokiu? 

— Velniai rautų, ne, - piktai atsakė Ridas. - Ar kada nors 
bijojau išbarti tave ar ką kitą, jei man kas nepatikdavo? 

— Gerai, pasakysiu, kada viskas prasidėjo, - atšovė Angu- 
sas. - Tada, kai buvo nužudyta Selina. Tada viskas pasikeitė, 
ar ne? - Jis prisiartino prie Rido. - Vargu ar nuo to ryto esa- 
me nuoširdžiai vienas su kitu pasikalbėję. Labiausiai nuogąs- 
tavau, kad ji supriešino judu su Džunijoru. - Jis pagiežingai 
nusijuokė. - Šiaip ar taip, ji jus supriešino. Net mirusi ardė 
jūsų draugystę. 

— Selina niekuo dėta dėl mano sprendimo ištarti „ne“. No- 
riu jausti, kad tai, kas man priklauso, yra mano. Visiškai. Ne 
tavo konglomerato dalis. 

— Tai sprendimas grynai ekonominis? 

— Taip. 

Anguso smegenų ratukai sukosi ieškodami naujų argu- 
mentų. 

— O ką, jei pats nuspręsčiau statyti aerodromą? 

— Tada būtume konkurentai, - ramiai atsakė Ridas. - Bet 
veiklos nėra tiek daug, kad pakaktų abiem, ir abu praloštume. 

- Bet aš galiu pralošti. Tu - negali. 

— Privertęs mane bankrutuoti nepatirsi jokio malonumo, 
Angusai. 

Angusas nusileido ir šnirpštelėdamas nusijuokė. 

— Tu teisus. Po perkūnais, drauguži, esi kaip šeimos narys. 

— Kaip šeimos narys, bet ne šeima. Tavo sūnus - Džunijo- 
ras, ne aš. 

— Atsisakai šitos progos jo labui, ar ne? 

Tai buvo įžvalgus spėjimas, ir iš Rido reakcijos Angusas su- 
prato, kad teisingas. 

Ridas visai be reikalo žvilgtelėjo į laikrodį. 

- Klausyk, man reikia bėgti. 

— Ridai, - tarė Angusas griebdamas jo ranką, - manai, Džu- 
nijoras kada nors supras, koks geras esi jo draugas? 

Ridas mėgino pajuokauti: 

— Nesakykime jam. Jis ir be to ganėtinai išpuikęs. 

Angusas užuodė pralaimėjimą ir pasijuto šlykščiai. 

— Negaliu leisti, kad taip pasielgtum, drauguži. 

— Neturi iš ko rinktis. 

— Neleisiu tau pasakyti „ne“. Neatstosiu nuo tavęs, - paža- 
dėjo jis žybtelėdamas gudriomis mėlynomis akimis. 

— Tave trikdo ne tai, kad tau manęs trūks. Esi sutrikęs, nes 
nepasiekei savo. 

— Ne šį kartą, Ridai. Man reikia tavęs. Džunijorui reikia ta- 
vęs. Taves reikia Mintonų įmonėms. 

— Kodėl dabar? Kodėl po šitiek metų Mintonų įmonių atei- 
tis priklauso nuo mano sugrįžimo? - Rido bruožai paaštrėjo 
supratus priežastį. - Tu bijai. 

- Bijau? - pakartojo Angusas dėdamasis nustebęs. - Ko? 

— Aleksos. Bijai, kad ji gali ištraukti saldainiuką tiesiai tau iš 
rankos. Mėgini savo užnugaryje sutelkti kuo daugiau galios. 

— Nejau nebūtume visi prieš ją stipresni, jei susitelktume? 

— Mes susitelkę. 

— Ar tikrai? - šaute iššovė Angusas. 

— Esu tau lojalus, Angusai, taip, kaip ir tu man. 

Angusas žengė arčiau Rido. 

- Velniai rautų, tikiuosi, kad taip yra. Bet prisimenu tavo 
veidą, kai neseniai įėjau pro tas duris, - kuždėjo jis. - Atrodei, 
lyg būtum gavęs į pautus, drauguži. O ji buvo visa išraudusi ir 
drėgnomis lūpomis. 

Ridas nieko neatsakė. Angusas nieko ir nesitikėjo. Kvailą 
neigimą arba atsiprašinėjimą jis laikytų silpnumu. Rido sti- 
prumas buvo viena iš priežasčių, kodėl jis visuomet juo ža- 
vėjosi. 

Angusas kiek atsipalaidavo. 

— Man pačiam patinka ta mergina. Ji akiplėša ir daili kaip 
sagutė. Bet savo pačios labui galėtų būti ne tokia sumani. — 
Jis griežtai parodė pirštu į Ridą. - Žiūrėk, kad pimpalas ne- 
pasistotų toks didelis, kad pro jį nebematysi jos kėslų. Ji nori 
visus mus parklupdyti, priversti atkentėti už Selinos nužu- 
dymą. Ar gali leisti sau prarasti viską, dėl ko dirbai? Aš nega- 
liu. Ir neprarasiu. 

Baigęs pokalbį šiuo niūriu pažadu, Angusas žengė iš anga- 
ro lauk. 


— Kur manosūnus? - karščiuodamasis paklausė barmeno, 
praėjus beveik valandai, kai paliko Ridą. Per tą laiką apsuko 
mėgstamas Džunijoro vietas. 

- Viduje, - atsakė barmenas rodydamas į užvertas duris 
smuklės gilumoje. 

Tai buvo aptriušusi girdykla, bet turėjo didžiausią pokerio 
banką mieste. Bet kada, dieną ar naktį, užpakaliniame kam- 
baryje būdavo lošiama. Angusas stumtelėdamas atidarė duris 

ir vos nepargriovė padavėjos, ant peties nešančios padėklą 
su aukštomis kokteilių taurėmis. Prasiyrė pro tabako dūmus 
prie šviesos pluošto, apšviečiančio apskritą pokerio stalą. 

— Man reikia pasikalbėti su Džunijoru! - suriaumojo. 

Džunijoras su burnos kampe styrančiu cigaru nusišypsojo 
tėvui. 

— Ar negalima palaukti, kol baigsime šį lošimą? Turiu pa- 
statęs penkis šimtus, ir man sekasi. 

— Tavo subinė pastatyta ant to, ką turiu tau pasakyti, 
o tavo sėkmė ką tik pabėgo. 

Kiti lošėjai, kurių dauguma dirbo Angusui vienokius ar ki- 
tokius darbus, greitai susižėrė savo pastatytas sumas ir iš- 
skubėjo lauk. Vos tik paskutinis dingo už durų, Angusas su 
trenksmu jas uždarė. 

— Kas, po velnių, darosi? - paklausė Džunijoras. 

— Tuoj pasakysiu, kas darosi. Tavo draugas Ridas vėl ketina 
tave aplenkti, kol tu čia, šitoje skylėje, tuščiai leidi laiką. 

Džunijoras nuolankiai užgesino cigarą. 

— Nesuprantu, apie ką kalbi. 

— Todėl, kad tavo galva sukišta į subinę, o ne į verslą, kaip 
turėtų būti. 

Sukaupęs valią Angusas nusiramino. Jei jis šauks, Džuni- 
joras tik raukysis. Šaukdamas nieko nepasiekdavo. Bet buvo 
labai sunku neparodyti nusivylimo ir pykčio. 

- Šiandien po pietų Aleksa su Ridu buvo aerodrome. 

— Nair kas? 

— Tas, kad jei būčiau atėjęs dešimt sekundžių vėliau, būčiau 
nutvėręs juos besibarškinančius prie lėktuvo šono! - suriau- 
mojo jis pamiršęs pasiryžimą valdytis. 

Džunijoras pašoko nuo kėdės. 

— Po šimts velnių, negali būti! 

— Matau, kada gyvuliai rujoja, drauguži. Iš dalies užsidirbu 
pragyvenimui juos veisdamas, nepamiršai? Galiu užuosti, kai 
jie vienas kito geidžia, - pareiškė jis liesdamas sau nosį. - Jis 

darė tą, ką tu privalėjai daryti, užuot pralošinėjęs pinigus, 
kurių net neužsidirbai. 

Džunijoras krūptelėjo. Teisindamasis tarė: 

— Paskutinėmis žiniomis, Aleksos nebuvo mieste. 

— Na, ji jau grįžusi. 

— Gerai, šį vakarą jai paskambinsiu. 

— Padaryk geriau. Paskirk pasimatymą ir susitik su ja. 

— Gerai. 

— Kalbu rimtai! 

— Sakiau, gerai! - riktelėjo Džunijoras. 

- Ir dar kai kas, vien tam, kad pirmiausia apie tai išgirstum 
iš manęs. Pakviečiau Ridą grįžti į MĮ. 

— Ką? 

— Girdėjai. 

— Ką... ką jis atsakė? 

- Jis pasakė „ne“, bet nemanau, kad čia galutinis atsaky- 
mas. - Angusas priėjo prie pat sūnaus, jų nosys beveik susi- 
lietė. - Pasakysiu dar kai ką. Dar nenusprendžiau, kas kam 
dirbs, jei jis priimtų pasiūlymą. 

Džunijoro akyse atsispindėjo skausmas ir pyktis. 

Angusas stipriai niuktelėjo jam į krūtinę. 

— Verčiau kibk į darbą ir daryk, ką liepiau, nes gali atsitikti 
viena iš dviejų. Arba Ridas sėdės prie tavo stalo skirdamas 
tau darbus, pavyzdžiui, mėžti arklides, arba mes visi Hants- 
vilio kalėjime gaminsime automobilių numerius. Ir nė vienu 
atveju negalėsi po pietų dykinėti lošdamas pokerį. 

Angusas žengtelėjo atgal ir piktai spyrė į stalo kraštą smai- 
lu driežų odos bato galu. Stalas apvirto, kortos, pokerio že- 
tonai, peleninės ir alaus buteliai su trenksmu nuskriejo ant 
grindų. 

Tada Angusas išžygiavo palikdamas Džunijorui viską su- 
tvarkyti. 


Trisdešimt pirmas 


Dadavėja padėjo dvejas vištienos salotas, patiektas šviežiuo- 
se išskobtuose ananasuose ir papuoštas mėtų šakelėmis. Ji 
paklausė Džunijoro Mintono, ar jis ir jo viešnia pageidautų 
dar arbatos su ledu. 

— Kol kas viskas puiku, dėkui, - tarė jis blykstelėdamas 
savo šimto vatų šypsena. 

Vietos klubo kavinės langai atsivėrė į golfo aikštyną. Tai 
buvo vienas iš nedaugelio kambarių Perselio apygardoje, ku- 
rie neatsidavė Teksasu. Raminamos pastelinės spalvos būtų 
tikusios bet kur. Džunijoras ir Aleksa buvo vieni iš kelių pie- 
taujančių svečių. 

Ji šakute pasmeigė gabalėlį migdolo. 

— Beveik per gražu, kad būtų galima valgyti. O BRB kavi- 
nėje pagrindinis patiekalas susmulkinamas į šipulius, - tarė 
ji kramtydama riešutą. - Esu tikra, jei pamatyčiau virtuvę, 
daugiau ten nevalgyčiau. Joje tikriausiai knibždėte knibžda 
tarakonų. 

— Ne, jie apkepina juos riebaluose ir patiekia kaip užkan- 
dį, - nusišypsojo Džunijoras. - Ar dažnai ten valgai? 

— Gana dažnai. To padažo, kuris pilamas ant visko, ir aš- 
traus pupelių troškinio man jau iki soties. 

— Nors vakar atsisakei eiti su manim vakarieniauti, džiau- 
giuosi, kad šiandien pavyko prisišnekinti kartu papietauti. 


Man dažnai tekdavo gelbėti damas, dirbančias miesto centre, 
nuo kaloringų B*xB spąstų. Jų valgiaraštis pavojingas moterų 
liemens linijai. 

— Nepasakyčiau, kad šis patiekalas labai lieknintų, - tarė ji 
ragaudama tirštą, riebų salotų uždarą. 

— Tau nereikia dėl to nerimauti. Esi liekna kaip ir tavo mo- 
tina. 

Aleksa padėjo šakutę ant lėkštės krašto. 

— Buvo liekna net ir tada, kai susilaukė manęs? 

Džunijoro šviesiaplaukė galva palinko virš lėkštės. Pas- 
kui jis atsitiesė, pastebėjo nuoširdų Aleksos susidomėjimą 
ir, prieš atsakydamas, standžia linine servetėle nusišluostė 
burną. 

- Iš nugaros jus būtų galima palaikyti dvynėmis, tik tavo 
plaukai tamsesni ir raudonesni. 

— Tą patį sakė ir Ridas. 

— Tikrai? Kada? 

Jo šypsena trūktelėjo. Klausimas buvo užduotas kasdie- 
niškai, prie jo nederėjo tokia reakcija. Tarp antakių įsirėžė 
išdavikiška raukšlė. 

— Netrukus po to, kai susitikome. 

— Ak. 

Raukšlė tarp antakių išsilygino. 

Aleksa nenorėjo galvoti apie Ridą. Būnant su juo, praktiškas, 
metodiškas, profesinis nešališkumas, kuriuo ji taip didžiavosi, 
dingdavo. Pragmatiškumas užleisdavo vietą jausmams. 

Vieną akimirką ji kaltino jį pirmojo laipsnio žmogžudyste, 
kitą pašėlusiai bučiavo ir troško daugiau. Jis buvo jai pavo- 
jingas ne tik kaip prokurorei, bet ir kaip moteriai. Abu jos 
asmenybės aspektai, kiekvienas toks pat pažeidžiamas kaip 
ir kitas, nukentėdavo jo puolami. | 

— Džunijorai, - pavalgius tarė ji, - kodėl Ridas negalėjo 
Selinai atleisti, kad ji susilaukė manęs? Nejau taip skaudžiai 
buvo įžeista savigarba? | 

Jis žvelgė pro langą į golfo aikštės žalumą. Pajutęs įsmeig- 
tas jos akis, liūdnai pažiūrėjo. 

— Esu nusivylęs. 

— Dėl ko? 

— Maniau... vyliausi, kad priėmei mano kvietimą papietau- 
ti, nes norėjai susitikti su manimi. - Jis nusiminęs atsidu- 
so. - Bet tu nori kalbėti tik apie Ridą. 

— Ne apie Ridą, o apie Seliną. Savo motiną. 

Jis ištiesė per stalą ranką ir suspaudė jos delną. 

— Gerai. Esu prie to pripratęs. Selina paskambindavo man 
ir visą laiką kalbėdavo apie Ridą. 

— Ką sakydavo, kai paskambindavo ir apie jį kalbėdavo? 

Džunijoras petimi atsirėmė į langą ir pradėjo žaisti su savo 
kaklaraiščiu tingiai traukydamas jį tarp pirštų. 

- Dažniausiai girdėdavau, koks jis nuostabus. Žinai, Ridas 
toks, Ridas anoks. Kai kare žuvo tavo tėvas ir ji vėl tapo lais- 
va, nuogąstavo, kad nebesusigrąžins Rido. 

- Ir nesusigrąžino. 

— Ne. 

— Žinoma, ji nesitikėjo, kad jis apsidžiaugs dėl Elo Geiterio 
ir manes. 

— Ne, ji puikiai žinojo, kad jis neapsidžiaugs. Nė vienas 
iš mūsų nenorėjo, kad ji vasarai išvažiuotų, bet nedaug ką 
galėdavome pakeisti, kai ji ką nors nuspręsdavo, - atsakė 
Džunijoras. - Ji išvažiavo. Buvo ten. O mes čia, už daugiau 
kaip trijų šimtų mylių. Vieną naktį Ridas nutarė pasiskolinti 
lėktuvą, mus ten nuskraidinti ir parsivežti ją. Tas šunsnukis 
įtikino mane, kad galim saugiai ten nusigauti, ir niekas nesu- 
pras, jog lėktuvo nebuvo aerodrome. Vienintelis pastebėjęs 
žmogus bus Mojus Bleiklis, o jo akimis, Ridas neklysta. 

— Dieve mano, bet juk neskridote? 

— Ne, tada ne. Vienas iš arklidžių darbininkų - tiesą sakant, 
Lipnius Hikamas - nugirdo mūsų planą ir pasakė tėčiui. Jis 
užkūrė mums pirtį ir vos ne mirtinai prigrasino nė nemėginti 

krėsti tokių kvailysčių. Jis suprato, kad Selina nori priversti 
Ridą pavyduliauti, ir patarė leisti jai pasidžiaugti. Patikino 
mus, kad galiausiai jai tai nusibos, ji grįš namo ir viskas bus 
taip, kaip anksčiau. 

— Bet Angusas klydo. Grįžusi į Perselį mama jau laukėsi 
manęs. Nebebuvo taip, kaip anksčiau. 

Aleksa nutilo ir ilgai žaidė su arbatos šaukšteliu. 

— Ką žinai apie mano tėvą, Džunijorai? 

— Nedaug. O tu? 

Ji vos vos gūžtelėjo pečiais. 

— Tik tiek, kad jo vardas - Albertas Geiteris, kad jis kilęs iš 
angliakasių miestelio Vakarų Virdžinijoje, kad buvo išsiųstas 
į Vietnamą praėjus kelioms savaitėms po vestuvių, kad už- 
mynė ant sausumos minos ir žuvo keli mėnesiai prieš man 
gimstant. 

— Net nežinojau, iš kur jis kilęs, - apgailestaudamas tarė 
Džunijoras. 

— Kai pakankamai paaugau, ketinau nuvykti į Vakarų Vir- 
džiniją ir susirasti jo šeimą, bet nusprendžiau to nedaryti. Jie 
niekada manęs neieškojo, tad jaučiau, kad geriausia palikti 
juos ramybėje. Jo palaikai buvo pervežti jiems ir ten palaido- 
ti. Net nežinau, ar mama dalyvavo laidotuvėse. 

— Ne, nedalyvavo. Norėjo, bet ponia Greihem atsisakė 
duoti jai pinigų kelionei. Tėtis pasisiūlė apmokėti, bet ponia 
Greihem apie tai nenorėjo girdėti. 

— Ji leido Angusui apmokėti mamos laidotuves. 

— Ko gera, kažkodėl manė, kad tai kas kita. 

- Elas Geiteris nebuvo nė kiek kaltesnis už motiną dėl jų 
skubotų vedybų. 

— Galir buvo, - paprieštaravo Džunijoras. - Į karą išeinan- 
tis kareivis, štai kas. Selina buvo daili mergina, norinti įrody- 
ti savo žavesį. 

— Nes Ridas atsisakė su ja mylėtis. 

— Jis papasakojo tau, tiesa? 

Aleksa linktelėjo. 

— Taip, ką gi, kai kurios merginos, su kuriomis jis mylė- 
davosi, puikavosi tuo prieš Seliną. Ji išvažiavo įrodyti, kad 
yra pakankamai moteriška ir gali paspęsti vyrui spąstus. Be 
jokios abejonės, Geiteris tuo pasinaudojo. Tavo senelei jo 
vardas buvo keiksmažodis. Dėl jo kaltės tavo mama nelankė 
paskutinės klasės. Šitai taip pat ne ypač patiko tavo senelei. 
Ne, ji tikrai griežė dantį ant pono Geiterio. 

— Gaila, kad ji neišsaugojo net jo nuotraukos. Turėjo tūks- 
tančius Selinos nuotraukų, o tėvo - nė vienos. 

— Poniai Greihem jis tikriausiai įkūnijo blogį, žinai, tą, ku- 
ris amžiams pakeitė Selinos gyvenimą. Ir į bloga. 

— Taip, - tarė ji galvodama, kad Džunijoro žodžiai tiktų ir 
senelės požiūriui į anūkę apibūdinti. - Nėra net veido, kuris 
asocijuotųsi su vardu. Nieko. 

— Ak, Aleksa, turėtų būti sunku. 

— Kartais man atrodo, kad išdygau iš žemės, - mėgindama 
praskaidrinti nuotaiką tarė ji. - Gal buvau pirmas vaikas, ras- 
tas kopūstuose. 

— Ne, - tarė Džunijoras vėl siekdamas jos rankos, - tu turė- 
jai motiną, ir ji buvo graži. 

— Tikrai? 

— Bet ko paklausk. 

— Arjos vidus buvo toks pat gražus kaip ir išorė? 

Jo antakiai šiek tiek susiraukė. 

— Tiek pat, kiek ir bet kurio kito. Ji buvo žmogus. Turėjo ir 
ydų, ir dorybių. 

— Arji mane mylėjo, Džunijorai? 

— Mylėjo tave? Po perkūnais, žinoma. Ji laikė tave pačia 
nuostabiausia iš visų kūdikių. 

Šildoma Džunijoro žodžių Aleksa išėjo iš klubo kartu su 
juo. Laikydamas atvertas savo jaguaro keleivio dureles, jis 
žengtelėjo arčiau ir delnu palietė jai skruostą. 

— Ar tau reikia šiandien popiet grįžti į tuos tvankius teis- 
mo rūmus? 

— Ko gera, taip. Turiu darbo. 

— Šiandien puiki diena. 

Ji parodė į dangų. 

— Melagis. Regis, tuoj pradės lyti - arba snigti. 

Jis palenkė galvą ir greitai ją pabučiavo. Neatitraukdamas 
lūpų sukuždėjo: 

— Tuomet kyla minčių dar maloniau praleisti laiką viduje. 

Pabučiavo stipriau ir meistriškai pravėrė jos lūpas. Bet 
Aleksa, liežuviu pajutusi jo liežuvį, atsitraukė. 

— Džunijorai, ne. 

Ji supyko dėl bučinio ir nustebo, kad jis nesužadino jai 
geismo. 

Bučinys neprivertė kraujagyslių plėstis ir kraujo plūste- 
lėti kitokiais, karštligiškais tvinksniais. Neprivertė įsčių su- 
sitraukti iš geismo, tokio stipraus, kad vargu ar kada galėtų 
būti numalšintas. Neprivertė jos manyti, kad, dievaži, ji mir- 
sianti, jei jis netaps jos dalimi. 

Džunijoro bučinys buvo tik įspėjimas, kad jis neteisingai 
suprato jų draugystę. Jei ji šito dabar nesustabdys, gali būti 
paklotas pavojingas pamatas, tikras neramios praeities pri- 
minimas. 

Ji atsitraukė. 

— Man reikia dirbti, Džunijorai. Esu tikra, kad tu irgi turi 
darbo. 

Jis kažką nepagarbiai sumurmėjo, bet geranoriškai nusi- 
leido. 

Tik tada, kai jis žengtelėjo atgal, kad ji galėtų įsėsti į auto- 
mobilį, juodu pamatė bleizerį. Jis prišliaužė prie jų ir dabar 
buvo už kelių jardų nuo jaguaro variklio dangčio. 

Vairuotojas, kurį jie įžiūrėjo pro priekinį stiklą, rankas 
buvo sunėręs ant vairo ir stebėjo juos pro tamsius lakūno 
akinius. Sėdėjo pavojingai ramus ir nesišypsodamas. 

Ridas atidarė dureles ir žengė ant grindinio. 

— Ieškojau jūsų, Aleksa. Kažkas man sakė, kad iš teismo 
rūmų išėjote su Džunijoru, tad pasiklioviau nuojauta ir at- 
važiavau čia. 

— Dėl ko? - beveik įsižeidęs paklausė Džunijoras ir ranka 
apglėbė Aleksai pečius. 

— Suradome Fergusą Plametą. Dabar pavaduotojas gabena 
jį čionai. 

— Ir tai suteikia tau teisę trukdyti mums per pasimatymą? 

— Nusispjaut man įjūsų pasimatymą, - tarė Ridas vos kru- 
tindamas lūpas. - Ji sakė norėsianti dalyvauti, kai apklausiu 
Plametą. ž 

— Gal judu abu malonėtumėte liautis kalbėję apie mane, 
lyg manęs čia nebūtų? - Dėl jos tarp jų kilusi įtampa buvo 
nepagrįsta. Ji per daug priminė trikampį tarp jų ir jos moti- 
nos. Trūktelėdama pečiais nusimetė Džunijoro ranką. - Jis 
teisus, Džunijorai. Noriu girdėti, ką Plametas turi apie save 
pasakyti. 

— Dabar? - suinkštė jis. 

— Man labai gaila. 

— Eisiu su tavimi, - gyvai tarė jis. 

— Tai oficialu. Tai mano pareiga, o man moka valstybė. Dė- 
kui už pietus. 

— Nėra už ką. - Jis švelniai pakštelėjo jai į skruostą ir pa- 
kankamai garsiai, kad girdėtų Ridas, tarė: - Paskambinsiu 
tau vėliau. 

— Sudie. 

Ji nuskubėjo prie bleizerio ir įsiropštė vidun, nors aukšti 
kulnai ir siauras sijonas kėlė šiokių tokių keblumų. Ridas dė- 
josi nematąs, kad jai sunku. Sėdėjo prie vairo rūsčiai žiūrėda- 
mas į Džunijorą, o Džunijoras lygiai taip pat rūsčiai žvelgė į 
jį. Tą akimirką, kai jos užpakalis nusileido ant sėdynės, Ridas 
iki galo nuspaudė akceleratorių. Pasiekęs greitkelį pasuko su 
tokia jėga, kad Aleksa buvo priklijuota prie keleivio durelių. 


Ji sukando dantis ir laikėsi įsitvėrusi, kol automobilis ėmė 
važiuoti tiesiai, tada jie nudūmė išilgai vidurinės juostos. 

— Maloniai papietavote? 

— Labai, - trumpai atsakė ji. 

— Gerai. 

— Ar pykstate, nes matėte, kaip Džunijoras mane pabu- 
čiavo? 

— Po velnių, ne. Kodėl turėčiau? 

— Taigi. 

Slapta Aleksa džiaugėsi, kad Ridas pasirodė kaip tik laiku. 
Sutrukdydamas išvadavo ją nuo būtinybės atvirai atstumti 
Džunijorą. Jausdamasi šiek tiek dėl to kalta ir mėgindama 
bendravimą su Ridu vėl nukreipti profesionalia vaga ji pa- 
klausė: 

— Kur buvo Plametas? 

— Ten, kur ir įtariau. Slėpėsi vieno savo diakono namuo- 
se. Išėjo pakvėpuoti grynu oru, ir mano pavaduotojas jį 
sučiupo. 

- Arjis nesipriešino? 

— Jis ne kvailys. Jis tik apklausiamas. Kol kas tikrai nega- 
lime jo oficialiai suimti. Į teismo rūmus turėtų atvažiuoti vos 
keliomis minutėmis anksčiau už mus. 


Džunijoras jautėsi taip, lyg būtų patekęs į kokį sumautą ka- 
lėjimą. Niekur negalėjo rasti ramybės, nors ją vaikydamasis 
jaguaras lėkė miesto gatvėmis nepaisydamas greičio apribo- 
jimų. 

Jį spaudė Angusas. Taip pat ir motina, nes taip darė An- 
gusas. Vakar vakare ji griežtai liepė jam pakelti subinę - ne 
visai tiksliai tokiais žodžiais - ir padaryti ką nors, kuo tėvas 
galėtų didžiuotis. 

Mintis susigrąžinti Ridą Lambertą į MĮ Sarai Džo pasirodė 
netinkama ir ji, kalbėdama su sūnumi griežčiau nei kada nors 
anksčiau, pasakė, kad to niekaip negalima leisti. 


322 + Sandia Brown 


— Angusas nori, kad dirbtum tu, o ne Ridas. 

— Tai kodėl pasiūlė jam darbą? 

— Kad pabudintų tave, brangusis. Ridas tėra sumanus gra- 
sinimas. 

Džunijoras pažadėjo pasistengti. Bet kai paskambino Alek- 
sai ir pakvietė pavakarieniauti, ji atsisakė teisindamasi, kad 
skauda galvą. Sutiko šiandien su juo papietauti. O tada, kai 
viskas ėjo kuo puikiausiai, pasirodė Ridas ir vėl nudžiovė ją 
iš panosės. 

— Reikalai, kad juos kur! - sumurmėjo jis įsukdamas į platų 
žiedinį įvažiavimą prie teisėjo namų ir staiga sustabdė auto- 
mobilį. Peršoko per gėlių lysvę ir smarkiai kumščiu pabeldė į 
lauko duris. 

Steisė neatidarė durų taip greitai, kaip norėjosi. Kai ji atsi- 
liepė, jis beveik putojo. 

— Džunijorai! - pamačiusi jį patenkinta šūktelėjo. - Tai 
bent siur... 

— Patylėk. Tik patylėk. 

Jis įėjęs užtrenkė duris sužvangindamas visais name esan- 
čiais porceliano ir stiklo indais. Suėmęs Steisę abiem ranko- 
mis, prirėmė prieškambaryje prie sienos ir lūpomis uždengė 
jos nustebusią, pravirą burną. 

Bučiavo ją šiurkščiai, o rankos atakavo palaidinės sagu- 
tes. Netekęs kantrybės narstyti jas iš skylučių trūktelėjo, 
ir jos pažiro ant marmurinių grindų kaip rutulinio guolio 
šratukai. 

— Džunijorai, - aiktelėjo ji, - ką... 

— Man reikia tavęs, Steise, - sumurmėjo jis panardindamas 
veidą jai tarp krūtų. - Prašau, nebark manęs dėl to. Visi mane 
dėl visko bara. Nutilk ir leisk man tave išdulkinti. 

Jis pakėlė jos sijoną ir apatinuką, nusmaukė žemyn pėd- 
kelnes, tada atsisegė kelnes. Sausai įsiskverbė, ji riktelėjo. 

Džunijoras kėlė jai skausmą. Žinojo tai ir nekentė savęs, 
kad skaudina ją, nors ji to nenusipelnė, bet kartu tamsi jo 

sielos kertelė džiaugėsi, jog, be jo, kenčia dar kažkas kitas. 
Kodėl jis turėtų būti vienintelis nelaimingas žmogus visame 
pakvaišusiame pasaulyje? 

Visi prie jo kabinėjasi. Atėjo laikas prie ko nors prikibti pa- 
čiam. Steisė buvo prieinama... ir jis žinojo, kad jam pavyks. 

Jos nusiminimas, nusižeminimas leido Džunijorui jaustis 
galingam. Orgazmą sukėlė ne pats seksas, o jos pavergimas. 
Kai viskas baigėsi, jis sukniubo atsiremdamas į sieną, pri- 
spausdamas ją prie gėlėtų sienų apmušalų. 

Palengva atgavo kvapą ir protą. Atsitraukė nuo Steisės ir 
paglostė jai skruostą. 

- Steise. 

Ji lėtai atsimerkė. Džunijoras nusišypsojo nuginkluojan- 
čia šypsena ir švelniai pabučiavo. Matydamas, kad ji pasipuo- 
šusi, paklausė: 

— Ar sutrukdžiau tau kur nors eiti? 

— Į susirinkimą bažnyčioje. 

Duobutė jo skruoste pagilėjo, šypsena išsiplėtė. Žaismin- 
gai gnybtelėjo apnuogintą krūtį. 

— Dabar tu nelabai panaši į išsiruošusią į susirinkimą baž- 
nyčioje. 

Kaip ir žinojo, ji atsakė į jo glamones, kurios darėsi drą- 
sesnės. 

— Džunijorai, - suinkštė uždususi, kai jis nusmaukė pa- 
laidinę jai nuo pečių, trūktelėjo žemyn liemenėlę ir burna 
įsisiurbė į jos pakeltą spenelį. Ji kartojo jo vardą įterpdama 
meilės prisipažinimus. Jo galva slinko jos kūnu žemyn, pake- 
liui stumdama į šalį drabužius. 

— Džunijorai? - baugiai paklausė Steisė jam suklupus ant 
kelių. 

Pakėlęs galvą jis kerinčiai nusišypsojo, suleido nykščius 
tarp jos lytinių lūpų ir jas praskleidė. 

— Džunijorai! Nedaryk. Ne. Negaliu. Tu... negali. 

— Ne, galiu, brangioji. Negana to, ir tu tiesiog miršti, kaip 
trokšti manęs. - Jis lengvai ją lyžtelėjo gardžiuodamasis savo 
paties skoniu ant jos kūno, sužadintos moters muskuso kva- 
pu, jos sumišimu. - Vis dar nori eiti į bažnyčią? - sukuždėjo 
liesdamas ją burna. - Ką, Steise? 

Kai tarp tuščio namo sienų nuaidėjo jos orgazmo aimanos, 
jis patraukė ją žemyn, kad jį apžergtų, o pats aukštielninkas 
išsitiesė ant šaltų marmuro grindų. Jis dar kartą joje išlie- 
jo savo sėklą. Tada, kai Steisė gulėjo susirietusi šalia jo kaip 
skudurinė lėlė, Džunijorui pasidarė geriau, nei buvo daugybę 
savaičių. 

Krustelėjo ketindamas atsisėsti, bet „Steisė prigludo 
prie jo. 

— Neišeik. 

— Klausyk, Steise, - erzindamas tarė jis, - pažiūrėk, kokį 
jovalą padariau iš tavęs. Tau teks susitvarkyti, kitaip teisėjas 
supras, kaip išdykavai, kol jis šiandien dirbo. 

Jis atsistojo, susitvarkė drabužius, suglostė plaukus. 

— Be to, pats turiu kai ką padaryti. Jei liksiu bent minutę 
ilgiau, nutempsiu tave į lovą ir ten praleisiu visą popietę. Ži- 
noma, veltui laiko negaištume. 

— Ar sugrįši? —- gailiai paklausė ji lydėdama jį iki durų ir 
kaip galėdama dangstydama savo nuogumą. 

- Žinoma. 

— Kada? 

Jis susiraukė, bet veidą nuo jos nuslėpė nusisukdamas ati- 
daryti lauko durų. 

— Nežinau. Bet po anos nakties ir šios dienos juk nemanai, 
kad galėčiau neateiti, ar ne? 

— Ak, Džunijorai, taip tave myliu. 

Jis suėmė jos veidą ir pabučiavo į lūpas. 

- Ir aš tave myliu. 

Steisė užvėrė paskui jį duris. Mechaniškai pasuko laiptais 
į viršų, ten kvapnioje burbulinėje vonioje šiltu vandeniu nu- 


prausė savo skaudantį kūną. Rytoj ji tikriausiai bus visa nu- 
sėta mėlynėmis. Brangins kiekvieną skaudamą vietelę. 

Džunijoras ją myli! Jis taip pasakė. Gal pagaliau jis suaugs. 
Gal atėjo į protą ir suvokė, kas jam gerai. Gal galų gale ištrynė 
Seliną iš savo širdies. 

Bet tada Steisė prisiminė Aleksą ir kokiomis veršiuko aki- 
mis į ją žiūrėjo Džunijoras „Žirgo ir šautuvo“ klube. Prisimi- 
nė, kaip arti jis ją glaudė, kai sukosi šokių aikštelėje, ir kaip 
kartu juokėsi. Iš pavydo Steisei sutraukė vidurius. 

Aleksa, visai kaip jos motina, stovėjo tarp Steisės ir visiš- 
kos laimės su vyru, kurį ji mylėjo. 


Trisdešimt antras 


V.. atvažiavę į teismo rūmus, lydimi teismo referento, Ridas 
ir Aleksa nuėjo į apklausų kambarį. Fergusas Plametas sėdėjo 
prie kvadratinio medinio stalo. Jo galva buvo nulenkta mel- 
džiantis virš atverstos Biblijos, rankos tvirtai suglaustos. 

Čia buvo ir ponia Plamet. Jos galva taip pat buvo nulenkta, 
bet jiems įėjus ji pašoko ir pažvelgė kaip išgąsdintas elnias. 
Kaip ir anksčiau, jos veidas buvo be jokio makiažo, plaukai 
sušukuoti atgal ir susegti į kietą mazgą pakaušyje. Vilkėjo pil- 
kais, beformiais drabužiais. 

— Laba diena, ponia Plamet, - mandagiai tarė Ridas. 

— Laba diena, šerife. 

Jei Aleksa nebūtų mačiusi judančių jos lūpų, būtų nesu- 
pratusi, ar moteris prabilo. Ji atrodė išsigandusi ir sutrikusi. 
Pirštai sunerti ant kelių. Ji juos taip stipriai spaudė, kad buvo 
net pamėlę. 

— Ar gerai jaučiatės? —- paklausė jos Ridas tuo pačiu malo- 
niu balsu. Ji linktelėjo galvą ir baugiai dirstelėjo į savo vyrą, 
kuris vis dar karštligiškai meldėsi. - Turite teisę reikalauti, 
kad mudviem su panele Geiter jus apklausiant dalyvautų 
jūsų advokatas. 

Nespėjus poniai Plamet atsakyti, Fergusas baigė melstis 
skardžiu „aa-men“ ir pakėlė galvą. Įsmeigė fanatišką žvilgsnį 
į Ridą. 


— Mūsų pusėje - pats geriausias advokatas. Man patars 
Viešpats Dievas dabar ir per amžius. 

— Puiku, - su šypsena tarė Ridas, - bet rašau protokole, kad 
atsisakėte teisės būti apklausiami dalyvaujant advokatui. 

Plameto akys kryptelėjo į Aleksą. 

— Ką čia veikia šita ištvirkėlė? Neleisiu jai būti mano šven- 
tos žmonos akivaizdoje. 

— Tai nei jūsų, nei jūsų šventos žmonos reikalas. Sėskite, 
Aleksa. 

Rido paliepta ji atsisėdo į artimiausią kėdę. Buvo dėkinga 
už leidimą prisėsti. Fergusas Plametas buvo pragaištingas, 
prastai informuotas fanatikas. Turėtų būti komiškas, bet jai 
kėlė šiurpą. 

Ridas apžergė atkalte į priekį atgrežtą kėdę ir įsistebeilijo 
į pamokslininką, sėdintį kitoje stalo pusėje. Atsivertė pava- 
duotojo paruoštą bylą. 

— Ką veikėte praėjusio trečiadienio naktį? 

Plametas užsimerkė ir pakreipė galvą, tarsi klausytų pa- 
slaptingo balso. 

— Galiu atsakyti, - tarė po kelių akimirkų atsimerkęs. — 
Savo bažnyčioje laikiau trečiadienio vakarines pamaldas. 
Meldėmės už šio miesto išgelbėjimą, už sielas tų, kurie bus 
suvedžioti, ir už tuos, kurie nepaisydami Viešpaties valios 
ves iš kelio nekaltuosius. 

Ridas dėjosi abejingas. 

— Prašau atsakinėti paprastai. Nenoriu, kad apklausa truk- 
tų visą popietę. Kuriuo laiku vyksta pamaldos? 

Plametas vėl pasiklausė. 

— Nesvarbu. 

— Labai svarbu, - lėtai pratarė Ridas. - Gal norėsiu kada 
nors apsilankyti. 

Ponia Plamet sukikeno. Ir pati labiausiai iš visų nustebo 
taip spontaniškai pratrūkusi. Nustėrusi dirstelėjo į savo vyrą, 
šis priekaištingai ją nužvelgė. 

— Kada baigėsi pamaldos? - pakartojo Ridas balsu, kuris 
bylojo, kad jam nusibodo šis žaidimas ir kad jis daugiau ne- 
ketina būti geras. 

Plametas toliau smerkiamai spoksojo į žmoną. Ji susigė- 
dusi nuleido galvą. Ridas ištiesė ranką per stalą ir atgręžė Pla- 
meto smakrą į save. 

— Baikit žiūrėti į ją kaip į šūdą punšo ąsotyje. Atsakykite 
man. Ir daugiau nepūskite miglos į akis. 

Lengvai suvirpėjęs Plametas užmerkė akis ir apsimetė la- 
bai pasipiktinęs. 

- Dieve, užkimšk mano ausis nuo nešvankybių, kurias kalba 
tavo priešininkas, ir išvaduok iš šių piktų žmonių draugijos. 

— Verčiau jau jis tegu kuo greičiau atsiunčia visą pulką an- 
gelų tau gelbėti, brolau. Jei nepradėsi atsakinėti į mano klau- 
simus, įkišiu tavo subinę į kalėjimą. 

Plameto veidmainiškas kiautas subyrėjo. Jo akys išsipūtė. 

— Kuo mane apkaltinsite? 

— Federalai norėtų pradėti nuo padegimo. 

Aleksa greitai žvilgtelėjo į Ridą. Jis blefavo. Lenktyniniai 
žirgai priklauso valstijų prekybos santykiams ir dėl to būtų 
Finansų ministerijos jurisdikcijoje. Bet vyriausybės agentai 
paprastai nesiveldavo į padegimo bylas, nebent padaryta 
žala viršytų penkiasdešimt tūkstančių dolerių. Plametas taip 
pat neužkibo ant meškerės. 

— Tai juokinga. Padegimas? Vienintelė liepsna, kurią esu 
įžiebęs, dega mano tikinčiųjų širdyse. 

— Jei taip, tada paaiškinkite, kur buvote nuo praėjusio tre- 
čiadienio nakties iki šios dienos, kai pavaduotojas Kepelas 
pastebėjo jus išslenkantį pro užpakalines to namo duris. Kur 
ėjote, kai baigėsi pamaldos? 

Plametas parėmė pirštu skruostą dėdamasis, kad įtemptai 
galvoja. 

— Manau, tą vakarą aplankiau vieną mūsų sergantį brolį. 

— Arjis gali tai patvirtinti? 

— Deja, ne. 

— Bandysiu atspėti: jis mirė? 

Nuo Rido pašaipos Plametas susiraukė. 

— Ne, bet kai jį lankiau, vargšelis karščiuodamas kliedėjo. 
Jis nieko neprisimins. - Plametas caktelėjo liežuviu. - Labai 
sirgo. Žinoma, jo šeima galėtų paliudyti, kad buvau prie jo 
lovos. Visą naktį už jį meldėmės. 

Skvarbios Rido akys nuklydo Vandos Plamet link. Ji kal- 
tai nugręžė galvą. Tada Ridas apsisuko aplinkui ir pažvelgė į 
Aleksą. Jo veidas bylojo, kad jis pasiekė beveik viską, ko tikė- 
josi. Vėl nusigręžęs šiurkščiai paklausė: 

- Žinote, kur yra Mintonų ranča? 

- Žinoma. 

— Ar praėjusio trečiadienio naktį buvote ten nuvažiavęs? 

— Ne. 

— Ar trečiadienio naktį ką nors ten siuntėte? 

— Ne. 

— Kongregacijos narius? Tikinčiuosius, kurių širdyse per 
pamaldas įžiebėte liepsną? 

— Tikrai ne. 

— Ar nenuvažiavote ten ir nenuniokojote tos vietos teplio- 
dami sienas, versdami mėšlą į girdykles, daužydami langus? 

— Mano advokatas sako, kad neprivalau daugiau atsakyti 
nė į vieną klausimą. 

Plametas sukryžiavo rankas ant krūtinės. 

— Nes galite apkaltinti pats save? 

— Ne! 

— Meluojate, pone Plametai. 


"4 


— Su manimi - Dievas. - Jis išplėtė, paskui primerkė akis, 
tarsi nustatytų fotoaparato objektyvą. - Jei Dievas su mu- 
mis, - teatrališkai pacitavo jis, - kas gali būti prieš mus? 

- Jis neilgai bus su jumis, - grėsmingai sukuždėjo Ridas. 
Atsistojo, apėjo apie stalą ir palinko virš Plameto. - Dievui 
nepatinka melagiai. 

— Tėve mūsų, kuris esi danguje... 

— Prisipažinkite, Plametai. 

— ...šventas tavo vardas. Teateinie... 

— Ką pasiuntėte nusiaubti Mintonų rančos? 

— ...karalystė, tebūnie... 

— Juk nusiuntėte savo kongregacijos narius, tiesa? Esate 
per daug ištižęs bailys, kad važiuotumėte ten pats. 

Malda staiga liovėsi. Pamokslininko kvėpavimas ėmė 
trūkčioti, tapo paviršutiniškas. Ridas užgavo stygą. Supratęs 
mygo toliau: 

— Ar vedėte ten savo žiurkių armiją, ar tik aprūpinote ją 
purškiamais dažais? 

Anksčiau Ridas Aleksai buvo sakęs, kad apvažiavo parduo- 
tuves, prekiaujančias purškiamais dažais. Lig šiol nė vienas 
prekiautojas neprisiminė, kad kurią dieną būtų kilęs didelis 
jų poreikis. 

Plametas tikriausiai buvo užtektinai gudrus ir nepirko jų 
visų vienoje parduotuvėje, gal parsivežė iš kitur. Ridas nega- 
lėjo sulaikyti jo be aiškios priežasties, nes neturėjo jokių įro- 
dymų, bet Plametą galima buvo apdumti ir priversti manyti, 
kad yra palikęs kokį įkaltį. 

Bet ir antrą kartą Ridui blefuojant jis nepasidavė. Susikau- 
pęs žvelgė tiesiai prieš save ir tarė: 

— Nė neįsivaizduoju, apie ką kalbate, šerife Lambertai. 

— Pamėginkime dar kartą, - sunkiai atsidusęs tarė Ridas. — 
Klausykit, Plametai, mes - panelė Geiter ir aš - žinome, kad 
esate kaltas kaip kaži kas. Juk liepėte jai prigriebti nusidėjė- 
lius, arba bus blogai. Argi vandalizmas Mintonų rančoje ne 
tas žadėtas blogis? 

Plametas nieko neatsakė. 

Ridas griebėsi kitos taktikos: 

- Argi išpažintis neturėtų palengvinti sielos? Leiskite savo 
sielai atsipūsti, Plametai. Prisipažinkite. Jūsų žmona gali eiti 
namo pas vaikus, ir aš galėsiu šiandien anksčiau baigti darbą. 


Pamokslininkas tylėjo. 

Ridas pradėjo nuo pradžių ir iš eilės pakartojo visus klau- 
simus iš savo sąrašo vildamasis sugauti Plametą meluojant. 
Keletą kartų Ridas paklausė Aleksos, ar ji nenorinti užduoti 
pamokslininkui klausimo, bet ji atsisakė. Ji neturėjo nieko 
daugiau nei Ridas, kuo galėtų susieti jį su nusikaltimu. 

Jis nieko nepasiekė. Pamokslininkas laikėsi savo. Ridui ne- 
pavyko jam pakišti kojos. Baigus dar vieną sekinančio kaman- 
tinėjimo sesiją, Plametas atviraširdiškai jam nusiviepė ir tarė: 

— Artėja vakarienė. Gal jau galėtume eiti? 

Ridas suirzęs persibraukė ranka plaukus. 

— Žinau, kad tai padarei tu, šventeiviškas šunsnuki. Net jei 
pats ten nebuvai, viską suplanavai. Tu užmušei mano žirgą. 

Plametas akivaizdžiai sureagavo. 

— Užmušiau žirgą? Netiesa. Tu pats jį užmušei. Skaičiau 
laikraštyje. 

Ridas suurzgė ir šoko prie jo. 

— Tu kaltas. - Jis vėl pasilenkė prie pat Plameto priversda- 
mas jį atsilošti kėdėje. - Skaitydamas tikrai džiaugeisi, ar ne, 
tu, niekše? Sumokėsi man už tą gyvulį, net jei prisipažinimą 
tektų plėšte išplėšti iš tavo sudžiūvusio sprando. 

Šitaip tęsėsi dar mažiausiai valandą. 

Aleksai užpakalis įskaudo nuo sėdėjimo nepatogioje kėdė- 
je. Ji atsistojo ir pavaikščiojo išilgai kambario, kad suaktyvė- 
tų kraujotaka. Bet Plameto fanatiškos akys ją sekiojo ir taip 
trikdė, kad ji grįžo į savo vietą. 

— Ponia Plamet. 

Pamokslininko žmona krūptelėjo, kai šerifas staiga ištarė 
jos vardą. Iš nuovargio ji buvo susikūprinusi, galvą laikė kiek 
nuleidusi. Ji išsitiesė ir pažvelgė į Ridą su baime ir pagarba. 

— Klausau, pone. 

— Ar sutinkate su viskuo, ką jis man pasakė? 

Ji sviedė į Plametą greitą šnairą žvilgsnį, sunkiai nurijo 
seiles ir nervingai apsilaižė lūpas. Tada nuleido akis ir palink- 


sėjo. 

— Taip. 

Plameto veidas buvo abejingas, nors lūpose norėdama išsi- 
skleisti trūkčiojo savimi patenkinto žmogaus šypsena. Tada 
Ridas pažvelgė į Aleksą. Ji vos pastebimai patraukė pečiais. 

Jis kurį laiką svarstė stebeilydamasis į grindis, paskui šūk- 
telėjo pavaduotojo vardą. Pareigūnas atsirado tarpdury, tarsi 
būtų laukęs savo viršininko trumpo, bet griežto kvietimo. 

- Paleisk jį. 

Plametas garsiai užvertė Bibliją ir atsistojo. Nužygiavo 
prie durų kaip kryžiuotis su visais kovos šarvais. Nekreipė 
dėmesio į žmoną, kuri nuolankiai nusekė jam įkandin. 

Rido suniurnėti nurodymai pavaduotojui nuskambėjo 
bjauriai ir užgauliai: 

— Tegu kas nors stebi jo namą. Praneškite man, jei kas nors 
pasirodys įtartina ar nors truputį abejotina. Po velnių, neno- 
riu išleisti to šunsnukio iš čia. 

— Nekaltinkit savęs, - užjaučiamai tarė Aleksa. - Jūs nuo- 
dugniai jį apklausėte, Ridai. Jau įeidamas žinojote, kad netu- 
rite jokių tikrų įrodymų. 

Jis kaip viesulas atsisuko į ją žaibuodamas akimis. 

— Na, velniai rautų, jūsų tokia priežastis tikrai nesustab- 
dytų, tiesa? 

Jis išėjo palikdamas ją netekusią žado iš pasipiktinimo. 

Aleksa grįžo prie savo kambariuko, rankinės dugne sugra- 
baliojo raktą ir pasilenkė atrakinti durų. Ant sprando paju- 
to šiurpstant odą ir apie pavojų buvo perspėta vienu širdies 
tvinksiu anksčiau, nei ausis pasiekė grėsmingas kuždesys: 

— Tave papirko bedieviai. Susidėjai su šėtonu, gėdos turi ne 
daugiau nei parsidavinėjanti kekšė. 

Ji atsigręžė. Plameto akys buvo atgavusios aistringą žio- 
ravimą. Aplink burnos kampučius kaupėsi seilės ir nusėdo 
balta puta. Jis sunkiai kvėpavo. 

— Išdavei mano pasitikėjimą. 

— Neprašiau jūsų manimi pasitikėti, - pasipriešino Aleksa 
dusliu iš išgąsčio balsu. 

— Tavo širdis ir protas suterštas bedievių. Tavo kūną savo 
prisilietimu sutepė pats velnias. Tu... 

Kažkas jį stvėrė iš užpakalio ir trenkė į sieną. 

— Plametai, aš tave perspėjau. - Rido veidas buvo įniršęs. — 
Dink man iš akių, arba atsidursi kalėjime. 

— Už ką? - sukvykė pamokslininkas. - Neturite kuo mane 
apkaltinti. 

— Už kabinėjimąsi prie panelės Geiter. 

— Aš Dievo pasiuntinys. 

— Jei Dievas nori ką nors pasakyti panelei Geiter, pasakys 
pats. Supratai? Supratai? —- Jis vėl papurtė Plametą, tada 
paleido. Atsisuko į ponią Plamet, kuri pašiurpusi ir nutilusi 
spaudėsi prie sienos. - Vanda, perspėju tave, vesk jį namo. 
Tučtuojau! - suriaumojo šerifas. 

Parodydama daugiau narsos, nei Aleksa iš jos tikėjosi, 
Vanda stvėrė savo vyro ranką ir tempte nutempė prie laiptų. 
Kartu juodu klupinėdami užlipo viršun ir dingo už posūkio 
laiptų aikštelėje. 

Aleksa nesuvokė, kokia ji sukrėsta, kol Rido akys nenusly- 
do prie rankos, kurią ji spaudė prie besidaužančios širdies. 

— Arjis jus palietė, sužeidė? 

— Ne. - Tada purtydama galvą pakartojo: - Ne. 

— Šį kartą man nemeluokit. Ar jis grasino? Sakė ką nors, 
kuo remdamasis galėčiau prigriebti jo liesą subinę? 

— Ne, tik nesąmones, kad parsidaviau nedorėliams. Jis 
mano, kad išdaviau jo stovyklą. 

— Pasiimkite daiktus. Važiuojate namo. 

— Dukart prašyti nereikės. 

Jis nukabino jos apsiaustą nuo kabyklos prie durų. Nepa- 
dėjo apsivilkti, tiesą sakant, beveik sviedė drabužį į ją, bet 
Aleksą sujaudino rūpestis dėl jos saugumo. Lipant laiptais į 
viršų ir einant prie lauko durų jis užsitempė savo odinę kailiu 


pamuštą striukę ir užsivožė kaubojaus skrybėlę. 

Plametai tikriausiai paklausė patarimo ir išėjo. Jų niekur 
nesimatė. Jau buvo tamsu. Beveik visa aikštė buvo tuščia. 
Net BA<B kavinė buvo uždaryta nakčiai. Ji aptarnavo tuos, 
kurie valgo pusryčius ir pietus. 

Aleksa atsisėdo prie vairo. Automobilyje buvo šalta. 

— Įjunkite variklį, kad jis sušiltų, bet nejudėkite iš vietos, 
kol neprivažiuosiu savo automobiliu. Palydėsiu jus iki mo- 
telio. 

— Nebūtina, Ridai. Kaip ir sakėte, jis tikriausiai bailys. Gra- 
sinantys žmonės retai įvykdo savo grasinimus. 

— Taip. Retai, - tarė jis pabrėždamas antrą žodį. 

— Galiu pati savimi pasirūpinti. Jums nereikia dėl manęs 
jaudintis. 

— Aš nesijaudinu dėl jūsų. Jaudinuosi dėl savęs. Atvažiavo- 
te čia ieškoti bėdos ir dabar sulaukėte. Bet mano apygardoje 
jokia apygardos prokuroro padėjėja nebus išprievartauta, su- 
žalota ar nužudyta. Supratote? 

Jis užtrenkė automobilio dureles. Aleksa stebėjo jį nuei- 
nantį tamsiu šaligatviu, gailėdamasi, kad apskritai išgirdo 
apie jį ir jo prakeiktą apygardą. Ji priskyrė jį liepsnojančiam 
pragarui, apie kurį dažnai aiškino Plametas. 

Pamačiusi artėjančius priekinius bleizerio žibintus, atbula 
išvažiavo į gatvę ir pasuko link motelio, kuris gerokai per il- 
gai buvo jos namai. Piktinosi, kad yra lydima namo. 

Įėjo į kambarį ir užrakino duris net nepamojavusi ir nepa- 
dėkojusi Ridui. Vakarienės suvalgė beskonį patiekalą, užsisa- 
kytą iš kambarių tarnybos valgiaraščio. Dar kartą pervertė 
mokyklinius nuotraukų albumus, bet dabar jau žinojo viską 
kiaurai, tad žvilgsnis beveik neužkliuvo už nuotraukų. Buvo 
pavargusi, bet per daug sudirgusi, kad užmigtų. 

Ją persekiojo Džunijoro bučinys. Ne todėl, kad būtų įžie- 
bęs jos juslinę vaizduotę, o todėl, kad to nepadarė. Jai nedavė 
ramybės Rido bučiniai, nes jis be jokių pastangų pasiekė tai, 
ko norėjo Džunijoras. 

Angusui nereikėjo aiškinti, į kokį epizodą pakliuvo ateida- 
mas į angarą ir užklupdamas ją su Ridu. Jo veide atsispindėjo 
nustebimo, nepritarimo ir dar kažko sunkiai įvardijamo mi- 
šinys. Gal tai buvo pasidavimas? 

Ji blaškėsi lovoje iš nuovargio, nusivylimo ir - turėjo pri- 
pažinti - baimės. Kad ir kiek kartų ji tai neigė, Plametas ją 
sutrikdė. Jis buvo trenktas, bet jo žodžiai skambėjo panašiai 
į tiesą. 

Aleksai pasidarė svarbu, ką apie ją mano kiekvienas iš įta- 
riamųjų. Laimėti jų pritarimą jau tapo beveik taip pat reikš- 
minga, kaip būti pripažintai senelės. Tai buvo keista tiesa, jai 
pačiai nesinorėjo jos pripažinti. 

Ji nepasitikėjo Ridu, bet geidė jo ir norėjo, kad jis atsaky- 
tų tokiu pat geismu. Džunijoras, kad ir koks buvo tinginys, 
patiko jai ir ji jo gailėjosi. Angusas atitiko jos vaikystės fan- 
tazijas - griežtas, bet mylintis tėvas. Kuo labiau Aleksa artė- 
jo prie tiesos, kaip jie susiję su motinos mirtimi, tuo mažiau 
troško ją sužinoti. 

Dar buvo Lipniaus Hikamo nužudymas, kybantis tarsi 
debesis horizonte. Rido įtariamas asmuo, Lailas Terneris, 
vis dar buvo laisvėje. Kol neįsitikino, kad jis nužudė buvusį 
Mintonų rančos darbininką, Aleksa manys, jog Lipnius buvo 
pašalintas kaip tiesioginis Selinos nužudymo liudininkas. Jo 
žudikas taip pat laikė ją pavojinga. 

Tad vidury nakties išgirdus lėtai pro jos duris pravažiuo- 
jantį automobilį, pamačius jo šviesas, slystančias per lovą, jos 
širdis suplazdėjo iš baimės. 

Nusimetusi apklotus ji prisėlino prie lango ir dirstelėjo pro 
sunkių užuolaidų plyšelį. Jai palengvėjo, visas kūnas atsipa- 
laidavo, ji tyliai džiaugsmingai aiktelėjo. 

Šerifo bleizeris apsuko didelį ratą automobilių aikštelėje ir 


Išvažiuodamas dar kartą pravažiavo pro jos kambarį. 

Ridas svarstė, gal apsigręžti ir važiuoti ten, kur žinojo rasian- 
tis stipraus gėrimo, malonią šypseną ir šiltą moterį, bet ginė 
savo automobilį namų link. 

Jis sirgo nesuprantama liga. Negalėjo jos nusikratyti, kad 
ir kaip stengėsi. Jį draskė vidinis troškimas, teko kęsti nuola- 
tinę maišatį viduriuose. 

Pravėrus girgždančias duris su tinkleliu, jo namas, kurį 
visada mėgo dėl teikiamos vienumos, pasirodė labai jau vie- 
nišas. Kada jis pagaliau prisimins sutepti tuos vyrius? Svetai- 
nėje uždegta šviesa menkai padėjo. Ji tik pabrėžė tiesą, kad 
namie jo niekas nelaukia. 

Nebuvo net šuns, kuris atbėgtų pasitikti, palaižytų jo ran- 
ką ir džiugiai vizgintų uodegą. Neturėjo nei žuvelės, nei pa- 
pūgėlės, nei katės - nieko, kas galėtų nusibaigti ir dar padi- 
dinti tuštumą jo gyvenime. 

Žirgai buvo kas kita. Tai buvo verslo investicijos. Bet ret- 
karčiais vienas kuris iš jų tapdavo ypatingas, kaip Spartuolis. 
Tai kėlė skausmą. Ridas stengėsi apie jį negalvoti. 

Bado nuniokotų kraštų pabėgėlių stovyklose būdavo dau- 
giau maisto nei jo virtuvėje. Ridas retai valgydavo namie. 
O kai valgydavo, kaip dabar, jam pakakdavo alaus ir kelių sū- 
rių traškučių, apteptų žemės riešutų sviestu. 

Eidamas koridoriumi jis pareguliavo termostatą, kad ligi 
ryto negyvai nesušaltų. Lova buvo nepaklota; neprisiminė, 
kas jį taip staiga pakėlė, kai paskutinį kartą joje gulėjo. 

Nusivilko drabužius ir sumetė juos į skalbinių pintinę vo- 
nioje, kurią ištuštins kitą kartą atėjusi Lupės dukterėčia. Ri- 
das tikriausiai turėjo daugiau apatinių ir kojinių nei bet kuris 
pažįstamas vyras. Jis nebuvo išlaidus, tiesiog šitaip nereikė- 
davo dažnai skalbti. Dažniausiai vilkėdavo džinsus ir marš- 
kinius. Kas savaitę kelerius iš jų atiduodavo į valyklą ir šitaip 
įstengdavo atrodyti visai padoriai. 


Kol valėsi dantis prie vonios praustuvės, veidrodyje tyri- 
nėjo savo atvaizdą. Reikia kirptis. Paprastai jam reikėdavo 
kirptis. Žandenose buvo keliais žilais plaukais daugiau nei 
tada, kai žiūrėjo paskutinį kartą. Kada jie atsirado? 

Staiga suvokė, koks raukšlėtas tapo jo veidas. Į burnos 
kampą įspraudęs dantų šepetėlį, pasilenkė virš praustuvės ir 
iš arti pažvelgė į savo atvaizdą. Apstu raukšlių ir raukšlelių. 

Paprastai šnekant, jis atrodo senas. 

Per senas? Kam? Tiksliau, per senas kam tokiai? 

Susinervino dėl vardo, atėjusio į galvą. 

Jis išspjovė ir išsiskalavo burną, bet vengė dar kartą žvilg- 
telėti į save, kol išjungė negailestingai apnuoginančią šviesą 
virš galvos. Žadintuvo nustatyti nereikėjo. Jis visada pabus- 
davo su aušra. Niekada nepramiegodavo. 

Lovos baltiniai buvo lediniai. Jis iki smakro užsitraukė ap- 
klotą ir laukė, kol šiluma aptiks jo nuogą kūną. Tokiu metu, 
kai naktys būdavo tamsiausios, šalčiausios ir vienišiausios, 
Ridas gailėdavosi po Selinos nebetinkąs santykiams su kito- 
mis moterimis. Visais kitais kartais džiaugdavosi, kad jam 
nereikia jausmų. 

Tokiomis valandėlėmis kaip ši jis slapta apgailestaudavo, 
kad nevedė. Miegoti šalia šilto kūno moters, kurios per daug 
nemyli ar kuri būtų išstorėjusi praėjus vos keliems mėne- 
siams nuo vestuvių, arba kuri būtų nuvylusi, arba kuri nuo- 
lat dejuotų, kad trūksta pinigų ir kad jis per ilgai užtrunka 
darbe, vis tiek būtų geriau nei miegoti vienam. 

O gal ir nebūtų geriau. Kas žino? Jis niekada nesužinos, ir 
dėl to kalta Selina. Kai ji mirė, jis jos nemylėjo, bent jau my- 
lėjo ne taip, kaip beveik visą gyvenimą ligi tol. 

Klausė savęs, arjų meilė būtų trukusi ilgiau neijaunystė, ar 
buvo tikra ir tvirta, o gal ji tik geriausiai pakeitė tai, ko jiems 
abiem trūko gyvenime. Jis būtų ją mylėjęs kaip draugę, bet 
abejojo, ar jų abipusė priklausomybė buvo sveikas pagrindas 
bendram gyvenimui. 

Gal Selina pajuto jo dvejones, ir tai buvo viena iš priežas- 
čių, kodėl nusprendė kuriam laikui išvažiuoti. Jie niekada 
apie tai nesikalbėjo. Ridas to nesužinos, bet įtarė, kad taip 
buvo. 

Ne vieną mėnesį iki jos išvykimo į El Pasą tą vasarą jis 
abejojo jų vaikystės meilės romano patvarumu. Jei bręstant 
keistųsi jo jausmai jai, kaip jis susidorotų su išsiskyrimu? Kai 
Selina mirė, Ridui tai vis dar buvo neaišku, jis netikėjo būsi- 
mais santykiais. 

Jis neleis sau taip susipainioti su kitu žmogumi. Šitaip su- 
sitelkti į kitą žmogų, ypač į moterį, - baisu. 

Prieš daug metų jis prisiekė, kad ims, ką praktiškai gali 
duoti moterys, daugiausia seksą, bet jokiai moteriai nepuose- 
lės švelnumo. Ir, žinoma, nė iš tolo nepamils nė vienos iš jų. 

Bet trumpalaikiai meilės romanai tapo per daug sudėtin- 
gi. Visos be išimties moterys pajusdavo emocinį ryšį, į kurį 
Ridas negalėdavo atsakyti tuo pačiu. Štai tada, kai prireik- 
davo fiziškai pasitenkinti, jis ėmė pasikliauti Nora Geil. Da- 
bar tai apkarto. Seksas su ja tapo įprastas ir beprasmiškas, o 
pastaruoju metu jam būdavo sunku neparodyti, kad nuobo- 
džiauja. 

Palaikant santykius su moterimi reikėjo daug daugiau, nei 
jis norėjo duoti. 

Vis dėlto gulėdamas ir mintyse kartodamas amžino atsis- 
kyrėlio credo sugavo save galvojantį apie ją. 

Būdamas toli gražu nebejaunas, jis ėmė svajoti kaip koks 
mulkis. Aleksa jo galvoje užėmė daugiau vietos, nei jam norė- 
josi. Tos mintys ribojosi su jausmu, labai panašiu į švelnumą, 
ir jis brovėsi į Rido sąmonę. 

Bet visą laiką ant kulnų lipo skausmas: skausmas žinant, 
kas ji tokia ir kaip negrįžtamai pakeitė jo gyvenimą ateidama 
į šį pasaulį, žinant, koks nusenes jis turėtų atrodyti jos am- 
žiaus moteriai, matant ją bučiuojamą Džunijoro. 

— Po velnių. 

Jis sunkiai atsiduso tamsoje ir užsidengė akis ranka, o 
mintys vėl iškrėtė jam pokštą ir sugrąžino prie to epizodo. 
Jam buvo kilęs toks pavydas, kad net nusigando. Įniršis buvo 
nesuvaldomas kaip vulkanas. Keista, kad jis neišsiveržė pro 
bleizerio stogą. 

Velniai rautų, kaip tai atsitiko? Kodėl jis ją prisileido, nors 
tai visiškai niekur negali nuvesti, nebent tik praplatinti pra- 
rają tarp jo ir Džunijoro, kurią išrausė jos motina? 

Apie romaną - jis šiurpo vien nuo to žodžio - tarp jo ir 
Aleksos negali būti nė kalbos, tai kodėl nerimauja žinoda- 
mas, kad tokiai sumaniai, nuovokiai karjeros moteriai kaip 
Aleksa jis tikriausiai atrodo stuobrys ir dar senas? 

Tarp jų su Selina viskas buvo bendra, bet ji buvo nepasie- 
kiama, tai kodėl, po šimts pypkių, jis įsivaizduoja, kad gali 
būti kas nors, dėl ko juodu su Aleksa galėtų sueiti? 

Ir dar viena smulkmena, pašaipiai pagalvojo. Selinos nužu- 
dymas. Aleksa niekada to nesupras. 

Bet nė vienas iš šių protingų argumentų nepadėjo, ir Ri- 
das jos troško. Dabar jo kūną perliejo šiluma, o kartu su ja 
ir geismas. Jis norėjo ją užuosti. Norėjo skruostu, krūtine, 
pilvu justi jos plaukus. Įsivaizdavo jos lūpas ir liežuvį, liečian- 
čius jo odą, ir jam užėmė kvapą, bet vaizdinys buvo to vertas. 
Norėjo vėl justi jos skonį ir burna apžioti spenelį. 

Tamsoje sukuždėjo jos vardą ir sutelkė dėmesį į tą akimir- 
ką, kai jo ranka įslydo į jos liemenėlę ir glamonėjo draudžia- 
mą kūną. Jį prarijo jo vaizduotės liepsna. Ji degė ryškiai ir 
stipriai. , 

Galiausiai ji ėmė blaustis. O kai nublanko, jis jautėsi tuš- 
čias ir vienas šaltame, tamsiame, vienišame name. 


Trisdešimt trečias 


- |as rytas, Vanda Geil. 

Ferguso Plameto žmona žengtelėjo atbula. 

— Kaip jūs mane pavadinote? | 

— Vanda Geil, - švelniai šypsodama pakartojo Aleksa. - 
Toks jūsų vardas, ar ne? Jūs - viena iš Bertonų trynukių, ne- 
oficialiai vadinamų sesutėmis Geil. 

Ponia Plamet atidarė duris su indų pašluoste rankose. Ap- 
stulbusi, kad Aleksa žino apie jos praeitį, greitai, trumpai at- 
siduso. Jos akys lakstė po kiemą tarsi dairydamosi artilerijos, 
iš užnugario palaikančios Aleksą. 

— Ar galiu įeiti? 

Aleksa nelaukė leidimo. Ji pasinaudojo moteriškės suglu- 
mimu, žengė vidun ir uždarė lauko duris. Ponios Plamet tapa- 
tybę ji nustatė visai atsitiktinai, rytą gerdama kavą ir tingiai 
sklaidydama mokyklinio albumo lapus. Peržiūrėjus jį šimtąjį 
kartą, staiga nuo puslapio atsiklijavo klasės nuotrauka. Ji 
nenorėjo tikėti savo akimis, bet paraštėje perskaitė vardą ir 
pavardę. Vanda Geil Berton. 

Vos tvardydamasi iš susijaudinimo telefonų knygoje susi- 
rado adresą ir nuvažiavo tiesiai pas šią personą. Automobilį 
sustabdė gerokai toliau ir nesiartino prie namo, kol Fergusas 


kažkur išvažiavo. 


Moterys stovėjo viena prieš kitą blausiame koridoriuje. 
Aleksą atvedė smalsumas. Buvo matyti, Vanda Geil Plamet 
bijo. 

— Neturėčiau su jumis kalbėtis, - nervingai sukuždėjo ji. 

— Kodėl? Nes jūsų vyras jus dėl to perspėjo? - švelniai pa- 
klausė Aleksa. - Neketinu pridaryti jums jokių nemalonumų. 
Sėskime. 

Imdamasi šeimininkės vaidmens Aleksa nusivedė Vandą 
Geil į pilkiausią, patį nepatraukliausią kambarį, kokiame jai 
teko būti. Jame nebuvo jokio spalvos taškelio, jokio links- 
mumo. Nebuvo kambarinių gėlių, paveikslų, išskyrus vieną, 
vaizduojantį krauju paplūdusį nukryžiuotą Kristų, jokių kny- 
gų nei žurnalų. Nebuvo nieko, kas paįvairintų namuose tvy- 
rančią niūrią atmosferą. Aleksa matė, kaip trys liesi, prislėgti 
vaikai išėjo su tėvu. Jos su Vanda Geil buvo vienos. 

Sėdėjo greta ant senos nutrintos sofos - bendro namų ne- 
pritekliaus atspindžio. Vanda Geil glamžė drėgną pašluostę. 
Veidas buvo susirūpinęs. Buvo matyti, kad ji mirtinai bijo 
arba Aleksos, arba savo vyro atsakomojo smūgio, jei jis suži- 
notų, jog Aleksos būta jų namuose. 

Aleksa pamėgino ją nuraminti tyliai pareikšdama: 

— Aš tik noriu su jumis pasikalbėti. Atsitiktinai aptikau, 
kad jūsų vardas buvo Vanda Geil Berton. 

— Jau nebe. Nuo tada, kai suradau Jėzų. 

— Papasakokite man. Kada tai įvyko? 

— Tą vasarą, kai baigėme mokyklą. Mūsų kompanija... 

— Jūsų seserys? 

Ji linktelėjo. 

- Ir keletas draugų. Visi susigrūdome į kažkieno automo- 
bilį ir nuvažiavome į Midlandą. Ieškojome linksmybių, - nu- 
durdama akis tarė ji. - Miesto pakraštyje, karvių ganykloje, 
pamatėme ištemptą tą didelę palapinę. Joje vyko atgimimas. 
Pamanėm, eisim, pažiūrėsim, kas ten vyksta. Ėjome pašėlti, 
žinote, pasijuokti iš žmonių ir jų įsitikinimų. - Jos veidas iš 

atgailos persikreipė. - Viskas atrodė išties juokinga, nes gėrė- 
me ir rūkėme marihuaną, kurios kažkas parvežė iš Igl Paso. 

Ji sudėjo rankas ir sukalbėjo trumpą atgailos maldą. 

— Kas atsitiko? Ar tą naktį patyrėte kokį religinį išgyve- 
nimą? 

Ji patvirtino Aleksos spėjimą gyvai linktelėdama. 

— Ten buvo jaunas pamokslininkas. Pagiedojus ir pasimel- 
dus jis paėmė mikrofoną. - Nugrimzdus į praeitį, jos akys 
tapo svajingos. - Net nepamenu, ką jis kalbėjo. Vien nuo jo 
balso mane apėmė ekstazė. Prisimenu, jaučiau jo energiją, 
srūvančią per mane. Negalėjau atitraukti nuo jo akių. - Jos 
žvilgsnis praskaidrėjo. 

- Kitiems jau buvo gana ir jie norėjo išeiti. Pasakiau, kad 
eitų, o mane pasiimtų vėliau. Norėjau likti. Kai jis baigė pa- 
mokslą, priėjau prie altoriaus su dešimtimis kitų. Jis uždė- 
jo man ant galvos rankas ir meldėsi, kad būčiau išvaduota iš 
nuodėmės. - Ji paslaptingai pareiškė: - Tą pačią naktį atida- 
viau savo širdį Jėzui ir Fergusui Plametui. 

— Ar greitai po to judu susituokėte? 

— Po dviejų dienų. 

Aleksa nežinojo, kaip delikačiai užduoti kitą klausimą. Iš 
pagarbos moters krikščioniškam atsivertimui kreipėsi į ją 
vyro pavarde: 

— Ponia Plamet, jūs ir jūsų seserys... - Ji nutilo, apsilaižė 
lūpas. - Girdėjau... 

- Žinau, ką jūs girdėjote. Mes buvome ištvirkėlės. 

Aleksa nepritarė tokiam šiurkščiam, smerkiamam savęs 
vertinimui ir pamėgino jį sušvelninti: 

- Žinau, kad susitikinėjote su daug vyrų. 

Vanda vėl pradėjo sukioti pašluostę. 

— Visas savo nuodėmes išpažinau Fergusui. Jis man at- 
leido, kaip ir Dievas. Jis apgaubė mane meile nepaisydamas 


mano nedorumo. 

Aleksos nuomonė apie pamokslininko kilniaširdiškumą 
buvo skeptiškesnė. Jis tikriausiai norėjo žmonos, kuri jaus- 
tųsi ypač pagerbta, jam taip nesavanaudiškai atleidus, tokios, 
kuri jo malonę prilygintų Dievo malonei. 

Dievas pamiršo nuodėmes, bet Aleksa abejojo, ar jas pa- 
miršo Fergusas Plametas. Jis tikriausiai kruopščiai skaičiavo 
prasižengimus ir Vandos Geil praeitimi naudojosi kaip prie- 
mone laikyti ją po padu. Be jokios abejonės, jis kartino žmo- 
nai gyvenimą nuolat primindamas, kaip jai pasisekė, kad jis 
jai atleidęs. 

Bet buvo akivaizdu: kad ir kas atsitiko Vandai Geil toje at- 
gimimo palapinėje, pokyčiai buvo esminiai ir nepanaikinami. 
Jos sprendimas tą naktį pakeisti savo gyvenimą atlaikė dvi- 
dešimt penkerių metų išbandymą. Tuo ji pelnė Aleksos susi- 
žavėjimą. 

— Du iš vaikinų, su kuriais susitikinėjote vidurinėje, buvo 
Ridas Lambertas ir Džunijoras Mintonas. 

— Taip, - mąsliai šypsodamasi atsakė Vanda, - juodu buvo 
patraukliausi, mėgstamiausi mokyklos vaikinai. Visos mer- 
gaitės norėjo su jais draugauti. 

— Tarp jų ir Steisė Voles? 

— Vienintelis vaikinas, su kuriuo ji galėjo susitikinėti, buvo 
Džunijoras Mintonas. Tam tikra prasme tai atrodė apgailė- 
tinai, nes Steisė buvo pametusi dėl jo galvą, o jis - iki ausų 
įsimylėjęs Seliną. 

— O Selina priklausė Ridui. 

— Na, taip, žinoma. Ridas buvo ir tebėra iš esmės geras. 
Manęs ir mano seserų jis nelaikė šiukšlėmis, nors mes tokios 
buvome. Visada buvo malonus dėl... na, žinote, kai mus kur 
nors išsivesdavo. Po visko padėkodavo. 

Aleksa vos šyptelėjo. 

— Taip sakant, vos neišsikraustė iš proto, kai Selina ištekė- 
jo. Paskui, kai ji mirė... - Ji užjaučiamai atsiduso. - Dabar jis 
kartais vaizduoja piktą, bet giliai širdyje tebėra geras. - Ji nu- 

sigręžė. - Žinau, jam nepatinka Fergusas, bet vis tiek vakar 
su manimijis elgėsi maloniai. 

Ši moteris ir Ridas yra buvę meilužiai. Aleksa gerai į ją įsi- 
žiūrėjo. Vandos Geil buvo neįmanoma įsivaizduoti apimtos 
ekstazės su jokiu vyru, o ypač - su Ridu. 

Jos veide dar buvo likę dailumo, kitaip Aleksa nebūtų pa- 
žinusi jos nuotraukoje, bet oda atrodė suglebusi, kaklas su- 
vytęs. Išpūsta velta šukuosena, kuria puikavosi klasės nuo- 
traukoje, buvo pakeista paprastu ir jos nepuošiančiu plaukų 
mazgu. Akys, fotografuojantis dramatiškai paryškintos kos- 
metika, dabar buvo be jokio makiažo. Juosmuo suapvalėjo 
iki tokios pat apimties kaip krūtinė ir klubai - tos kūno dalys, 
kurios paauglystės metais tikriausiai kėlė geidulį. 

Vanda Geil atrodė bent dešimčia metų vyresnė nei jos 
klasės draugai Ridas ir Džunijoras, net Steisė. Aleksa klau- 
sė savęs, ar senėjimas paspartėjo dėl pašėlusios jaunystės, ar 
dėl santuokinio gyvenimo su Plametu. Būtų kirtusi lažybų, 
kad dėl pastarojo. Su juo negalėjo būti smagu gyventi. Kad ir 
koks buvo dievobaimingas, artimiems žmonėms jis neteikė 
nei džiaugsmo, nei meilės. O juk tokia turėtų būti tikėjimo 
esmė, manė Aleksa. Ji žavėjosi šia moterimi, bet šiek tiek ir 
gailėjosi jos. 

Dar labiau jos pagailo, kai Vanda Geil pažvelgė į viešnią ir 
droviai tarė: 

— Jūs man taip pat buvote maloni. Nesitikėjau to, nes esa- 
te tokia prašmatni ir turite tokių dailių daiktų. 

Ji ilgesingai nužvelgė Aleksos kailinius ir ungurių odos 
rankinę. 

— Dėkui, - atsakė Aleksa. Tada, kadangi Vanda atrodė la- 
bai susidrovėjusi, vėl ėmė klausinėti: - Kaip seserys reagavo 
įjūsų vedybas? 

— Oi, esu tikra, kad joms nepatiko. 

— Nežinote? 


— Fergusas manė, kad bus geriau, jei daugiau su jomis ne- 
bendrausiu. 

- Jis atskyrė jus nuo šeimos? 

— Taip geriau, - atsakė Vanda tučtuojau kildama jo gin- 
ti. - Palikau savo senąjį gyvenimą. Jos buvo jo dalis. Priva- 
lėjau atgręžti joms nugarą, kad įrodyčiau Jėzui, jog atsižadu 
nuodėmės. 

Aleksai atsirado dar viena priežastis niekinti pamokslinin- 
ką. Jis nuteikė savo žmoną prieš jos šeimą ir naudojosi jos 
nemirtinga siela kaip svertu. 

— Kur dabarjūsų seserys? 

— Pegė Geil prieš keletą metų mirė. Skaičiau apie tai lai- 
kraštyje. Ji sirgo vėžiu, - tarė ji liūdnu veidu. 

— O kita? Nora Geil? 

Vanda rūsčiai, nepritariamai sučiaupė lūpas. 

- Ji vis dar gyvena nuodėmingai. 

— Čia, mieste? 

— Na, taip. - Ji vėl sudėjo rankas po smakru ir greitai su- 
kalbėjo maldele. - Meldžiu Dievą, kad ji išvystų šviesą, kol 
dar nevėlu. 

— Ji neištekėjo? 

— Ne, jai per daug patinka vyrai, visi vyrai. Jai nė vieno 
konkretaus nereikėjo. Gal Rido Lamberto, bet jis nenorėjo 
nieko pastovaus. 

— Jai jis patiko? 

— Labai. Jie džiaugdavosi vienas kitu, bet tai nevirto meile. 
Gal jie per daug panašūs. Užsispyrę. Ir abu turi piktumo. 

Aleksa pasistengė kitą klausimą užduoti lyg niekur nieko: 

— Nežinote, ar jis vis dar susitikinėja su ja? 

— Manau, taip, - atsakė ji sukryžiuodama rankas ant krū- 
tinės ir teisuoliškai šnirpštelėdama. - Jis mėgo mus visas, 
bet Norą Geil rinkdavosi pirmą. Nežinau, ar jie vis dar miega 
kartu, bet turėtų būti likę draugai, nes per daug vienas apie 
kitą žino. Nuo pat tos nakties, kai buvo nužudyta Selina... 

— Kas dėl to? - nutraukė Aleksa. 

— Kas dėl ko? 

— Dėl tos nakties, kai buvo nužudyta Selina. 

— Ridas buvo su Nora Geil. 

Aleksos širdis suspurdėjo. 

— Tą naktį jis buvo su jūsų seserimi? Esate tuo tikra? 

Vanda suglumusi pažvelgė į ją. 

— Maniau, visi tą žino. 

Visi, išskyrus mane, karčiai pamanė Aleksa. 

Ji paklausė Vandos, kur gyvena Nora Geil. Vanda nenoriai 
paaiškino, kaip rasti jos namą. 

— Niekada ten nebuvau, bet žinau, kur jis yra. Vargu ar ga- 
lėtumėte apsirikti. 

Aleksa padėkojo jai už informaciją ir pakilo eiti. Prie durų 
Vanda vėl sunerimo. 

— Fergusui tikriausiai nepatiktų, kad kalbėjausi su jumis. 

- Jis iš manęs to nesužinos. - Vanda Geil atrodė įtikinta. 
Aleksa pridūrė: - Patarčiau jam daugiau nesiimti vandalizmo 
ir būčiau dėkinga, jei negaučiau dar vieno smerkiamo laiško. 

— Laiško? 

Regis, ji nieko nenutuokė apie laišką, laukusį Aleksos, grįž- 
tančios iš Ostino, bet Aleksa buvo tikra, kad ji turi žinoti. 

— Nenoriu, kad jums tektų meluoti savo vyrui, ponia Pla- 
met, bet turiu jus perspėti, kad tas laiškas perduotas Ridui, 
ir jis mano, jog tai policijos reikalas. Esu tikra, kad jei gausiu 
dar vieną laišką, jūsų vyras bus suimtas. 

Aleksa vylėsi, kad subtilus grasinimas pasieks tikslą. Bet 
kai priėjo prie savo automobilio, jos mintys jau sukosi apie 
pokalbį su moterimi, galinčia patvirtinti Rido alibi. 


Dviejų aukštų karkasinis pastatas priminė Aleksai prohibici- 
jos laikų pakelių smukles, matytas filmuose apie gangsterius. 
Ant jo nebuvo jokios iškabos, jo nesimatė nuo plento, bet au- 
tomobilių aikštelėje stovėjo keletas prekybinių sunkvežimių, 
taip pat keli pikapai ir net naujausio modelio kadilakas. 


Akmenimis grįsto šaligatvio pakraščiai buvo apsodinti 
narsiomis dulkėtomis našlaitėmis. Keli laipteliai vedė į dide- 
lę verandą. Šalia lauko durų kabėjo senovinis patraukiamas 
varpelis. Pro sienas sklido prislopinta tranki muzika, bet 
langai, regis, buvo užtemdyti; pro juos Aleksa nieko negalėjo 
įžiūrėti. 

Duris atidarė į lokį panašus vyras pražilusia barzda, den- 
giančia du trečdalius raudono kaip jautienos žlėgtainis veido. 
Jis vilkėjo baltus prie smokingo dėvimus marškinius ir ryšėjo 
juodo atlaso peteliškę virš baltos prikyštės. Be to, jis buvo 
baisiai, bauginamai susiraukęs. 

— Aš... - prašneko Aleksa. 

— Pasiklydote? 

— Ieškau Noros Geil Berton. 

— Ko iš jos norite? 

— Noriu suja pasikalbėti. 

— Apie ką? 

— Asmeniniu klausimu. 

Jis įtariai prisimerkė. 

— Ką nors parduodate? 

— Ne. 

— Esate susitarusi? 

— Ne. 

— Ji užsiėmusi. 

Jis pradėjo verti duris, bet prie jų prisiartino išeinantis 
vyriškis. Jis prasispraudė tarp jų kilstelėdamas Aleksai kepu- 
rę su snapeliu ir murmėdamas padėkojo durininkui. Aleksa 
pasinaudojo šiuo kliuviniu ir žengė per slenkstį į oficialiai 
įrengtą vestibiulį. 

— Norėčiau pamatyti panelę Berton. Pažadu ilgai jos negai- 
šinti. į 

— Jei ieškote darbo, panele, jums reikės užpildyti prašymą 
ir pristatyti nuotraukas. Ji nesusitinka su mergina neperžiū- 


rėjusi nuotraukų. 

— Aš neieškau darbo. 

Jis dar kartą ilgokai ją apžiūrėjo, paskui, matyt, priėjo prie 
palankios išvados. 

— Pavardė? 

— Aleksandra Geiter. 

— Palaukite čia, girdite? 

— Taip, pone. 

— Niekur neikite. 

— Pažadu. 

Jis pasitraukė į namo gilumą, nuėjo pro laiptus tokio dy- 
džio žmogui neįprastais grakščiais ir lengvais žingsniais. Jo 
nurodymas likti vietoje buvo toks įsakmus, kad batai tarsi 
prikalti prilipo prie grindų. Niekas nebūtų jos nuo ten at- 
plėšęs. 

Bet po kelių akimirkų ją patraukė sklindanti muzika. Tylus 
pokalbis ir švelnus juokas masino prieiti prie violetinių bro- 
kato užuolaidų, skiriančių koridorių nuo kambario. Užuolai- 
dų kraštai užėjo vienas ant kito, tad ji nieko nematė. Nedrą- 
siai pakėlusi ranką juos praskleidė ir žvilgtelėjo pro plyšelį. 

— Panele Geiter. 

Ji pašoko ir greitai atsigręžė kaltai nuleisdama ranką. Prie 
jos grėsmingai artėjo barzdotas milžinas, bet jo švelnios raus- 
vos lūpos linksmai trūkčiojo. 

— Prašom čionai, - tarė mamutas. 

Jis nusivedė ją už laiptų ir sustojo prie uždarų durų. Tris 
kartus smarkiai pabeldęs, stumtelėdamas jas atidarė ir pa- 
sitraukė į šalį leisdamas Aleksai įeiti. Tada užvėrė paskui ją 
duris. 

Aleksa tikėjosi, kad madam gulės atsilošusi ant atlaso pa- 
klodžių. Bet ji sėdėjo prie didelio praktiško rašomojo stalo, 
kurio abiejuose kraštuose buvo metalinės spintelės su stal- 
čiais. Sprendžiant iš sąskaitų knygų bei aplankų skaičiaus ir 
šūsnių korespondencijos, paskleistos po visą stalą, atrodė, 
kad čia tvarkomas ne mažesnis verslas nei buduare. 

Jos drabužiai taip pat nebuvo tokie, kokių Aleksa tikėjo- 
si. Užuot vilkėjusi kūną vos dengiančius apatinius, ji dėvėjo 
pagal užsakymą pasiūtą vilnonį kostiumėlį. Bet papuošalai 
buvo įmantrūs - visi tikri ir rinktiniai. 

Jos plaukai buvo sniego baltumo ir atrodė kaip kalnas, nu- 
lipdytas iš cukraus vatos. Bet tas pasenęs stilius jai kažkodėl 
tiko. Kaip ir sesers Vandos, jos figūra kiek papilnėjo, bet ir 
šiuo požiūriu ji laikėsi gerai. Veido spalva buvo geriausia jos 
ypatybė. Nepriekaištinga, glotni ir balta kaip pienas. Aleksa 
abejojo, ar ji kada nors buvo atidengta pražūtingai vakarų 
Teksaso saulei. 

Mėlynos akys, kuriomis ji įvertino Aleksą, buvo tokios pat 
suktos kaip ir katės, tupinčios ant stalo kampo, arčiausiai de- 
šinės rankos. 

— Turite geresnį skonį nei jūsų motina, - tarė ji be jokios 
įžangos, lėtai nuo kojų iki galvos nužvelgdama Aleksą. - Se- 
lina buvo dailių bruožų, bet nejautė stiliaus. O jūs jaučiate. 
Sėskite, panele Geiter. 

— Dėkui. - Aleksa atsisėdo ant kėdės prie stalo. Nusijuokė 
ir susigraužusi papurtė galvą. - Atleiskite, kad spoksau. 

— Neimu į galvą. Neabejoju, kad pirmą kartą matote 
madam. 

— Tiesą sakant, ne. Palaikiau kaltinimą vienai moteriai Os- 
tine, kurios modelių agentūra, kaip vėliau buvo įrodyta, buvo 
prostitucijos tinklas. 

— Ji buvo neatsargi. 

— Padariau savo namų darbus. Iškėlėme jai bylą be galimy- 
bės išsisukti. | 

— Ar turėčiau laikyti tai perspėjimu? 

— Jūsų veikla nepatenka į mano jurisdikciją. 

— Kaip ir jūsų motinos nužudymo byla. — Plonytę juodą ci- 
garetęji prisidegė kaip vyras, taupiais judesiais, vieną pasiūlė 
ir Aleksai, bet ši atsisakė. — Gersite? Atleiskite, kad siūlau, 


bet atrodote taip, lyg jums būtų ne pro šalį. 

Ji mostelėjo į lakuotą gėrimų spintelę, inkrustuotą perla- 
mutru. 

— Ne, dėkui. Nieko. 

— Piteris sakė, kad atsisakėte užpildyti prašymą, tad spėju, 
jog esate čia ne todėl, kad ieškote darbo. 

— Ne, neieškau. 

- Gaila. Puikiausiai tiktumėte. Gražus kūnas, geros kojos, 
neįprasti plaukai. Ar jie natūralios spalvos? 

— Taip. 

Madam nepadoriai nusiviepė. 

— Net keli nuolatiniai klientai jumis labai džiaugtųsi. 

— Dėkui, - šaltai tarė Aleksa. Po tokio komplimento jai no- 
rėjosi nusiprausti. 

— Spėju, kad esate čia su reikalu. Savo reikalu, - tarė ji tin- 
giai šypsodamasi, - ne mano. 

— Norėčiau užduoti kelis klausimus. 

— Pirmiausia norėčiau užduoti savo klausimą. 

- Gerai. 

— Arjus čia pasiuntė Ridas? 

— Ne. 

— Gerai. Būčiau nusivylusi. 

— Susiradau jus per jūsų seserį. 

Vienas antakis pakilo coliu aukščiau. 

— Vandą Geil? Maniau, ji įsitikinusi, kad garsiai ištarusi 
mano vardą pavirstų druskos stulpu ar dar kokia nors pana- 
šia nesąmone. Kaip ji laikosi? Tiek to, - tarė ji pajutusi, kad 
Aleksa dvejoja. - Mačiau Vandą Geil iš tolo. Ji atrodo siau- 
bingai. Tas niekšelis, kuris skelbiasi esąs Dievo žmogus, be- 
veik sugadino jai sveikatą ir sudarkė išvaizdą. Vaikai vaikšto 
kaip nudriskėliai. Jei ji nori taip gyventi, puiku, bet kodėl 
reikia užkarti skurdą jiems? - Ji buvo nuoširdžiai pasipikti- 
nusi. - Būti vargšu - joks teisuoliškumas. Norėčiau jai padėti 
pinigais, tačiau esu tikra, kad ji verčiau badaus, nei paims iš 
manęs kokį centą, net jei vyras ir leistų. Ar ji taip tiesiai ir 
išpyškino, kad jos sesuo - kekšė? 


— Ne. Ji man tik nurodė kelią. Ko gera, ji manė, kad aš jau 
žinau jūsų... užsiėmimą. 

— Nežinojote? 

— Ne. 

— Mano verslas buvo pelningas, bet aš ketinu užsiimti nau- 
ja veikla. Dulkindavau vyrus, panele Geiter, nes man būdavo 
smagu. Vis dar juos dulkinu, bet dabar tą dažniausiai darau už 
pinigus. Ir žinote ką? Pinigai suteikia dar daugiau smagumo. 

Jos juokas buvo gerklinis ir pernelyg ramus. 

Ji nė per nago juodymą neturėjo Vandos Geil drovumo. 
Aleksai susidarė įspūdis, kad Nora Geil nebijo nė paties šė- 
tono - galėtų prieiti prie jo ir spjauti į akis nė nesuvirpėjusi. 
O paskui tikriausiai jį sugundytų. 

— Tiesą sakant, - vėl prašneko ji, - jums pavyko, kad mane 
radote. Ką tik grįžau iš susitikimo su savo bankininku. Kad ir 
kaip būtų užsiėmęs, randa laiko mane priimti. 

Ji mostelėjo į atverstą aplanką ant stalo. Net skaitydama 
iš priešingos pusės Aleksa atpažino logotipą ant firminio 
blanko. 

— NGB korporacija, - vien lūpomis ištarė ji. Kai jos akys vėl 
susitiko su madam akimis, Nora Geil džiūgavo. - Jūs esate 
NGB korporacija? Nora Geil Berton, - tarė ji tyliai. 

— Taip, teisingai. 

— Jūs pasirašėte laišką, kurį man atsiuntė verslininkai. 

— Padėjau jį parengti. - Jos ilgi, išpuoselėti nagai paniro į 
puikų katės kailį kasydami paausius. - Man nepatinka, ką čia 
mėginate padaryti, panele Geiter. Visai nepatinka. Ketinate 
suduoti prakeiktą smūgį visiems mano rūpestingai suorkes- 
truotiems plėtros planams. 

— Kiek pamenu, NGB korporacija siūlo netoli „Perselio 
aukštumų“ statyti viešbutį atostogaujantiems. 

- Visiškai teisingai. Viešbutį, kuriame būtų golfo aikšty- 
nas, žaidimų vejos, teniso kortai, baseinas. Kad ir ką pasaky- 
tumėte, viską padarysiu. 

— Ar kiekvienam kambariui priklausys ir kekšė? 

Nora Geil dar kartą nešvankiai nusijuokė, visai neįsižeidusi. 

— Ne. Bet kas geriau moka parodyti žmonėms, kaip pui- 
kiai leisti laiką, jei ne sena kekšė? Planą rengia geriausi šalies 
poilsiaviečių architektai. Jis bus įspūdingas, velniškai įman- 
trus, kokius, mano manymu, mėgsta turizmo verslas. Visi 
atvykstantieji į Teksasą iš kitų valstijų, ypač toliau iš rytų, 
tikisi pamatyti mus rėksmingus, triukšmingus ir neturinčius 
skonio. Nenoriu, kad mano klientai nusiviltų. 

— Ar turite pinigų tokiam viešbučiui pastatyti? —- paklausė 
Aleksa. Piktumas užleido vietą smalsumui. 

— Turiu pakankamai pasidėjusi į šalį, kad galėčiau pasisko- 
linti. Brangute, šitais laiptais lipo daugiau kaubojų, sunkveži- 
mių vairuotojų, naftos verslovių darbininkų, įstaigų tarnau- 
tojų, esamų ir būsimų valstybės vyrų, nei galima suskaičiuo- 
ti, - tarė ji rodydama į laiptus. - Tiesą sakant, galėčiau tiksliai 
pasakyti, kiek jų buvo, kiek kiekvienas užtruko, ką darė, ką 
gėrė, ką rūkė, - ką tik norėtum sužinoti. Mano apskaita tiksli. 
Esu kekšė, bet velniškai nuovoki. Imiesi šio verslo žinodama 
ne tik ką padaryti, kad vyras nuleistų. Imiesi žinodama, kaip 
tą padaryti greitai, kad galėtum pereiti prie kito kliento. Taip 
pat privalai žinoti, kaip priversti jį išmesti keliais doleriais 
daugiau, nei ketino. - Ji atsilošė ir paglostė katę. - Taip, aš 
turiu pinigų. Bet dar svarbiau, kad aš turiu smegenų ir žinau, 
ką daryti, kad jie sukrautų turto. Su tuo viešbučiu aš galiu 
dirbti teisėtai. Nebereikės čiulpti kieto pimpalo, nebent pati 
to norėčiau, arba klausytis dar vienos nesėkmės istorijos, 
kaip kokio vyro žmona jo nesupranta. Gyvenu laukdama tos 
dienos, kai galėsiu išsikraustyti iš šitos vietos į miestą, iškel- 
ti galvą ir pasakyti „pabučiuokit man į subinę“ visiems, ku- 
riems nepatinka, kad atsikrausčiau į jų kaimynystę. - Ji dūrė 
cigarete Aleksos pusėn. - Man nereikia štai tokios aistruolių 
kapitonės kaip jūs, kad ateitų čia ir viską suknistų. 

Tai bent kalba. Aleksa netikėtai susižavėjo, bet nepabūgo. 

— Nedarau nieko kito, tik bandau ištirti žmogžudystės 
bylą. 

— Jūs tai darote ne dėl įstatymo ir ne dėl tvarkos. Valstijai 
nusispjaut, kas nužudė Seliną Geiter, kitaip byla būtų buvusi 
išnagrinėta jau prieš daugybę metų. 

— Ką tik pripažinote, kad atnaujinamas bylos tyrimas. 

Nora Geil elegantiškai gūžtelėjo pečiais. 

— Gal teisiniu požiūriu, bet ne asmeniniu. Žinai, brangute, 
paklausyk mano patarimo. Dabar kalbu su tavimi taip, kaip 
kalbėčiau su viena iš savo mergaičių, jei jai nesisektų. - Ji pa- 
linko į priekį. - Važiuok namo. Palik čia viską taip, kaip buvo. 
Visi bus laimingesni, ypač tu. 

— Panele Berton, ar žinote, kas nužudė mano motiną? 

— Ne. 

— Ar tikite, kad ją nužudė Kvaišelis Badis? 

— Tas niekuo dėtas kvailelis? Ne. 

— Tad jūs įtariate kažką kitą. Ką? 

— Niekada jums to nepasakysiu. 

— Net davusi priesaiką liudytojo kėdėje? 

Ji papurtė galvą su nuostabiais baltais plaukais. 

— Neapkaltinčiau savo draugų. 

— Tokių kaip Ridas Lambertas? 

— Kaip Ridas Lambertas, - tvirtai pakartojo Nora Geil. - 
Mes seni draugai. 

— Girdėjau. 

Kimus Noros Geil kikenimas privertė Aleksą pakelti galvą. 

— Ar tau įdomu, kad mudu su Ridu dulkindavomės kaip pa- 
kvaišę? 

— Kodėl turėtų būti įdomu? 

Nenuleisdama akių nuo Aleksos Nora Geil išpūtė į lubas 
kamuolį dūmų ir krištolo peleninėje užgesino cigaretę. 

— Tai tu man pasakyk, brangute. 

Aleksa pasitempė į viršų mėgindama atgauti griežtos pro- 
kurorės įvaizdį. 

— Arjis praleido su jumis tą naktį, kai buvo nužudyta mano 
motina? 

— Taip, - atsakė ji nedvejodama. 

— Kur? 

— Tikriausiai mano automobilyje. 

— Dulkinotės kaip pakvaišę? 

— Kas tau darbo? 

— Domiuosi grynai profesiškai, - atšovė Aleksa. - Mėginu 
nustatyti Rido Lamberto alibi. Man reikia žinoti, kur buvote, 
ką darėte ir kaip ilgai. 

— Nematau tiesioginio ryšio. 

— Leiskite man spręsti apie tiesioginį ryšį. Be to, koks bus 
skirtumas, jei man dabar pasakysite? Esu tikra, kad šiuos 
atsakymus pateikėte jus anksčiau apklaususiems pareigū- 
nams. 

— Niekas manęs neklausinėjo. 

— Ką? - riktelėjo Aleksa. 

— Niekas niekada manęs neklausinėjo. Ko gera, Ridas pa- 
sakė, kad buvo su manim, ir jie juo patikėjo. 

— Arjis su jumis praleido visą naktį? 

— Galiu prisiekti teisme. 

Aleksa ilgai ir ramiai į ją žvelgė. 

— Bet ar jis buvo su jumis? 

— Davusi priesaiką, teisme patvirtinčiau, kad buvo, - tarė ji 
žiūrėdama provokuojančiomis akimis. 

Buvo prieitas aklagatvis. Aleksa nutarė liautis daužiusi 
galvą į sieną. Nuo to skaudėjo. 

— Ar gerai pažinojote mato motiną? 

— Pakankamai gerai, kad neverkčiau, kai ji mirė. - Ji buvo 
tiesmuka, kaip ir Steisė Voles. Aleksa jau turėjo prie to pri- 
prasti, bet nepriprato. - Klausyk, meilute, nesinori kloti taip 
tiesiai, bet man nepatiko tavo motina. Ji žinojo, kad ir Ridas, 
ir Džunijoras ją myli. Pagunda buvo tiesiog per didelė. 

— Kokia pagunda? 


— Žaisti su jais, supriešinti, pažiūrėti, kaip toli ji gali nueiti. 
Kai žuvo tavo tėtis, ji vėl ėmė su jais meilikauti. Ridas nega- 
lėjo greitai atleisti, kad ji pastojo, užtat Džunijoras atleido. 
Manau, jis matė, kad turi progą, ir ją stvėrė. Šiaip ar taip, jis 
ėmė rimtai ją merginti. Jo namiškiams tas nepatiko. Steisė 
Voles dėl to vos nesprogo. Bet atrodė, kad galų gale Džunijo- 
ras gaus Seliną. Jis visiems, kurie tik norėjo klausytis, skelbė, 
kad vos baigęs mokyklą ją ves. Mirtinai glostė tavo senelės 
savimeilę. Ji bodėjosi Ridu ir norėjo, kad Džunijoras Minto- 
nas taptų jos žentu. 

Ji nutilo prisidegti kitos cigaretės. Aleksa nekantriai lau- 
kė, jai krūtinę sprogdino standus mazgas. Kai Nora Geil pri- 
sidegė cigaretę, ji paklausė: 

— Ką Ridas manė apie Selinos ir Džunijoro vedybas? 

— Jis vis dar siuto ant Selinos, bet ji jam rūpėjo, velniškai 
rūpėjo. Štai kodėl tą naktį atėjo pas mane. Selina buvo išėjusi 
į rančą vakarienės. Ridas tikėjosi, kad Džunijoras jai pasipirš. 
Jis manė, kad iki ryto jie jau bus susižadėję. 

— Bet rytą Selina buvo negyva. 

— Visai teisingai, brangute, - šaltakraujiškai atsakė Nora 
Geil. - Ir, mano nuomone, tai buvo geriausias jų problemos 
sprendimas. 

Tarsi pabrėždamas stulbinamą jos pareiškimą nuaidėjo šūvis. 


Trisdešimt kotvirtas 


- I erasis Dieve, kas tai? 

Aleksa pašoko ant kojų. 

— Manau, šūvis. - Nora Geil liko pasigėrėtinai rami, bet 
nelaukdama, kol duris plačiai pravers Aleksą įleidęs vyriškis, 
atsidūrė prie jų. - Ar yra sužeistų, Piteri? 

— Taip, ponia. Šauta į vieną klientą. 

— Skambink Ridui. 

— Taip, ponia. 

Piteris palinko prie telefono ant rašomojo stalo. Nora Geil 
išėjo iš kabineto. Aleksa išsekė iš paskos. Madam teatrališku 
mostu plačiai praskleidė užuolaidas ir vienu žvilgsniu įverti- 
no įvykio vietą. Blogos nuojautos ir smalsumo genama Alek- 
sa žvilgtelėjo Norai Geil per petį. 

Du vyrai, Aleksos manymu, apsaugininkai, laikė kitą vyriš- 
kį prispaustą prie puošnaus baro. Keletas pusnuogių jaunų 
moterų gūžėsi ant tamsiai violetiniu aksomu apmuštų baldų. 
Dar vienas vyras tysojo ant grindų. Po juo telkėsi kraujo kla- 
nas, sunkėsi į pastelinį rytietišką kilimą. 

— Kas atsitiko? 

Nesulaukusi atsakymo, Nora Geil pakartojo klausimą, tik 
gerokai griežčiau. 

— Jie susipešė, - pagaliau atsakė viena prostitutė. - Nespė- 
jome nė mirktelėti, ir pasigirdo šūvis. 

Ji parodė žemyn. Ant grindų, prie tysančio vyriškio kojų, 
gulėjo revolveris. 

— Dėl ko jie susipešė? 

Po ilgokos tylos viena mergina baimingai pakėlė ranką. 

— Eik į mano kabinetą ir būk tenai. - Noros Geil balsas 
buvo šaltas kaip traškantis ledas. Vadinasi, merginos turėjo 
žinoti, kaip išvengti tokio incidento. - Kitos eikite į viršų ir 
būkite ten, ko! pasakysiu, ką daryti toliau. 

Nė viena nesiginčijo. Nora Geil puikiai vadovavo savo vers- 
lui. Jaunosios moterys šmėkštelėjo pro Aleksą kaip pulkas 
drugelių. Lipdamos laiptais į viršų sutiko keletą vyrų, paniš- 
kai lekiančių žemyn. Bėgdami jie vilkosi drabužius. Nė vienas 
nesidairė į šalis ir išmovė pro lauko duris. 

Vaizdas atrodė juokingas, bet kikenti nesinorėjo. Aleksa 
apmirė. Anksčiau jai teko iš tolo susidurti su smurtu, bet 
skaityti apie nusikalstamą veiką policijos ataskaitoje buvo 
visai kas kita nei patirti ją tiesiogiai. Ką tik pralieto žmogaus 
kraujo vaizdas ir kvapas gąsdino ir buvo labai tikras. 

Kai prie jų priėjo Piteris, Nora Geil mostelėjo į kraujuojan- 
čio vyriškio pusę. Piteris priklaupė ir prispaudė pirštus prie 
vyro miego arterijos. 

— Jis gyvas. 

Aleksa pamatė, kad Nora Geil šiek tiek atsipalaidavo. Padė- 
tį ji valdė labai ryžtingai, bet vis tiek nebuvo akmeninė. Dėl 
susiklosčiusių aplinkybių nerimavo labiau, nei parodė. 

Išgirdusi sirenos gausmą, Nora Geil pasuko durų link ir 
prie slenksčio pasisveikino su vidun įsiveržusiu Ridu. 

— Kas atsitiko, Nora Geil? 

- Dėlvienos merginos kilo konfliktas, - pranešė ji. - Šauta 
į vyrą, bet jis gyvas. 

— Kurjis? Greitoji jau... - Pastebėjęs Aleksą ūmai Ridas nu- 
tilo. Iš pradžių vien spoksojo į ją nuoširdžiai nustebęs, paskui 
jo veidas nuo įtūžio apsiniaukė: - Po velnių, ką čia veikiate? 

— Vykdau savo tyrimą. 

— Tyrimą, po šimts pypkių! - suriaumojo jis. - Nešdinkitės 
iš čia po velnių. 

Sužeistasis sudejavo atkreipdamas Rido dėmesį. 

— Siūlau dirbti savo darbą, šerife Lambertai, - kandžiai at- 
sakė Aleksa. 

Jis nusikeikė ir priklaupė šalia vyriškio. Bet pamatęs, kaip 
plūsta kraujas, tučtuojau dėmesį nuo Aleksos nukreipė į 
auką. 

— Kaip laikaisi, kaubojau? - Vyras sudejavo. - Kuo tu vardu? 

Jo vokai suplazdėjo ir akys atsimerkė. Jis suprato klausi- 
mą, bet atsakyti, regis, nepajėgė. Ridas švelniai traukė jo dra- 
bužius, kol aptiko, iš kur plūsta kraujas. Kulka pervėrė jam 
šoną ties juosmeniu. 

— Gyvensi, - pažadėjo jam, - tik pakentėk dar kelias minu- 
tes. Greitoji jau važiuoja. 

Atsistojo ir priėjo prie vyro, vis dar laikomo apsaugininkų. 
Šis stovėjo nuleidęs galvą. 

— O tu? Turi vardą? - paklausė Ridas kilstelėdamas vyro 
smakrą. - Nagi, sveikas, Luisai, - nutęsė. - Maniau, nebema- 
tysime tavo vargano kailio. Nepaklausei mano perspėjimo, 
ką? Negaliu apsakyti, kaip malonu bus vėl tave pasodinti. 

— Nesulauksi, Lambertai, - akiplėšiškai nusišaipė vyras. 

Ridas užsimojo kumščiu, smogė vyrui į juosmenį. Pusan- 
tros pėdos pilvo audinių prisispaudė prie nugarkaulio. Luisas 
susilenkė, bet taip išbuvo tik tol, kol Rido kumštis pasiekė jo 
smakrą ir galingu smūgiu pakėlė į viršų. Tada šerifas stvėrė 
už švarko atlapų ir smarkiai trenkė vyruką į sieną. 

— Per daug plepi, Luisai, - truputį uždusęs ramiai tarė Ri- 
das. - Pažiūrėsim, ką šnekėsi pasėdėjęs mėnesiuką ar du to- 
kioje vietoje, kur nedori vyrukai privers tave kas dieną pus- 
ryčių žiaumoti jų pimpalus. 

Vyriškis bejėgiškai suinkštė. Rido paleistas nuslydo siena 
žemyn ir kaip maišas susmuko ant grindų. Į kambarį įžengė 
du pavaduotojai kvailai dairydamiesi į ištaigingą aplinką. 

— Jis priešinosi suimamas, - ramiai tarė Ridas rodydamas į 
Luisą, tada trumpai įsakė jį surakinti, pranešti jo teises ir su- 
imti kaltinant mėginimu nužudyti. Jis pasitarė su greitosios 
medikais, įėjusiais paskui pavaduotojus ir besirūpinančiais 
sužeistuoju. 

- Jis neteko daug kraujo, - pranešė Ridui vienas iš jų durda- 
mas adata aukai į ranką. - Tai rimta, bet būklė nėra kritiška. 

Patenkintas, kad viskas tvarkoma taip, kaip reikia, Ridas 
nukreipė dėmesį į Aleksą. Tvirtai suėmęs jos žastą, patraukė 
prie durų. 

— Paleiskit. 

— Jums čia nėra ko veikti, nebent Nora Geil jus pasamdė. 
Nora Geil, užsidaryk šiam vakarui. 

— Šiandien penktadienis, Ridai. 

— Blogai. Ir niekam neleisk išeiti. Netrukus kas nors atva- 
žiuos ir pradės apklausą. 

Jis šiurkščiai nusivedė Aleksą laiptais žemyn ir įsodino į 
savo bleizerį, beveik grūste įgrūdo ant sėdynės, tada užtren- 
kė dureles. Pats sėdo prie vairo. 

— Mano automobilis štai ten, - nenorėjo nusileisti ji. - Ga- 
liu pati parvažiuoti į miestą. 

— Vėliau liepsiu pavaduotojui jį paimti. - Pasuko raktelį ir 
įjungė variklį. - Dėl Dievo, ko čia atėjote? 

— Nežinojau, kur einu, kol neatvažiavau. 

— Na, kai supratote, kodėl neišvažiavote? 

— Norėjau pasikalbėti su Nora Geil. Kaip suprantu, ji - la- 
bai sena ir brangi jūsų draugė, - apsimestinai saldžiai tarė 
Aleksa. 

Plento sankryžoje jie sutiko įsukantį patrulių automobi- 
lį. Ridas davė ženklą pavaduotojui sustoti ir nuleido lango 
stiklą. 

— Duokite man savo raktelius, - paliepė Aleksai. 

Ji padavė, nes Ridas vis tiek būtų paėmęs, be to, nors apsi- 
metė drąsi, visa virpėjo. 

Ridas numetė raktelius pavaduotojui ir nurodė jo partne- 
riui parvairuoti panelės Geiter automobilį prie „Vakariečio“ 
motelio, kai baigs pirminę susišaudymo vietos apžiūrą. Su- 
tvarkęs šį reikalą, nuzvimbė plentu. 

— Nejau nė kiek nesijaučiate kaltas? - paklausė Aleksa. 

— Dėl ko? 

— Kad užsimerkiate ir savo apygardoje leidžiate veikti vieš- 
namiui? 

— Nesijaučiu. 

Ji žvelgė į jį visiškai apstulbusi. 

— Kodėl ne? Todėl, kad madam - jūsų sena meilė? 

— Ne visai. Noros Geil namuose potencialūs ramybės 
drumstėjai susitelkia vienoje vietoje. Jos apsaugininkai pri- 
žiūri, kad jie deramai elgtųsi. 

— Šiandien nesužiūrėjo. 

— Ši diena buvo išimtis. Tas šunkara, kad ir kur būtų, pri- 
daro bėdos. 

— Turėčiau pranešti apie jus dėl žiauraus elgesio. 

— Jis pats prisiprašė, ir ne tik dėl to. Paskutinį kartą, pa- 
kliuvęs į mūsų sistemą, išsisuko dėl formalios smulkmenos. 
Šį kartą sės kaip didelis ir ilgai sėdės. Beje, - pridūrė jis, — 
Naujojoje Meksikoje sučiuptas Lailas Terneris. Jis prisipaži- 
no perrėžęs Lipniui gerklę dėl to, kad šis dulkino Rubę Fėją. 
Jūs jam buvot visiškai ne galvoj, tad galite liautis dairiusis 
per petį, ar netyko koks baubas. 

— Dėkui, kad pasakėte. - Dėl žinios ji aprimo, bet galvoje 
dar sukosi pastarieji įvykiai. - Nemėginkite nukreipti kalbos 
į šalį. Neketinu šito nutylėti. Patui Častenui bus smagu suži- 
noti, kad tiesiai po jo nosimi veikia viešnamis. 

Ridas nusijuokė. Nusivožė skrybėlę, ranka perbraukė sau 
plaukus ir papurtė galvą nusivylęs jos naivumu. 

- Ar kada nors matėte ponią Časten? 

— Kuoji čia dėta... 

— Ar matėte? 


— Ne. Kalbėjau su ja telefonu. 

— Ji vietos klubo ragana - įdegusi oda, užtempta ant vienų 
kaulų. Apsikarsčiusi auksiniais papuošalais labiau nei koks 5ą- 
vadautojas, net kai žaidžia tenisą. Ji mano, kad jos šūdas ne- 
dvokia. Ar susidarėte vaizdą? Jai patinka būti apygardos pro- 
kuroro žmona, bet nepatinka pats prokuroras, ypač lovoje. 

— Manes nedomina... 

— Anot jos, sekso preliudija yra tokia: „Paskubėk, tik ne- 
sugadink man šukuosenos", ir ji tikriausiai verčiau numirtų, 
nei leistų jam pabaigti į burną. 

— Esate šlykštus. 

— Patas pas Norą Geil turi savo numylėtinę, kuri praris ir 
dar apsimes, jog jai patinka, tad jis nepajudins nė piršto, kad 
tą vietą uždarytų. Jei būtumėte nuovoki, - nors tuo aš prade- 
du rimtai abejoti, - netrikdytumėte jo ir net neužsimintumė- 
te, kad žinote, jog čia yra Noros Geil namai. Ir nė nemanykite 
skųsti teisėjui Volesui. Jis pats niekada nedalyvauja, bet čia 
lankosi visi jo draugai. Teisėjas tikrų tikriausiai neketina nu- 
traukti jų linksmybių. 

— Dieve mano, nejau visi šioje apygardoje korumpuoti? 

— Ak, dėl Dievo, Aleksa, suaukite. Visi visame prakeiktame 
pasaulyje yra korumpuoti. Gali būti, kad esate vienintelis as- 
muo, kuris baigė Teisės fakultetą tikėdamas, kad įstatymas 
vis dar paremtas moralumu. Visi dėl ko nors kalti. Kiekvienas 
turi savo paslaptį. Jei esate laimės kūdikis, kito žmogelio pa- 
slaptis bus begėdiškesnė nei jūsų. Ir ta paslaptimi pasinaudo- 
site, kad jis neprasižiotų apie jūsiškę. 

— Džiaugiuosi, kad iškėlėte šį klausimą. Tą naktį, kai buvo 
nužudyta Selina, jūs buvote su Nora Geil. 

- Sveikinu. Pagaliau bent kartą atspėjote teisingai. 

- Čia ne spėjimas. Man pasakė Vanda Plamet. 

— Kada supratote, kas ji tokia? 

— Nesupratau, - kiek nenoriai prisipažino ji, - atpažinau ją 
nuotraukoje mokyklos albume. Galėjote man pasakyti, Ridai. 

— Galėjau, bet tada būtumėte anksčiau pradėjusi ją kamuoti. 

— Aš jos nekamavau. Ji buvo labai paslaugi. 

— Buvo išsigandusi. Dabar į ją pažiūrėjęs niekaip nepasaky- 
tum, kokį triukšmą mokėdavo sukelti. 

— Verčiau pakalbėčiau apie jos seserį, Norą Geil. Ar visą tą 
naktį, kai buvo nužudyta mano motina, praleidote su ja? 

— Norėtumėte žinoti? 

— Ką veikėte? 

— Spėkite iš trijų kartų, o pirmi du nesiskaito. 

— Mylėjotės? 

— Dulkinomės. 

— Kur? 

— Jos namuose. 

— Nora Geil sakė, kad automobilyje. 

Jis greitai aplenkė pikapu važiuojantį fermerį. 

— Gal ir ten. Automobilis, namai - koks skirtumas? Nepri- 
simenu. 

— Prieš tai buvote rančoje. 

— Taip, o ką? 

— Ten vakarieniavote. 

— Jau buvome po vakarienės. 

— Tai buvo ypatingas vakaras - vakarienės buvo pakviesta 
Selina. 

— Nejau neprisimenate, kad apie tai kalbėjomės? 

— Prisimenu. Sakėte, kad išėjote prieš patiekiant desertą, 
nes ne itin mėgote obuolių pyragą. 

— Klystate. Vyšnių pyragą. Ir vis dar nelabai mėgstu. 

— Jūs ne dėl to išėjote, Ridai. 

— Ne? 

Jis surizikavo nukreipti akis nuo kelio ir žvilgtelėti į ją. 

— Ne. Išėjote, nes bijojote, kad Džunijoras tą vakarą pasi- 
pirš Selinai. Ir dar labiau nuogąstavote, kad ji priims jo pa- 
siūlymą. ! 

Prie jos motelio kambario jis staiga sustabdė automobilį 
ir šis sudrebėjo. Ridas išlipo, priėjo prie jos durelių ir atida- 

rydamas beveik nuplėšė jas nuo vyrių. Vėl stvėrė Aleksą už 
rankos, nutempė nuo sėdynės ir pastūmė durų link. Ji prie- 
šindamasi atsigręžė į jį. 

— Kol kas buvau teisi, ar ne? 

— Taip, išėjau nuleisti garo su Nora Geil. 

— Ar padėjo? 

— Ne, tad slapta parslinkau į rančą ir aptikau Seliną kume- 
lių arklidėje. Iš kur, po perkūnais, sužinojau, kad ji ten bus, 
jums dar teks išsiaiškinti, prokurore, - nusišaipė jis. - Išsi- 
traukiau iš kišenės skalpelį. Kodėl nudžioviau jį iš veterinaro 
krepšio, jei galėjau pasmaugti ją plikomis rankomis, - dar kai 
kas, ką jums teks išpainioti. Kol tą darysite, pagalvokite, kur 
buvau jį paslėpęs, kai nusivilkęs visus drabužius barškinau 
Norą Geil. Ji neabejotinai būtų pastebėjusi skalpelį. Šiaip ar 
taip, kelis kartus smogiau Selinai skalpeliu. Tada lavoną pali- 
kau ten, vildamasis, kad pro šalį eidamas užklys Kvaišelis Ba- 
dis, pamatys ją, mėgins jai padėti ir šitaip visas išsikruvins. 

— Manau, viskas tiksliai taip ir buvo padaryta. 

- Šnekate visiškas nesąmones, ir didžioji žiuri manys ly- 
giai tą patį. 

Jis dar kartą piktai stumtelėjo ją durų link. Virpančiu bal- 
su Aleksa tarė: 

— Jūsų rankos kruvinos. 

Jis pažvelgė į jas. 

- Jos ir anksčiau yra buvusios kruvinos. 

— Tą naktį, kai nužudėte Seliną? 

Jo akys vėl nukrypo į Aleksą. Jis prikišo veidą prie pat jos 
ir gergždžiančiu balsu tarė: 

— Ne, tą naktį, kai ji mėgino nutraukti nėštumą. 


Trisdešimt penktas 


Haiet akimirkų Aleksa spoksojo į jį bereikšmiu žvilgsniu. 
Tada puolė. Nagais draskė veidą, batų nosimis spardė blauz- 
das. Jis sukriokė iš skausmo ir nuostabos, kai vienas smar- 
kus spyris pataikė į kelio girnelę. 

— Melagis! Meluoji! Meluoji! 

Ji užsimojo jam į galvą. Ridui pavyko išsisukti. 

— Liaukitės. - Jis sugriebė jos riešus, kad apsaugotų veidą. 
Ji bandė išplėšti rankas vis dar spardydama ir daužydama ke- 
liais. - Aleksa, aš jums nemeluoju. 

— Meluoji! Tu, niekše. Žinau, kad meluoji. Mano motina to 
nebūtų dariusi. Ji mane mylėjo. Mylėjo! 

Ji grūmėsi kaip laukinė katė. Įsiūtis ir adrenalinas pulsavo 
jos kūne suteikdami papildomos jėgos. Vis dėlto už jį stipres- 
nė nebuvo. Kaire ranka laikydamas suimtus jos riešus, jis iš- 
kratė iš jos rankinės raktą ir atrakino duris. Į vidų jie įvirto 
drauge. Ridas kojos spyriu užtrenkė duris. 

Ji spyriojosi šūkčiodama prieštaravimus. Mėgino išvaduo- 
ti rankas iš jo gniaužtų, tarsi išprotėjusi blaškė galvą į šalis. 

— Aleksa, baikite, - nirtulingai įsakė jis. 

— Nekenčiu tavęs. 

- Žinau, bet aš nemeluoju. 


— Meluoji! 

Ji muistėsi ir blaškėsi vis mėgindama užminti jam ant 
kojų. 

Jis jėga parvertė ją ant lovos ir prilaikė savo kūnu. Kietai 
sugniaužęs riešus, kita ranka uždengė jai burną. Ji mėgino 
įkąsti, tad jis prispaudė smarkiau, ir dabar ji nebeįstengė pa- 
judinti žandikaulio, nebent būtų norėjusi susilaužyti kaulus. 

Ji rūsčiai žvelgė į jį pro plaštaką krauju pasruvusiomis aki- 
mis. Su kiekvienu įkvėpimu krūtys kilnojosi. Jis palenkė virš 
jos galvą, plaukai užkrito jam ant kaktos, jis gaudė orą, kol 
atgavo kvapą. 

Pagaliau, pakėlęs galvą, įsistebeilijo jai į akis. 

— Nenorėjau, kad sužinotumėte, - tarė tyliu, virpančiu 
balsu, - bet jūs vis nesiliovėte mygusi. Netekau kantrybės. 
Žodis išskrido, aš jo nebesugausiu, ir tegu mane skradžiai, jei 
tai - netiesa. 

Ji bandė papurtyti galvą, karštas neigimas degė jos akyse. 
Išsirietė mėgindama jį nusimesti, bet nepajėgė. 

— Paklausykite, Aleksa, - tarė jis piktai košdamas pro dan- 
tis. - Iki tos nakties niekas net nežinojo, kad Selina nėščia. 
Jau kelios savaitės buvo grįžusi iš El Paso, bet dar nebuvau 
nuėjęs jos aplankyti, net nepaskambinau. Mano savigarba vis 
dar buvo įžeista. Vaikiškai leidau jai nervintis. - Jis užsimer- 
kė ir liūdnai papurtė galvą. - Mudu vienas su kitu žaidėme 
žaidimus, vaikiškus, kvailus, berniuko ir mergaitės žaidimus. 
Pagaliau nutariau jai atleisti. - Jis nusišypsojo karčiai šaipy- 
damasis iš savęs. - Trečiadienio vakarą nuėjau jos aplankyti, 
nes žinojau, kad jūsų senelė bus pamaldose baptistų bažny- 
čioje. Po pamaldų ji likdavo choro repeticijoje, tad žinojau, 
kad mudu su Selina porą valandų būsime vieni ir galėsime 
išsiaiškinti. Atėjęs prie jos namų, kelis kartus pabeldžiau, bet 
ji nepriėjo prie durų. Žinojau, kad ji viduje. Kitoje namo pu- 
sėje, ten, kur jos miegamasis, degė šviesa. Pamaniau, gal ji 
prausiasi po dušu arba taip garsiai klausosi radijo, kad negir- 
di mano beldimo, tad užėjau už namo. 

Aleksa ramiai gulėjo po juo. Jos akys jau nebuvo susiaurė- 
jusios iš pykčio, dabar jose blizgėjo nepralietos ašaros. 

- Žvilgtelėjau pro miegamojo langą. Šviesa degė, bet Se- 
linos ten nebuvo. Pabeldžiau į stiklą. Ji neatsiliepė, bet pa- 
stebėjau jos šešėlį, judantį ant vonios sienos. Mačiau jį pro 
duris. Jos buvo truputį pravertos. Pašaukiau ją vardu. Žino- 
jau, kad mane girdi, bet ji vis tiek neišėjo. Tada... - Prieš pa- 
sakodamas toliau, jis stipriai užsimerkė. Veidas skausmingai 
persikreipė. - Ėjau iš proto, suprantate, nes maniau, jog ji tik 
vaidina, kad manęs vengia. Ji plačiau pravėrė vonios duris, ir 
pamačiau ją ten stovinčią. Kurį laiką tik žiūrėjau jai į veidą, 
nes buvau taip seniai jos nematęs. Ji spoksojo į mane. Atrodė 
suglumusi, tarsi klaustų: „O kas dabar? Ir tada pastebėjau 
kraują. Ji vilkėjo naktinius marškinius, o jų priekiniu kraštu 
buvo nutįsęs raudonas dryžis. 

Aleksa užsimerkė. Didelės drumzlinos ašaros ištryško iš 
po virpančių vokų ir nuriedėjo Ridui ant pirštų. 

— Velniškai išsigandau, - kimiai tarė jis. - Įsiveržiau į namą. 
Net neprisimenu kaip. Tikriausiai pakėliau langą ir įlindau. 
Šiaip ar taip, netrukus buvau jos miegamajame ir laikiau ją 
apkabinęs. Po kurio laiko abu atsidūrėme ant grindų, ji kaž- 
kaip susmuko mano rankose. Nenorėjo pasakyti, kas nutiko. 
Šaukiau ant jos, purčiau ją. Po kurio laiko atgręžė man į krū- 
tinę veidą ir sukuždėjo: „Vaikas. Tada suvokiau, ką reiškia tas 
kraujas ir iš kur jis plūsta. Paėmiau ją į glėbį, išbėgau laukan 
ir įkėliau į savo automobilį. 

Jis susimąstęs nutilo. Kai vėl ėmė pasakoti, jausmas, dras- 
kęs jo balsą, buvo dinges. Prabilo dalykiškai: 

— Mieste buvo daktaras, slapta darantis abortus. Visi tą ži- 
nojo, bet niekas apie tai nekalbėdavo, nes tada Teksase abor- 
tai vis dar buvo neteisėti. Nuvežiau Seliną jam. Paskambinau 
Džunijorui ir liepiau atsivežti pinigų. Jis mus ten pasitiko. 
Mudu su juo sėdėjome laukiamajame, kol daktaras teikė jai 
pagalbą. 


Jis ilgai žvelgė iš viršaus į Aleksą, tada atitraukė ranką. 
Delnas paliko visiškai baltą įspaudą ant skruostų ir smakro, 
nors veidas ir šiaip buvo blyškus kaip šmėklos. Dabar jos kū- 
nas po juo buvo nuolankus ir ramus, tarsi negyvas. Nykščių 
galais jis nušluostė nuo skruostų ašaras. 

— Būk prakeiktas, jei man meluoji, - sukuždėjo ji. 

- Nemeluoju. Galite paklausti Džunijoro. 

— Džunijoras tave palaikytų, net jei tvirtintum, kad dan- 
gus žalias. Pasiklausiu daktaro. 

— Jis mires. 

— Taip ir maniau, - sausai nusijuokė ji. - Kuo ji naudojosi, 
kad mane nužudytų? 

— Aleksa, nereikia. 

— Pasakyk. 

— Ne. 

— Kas tai buvo? 

— Nesvarbu. 

— Pasakyk, po velnių! 

— Tavo senelės mezgimo virbalas! 

Ramus pasikeitimas frazėmis baigėsi riksmu. Ūmai stojusi 
tyla buvo kurtinanti. 

— Dieve mano, - suinkštė Aleksa sukąsdama apatinę lūpą 
ir nusigręždama į pagalvę. - Dieve. 

— Ša, neverkite. Selina jūsų nesužeidė, tik pati susižeidė. 

— Bet norėjo sužeisti mane. Nenorėjo, kad gimčiau. - Rau- 
da purtė visą jos kūną. Ridas ją sugėrė. - Kodėl daktaras ma- 
nęs neišėmė, kol ją tvarkė? 

Ridas neatsakė. 

Aleksa atsigręžė ir įsistebeilijo į jį. Sugriebė jo marškinius. 

- Ridai, kodėl? | 

— Jis siūlė taip padaryti. 

— Tai kodėl nepadarė? 

— Nes prisiekiau, kad jei jis taip padarys, aš jį užmušiu. 

Tarp jų supleveno jausmas. Jis buvo toks stiprus, kad 
užgniaužė jai kvapą ir iki skausmo suspaudė krūtinę. Ji ne- 
valingai, be žodžių suaimanavo. Pirštai akimirką paleido jo 
marškinių audinį, bet tik tam, kad galėtų sugriebti tvirčiau 
ir pritraukti arčiau. Jos nugara vėl išsirietė virš lovos, bet ne 
tam, kad jį nusimestų, - kad prisiglaustų prie jo. 

Jis panardino pirštus jai į plaukus, pakreipė savo medaus 
spalvos galvą ir prispaudė burną prie jos lūpų. Jos buvo pra- 

Pašėlusiai skubėdama ji ištraukė rankas iš apsiausto ran- 
kovių ir apkabino jam sprandą. Jis staiga pakėlė galvą ir pa- 
žvelgė žemyn į ją. Nuo verksmo jai po akimis juodavo ratilai, 
bet mėlynos rainelės buvo tyros kaip krištolas ir ramiai žvel- 
gė į jį. Ji puikiai suprato, ką daro. Jam tik tiek ir tereikėjo 
sužinoti. 

Jis nykščiu perbraukė jai per lūpas - šios buvo drėgnos ir 
pabrinkusios nuo tvirto jo bučinio. Negalėjo galvoti apie nie- 
ką kita, tik vėl ją bučiuoti, dar tvirčiau. Ir jis bučiavo. 

Jos kaklas buvo išriestas ir virpėjo prisilietus lūpomis. Jis 
švelniai įsisiurbė į odą, tada paglostė liežuviu. Nosimi priglu- 
do prie ausies ir prie kaklo apačios, o kai ėmė trukdyti jos 
drabužiai, pasodino ją ir per galvą nutraukė megztinį. 

Kai vėl abu atsigulė, kambaryje buvo girdėti tik garsus ir 
nelygus jų kvėpavimas. Jis atsegė jai liemenėlę ir nustūmė 
kaušelius į šalį. 

Pirštai slydo jos kūnu, šiltu ir rausvu nuo susijaudinimo. 
Suėmė vieną krūtį, stumtelėjo aukštyn ir lūpomis sugavo 
spenelį. Čiulpė stipriai, sukeldamas dilgčiojimą įsčiose, bet 
kartu ir subtiliai erzindamas. Kai spenelis sustandėjo, šiurkš- 
čiai brūkštelėjo per jį liežuviu. 

Sumišusi ir laiminga Aleksa riktelėjo jo vardą. Jis panar- 
dino veidą jai tarp krūtų, laikydamas prispaudęs ritino ją 
ant savęs ir tuo pat metu vadavosi iš striukės. Aleksa pra- 
dėjo plėšti jo marškinių sagas. Jis atsegė sijono užtrauktuką 

ir sagutes, tada nustūmė klubais žemyn, kartu nuvilkdamas 
ir apatinį sijoną. Aleksa pirštais perbraukė per tankiai sužė- 
lusius jo krūtinės plaukus, kur pakliuvo lūpomis pakštelėjo 
lanksčius raumenis ir skruostu pasitrynė į jo sustandėjusį 
spenelį. 

Jie vėl apsikeitė vietomis. Jai pavyko nusispirti batus ir 
nusimauti kojines, kol Ridas išsitiesė virš jos. Priglaudė savo 
delną žemai ant pilvo ir įspraudė ranką į kelnaites. 

Jo ranka savininkiškai apglėbė jos kauburį. Nykščiu pra- 
skleidė lūpas ir atidengė standų jautrų gumulėlį. Pirštai pa- 
niro į drėgmę ir sutepė tą mažutį gumbelį jos pačios geismo 
rasa. 

Kai ji iš malonumo suvaitojo, jis palenkė galvą ir pabučiavo 
jai pilvą. Nutraukęs kelnaites nosimi pasitrynė į liepsningas 
tamsias garbanėles tarp šlaunų ir palietė ją pravira burna. 

Nevikriai atsisegė savo praskiepą ir paėmęs jos ranką pri- 
spaudė prie savo sukietėjusio penio. Šnipštelėdamas susikei- 
kė, kai jos kumštis tvirtai jį apgniaužė. Stumtelėdamas alkū- 
ne praskleidė jos šlaunis ir įsitaisė tarp jų. 

Glotnus penio galiukas įslydo tarp jos kūno klosčių. Jis 
apglėbė krūtis plaštakomis ir delnais švelniai glamonėjo iš- 
kilumus viduryje. Ryžtingai, sklandžiai stumtelėjo klubus į 
priekį. Šiuo judesiu turėjo tvirtai įsitaisyti joje. 

Bet taip neatsitiko. 

Jis truputį pakreipė savo klubus ir pamėgino dar kartą, bet 
sutiko tą patį pasipriešinimą. Kilstelėjęs į viršų netikėdamas 
įsispoksojo į ją. 

— Tai jūs... 

Ji trūkčiojamai kvėpavo, akys sumirksėjo mėgindamos 
sutelkti žvilgsnį į jį. Iš gerklės sklido silpni, ilgesingi garsai. 
Rankos neramiai judėjo kažko ieškodamos ant jo krūtinės, 
kaklo, skruostų. Pirštų galai slystelėjo jo lūpomis. 

Jį pražudė toks padėties seksualumas ir šilkinis karštis, 
taip tvirtai laikantis jį apglėbęs. Jis stumtelėjo stipriau ir vi- 

siškai paniro į ją. Jos nelygus atodūsis, kuriame tilpo ir nu- 
stebimas, ir atradimas, buvo pats erotiškiausiais kada nors 
girdėtas garsas. Jis užsiliepsnojo. 

— Jėzau, - sudejavo jis, - o Jėzau. 

Poravimosi instinktai nugalėjo, ir jis judino savo klubus 
prie jos klubų jausdamas seną neįveikiamą poreikį valdyti ir 
užpildyti. Suspaudęs jos galvą tarp delnų, pašėlusiai geidu- 
lingai bučiavo jos lūpas. Orgazmas buvo tarsi pojūčių griūtis. 
Jis sukrėtė iki sielos gelmių. Regis, tęsėsi be galo... ir vis tiek 
truko nepakankamai ilgai. 

Praėjo kelios minutės, kol jis atsitokėjo tiek, kad galėtų at- 
sitraukti nuo jos. Nenorėjo to daryti, bet pažvelgus į ją išga- 
ravo bet kokios mintys dar mylėtis. 

Ji gulėjo nusukusi galvą į šalį, skruostu prigludusi prie pa- 
galvės. Atrodė trapi ir susirūpinusi. Ridas pažvelgė žemiau 
į vos tvinkčiojančią gyslelę ant kaklo ir išvydęs nuo bučinio 
likusį paraudimą pasijuto kaip prievartautojas. Gailėdamasis 
ir bjaurėdamasis savimi išlaisvino pirštus iš jos plaukų kilpų. 

Kai į duris pabeldė, abu sukruto. Aleksa greitai sugriebė 
suglamžytą lovatiesę ir užsitempė ant savęs. Rido pėdos sun- 
kiai nusileido ant grindų. Jis paskubomis užsitempė ant klu- 
bų džinsus. 

— Ridai, tu viduje? 

— Taip! - šūktelėjo jis pro duris. 

— Aš, e... turiu panelės Geiter raktelius. Prisimeni, liepei 
man... 

Ridui atidarius duris pavaduotojas nutilo. 

— Prisimenu. - Jis ištiesė ranką pro plyšį ir pavaduotojas 
įmetė į ją raktelius. - Dėkui, - trumpai tarstelėjo ir uždarė 
duris. 

Numetė raktelius ant apskrito stalelio prie lango. Kris- 
dami ant medžio faneros jie subarškėjo garsiai kaip muša- 
mųjų lėkštės. Ridas pasilenkė paimti marškinių ir striukės, 
kuriuos kažkuriuo metu, dabar jau išnykusiu iš atminties, 


numetė per lovos kraštą. Užsitempęs juos per petį pasakė 
Aleksai: 

- Žinau, kad dabar savęs nekenčiate, bet gal pasijusite ge- 
riau, jei žinosite, kad aš taip pat gailiuosi, jog šitai atsitiko. 

Ji atgręžė į jį galvą ir ilgai tiriamai žvelgė. Ieškojo užuojau- 
tos, švelnumo, meilės. Jo bruožai buvo abejingi, akys tarsi 
nepažįstamo žmogaus. Nutolusiame žvilgsnyje nebuvo šilu- 
mos neijausmo. Atrodė nepaliestas ir nepaliečiamas. 

Aleksa slėpdama nuoskaudą sunkiai nurijo seiles. Atsily- 
gindama už jo abejingumą tarė: 

— Ką gi, dabar esame atsiteisę, šerife. Išgelbėjote mano gy- 
vybę man dar negimus. - Ji nutilo, tada dusliai pridūrė: - Tie- 
siog daviau jums tai, ko taip troškote, bet negavote iš mano 
motinos. 

Ridas sugniaužė kumščius, tarsi norėtų jai smogti. Tada 
trūkčiojančiais padrikais judesiais baigė rengtis. Atidaręs du- 
ris atsigręžė. 

— Kad ir dėl kokios priežasties taip pasielgėte, vis tiek dė- 
kui. Kaip nekalta mergelė, visai neblogai dulkinotės. 


Trisdešimt šoštas 


Džunijoras atsisėdo ant oranžiniu vinilu aptraukto suolo 
„Vakariečio kavinėje. Jo žavi šypsena dingo tą pačią akimir- 
"ką, kai išvydo Aleksos veidą. 

— Brangioji, sergi? 

Ji pavargusi nusišypsojo. 

— Ne. Kavos? - paklausė modama padavėjai. 

— Mielai, - atsakė jis išsiblaškęs. Padavėja norėjo paduoti di- 
delį plastikinį valgiaraštį, bet jis numojo ranka. - Tik kavos. 

Kai ši pripylė jo puodelį, jis persilenkė per stalą ir pritildė 
balsą iki kuždesio: 

— Nepaprastai nudžiugau šį rytą sulaukęs tavo skambučio, 
bet matau, kad tau kažkas tikrai blogo nutiko. Esi išblyškusi 
kaip popierius. 

— Pamatytum mane be tamsių akinių. 

Ji greitai pakėlė juos į viršų, paskui nuleido mėgindama 
pajuokauti, bet jai nepavyko. 

— Kas atsitiko? 

Ji atsirėmė į ryškų vinilo atlošą ir nusukusi galvą pažvel- 
gė pro paspalvintą langą. Lauke buvo šviesu, jos akiniai nuo 
saulės neatrodė ne vietoje. Daugiau dienos džiaugsmų tarsi 
ir nebuvo. 

— Ridas papasakojo man apie Selinos bandymą nutraukti 
nėštumą. 

Iš pradžių Džunijoras nieko nesakė. Tada sodriai nusikeikė 
sau po nosimi. Gurkštelėjo kavos, pradėjo kažką sakyti, pas- 
kui apsigalvojo ir galiausiai pasibjaurėjęs papurtė galvą. 

— Kas jam, po velnių, negerai? Kodėl jis tau apie tai papa- 
sakojo? 

— Vadinasi, tai tiesa? 

Jis nuleido galvą ir įsistebeilijo į kavą. 

— Jai buvo tik septyniolika, Aleksa, ir pastojo nuo vaikino, 
kurio net nemylėjo, vaikino, vykstančio į Saigoną. Ji buvo iš- 
sigandusi. Ji... 

— Žinau su tuo susijusius faktus, Džunijorai, - nekantriai 
pertraukė ji. - Kodėl visą laiką ją gini? 

— Tikriausiai toks įprotis. 

Susigėdusi dėl protrūkio, Aleksa ramindama save paty- 
lėjo. 

— Žinau, kodėl ji tai padarė. Man tik nesuvokiama, kad ji 
taip galėjo. 

— Ir mums taip pat, - nenoriai pripažino jis. 

— Mums? 

— Ridui ir man. Jis davė jai tik dvi dienas atsigauti, o tada 
mudu nuskraidinome ją vėl į El Pasą sutvarkyti šito reika- 
lo. - Jis gurkštelėjo kavos. - Susitikome pakilimo aikštelėje, 
iškart po saulėlydžio. 

Aleksa buvo klaususi Rido, ar kada nors naktį skraidi- 
nęs Seliną. Jis jai atsakė: „Kartą. Sakė, kad Selina buvo išsi- 
gandusi. 

- Jis pavogė lėktuvą? 

— Sakė pasiskolinęs. Manau, Mojus suprato, ką Ridas ke- 
tina daryti, bet praleido nemačiom. Nutūpėme El Pase, išsi- 
nuomojome automobilį ir nuvažiavome į karinę bazę. Ridas 
papirko sargybinius sakydamas, kad Elo Geiterio laukia jo 
giminės, norėdami aplankyti. Regis, jis buvo ne tarnyboje. 
Šiaip ar taip, jis atėjo prie vartų ir mes, e... įkalbėjome jį sėsti 
su mumis į Mašiną. 

— Kas nutiko? 

Džunijoras susigėdęs pažvelgė į ją. 

— Nusivežėme jį į nuošalią vietą ir žiauriai prilupome. Bi- 
jojau, kad Ridas jį užmuš. Tikriausiai būtų ir užmušęs, jei ten 
nebūtų buvę Selinos. Ją buvo beveik apėmusi isterija. 

— Privertėte Geiterį ją vesti? 

— Tą pačią naktį. Nuvažiavome per sieną į Meksiką. - Pri- 
siminęs jis kreivai nusišiepė ir papurtė galvą. - Geiteriui vos 
užteko sąmonės ištarti priesaiką. Per ceremoniją mudu su 
Ridu laikėme jį iš abiejų pusių, paskui išvertėme prie Bliso 
forto vartų. 

— Mane glumina vienas dalykas. Kodėl Ridas primygtinai 
reikalavo, kad Selina ištekėtų? 

— Jis vis kartojo neleisiąs, kad jos kūdikis gimtų pavai- 
nikis. 

Aleksa įdėmiai įsižiūrėjo į jį pro tamsius akinius. 

— Tai tada kodėl jis nevedė jos pats? 

— Jis prašė už jo tekėti. 

— Na, ir kas sukliudė? 

— Aš. Paprašiau jos to paties. - Matydamas jos sutrikimą 
Džunijoras atsiduso. - Visa tai įvyko kitą dieną po... e... 

— Suprantu. Pasakok toliau. 

— Selina vis dar buvo labai sukrėsta ir sakė negalinti aiš- 
kiai mąstyti. Ji maldavo mus liautis ją kankinus. Bet Ridas 
pasakė, kad ji turinti skubiai ištekėti, kitaip visi sužinos, kas 
atsitiko. 

— Vis tiek visi sužinojo, - tarė ji. 

— Jis norėjo kuo ilgiau apsaugoti ją nuo apkalbų. 

— Aš tikriausiai kvailė, bet vis tiek nesuvokiu. Selina turėjo 
du mylinčius vyrus, kurie maldavo už jų tekėti. Tai kodėl ji 
atsisakė? 

— Ji atsisakė rinktis iš mudviejų. - Nuo įtampos jam tarp 
antakių įsirėžė raukšlė. - Žinai, Aleksa, tai buvo pirmas pro- 
tingas Selinos sprendimas, priimtas kaip suaugusio žmogaus. 


Mokėmės paskutinėje vidurinės klasėje. Dievas žino, Ridas 
neturėjo nė kiek pinigų. Aš turėjau, bet mano tėvukai būtų 
išėję iš proto, jei būčiau vedęs net nebaiges mokyklos, ypač 
Seliną, nešiojančią kito vyro kūdikį. Vis dėlto ji turėjo dar vie- 
ną priežastį, dar svarbesnę nei pinigai ar tėvų sutikimas. Ji 
žinojo, kad jei pasirinktų vieną iš mudviejų, mūsų draugystė 
pasikeistų amžiams. Visada būtų vienas nereikalingas. Kai 
reikėjo priimti sprendimą, ji atsisakė suardyti mūsų trikam- 
pį. Juokinga, tiesa? Jis vis tiek suiro. 

— Ką nori tuo pasakyti? 

— Kai grįžome iš El Paso, mūsų trijulės santykiai nebebu- 
vo tokie patys. Visą laiką kažko saugojomės, tuo tarpu anks- 
čiau būdavome atviri iki siūlo galo. - Toliau jis kalbėjo liūdnu 
balsu: - Ridas matydavo ją rečiau nei aš, kai ji laukėsi, bet 
ir aš ne taip jau dažnai su ja susitikdavau. Buvome užsiėmę 
mokykloje, o ji laikėsi arčiau namų. Ak, apsimesdavome, kad 
vis dar esame geriausi draugužiai, bet būdami kartu pernelyg 
stengdavomės dėtis, kad viskas kaip įprastai. Tą naktį, kai ji 
mėgino nutraukti nėštumą, tu iškilai tarp mūsų kaip neįvei- 
kiama siena. Nė vienas negalėjo ant jos užkopti, jos perlipti, 
apeiti ar pro ją prasibrauti. Ji ten buvo. Pokalbiams reikėdavo 
pastangų. Juokas būdavo priverstinis. 

— Bet jūs jos neapleidote. 

— Ne. Tą dieną, kai gimei, Ridas ir aš nuskubėjome į ligoni- 
nę. Neskaitant tavo senelės, mudu buvome pirmieji žmonės, 
kuriems buvai pristatyta. 

— Džiaugiuosi, - kimiai tarė ji. 

— Aš taip pat. 

- Jei būčiau buvusi Selinos vietoje, pasitaikius progai, bū- 
čiau pastvėrusi vieną iš judviejų. 

Jo šypsena palengva išblėso. 

— Ridas liovėsi prašęs. 

— Kodėl? 


376 + Sandra Brown 


Džunijoras davė ženklą padavėjai pripilti jo kavos puodelį. 
Tada suspaudeęs jį rankomis įsižiūrėjo į tamsias gelmes. 

— Jis niekada jai neatleido. 

— Dėl Elo Geiterio? 

— Dėl taves. 

Pritrenkta Aleksa pakėlė delną prisidengti burnos. Kaltė, 
slėgusi visą gyvenimą, suspaudė kaip gniaužtuvas. 

Pajutęs jos nerimą, Džunijoras suskubo pasakyti: 

— Ne todėl, kad tave pradėjo. Negalėjo atleisti jai to bandy- 
mo darytis abortą. 

— Nesuprantu. 

— Matai, Aleksa, Ridas iš tų, kurie ištveria. Dievaži, jei kada 
nors kam nors buvo lemta nueiti velniop, tai tikrai Ridui. Ką 
nors pasiekti jis turėjo tiek pat šansų, kiek sniego gniūžtė 
pragare. Socialiniai darbuotojai, jei Perselyje tokių būtų buvę, 
būtų parodę į jį ir pasakę: „Štai eina beviltiškas atvejis. Nieko 
vertas gyvenimas. Jis nueis šuniui ant uodegos. Žiūrėkit ir 
pamatysit. Bet ne, Ridas kitoks. Jam sunkumai prie širdies. 
Jis peštukas. Jis stiprus. Jį parmuša, o jis vėl pašoka kovoda- 
mas. O aš, - tarė Džunijoras pašaipiai juokdamasis, - aš galiu 
nekreipti dėmesio į kitų žmonių silpnybes, nes pats jų begalę 
turiu. Supratau, kokią paniką ir baimę jautė Selina. Ji ėmėsi 
žūtbūtinių priemonių, nes bijojo vaikščioti atsikišusiu pilvu. 
Ridas nesupranta, kaip galima rinktis mažiausio pasiprieši- 
nimo kelią. Jis nepakentė tokios jos silpnybės. Jis tiek perkū- 
niškai daug tikisi iš savęs ir primeta tuos pačius standartus 
visiems kitiems. Pagal tuos standartus beveik neįmanoma 
gyventi. Štai kodėl nuolat nusivilia žmonėmis. Pasirenka tokį 
požiūrį. 

— Jis cinikas. 

— Suprantu, kodėl gali taip pagalvoti, bet nesileisk apkvai- 
linama tos kietuolio laikysenos. Kai žmonės jį nuvilia, - o jie 
tą daro nuolat, nes yra žmonės, - jam skaudu. Kai jam skau- 
da, jis tampa piktas. 


— Ar jis blogai elgėsi su mano motina? 

— Ne, niekados. Esant tokiems jų santykiams, ji turėjo 
galios jį įžeisti ir nuvilti daugiau nei kas nors kitas. Bet jis 
nepyko ant Selinos, nes labai ją mylėjo. - Džunijoras ramiai 
pažvelgė į Aleksą. - Tik negalėjo jai atleisti. 

— Štai todėl jis pasitraukė į šalį ir suteikė tau pranašumo. 

— O aš juo nesidrovėdamas pasinaudojau, - trumpai nusi- 
juokęs tarė jis. - Man įtikti ne taip sunku, kaip Ridui. Nerei- 
kalauju tobulumo nei iš savęs, nei iš kitų. Taip, Aleksa, nepai- 
sydamas jos klaidų, aš mylėjau tavo motiną ir norėjau, kad 
bet kokiomis aplinkybėmis ji taptų mano žmona. 

— Kodėl ji neištekėjo už tavęs, Džunijorai? - suglumusi pa- 
klausė Aleksa. - Ji tave mylėjo. Žinau, kad mylėjo. 

- Ir aš žinau, kad mylėjo. Be to, aš velniškai gerai atro- 
dau. - Jis mirktelėjo Aleksai ir nusišypsojo. - Turint galvo- 
je, kaip dabar gyvenu, mažai kas patikėtų, bet būčiau buvęs 
ištikimas Selinai ir nepriekaištingas tėtis tau, Aleksa. Šiaip 
ar taip, norėjau pamėginti. - Jis sugniaužė ant stalo gulin- 
čias rankas. - Bet Selina kartojo „ne“, kad ir kiek kartų jos 
prašiau. 

— O tu vis prašei, iki pat tos nakties, kai ji mirė. 

Jis dirstelėjo jai į akis. 

— Taip. Tą vakarą pakviečiau ją į rančą ketindamas pasi- 
piršti. 

— Ar pasipiršai? 

— Taip. 

— Ir? 

— Taip pat, kaip visada. Ji atsisakė. 

— Ar žinai kodėl? 

— Taip. - Jis nejaukiai pasimuistė. - Ji vis dar mylėjo Ridą. 
Ji amžinai troško Rido. 

Aleksa nukreipė žvilgsnį, nes suprato, kaip jam sunku tą 
pripažinti. 

— Džunijorai, kur buvai tą naktį? 

— Rančoje. 

— Turiu omenyje, kai parvežei Seliną namo. 

— Neparvežiau jos namo. Maniau, kad nuveš tėtis. 

— Angusas? 

— Buvau prislėgtas, kad ji vėl mane atstūmė. Matai, buvau 
tėvams pasakęs, kad pratintųsi prie minties, jog netrukus na- 
muose turės marčią ir anūkę. - Jis bejėgiškai skėstelėjo ran- 
komis. - Įširdau ir išdūmiau - ėmiau ir pasprukau, palikęs 
Seliną ten. 

— Kur buvai? 

— Aplankiau visas vietas, kuriose parduodavo gėrimų ne- 
pilnamečiams. Pasigėriau. 

— Vienas? 

— Vienas. 

— Jokio alibi? 

— Džunijorui nereikia alibi. Jis nežudė tavo motinos. 

Jie abu buvo taip panirę į pokalbį, kad nepastebėjo priėjusios 
Steisės Voles. Kai pakėlė akis, ji stovėjo prie stalo. Jos žvilgsnis 
buvo dar priešiškesnis nei pirmą kartą sutikus Aleksą. 

— Labas rytas, Steise, - nesmagiai tarė Džunijoras. Regis, 
jis nė kiek neapsidžiaugė jos netikėtu pasirodymu. - Sėskis ir 
išgerk su mumis puodelį kavos. 

Jis pasislinko padarydamas jai vietos ant suolo savo pu- 
sėje. 

— Ne, dėkui. - Piktai žvelgdama į Aleksą ji tarė: - Liaukitės 
kvaršinti Džunijorui galvą savo nesibaigiančiais klausimais. 

— Oi, Steise, man niekas nekvaršina galvos, - tarė jis mė- 
gindamas sušvelninti padėtį. 

— Kodėl nesiliaujate? 

— Negaliu. 

— Na, turėtumėte. Taip visiems būtų geriausia. 

— Ypač žudikui, - tyliai tarė Aleksa. 

Steisės liesas, tiesus kūnas suvirpėjo kaip timptelėta lanko 
templė. 

— Nešdinkitės iš mūsų gyvenimo. Esate savanaudiška kerš- 
tinga kalė, kuri... 

— Ne čia, Steise, - įsiterpė Džunijoras ir skubiai atsistojęs 
paėmė jos ranką. - Palydėsiu tave iki automobilio. Ką šį rytą 
veiki mieste? Ak, tavo bridžo grupė kartu pusryčiauja, - tarė 
jis, pastebėjęs prie stalo sėdinčias ir smalsiai žiūrinčias mote- 
ris. - Kaip malonu. - Jis joms nerūpestingai pamojavo. 

Kaip ir Džunijoras jausdama visų smalsias akis, Aleksa pa- 
kišo penkių dolerių banknotą po savo lėkštele ir išėjo iš kavi- 
nės vos keliomis akimirkomis vėliau nei Džunijoras ir Steisė. 

Ji iš tolo aplenkė Steisės automobilį, bet akies krašteliu ste- 
bėjo, kaip Džunijoras prisitraukia Steisę į glėbį ir guodžiamai 
patrina jai nugarą. Švelniai pabučiavo į lūpas. Ji prigludo prie 
jo, kažko maldaudama, kažkas kėlė jai siaubą. Jo atsakymas, 
regis, ją nuramino. Steisė suglebo Džunijorui prie krūtinės. 

Džunijoras išsivadavo iš jos glėbio, bet tai padarė taip ža- 
viai, kad pasodinta į vairuotojo sėdynę Steisė šypsojosi, o jis 
pamojavo jai nuvažiuojančiai. 

Aleksa jau buvo savo kambaryje, kai jis pasibeldė į duris ir 
tarė: 

— Tai aš. 

Ji atvėrė duris. 

— Kas ten buvo? 

— Ji manė, kad naktį praleidau su tavimi, nes mudu kartu 
kavinėje pusryčiavome. 

- Viešpatie, - sukuždėjo Aleksa. — Žmonės šiame mieste 
tikrai turi lakią vaizduotę. Verčiau išeik, kol dar kam nors ne- 
susidarė toks įspūdis. 

— Ar tau svarbu? Man nė kiek. 

— Na, man svarbu. 

Aleksa nesmagiai dirstelėjo į nepaklotą lovą. Kitais rytais 
kambarinė pasibelsdavo jai dar prausiantis po dušu. Šį rytą, 
kaip niekada, jos vis dar nebuvo. Aleksa nuogąstavo, kad lova 

išduos jos paslaptį. Kambarys kvepėjo Ridu. Jo aromatas tvy- 
rojo ant visų paviršių tarsi plonytis dulkių sluoksnis. Ji bijo- 
jo, kad Džunijoras jį užuos. 

Jis švelniai nuėmė jos tamsius akinius ir pastebėjo šviesiai 
violetinius pusmėnulius po akimis. 

— Prastai miegojai? 

Per švelniai pasakyta, pamanė ji. 

— Verčiau jau išgirsk iš manęs. Neabejoju, kad žinia greitai 
pasklis. Vakar pavakary aplankiau Norą Geil. 

Jo burna iš nuostabos prasižiojo. 

— Po šimts perkūnų. 

— Man reikėjo su ja pasikalbėti. Regis, ji yra Rido alibi tai 
nakčiai, kai buvo nužudyta Selina. Šiaip ar taip, man ten 
bebūnant, buvo šauta į vieną vyrą. Pralieta kraujo, suimtas 
Žmogus. 

Džunijoras netikėdamas nusijuokė. 

— Juokauji. 

— Norėčiau, - tarė ji niūriai. - Štai, atstovauju apygardos 
prokuratūrai ir viešnamyje įsipainioju į dviejų kaubojų susi- 
šaudymą. 

Staiga viskas užgriuvo ant jos. Užuot pravirkusi, ji ėmė 
juoktis. Pradėjusi juoktis, nebegalėjo sustoti. Juokėsi tol, kol 
ėmė skaudėti šonus ir skruostais pabiro ašaros. 

— Ak, Dieve, ar gali patikėti? Jei Gregas Harperis kada nors 
apie tai išgirs, jis... 

- Patas Častenas jam nesakys. Jis ten turi merginą... 

- Žinau, - tarė ji, - Ridas man sakė. Jis atsiliepė į skambutį 
ir išgrūdo mane lauk. Neatrodė, kad manytų, jog bus kokių 
nors atgarsių. 

Ji atsainiai gūžtelėjo pečiais vildamasi, kad gestas atrodys 
nuoširdesnis, nei buvo iš tikrųjų. 

— Malonu girdėti tave juokiantis, dėl įvairumo, - šypsoda- 
masis pareiškė Džunijoras. - Norėčiau dar kiek pabūti ir dar 
labiau tave pralinksminti. 


Jis uždėjo rankas jai ant užpakalio ir ėmė glostyti. Aleksa 
jį nustūmė. 

— Jei norėjai ką nors pralinksminti, reikėjo važiuoti su 
Steise. Atrodo, jai būtų buvę pravartu. 

Jis kaltai nusuko akis į šalį. 

— Daug nereikia, kad padaryčiau ją laimingą. 

— Nesji vis dar tave myli. 

— Nesujos vertas. 

— Jai tas nesvarbu. Ji tau viską atleis. Jau atleido. 

— Nori pasakyti, dėl nužudymo? 

— Ne. Dėl to, kad mylėjai kitą - Seliną. 

— Ne šį kartą, Aleksa, - sukuždėjo jis ir palenkė galvą jos 
pabučiuoti. 

Ji išsisuko nuo jo tiksliai nutaikytų lūpų. 

— Ne, Džunijorai. 

— Kodėl ne? 

— Žinai kodėl. 

— Aš vis dar tik bičiulis? 

— Draugas. 

— Kodėl tik draugas? 

— Aš vis painioju dabartį su praeitimi. Išgirdus tave kal- 
bant, jog gailiesi netapęs man tėvu, prigeso mano romanti- 
niai polinkiai. 

— Kai dabar žiūriu į tave, negaliu sieti tavęs su tuo mažu 
kūdikėliu lopšy. Esi jaudinanti moteris. Noriu laikyti tave ap- 
kabinęs, mylėti tave, ir ne kaip tėtis. 

— Ne. - Ji tvirtai papurtė galvą. - Tiesiog taip negerai, Džu- 
nijorai. Taip nedera. 

Jai reikėjo šitaip kalbėti su Ridu. Kodėl nekalbėjo? Todėl, 
kad yra apsimetėlė, štai kodėl. Ir todėl, kad tos pačios taisy- 
klės ne visuomet tinka panašiomis aplinkybėmis, net jei no- 
rėtum. Ir todėl, kad ji negalėjo įsakyti sau, ką įsimylėti. Abi su 
Selina turėjo tą patį bruožą. 

— Niekada negalėsime būti meilužiai. 

Jis nusišypsojo ir be apmaudo tarė: 

— Esu atkaklus. Kai viskas baigsis, pasistengsiu, kad pa- 
žvelgtum į mane visiškai kitaip. Apsimesime, kad susitikome 
pirmą kartą, ir tu mane labai įsimylėsi. 

Jei tai ramina jo ego, tegu taip sau mano, pagalvojo 
Aleksa. 

Ji žinojo, kad to niekada nebus, kaip negalėjo būti tarp jo 
ir Selinos. 

Ir abu kartus priežastis buvo Ridas. 


Trisdešimt septintas 


ais sekretorė palydėjo Aleksą į jo kabinetą pagrindi- 
niame MĮ biure. Tai buvo nepretenzingas kompleksas tarp 
odontologo kabineto ir dviejų teisininkų kontoros. Jis žengė 
aplink stalą su ja pasisveikinti. 

— Dėkui, kad užsukai, Aleksa. 

— Džiaugiuosi, kad paskambinote. Man vis tiek reikia su 
jumis pasikalbėti. 

— Gal norėtum ko nors išgerti? 

— Ne, ačiū. 

— Ar pastaruoju metu matei Džunijorą? 

— Taip. Šį rytą kartu gėrėme kavą. 

Angusas buvo patenkintas. Akivaizdu, kad jo pamokslas 
padėjo. Kaip paprastai, Džunijorą tik reikėjo paraginti, kad 
imtųsi darbo. 

— Kol neperėjome prie mano reikalo, - tarė Angusas, - pa- 
sakyk, kas guli ant širdies. 

— Būtent ta naktis, kai mirė mano motina, Angusai. 

Jo nuoširdi šypsena išblėso. 

— Sėskis. - Jis nusivedė ją prie nedidelės sofos. - Ką nori 
sužinoti? 

— Kai šį rytą kalbėjausi su Džunijoru, jis patvirtino, ką jau 
buvau girdėjusi - kad tą vakarą jis pasipiršo Selinai. Žinau, 
kad jūs ir ponia Minton nepritarėte šiam sumanymui. 


384 + Sandra Brown 


— Teisingai, Aleksa, nepritarėme. Nesinori tau to sakyti. 
Neketinu blogai kalbėti apie tavo motiną, nes aš nepaprastai 
ją mylėjau kaip Džunijoro draugę. 

— Bet nenorėjote, kad ji būtų jo žmona. 

— Ne. - Jis palinko į priekį ir pagrasino jai pirštu. - Nema- 
nyk, kad tai buvo snobizmas. Tikrai ne. Klasė ir turto skirtu- 
mai galėjo turėti įtakos Saros Džo nuomonei, bet ne mano. 
Jam esant tokio amžiaus, būčiau prieštaravęs vedyboms su 
bet kuo. 

— Tada kodėl pritarėte vedyboms su Steise Voles praslin- 
kus vos kelioms savaitėms? 

Ši mergina - ne vėpla, pamanė Angusas. Jis apsimetė nie- 
kuo dėtas. 

— Iki to laiko pasikeitė aplinkybės. Selinos mirtis jį emociš- 
kai pribloškė. Steisė dievino žemę po jo kojomis. Maniau, bus 
jam tinkama. Kurį laiką taip ir buvo. Nesigailiu, kad palaimi- 
nau šias vedybas. 

- Be to, įtakingo teisėjo duktė buvo gerokai tinkamesnė 
pora Anguso Mintono sūnui. 

Jo mėlynos akys patamsėjo. 

— Nuvili mane, Aleksa. Tai, ką sakai, - visiška atgyvena. 
Nejau manai, kad verčiau savo sūnų vesti be meilės? 

— Nežinau. Ar verstumėt? 

— Ne! 

- Net jei nuo to priklausytų siaubingai daug? 

- Klausyk, - tarė jis, pritildęs balsą, kad būtų reikšmin- 
giau, - viskas, ką esu kada nors padaręs dėl savo berniuko, 
buvo jo labui. 

- Ir Selinos nužudymas? 

Angusas staiga išsitiesė. 

— Esi akiplėša, panele. 

- Atleiskite. Negaliu leisti sau būti švelni. Angusai, Džuni- 
joras sako, kad jis tą naktį išvyko iš rančos piktas ir įsižeidęs, 
nes Selina atmetė jo prašymą tuoktis. 


— Taip, tiesa. 

— Jums teko parvežti ją namo. 

— Taip. Užuot taip padaręs, pasiūliau jai savo automobilį 
ir daviau raktelius. Ji pasakė man „sudie“ ir išėjo iš namo. 
Maniau, pati parvažiavo namo. 

— Ar dar kas nors girdėjo šį pokalbį? 

— Jei ir girdėjo, aš apie tai nežinau. 

— O jūsų žmona? 

— Ji nuėjo gulti iškart po vakarienės. 

— Nejau nesuprantate, Angusai? Jūs net neturite alibi. 
Nėra kam paliudyti, kas nutiko išėjus Džunijorui. 

Jam buvo nepaprastai malonu, kad ji, regis, dėl to nerima- 
vo. Jos veidas buvo susirūpinęs ir įtemptas. Pastaruoju metu 
jam buvo sunku apie šią merginą galvoti kaip apie savo prie- 
šę. Matyt, ir ją kamavo toks pat dviprasmiškumas. 

— Tą naktį aš miegojau su Sara Džo, - tarė jis. - Ji tą patvir- 
tins. Taip pat ir Ridas. Kai kitą rytą jis atbėgo pranešti, kad 
arklidėje aptiko Selinos kūną, mudu buvome lovoje. 

— Ar mano senelė dėl jos nesijaudino? Argi ji, Selinai negrį- 
žus namo, neskambino į rančą? 

— Tiesą sakant, skambino. Selina jau buvo išėjusi. Ji gyrėsi, 
kad tujauišmiegi neprabusdama visą naktį, tad spėju, jog po- 
nia Greihem vėl atsigulė, manydama, kad Selina parvažiuoja. 
Iki kito ryto ji nesuprato, kad Selina nebuvo grįžusi namo. 

— Kuriuo metu skambino senelė Greihem? 

— Neprisimenu. Nebuvo labai vėlu, nes buvau dar neatsi- 
gulęs. Paprastai guluosi anksti. Buvau ypač pavargęs, nes die- 
ną praleidome arklidėje su ta kumele. 

Aleksa susikaupusi raukė kaktą. Jis nusiviepė: 

— Skamba įtikimai? 

Ji nenoromis atsakė jam šypsniu. 

— Taip, bet pilna skylių, kaip rėtyje. 

— Visiškai aišku, kad to nepakaks prašyti didžiąją žiuri ap- 
kaltinti mane žmogžudyste. Nepalyginsi su krauju permirku- 
siu Kvaišeliu Badžiu, nusitvėrusiu skalpelį. 

Aleksa nieko neatsakė. 

Angusas ištiesė ranką ir uždėjo jai ant plaštakos. 

— Viliuosi, kad neužgavau tavo jausmų taip atvirai kalbėda- 
mas apie motiną. 

— Ne, neužgavote, - atsakė ji blankiai šypsodamasi. - Per 
pastarąsias keletą dienų sužinojau, kad jos būta toli gražu ne 
angelo. 

— Niekada nebūčiau sutikęs, kad Džunijoras ją vestų. Mano 
nepritarimas nepriklausė nuo to, šventoji ji ar nusidėjėlė. 

Jis stebėjo, kaip Aleksa nerimastingai apsilaižė lūpas. Tada 
ji paklausė: 

— Dėl ko labiausiai prieštaravote, Angusai? Ar dėl to, kad 
turėjo mane? 

Tai štai kas, pamanė jis. Dėl savo motinos likimo Aleksa 
kaltina save. Kaltė privertė ją prisikasti prie šios bylos du- 
gno. Ji troško atleidimo už nuodėmę, kurią jai užkrovė Merlė 
Greihem. Kaip piktanoriškai tos senos kalės pasielgta su vai- 
ku. Vis dėlto jam tai į naudą. 

— Mano prieštaravimas niekuo nesusijęs su tavimi, Alek- 
sa. Priežastis buvo Ridas ir Džunijoras. - Jis kukliai sunė- 
rė rankas ir kalbėdamas jas apžiūrinėjo. - Džunijorui reikia 
žmogaus, kuris jį retkarčiais paragintų. Tvirto tėčio, stipraus 
draugo, smarkios moters. - Jis iš padilbų žvilgtelėjo į ją. - 
Būtum jam tobula partnerė. 

— Partnerė? 

Jis nusijuokė ir plačiai išskėtė rankas. 

— Po perkūnais, galiu tiesiai prisipažinti. Norėčiau matyti 
judu su Džunijoru kaip porą. 

— Ką?! 

Angusas nesuprato, ar ji tikrai apstulbo, o gal yra velniškai 
gera aktorė. Kad ir kaip būtų, jis džiaugėsi, kad nusprendė 
šitą reikalą paskubinti pats. Paliktas vienas Džunijoras nepa- 


darys darbo iki galo. 


— Mūsų šeimai praverstų sumani teisininkė. Pagalvok, 
kiek daug galėtum prisidėti prie verslo, o ką jau kalbėti apie 
tuščius rančos miegamuosius. Labai greitai pripildytum juos 
anūkų. - Jis nudelbė akis į jos liemenį. - Esi tinkamo kūno 
sudėjimo ir į bandą įlietum šviežio kraujo. 

— Negali būti, kad kalbate rimtai, Angusai. 

— Niekada gyvenime nekalbėjau rimčiau. - Jis patapšno- 
jo jai per nugarą. - Bet kol kas susitarkime taip: būčiau ne- 
paprastai laimingas, jei tarp tavęs ir Džunijoro įsižiebtų kas 
nors romantiška. 

Ji atsitraukė nuo jo prisilietimo. 

— Angusai, nenoriu užgauti nei jūsų, nei Džunijoro, bet tai, 
ką siūlote, yra... - Ji ieškojo tinkamo žodžio, tada nusijuokė 
ir tarė: - Absurdiška. 

— Kodėl? 

— Prašote manes atlikti vaidmenį, kuriam buvo skirta 
mano motina. Jūs ją pripažinote netinkama. 

— Tu - tinkama šiam vaidmeniui. Ji netiko. 

— Nesu įsimylėjusi Džunijoro ir nenoriu to vaidmens. - Ji 
atsistojo ir žengė durų link. - Atsiprašau, jei įvyko nesusipra- 
timas ar aš ką nors suklaidinau leisdama manyti... 

Jis niūriai, bauginamai susiraukė. Šis piktas žvilgsnis 
prieštaraujantiems paprastai sukeldavo siaubą. Aleksa jį pui- 
kiai atlaikė. 

— Sudie, Angusai. Palaikysime ryšį. 

Jai išėjus, Angusas įsipylė išgerti, kad nusiramintų. Pirš- 
tai taip tvirtai sugniaužė taurę, kad nuostabu, kaip jos nesu- 
traiškė. 

Anguso Mintono sumanymais retai kas abejodavo, o dar 
rečiau iš jų pasijuokdavo. Ir tikrų tikriausiai nevadindavo ab- 


surdiškais. 

Aleksa išėjo labai sutrikusi. Nors ir neketino, užgavo jį. Dėl 
to gailėjosi. Tačiau labiausiai ją trikdė tai, ką įžvelgė po seno 
gero draugužio povyza. 

Angusui Mintonui patikdavo, kai reikalai klostydavosi pa- 
galjo norus. Jei judėdavo per lėtai, jis juos paskubindavo. Ne- 
būdavo malonus tiems, kurie priešgyniaudavo. 

Labiau nei kada nors anksčiau Aleksai buvo gaila Džunijo- 
ro, kurio tempas taip skyrėsi nuo tėvo. Jokios abejonės, dėl 
to tarp jų visada atsirasdavo trintis. Taip pat Aleksa suprato, 
kodėl toks nepriklausomas žmogus kaip Ridas paliko Minto- 
nų įmones. Laikomas kietos Anguso rankos jis nebūtų gerai 
ėjęs pareigų. 

Ji grįžo prie automobilio ir išvažiavo be tikslo, už mies- 
to ribų, rinkdamasi nuošalius kelius. Reginys nebuvo iš tų, 
kuriais galima girtis. Ant spygliuotų tvorų, kurios, regis, 
driekėsi be galo, karojo apsivijusios muilinės gubojos. Naftos 
gręžiniai — juodi kontūrai bespalvės žemės fone - padrikai 
pulsavo. 

Važiavimas gelbėjo; dabar ji vienumoje galėjo ramiai pa- 
galvoti. 

Kaip ir motina, ji susipainiojo su trimis vyrais, kurie visi 
jai patiko. Nenorėjo tikėti, kad vienas iš jų - žudikas. 

Viešpatie, kokia painiava. Ji palengva lupo apgaulės sluoks- 
nius. Jei turėtų pakankamai laiko, tikrai galiausiai prisikastų 
prie tiesos. 

Bet jos laikas seko. Liko tik kelios dienos, ir Gregas parei- 
kalaus pateikti kokius nors rezultatus. Jei ji negalės parodyti 
nieko apčiuopiamo, jis reikalaus, kad ji liautųsi. 

Kai grįždama priartėjo prie miesto ribų, suvokė, kad iš pa- 
skos važiuojantis automobilis nuo jos nesitraukia. 

— Bukagalvis, - sumurmėjo ji žvilgtelėjusi į užpakalinio 
vaizdo veidrodėlį. 

Dar mylią pikapas važiavo prilipęs prie jos užpakalio kaip 
šešėlis. Saulė spigino tokiu kampu, kad ji negalėjo įžvelgti 
vairuotojo. 

— Greičiau lenk, jei jau taip skubi. 

Ji šiek tiek nuspaudė stabdžių pedalą, kad blykstelėtų už- 
pakaliniai žibintai. Vairuotojas nesuprato užuominos. Už- 
miesčio plento žvyruotas kelkraštis buvo toks siauras, kad 
vargiai atitiko savo pavadinimą. Ji vis tiek priartėjo prie 
krašto vildamasi, kad pikapo vairuotojas ją aplenks. 

- Širdingai dėkoju, - tarė ji, kai automobilis apžergė gelto- 
ną vidurio juostą ir padidino greitį, kad ją pralenktų. 

Pikapas susilygino su jos automobiliu. Aleksa tą matė akies 
krašteliu. Nesuvokė, kad vairuotojas turi niekingesnių keti- 
nimų nei negražūs pokštai kelyje, kol tasai neatsidūrė greta 
jos - rimtas pavojus važiuojant tokiu greičiu. 

— Kvaily tu! 

Ji greitai pasuko galvą ir dirstelėjo pro langą. Pikapas stai- 
ga padidino greitį ir tyčia kryptelėjo, užpakaliniu buferiu 
užgriebdamas jos priekinį kairėje pusėje. Aleksa nebegalėjo 
suvaldyti automobilio. 

Ji įsikibo į vairą ir nuspaudė stabdžius, bet naudos nebu- 
vo. Automobilis nušliaužė nuo puraus kelkraščio ir įsirėžė į 
gilų išdžiūvusį griovį. Aleksą sulaikė saugos diržas, bet sti- 
priai pamėtėta į priekį ji galva trenkėsi į vairą. Nuo smūgio 
subyrėjo priekinis stiklas, ant galvos ir rankų pažiro šukės. 
Atrodė, ši liūtis niekada nesibaigs. 

Jai neatrodė, kad buvo praradusi sąmonę, bet staiga išgir- 
do ją kalbinančius balsus - jie buvo švelnūs ir melodingi, ta- 
čiau Aleksa nesuprato, ką jie sako. 

Šiaip taip pakėlė galvą. Judesys sukėlė stiprų galvos skaus- 
mą. Ji įveikė kylantį pykinimą ir pamėgino sutelkti žvilgsnį. 

Automobilį apsupę ir su nerimu į ją žvelgiantys žmonės 
kalbėjo ispaniškai. Vienas atidarė dureles ir kažko švelniai 
paklausė. 

— Ne, man nieko nenutiko, - mašinaliai atsakė ji. 

Nesuprato, ko jie taip keistai į ją žiūri, bet paskui pajuto 
per skruostą kažką varvant. Pakėlė ranką ir palietė viršugal- 
vį. Atitraukusi virpančius pirštus pamatė, kad jie raudoni. 


— Verčiau naktį praleiskite čia, ligoninėje. Galiu liepti pa- 
ruošti jums vietą, - tarė gydytojas. 

— Ne, motelyje man bus gerai. Nuo poros šitų turėčiau mie- 
goti iki ryto. 

Ji pakratė rudą plastikinį piliulių buteliuką. 

— Jums nėra smegenų sukrėtimo, bet porą dienų neper- 
sistenkite. Jokio sporto ar ko nors panašaus. 

Vien paminėjus fizines pastangas ji susiraukė. 

— Pažadu. 

— Po savaitės išimsime siūlus. Gerai, kad žaizda viršugalvy- 
je, o ne veide. 

— Taip, - neryžtingai atsakė Aleksa. 

Teko nuskusti nedidelį lopinėlį galvos odos, bet sumaniai 
susišukavus plaukai jį paslėps. 

— Ar priimsite lankytoją? Kažkas laukia norėdamas jus pa- 
matyti. Kadangi šiokiadienio vakaras, reikalų gana nedaug, 
tad galite naudotis šiuo kambariu, kiek norite. 

— Dėkui, daktare. 

Jis išėjo iš procedūrinio. Aleksa pamėgino atsisėsti, bet 
paaiškėjo, kad jai vis dar per daug svaigsta galva. Pro duris 
įeinančio Pato Časteno vaizdas nepadėjo jai atgauti pusiau- 
svyros. 

— Ką gi, pone Častenai, seniai nesimatėme, - kandžiai ta- 
rė ji. 

Jis priėjo prie apžiūros stalo ir susidrovėjęs paklausė: 

— Kaip laikotės? 

— Būdavo ir geriau, bet nieko. 

— Ar galiu kuo nors padėti? 

— Ne. Jums nereikėjo čia važiuoti. Beje, kaip sužinojote? 

Jis prisitraukė vienintelę kabinete esančią kėdę ir atsi- 
sėdo. 

— Tie meksikiečiai sustabdė pravažiuojantį automobilį. 
Vairuotojas nuvažiavo prie artimiausio telefono ir iškvietė 
greitąją pagalbą. Pavaduotojas, atskubėjęs tirti avarijos, kal- 
ba ispaniškai, tad jis iš jų išgirdo, kas atsitiko. 

— Jie matė, kaip mane nuo kelio nustūmė pikapas? 

— Taip. Ar galėtumėte jį atpažinti? 

— Jis buvo baltas. - Jos akys susidūrė su apygardos proku- 
roro akimis. - O ant šono buvo Mintonų įmonių logotipas. 

Jis atrodė sunerimęs ir susinervinęs. 

— Tą patį sakė ir meksikiečiai. Pavaduotojas nerado Rido, 
tad paskambino man. - Jis linktelėjo į jos sutvarstytą gal- 
vą. - Ar pagysit? 

— Po dviejų ar trijų dienų. Tvarstį galėsiu nusirišti rytoj. 
Reikėjo truputį susiūti. O šitie liks kaip priminimas. 

Ji pakėlė rankas, nusėtas mažyčių įbrėžimų, likusių pince- 
tu išrankiojus stiklo šukes. 

— Aleksa, ar neatpažinote vairuotojo? 

— Ne. - Apygardos prokuroras griežtai į ją pasižiūrėjo, ti- 
krindamas, ar ji nemeluoja. - Ne, - pakartojo ji. - Patikėkite, 
jei būčiau atpažinusi, pati jį susirasčiau. Nemačiau net pra- 
bėgomis. Įžiūrėjau tik siluetą prieš saulę. Atrodo, jis buvo su 
kažkokia skrybėle. 

— Ar manote, kad tai buvo atsitiktinumas? 

Ji pasikėlė ant alkūnių. 

— Ojūs? 

Jis pamosavo ranka ragindamas ją vėl atsigulti. 

— Ne, spėju, kad ne atsitiktinumas. 

— Tada nealinkite mano jėgų kvailais klausimais. 

Jis ranka persibraukė plaukus ir nusikeikė. 

— Sakydamas savo senam bičiuliui Gregui Harperiui, kad 
turėsite visišką veiksmų laisvę, nežinojau, jog ketinate nu- 
niokoti mano apygardą. 

Jos kantrybė trūko. 

— Juk mano galva daužoma į akmenis, pone Častenai. Ko 
jūs verkšlenate? 

— Na, velniai rautų, Aleksa. Teisėjas Volesas, kuris ir taip 
per daug manęs nemėgo, įkaitęs kaip parakas. Šiomis die- 
nomis teismo salėje negaliu laimėti nė vienu klausimu. Tris 
iškiliausius apygardos žmones jūs beveik išvadinote žmogžu- 
džiais. Lipnius Hikamas, senas miesto gyventojas, randamas 
negyvas, o šalia - jūs. Kai vyko susišaudymas, buvote Noros 
Geil viešnamyje. Po velnių, kam jums reikėjo užkliudyti visus 
širšių lizdus? 

Ji prispaudė ranką prie tvinkčiojančios kaktos. 

— Padariau tai ne savo noru. Mane nuvedė tyrimas. - Alek- 
sa nuleidusi ranką reikšmingai jį nužvelgė. - Nesijaudinkite, 
jūsų slapti interesai, kurių turite pas Norą Geil, per mane ne- 
išaiškės. 

Jis kaltai pasimuistė ant kėdės. 

— Sakau jums, Aleksa, nutvėrėte jaučiui už ragų, ir jis jūsų 
šį vakarą vos neužmušė. 

— Tai turėtų būti įrodymas, kad artėju prie tiesos. Kažkas 
mėgina mane nužudyti, kad apsaugotų save. 

— Ko gera, - niūriai tarė jis. - Kokių turite įrodymų, kurių 
neturėjote atvažiuodama čionai? 

— Pirmiausia tvirtai įvardytus motyvus. 

— Ką dar? 

— Trūksta konkrečių alibi. Ridas Lambertas sako, kad buvo 
su Nora Geil. Ji pripažino, jog melagingai liudytų, jei reikėtų 
tą patvirtinti, o tai verčia mane tikėti, kad jis nepraleido vi- 
sos nakties su ja. Džunijoras nepateikė jokio alibi. 

— O Angusas? 

- Jis tvirtina buvęs rančoje, bet rančoje buvo ir Selina. Jei 
Angusas ten buvo visą naktį, turėjo pakankamai progų. 

— Taip pat ir Kvaišelis Badis, jei nusekė ją ten, - tarė Pa- 
tas, - o geras advokatas prisiekusiesiems tą ir pasakys. Nie- 


kas negauna kalėjimo iki gyvos galvos remiantis tikėtinais 
motyvais. Jūs vis dar neturite nieko, kas įrodytų, kad vienas 
iš jų buvo toje arklidėje su skalpeliu rankoje. 

— Šią popietę važiavau į jūsų biurą pasikalbėti su jumis, bet 
mane nustūmė nuo kelio. 

— Apie ką su manimi pasikalbėti? 

— Apie veterinaro skalpelį. Kas jam nutiko? 

Jo veide atsirado nuostaba. 

— Jūs jau antra šią savaitę to klausiate. 

Sukaupusi jėgas Aleksa pasirėmė ant vienos alkūnės. 

— Kas dar jūsų apie jį teiravosi? 

— Aš, - iš tarpdurio atsiliepė Ridas Lambertas. 

Mieksa visa nutirpo. Ji baiminosi tos akimirkos, kai vėl jį pa- 
matys. Žinoma, tai buvo neišvengiama, bet vylėsi, kad atro- 
dys ne per daug sujaudinta to, kas tarp jųdviejų įvyko. 

Gulinti ant ligoninės apžiūros stalo, kruvinais sulipusiais 
plaukais, moliūgų spalvos antiseptiku ištepliotomis ranko- 
mis, per daug silpna ir apsvaigusi, kad atsisėstų, - nepasaky- 
si, kad tai darė trokštamo nenugalimumo įspūdį. 

— Laba diena, šerife Lambertai. Jums bus malonu žinoti, 
kad pasinaudojau jūsų patarimu ir lioviausi per petį dairytis 
baubo. 

Nekreipdamas į ją dėmesio Ridas tarė: 

— Sveikas, Patai. Ką tik per radiją kalbėjausi su pavaduo- 
toju. 

— Tuomet girdėjai, kas nutiko. 

— Pirmiausia šovė mintis, kad čia įsipainiojęs Plametas, 
bet pavaduotojas sakė, kad ją nustūmęs MĮ pikapas. 

— Tiesa. 

— MĮ sudaro daugybė įmonių. Bet kas apygardoje galėjo 
paimti vieną iš jų automobilių. 

— Taip pat ir jūs, - pašaipiai užsiminė Aleksa. 

Pagaliau Ridas įsmeigdamas atšiaurų žvilgsnį pripažino ją 
esant. Apygardos prokuroras nejaukiai žiūrėjo į juodu. 

— Aha, Ridai, kur tu buvai? Niekas negalėjo tavęs rasti. 


— Buvau pajodinėti. Bet kas rančoje galėjo tą pasakyti. 

— Turėjau paklausti, - atsiprašydamas tarė Patas. 

— Suprantu, bet turėtumėt žinoti, kad nustumti ką nors 
nuo kelio - ne visai mano būdui. Be manęs, kas dar, jūsų ma- 
nymu, galėjo tą padaryti? - reikšmingai paklausė jis Aleksos. 

Jai buvo sunku net apie tai galvoti, ne tik garsiai ištarti. 

— Džunijoras, - sukuždėjo. 

— Džunijoras? - Ridas nusijuokė. - Kurių velnių? 

— Buvau šįryt su juo susitikusi. Tai nakčiai, kai buvo nužu- 
dyta Selina, jis neturi alibi. Pripažįsta, kad buvo baisiai su- 
pykęs. - Ji dirstelėjo žemyn. - Taip pat turiu pagrindo tikėti, 
kad gali pykti ir ant manęs. 

— Kodėl? 

Ji rūsčiai pažvelgė į jį sutelkusi visą narsą. 

— Šį rytą jis atėjo į mano kambarį. 

Tik tiek ketino jam atskleisti. Galės pats pasidaryti iš- 
vadas. 

Rido akys vos susiaurėjo, bet jis nepaklausė, ką Džunijo- 
ras veikė jos kambaryje. Arba nenorėjo žinoti, arba jam buvo 
nesvarbu. 

— Kas dar? - paklausė jis. - O gal įtariate tik mudu? 

— Gal Angusas. Šią popietę su juo kalbėjausi, ir išsiskyrėme 
ne kaip patys geriausi draugai. 

— Vėl mes trys, ką? Nejau manote, kad esame kalti dėl vis- 
ko, kas šiose vietose nutinka? 

— Aš nieko nemanau. Savo įtarimus grindžiu faktais. - Ją 
apėmė svaigulys ir užliejo pykinimo banga, ji užsimerkė, tada 
vėl prabilo: - Turiu dar vieną įtariamąjį. 

— Ką tokį? 

— Steisę Voles. 

Patas Častenas sureagavo taip, lyg būtų pliaukštelėtas per 
užpakalį. . 

— Šaipotės iš manęs? - Jis dirstelėjo į duris tikrindamas, 
arjos uždarytos. - Dėl Dievo, maldauju, pasakykite, kad sap- 

nuoju. Juk neketinate viešai jos kuo nors apkaltinti, ar ne? 
Nes jei turite tokių minčių, privalau iš karto jums pasakyti, 
Aleksa, kad liksite visai viena. Daugiau nebeiškišiu galvos. 

— Jūs dar dėl nieko nebuvote iškišęs galvos! - šūktelėjo 
Aleksa, ir jai smilkinius pervėrė skausmas. 

- Iš kur Steisė būtų gavusi MĮ automobilį? — paklausė 
Ridas. 

— Neturiu jokių tvirtų įrodymų, - nuvargusi atsakė Alek- 
sa. - Tai tik įtarimas. 

— Regis, tik jų visuomet ir teturite, - tarė Ridas. 

Aleksa dėbtelėjo į jį grėsmingu žvilgsniu, tikėdamasi, kad 
jame yra daugiau jėgos, nei jai atrodo. 

Įsiterpė Patas: 

— Dėl Steisės - kuo grindžiate savo įtarimus? 

— Ji man melavo, kur buvo žmogžudystės naktį. - Aleksa 
papasakojo, ką Steisė jai buvo sakiusi „Žirgo ir šautuvo“ klu- 
bo moterų tualete. - Žinau, ji vis dar myli Džunijorą. Vargu 
ar man kas nors dėl to prieštarautų. 

Vyrai pritariamai susižvalgė. 

— Ji su savo tėvu elgiasi kaip višta perekšlė ir nenori, kad 
būtų sugriauta jo reputacija. Be to, - atsidususi pridūrė Alek- 
sa, - ji nekenčia manęs dėl tos pačios priežasties, dėl kurios 
nekentė Selinos, - dėl Džunijoro. Ji mano, kad vagiu jo meilę 
jai lygiai taip pat, kaip mano motina. 

Sūpuodamasis ant kojų pirmyn atgal, Patas sužvangino 
monetomis kišenėse. 

— Kai šitaip dėstote, atrodo logiška, bet tiesiog neįsivaiz- 
duoju Steisės naudojančios fizinę jėgą. 

— Be to, prokurore, pastaruoju metu jūsų spėjimai gerokai 
prašaudavo pro šalį. 

Aleksa šiaip taip atsisėdo. 

— Grįžkime prie skalpelio. - Jai taip svaigo galva, jog teko 
įsitverti į stalo kraštą, kad išsilaikytų tiesiai. - Patai, kada Ri- 
das jūsų apie jį paklausė? 

— Jei norite ko nors paklausti, klauskite manęs. - Ridas 
priartėjo ir dabar stovėjo tiesiai prieš ją. - Apie skalpelį teira- 
vausi prieš keletą dienų. 

— Kodėl? 

— Lygiai kaip ir jūs, norėjau žinoti, kas jam nutiko. 

— Jei būtumėte jį radęs anksčiau nei aš, būtumėte sunaiki- 
nęs ar pavertęs įkalčiu? 

Jo skruoste trūktelėjo raumuo. 

— Beprasmis klausimas. Jo jau nebėra įkalčių saugykloje. 

— Patikrinote? 

— Velniai rautų, taip. Neaptikau nė ženklo. Tikriausiai jo 
ten nėra jau daugybę metų. Matyt, buvo išmestas, nes išmes- 
ta ir byla. 

— Ar iš pagarbos Kolinsų šeimai kas nors nebūtų pasiūlęs 
jį jiems grąžinti? 

— Neturiu atsakymo į šį klausimą. 

— Ar nuo jo kada nors buvo paimti pirštų atspaudai? 

— Leidau sau šito paklausti teisėją Volesą. 

— Neabejoju tuo, šerife. Ką jis pasakė? 

— Jis pasakė, kad nebuvo. 

— Kodėl ne? 

— Rankenėlė buvo kruvina. Ant jos visos - Kvaišelio Badžio 
atspaudai. Nebuvo jokio reikalo imti pirštų atspaudus. 

Jie žiūrėjo vienas į kitą taip priešiškai, kad Patą Časteną 
išpylė prakaitas. 

— Ką gi, verčiau leiskime žmonėms naudotis procedūriniu 
kabinetu. Jūsų automobilis sudarkytas, Aleksa, todėl parve- 
šiu jus į motelį. Nueisite iki automobilio ar paprašyti kėdės 
su ratukais? 

— Aš nuvešiu ją į motelį, - tarė Ridas nespėjus Aleksai atsi- 
liepti į Pato pasiūlymą. 

— Ar tikrai? - Patas jautė pareigą pasidomėti, nors jam aki- 
vaizdžiai palengvėjo, kad Ridas perima iš jo šią atsakomybę. 

— Kadangi šerifas pasisiūlė, - tarė ji Patui, - tegu jis mane 
ir nuveža. 

Apygardos prokuroras išskubėjo, kol nė vienas iš jų ne- 
apsigalvojo. Aleksa pašaipiai žiūrėjo, kaip jis išskuodžia pro 
duris. 

— Nieko nuostabaus, kad šioje apygardoje tiek daug nusi- 
kaltimų. Apygardos prokuroras bailus kaip viščiukas. 

— O šerifas - korumpuotas. 

— Jūsų žodžiai - tiesiai iš mano lūpų. - Ji nuslydo apžiūros 
stalo kraštu ir rėmėsi į jį tol, kol atgavo pusiausvyrą. Mėgino 
žengti, bet susiūbavo. - Gydytojas davė man nuskausmina- 
mųjų. Esu tokia apsvaigusi, kad gal jūs verčiau paprašykite 
kėdės su ratukais. 

— Galjums geriau nakčiai likti čia? 

— Nenoriu. 

— Kaip jums patogiau. 

Aleksai nespėjus paprieštarauti Ridas paėmė ją ant rankų, 
ir išnešė iš procedūrinio kabineto. 

— Mano rankinė, - silpnai mostelėjo ji registratūros link. 

Ridas ją paėmė. Tada, žavėdamas visus priimamojo dar- 
buotojus, išnešė ją į lauką ir pasodino ant priekinės savo blei- 
zerio sėdynės. 

Ji atrėmė galvą į sėdynės atlošą ir užsimerkė. 

— Kur buvote šią popietę? - paklausė ji pradėjus važiuoti. 

— Jau sakiau. 

— Jodinėjote ir saulei nusileidus? 

— Buvau kai kur pasiųstas. 

— Jūs buvote nepasiekiamas radijo ryšiu. Kur lankėtės, 
Ridai? | 

— Daugybėje vietų. 

— Kur būtent. 

— Pas Norą Geil. 

Aleksa nustebo, kad ją tai labai įskaudino. 

— Ak. 

— Turėjau apklausti liudininkus dėl to susišaudymo. 

— Tai jūs dirbote? 

— Tarp viso kito. 

— Vis dar miegate su ja, tiesa? 

— Kartais. 

Ji meldė, kad jis mirtų lėta skausminga mirtimi. 

— Gal Nora Geil pasiuntė vieną savo žaliūką, kad mane nu- 
dėtų, - tarė ji, - darydama paslaugą jums. 

— Gal. Nenustebčiau. Jei jai kas nors nepatinka, ji nedvejo- 
dama tuo pasirūpina. 

— Ji nemėgo Selinos, - tyliai tarė Aleksa. 

— Ne, nemėgo. Bet aš buvau su Nora Geil tą naktį, kai Seli- 
na mirė, prisimenate? 

— Man taip sakoma. 

Taigi, ar Nora Geil - darviena, įtariama Selinos nužudymu? 
Nuo šios minties Aleksai ėmė skaudėti galvą. Ji užsimerkė. 
Jiems privažiavus prie motelio, ji siekė durelių rankenos. Ri- 
das įsakė palaukti ir apėjo aplinkui padėti išlipti. Kaire ranka 
prilaikė ją apkabinęs per liemenį. Krypuodami jie priėjo prie 
durų. 

Ridas jas atrakino ir padėjo prieiti prie lovos. Ji dėkinga 
atsigulė. 

— Čia labai šalta, - tarė jis trindamas rankas ir dairydama- 
sis termostato. 

- Visuomet taip būna, kai pareinu. 

— Vakar vakare nepastebėjau. 

Jie greitai žvilgtelėjo vienas į kitą, tada nusuko akis į šalį. 
Vėl neįstengdama tvardytis Aleksa užmerkė akis. Kai atsi- 
merkė, Ridas griozdė priešais lovą stovinčios komodos vir- 
šutinį stalčių. 

— Ko šį kartą ieškote? 

— Ko nors, ką apsivelkate miegodama. 


— Bet kuriuos marškinėlius. Nesvarbu kuriuos. 

Jis grįžo prie lovos, atsargiai atsisėdo ant krašto ir nuavė 
jai batus. 

— Kojines palikite, - liepė ji. - Kojos šąla. 

— Ar galite atsisėsti? 

Sunkiai remdamasi jam į petį Aleksa atsisėdo, jis tuo tarpu 
negrabiai atseginėjo sagutes suknelės priekyje. Jos buvo ma- 
žutės, apvalios, ne didesnės už piliules ir aptrauktos ta pačia 
suknelės medžiaga. Jų eilė tęsėsi nuo kaklo iki kelių. Kol pri- 
artėjo prie juosmens, jis jas pagiežingai keikė. 

Ridas padėjo jai atsilošti į pagalvę, ištraukė rankas iš ilgų 
siaurų rankovių ir per klubus ir kojas nutempė suknelę že- 
myn. Dėl apatinuko nė kiek nedvejojo, bet liemenėlė jį suglu- 
mino. Kai atrodė, kad dėl jos apsisprendė, dalykiškai atsegė 
ir padėjo nusmaukti nuo pečių petnešėles. 

— Maniau, jums tik žaizda galvoje ir subraižytos rankos? 

Matyt, jis konsultavosi su gydytoju. 

— Taip, teisingai. 

— Tai kodėl tada visas... 

Staiga jis nutilo suvokęs, kad dėl subraižytos krūtinės kalti 
jo ūsai ir barzda. Jo burnos kamputis iš atgailos trūktelėjo. 
Aleksa norėjo priglausti savo delną jam prie skruosto ir nura- 
minti, jog buvo nieko prieš, kai jo aistringa, nekantri burna 
glaudėsi prie jos krūtų ir miklus liežuvis glamonėjo spene- 
lius, kad jie sustandėtų. 

Žinoma, ji to nepadarė. Jo niūrus piktas žvilgsnis užgniau- 
žė viską, kad ir ką ketino pasakyti. 

— Jums teks vėl atsisėsti, - tarė jai šiurkščiai. 

Užkišęs už pečių rankas, Ridas vėl ją pasodino ir atrėmė 
į galvūgalio lentą. Rankose surinko marškinėlius ir mėgino 
užtraukti per galvą. Aleksa susiraukė vos jam prisilietus prie 
plaukų. 

— Taip nieko nebus, - sumurmėjo jis. Tada vienu stipriu ju- 
desiu praplėšė marškinėlių apykaklę tiek, kad galėtų apmauti 
juos per galvą nesukeldamas skausmo. 


Atsigulusi ji palietė ilgą medžiagos įplėšą. 

- Dėkui. Šitie buvo vieni iš mano mėgstamiausių. 

— Atsiprašau. - Jis užtraukė apklotus jai iki smakro ir atsi- 
stojo. - Ar susitvarkysite? 

— Taip. 

Regis, jis abejojo. 

— Ar tikrai? 

Ji silpnai linktelėjo. 

— Ar reikia ko nors, kol dar neišėjau? Vandens? 

— Gerai. Prašom pastatyti stiklinę vandens ant naktinio 
stalelio. 

Kai jis grįžo prie jos lovos, nešinas stikline vandens, ji jau 
miegojo. Ridas stovėjo prie jos. Plaukai, išsiskleidę ant pa- 
galvės, buvo sutepti krauju. Veido spalva nenatūraliai blyški. 
Pagalvojus, kaip smarkiai ji galėjo būti sužalota arba mirti, 
jam pasidarė šleikštu. 

Jis pastatė vandens stiklinę ant stalelio ir atsargiai atsisė- 
do ant lovos krašto. Aleksa sujudėjo, nežinia ką sumurmėjo ir 
ištiesė ranką, tarsi ko siekdama. Atsiliepdamas į tą tylų nesą- 
moningą prašymą, Ridas rūpestingai uždengė jos subraižytas 
plaštakas savo tvirtomis, pūslėtomis rankomis. 

Nebūtų nustebęs, jei akys staiga būtų atsimerkusios ir ji 
būtų ėmusi jam priekaištauti, kam atėmęs jos nekaltybę. Iš 
kur, po velnių, jis galėjo žinoti? 

O jei ir būčiau žinojęs, pamanė, vis tiek būčiau taip pa- 
daręs. 

Ji nepabudo. Tik tyliai sušnarpštė ir patikliai sunėrė pirš- 
tus jam virš krumplių. Jo viduje grūmėsi sveikas protas ir im- 
pulsas, bet grumtynės truko neilgai ir baigtis buvo nulemta 
sąžinei nespėjus pakelti galvos. 

Jis įsitaisė ant lovos, paskui ir visai išsitiesė atsisukęs į ją, 
veidu jausdamas jos švelnų, vaistų paveiktą kvėpavimą. 

Žavėjosi trapia jos veido kaulų struktūra, burnos forma, 


blakstienomis virš skruostų. 

— Aleksa, - sukuždėjo jos vardą. Ne kad pažadintų - vien 
tam, kad pajustų malonumą jį ištardamas. 

Ji giliai atsiduso, nukreipdama jo dėmesį į perplėštus marš- 
kinėlius. Pro įplėšą matė glotnų jos krūtų nuolydį. Blausioje 
lempos šviesoje tarpas tarp krūtų buvo tamsus, šešėliuotas ir 
aksominis, jam norėjosi ten prispausti savo pravirą burną. 

Jis to nepadarė. Nepabučiavo ir jos jautrių lūpų, nors gal- 
voje pašėlusiai sukosi mintys, kaip švelniai ir drėgnai ji bu- 
čiuojasi. 

Ridas prisiminė, kaip glamonėjo gundančias jos krūtis. Pro 
minkštą marškinėlių medžiagą matė tamsius jų spenelius ir 
žinojo, kad nuo menkiausio liežuvio ar pirštų galiukų prisi- 
lietimo jie sustandėtų. Ir tie prakeikti sportiniai marškinėliai 
-buvo daug labiau gundantys nei bet kuris Noros Geil kada 
nors vilkėtas pikantiškas chalatas ar korsetas. 

Buvo pragariška gulėti taip arti jos ir neliesti, bet jis jautėsi 
kaip danguj galėdamas spoksoti iki soties. Kai malonumas ir 
skausmas tapo nebepakenčiami, jis nenoriai atitraukė savo 
ranką nuo jos ir išlipo iš lovos. 

Įsitikinęs, kad ji gerai apklota ir kad vaistai ją visiškai nu- 
ramino, Ridas tyliai išsmuko iš kambario. 


Trisdešimt dovintas 


- leik. — Sėdėdamas lovoje Džunijoras žiūrėjo televizorių 
ir rūkė marihuanos suktinę. Į kambarį įėjo Ridas. - Sveikas. 
Kokie vėjai atpūtė? 

Jis pasiūlė Ridui marihuanos. 

— Ne, dėkui. 

Ridas klestelėjo į krėslą ir užmetė auliniais apautas kojas 
ant otomanės. 

Kambarys atrodė labai mažai pasikeitęs nuo to laiko, kai 
Ridas pirmą kartą buvo į jį pakviestas, nors Džunijoras at- 
naujino baldus, po paskutinių skyrybų nusprendęs grįžti 
namo. Tai buvo erdvus kambarys, suplanuotas taip, kad būtų 
patogus. 

— Viešpatie, koks aš pavargęs, - pirštais braukdamas sau 
per plaukus tarė Ridas. 

Džunijoras nugnybo suktinę ir padėjo į šalį. 

— Toks ir atrodai. 

— Dėkui. - Jis liūdnai nusiviepė. - Kaip čia yra, kad aš visa- 
da atrodau lyg nuvažiavęs keturiasdešimt mylių prastu keliu, 
o tu - visada nepriekaištingas? | 

— Genai. Pažiūrėk į mamą. Nesu matęs jos netvarkingos. 

— Ko gera. Dievaži, mano tėvas niekada savimi nesirūpino. 

— Nesitikėk iš manęs gailesčio. Pats žinai, kad damos nega- 
li atsispirti tavo atšiauriai išvaizdai. Mes skirtingi, ir tiek. 

— Kartu būtume nuostabūs. 

— Buvome tokie. 

— Ką? 

— Prisimeni tą naktį, kai dalijomės viena iš sesučių Geil už 
nacionalinės gvardijos ginklų sandėlio? Kuri iš jų ten buvo? 

Ridas sukikeno. 

— Tegu mane skradžiai, jei prisimenu. Esu per daug pavar- 
gęs galvoti ir juolab prisiminti. 

— Dirbi daug viršvalandžių, ar ne? 

— Teko, - jis reikšmingai nutilo, - tiesiog tam, kad nenu- 
leisčiau akių nuo Aleksos ir ji nenukentėtų. 

Ridas pastebėjo, kaip Džunijoro akyse įsižiebė susidomėji- 
mo kibirkštėlė. 

- Ji tikrai gyva bėda. 

— Nejuokauju. Jos šią popietę vos neužmušė. 

— Ką? - Per lovos kraštą Džunijoras nuleido kojas ant grin- 
dų. - Kas atsitiko? Ar ji sužeista? 

Ridas papasakojo Džunijorui apie avariją plente. 

— Verčiau jai paskambinsiu, - tarė jis, vos Ridas nutilo. 

— Neskambink. Kai išėjau, ji miegojo. Ligoninėje jai davė 
nuskausminamųjų ir jie jau veikia. 

Jis pajuto, kaip jį prislėgė klausiamas Džunijoro žvilgsnis, 
bet to nepripažino. Neketino aiškinti, kodėl jautė būtinybę 
apkamšyti Aleksą. Jam prireikė sukaupti visą valią, kad išei- 
tų iš to kambario ir atsisakytų prabangos naktį praleisti gu- 
lint šalia. 

— Viską matė keli meksikiečiai. Jie sakė, kad privažiavo MĮ 
pikapas ir tyčia nustūmė ją nuo kelio. 

Džunijoras atrodė suglumęs. 

— Pirmiausia būčiau spėjęs, kad tai tas pamokslininkas. 

— Kurjis būtų gavęs jūsų bendrovės automobilį? 

— Kuris nors darbuotojas gali būti atsidavęs jo grupės narys. 

— Vienas iš mano vyrų tikrina tą galimybę, nors abejoju, ar 
kas nors išaiškės. 

Abu-draugai patylėjo. Pagaliau Ridas abejingai tarė: 

— Girdėjau, šį rytą pusryčiavai su Aleksa. 

— Ji paskambino ir paprašė su ja susitikti. 

— Kodėl? 

— Sakė, kad papasakojai jai apie Selinos bandymą nutrauk- 
ti nėštumą. 

Ridas nusigręžė. 

— Taip. 

— Nenorėčiau po laiko kritikuoti tavęs, drauguži, bet... 

— Tai ir nekritikuok. 

Ridas atsistojo nuo krėslo. 

— Gerai, gerai. Tik niekaip nesuprantu, kam to reikėjo. 

Jis visai neketino kalbėti apie praėjusią naktį. 

— Ką dar aptarėte per pusryčius? 

— Naktį, kai mirė Selina. Aleksa norėjo žinoti, ar aš pasi- 
piršau. 

Džunijoras smulkiai atpasakojo ryto pokalbį su Aleksa. 

— Ar ji patikėjo tavimi, kai pasakei, kad išėjai ir vienas pri- 
sigėrei? 

— Sakyčiau, taip. Atrodė, kad taip. Visi kiti paprastai ma- 
nimi tiki. 

Žvilgsnis, kuriuo juodu pasikeitė, truko kiek per ilgai, kad 
būtų abiem smagus. 

— Taip, teisingai. - Ridas pažvelgė pro langą. - Aleksa sakė, 
kad priėjo Steisė ir elgėsi ne per daug draugiškai. 

Džunijoras pasimuistė. 

— Aš, e... pastaruoju metu aplankydavau Steisę. 

Ridas nustebęs atsisuko. 

— Aplankydavai ar dulkindavai? Ar tau šie žodžiai savaime 
reiškia tą patį? 

— Kaltas pagal abu punktus. 

Ridas nusikeikė. 

— Kodėl kurstai tą ugnį? 

— Patogu. 


406 + Sandra Brown 


— Nora Geil patogi. 

— Bet nelaisva - bent jau nė vienam, išskyrus tave. 

Ridas patempė lūpą. 

— Tu - apgailėtinas šunsnukis. 

— Klausyk, tai niekam nekenkia. Steisei reikia dėmesio. Ji 
jo nori. 

— Nes ji tave myli, bukagalvi tu. 

- Oi. - Džunijoras nuvijo šią mintį rau:kos mostu. - Žinau 
tik viena. Ji smarkiai perdeda dėl Aleksos. Steisė nuogąstau- 
ja, kad Aleksa mus visus sužlugdys, o labiausiai - jos senuką. 

- Ji gali taip padaryti. Pasiryžusi rasti kaltininką ir užda- 
ryti jį į kalėjimą. 

Džunijoras vėl atsilošė į galvūgalio atramą. 

— Ar tai tikrai kelia tau nerimą? 

— Taip, - tarė Ridas. - Aš daug prarasiu, jei MĮ negaus lenk- 
tynių licencijos. Kaip ir tu. 

— Kur tu suki - kad aš nustūmiau Aleksą nuo kelio? Ar čia 
kvota, šerife? - paklausė jis tokiu balsu, kuris neliudijo pa- 
lankumo Rido tarnybai. 

— Na? 

Gražus Džunijoro veidas paraudo iš pykčio. 

— Gerasis Dieve, ar pakvaišai? — Jis išlipo iš lovos ir atsi- 
stojo prieš Ridą. - Neleisčiau nė plaukui nuo jos galvos nu- 
kristi. 

— Ar buvai šį rytą jos kambaryje? 

— Taip. O ką? 

— Kokiu tikslu? - suriko Ridas. 

— O kaip tu manai? - riktelėjo ir Džunijoras. 

Rido galva loštelėjo atgal. Tai buvo nevalingas judesys, 
toks, kokio jis negalėjo suturėti ar paslėpti. 

Praėjo kelios akimirkos, tada Džunijoras tarė: 

- Ji pasakė „ne“. 

— Juk neklausiau. 

— Bet norėjai paklausti, - parodė įžvalgumą Džunijoras. - 
Ar Aleksa ir ta priežastis, dėl kurios ji čia, kaip nors susiję 


su tavo atsisakymu grįžti į MĮ, kaip siūlė tėtis? - Jis grįžo 
prie lovos ir atsisėdo ant krašto klausiamai žvelgdamas į Ridą 
įskaudintojo žvilgsniu. - Ridai, nejau neketinai nė užsiminti 
apie tai? 

— Neketinau. 

— Kodėl? 

— Nebuvo prasmės. Kai išėjau iš įmonės, palikau ją visam 
laikui. Nenoriu vėl tapti jos dalimi. 

— Nori pasakyti, mūsų dalimi. 

Ridas gūžtelėjo pečiais. Susimąstęs Džunijoras žvelgė į 
draugą. 

— Dėl Selinos? 

— Selinos? - sukuždėjo Ridas ir tyliai, liūdnai nusijuokė. - 
Selina mirusi ir palaidota. 

— Ar tikrai? 

Draugai atsikratę apsimetinėjimo atvirai stebeilijosi vie- 
nas į kitą. Po kurio laiko Ridas atsakė: 

— Taip. 

— Nuo tada, kai ji mirė, mudviejų santykiai nebebuvo tokie 
patys, tiesa? 

— Nebegalėjo būti. 

— Ko gera, ne, - niauriai tarė Džunijoras. - Man gaila. 

— Ir man. 

— O kaip Aleksa? 

— Kuo ji čia dėta? 

- Arji - ta priežastis, dėl kurios negrįši pas mus? 

- Velniai griebtų, ne. Žinai priežastį, Džunijorai, ar bent 
turėtum žinoti. Ganėtinai dažnai girdėjai mane apie ją 
kalbant. 

— Tas nesąmones apie nepriklausomybę? Tai ne priežas- 
tis. Tau daug geriau sekasi palenkti Angusą į savo pusę nei 
man. - Džunijoras greitai įkvėpė, staiga suvokęs, kad patai- 
kė. - Tai štai kur šuo pakastas, tiesa? Vengi MĮ dėl manęs. 

- Tu klysti, - truputį per greitai paneigė Ridas. 

— Velniai rautų, jei aš klystu, - suriaumojo Džunijoras. 
— Save matai kaip grėsmę man - tikrajam paveldėtojui. Ką 
gi, labai dėkui, bet nedaryk man jokių paslaugų! - Džunijoro 
pyktis išgaravo taip pat greitai, kaip išsiveržė. - Po velnių, ką 
aš noriu apgauti? - Jis pašaipiai nusijuokė. - Tai jau tikriau- 
siai ne save. - Pakėlęs galvą Džunijoras maldaujamai pažvelgė 
į Ridą. - Norėčiau, kad grįžtum. Tu mums reikalingas, ypač 
kai bus pastatytas hipodromas. 

— Kas dabar šneka nesąmones? 

— Žinai, kad aš teisus. Tėvukas įsuka reikalus, bet valdo 
kaip plėšikų vadas. Šiais laikais verslas taip netvarkomas. Aš 
turiu žavesio, bet veislinei rančai žavesio reikia tiek, kiek sli- 
džių Jamaikoje. Jei nesi žigolas, - o aš dažnai pagalvodavau, 
ar nesiėmus tokios karjeros, - iš žavesio jokios naudos. 

— Jis praverčia. 

— Tėtis pakankamai nuovokus ir mato, kad tu galėtum 
mus suvienyti, Ridai. Galėtum būti slopintuvas tarp mudvie- 
jų. - Jis pažvelgė sau į rankas. - Jam labiau patiktų, kad šalia 
būtum tų, one aš. 

— Džunijorai... 

— Ne, nors kartą pakalbėkime apie tai atvirai, Ridai. Daro- 
mės per seni, kad meluotume sau ar vienas kitam. Tėtis pri- 
siektų visa krūva biblijų, kad didžiuojasi, jog esu jo sūnus, bet 
aš žinau geriau. Ak, žinau, jis mane myli, bet aš vis susimau- 
nu. Jis norėtų, kad verčiau būčiau toks kaip tu. 

— Tai netiesa. 

— Bijau, kad tiesa. 

— Ne! - ryžtingai purtydamas galvą tarė Ridas. - Angusas 
žino, kad kai atsitinka bėda, kai visos kortos užverstos, tu 
padarai, ką reikia. Buvo atvejų... 

— Kokių atvejų? 

— Daugybė atvejų, - pabrėžė Ridas, - kai padarei tai, ką ži- 
nojai privaląs padaryti. Kartais reikalai turi pasiekti kraštuti- 
nę ribą, kad imtumeisi atsakomybės, bet kai žinai, jog viskas 

priklauso nuo tavęs, imi ir padarai. - Jis uždėjo ranką Džuni- 
jorui ant peties. - Tik kartais kas nors turi įspirti tau į subinę, 
kad imtumeisi darbo. 

Buvo laikas baigti pokalbį, kol šis netapo skystas ir jaus- 
mingas. Ridas pliaukštelėjo Džunijorui per petį, tada pasuko 
prie durų. 

— Tik nepardavinėk tų kvaišalų mokinukams, kitaip turė- 
siu tave suimti. 

Jis jau atidarė duris ir buvo beeinąs lauk, bet Džunijoras jį 
sustabdė. 

— Buvau velniškai įsiutęs, kai aną dieną atvažiavai prie vie- 
tos klubo paimti Aleksos. 

- Žinau. Kitaip negalėjau. Reikalai. 

— Tikrai? O aerodrome? Ar ten irgi buvo reikalai? Tėčiui 
taip neatrodė. 

Ridas tylėjo kaip akmuo nei pripažindamas, nei neig- 
damas. 

— Jėzau, - atsikvėpė Džunijoras ranka persibraukdamas 
per veidą. - Nejau ir vėl? Ar mudu vėl įsimylime tą pačią mo- 
terį? 

Ridas išėjo ir tyliai uždarė duris. 


Hoturiasdošimtas 


Dteisė Voles patraukė tėvo pusiau suvalgytas tuno salotas į 
šalį ir padėjo prieš jį taurę vaisių kokteilio. 

— Nemanau, kad ji dar ilgai čia bus ir vers mus nerimau- 
ti, - ryžtingai tarė ji. Pokalbio tema buvo Aleksandra Gei- 
ter. - Girdėjai apie avariją? 

— Kaip suprantu, tai nebuvo avarija. 

— Tuo didesnis akstinas jai išvykti iš miesto. 

— Angusas nemano, kad ji ketina išvykti, — tarė teisėjas 
žaisdamas su vyšnia, plūduriuojančia tirštame sirupe. - Sako, 
ji įsitikinusi, kad kažkas norėjęs ją įbauginti ir priversti išva- 
žiuoti, kol ji neatskleidė žudiko. 

— Ar viską, ką sako Angusas, priimi kaip iškaltą granite? — 
suirzusi paklausė Steisė. - Iš kur jis žino, ką ji ketina daryti? 

— Remiasi tuo, ką ji sakė Džunijorui. 

Steisė padėjo į šalį šakutę. 

— Džunijorui? 

— Hm. - Teisėjas Volesas gurkštelėjo arbatos su ledu. - Jis 
vakar ją lankė. 

— Maniau, ji išėjo iš ligoninės ir grįžo į sayo motelį. 

— Kad ir kur ji būtų, Džunijoras buvo vienintelis jos ryšys 
su išoriniu pasauliu. — Teisėjas buvo taip užsigalvojęs apie 
savo paties rūpesčius, kad nepastebėjo, kaip Steisė staiga su- 
sirūpino. Jis pakilo nuo stalo. - Verčiau jau eisiu, kitaip pavė- 


luosiu. Šįryt prisiekusiųjų atranka ir ikiteisminis posėdis dėl 
to veikėjo, aną vakarą šovusio į žmogų pas Norą Geil Berton. 
Tikiuosi kaltintojo ir gynybos susitarimo, bet Lambertas pri- 
rėmė Patą Časteną, kad šis kaltintų mėginimu nužudyti. 

Steisė jo beveik nesiklausė. Jos protas piešė vaizdą, kaip 
gražioji Aleksa Geiter kamuojasi motelyje savo lovoje, o Džu- 
nijoras nuolankiai jai patarnauja. 

— Beje, - vilkdamasis apsiaustą tarė teisėjas, - ar gavai tą 
žinutę, kurią vakar palikau? 

— Paskambinti Fergusui Plametui? 

— Taip. Arjis - ne tas karštas pamokslininkas, kuris pernai 
pakėlė triukšmą dėl Visų šventųjų dienos išvakarėse sureng- 
to bingo lošimo? Ko jam iš tavęs reikia? 

- Jis ieško paramos, kad Perselio apygardoje nebūtų tota- 
lizatoriaus. 

Teisėjas prunkštelėjo. 

— Ar jis žino, kad būtų lygiai tas pat, jei mėgintų sulaikyti 
artėjančią dulkių audrą? 

— Tą ir pasakiau jam paskambinusi, - tarė Steisė. - Jis žino, 
jog priklausau kelioms moterų organizacijoms, ir norėjo, kad 
jų paprašyčiau jį paremti. Žinoma, aš atsisakiau. 

Džo Volesas pasiėmė portfelį ir atidarė lauko duris. 

— Ridas įsitikinęs, kad Plametas kaltas dėl vandalizmo 
Mintonų rančoje, bet neturi įkalčių jam sulaikyti. - Teisė- 
jas nedvejodamas su Steise aptarinėdavo bylas. Ji jau prieš 
daugybę metų pelnė jo pasitikėjimą. - Kažin ar Plametas turi 
proto padaryti ką nors panašaus be niekieno nurodymų. Ri- 
das vis apie tai dejuoja, bet dabar ne Plametas man rūpi. 

Susirūpinusi Steisė sugavo tėvo ranką. 

- Dėl ko nerimauji, tėti? Dėl Aleksos Geiter? Nesijaudink 
dėl jos. Kuo ji gali tau pakenkti? 

Jis dirbtinai nusišypsojo. 

— Visiškai niekuo. Bet juk žinai, kaip man patinka aišku- 
mas ir tvarka. Man reikia bėgti. Sudie. 

Taip atsitiko, kad kai atėjo laiškanešys, Vanda Geil Berton 
Plamet šlavė verandą. Jis padavė jai šūsnį korespondencijos 
ir ji padėkojo. Eidama į namo vidų peržvelgė vokus. Kaip pa- 
prastai, visi laiškai buvo adresuoti jos vyrui. Daugiausia tai 
buvo sąskaitos ir bažnyčios korespondencija. 

Bet vienas vokas buvo kitoks. Jis buvo iš geros kokybės 
rusvai gelsvo popieriaus. Jame buvo įspaustas siuntėjo adre- 
sas, bet paslėptas po mašinėle spausdintais iksais ir neįskai- 
tomas. Jų adresas taip pat buvo išspausdintas mašinėle. 

Smalsumas nugalėjo griežtus vyro nurodymus, kad laiškus 
gali atplėšti tik jis. Vanda atplėšė voką. Jame buvo tik tuščias 
'sulankstytas popieriaus lapas, o jame - penki šimto dolerių 
banknotai. 

Vanda spoksojo į pinigus, tarsi jie būtų žinutė iš ateivių 
planetos. Penki šimtai dolerių buvo daugiau, nei atsirasdavo 
aukų lėkštėje per gausiai lankomas atgimimo mišias. Šeimai 
išlaikyti Fergusas paimdavo tik truputėlį. Beveik visos su- 
rinktos lėšos keliaudavo bažnyčiai ir jos „reikalams“. 

Be jokios abejonės, šiuos pinigus atsiuntė koks nors auko- 
tojas, norintis būti nežinomas. Keletą pastarųjų dienų Fer- 
gusas skambinėjo telefonu kviesdamas savanorius piketuoti 
prie Mintonų rančos vartų. Prašinėjo pinigų. Norėjo laikraš- 
tyje per visą puslapį įdėti skelbimus, raginančius nelošti. Ge- 
rai reklamuojami kryžiaus žygiai brangiai kainuoja. 

Dauguma žmonių padėdavo ragelį. Kai kurie prieš tai išva- 
dindavo jį bjauriais žodžiais. Keli išklausė ir nenoromis paža- 
dėjo atsiųsti aukų. 

Bet penki šimtai dolerių. 

Dar buvo paslaptingų pokalbių pakuždomis. Vanda neži- 
nojo, apie ką buvo taip pusiau slapta kalbama, bet įtarė, kad 
apie tą reikalą Mintonų rančoje. Sunkiausia už viską jai buvo 

meluoti senam savo draugui Ridui. Jis žinojo, kad ji meluoja, 
bet buvo ganėtinai džentelmeniškas ir jos tuo neapkaltino. 

Vėliau, kai ji Fergusui išliejo nerimą, kad nusidėjusi me- 
luodama, jis jai pasakė, jog tai buvę pateisinama. Dievas ne- 
nori, kad jo tarnai sėstų į kalėjimą, nes tada jų tarnystė būtų 
bergždžia. 

Ji droviai priminė, kad Paulius daug laiko praleido kalėjime 
ir už grotų parašė kai kurias labiausiai įkvepiančias Naujojo 
Testamento dalis. Fergusui palyginimas nepatiko ir jis liepė jai 
prikąsti liežuvį dėl dalykų, kurie esą per sudėtingi jai suprasti. 

— Vanda! 

Ji pašoko išgirdusi jo balsą ir nevalingai prispaudė pinigus 
prie savo nusvirusių krūtų. 

— Ką, Fergusai? 

— Ar prie durų buvo laiškanešys? 

— Ak, taip. - Ji žvilgtelėjo į voką. Pinigai tikrai buvo susiję 
su tais slaptais skambučiais. Fergusas nenorėtų apie juos kal- 
bėti. - Kaip tik nešiau tau paštą. 

Ji įėjo į virtuvę. Fergusas sėdėjo prie plastikinio valgomo- 
jo stalo, kuris tarp valgymų atstodavo jam rašomąjį. Vanda 
padėjo ant stalo šūsnį vokų. Kai grįžo prie plautuvės baigti 
plauti indų, prašmatnus vokas ir jo turinys gulėjo prikyštės 
kišenėje. 

Vėliau atiduos juos Fergusui, pažadėjo sau Vanda, padarys 
staigmeną. O kol kas pafantazuos, ką galėtų nupirkti trims 
savo vaikams. 


Aleksa turėjo trisdešimt šešias valandas pagalvoti. Kol malši- 
no alinantį galvos skausmą, gulėjo lovoje peržiūrėdama viską, 
ką turi, o tą, ko nežino, papildydama pagrįstais spėjimais. 

Ji negali amžinai bėgti ratu. Tikriausiai jau yra kiek įmano- 
ma priartėjusi prie tiesos, nebent imtųsi žūtbūtinių priemo- 
nių. Artėjo Grego nustatytas terminas. Buvo laikas ką nors 
atskleisti, veikti agresyviai, net jei tektų blefuoti. 

Prieš keletą dienų ji priėjo prie širdį draskančios išvados 
buvusi Selinos nužudymo katalizatoriumi, bet neketino visą 
likusį gyvenimą nešti tos kaltės naštos viena. Kad ir kas pa- 
darė tą veiksmą, jis taip pat privalo kentėti. 

Tą rytą pabudus jai vis dar skaudėjo galvą, bet gyventi 
buvo galima. Rytą praleido peržiūrinėdama užrašus ir kai ką 
tyrinėdama, o kai teisėjas Volesas grįžo po pietų, ji jo laukė 
prieškambaryje. Jis neatrodė patenkintas ją matydamas. 

— Sakiau panelei Geiter, kad šiandien jūs visą dieną užsi- 
ėmęs, - teisindamasi tarė ponia Lipskomb, kai jis nukreipė 
piktą žvilgsnį į ją. - Ji atkakliai tvirtino, kad palauks jūsų. 

— Ji teisi, teisėjau Volesai, - tarė Aleksa. - Ar galite skirti 
man kelias minutes? 

Jis žvilgtelėjo į laikrodį ant riešo. 

- Labai trumpai. 

Ji nusekė paskui teisėją į kabinetą. Jis nusivilko apsiaustą 
ir pakabino ant žalvarinės kabyklos. Įsitaisė prie rašomojo 
stalo mėgindamas atrodyti grėsmingas, tada paklausė: 

— Kas šį kartą? 

— Ko Angusas ėmėsi, kad jus papirktų? 

Jam veidą iš karto išmušė dėmėmis. 

— Nežinau, apie ką kalbate. 

— Žinote. Valstybinėje psichiatrijos ligoninėje įkalinote ne- 
kaltą žmogų, teisėjau Volesai. Žinojote, kad jis nekaltas, ar 
bent įtarėte, kad jis toks. Taip padarėte Anguso Mintono pra- 
šymu, ar ne? O mainais pareikalavote, kad Džunijoras vestų 
jūsų dukterį Steisę. 

— Tai neįtikėtina! 

Jis kumščiais trenkė į stalą. 

— Net labai įtikėtina. Tą rytą, kai Mintonų rančos arklidėje 
buvo aptikta nužudyta Selina Greihem Geiter, jūs sulaukė- 
te Anguso telefono skambučio arba jo vizito. Netoliese buvo 
sulaikytas Badis Hiksas, visas kruvinas ir su skalpeliu, ku- 
ris, manyta, buvo žmogžudystės įrankis. Šis faktas niekada 

nebuvo nustatytas, nes skalpelis nebuvo kruopščiai ištirtas. 
Skrodimo ataskaitoje nusakyta, kad ji mirė nuo daugybinių 
durtinių žaizdų, bet teismo medicinos ekspertas neturėjo 
galimybės apžiūrėti lavono iki kremavimo, tad ji galėjo būti 
nudurta bet kuo. 

— Kvaišelis Badis nudūrė ją daktaro Kolinso skalpeliu, - ne- 
nusileido teisėjas. - Rado jį arklidėje ir juo ją nužudė. 

— Kurjis dabar? 

— Dabar? Praėjo dvidešimt penkeri metai. Juk nesitikite, 
kad jis voliojasi įkalčių saugykloje? 

— Ne, bet tikėčiausi rasti įrašą, kam jis atiduotas. Niekas 
nepaskambino daktarui Kolinsui arba jo sūnui paklausti, gal 
nori, kad jis jiems būtų grąžintas, nors buvo žinoma, jog tai 
daktaro žmonos dovana. Ar jums neatrodo, kad tai keista? 

— Dievai žino, kas nutiko jam ar įrašams apie jį. 

— Manau, jūs juo atsikratėte, teisėjau. Jūs, o ne šerifo biu- 
ras, buvote paskutinis, įregistruotas kaip jo turėtojas. Šįryt, 
prieš ateidama čionai, patikrinau. 

— Kam būčiau juo atsikratęs? 

— Kad jei vėliau kas nors ateitų, koks tyrėjas kaip aš, būtų 
nesunku jo dingimą pavaizduoti kaip raštvedybos aplaidu- 
mą. Verčiau būti apkaltintam aplaidžia apskaita nei teismo 
klaida. 

— Elgiatės įžeidžiamai, panele Geiter, - tarė jis šaltai. - Kaip 
ir dauguma kerštautojų, reaguojate jausmingai, ir jūsų siau- 
bingi įtarimai visiškai be pagrindo. 

— Bet vis tiek aš juos ketinu pateikti didžiajai žiuri. Tiesą 
sakant, darau jums paslaugą pasakydama, ką turiu. Galėsite 
iš anksto pasitarti su savo advokatu, kokius atsakymus pa- 
teikti. O gal pasinaudosite penktąja pataisa? 

— Man neprireiks nei to, nei ano. 

— Ar norite paskambinti savo advokatui? Mielai palauksiu. 


— Man nereikia advokato. 

— Tuomet tęsiu. Angusas paprašė paslaugos. Jūs mainais 
paprašėte kitos. 

— Džunijoras Mintonas vedė mano dukterį, nes ją mylėjo. 

— Neįmanoma tuo patikėti, teisėjau Volesai, nes pats man 
sakė, kad tą naktį, kai ji buvo nužudyta, jis mano mamos pa- 
prašė užjo tekėti. 

— Negaliu paaiškinti jo nepastovumo. 

— O aš galiu. Džunijoras buvo atlygis už jūsų nutartį dėl 
Kvaišelio Badžio. 

— Apygardos prokuroras... 

— Jis tuo metu atostogavo Kanadoje. Šįryt tą patvirtino 
jo našlė. Jo padėjėjas turėjo pakankamai įkalčių pateikti Ba- 
džiui Hiksui kaltinimą žmogžudyste. 

— Prisiekusiųjų teismas jį taip pat būtų nuteisęs. 

— Nesutinku, bet šito jau nesužinosime. Jūs užkirtote tam 
kelią. - Ji giliai įkvėpė. - Ką pridengė Angusas: save, Džuni- 
jorą ar Ridą? 

— Nė vieno. 

— Tikriausiai pasakė, kai skambino jums tą rytą. 

— Jis neskambino. 

— Turėjo jums paskambinti, kai buvo suimtas Hiksas. Ką 
Angusas jums pasakė? 

— Jis man nieko nesakė. Neskambino man. 

Aleksa atsistojo ir pasilenkė virš stalo. 

— Tikriausiai sakė: „Klausyk, Džo, aš pakliuvau į bėdą.“ 
Arba „Džunijoras šį kartą truputį per toli nusivažiavo su tais 
berniūkščių reikalais“, arba „Ar gali padėti Ridui išsisukti? 
Jis man kaip sūnus. Argi buvo ne taip? 

— Ne, taip nebuvo. 

- Jūs gal ginčijotės, kad negalite to padaryti. Tikriausiai 
paprašėte laiko viskam apgalvoti. Būdamas malonus, Angu- 
sas davė jums kelias valandas pasvarstyti. Štai tada grįžote 
prie šio reikalo sakydamas, kad padarysite jam nedidelę pa- 
slaugą mainais už Steisės ir Džunijoro vedybas. 


— Jūs manes... 

— Gal net aptarėte savo dilemą su ja ir ponia Voles. 

— Tai šmeižtas... 

— O gal kaip tik Steisė ir pasiūlė sandorio sąlygas. 

— Steisė niekada apie tai nesužinojo! 

Jis pašoko nuo kėdės ir rėkdamas šiuos žodžius stovėjo 
surėmęs nosį su Aleksos nosimi. Kai suvokė, ką pripažino, 
sumirksėjo, apsilaižė lūpas, tada atsitraukė nuo jos ir nusi- 
gręžė. Nervingai perbraukė pirštais per žalvarinių smeigių 
eilę ant odinio krėslo atkaltės. Jį jam padovanojo duktė, vie- 
nintelis jo vaikas. 

— Žinojote, kaip Steisė mylėjo Džunijorą. 

— Taip, — tarė jis tyliai. - Žinojau, kad mylėjo jį labiau, nei 
jis buvo vertas. 

— Ir kad jos meilė nesulaukė atsako. 

— Taip. 

— Ir kad Džunijoras mylėdavosi su ja, kai tik užsimanyda- 
vo. Manėte, verčiau apginsite jos gerą vardą ir apsaugosite 
nuo nepageidaujamo nėštumo kuo greičiau ją už jo ištekin- 
damas. 

Teisėjo pečiai palinko į priekį ir jis atsakė tyliu, širdgėlos 
persmelktu balsu: 

— Taip. 

Aleksa užmerkė akis ir lėtai, tyliai atsikvėpė. Įtampa atslū- 
go kaip nuo kranto besiritanti banga. 

— Teisėjau Volesai, kas nužudė mano motiną? Ką dengė 
Angusas prašydamas paskubomis perleisti Badį Hiksą per 
teisės sistemą? 

Jis atsigręžė į ją. 

— Nežinau. Dievas man liudininkas, nežinau. Prisiekiu 
savo, kaip teisėjo, tarnybos metais. 

Ji juo patikėjo ir tą jam pasakė. Stengdamasi kuo mažiau 
trukdyti susirinko daiktus. Kai priėjo prie kabineto durų, Vo- 
lesas laibu balsu ištarė jos vardą. 

— Klausau. 

— Jei šitai kada nors pasieks teismą, ar jūsų bylai bus būti- 
na, kad viskas būtų atskleista? 

— Deja, atrodo, kad taip. Labai gaila. 

— Steisė... - Jis nutilo ir atsikrenkštė. - Nemelavau sakyda- 
mas, kad ji nežinojo apie mano susitarimą su Angusu. 

Aleksa pakartojo: 

— Man labai gaila. 

Jis liūdnai linktelėjo. Ji žengė į prieškambarį ir uždarė 
duris. Sekretorė sviedė į ją apmaudo kupiną žvilgsnį, kuris 
nebuvo toks jau visai nepelnytas. Ji privertė teisėją pasakyti 
tiesą. Tai buvo būtina, bet tą daryti nebuvo malonu. 

Laukdama lifto Aleksa išgirdo šūvį. 

— Dieve, ne, - sukuždėjo ji žodžius, bet net nepajuto juos 
tarianti. 

Numetė portfelį ir nubėgo į koridoriaus galą. Prie kabine- 
to durų stovėjo ponia Lipskomb. Aleksa nustūmė ją į šalį ir 
įbėgo pirmoji. 

Tai, ką išvydo, privertė ją staiga sustoti. Jos riksmas su- 
stingo gerklėje, bet sekretorės klyksmas nuaidėjo kabinete ir 
nusirito koridoriais. 


Hoturiasdošimt pirmas : 


D. šešiasdešimt sekundžių nuo šūvio prie teisėjo Voleso ka- 
bineto durų suplūdo sekretorių, antstolių ir kitų teismo dar- 
buotojų srautas. 

Ridas, pirmasis atbėgęs laiptais iš pusrūsio, pečiais pra- 
siskynė pro juos kelią, tuo pat metu šūkalodamas nurodymus 
jį sekantiems pavaduotojams. 

— Visus išsklaidykite! 

Vienam davė nurodymą iškviesti greitąją pagalbą, kitam — 
atitverti koridorių. Guodžiamai apglėbė isteriškai raudančią 
ponią Lipskomb ir liepė Imodženai, Pato Časteno sekretorei, 
ją išvesti. Tada prisiartino prie Aleksos. 

— Eikite į mano kabinetą, užsirakinkite ir būkite ten, su- 
pratot? — Ji spoksojo į Ridą bereikšmiu žvilgsniu. - Supra- 
tot? - papurtydamas ją garsiai pakartojo jis. 

Vis dar nepajėgdama ištarti nė žodžio, Aleksa linktelėjo. 

Kitam pavaduotojui Ridas pasakė: 

— Pažiūrėk, kad ji nueitų į mano kabinetą. Nieko nejįleisk. 

Pareigūnas nusivedė ją šalin. Prieš išeidama iš teisėjo kabi- 
neto ji pamatė, kaip Ridas dirstelėjo į šiurpų vaizdą prie sta- 
lo. Persibraukė ranka plaukus ir sumurmėjo: 

- Šūdas. 

Jo kabinete apatiniame aukšte Aleksa laukė žingsniuoda- 
ma, raudodama, grieždama dantimis, spoksodama į erdvę. 

„Kankinosi savo asmeniniame pragare dėl teisėjo Voleso sa- 
vižudybės. 

Jai galvoje taip stipriai tvinksėjo, jog atrodė, kad trūks 
odą laikančios siūlės. Ji nepasiėmė vaistų. Skubiai apieškojo 
šerifo rašomąjį stalą, bet nerado nė tabletės aspirino. Ar tas 
žmogus visiškai atsparus skausmui? 

Aleksai svaigo galva, ją pykino, o rankos niekaip nesušilo, 
nors gausiai prakaitavo. Pro senoviškas gipsines lubas iš vir- 
šaus persidavė visi garsai, bet ji jų negalėjo atskirti. Tai buvo 
nesiliaujantis žingsnių paradas. Kabinetas gelbėjo ją nuo su- 
maišties, bet jai žūtbūt reikėjo žinoti, kas vyksta virš galvos 
esančiuose kabinetuose ir koridoriuose. 

Ji buvo iki kaklo paskendusi neviltyje. Faktai bylojo negai- 
lestingą tiesą, kurios ji nenorėjo pripažinti. Teisėjui Volesui 
prisipažinus dėl tiesos nuslėpimo dar labiau padidėjo jos pa- 
grindinių įtariamųjų kaltė. 

Pakliuvęs į keblią padėtį, Angusas be sąžinės graužimo 
būtų ieškojęs išeities. Lygiai taip pat, kad apsaugotų Džu- 
nijorą, būtų papirkes teisėją ir tikriausiai neką mažiau pasi- 
stengęs dėl Rido. Bet kuris iš jų trijų tą naktį nuėjo į arklidę 
ir nužudė Seliną? 

Kai Ridas plačiai atvėrė duris, Aleksa krūptelėjusi atsigrę- 
žė. Ji spoksojo pro langą. Nenutuokė, kiek laiko laukė kam- 
baryje, bet jam spragtelėjus šviesos jungiklį staiga suvokė, 
kad lauke temsta. Ji vis dar nežinojo, kas vyksta viršuje ir 
prieš teismo rūmus. 

Ridas griežtai ją nužvelgė, bet nieko nepasakė. Įsipylė puo- 
delį kavos ir kelis kartus iš jo gurkštelėjo. 

— Kodėl pastaruoju metu, kai šiame mieste kas nors nutin- 
ka, vis būnate įsipainiojusi jūs? 

Jai akyse tučtuojau susitvenkė ašaros. Vieną akimirką jų 
nebuvo, kitą - jau veržėsi pro akių vokus. Ji nutaikė virpantį 
smilių jam į krūtinę. 

— Nereikia, Ridai. Nežinojau, kad... 


— Kad kai priremsite Džo Volesą prie sienos, jis ištaškys 
sau smegenis. Ką gi, taip atsitiko, vaikuti. Jos varva nuo jo 
stalo krašto. 

— Užsičiaupk. 

— Ant sienos priešingoje pusėje radome kuokštus plaukų ir 
gumulėlius audinių. 

Ji užsidengė burną rankomis užgniauždama riksmą. Nusi- 
gręžusi ėmė nevaldomai virpėti. Kai jis ją palietė, krūptelėjo, 
bet rankos tvirtai laikė apglėbusios jos pečius. Jis ją atgręžė 
ir prisitraukė prie krūtinės. 

— Dabar nurimkite, viskas baigta. - Jam giliai įkvėpus, 
krūtinė ties jos skruostu išsipūtė. - Pamirškite. 

Ji atsistūmė nuojo. 

- Pamiršti? Žmogus negyvas. Tai mano kaltė. 

— Arjūs paspaudėte gaiduką? 

— Ne. 

— Tada tai ne jūsų kaltė. 

Į duris pasibeldė. 

— Kas ten? - piktai paklausė Ridas. 

Kai pavaduotojas pasakė vardą, Ridas liepė jam įeiti. Davė 
ženklą Aleksai sėstis į kėdę, tuo tarpu pavaduotojas įdėjo į 
rašomąją mašinėlę lapą popieriaus. Ji sumišusi pažvelgė į 
Ridą. 

— Mums reikia išklausyti jūsų parodymus, - tarė jis. 

— Dabar? 

— Geriausia būtų viską užbaigti. Pasiruošęs? - paklausė jis 
pavaduotojo ir sulaukė galvos linktelėjimo. - Gerai, Aleksa, 
kas atsitiko? 

Prieš pradėdama kalbėti ji nusišluostė veidą popierine ser- 
vetėle. Kuo trumpiau papasakojo, kas įvyko teisėjo kabinete, 
stengdamasi neminėti jokių vardų ar aptartų klausimų. 

- Išėjau iš jo kabineto ir nuėjau iki lifto. - Ji spoksojo į šla- 
pią nosinaitę, lamdomą rankose. - Tada išgirdau šūvį. 

— Nubėgote atgal? 

— Taip. Jis buvo susmukęs kėdėje. Galva gulėjo ant stalo. 
Pamačiau kraują ir... ir supratau, ką jis padaręs. 

— Ar matėte pistoletą? - Ji papurtė galvą. Ridas kreipėsi į 
pavaduotoją: - Užrašyk, kad ji pasakė „ne“ ir kad negalėjo jo 
matyti, nes jis iškrito iš aukos dešinės rankos ant grindų. Šiam 
kartui bus gana. - Pavaduotojas taktiškai išėjo. Ridas lukte- 
lėjo. Jo koja, nuleista nuo stalo kampo, ant kurio jis sėdėjo, 
suposi pirmyn atgal. - Apie ką judu su teisėju kalbėjote? 

— Apie Selinos nužudymą. Apkaltinau jį įkalčių suklastoji- 
mu ir kyšio paėmimu. 

— Rimti įtarimai. Kaip jis reagavo? 

— Jis juos pripažino. 

Ridas išėmė kažką iš savo marškinių kišenės ir numetė ant 
stalo. Sidabrinis skalpelis nukrito dusliai žvangtelėdamas. 
Buvo oksidavęsis, bet kitais atžvilgiais švarus. 

Jį pamačiusi, Aleksa pasibaisėjusi atsitraukė. 

— Iš kur jį gavote? 

— Radau kairėje teisėjo rankoje. 

Juodu ilgai žiūrėjo vienas į kitą. Pagaliau Ridas tarė: 

— Tai buvo jo savigraužos įrankis, laikomas stalo stalčiu- 
je, nuolatinis priminimas, kad buvo papirktas. Žinant, kaip 
didžiavosi savo ilgamečiu teisėjo darbu, nenuostabu, kad pa- 
sirinko mirtį. Verčiau jau nusitraukti pusę galvos nei matyti 
žlungant savo karjerą. Ž 

— Ar tai viskas, ką galite pasakyti? 

— O ko dar tikitės? 

— Tikiuosi, kad paklausite, kas jį papirko. Kuo? Kodėl? - Jos 
ašarotos akys kaipmat išdžiūvo. - Viską jau žinote, tiesa? 

Jis pasislinko nuo stalo ir atsistojo. 

— Aš ne vakar gimęs, Aleksa. | 

— Tad žinote, kad Angusas privertė teisėją Volesą uždaryti 
Kvaišelį Badį kaip galimą Selinos žudiką mainais už Džunijo- 
ro ir Steisės vedybas. 

— Kur tai jus veda? - Jis įsisprendęs grėsmingai palinko 
virš jos. - Tai spėlionės. Negalite to įrodyti. Jei toks pokal- 
bis ir įvyko, nė vienas nebuvo toks kvailas, kad jį įrašytų. Čia 
tiek vietos pagrįstoms abejonėms, kad į ją tilptų visas Dalaso 
centras. Žmogus negyvas, jo, kaip puikaus teisėjo, reputacija 
nuėjo velniop, o jūs vis dar neturite kuo pagrįsti kaltinimų 
žmogžudyste. - Jis piktai pabarbeno sau į krūtinę. - Man 
teko nuvažiuoti į teisėjo namus ir pranešti Steisei, kad jos 
senukas ištaškė sau galvą ant rašomojo stalo dėl jūsų laisvai 
traktuojamų įtarimų, kuriuos didžioji žiuri tikriausiai atmes- 
tų. — Jis nutilo ir susitvardė. - Kol aš rimtai neužpykau ant 
jūsų, siūlau kraustytis iš čia ir eiti kur nors, kur saugu. 

— Saugu? Kam? 

— Jums, velniai rautų. Ar dar nesupratote šito įvykio pa- 
darinių? Patui Častenui beveik sustojo širdis. Šiandien jau 
tris kartus skambino Gregas Harperis norėdamas sužinoti, 
ar galite būti kaip nors susijusi su šio iškilaus ir gerbiamo tei- 
sėjo savižudybe. Steisė iš sielvarto pakvaišusi, bet kai protas 
nušvinta, keikia jus, siųsdama amžinon pražūtin. Ant teismo 
rūmų laiptų Plametas su savo fanatikų armija išsirikiavę laiko 
plakatus, kad čia - tik galo pradžia. Visas šitas chaosas - dėl 
jūsų ir jūsų neapgalvotos bylos, prokurore. 

Aleksa pajuto, tarsi krūtinė tuojau įdubs, bet ji pasipriešino. 

— Ar turėjau leisti Volesui vaikščioti laisvėje vien todėl, kad 
jis - tikrai malonus vyrukas? 

— Aleksa, yra subtilesnių būdų tvarkyti tokias delikačias 
situacijas kaip ši. 

— Bet niekas jos apskritai netvarkė! - sušuko ji. - Ar toks 
jūsų požiūris į teisėsaugą, šerife Lambertai? Kai kurios taisy- 
klės kai kuriems žmonėms netaikomos? Kai jas sulaužo jūsų 
draugas, jūs patogiai nusisukate į šalį? Matyt, taip yra. Pa- 
vyzdžiui, Noros Geil Berton ir jos viešnamio atvejis. Ar tokia 
pati teisingumo išimtis taikoma ir jums? 

Jis neatsakė. Priėjo prie durų ir jas atvėrė trumpai tar- 
damas: 

- Eime. 

Ji su Ridu žengė į koridorių. Jis nuvedė ją prie užpakalinio 
lifto. 

— Patas paskolino man savo žmonos automobilį, - tarė ji, - 
jis stovi prieš rūmus. 

- Žinau. Šalia jo įsikūrusi minia žurnalistų, visi nori su- 
žinoti kraują stingdančias teisėjo savižudybės smulkmenas. 
Slapta išvesiu jus pro užpakalines duris. 

Jie nepastebėti išėjo iš pastato. Lauke buvo visiškai tamsu, 
Aleksa spėliojo, kuri galėtų būti valanda. 

Kai jie buvo pusiaukelėje tarp pastato ir automobilių aikš- 
telės, iš šešėlio išniro žmogysta ir užtvėrė kelią. 

— Steise, - tyliai šūktelėjo Ridas. Nesąmoningai ranka su- 
gniaužė pistoleto rankeną, nors iš dėklo jo neištraukė. 

— Pamaniau, sugausiu tave mėginančią pasislėpti. 

Steisės akys buvo įsmeigtos į Aleksą. Matydama jose tokią 
neapykantą Aleksa troško gūžtis prie Rido, bet laikė galvą iš- 
kėlusi. 

— Prieš jums ką nors pasakant, Steise, noriu, kad žinotu- 
mėte: man siaubingai gaila jūsų tėvo. 

— Tikrai? 

— Tikrai. 

Steisė suvirpėjo iš šalčio, o gal iš pasibjaurėjimo, - Aleksa 
negalėjo atskirti. 

— Atvažiavai čionai jo sužlugdyti. Užuot jo gailėjusi, turė- 
tum labai savimi didžiuotis. 

— Niekuo nesu susijusi su jūsų tėvo praeities klaidomis. 

— Tu kalta dėl viso šio jovalo! Kodėl negalėjai palikti jo ra- 
mybėje? - šaukė Steisė drebančiu balsu. - Niekam nesvarbu, 
kas įvyko prieš dvidešimt penkerius metus, išskyrus tave. Jis 
buvo jau senas. Vis tiek po kelių mėnesių ketino išeiti į pen- 
siją. Ką jis tau darė blogo? 

Aleksa prisiminė paskutinius jai ištartus teisėjo žodžius. 
Steisė nežinojo apie tamsų sandorį, sudarytą jos naudai. 


Aleksa galėjo apsaugoti ją nuo to skausmo, bent kol apmalš 
smūgis dėl tėvo mirties. 

— Negaliu su jumis aptarinėti bylos. Atleiskite. 

— Bylos? Bylos? Byla čia niekuo dėta. Tai tavo niekam ti- 
kusi motina, manipuliavusi žmonėmis - vyrais. Kažkam tai 
nusibodo ir ją nužudė. - Jos akys grėsmingai susiaurėjo ir ji 
įsiutusi žengė arčiau. - Esi visai tokia pat kaip ji, kurstai su- 
maištį, naudojiesi žmonėmis ir esi kekšė! 

Ji metėsi prie Aleksos, bet Ridas žengė tarp jų atremdamas 
Steisę krūtine ir laikė ją tol, kol atslūgo įniršis ir ji, netekusi 
jėgų, įsitvėrė į jį ir pratrūko raudoti. 

Jis glostė jai nugarą ir murmėjo paguodos žodžius. Už jos 
nugaros perdavė Aleksai bleizerio raktelius. Ji juos paėmė ir 
įsėdo į automobilį, užsirakino. Žiūrėjo pro langą ir matė, kaip 
jis nuveda Steisę už pastato kampo ir dingsta iš akių. Po kelių 
minučių grįžo protekine. Ji atrakino duris, jis įlipo. 

- Arjai nieko nenutiks? - paklausė Aleksa. 

— Nieko. Perdaviau ją vieniems draugams. Jie pasirūpins, 
kad ji grįžtų namo. Kas nors šią naktį pasiliks su ja. - Jo lū- 
pos susiaurėjo ir virto nuožmiu brūkšniu. - Žinoma, to vyro, 
kurio jai reikia, ten nėra. 

— Tėvo? 

Jis papurtė galvą. 

— Džunijoro. 

Kadangi viskas buvo taip apgailėtinai liūdna, Aleksa vėl 
pravirko. 


Koturiasdošimt antras 


J: pakėlė galvą tik kai bleizeris trinktelėjo į kelio duobę. Ban- 
dė susiorientuoti dairydamasi pro priekinį stiklą, bet naktis 
buvo tamsi, o kelias be ženklų. 

— Kur važiuojame? 

— Į mano namus. 

Vos jam tai ištarus, priekiniai žibintai apšvietė namą. 

— Kodėl? 

Jis išjungė automobilio variklį. 

— Nes bijau išleisti jus iš akių. Kai išleidžiu, atsiranda negy- 
vų arba sužeistų žmonių. 

Jis paliko ją sėdinčią automobilyje, o pats nuėjo atrakinti 
durų. Ji svarstė, ar neišvažiavus, bet jis buvo paėmęs rakte- 
lius. Tam tikra prasme Aleksai palengvėjo, kad iš jos atimta 
iniciatyva. Ji norėjo mesti jam iššūkį, bet neturėjo nei fizi- 
nių, nei dvasinių jėgų. Nuvargusi pastūmė bleizerio dureles 
ir išlipo. 

Naktį namas atrodė kitaip. Kaip ir moters veidas, apšvies- 
tas neryškios, padedančios paslėpti trūkumus šviesos, at- 
rodė geriau. Ridas buvo nuėjęs pirma ir įžiebęs šviesą. Jis 
stovėjo palinkęs prie židinio ir ilgu degtuku kūrė sukrautus 
pagalius. 

Kai sausos malkos ėmė traškėti, jis atsitiesė ir paklausė: 

— Arjūs išalkusi? 

— Išalkusi? - pakartojo Aleksa žodį, tarsi šis būtų nežino- 
mos jai kalbos. 

— Kada paskutinį kartą valgėte? Per pietus? 

— Vakar vakare Džunijoras atnešė man mėsainį. 

Jis piktai suniurzgė ir nudrožė virtuvėn. 

— Nepažadu nieko taip įmantraus, kaip mėsainis. 

Lupės dukterėčios dėka maisto podėlis neseniai buvo pri- 
krautas ne vien žemės riešutų sviesto ir traškučių. Greitai ap- 
žvelgęs, išvardijo galimybes: 

— Konservuota sriuba, konservuoti spagečiai, šaldyti ku- 
kurūzų lapų vyniotiniai, kiaušinienė su šonine. 

— Kiaušinienė su šonine. 

Abu darbavosi draugiškai tylėdami. Iš tikro daugiausia 
triūsė Ridas. Jis nedaug tekreipė dėmesio į valyvumą ir kuli- 
narines subtilybes. Aleksai patiko jį stebėti. Kai padėjo prie- 
šais ją lėkštę ir sudribo į kėdę kitoje nedidelio stalelio pusėje, 
ji jam liūdnai nusišypsojo. Jis pastebėjo jos veido išraišką ir 
gerai įsižiūrėjo šakute keldamas pirmą kąsnį prie burnos. 

— Kas yra? 

Ji papurtė galvą ir droviai nudelbė akis. 

— Nieko. 

Regis, jis neketino priimti tokio jos atsakymo. Bet, jam ne- 
spėjus paklausti, suskambo telefonas. Jis ištiesė ranką prie 
ragelio, kabančio ant sienos. 

— Lambertas. Ak, sveikas, Džunijorai. - Jis pažvelgė į Alek- 
są. - Taip, buvo tikras jovalas. - Įsiklausė. - Ji, e... ji buvo 
susitikusi su juo prieš pat tam atsitinkant... Bijau, kad ji 
viską matė... - Jis savais žodžiais persakė oficialius Aleksos 
parodymus. - Tiek ir težinau... Na, dėl Dievo, liepk jiems nu- 
siraminti. Galės pasiskaityti rytojaus laikraštyje, kaip ir visi 
kiti... Gerai, klausyk, atleisk man, - tarė jis, — buvo bjauri die- 
na ir aš pavargęs. Duok Sarai Džo kokią tabletę ir pasakyk 
Angusui, kad jam nėra ko jaudintis, - toliau kalbėjo Ridas. 
Sugavo piktą Aleksos žvilgsnį, bet išsaugojo mandagią veido 

išraišką. - Aleksa? Ji namie... Na, jei nekelia ragelio, tikriau- 
siai duše. Jei nori vaidinti gailestingąjį samarietį, kai kam ta- 
vęs šiąnakt reikia labiau nei Aleksai... Steisei, kvaily. Kodėl 
tau ten nenuvažiavus ir nepasėdėjus su ja... Gerai, pasimaty- 
sime rytoj. 

Baigęs kalbėti, paliko nukeltą ragelį ir vėl ėmėsi valgio. 
Aleksa paklausė: 

— Kodėl nepasakėte jam, kad aš čia? 

— Norėjote, kad pasakyčiau? 

— Ne per daug. Tiesiog stebiuosi, kodėl nepasakėte. 

— Jam nereikia žinoti. 

— Arjis aplankys Steisę? 

— Turiu vilties, bet dėl Džunijoro negali būti tikras. Tiesą 
sakant, - tarė jis nurydamas kąsnį, - regis, jis galvoja tik 
apie jus. 

— Apie mane asmeniškai ar apie tai, ką išgirdau iš teisėjo 
Voleso? 

— Ko gera, apie šį derinį. 

— Angusas sunerimęs? 

— Savaime suprantama. Džo Volesas - senas jo draugas. 

— Draugas ir bendrininkas. - Ridas neužkibo, net nenu- 
kreipė dėmesio nuo valgio. - Turiu pasikalbėti su Angusu, 
Ridai. Noriu, kad nuvežtumėte mane tenai, kai tik baigsime 
valgyti. - Jis ramiai paėmė kavos puodelį, gurkštelėjo, padėjo 
jį ant lėkštelės. - Ridai, ar girdėjote? 

— Taip. 

— Tai ar nuvešite mane? 

— Ne. 

— Man reikia su juo pasikalbėti. 

— Ne šį vakarą. 

— Taip, šį vakarą. Volesas paliudijo, kad jis dalyvavo nusle- 
piant tiesą. Man reikia jį dėl to apklausti. 

— Jis niekur neišvyks. Bus gerai ir rytoj. 

— Jūsų ištikimybė pagirtina, bet negalite visam laikui ap- 
saugoti Anguso. 

Jis sudėjo įrankius ant tuščios lėkštės ir nunešė ją į plau- 
tuvę. 

— Šį vakarą jūs man keliate didesnį rūpestį nei Angusas. 

— Aš? 

Jis dirstelėjo į jos lėkštę ir patenkintas, kad Aleksa baigė 
valgyti, paėmė ją. 

— Matėte save veidrodyje pastaruoju metu? Atrodote bai- 
siai prastai. Kelis kartus buvau pasiryžęs jus gaudyti bijoda- 
mas, kad tuoj nualpsite. 

— Jaučiuosi gerai. Jei tik parvežtumėte mane atgal į mote- 
lį, aš... 

— Ne, - tarėjis, purtydamas galvą. - Šiąnakt liksite čia, kad 
bent kiek pamiegotumėte nekamuojama žurnalistų. 

— Nejau tikrai manote, kad taip būtų? 

— Teisėjo mirtis - sensacinga žinia. Teisėjo savižudybė -— 
tuo labiau. Jūs - paskutinis su juo kalbėjęs asmuo. Atliekate 
tyrimą, kuris kelia nerimą lenktynių komisijai. Taip, manau, 
žiniasklaida nutryps krūmus aplink „Vakarietį braudamasi 
prie jūsų. 

— Nieko nenutiks, jei užsirakinsiu savo kambaryje. 

— Nerizikuosiu. Kaip jau sakiau, nenoriu, kad kuri nors iš 
Harperio numylėtinių būtų nužudyta mano apygardoje. Per 
kelias pastarąsias savaites padarėte mums užtektinai neigia- 
mos reklamos, Aišku kaip dieną, kad daugiau nebepakelsime. 
Ar skauda galvą? 

Ji buvo parėmusi galvą ranka ir nesąmoningai trynė smil- 
kinius. 

— Taip, truputį. 

- Išgerkite vaistų. 

— Neturiu pasiėmusi. 


- Pažiūrėsiu, gal rasiu jums ko nors nuo skausmo. 

Jis užėjo už jos kėdės atkaltės ir atitraukė kėdę nuo stalo. 
Stodamasi ji tarė: 

— Laikote pasislėpęs ir narkotikų? Taip pažeidžiate įstaty- 
mą, juk žinote. 

— Ar apie nieką daugiau negalvojate, tik apie įstatymą? Tik 
apie tai, kas yra teisinga ir kas neteisinga? Ar ta riba jums 
tokia aiški? 

— Ojums - ne? 

- Jei taip būtų buvę, daugybę kartų būčiau alkęs. Vogiau 
maistą sau ir savo seniui. Ar tai blogai? 

— Nežinau, Ridai, - pavargusiu balsu atsakė ji. 

Jai per daug skaudėjo galvą, tad nesiginčijo. Nusekė paskui 
jį koridoriumi, ne visai suvokdama, kur jis eina. Ridas uždegė 
miegamojo šviesą. 

Jos veide, matyt, atsispindėjo nerimas, nes jis pašaipiai 
nusiviepė ir tarė: 

— Nesijaudinkite. Nemėginu jūsų sugundyti. Miegosiu ant 
sofos svetainėje. 

— Tikrai neturėčiau čia pasilikti, Ridai. 

- Šiuo klausimu abu galėtume elgtis kaip suaugę... jei jūs 
būtumėte suaugusi, žinoma. 

Nė kiek nepralinksmėjusi ji staiga pratrūko: 

— Yra milijonas priežasčių, kodėl neturėčiau čia nakvoti. 
Pati pirmoji priežastis yra ta, kad kaip tik dabar turėčiau ap- 
klausti Angusą. 

— Suteikite jam malonę ir dovanokite dar vieną naktį. Kam 
tai pakenks? 

- Patas Častenas tikriausiai lauks mano žinutės. 

— Pasakiau jam, kad beveik nesilaikote ant kojų ir kad susi- 
sieksite su juo rytą. 

— Matau, suplanavote iš anksto. 

— Nerizikavau. Jei jums leidžiama laisvai klajoti, būnate 


pavojinga. 


Ji atsirėmė į sieną ir trumpai užsimerkė. Būdama per daug 
išdidi pasiduoti, bet per daug išsekusi atsilaikyti, ji pasirinko 
kompromisą. 

— Tik atsakykite į vieną klausimą. 

— Rėžkite. 

— Ar galiu pasinaudoti jūsų dušu? 


Po penkiolikos minučių ji užsuko čiaupus ir nuo skersinio 
nusikabino rankšluostį. Jis paskolino jai pižamą. Ši atrodė 
visiškai nauja. 

Kai ji į tai atkreipė dėmesį, Ridas tarė: 

— Džunijoras atnešė ją į ligoninę, kai prieš keletą metų 
man išoperavo apendiksą. Vilkėjau ją tik tam, kad nereikėtų 
gulėti su tais užpakalį apnuoginančiais marškiniais. Šiaip jų 
nepakenčiu. 

Šypsodamasi dėl nemalonios jo grimasos, kurią nutaisė tai 
sakydamas, ji įkišo rankas į mėlyną šilkinį švarkelį ir užsi- 
sagstė priekyje sagas. Kaip tik tuomet jis pabeldė į duris. 

— Radau tablečių nuo skausmo. 

Iki pusės šlaunų gerai pridengta, Aleksa atvėrė duris. Jis 
padavė jai buteliuką receptinių vaistų. 

— Jie stiprūs, - atkreipė dėmesį ji skaitydama etiketę. - Ti- 
kriausiai labai skaudėjo. Po apendikso operacijos? 

Jis papurtė galvą. 

— Gydžiausi šaknies kanalą. Geriau jaučiatės? 

— Dušas padėjo. Taip labai nebeskauda galvos. 

- Išsitrinkote plaukus. 

— Nepaklusau gydytojų nurodymams. Turėjau netrinkti 
visą savaitę, bet nebegalėjau daugiau kęsti. 

— Verčiau leiskite pažiūrėti į jūsų siūles. 

Ji palenkė galvą į priekį ir Ridas švelniai perskyrė jos plau- 
kus. Pirštai buvo lengvi ir įgudę. Galvos oda juto tik jo kvė- 
pavimą. 

— Viskas atrodo gerai. 

— Ploviau aplink žaizdą. 

Ridas žengė žingsnį į šalį, bet nenuleido nuo jos akių. Ji 
taip pat pažvelgė į jį. Šitaip jie žiūrėjo ilgai ir tylėdami. Paga- 
liau Ridas tarė tyliu, šiurkščiu balsu: 

— Verčiau išgerkite tabletę. 

Ji nusisuko į praustuvę ir iš čiaupo prisipylė stiklinę van- 
dens. Iš plastikinio buteliuko iškratė tabletę, įsimetė į burną 
ir užgėrė dideliais gurkšniais. Nuleisdama galvą sugavo vei- 
drodyje jo žvilgsnį. Užspaudė tablečių buteliuko dangtelį ir 
atsigręžė atgalia ranka šluostydamasi burną. 

Nežinia dėl ko visiškai netikėtai jai akyse susitvenkė ašaros. 

— Žinau, kad ne itin gerai mane vertinate, Ridai, bet tu- 
rėtumėte žinoti, kaip siaubingai jaučiuosi dėl to, ką padarė 
- teisėjas Volesas. - Jos apatinė lūpa ėmė virpėti, balsas nuo 
jausmų prikimo. - Tai buvo baisu, siaubinga. - Ji žengė prie 
jo, rankomis apglėbė jo liemenį ir prigludo skruostu jam prie 
krūtinės. - Nors kartą būkite geras ir tik palaikykite mane 
apkabinęs. Prašau. 

Jis sunkiai ištarė jos vardą ir ranka apsivijo jos liemenį. 
Kita ranka apglėbė pakaušį, kad prilaikytų veidą prie krūti- 
nės. Švelniai masažavo jai galvą ir bučiavo kaktą. Vos jo lūpos 
prisilietė, Aleksa pakėlė galvą. Buvo užsimerkusi, bet veidu 
jautė jo žvilgsnio karštį. 

Ridas brūkštelėjo lūpomis per jos lūpas, o kai šios prasivė- 
rė, jis dar kartą sudejavo ir aistringai ją pabučiavo. Rankomis 
perbraukė šlapius jos plaukus, tada paglostė kaklą. 

— Paliesk mane vėl, Ridai. 

Jis atsegė pižamos švarkelį, tada rankos įslydo vidun, jis 
apkabino jos kūną ir pakėlė aukštyn prie savęs. Jo marškiniai 
švelniai trynėsi į jos spenelius. Apnuogintu pilvu jautė šaltą 
diržo sagties gėlimą, o pūpsantis kelnių praskiepas baksnojo 
jos kauburį, rėmėsi į švelnius plaukelius tarp šlaunų. 

Kiekvienas pojūtis buvo vis labiau audrinantis. Aleksa no- 
rėjo mėgautis kiekvienu atskirai, bet visų derinys buvo toks 


nuostabus ir užvaldantis, kad ji negalėjo sutelkti dėmesio. 
Visi kraujo indai išsiplėtė nuo aistros. Jis ją užtvindė. 

Staiga Ridas nuo jos atsitraukė. Ji suglumusi pažvelgė į jį 
išplėstomis akimis nujausdama, kuo tai gali baigtis. 

— Kas, Ridai? 

— Privalau žinoti. 

— Ką? 

— Ar buvai lovoje su Džunijoru? 

— Neprivalau šito pasakyti. 

— Privalai, - tvirtai tarė jis. - Jei nori, kad pasistūmėtume 
dar žingsneliu toliau, privalai. Ar buvai lovoje su Džunijoru? 

Geismas nugalėjo išdidumą. Ji papurtė galvą ir tyliai su- 
kuždėjo: 

— Ne. 

Po kelių sunkių akimirkų jis tarė: 

— Gerai, tada šį kartą padarysime taip, kaip reikia. 

Paėmes ją už rankos nusivedė į svetainę; čia Aleksa nuste- 
bo, nes kol ji prausėsi po dušu, buvo ištiesta lova. Svetainėje 
vienintelė šviesa sklido nuo židinyje degančios ugnies. Buvo 
jau pasiklojęs sau lovą, bet dabar visą patalą nutraukė ant 
grindų prie židinio. Ji priklaupė ant guolio, o jis tuo tarpu 
ėmė ramiai nusirenginėti. 

Batai, kojinės, marškiniai ir diržas greitai buvo numesti į 
šalį. Aleksa, pasidavusi impulsui, nustūmė jo rankas, kai jos 
ėmėsi atseginėti kelnių praskiepą. Palengva pirštais bruko 
nepaklusnias metalines sagas pro skylutes. Kai visos buvo 
atsegtos, ji praskleidė plyšį plačiau, palinko į priekį ir jį pa- 
bučiavo. 

Dejuodamas Ridas švelniai suėmė jos galvą delnais. Jos šil- 
ta ir drėgna burna prasivėrė ties jo pilvu vos žemiau bambos. 

- Šitai mėgstu labiausiai, - sugergždė jis. 

Įspraudusi rankas į džinsų užpakalį, nusmaukė juos jam 
per sėdmenis, tuo tarpu lūpomis lengvai bučiavo apatinę jo 
kūno dalį. Pagaliau liežuvis slystelėjo penio galeliu. 

— Liaukis, Aleksa. Liaukis, - suaimanavo jis. - Tai mane 
pribaigs, vaikuti. 

Jis greitai išsinėrė iš džinsų ir nuspyrė juos į šalį. Nuogas 
buvo aukštas, liemeningas ir tvirtas. Apendikso šalinimo 
randas tebuvo vienas iš daugelio randų. 

Jo kūno plaukai sugavo židinio liepsnos atšvaitus. Išryškė- 
jo tarsi auksiniai pūkeliai ant įdegusios odos, išskyrus tuos, 
kurie žėlė aplink lytį - tamsūs ir tankūs. Raumenys nuvilny- 
davo nuo kiekvieno judesio. 

- Išlįsk iš tos prakeiktos pižamos, kol jos nesuplėšiau. 

Tupėdama ant kulnų Aleksa nusimetė nuo pečių pižamos 
švarkelį ir leido jam nuslysti. Gundanti medžiaga išsiskleidė 
aplinkui. Ridas suklupo priešais ją. Akys gerte gėrė kiekvieną 

| jos colį. 

Aleksa manė, kad jis dvejoja, ar ją paliesti, bet pagaliau Ri- 
das pakėlė ranką jai prie plaukų ir pataršė drėgnas kaštonines 
sruogas. Stebėjo, kaip ranka palengva keliauja žemyn kaklu 
ir prie krūties. Nykštys lengvai, įgudusiu judesiu brūkštelėjo 
aplink spenelį, ir šis sustandėjo. 

Ji užgniaužusi kvapą atsiduso. 

— Maniau, nemėginsi manęs suvilioti. 

— Melavau. 

Juodu kartu atsigulė. Jis užtraukė antklodę, apglėbė 
Aleksą, prisitraukė ir ėmė bučiuoti - labiau švelniai nei aist- 
ringai. 

— Tu labai mažutė, - sukuždėjo jai prie lūpų. - Ar aną naktį 
tave užgavau? 

— Ne. 

Jis atlošė galvą ir įtariai į ją pažvelgė. Ji droviai linktelėjo. 

- Tik truputį. 

Jis ranka apglėbė jai kaklą, glostė jį nykščiu. 

— Iš kur galėjau žinoti, kad tu mergaitė? 

— Negalėjai. 

— Kaip čia atsitiko, kad buvai nekalta, Aleksa? 


Ji palenkė galvą į vieną puse ir pažvelgė į jį. 

— Nejau taip svarbu priežastys, Ridai? 

— Vien todėl, kad man leidai. 

— Man nešovė į galvą leisti. Tiesiog taip atsitiko. 

— Gailiesi? 

Ji priglaudė delną jam prie skruosto ir nulenkė jo galvą že- 
myn. Bučiavosi ilgai ir godžiai. Kai bučinys baigėsi, jo ranka 
vėl susirado jos krūtį. Nustūmęs antklodę stebėjo savo pirš- 
tus, glamonėjančius spenelį. 

— Ridai, - tarė ji nedrąsiai, - man drovu. 

— Noriu žiūrėti. Tik pasakyk, kai sušalsi. 

— Man nešalta. 

Ji tyliai, aistringai sudejavo dar prieš jam palenkiant galvą 
ir lūpomis apžiojant spenelį. Čiulpė jį meistriškai. Ranka nu- 
slydo žemyn pasidžiaugti juosmens išlinkimu, tada paglostė 
klubą ir šlaunį. Žaismingai palietė bambą ir švelniai krum- 
pliais patrynė žemiau jos. Palietė standžių plaukelių trikampį 
ir jo akys patamsėjo. 

— Noriu, kad šį kartą patirtum orgazmą, - sumurmėjo jis. 

— Ir aš noriu. 

Jo ranka nuslydo jai tarp šlaunų. Ji truputį kilstelėjo klu- 
bus, kad jam būtų patogiau. Jau buvo sudrėkusi. Jo pirštai 
įslydo į ją. 

— Ridai, - iš malonumo aiktelėjo ji. 

- Ššš. Tiesiog mėgaukis. 

Jo nykštys tingiai braukė pirmyn ir atgal per tą jautrų 
kūno brangakmenį, tuo tarpu jis aistringai bučiavo jos dos- 
nią burną. 

— Manau, tuoj bus, - sušvokštė ji tarp bučinių. 

— Dar ne. Kalbėk su manimi. Su manimi lovoje niekas ne- 
sikalba. 

— Kalbėti? - Ji negalėjo net mąstyti. - Apie ką? 

— Apie bet ką. Tiesiog noriu girdėti tavo balsą. 


— Aš... nežinau... 

— Kalbėk, Aleksa. 

— Man patinka žiūrėti, kaip tu verdi, - leptelėjo ji. 

— Ką? - sukikeno jis prie jos lūpų. 

— Buvo labai vyriška, kaip barškinai ir tarškinai puodais. 
Esi netvarkingas. Kiaušinių nesumušei - tu juos sutraiškei. 
Tavo nemokšiškumas buvo žavingas. 

— Tu beprotė. 

— Tai tu mane varai iš proto. 

— Tikrai? 

Jis lėtai pajudėjo žemyn ir lyžtelėjo jai pilvą liežuviu. Nykš- 
tys ir toliau palengva ją jaudino provokuodamas ir vesdamas 
iš proto, tuo tarpu pirštai slysdavo tai vidun, tai išorėn. Kūno 
apačią užplūdo kunkuliuojantys pojūčiai. Įtampą kėlė tingus 
jo nykščio judėjimas, tad kai Ridas pakeitė pirštą liežuvio ga- 
liuku, ji riktelėjo. 

Ji sugriebė rieškučiomis jo plaukus ir kilstelėjo klubus 
aukštyn, arčiau godžios jo burnos karščio, arčiau sūkuriuo- 
jančių liežuvio kerų. 

Kol nenuslūgo sukrėtimo virpuliai, ji neatmerkė akių. Jo 
veidas buvo palinkęs virš jos. Drėgnos plaukų sruogos buvo 
prilipusios prie skruostų ir kaklo. Jis jas pakėlė ir padėjo ant 
pagalvės. 

— Ką tokiomis akimirkomis sako moteris, Ridai? 

— Nieko, - kimiai atsiliepė jis. - Viską pasakė tavo veidas. 
Anksčiau nesu stebėjęs moters veido. 

Aleksą labai sujaudino jo prisipažinimas, bet ji pamėgino 
pajuokauti: 

— Gerai. Tada nežinosi, ar aš elgiausi teisingai, ar ne. 

Jis dirstelėjo į jos paraudusias krūtis, į drėgmę, nuo kurios 
žvilgėjo gaktos plaukeliai. 

— Elgeisi teisingai. 


Ji meiliai pirštais perbraukė jam per plaukus. 


— Tai galėjo atsitikti ir anksčiau, na, pavyzdžiui, tą vakarą 
aerodrome. Ir tada Ostine, kai parvežei mane namo. Malda- 
vau, kad tą naktį pasiliktum su manimi. Kodėl nepasilikai? 

— Todėl, kad manęs norėjai ne dėl tos priežasties. Man rei- 
kėjo moters, o ne mažos mergaitės, ieškančios tėvelio. - Jis 
įdėmiai žiūrėjo į jos abejojantį veidą. - Neatrodai įtikinta. 

Neatlaikiusi veriamo žvilgsnio Aleksa pažvelgė jam per 
petį. 

— Ar tikrai manai, kad buvo ta priežastis? O gal norėjai ko 
nors kito? 

— Turi omenyje ne ką nors kitą - turi omenyje Seliną. - 
Aleksa nusuko galvą šalin. Ridas sugriebė jos smakrą ir pri- 
vertė pažvelgti į jį. - Klausyk manęs, Aleksa. Aną naktį įsiu- 
tinai mane kaip kažin ką pasakydama tą nesąmonę, kad iš 
tavęs paėmiau tai, ko norėjau iš Selinos. Noriu, kad tu kai ką 
suvoktum. Dabar čia esame tik dviese. Tarp mūsų nieko nėra. 
Taip pat ir vaiduoklių. Supratai? 

— Manau... 

— Ne, - jis taip papurtė galvą, kad gelsvų plaukų sruogos 
užkrito ant žalių akių, - ne manyk, žinok. Dabar mano gal- 
voje tu - vienintelė moteris. Esi vienintelė moteris mano gal- 
voje nuo tada, kai sutikau tave. Esi vienintelė moteris, kurią 
trokštu dulkinti kiekvieną minutę, kai nemiegu, ir vienintelė 
moteris, kurią sapnuoju dulkinantis, kai miegu. Aš tau per 
senas. Kvaila ir tikriausiai nedora man tavęs geisti. Tai taip 
velniškai sudėtinga. Bet dora ar nedora, nesvarbu, kieno esi 
duktė, aš tavęs geidžiu. - Jis tvirtai įsiskverbė į ją. - Supra- 
tai? - Jis stumtelėjo aukščiau, stipriau, aistringiau ir sudeja- 
vo: - Supratai? 

Jis padarė viską, kad būtų suprastas. 


Džunijoras pabudo prieš aušrą - jam retai taip nutikdavo. 
Naktis buvo nekokia. Paklausęs Rido patarimo, praleido ke- 
lias valandas su Steise. Gydytojas buvo davęs jai raminamų- 

jų, bet jie suveikė nepakankamai. Kas kartą, kai Džunijoras 
pamanydavo, kad ji miega, ir pakildavo nuo kėdės prie jos 
lovos, ji pabusdavo, suspausdavo jo ranką ir maldaudavo jos 
nepalikti. Namo grįžo gerokai po vidurnakčio. Tada miegojo 
su pertrūkiais, nerimaudamas dėl Aleksos. 

Vos atmerkęs akis ištiesė ranką prie telefono ir surinko 
„Vakariečio motelio numerį. Pavargusiam ir viskuo nepaten- 
kintam tarnautojui, stumiančiam paskutines ilgo budėjimo 
minutes, paliepė sujungti su jos kambariu. Telefonas skam- 
bėjo dešimt kartų. 

Nutraukes skambutį, surinko šerifo biuro numerį. Buvo 
pasakyta, kad Ridas dar neatėjęs. Paprašė, kad sujungtų su jo 
mobiliojo ryšio priemone, bet dispečerė atsakė, kad ši neijung- 
ta. Paskambino Ridui į namus ir išgirdo trumpus signalus. 

Suirzęs išlipo iš lovos ir ėmė temptis ant savęs drabužius. 
Negalėjo pakelti nežinios, kur yra Aleksa. Sužinos pats, ir 
pradės nuo Rido. 

Prasliūkino pro tėvų miegamąjį, nors girdėjo už durų kaž- 
ką krutant. Buvo tikras, kad Angusas norėtų pasikalbėti su 
juo apie sandorį su teisėju Volesu dėl jo ir Steisės vedybų. 
Džunijorui dar nesinorėjo apie tai kalbėti. 

Jis išėjo iš namų ir įlipo į savo jaguarą. Buvo giedras, bet 
šaltas rytas. Važiuodamas iki Rido namų užtruko ne ilgiau 
kaip kelias minutes. Apsidžiaugė pamatęs, kad bleizeris vis 
dar stovi prie namo, o pro kaminą raitosi dūmai. Ridas kelda- 
vosi anksti. Reikia tikėtis, jau užkaitė kavinuką. 

Džunijoras perbėgo prieangį ir pasibeldė į lauko duris. Pa- 
stovėjo ten šokinėdamas nuo vienos kojos ant kitos ir pūs- 
damas rankas, mėgindamas sušilti. Ilgokai palaukus, Ridas 
atvėrė duris. Jis mūvėjo tik džinsus, veidas buvo nugulėtas, 
mieguistas, jo išraiška nemaloni. 

— Po velnių, kelinta dabar valanda? 

— Tik nesakyk, kad ištempiau tave iš lovos, - nepatikliai 
tarė Džunijoras, atidarė tinklinę pertvarą ir žengė į svetai- 
nę. - Taujuk jau vėlus metas, ar ne? 


— Ką čia veiki? Kas yra? 

— Vyliausi, kad tu man pasakysi. Aleksa visą naktį nekėlė 
ragelio. Ar nutuoki, kur ji yra? 

Akies krašteliu jis pastebėjo guolį prie židinio, tada kažką 
judant. Šiek tiek pasisukęs pamatė ją stovinčią koridoriuje, 
vedančiame į Rido miegamąjį. Jos plaukai buvo sutaršyti, lū- 
pos pabrinkusios ir raudonos, kojos nuogos. Ji vilkėjo tos pi- 
žamos švarkelį, kurią jis nunešė Ridui, kai šiam buvo operuo- 
jamas apendiksas. Atrodė žaisminga ir gerai pasimylėjusi. 

Džunijoras žengtelėjo atgal, jam užgniaužė kvapą. Atsi- 
šliejęs į sieną pakėlė akis į lubas ir trumpai susijuokė. 

Ridas uždėjo jam ant rankos delną. 

— Džunijorai, aš... 

Džunijoras piktai nusipurtė draugo ranką. 

— Tai tau buvo negana, kad turėjai jos motiną? Reikėjo pa- 
imti ir ją. 

— Yra ne taip, - tarė Ridas plieniniu balsu. 

— Ne? Tada pasakyk man, kaip yra? Aną vakarą atlaisvinai 
man kelią. Sakei, kad nenori jos. 

— Nesakiau nieko panašaus. 

— Na, velniai rautų, tikrai nesakei „prilaikyk rankas . Puolei 
greičiau nei barškuolė, sužinojęs, kad ir aš domiuosi? Ko taip 
skubėjai? Gal baiminaisi, kad jei ji pirmiau permiegos su ma- 
nimi, nebenorės iškeisti aukštos padėties į prastą gyvenimą? 

— Džunijorai, liaukis! - sušuko Aleksa. 

Džunijoras jos net negirdėjo. Jis žiūrėjo tik į Ridą. 

— Kodėl taip yra, Ridai, kad pasiimi viską, ko noriu aš? Fut- 
bolo prizus, mano tikro tėvo pagarbą. Tu jau net nebenorėjai 
Selinos, bet vis tiek pasistengei, kad aš jos negaučiau, ar ne? 

— Užsičiaupk, - suurzgė Ridas grėsmingai žengdamas 
žingsnį į priekį. 

Džunijoras nusitaikė pirštu Ridui į krūtinę. 

— Nesiartink prie manęs, girdi? Po velnių, nesiartink prie 


manes. 

Jis trenkė lauko durimis. Garsas nuaidėjo per nedidelį na- 
melį. Nutilus jaguaro gausmui, Ridas pasuko į virtuvę. 

— Nori kavos? 

Aleksą pribloškė tai, ką pasakė Džunijoras, ir dar labiau 
apstulbino rami Rido laikysena. Ji įbėgo į virtuvę. Kai sugrie- 
bė jo ranką ir atgręžė į save, iš metalinio semtuvėlio pabiro 
malta kava. 

— Kol dar visiškai neįsimylėjau tavęs, Ridai, noriu vieną ir 
paskutinį kartą kai ko paklausti. - Ji giliai įkvėpė. - Ar tu 
nužudei mano motiną? 

Po kelių širdies dūžių jis atsakė: 

— Taip. 


Hoturtasdešimt treilas 


| sisusis Plametas stovėjo prie lovos ir žiūrėjo į savo miegan- 
čią žmoną. Jo kūnas iš pasipiktinimo virpėjo. 

— Vanda, pabusk. 

Jo įsakmus balsas būtų pažadinęs ir numirėlį. 

Vanda atsimerkė ir svirduliuodama, sutrikusi atsisėdo. 

— Fergusai, kelinta dabar... 

Staiga viskas paaiškėjo, pamačius, ką jis laiko rankoje — 
penkis jos kaltę įrodančius šimto dolerių banknotus. 

— Kelkis, - įsakė jis ir išžygiavo iš kambario. 

Virpėdama iš baimės Vanda išlipo iš lovos. Kuo greičiau 
apsirengė ir negailestingai subraukė plaukus atgal, nenorė- 
dama, kad jis dar dėl ko nors prie jos prisikabintų. 

Jis laukė jos virtuvėje, sėdėjo prie stalo tiesus ir aukštas. Ji 
baugščiai priėjo prie jo kaip atgailaujanti nusidėjėlė. 

- Fergusai, aš... Laikiau juos norėdama padaryti tau stai- 
gmeną. 

— Tylos! - subliuvo jis. - Kol liepsiu kalbėti, tylėsi ir perkra- 
tinėsi sąžinę. 

Ją persmeigė kaltinančios akys. Vanda susigėdusi nulenkė 
galvą. 

— Iš kur juos gavai? 

— Atėjo vakar paštu. 

— Paštu? 

Patvirtindama ji ėmė pašėlusiai linksėti galva. 

— Taip. Šitame voke. 

Šis gulėjo ant stalo prie kavos puodelio. 

- Kodėl nuslėpei juos nuo vyro, kuriam pagal Šventąjį Raš- 
tą privalai paklusti? 

— Aš, - prakalbo ji, tada nutilo apsilaižyti lūpų, - aš laikiau 
juos norėdama atiduoti tau kaip staigmeną. 

Jo akyse žioravo įtarimas. 

— Kas juos atsiuntė? 

Vanda pakėlė galvą ir kvailai į jį pažiūrėjo. 

— Nežinau. 

Jis užsimerkė ir susiūbavo lyg apimtas transo. 

- Šėtone, įsakau tau paleisti ją iš savo blogio galios. Valdai 
jos meluojantį liežuvį. Atiduok jį, vardan... 

— Ne! - sušuko Vanda. - Aš nemeluoju. Maniau, jį atsiuntė 
vienas iš tų žmonių, su kuriais kalbėjai telefonu apie tai, ką 
padarei Mintonų rančoje. 

Jis kaip įgeltas pašoko nuo kėdės. Apsukes aplink stalą pri- 
artėjo prie jos. 

— Kaip drįsti tai minėti? Ar neliepiau tau niekada niekada 
apie tai neprasižioti? 

— Pamiršau, - tarė ji gūždamasi. - Maniau, gal pinigus at- 
siuntė kas nors, kas įvertino tai, ką padarei. 

- Žinau, kas juos atsiuntė, - sušnypštė jis. 

— Kas? 

— Važiuojam su manim. 

Jis stvėrė jos ranką ir nutempė prie durų, jungiančių vir- 
tuvę su garažu. 

— Kur važiuojame, Fergusai? 

— Palauk ir pamatysi. Noriu, kad nusidėjėliai susitiktų akis 
į akį. 

- Vaikai... 

— Dievas jais pasirūpins, kol grįšime. 


Mirtinos paslaptys + 443 


Priekinėje sėdynėje pasisodinęs Vandą, Plametas važiavo 
miegančio miesto gatvėmis. Išvažiavęs į plentą pasuko į va- 
karus. Regis, šildomas teisuolio kiauto, jis nejautė šalčio. Kai 
įsuko į šalutinį kelią, Vanda spoksojo į jį visiškai netikėdama 
savo akimis, bet jis sviedė į ją tokį smerkiamą žvilgsnį, kad ji 
išmintingai nutylėjo nė necyptelėjusi. 

Jis sustojo prie didelio namo ir paliepė žmonai lipti iš ma- 
šinos lauk. Žingsniai sunkiai sudundėjo ant įdubusių laiptų, 
ankstyvo ryto tyloje garsiai nuaidėjo beldimas. Pirmą kartą 
pasibeldus, niekas neatsiliepė, tad jis pabeldė į duris stipriau. 
Kai vis tiek niekas nepasirodė, jis pabrėžtinai pabarbeno į ar- 
timiausią langą. 

Nora Geil pati atidarė duris ir nutaikė nedidelio pistoleto 
vamzdį tiesiai jam į kaktą. 

— Nagi, pone, verčiau klok rimtą priežastį, kodėl trankai 
mano duris ir taip siaubingai anksti verti mane iš lovos. 

Fergusas iškėlė rankas virš nulenktos galvos ir šaukėsi 
Dievo bei angelų kariuomenės, kad apvalytų nusidėjėlę nuo 
padarytų nuodėmių. 

Nora Geil nustūmė jį į šalį ir priėjo prie sesers. Jos žvel- 
gė viena kitai į veidą. Nora Geil spindinčiais platinos spalvos 
plaukais atrodė puikiai, turint omeny, kad ką tik išlipo iš lo- 
vos. Nuolatos tepama brangiais naktiniais kremais ir jos oda 
švytėjo. Ji tviskėjo vilkėdama rožinį atlaso chalatą, papuoštą 
smulkiais perliukais. Vanda, priešingai, atrodė kaip nutukusi 
ruda miško paukštukė. 

— Čia šalta, - pareiškė Nora Geil, tarsi jos būtų matęsi vos 
vakar. - Eime vidun. - Ji nusivedė savo vėpsančią seserį per 
viešnamio slenkstį. Eidama pro šalį bakstelėjo Fergusui al- 
kūne į oda aptrauktus šonkaulius ir tarė: - Pamokslininke, 
jei nesiliausi taip garsiai meldęsis, nupyškinsiu tau pautus, 
girdi? 

— Amen! - sušuko jis, staiga baigęs savo maldą. 

— Dėkoju, - linksmai tarė Nora Geil. - Esu tikra, kad man 
maldos pravers. Eime į vidų. Norėjau su jumis pasikalbėti. 

Po kelių minučių jie susėdo prie stalo virtuvėje, kuri atrodė 
labai paprasta ir nė kiek nenuodėminga. Buvo išvirta kavos ir 
išpilstyta į dailius porceliano puodelius. Fergusas įsakė Van- 
dai negerti, tarsi ji būtų nuodingas gėrimas. 

— Negali mūsų įveikti, - karštai tarė Fergusas. - Mūsų pu- 
sėje - Dievas, ir tu, ištvirkėle, Jį labai supykdei vesdama sil- 
pnesnius brolius iš kelio. 

— Apsaugok Viešpatie, - tarė Nora Geil atsainiai mostelė- 
dama ranka. - Aš kaip reikiant prisibijau Dievo, bet tai, kas 
vyksta tarp Jo ir manęs, - asmeniška ir ne tavo reikalas. Vie- 
nintelis dalykas, kuriuo mane gąsdini, pamokslininke, tai 
tavo kvailumas. 

Jis įsižeidė. Žandai išsipūtė kaip gyvatės. 

— Ar tu atsiuntei mano žmonai savo nederamai uždirbtų 
pinigų? 

— Taip. Pažiūrėjusi į ją ir tavo vaikus, pamaniau, kad galėtų 
juos naudingai išleisti. 

— Mums nereikia tavo pinigų. 

Nora Geil palinko į priekį ir tingiai šypsodamasi kreipėsi į 
Fergusą: 

— Bet juk tu taip pat nesviedei jų man į veidą? 

Jo lūpos susiraukė, lyg būtų sutrauktos virvute. 

— Niekada neatsisakau dovanos, kurią taip dosniai skiria 
Dievas. 

— Oi, neabejoju, kad neatsisakai. - Nora Geil patenkinta 
įmetė į kavą du gabalėlius cukraus. - Štai kodėl noriu sudary- 
ti su tavimi sandorį, pastoriau Plametai. 

— Su nusidėjėliais sandorių nesudarinėju. Atėjau čia kaip 
Dievo pasiuntinys, perspėti tavęs apie Jo rūstybę, išklausyti 
tavo išpažinties apie... 

— O kaip tau patiktų nauja bažnyčia? 

Evangelizacijos srautas staiga nutrūko. 


— Ką? 

Nora Geil tingiai maišė kavą. 

— Kaip tau patiktų nauja bažnyčia? Didžiulė puiki bažny- 
čia, kuri pranoktų visas kitas bažnyčias mieste, net naująją 
Pirmųjų baptistų. - Ji nutilo, gurkštelėjo kavos. - Matau, 
netekai žado, ir vien tai jau palaima. - Ji vėl nusivaipė kaip 
katė, ką tik švariai išlaižiusi dubenėlį grietinės. - Kai tik bus 
baigtos „Perselio aukštumos“, būsiu labai turtinga ir labai 
ori. Tau, pamokslininke, būtų ne pro šalį priimti mano dos- 
nias aukas, kurios bus didelės ir nuolatinės. Tada, kai iš Texas 
Monthly arba „60 minučių“ čionai plūs žurnalistai kalbinti 
manęs kaip turtingiausios valstijos verslininkės, jie taip pat 
galės parašyti, kokia esu dosni ir geranoriška. O mainais už 
tą prašmatnią bažnyčią, kurią tau pastatysiu, - vėl palinkusi 
į priekį kalbėjo ji, - norėčiau, kad laikytum užčiaupęs savo 
rėksmingą burną dėl hipodromo totalizatoriaus. Yra pakan- 
kamai kitų nuodėmių, kuriomis gali užsiimti. Jei pritrūks 
medžiagos pamokslams, būsiu daugiau nei laiminga galėda- 
ma pateikti tau nuodėmių sąrašą, nes esu visas jas padariusi, 
širduk. 

Jis žiopčiojo kaip žuvis, išmesta į krantą. Be jokios abejo- 
nės, madam prikaustė jo dėmesį. 

- Ir nekrėsi daugiau jokių pokštų, kaip Mintonų rančoje 
prieš savaitę ar panašių. Taip, - tarė ji, iškėlusi gausiai papuo- 
šalais apmaustytą ranką, kad neleistų jam to paneigti, - ži- 
nau, kad tu tą padarei. Dėl tavęs teko pribaigti vertingą žirgą, 
ir dėl to man tikrai perši užpakalį. - Į Plametą įsmeigtos jos 
akys susiaurėjo. - Jei dar kartą pasielgsi taip kvailai, ištrauk- 
siu sakyklą tiesiai tau iš po kojų, pamokslininke. Matai, aš 
kuriu planus ir partrenksiu bet ką, kuris atsistos man skersai 
kelio. Jei turi keblumų, kuriuos nori įveikti, ateik pas mane. 
Kerštą palik tiems, kurie išmano, kaip kerštauti ir nebūti nu- 
tvertiems. - Ji vėl atsilošė kėdėje. - Na? 

— Man... man yra apie ką pagalvoti. 


446 +» Sandra Brown 


— Taip netinka. Noriu, kad atsakytum šiandien. Tuojau 
pat. Nori tapti religijos tūzu su blizgančia nauja bažnyčia ar 
keliauti į kalėjimą? Nes matai, jei atmesi mano pasiūlymą, 
paskambinsiu savo geram draugeliui Ridui Lambertui ir pa- 
sakysiu, kad turiu tiesioginį liudininką iš to linčiuotojų ant- 
skrydžio rančoje. Tai kas, širduk, sakykla ar kalėjimas? 

Fergusas nurijo seiles. Kovojo su savimi, su savo sąžine, 
bet neilgai. Vieną kartelį skubiai linktelėjo. 

— Gerai. Ak, dar vienas dalykas, - čiauškėjo Nora Geil tuo 
pačiu smagiu balsu. - Liaukis elgęsis su mano seserimi kaip 
su kilimėliu prie durų. Kai kas girdėjo tave aną vakarą šerifo 
kabinete viešai ją barant. Jei kada nors nugirsiu, kad vėl taip 
darai, pati nurėšiu tavo apgailėtiną pimpį ir sušersiu pirmam 
pasitaikiusiam šuniui. Sutinki? 

Jis sunkiai nurijo seiles. 

— Išleisiu Vandą Geilį vandens gydyklą Dalase, ji ten bus dvi 
savaites ir lepinsis - nors tokių trumpų atostogų pailsėti nuo 
tavęs nepakaks. Kaip tikiesi pritraukti žmonių į savo naująją 
bažnyčią, jei tavo paties žmona atrodo prislėgta ir ujama? Šią 
vasarą jūsų vaikai važiuos į stovyklą. Jie gaus naujus dvira- 
čius ir beisbolo pirštines, nes aš atšaukiu tavo taisyklę, kad 
negalima žaisti jokių žaidimų, ir ateinantį pavasarį užrašysiu 
juos į Mažąją lygą. - Ji mirktelėjo. - Tetulė Nora Geilbus pats 
geriausias dalykas tavo vaikų gyvenime. Ar viską supranti, 
pamokslininke? 

Plametas vėl stačiokiškai linktelėjo. 

— Gerai. - Ji atsilošė kėdėje ramiai siūbuodama dailią ko- 
jytę, išlindusią iš po chalato skverno. - Dabar, kai išsiaiški- 
nome, aptarkime sąlygas. Pirmą auką gausi tą dieną, kai bus 
sutvarkytas licencijos išdavimas, o tada - po sumą kiekvieno 
mėnesio pirmą dieną. Čekiai bus išrašomi NGB bendrovės 
vardu. Man pravers mokesčių lengvata, - kimiai nusijuokė ji. 

Tada, baigusi pokalbį su Fergusu, Nora Geil pažvelgė į se- 
serį. 


— Vanda Geil, nelauk, kol nuvažiuosi į Dalasą. Pasinaudok 
tais pinigais, kuriuos aną dieną tau nusiunčiau, ir nupirk 
sau ir vaikams naujų drabužių. Ir dėl Dievo, padaryk ką nors 
plaukams. Atrodai kaip šūdas. 

Vandos akys apsitraukė migla. 

— Ačiū tau, labai ačiū. 

Nora Geil siekė paspausti seseriai rankos, bet apsigalvojo 
ir prisidegė juodą cigaretę. Pro tirštą aitrių dūmų debesį at- 
sakė: 

— Nėr už ką, širdele. 


Keturiasdešimt Ketvirtas 


- Džunijorai 
Jis nusisuko nuo baro, prie kurio maišė sau gėrimą, per 
- dešimtį minučių jau antrą. 

— Labas rytas, mama. Gal norėtum „Kruvinosios Merės ? 

Sara Džo perėjo per kambarį ir ištraukė jam iš rankų deg- 
tinės butelį. 

— Kas tau? - paklausė ji daug griežčiau, nei paprastai su juo 
kalbėdavo. - Kodėl taip anksti geri? 

— Ne taip jau anksti, turint omenyje, kada atsikėliau. 

— Buvai išėjęs. Girdėjau, kaip išėjai. Kur buvai? 

- Ir aš norėčiau žinoti, - įeidamas į kambarį tarė Angu- 
sas. - Man reikia su tavimi pasikalbėti. 

— Leisk spėti, - apsimesdamas linksmas tarė Džunijoras, - 
apie teisėją Volesą. 

— Teisingai. 

— Ir mano vedybas su Steise. 

— Taip, - nenoriai tarė Angusas. 

— Kertu lažybų, ketini man pasakyti, kodėl buvo taip vel- 
niškai svarbu, kad vesčiau ją kaip tik tada. 

— Tai buvo tavo labui. 

— Tiek man pasakei ir prieš dvidešimt penkerius metus. 
Tai buvo kompromisas, tiesa? Privertei jį baigti Selinos bylą 
mainais už mano vedybas su Steise. Ar esu arti tiesos? Matyt, 

prie jos priartėjo ir Aleksa. Kai pateikė teisėjui savo hipotezę, 
jis nusižudė. 

Regis, bealpstanti Sara Džo prisidengė burną ranka. Angu- 
sas užsiplieskė. Jo rankos prie šonų susigniaužė į kumščius. 

— Tada taip buvo geriausia. Negalėjau leisti, kad vyktų 
nuodugnus tyrimas. Kad apsaugočiau savo šeimą ir verslą, 
negalėjau padaryti nieko kito, tik prašyti teisėjo tokios pa- 
slaugos. 

— Ar Steisė apie tai žinojo? 

— Aš neprasitariau. Abejoju, ar Džo jai kada nors pasakė. 

— Dėkui Dievui. - Džunijoras susmuko į kėdę. Jo galva liū- 
dnai nusviro. - Tėti, juk tu, kaip ir aš, puikiai žinai, kad Kvai- 
šelis Badis buvo nekaltas. 

— Nieko panašaus nežinau. 

— Baik. Jis buvo nepavojingas. Žinojai, kad jis nenužu- 
dė Selinos, bet leidai jį už tai nubausti. Kodėl neleidai įvy- 
kiams klostytis savaime? Galiausiai visiems mums būtų 
buvę geriau. 

- Žinai, kad nebūtų buve geriau, Džunijorai. 

— Tikrai? - Jis pakėlė galvą ir pažvelgė į tėvus degančiomis 
skvarbiomis akimis. - Žinote, kas šį rytą guli Rido lovoje, visa 
švelni, gundanti ir patenkinta? Aleksa. - Jis šleptelėdamas 
atsilošė į krėslo pagalvėles ir padėjo galvą. Karčiai, nelinks- 
mai susijuokęs tarė: - Selinos duktė. Jėzau, ar galite įsivaiz- 
duoti ką nors panašaus? 

— Aleksa praleido naktį su Ridu? - sugriaudėjo Angusas. 

Sara Džo pasibjaurėjusi prunkštelėjo. 

— Nenuostabu. 

— Kodėl tu leidai, kad taip atsitiktų, Džunijorai? - paklausė 
Angusas. 

Jausdamas kylantį tėvo pyktį jis sušuko: 2 

— Mėginau sukliudyti! 

— Matyt, nepakankamai stengeisi. Lig šio laiko ji turėjo at- 
sigulti į tavo lovą, ne Rido. 

— Ji - suaugusi moteris. Jai nereikia mano leidimo gultis 
su juo į lovą. Arba su kuo nors kitu. 

Džunijoras pakilo nuo krėslo ir nudrožė prie baro. 

Sara Džo užtvėrė jam kelią. 

— Man nepatinka ta mergina. Ji tokia pat prasta kaip ir jos 
motina, bet jei norėjai jos pats, kodėl leidai, kad ji atitektų 
Ridui? 

— Reikalas svarbesnis, Sara Džo, - griežtai tarė Angusas. — 
Mūsų ateitis priklausė nuo Aleksos nuomonės apie mus. 
Vyliausi, kad ji taps šeimos nare. Kaip paprastai, Džunijoras 
užduoties neatliko. 

— Nekritikuok jo, Angusai. 

— Velniai rautų, kodėl ne? Jis mano sūnus. Kritikuosiu, jei 
tik norėsiu. - Tada, sutramdęs žmonai parodytą suirzimą, jis 
sunkiai atsiduso. - Dabar per vėlu laidyti gerklę dėl palieto 
pieno. Turime didesnių keblumų nei Džunijoro meilės reika- 
lai. Deja, atrodo, esame neapsaugoti nuo baudžiamojo perse- 
kiojimo. - Jis išėjo iš kambario ir trinktelėjo lauko durimis. 

Prie baro Džunijoras įsipylė grynos degtinės. Sara Džo 
griebė sūnui už rankos, kai šis kėlė taurelę prie lūpų. 

— Kada suvoksi, kad esi nė kiek ne prastesnis nei Ridas? 
Geresnis. Vėl nuvylei savo tėvą. Kada ketini ką nors padaryti, 
kad jis tavim didžiuotųsi? Džunijorai, brangusis, laikas tau 


suaugti ir dėl įvairumo griebtis iniciatyvos. 


Aleksa netikėdama savo ausimis be žado spoksojo į Ridą. Jis 
ramiai atgalia ranka nuo stalviršio sušlavė išbarstytus kavos 
miltelius ir toliau bėrė juos į kavavirės filtro skyrelį. Kai iš 
jo į stiklo ąsotėlį ėmė lašėti verdanti kava, Ridas atsigręžė į 
Aleksą. 

— Atrodai, lyg būtum prarijusi stiklo rutuliuką. Ar ne tą ti- 
kėjaisi išgirsti? 

— Ar tai tiesa? - kimiai paklausė ji. - Ar tu ją nužudei? 


„UA ožkas 


Jis nusuko akis į šalį, kurį laiką spoksojo nežinia kur, tada 
vėl pažvelgė jai į akis kiaurai perverdamas. 

— Ne, Aleksa. Aš nenužudžiau Selinos. Jei būčiau norėjęs, 
būčiau tą padaręs iki tos nakties ir nužudęs plikomis ranko- 
mis. Būčiau jautęs, kad tai - pateisinama žmogžudystė. Ne- 
būčiau vargęs vogdamas skalpelį. Ir tikrų tikriausiai nebūčiau 
leidęs tam nelaimingam protiškai atsilikusiam žmogeliui būti 
nubaustam už mane. 

Ji žengė į jo glėbį ir tvirtai apkabino. 

— Aš tikiu tavimi, Ridai. 

— Na, ko gera, tai šis tas. 

Laikydamas apglėbęs paglostė jai nugarą. Ji nosimi pasi- 
trynė jam į krūtinę. Įsiaudrindamas jis tyliai sudejavo, bet 
stumtelėjo ją nuo savęs. 

— Kava išvirta. 

— Prašau manęs neatstumti. Nenoriu palikti tavo glėbio. 

- Tr aš nenoriu, - glostydamas jai skruostą tarė jis, - bet 
noriu ne vien apsikabinti. Be to, nujaučiu, kad mūsų pokalbis 
romantikos nepridės. 

Jis pripylė du puodelius kavos ir nunešė juos prie stalo. 

— Kodėl taip sakai? 

Ji atsisėdo priešais. 

— Nes tu nori žinoti, ar aš žinau, kas tą naktį nuėjo į arklidę. 

— Ar žinai? 

— Ne, nežinau, - tarė jis išraiškingai purtydamas galvą. - 
Prisiekiu Dievu, nežinau. 

— Bet žinai, kad tai buvo arba Džunijoras, arba Angusas. 

Jis išsisukinėdamas gūžtelėjo pečiais. 

— Tai niekada nenorėjai žinoti, kuris iš jų? 

— O koks skirtumas? 

Ji buvo priblokšta. 

— Man yra skirtumas. Turėtų būti ir tau. 

— Kodėl? Žinojimas nė velnio nepakeis. Nesugrąžins Seli- 
nos. Nepakeis tavo ar mano nelaimingos vaikystės. Ar privers 

senelę tave mylėti? Ne. - Lyg supratęs iš jos išgąstingų akių, 
jis tarė: - Taip, Aleksa, žinau, kad dėl to pasiryžai atkeršyti už 
Seliną. Merlei Greihem visada reikėdavo atpirkimo ožio. Kai 
tik Selina padarydavo ką nors, ką senelė manydavo esant ne- 
dora, paprastai kliūdavo man. „Tas Lamberto vaikėzas“ - taip 
ji mane vadindavo nutaisiusi rūstų veidą. Tad man nenuosta- 
bu, kad ji tau visam gyvenimui užkorė kaltės naštą. Sau nebū- 
tų prisiėmusi kaltės dėl dukters klaidų. Ir nebūtų pripažinusi, 
kad Selina, kaip ir bet kuris kitas žmogus, kada nors atėjęs į 
šią žemę, darė tai, kas jai, velniai rautų, patiko ir kada ji to, 
velniai griebtų, norėjo - pagrįstai ar ne. Tad likai tu, visame 
šiame sumautame reikale vienintelis tikrai nekaltas žmogus, 
kuriam galima užkrauti kaltę. - Jis giliai įkvėpė. - Tad, turint 
visa tai omenyje, ką gero duos žinojimas, kas ją nužudė? 

— Privalau sužinoti, Ridai, - beveik apsipildama ašaromis 
tarė ji. - Tas žudikas dar buvo ir vagis. Jis mane apiplėšė. 
Mano mama būtų mane mylėjusi, jei būtų gyva. Žinau, kad 
būtų. 

— Dėl Dievo meilės, ji tavęs net nenorėjo, Aleksa! - sušuko 
jis. - Kaip ir mano motušė manęs. Neiškeliavau jos ieškoti. 

— Nes bijai, - riktelėjo ir ji. 

— Bijau? 

— Bijai, kad tai, ką rasi, tave sužeis. 

— Nebijau, - tarė jis. - Man vis tiek. 

— Na, man, dėkui Dievui, ne vis tiek. Nesu tokia šalta ir 
bejausmė kaip tu. 

— Vakar naktį manei, kad esu įkaitęs, - nusišaipė jis. — 
O gal taip ilgai likai nekalta tik formaliai, vaikščiodama į vi- 
sus pasimatymus iš eilės? 

Aleksa krūptelėjo, tarsi jis būtų jai sudavęs. Neapsakomai 
įžeista stebeilijosi per stalą į jį. Rido veidas buvo neperpran- 
tamas ir priešiškas, bet dėl jos pažeidžiamumo jis pasidavė. 
Sumurmėjo virtinę keiksmažodžių ir nykščiu bei didžiuoju 
pirštu pasitrynė akis. 

— Atsiprašau. Tai buvo nepateisinama. Tiesiog tampi tokia 
velnioniškai įkyri, kai apie tai kalbamės. - Jis nuleido ranką. 
Jo žalios akys maldavo. - Liaukis, Aleksa. Nusileisk. 

— Negaliu. 

— Nenori. 

Ji suėmė jo ranką. 

— Ridai, dėl šito mudu nesusitarsime, ir aš nenoriu su tavi- 
mi ginčytis. - Jos veido išraiška sušvelnėjo. - Po vakarykštės 
nakties nenoriu. 

— Kai kurie žmonės manytų, kad tai, kas čia įvyko, - tarė jis 
rodydamas į svetainę, - ištrins praeitį. 

— Ar dėl to pasistengei, kad tai įvyktų? Vildamasis, jog at- 
leisiu ir pamiršiu? 

Jis atitraukė ranką. 

— Esi nusiteikusi žūtbūt mane įsiutinti, ar ne? 

— Ne, nenoriu tavęs provokuoti. Tik prašau suprasti, kodėl 
negaliu pasiduoti, kai esu taip arti. 

— Nesuprantu. 

- Tuomet tiesiog tą priimk. Padėk man. 

— Kaip? Parodydamas pirštu arba į savo auklėtoją, arba į 
geriausią draugą? 

— Visai neseniai Džunijoras neatrodė kaip geriausias 
draugas. 

— Jo lūpomis kalbėjo įžeista savigarba ir pavydas. 

— Tą naktį, kai buvo nužudyta Selina, jo orumas taip pat buvo 
įžeistas. Ji atmetė jo pasiūlymą tekėti, nes vis dar buvo įsimy- 
lėjusi tave. Ar tai galėjo paskatinti Džunijorą ją nužudyti? 

— Pagalvok, Aleksa, - suirzęs tarė jis. - Jei Džunijoras no- 
rėjo išlieti ant jos savo pyktį, ar būtų turėjęs po ranka skalpe- 
lį? Ir ar tikrai manai, kad Džunijoras galėtų ką nors užmušti, 
kad ir kaip būtų įniršęs? 

— Tada Angusas, - tyliai tarė ji. 

— Nežinau. - Ridas įpykęs pašoko nuo kėdės ir ėmė žings- 
niuoti. Tai buvo gerai žinoma hipotezė. - Angusas buvo prieš 
Džunijoro vedybas su Selina. 

— Angusas ūmesnis nei Džunijoras, - tarė ji beveik vien 
sau. - Mačiau jį įpykusį. Įsivaizduoju, kad kai jis supyksta, 
galėtų ir nužudyti, be to, jis tikrai ėmėsi žūtbūtinių priemo- 
nių, kad byla būtų baigta. 

— Kur eini? 

Ridas staiga įsitempęs sustojo, nes Aleksa pakilo niuo kė- 
dės ir nudrožė į miegamąjį. 

— Man reikia su juo pasikalbėti. 

— Aleksa! - Jis metėsi paskui ją. Paklebeno vonios durų ran- 
keną, bet ji buvo užsirakinusi. - Nenoriu, kad ten važiuotum. 

— Man reikia. - Ji atidarė duris jau apsirengusi ir ištiesė 
delną. - Galiu pasiskolinti tavo bleizerį? 

Jis griežtai žiūrėjo į ją. 

— Sugriausi jam gyvenimą. Ar pagalvojai apie tai? 

— Taip. Ir kaskart, kai mane perveria gailestis, primenu sau 
savo vienišą, be meilės praleistą vaikystę, kai jis klestėjo. - Ji 
užsimerkė ir susitvardė. - Nenoriu sužlugdyti Anguso. Aš tik 
dirbu savo darbą, darau tai, kas teisinga. Tiesą sakant, man 
jis patinka. Jei aplinkybės būtų susiklosčiusios kitaip, gal net 
labai jį pamėgčiau. Bet aplinkybės yra tokios, kokios yra, ir 
aš negaliu jų pakeisti. Jei žmogus padaro kam nors pikta, jis 
turi būti nubaustas. 

— Gerai. - Ridas stvėrė jos ranką ir prisitraukė ją arčiau. - 
Kokia bausmė skiriama prokurorei, pergulėjusiai su įtaria- 
muoju? 

— Tujau nebe įtariamasis. 

— Vakar naktį to nežinojai. 

Įniršusi ji išlaisvino ranką ir bėgdama per namą pagriebė 
raktelius nuo stalelio, kur matė vakare juos numetant. 

Ridas jos nesivijo. Paskambino į savo biurą mieste. Be įžan- 
gos išrėkė: 

— Tučtuojau atsiųskite man čionai mašiną. 

— Visos išvažiavusios, šerife. Visos, išskyrus džipą. 

— Bus gerai. Tik atsiųskit jį čia. 


HKoturiasdošimt ponktas 


Dteise Voles Minton pritrenkė savo draugus įeidama į sve- 
tainę tvarkingai apsirengusi, sausomis akimis ir regimai su- 
sikaupusi. Lig tol jie šnekučiavosi prislopintais balsais iš pa- 
garbos jos kančiai. Manė, ji gaus taip reikalingo poilsio, kad 
pasiruoštų laukiančiam išbandymui. 

Susirūpinusių pažįstamų siunčiami į namus nepertrau- 
kiamu srautu plaukė indai, prikrauti salotų, mėsos ir dar- 
žovių patiekalų, desertų. Visi be išimties klausinėjo: „Kaip 
ji laikosi?" 

Iš visa ko sprendžiant, Steisė savo tėvo mirtį pakėlė labai 
tvirtai. Buvo nepriekaištingai apsirengusi ir susišukavusi, 
kaip visada. Jei ne pilkšvi ratilai po akimis, buvo galima pa- 
manyti, kad išsiruošė į klubo susirinkimą. 

— Steise, ar tave pažadinome? Prie durų pakabinome rašte- 
lį, kad žmonės belstųsi, užuot skambine. 

— Jau kuris laikas buvau nubudusi, - pasakė ji draugams. — 
Kada išėjo Džunijoras? 

— Kažkada naktį. Ar norėtum ko nors užvalgyti? Jergutė- 
liau, maisto tiek, kad būtų galima pamaitinti visą armiją. 

— Ne, dėkui, dabar nieko nenoriu. 

— Skambino ponas Deivisas. Jam reikia su tavimi aptarti 
laidotuves, bet sakė, kad tai bus galima padaryti, kada tau 
patogu. 

— Paskambinsiu jam vėliau. 

Kol draugai nustėrę spoksojo, ji nuėjo prie spintos prieš- 
kambaryje ir išsiėmė apsiaustą. Jie susirūpinę ir suglumę su- 
sižvalgė. 

- Steise, mieloji, kur išeini? 

— Laukan. 

— Mielai tau patarnautume, jei leistum. Juk tam čia ir 
esame. 

— Dėkoju už pasiūlymą, bet yra reikalas, kurį turiu sutvar- 
kyti pati. 

— Ką pasakyti žmonėms, kurie užeis tavęs aplankyti? - pa- 
klausė vienas, susirūpinęs lydėdamas ją iki lauko durų. 

Steisė atsigręžė ir ramiai atsakė: 

— Sakykite, ką tik norite. 


Angusas neatrodė nustebęs, kai Aleksa neperspėjusi įėjo į jo 
poilsio kambarį. Jis sėdėjo ant odinės sofos ir masažavo-ko- 
jos pirštą, kurį nuolat skaudėdavo. 

— Negirdėjau, kaip įėjai, - tarė jis. - Pats ką tik grįžau iš 
arklidžių. Turime dvimetį iškastruotą arklį, sergantį blauz- 
dikaulių periostitu, bet ta liga neturėtų būti taip velniškai 
skausminga, kaip podagra. 

— Lupė man sakė, kad jūs čia. 

— Ar nori pusryčių? Kavos? 

— Ne, dėkui, Angusai. - Svetingas iki koktumo, pamanė 
Aleksa. - Ar laikas patogus mums pasikalbėti? 

Jis nusijuokė. 

— Manau, tiek pat patogus, kiek bet kuris kitas, turint 
omenyje, apie ką kalbėsimės. - Ji atsisėdo greta jo ant sofos. 
Jis žvelgė į ją gudriomis mėlynomis akimis. - Ar prieš nusi- 
žudydamas Džo išliejo širdį? 

— Jis nekvietė manęs į savo kabinetą, kad atliktų išpažintį, 
jei jūs tą turite galvoje, - atsakė ji, - bet žinau apie jūsų san- 
dorį su juo. Kaip įkalbėjote Džunijorą sutikti, Angusai? 


— Tuo metu, - tarė jis nė nemėgindamas neigti jos įtari- 
mų, - berniukui buvo vis tiek, kas jam nutiks. Selinos mirtis 
jį taip stipriai paveikė, kad jis vedė Džo mergaitę beveik ne- 
spėjęs suvokti, ką daro. Žinai ką? Vargu ar jis būtų išgyvenęs 
tuos pirmuosius mėnesius, jei Steisė nebūtų juo taip puikiai 
rūpinusis. Niekada nesigailėjau sudaręs tą sandorį su Džo. 

— Ką jūs dengėte? 

Angusas staiga prabilo apie ką kita: 

- Šį rytą atrodai šiek tiek nusikamavusi. Ar Ridas naktį 
taip smarkiai ant taves jojo? 

Sumišusi Aleksa palenkė galvą. 

— Džunijoras jums sakė? 

— Taip. - Jis apsiavė batą, raukydamasis įspraudė į jį skau- 
damą pirštą. - Negaliu sakyti, kad nustebau. Nusivyliau, bet 
nenustebau. 

Ji pakėlė galvą. 

— Kodėl? 

— Kokia motina, tokia ir duktė. Selinai Ridas visuomet at- 
rodė pranašesnis už visus kitus vyrus. Kas žino kodėl? Tie- 
siog taip buvo. Manau, dabar tai vadinama trauka. - Jis nu- 
leido pėdą ant grindų ir atsilošė į dygsniuotą sofą. - O kas yra 
tarp judviejų? 

— Daugiau nei trauka. 

— Tai tu jį myli? 

— Taip. 

Jis nutaisė susirūpinusį veidą. 

— Perspėju tave kaip tėvas, Aleksa. Ridą nelengva mylėti. 
Jam sunku išreikšti švelnumą, o dar sunkiau jį priimti. Bū- 
damas tokio amžiaus jis vis dar pyksta, kad mama jį paliko 
dar kūdikį. 

— Ar dėl to jis neatleido Selinai, kad susipainiojo su Elu 
Geiteriu ir susilaukė manęs? 

— Manau, dėl to. Jis mėgino apsimesti, kad jo tai nežeidžia. 
Vaikščiojo aplinkui su apmaudu didumo kaip Teksasas. Slė- 

pė savo jausmus dėdamasis, kad jam nusispjaut, bet vis tiek 
buvo sugniuždytas. Mačiau. Suprask, jis nekaltino tavęs, bet 
negalėjo visiškai atleisti tavo motinai, kad jį apgavo. 

— O Džunijoras? 

— Džunijoras negalėjo atleisti, kad Ridą ji mylėjo labiau. 

— Bet nė vienas iš jų jos nenužudė. - Ji pažvelgė jam tiesiai 
į akis. - Tai padarėte jūs, tiesa? 

Jis atsistojo ir nuėjo prie lango. Žvelgė į visa, ką pastatė 
iš nieko ir galėjo prarasti. Kelias minutes kambaryje tvyrojo 
sunki tyla. Pagaliau tarė: 

— Ne, ne aš. — Tada lėtai atsigręžė ir pridūrė: - Bet no- 
rėjau. 

— Kodėl? 

:— Tavo motina žaidė žaidimus, Aleksa. Jai tai patiko. Kai 
pirmą kartą ją sutikau, ji vis dar buvo berniokiška. Gal viskas 
būtų buvę gerai, jei tokia ir būtų likusi, bet ji paaugo ir su- 
vokė, kad turi galios tiems abiem berniukams - seksualinės 
galios. Ji ėmė ja naudotis savo žaidimuose. 

Aleksai suspaudė širdį. Ji vos kvėpavo. Tai buvo tarsi siau- 
bo filmas: stebi ir lauki, kada pabaisa pakels galvą. Norėjo 
matyti visą vaizdą, bet vis dar nematė. Jis tikriausiai būtų 
bjaurus. 

— Mačiau, kad taip yra, - kalbėjo Angusas, - bet nedaug ką 
galėjau pakeisti. Ji žaidė priešindama juos tarpusavyje. 

Jo žodžiai aidu atkartojo tai, ką buvo pasakojusi Nora Geil. 
Pagunda buvo tiesiog per didelė. 

— Kuo jie darėsi vyresni, tuo buvo blogiau, - aiškino Angu- 
sas. - Tvirta berniukų draugystė buvo kaip žvilgantis obuo- 
lys. Selina graužė jos šerdį it koks kirminas. Aš nelabai ją mė- 
gau. — Jis grįžo prie sofos ir atsisėdo. - Bet jos geidžiau. 

Kai Aleksa įsitikino, kad ausys jos neapgavo, ji nesusilai- 
kiusi aiktelėjo. 

— Ką? 

Angusas kreivai nusišypsojo. 

— Nepamiršk, tai buvo prieš dvidešimt penkerius metus. 
Neturėjau šito, - tarė jis trindamas atsikišusį pilvą, - užtat 
turėjau daugiau plaukų. Galima sakyti, vis dar buvau laiko- 
mas širdžių ėdiku. 

— Neabejoju jūsų patrauklumu, Angusai, tik man neatėjo į 
galvą... 

— Kaip ir visiems kitiems. Tai buvo maža mano paslaptis. 
Net ji to nežinojo... iki tos nakties, kai mirė. 

Aleksa sudejavo ir ištarė jo vardą. Tiesos pabaisa buvo ne 
tik bjauri - ji buvo klaiki. 

— Džunijoras išrūko savo keliais skandinti sielvarto svai- 
galuose. Selina įėjo į šitą kambarį. Sėdėjo ten pat, kur dabar 
sėdi tu, ir verkė. Pasakė man nežinanti, ką daryti. Ji my- 
lėjo Ridą taip, kaip nieko nebuvo mylėjusi. Mylėjo ir Džu- 
nijorą, bet ne tiek, kad už jo ištekėtų. Nežinojo, kaip viena 
tave užaugins. Kas kartą į tave pažvelgusi prisimindavo savo 
klaidą, kuri visiems laikams pakeitė jos ateitį. Ji kalbėjo ir 
kalbėjo tikėdamasi, kad aš ją atjausiu, bet aš tik mačiau, ko- 
kia ji savanaudiška kalė. Visas bėdas ji užsitraukė pati. Jai 
buvo nusispjaut, kaip skaudino kitus žmones ir žaidė su jų 
gyvenimais. Jai rūpėjo tik tai, kaip viskas paveiks ją. - Šai- 
pydamasis iš savęs jis papurtė galvą. - Bet aš jos vis tiek 
geidžiau. Troškau labiau nei bet kada. Atrodo, save teisinau 
manydamas, kad ji nieko geresnio ir neverta, tik tokio įkai- 
tusio senio kaip aš aistros. - Jis giliai įkvėpė. - Šiaip ar taip, 
aš pamėginau. 

— Pasakėte jai, kad... geidžiate jos? 

— Na, ne, ne iš karto pareiškiau. Pasiūliau įkurdinti kur 
nors už miesto, bet netoliese. Sakiau, kad už viską sumokė- 
siu. Jai nereikės pajudinti nė piršto, tik būti maloniai, kai 
aplankysiu. Tikėjausi, kad ji kartu pasiims ir tave, ir ponią 
Greihem, nors abejoju, ar tavo senelė būtų sutikusi. Trumpai 
tariant, - baigė jis, - paprašiau jos būti mano meiluže. 

— Kąji atsakė? 

— Neištarė nė žodžio. Tik pažiūrėjo į mane, o tada prapliu- 
po juoktis. - Aleksą visą persmelkė šiurpas, kai jis dėbtelėjo 
ir erzinamai pridūrė: - O tu žinai, kaip man nepatinka, kai 
juokiamasi iš mano sumanymų. 

— Tu bjaurus senas šunsnuki. 

Juodu kartu atsigręžė į tą pusę, iš kur atsklido balsas. 
Tarpduryje stovėjo Džunijoras pasipiktinimo iškreiptu vei- 
du. Virpantį pirštą jis buvo kaltinamai nukreipęs į tėvą. 

— Nenorėjai, kad ją vesčiau, nes troškai jos sau! Nužudei ją, 
nes atmetė tavo niekingą pasiūlymą! Prakeiktas niekše, tu ją 
dėl to nužudei! 


Kelias atrodė labiau duobėtas nei paprastai. O gal ji tik pa- 
taikydavo į visas provėžas, nes akis temdė ašaros. Aleksa iš 
paskutiniųjų stengėsi išlaikyti bleizerį kelyje, vedančiame į 
Rido namus. 

Kai Džunijoras metėsi ant Anguso ir ėmė daužyti jį kumš- 
čiais, ji išbėgo iš kambario. Negalėjo žiūrėti. Dėl jos tyrimo 
sūnus pakilo prieš tėvą, draugas prieš draugą, ir ji to nebepa- 
kėlė. Ji pabėgo. 

Jie visi buvo teisūs. Jie mėgino ją perspėti, bet ji atsisakė 
klausyti. Kaltės jausmo verčiama, užsispyrusi ir bebaimė, iki 
dantų apsiginklavusi nepajudinamu žinojimu, kas teisinga, o 
kas - ne, raginama jaunatviško neatsargumo ji išrausė drau- 
džiamą teritoriją ir suardė jos neliečiamumą. Ji sukėlė įtūžį 
piktosioms dvasioms, kurios seniai buvo paliktos ilsėtis. Ne- 
klausydama protingo patarimo kapstė vis toliau. Dabar šios 
dvasios pasipriešino ir pasirodė. 

Jai pūtė miglą į akis, norėjo įtikinti, kad Selina buvo trapi 
didvyrė, tragiškai pakirsta pačiame moteriškumo žydėjime, 
sielvartaujanti jauna našlė su naujagimiu ant rankų, su ne- 
rimu žvelgianti į žiaurų pasaulį. Bet ji buvo manipuliuotoja, 


savanaudė ir net žiauri ją mylintiems žmonėms. 

Merlė privertė Aleksą patikėti, kad ji atsakinga dėl moti- 
nos mirties. Kiekvienu judesiu, žodžiu ar poelgiu, atviru ar 
numanomu, ji vertė Aleksą jaustis nevisavertę ir kaltą. 

Ką gi, Merlė klydo. Selinai pačiai teko atsakomybė už savo 
mirtį. Valios pastangomis Aleksa nusimetė visą kaltės ir sąži- 
nės graužaties naštą. Ji išsilaisvino! Daugiau nebebuvo taip 
svarbu, kieno ranka badė skalpeliu. Tai įvyko ne dėl jos. 

Pirmiausia šovė mintis, kad privalo šiuo laisvės pojūčiu 
pasidalyti su Ridu. Ji pastatė bleizerį prie jo namų ir perbėgo 
per prieangį. Prie durų padvejojo ir tyliai pabeldė. Po kelių 
akimirkų atvėrė jas ir žengė vidun. 

— Ridai! 

Namas buvo tamsus ir tuščias. 

Eidama miegamojo link, vėl pašaukė jį vardu, bet buvo 
akivaizdu, kad jo nėra. Apsisukusi pastebėjo savo rankinę, 
pamirštą ant naktinio stalelio. Ji dirstelėjo į vonios kamba- 
rį, ar nepaliko kokių nors daiktų, susirinko juos ir sumetė į 
rankine. 

Užsegus ją Aleksai pasigirdo, kad tarsi pažįstamai sugirgž- 
dėjo lauko durys. Ji stabtelėjo ir įsiklausė. 

— Ridai. 

Garsas nebepasikartojo. 

Panirusi į saldžius praeitos nakties prisiminimus, ji palietė 
Rido daiktus, gulinčius ant stalelio: akinius nuo saulės, šu- 
kas, kuriomis jis retai naudodavosi, atsarginę žalvarinę dir- 
žo sagtį su Teksaso valstijos simboliu. Meilės kupina širdimi 
Aleksa jau buvo beeinanti, bet staiga sustojo. 


Miegamojo tarpduryje stovinti moteris rankoje laikė peilį. 


Keturiasdešimt šeštas 


- Ha po velnių, čia darosi? 

Ridas sugriebė Džunijoro apykaklę ir atplėšė jį nuo An- 
guso, kuris tysojo ant grindų. Jo smakru iš prakirstos lūpos 
varvėjo kraujas. Keista, bet senasis vyriškis juokėsi. 

— Kur išmokai taip kautis, berniuk, ir kodėl dažniau nepa- 
simušdavai? - Jis atsisėdo ir ištiesė ranką Ridui. - Padėk man 
atsistoti. 

Perspėjamai dėbtelėjes į Džunijorą, Ridas paleido jo apyka- 
klę ir padėjo Angusui. 

— Ar kuris nors iš jūsų man papasakos, kokia čia velnia- 
va? - pareikalavo Ridas. 

Sulaukęs džipo, jis nuvažiavo tiesiai į rančą, ten išsigandu- 
si Lupė pasveikino jį prie durų su žinia, kad ponas Mintonas 
ir Džunijoras mušasi. 

Ridas nubėgo į poilsio kambarį ir rado abu vyrus sukibu- 
sius, besiritančius ant grindų. Džunijoras uoliai, nors dau- 
giausia neveiksmingai smūgiavo tėvui į galvą. 

— Jis norėjo Selinos sau, - pareiškė Džunijoras. Nuo pa- 
stangų ir įniršio jo krūtinė kilnojosi. - Nugirdau, kai pasako- 
jo Aleksai. Jis norėjo įkurdinti Seliną kaip savo meilužę. Kai 
ji pasakė „ne', jis ją nužudė. 


Angusas ramiai nosine šluostėsi nuo smakro kraują. 

— Ar tikrai tiki tuo, sūnau? Ar manai, kad būčiau paaukojęs 
viską - tavo motiną, tave, šitą namą - dėl tos skiedros? 

— Girdėjau, kaip sakei Aleksai, kad jos geidei. 

- Taip, troškau ta dalimi nuo diržo žemyn, bet jos nemy- 
lėjau. Man nepatiko, kaip ji supriešino judu su Ridu. Velniai 
rautų, tikrai nebūčiau statęs viso savo gyvenimo ant kortos 
ją nužudydamas. Gal man ir norėjosi, kai ji pasijuokė iš mano 
pasiūlymo, bet aš nežudžiau. - Jo akys klydinėjo nuo vieno 
vyro prie kito. - Mano savigarba buvo išgelbėta, kai vienas iš 
jūsų tą padarė už mane. 

Visi trys vyrai nejaukiai susižvalgė. Praėję dvidešimt pen- 
keri metai susitraukė iki šios lemiamos akimirkos. Ligi šiol 
nė vienam iš jų neužteko drąsos užduoti šį klausimą. Tiesa 
būtų buvusi per daug skaudi ir nepakeliama, tad žudiko ta- 
patybė liko paslaptis. 

Tylėti buvo jų nebylus susitarimas. Taip jie apsisaugojo 
nuo žinojimo, kuris atėmė Selinai gyvybę. Nė vienas neno- 
rėjo to žinoti. 

— Aš nežudžiau tos merginos, - tarė Angusas. - Kaip sa- 
kiau Aleksai, daviau jai savo automobilio raktelius ir liepiau 
parvažiuoti namo. Kai paskutinį kartą ją mačiau, ji ėjo pro 
lauko duris. 

— Buvau prislėgtas, nes ji mane atstūmė, - tarė Džunijo- 
ras. - Ėjau per aludes ir prisigėriau kaip šūdas. Neprisimenu, 
kur buvau ir su kuo. Bet tikriausiai prisiminčiau, jei būčiau 
suraižęs Seliną į juostas. 

— Kai buvo patiekiamas desertas, išėjau, - kalbėjo Ridas. - 
Naktį praleidau dulkindamas Norą Geil. Į arklidę atėjau apie 
šeštą ryto: Tada ją ir aptikau. 

Suglumęs Angusas papurtė galvą. 

— Tada viskas, ką papasakojome Aleksai, yra tiesa. 

- Aleksai?! - šūktelėjo Ridas. - Sakėte, kad ji čia ką tik 
buvo? 

— Kai atėjau, tėtis kalbėjosi su ja. 

— Kurji dabar? 

— Sėdėjo štai čia, - tarė Angusas rodydamas į tuščią vietą 
ant sofos. - Kai Džunijoras mane užpuolė ir parvertė, nieko 
daugiau nemačiau. Atrodė, lyg ant manęs būtų užvirtęs koks 
prakeiktas bulius, - tarė jis draugiškai bakstelėdamas sūnui 
į pasmakrę. 

Džunijoras nusiviepė kaip patenkintas vaikas. 

— Arjudu liausitės ir pasakysit, kur išėjo Aleksa? 

—- Nusiramink, Ridai. Ji turėtų būti kur nors netoliese. 

- Įėjęs jos nemačiau, - paprieštaravo jis ir puolė į kori- 
dorių. 

— Judu prasilenkėte ne daugiau kaip pora minučių, - tarė 
Džunijoras. - Kodėl taip nerimauji dėl... 

— Nejau nesupranti? — paklausė Ridas per petį. - Jei nė 
vienas iš mūsų nenužudė Selinos, vadinasi, tas, kuris tai 
padarė, vis dar laisvėje ir taip pat siunta ant Aleksos, kaip 
siutome mes. 

— Jėzau, nemaniau... 

— Tu teisus, Ridai. 

— Eime. 

Trys vyrai išskubėjo pro lauko duris. Jiems bėgant laiptais 
žemyn privažiavo Steisė ir išlipo iš automobilio. 

— Džunijorai, Angusai, Ridai, džiaugiuosi, kad jus sugavau. 


Aš dėl Aleksos. 


Ridas ginė džipą kaip pašėlęs. Plento ir privataus Mintonų 
kelio sankryžoje pasivijo pavaduotojus, kurie buvo perdavę 
jam džipą ir važiavo patrulių mašina. 

— Ar matėte mano bleizerį?! - šūktelėjo jis jiems. - Jį vai- 
ravo Aleksa Geiter. 

— Taip, Ridai, matėme. Ji važiavo tavo namų link. 

— Didžiai dėkingas. 

Savo keleiviams Ridas sušuko „laikykitės“ ir apsuko auto- 
mobilį į priešingą pusę. 


— Kas dedasi? - paklausė Steisė. 

Džipo viršus buvo sutvirtintas metaliniais lankais, tad ji 
laikėsi žūtbūtinai įsitvėrusi apsauginio strypo. Jos senama- 
diškame pasaulyje nebuvo nutikę nieko, taip gniaužiančio 
kvapą. 

Sugaišinti Mintonų ir Rido nepavyko. Jie ją beveik nušlavė 
skubėdami įsikabaroti į džipą. Steisei buvo trumpai pasaky- 
ta, kad jei privalo nedelsdama su jais pasikalbėti, turi važiuo- 
ti kartu. Ji atsisėdo ant užpakalinės sėdynės su Džunijoru, o 
Angusas klestelėjo priekyje šalia Rido. 

— Aleksai gali būti iškilęs pavojus, - suriko Steisei į ausį 
Džunijoras, kad ši išgirstų. Šaltas šiaurės vėjas plėšė jam iš 
burnos žodžius. 

— Pavojus? 

— Daug pasakoti. 

— Nuvažiavau į jos motelį, - šaukė Steisė. - Registratūros 
darbuotojas pasakė, kad ji gali būti rančoje. 

— Kas taip svarbaus? - paklausė Ridas per petį. 

— Vakar vakare išliejau ne visą širdį. Ji nelaikė rankoje pis- 
toleto ir nenuspaudė gaiduko, bet ji kalta dėl tėvelio savižu- 
dybės. 

Džunijoras apkabino ją ranka, prisitraukė artyn ir pabu- 
čiavo į smilkinį. 

— Steise, liaukis. Džo nusižudė ne dėl Aleksos. 

— Ne tik tai, - lyg netekusi galvos tarė Steisė. - Dėljos tyri- 
mo iškilo klausimų apie... na, mudu taip greitai susituokėme 
po Selinos nužudymo. Žmonės manė... žinai, kokie jie gali 
būti įtarūs ir siaurapročiai. Jie vėl apie mus kalba. - Ji mal- 
daujamai pažvelgė į jį. - Džunijorai, kodėl mane vedei? 

Jis pirštu pakėlė jos smakrą. 

— Todėl, kad esi graži, veikli moteris, didžiausia dovana 
mano gyvenime, Steise, - tarė jis rimtai. Negalėjo jos mylėti, 
bet vertino jos gerumą, kilnumą ir neslopstančią meilę jam. 

— Tai tu mane truputį myli? 

Jis jai nusišypsojo ir jos labui tarė: 

— Po velnių, mergyt, aš tave labai myliu. 

Jos akys sublizgo nuo ašarų. Spindesys, kuriuo švytėjo jos 
veidas, darė ją beveik dailią. 

— Dėkui, Džunijorai. 

Angusas staiga palinko į priekį ir parodė į horizontą. 

— Dieve mano, atrodo kaip... 

— Dūmai, - niūriai pasufleravo Ridas ir iki galo nuspaudė 
akceleratorių. 


Hoturiasdešimt septintas 


- = Džo! - suriko Aleksa. - Ką, po galais, čia veikiate? 

Sara Džo ramiai nusišypsojo. 

— Atsekiau tave iki čia nuo savo namų. 

— Kodėl? 

Aleksa nenuleido akių nuo peilio. Tai buvo paprastas vir- 
tuvinis peilis, bet Saros Džo rankose jis toli gražu neatrodė 
paprastas. Lig šiol jos ranka atrodydavo moteriška ir trapi. 
Dabar, gniaužianti peilio kriaunas, ji priminė griaučius ir at- 
rodė grėsminga. 

— Atėjau išvaduoti savo gyvenimo nuo dar vienos įkyruo- 
lės. - Jos akys plačiai atsimerkė, paskui susiaurėjo. - Lygiai 
kaip tada Kentukyje. Broliui atiteko kumeliukas, kurio aš 
norėjau. Tai buvo neteisinga. Turėjau atsikratyti ir jo, ir to 
kumeliuko, kitaip nebebūčiau buvusi laiminga. 

— Ką... ką jūs padarėte? 

— Įviliojau jį į arklidę sakydama, kad kumeliukui diegia vi- 
durius. Tada užrakinau duris ir padegiau. 

Aleksa pasibaisėjusi susvyravo. 

— Kaip siaubinga. 

— Taip, tikrai taip ir buvo. Mylių mylias pasklido degančios 
arklienos dvokas. Smarvė tvyrojo ne vieną dieną. 

Aleksa pakėlė prie lūpų virpančią ranką. Ta moteris buvo 
tikrai nesveikos psichikos ir todėl dar labiau bauginanti. 

— Tą naktį, kai nužudžiau Seliną, sukelti gaisro nereikėjo. 

— Kodėl ne? 

— Tas idiotas, Kvaišelis Badis, buvo atsekęs ją į rančą. Su- 
tikau jį išeidama iš arklidės. Mirtinai mane išgąsdino taip 
tyliai stovėdamas šešėlyje. Jis įėjo vidun ir ją pamatė. Griu- 
vo ant jos ir ėmė siaubingai blaškytis. Pamačiau, kad pakėlė 
daktaro Kolinso peilį. - Ji piktdžiugiškai nusišypsojo. - Štai 
tada supratau, kad gaisro nesukelsiu ir nenaikinsiu visų tų 
gražuolių žirgų. 

— Jūs nužudėte mano motiną, - pro ašaras konstatavo 
Aleksa. - Nužudėte mano motiną. 

— Ji buvo prasta mergšė. - Saros Džo išraiška visiškai pa- 
sikeitė ir tapo pagiežinga. - Kas vakarą meldžiausi, kad ji 
ištekėtų už Rido Lamberto. Šitaip abu būtų dingę iš mano 
gyvenimo. Angusui nereikėjo dar vieno sūnaus, tik to, kurį 
jam padovanojau! - sušuko ji laisvuoju kumščiu daužydama 
krūtinę. - Kam jam reikėjo laikyti prie savęs tą mišrūną? 

— O kuo čia buvo dėta Selina? 

— Toji mergšė buvo tokia kvaila, kad pastojo. Tada Ridas 
jos nebenorėjo. - Ji sukando dantis ir jos švelnūs bruožai 
persikreipė. - Ir turėjau žiūrėti, kaip įsikiša Džunijoras ir už- 
ima Rido vietą. Jis tikrai norėjo ją vesti. Įsivaizduokite Preslį, 
vedantį nuskurėlę su benkartu. Neketinau leisti sūnui griauti 
savo gyvenimo. 

— Tad ieškojote progos ją nužudyti. 

— Ji numetė ją man į sterblę. Tą vakarą Džunijoras nelai- 
mingas išėjo iš namų. Tada prieš ją visiškai apsikvailino An- 
gusas. 

— Jūs nugirdote jų pokalbį? 

— Klausiausi slapta. 

— Ir pajutote pavydą. 

— Pavydą? - Ji melodingai nusijuokė. - Dieve mano, ne. 
Angusas turėjo kitų moterų beveik visą laiką, kiek esame su- 
situokę. Aš gal net būčiau buvusi nieko prieš Seliną, jei jis 

būtų ją įkurdinęs už miesto ir toliau nuo Džunijoro. Bet ta 
kvaila kalė iš jo pasijuokė - nusijuokė mano vyrui į veidą, kai 
jis jai išliejo širdį! 

Dabar ji tankiai mirksėjo akimis, o jos plokščios krūtys 
su kiekvienu sunkiu įkvėpimu kilnojosi. Balsas tapo šaižus. 
Aleksa žinojo, kad jei nori išsisukti iš šios padėties, privalo 
veikti palengva. Mėgindama parinkti kitus žodžius, pajuto 
pirmąjį degėsių dvelksmą. 

Pažvelgė pro Sarą Džo į koridorių. Jame kaupėsi dūmai. 
Liepsnos laižė gilumoje esančią svetainę. 

— Sara Džo, - tarė Aleksa virpančiu balsu, - noriu apie tai 
pasikalbėti su jumis, bet... 

— Būk ten, kur esi! - mojuodama peiliu griežtai įsakė Sara 
Džo, kai Aleksa žengė neryžtingą žingsnį. —- Atvažiavai čio- 
nai ir pradėjai kelti rūpesčių, visai kaip ji. Tau labiau patinka 
Ridas nei mano Džunijoras. Daužai jam širdį. Angusas sune- 
rimęs ir susirūpinęs dėl Džo Voleso mirties, dėl kurios tik tu 
kalta. Matai, Angusas manė, kad ją nužudė vienas iš berniu- 
kų. - Ji išdykėliškai nusišypsojo. - Žinojau, kad taip manys. 
Žinojau, kad berniukai irgi nieko neklausinės. Pasiklioviau 
jų tarpusavio ištikimybe. Tai buvo tobulas nusikaltimas. Ma- 
nydamas, kad gina berniukus, Angusas susitarė su teisėju. 
Man nepatiko, kad Džunijoras turėjo vesti toks jaunas, bet 
džiaugiausi, kad vedė Steise, o ne Seliną. - Dūmai tirštėjo. 
Jie sukosi aplink Sarą Džo, nors ji, regis, jų nejuto. - Pradė- 
jai per daug klausinėti, - tarė ji Aleksai nutaisydama liūdną 
veidą. — Mėginau nubaidyti tave tuo laišku. Parašiau jį taip, 
kad atrodytų, jog jį pasiuntė tas pakvaišęs pastorius Plame- 
tas, bet pasiunčiau aš. - Ji atrodė visai savimi patenkinta. 
Aleksa, pasinaudodama jos nusiraminimu, pajudėjo į priekį, 
labai lėtai, po žingsnelį. - Vis tiek nesupratai užuominos, 
tad nustūmiau tave nuo kelio bendrovės pikapu. Teisėjas Vo- 
lesas tikriausiai dar gyventų, o Anguso sandoris su juo vis 

tebebūtų paslaptis, jei būtum žuvusi toje automobilio ava- 
rijoje. - Ji atrodė tikrai sunerimusi. - Bet nuo šiandien man 
nebereikės... 

Aleksa puolė į priekį ir sudavė Sarai Džo per riešą. Ši buvo 
stipresnė, nei atrodė. Jai pavyko išlaikyti sugniaužtą peilį. 
Aleksa sugriebė jos riešą ir nepaleido stengdamasi išvengti į 
savo kūną nukreiptų ašmenų. 

— Neleisiu tau sunaikinti mano šeimos, - sukriokė Sara 
Džo smeigdama peilį Aleksai ties juosmeniu. 

Abi moterys grūmėsi, kuriai valdyti peilį. Jos parklupo ant 
kelių. Aleksa mėgino išsisukti nuo žemyn skriejančių ašme- 
nų, bet dūmai darėsi tokie tiršti, kad negalėjo gerai įžiūrėti. 
Akys paplūdo ašaromis. Ji ėmė springti. Sara Džo trenkė ją į 
sieną. Aleksa pajuto, kaip nuo smūgio plyšo siūlės, kuriomis 
buvo sukabinta galvos oda. 

Jai pavyko atsistoti, ir ji ėmė tempti Sarą Džo koridoriu- 
mi, kur aplink jas plaikstėsi dūmai. Aleksai iš galvos išgaravo 
visos taisyklės, kaip gelbėtis nuo gaisro. Ji mėgino sulaikyti 
kvėpavimą, bet plaučiai reikalavo deguonies, nes tempti Sarą 
Džo buvo sunku. 

Jos buvo arti svetainės, kai Sara Džo suvokė, kad Aleksa 
paėmė viršų. Ji sukaupė jėgas ir tapo stipresnė nei anks- 
čiau. Peilis kirto Aleksai į kulkšnį, ir ji suriko. Dantyti aš- 
menys vėl užkabino jai blauzdą, ir ji atbula nusvirduliavo 
svetainės link. 

Staiga Sara Džo išsprūdo. Aleksą, prieš kelias akimirkas 
kovojusią dėl savo laisvės, dabar baugino mintis, kad dusi- 
nančiuose juoduose dūmuose pametė savo užpuolikę. Dū- 
mai buvo tokie tiršti, kad ji net negalėjo įžiūrėti kitos moters 
silueto. 

— Sara Džo! Kur jūs? 

Aleksa užspringo pilna burna dūmų. Ištiesusi rankas toli į 
priekį ji graibė moters, bet nieko nepalietė, tik karštą orą. 

Tada nugalėjo išlikimo instinktas. Ji apsigrežė, palenkė 
galvą ir metėsi koridoriumi. Svetainėje aplenkė degančius 
baldus ir aklai nubėgo durų link. Durys buvo sveikos, bet 
smilkstančios. Ji čiupo durų rankeną. Ši nudegino jai delną. 

Klykdama iš baimės ir skausmo ji išdūmė pro duris į prie- 
angį. 

— Aleksa! 

Klupinėdama metėsi į Rido balso pusę ir dūmų graužiamo- 
mis akimis pamatė plevenantį džipo siluetą, kuris žviegda- 
mas sustojo vos keli jardai prieš ją. 

— Ridai, - sugargė ji ištiesusi rankas. Tada griuvo. Jis iššoko 
iš vairuotojo pusės ir palinko prie jos. - Sara Džo, - sušvokš- 
tė. Didelėmis pastangomis pakėlė ranką ir parodė į namą. 

— Dieve, mama! - Džunijoras peršoko džipo šoną ir puolė 
bėgti. 

— Džunijorai, grįžk! - suklykė Steisė. - Ne, Dieve, ne! 

— Sūnau, nereikia! - Angusas siekė Džunijoro rankos, kai 
šis bėgo pro šalį. - Jau per vėlu! 

Ridas jau buvo prieangyje, bet Džunijoras nustūmė jį šalin. 
Ridas griuvo aukštielninkas ant laiptelių ir nuriedėjo ant že- 
mės. Jis nesėkmingai mėgino sugriebti Džunijoro kulkšnį. 

— Džunijorai, negalima! - suriaumojo jis. 

Džunijoras atsigręžė ir pažvelgė į jį žemyn. 

— Šįkart, Ridai, šlovė atiteks man. 

Blykstelėjo Ridui savo pačia gražiausia šypsena, tada puolė 
į degantį namą. 


Epilogas 


- Lip ir maniau, kad būsi čia. 

Ridas niekuo neparodė, kad girdėjo Aleksą prieinant, kol ji 
neprabilo. Pažvelgė į ją per petį, paskui vėl į du naujus kapus. 
Kurį laiką tvyrojo nejauki tyla, tada jis tarė: 

— Pažadėjau Angusui, kad kasdien ateisiu pažiūrėti. Jis dar 
nesijaučia pakankamai atsigavęs. 

Aleksa priėjo arčiau. 

— Aplankiau jį šią popietę. Jis nesėkmingai mėgino būti tvir- 
tas ir malonus, - liūdnai pasakė ji. - Jis turi teisę sielvartauti. 
Taip jam ir pasakiau. Tikiuosi, patikėjo, kad nuoširdžiai kalbu. 

— Neabejoju, kad buvo dėkingas, jog aplankei. 

— Kažin. - Ridas atsigręžė ir pažvelgė jai į veidą. Ji ner- 
vingai nubraukė atgal plaukus, kuriuos stiprus vėjas buvo 
nubloškęs ant veido. - Jei nebūčiau čia atvykusi, nebūčiau 
atnaujinusi bylos... 

— Nebesigraužk, Aleksa, - tarė jis piktai. - Tu dėl nieko ne- 
kalta. Niekas nenutuokė Saros Džo beprotystės masto, net 
Angusas, o jis ją buvo vedęs. Džunijoras... Na... - Jis nutilo 
įnirtingai rydamas seiles. 

— Tujo ilgėsiesi. 

- Ilgėsiuosi? - pakartojo dirbtinai nerūpestingai. - Kvailas 
šunsnukis. Įbėgo į degantį namą, kuris buvo begriūvąs. Tik 
visiškas mulkis taip kvailai pasielgtų. 

— Žinai, kodėl jis taip pasielgė, Ridai. Jautė, kad privalo. - 
Nuo akyse susitvenkusių ašarų Aleksai skaudėjo gerklę - taip 
norėjosi verkti. Ji žengė į priekį ir padėjo delną jam ant ran- 
kos. - Tu jį mylėjai, Ridai. Nejau taip sunku tą pripažinti? 

Jis spoksojo į gėlėmis nukrautą kapą. 

— Žmonės kalbėdavo, kaip jis man pavydi. Niekas nenujau- 
tė, kaip jam pavydžiu aš. 

— Tu pavydėjai Džunijorui? 

Jis linktelėjo. 

— Jo turimų palankių aplinkybių. - Jis sausai, pašaipiai 
nusijuokė. - Beveik visą laiką niršau ant jo, kad švaisto tas 
galimybes. 

— Žmones mes mylime nepaisydami to, kokie jie yra, o ne 
dėl to, kas jie yra. Bent jau taip turėtų būti. 

Ji nuleido ranką, tada įprastu ir pokalbiui deramu balsu 
tarė: 

— Angusas man sakė, kad neatsisakys planų dėl hipodromo. 

— Taip. Jis - atkaklus senis. 

— Tavo aerodromas klestės. 

— Kad tik taip būtų. Metų gale liksiu be darbo, - pranešė 
jis. Atsakydamas į nuostabą jos veide paaiškino: - Atsistaty- 
dinau. Negaliu būti šerifas ir tuo pat metu ką nors daryti su 
aerodromu. Atėjo laikas arba jo imtis, arba atsisakyti. Nuta- 
riau imtis. 

— Gerai. Džiaugiuosi. Angusas sako, kad svarstai galimybę 
įsilieti į jo verslą. 

— Pažiūrėsim. Už Spartuolio draudimo pinigus ketinu pirk- 
ti kitą lenktyninį žirgą. Sakau, gal treniruosiu jį pats. Angu- 
sas nori padėti. 

Aleksos neapgavo atsaini jo laikysena šiuo klausimu, bet ji 
jo nespaudė. Jei būtų lošėja, savo pinigus investuotų į būsimą 
susivienijimą. Šį kartą Angusui būtų naudingiau nei Ridui. 

— O tu? - paklausė jis. - Kada grįši į darbą? 

Ji susigrūdo rankas į apsiausto kišenes ir gūžtelėjo pečiais. 

— Nežinau. Turėdama galvoje sužeidimus... 

— Beje, o kaip jie? 

— Viskas puikiai gyja. 

— Neskauda? 

— Jau nebe. Tiesą sakant, aš jau visai sveika, bet Gregas 
liepė man neskubėti grįžti į darbą. Jis žino, kokią man teko 
patirti įtampą. - Batų nosimi ji arė minkštą žemę. - Nežinau, 
ar apskritai noriu grįžti. - Pajutusi, kad jis iš nuostabos krūp- 
telėjo, nusišypsojo. —- Tau atrodys juokinga, šerife. Neseniai 
suvokiau, kokius stiprius jausmus jutau kaltinamiesiems. 
Dėl įvairumo galiu išmėginti advokatūrą. 

— Visuomeninė gynėja? 

— Galbūt. 

— Kur? 

Ji įdėmiai pažvelgė jam į akis. 

— Dar nenusprendžiau. 

Ridas taip pat pradėjo kojomis minkyti šviežiai sukastą 
žemę. 

— Aš, e... skaičiau tavo pareiškimą laikraštyje. Pasielgei la- 
bai šauniai nutraukdama bylą dėl įrodymų trūkumo, - tyliai 
tarė jis. 

— Iš tiesų juk būtų netikslinga prieštarauti priimtam teis- 
mo sprendimui? 

— Taip, netikslinga, ypač dabar. 

— Tikriausiai taip buvo nuo pat pradžių, Ridai. - Jis pakėlė 
galvą ir nužvelgė ją. - Buvote teisūs, visi. Tyrimą pradėjau iš 
savanaudiškų paskatų. Pasinaudojau juo ir susijusiais žmo- 
nėmis, kad įrodyčiau, jog mano senelė klydo. - Ji virpėdama 
įkvėpė. - Selinai jau per vėlu taisyti savo klaidas, bet aš su 
savosiomis tikrai galiu kai ką padaryti. 

Ji linktelėjo galvą į gretimą kapą - senesnį, apžėlusį žole, 
ant kurio prie antkapio dabar gulėjo viena raudona rožė. 

— Ar tują ten padėjai? 

Ridas pažvelgė per du naujus kapus į Selinos kapą. 

— Maniau, Džunijoras norėtų pasidalyti su ja gėle. Žinai, 
koks jis buvo su damomis. 

Gerai, kad šitai sakydamas jis įstengė šypsotis. 

- Žinai, iki laidotuvių nesuvokiau, kad čia Mintonų šei- 
mos kapavietė. Mamai turėtų patikti gulėti čia su juo. 

— Ojis yra ten, kur visada norėjo būti. Šalia Selinos, ir dau- 
giau nieko tarp jų. 

Jausmai užplūdo Aleksos gerklę ir akis. 

— Vargšė Steisė. Ji neturėjo jokių galimybių būti su Džuni- 
joru, tiesa? 

— Jų neturėjo jokia moteris. Kad ir koks buvo donžuanas, 
iš tiesų Džunijoras mylėjo tik vieną moterį. 

Lyg nebyliai susitarę abu nusigręžė ir ėmė leistis nuo kal- 
vos prie automobilių. 

— Ar tai tu sumanei, kad Steisė kuriam laikui persikrausty- 
tų įrančą? - paklausė Aleksa brisdama per žolę. 

Regis, jis nenorėjo to prisipažinti. Atsakė vien pritariamai 
gūžtelėdamas pečiais. 

- Protingas pasiūlymas, Ridai. Jiedviem su Angusu bus ge- 
rai kartu. 

Velionio teisėjo duktė niekada jai nejaus šiltų jausmų, bet 
Aleksa suprato ir atleido jai už priešiškumą. 

— Steisei būtina apie ką nors šokinėti, - tarė Ridas, - o An- 
gusui dabar kaip tik reikia tokio dėmesio. 

Priėjusi prie automobilio Aleksa atsigręžė ir dusliai pa- 
klausė: | 

— O tu? Kas šokinės apie tave? 

— Man niekada to nereikėjo. 

— Ak, taip, reikėjo, - tarė ji, - tu tik niekam neleidai. - 
Žengė žingsnį arčiau jo. - Ar leisi man išvažiuoti iš miesto, 
pasitraukti iš tavo gyvenimo, nė nemėgindamas manęs su- 
stabdyti? 

— Leisiu. 

Ji žvelgė į jį su meile, bet nusivylusi. 

— Gerai, štai ką tau pasakysiu, Ridai. Mylėsiu tave, kol gyva 
būsiu, o tu vis priešinsies. - Tai buvo pasakyta kaip iššūkis. — 
Pažiūrėsime, ar ilgai ištversi. 

Jis atgręžė galvą ir įvertino ryžtą, kurį liudijo jos laikyse- 
na, balsas, akys. 

— Ar žinai, kad esi per daug pasipūtusi? 

Ji atsakė jam baugščia šypsena. 

— Tu mane myli, Ridai Lambertai. Žinau, kad myli. 

Kai jis lėtai linktelėjo, vėjas pakėlė gelsvai rudus plaukus. 

— Taip, myliu. Esi rakštis šiknoje, bet aš tave myliu, - nusi- 
keikė po nosimi. - Bet dėl to vis tiek niekas nesikeičia. 

— Kas nesikeičia? 

— Nesikeičia mūsų amžius. Aš gerokai anksčiau nei tu pa- 
sensiu ir numirsiu, juk žinai. 

- Ar šiandien, šią akimirką, tai svarbu? 

— Velniai rautų, turėtų būti svarbu. 

— Nė kiek. 

Įniršęs dėl jos aiškios logikos, jis kumščiu trenkė sau į 
delną. 

— Dieve, na, tu ir atkakli. 

— Taip, aš atkakli. Kai ko nors labai noriu ir manau, kad tai 
teisinga, tai jau nepasiduodu. 

Keletą ilgų akimirkų jis spoksojo į ją grumdamasis su sa- 
vimi. Jam buvo siūloma meilė, bet jis bijojo ją priimti. Tada, 
sodriai nusikeikęs, sugriebė sauja tamsiai kaštoninius plau- 
kus ir prisitraukė ją. 

Įkišo ranką po apsiaustu, kur ji buvo šilta, švelni ir dosni. 

— Tavo velniškai svarus argumentas, prokurore, - suniur- 
nėjo jis. 

Atrėmęs ją nugara į automobilį, palietė krūtinę, pilvą, tada 
uždėjo ranką ant klubo ir išlenkė jos kūną prie savojo. Bučia- 
vo ją aistringai ir su meile, ir dar su kažkuo, ko visada labai 
mažai turėjo - su viltimi. 


Uždusęs atplėšė lūpas nuo jos burnos ir panardino veidą į 
jos kaklo šilumą. 

— Per visą gyvenimą neturėjau nieko, kas pirmiausia pri- 
klausytų man, kas nebūtų kieno nors išaugta arba atiduota 
kaip labdara, - nieko iki tavęs. Aleksa, Aleksa... 

— Pasakyk tai, Ridai. 

— Būk mano moteris. 

